
दो शब्द 


सोना और खून का अर्थ है पूंजी और युद्ध सोना और खून दस भागों और 
साठ खण्डों में कोई पांच हज़ार पृष्ठों का उपन्यास है। उसके प्रथम भाग के चार 
खण्ड आपके हाथ में हैं। प्रथम भाग के चार खण्डों में यूरोप की जन-क्रान्ति, पूंजी- 
बाद और राष्ट्रवाद का विकास और भारत में ईस्ट इण्डिया कम्पनी के अमल के 
व्याख्यापू्णं रेखाचित्र हैं। साथ ही जिस उद्योग-क्रान्ति से प्रेरित हो यूरोप, खास- 
कर इंग्लैंड विश्व का नेतृत्व करता जा रहा था, उसकी पृष्ठभूमि भी है। इस 
दृष्टिकोण को व्यबत करने के अभिप्राय से मैंने कथा-प्रसंग को कहीं-कहीं उलटकर 
पीछे से लिखा है | इस उपन्यास में मेरी दृष्टि उपन्यास-तत्त्व की स्थापना करने 
की प्रमुख नहीं है प्रमुख दृष्टि मध्यम श्रेणी के साधारण पढ़े-लिखे भारतीय जनों 
के समक्ष भारत से यूरोप के सम्पक, उसका भीतरी-वाहरी सांस्कृतिक और 
आथिक प्रभाव वर्णन करना है । समूचे उपन्यास के साठ खण्डों में अंग्रेजों के 
भारत में आने और यहां से जाने तक के विवेचनात्मक इतिहास की पृष्ठभूमि में 
जन-क्रान्ति का इतिहास है, जो अन्यत्र प्रायः एकत्र मिलना दुलभ है। इस उप- 
न्यास के लिखने में मुझे बहुत-से ग्रन्थों का अध्ययन करना पड़ा है। पाठकों का 
ध्यान रखकर मैंने इसकी भाषा अधिकांश में सरल उर्दू मिश्चित रखी है। कहीं- 
कहीं आवश्यकता होने पर शुद्ध उर्दू ही रखी गई है। उपन्यास के इस प्रथम भाग 
के चारों खण्डों में मैंने तीन नकारों की स्थापना और व्याख्या की है: 

]. क्या भारत को अंग्रेजों ने जीता ? नहीं। 

2. बया 57 की क्रान्ति राष्ट्रीय भावना पर आधारित थी ? नहीं । 

3. क्या वर्तमान स्वतन्त्रताःप्राप्ति पर उस क्रान्ति का प्रभाव है ? नहीं । 
निस्सन्देह ये तीन नकार विचारणीय हैं। बहुत मनीषियों के विचारों से इनका - 

मेल नहीं, परन्तु मैं आशा करता हूं कि पाठक धयं पूवंक मेरे इस उपन्यास में 
स्थापित आधारों का अध्ययन करेंगे । 

उपन्यास में राष्ट्रवाद का उदय और उसका विश्व पर प्रभाव भी वर्णित है, 
वह भी मनन करने योग्य है। 


दूसरे भाग के पांचवें और छठे खण्डों में '57 के विद्रोह का वर्णन और .«७ 


उसकी व्याख्या है । 

उपन्यास के इस प्रथम भाग की तैयारी में मेरे दो मित्रों ने मुझे बहुत सहा- 
यता दी । एक निवाड़ी के कुंअर सुरेन्द्रपालसिह त्यागी, दूसरे कविवर हंसराज 
रहबर। श्री त्यागी एक भावूक और विवेचक तरुण हैं। नया ही मेरा उनसे परि- 
चय हुआ है। पर यह पता नहीं चलता कि मैं उन्हें अधिक प्यार करता हूं या 
वे मुझे । उन्होंने मेरठ, मुजफ्फरनगर, गढ़मुक्तेश्वर और हापुड़ के बहुत-से तथ्य 
मुझे दिए, जिनपर मैं अपनी कल्पना की तूलिका चला सका। श्री रहवर एक 
दिलफेंक साहित्यकार हैं। विधाता ने गलती से बीवी-बच्चों को इस फक्कड़ 
साहित्य-शिल्पी के पलले बांध दिया । ऐसा लगता है वे हिन्दी के प्रेमी और उर्दू के 
शिल्पी हैं । हिन्दी का उनका उच्चारण बड़ा अटपटा है। उसमें बच्चों की तुतला- 
हट का मज़ा आता है। मैं बदनसीब उर्दू पढ़ नहीं सकता, श्री रहबर घण्टों मेरे 
पास बैठकर '57 से सम्बन्धित संदर्भ उर्दू से छांट-छांटकर लाते और सुनाते तथा 
नोट कराते हैं। सच पूछिए तो इन दोनों मित्रों की पूंजी पर ही प्रथम भांग का 
सारा कारोबार चला है। 

मेरे परम मित्र दिल्‍ली के नामांकित चिकित्सक पण्डित परमानन्द बँद्यरत्न 
का आभार यदि मैं न स्वीकार करूं तो कृतघ्नता होगी। गत दो वर्षो से मैं 
अस्वस्थ ही चल रहा हूं। और इसी अस्वस्थता में मैं यह ग्रंथ भी लिख रहा हूं। 
यह सोना और खून, कदाचित्‌ आपके सम्मुख इतने शीघ्र न आ पाता यदि वैद्य- 
रत्न जी सोना मेरे खून में प्रविष्ट न करते । 

अब आप इस प्रथम भाग को पढ़िए ओर मैं दूसरा भाग आपकी सेवा में 
प्रस्तुत करने की चेष्टा करूँ । 


ज्ञानधाम प्रतिष्ठान -- चतुरसेन 
! दिसम्बर, ]957 

सोने का रंग पीला होता है और खून का रंग सुख । पर तासीर दोनों की 
एक है। खून मनुष्य की रगों में बहता है, और सोना उसके ऊपर लदा हुआ है। 
खून मनुष्य को जीवन देता है, और सोना उसके जीवन पर खतरा लाता है। पर 
आज के मनुष्य का खून पर मोह नहीं है, सोने पर है। वह एक-एक रत्ती सोने के 
लिए अपने शरीर का एक-एक बूंद खून बहाने को आमादा है । जीवन को सजाने 
के लिए वह सोना चाहता है, और उसके लिए खून बहाकर वह जीवन को खतरे 
में डालता है । आज के सभ्य संसार का यह सवसे बड़ा कारोबार है। सबसे बड़ा 
लेन-देन है, खून देना और सोना लेना । 

सोना और खून के इस लेन-देन ने आज मनुष्य को ही मनुष्य का सबसे बड़ा 
खतरा बना दिया है। उसका सबसे बड़ा दुर्भाग्य यह है कि वह बुद्धिमान्‌ है। सोना 
भौर खून के इस कारोबार ने उसके सारे बुद्धिबल को उसके अपने ही बिनाश में 
लगा दिया है; और अब विनाशने उसे चारों ओर से घेर लिया है । जिन्दा रहने 
की उसकी सारी ही चेष्टाएं अब हास्यास्पद हो गई हैं। वह मनुष्यता का बोझ 
अपने कंधों पर लादे हुए, थकावट से चूर-चूर, पसीने से लथपथ, विश्राम की खोज 
में भटक रहा है। और मौत उसे कह रही है-यहां आ, भौर मेरी गोद में 
विश्राम कर। 

सुधा रक लोग सपने देखते हैं, कि ज्ञात और सदाचार मनुष्य के दुःख-दर्द हर 
लेंगे । मनुष्य का जीवन सफल होगा । जेलखाने ढहा दिए जाएंगे। फांसी के तख्ते 
दुनिया से उठा दिए जाएंगे । जेल की काल-कोठरियां प्रकाश से जगमगा उठेंगी । 
कोई दरिद्र न रहेगा । कोई भीख के लिए हाथ पसारता नज़र न आएगा। सारे 
मनुष्य समझदार, सदाचारी और सुखी हो जाएंगे, किन्तु कब ? ये सपने तो 

8 सोना और खून 
उन्होंने यूग-युग से देखे हूँ, और युग-युग तक देखते रहेंगे । 


असभ्य युग का आदमी भी मन का कमज़ोर, भीर और आलसी था । वह जो 
देखता था, उसे ही समझता था। विपत्ति पड़ने पर प्रकृति से परे किसी भदृष्ट 
शक्ति को खोजता था । सहस्रान्दियों तक वह बलिदानों, प्रार्थताओं और अलौ- 
किक पूजाओं से उसकी उपासना करता रहा। बहुत धीरे-धीरे बड़े कष्ट से उसकी 
विचार-सत्ता विकसित हुई । मन शरीर का सहायक बना, विचार और परिश्रम 
एकत्र हुए, मनुष्य की उन्नति का सूत्रपात हुआ, कि उसे सोना मिल गया। उसने 
तत्काल ही खून से सोने का लेन-देन आरम्भ कर दिया। और देखते ही देखते वह 
घनघोर युद्धों के वीच में जा फंसा, जिन्होंने उसे कर्जदार, दिवालिया और अस- 
हाय बना दिया । 


इस नये यूग का नया खूनी देवता है--देश । इस देवता ने इस सभ्य युग में 
जन्म लेकर दुनिया के सब देवताओं को पीछे धकेल दिया। आज वह संसार के 
मनुष्यों का सबसे बड़ा देवता है । असभ्य युग में, असभ्य जातियों ने कभी भी 
किसी देवता को इतनी नरवलि न दी थी, जितनी इस सभ्य युग में इस खूनी 
और हत्यारे देवता को मनुष्य ने दी है, और देता जा रहा है । इस भयानक देवता 
की खून की प्यास का अन्त नहीं है । बलिदान की पुरानी तलवार के स्थान पर 
मनुष्य ने अपना सारा वुद्धिवल खर्च करके एक से एक बढ़कर खूनी हथियार इस 
देवता को नरबलि से संतुष्ट करने के लिए बनाए हैं । रोज़ मनुष्य का ताज़ा रक्त 
इस देवता को चाहिए । जो सवसे अधिक नर-वध कर सकता है, वही सबसे 
अधिक इस देवता का वरदान प्राप्त कर सकता है। यह हत्यारा देवता शायद 


संसार के सारे नूवंश को खा जाएगा । एक भी आदमी के बच्चे को जीता नहीं 
छोड़ेगा | 


यह खूनी देवता यूरोप में उत्पन्त हुआ, और वहां से अंग्रेज उसे भारत में 
अपने साथ लाए । पाश्‍चात्य संस्कृति ने इस देवता को जन्म दिया था । उसकी 
नींब ग्रीकों ने डाली थी। मिस्र और बेबीलो निया के प्राचीन साम्राज्यों के नष्ट 
होने पर जब ग्रीकों का उदय हुआ, तो उसमें सर्वप्रथम सार्वभौम राजा की पूजा 
खत्म कर दी गई। इससे वहां के मध्यमवर्ग के अधिकार बहुत बढ़ गए और कला- 

सोना और खून ; 9 


कौशल और तत्त्व-ज्ञान में वे अपने काल की सब जातियों से बढ़ गए। रोमन 
विजेताओं ने ग्रीक दासों से ही कला-कौशल और तत्त्व-ज्ञान सीखे । बाद में रोमन 
प्रजातन्त्र का उदय हुआ, और उसके बाद यूरोप में ईसाई धर्म का उदय हुआ, 
और साम्राज्य का नेता पोप बन बँठा। शताब्दियों तक सारे यूरोप की राजसत्ताएं 
उसके हाथ की कठपुतलियां बनी रहीं । यह यूरोप की अन्धाधुन्धी का मध्ययुग 
था । उसी समय यूरोप पर मंगोलों ने आक्रमण किया ओर उसके वाद ही तुकों ने 
समूचे पूर्वी यूरोप को ग्रस लिया । परन्तु यूरोप का विकास तेरहवीं शताब्दी से 
ही होने लगा था। वेनिस, जेनेवा, पीसा,फ्लोरेंस आदि नगरों का उदय हो चुका 
था, जिनका पोषण व्यापार से होता था। उस समय सारे व्यापार का केन्द्र-मागे 
कुस्तुम्तुनिया होकर था । भारत और चीन के सम्बन्ध में उस समय भी यूरोप के 
लोग कुछ नहीं जानते थे । परन्तु जब भुमध्यसागर और अटलांटिक महासागर की 
छाती पर सवार होकर पोर्चुगीज़ नाविक दीयाज़, कोलम्बस, वास्को-द-गामा के 
ऐतिहासिक अभियान हुए, तो पूर्व का द्वार यूरोप के लिए खुल गया। भारत, चीत 
और अमेरिका की उन्हें उपलब्धि हुई। और इन देशों की सम्पत्ति पर सारे 
पश्चिम यूरोप की लोलुप दृष्टि पड़ी, जिनसे उनकी प्रतिस्पर्धा बढ़ने लगी । पोर्चु- 
गीजों के बाद डच और उसके बाद अंग्रेजों ने उद्योग किए। फ्रेंचों ने भी हाथ- 
पैर मारे। अन्त में प्लासी के निर्णायक युद्ध में अंग्रेजी राज्य की नींव भारत में 
पड़ी । आज इस राजा का और कल उस नवाब का पक्ष लेकर, उन्होंने अन्ततः 
सारा भारत अपने अधिकार में कर लिया। इसके बाद उन्होने रजवाड़ों को हड़- 
पने की चेष्टा की, जिसके फलस्वरूप सत्तावन का विद्रोह उठ खड़ा हुआ । जिसमें 
फांसी पर चढ़ाकर और तोप के मुंह पर बांध जीवित मनुष्यों को उड़ाकर नर-वध 
का महाताण्डव करके अंग्रेज़ भारत के एकनिष्ठ अधिराज बन बँठे । 


भारत में पोर्चुगीज, डच और फेंचों के मुकाबले में अंग्रेजों को जो सफलता 
मिली, वह केवल अंग्रेज़ों के भाग्योदय के कारण नहीं । इसका कारण वहू 
भौद्योगिक क्रान्ति थी, जिसका श्रीगणेश यूरोप में पन्द्रहवीं शताब्दी में ही हो 
गया था। इसके अतिरिक्त अपनी कूटनीति और उद्योग से, अंग्रेज सब यूरोपियन 
देशों से बाजी मार ले गए। इस समय अंग्रेज सरदारों और मध्यमवर्ग के लोगों ने 
जो राजा पर अंकुश लगाकर पार्लियामेंट की स्थापना कर ली थी, उससे इस ओद्यो- 

गिक क्रान्ति के पर लग गए थे। इसके वाद सोलहवीं शताब्दी में इंग्लैंड ने मार्टिन 
लथर का पंथ स्वीकार कर पोप के धामिक प्रभूत्व का अन्त कर दिया । सत्रहवीं 
शताब्दी में इंग्लैंड के मध्यमवगं में और भी जागृति हुई | बढ़ते हुए मध्यमवग 
ने अपनी बात पर आइ लगाने के अपराध में अपने बादशाह चाल्स का सिर काट 
लिया । उनके नेता दृढ़निश्चयी क्रामवेल के सामने यूरोप-भर के राजाओं ने 
विद्रोह किया, पर बेकार | इसके वाद तो राजा के अधिकार कम होते ही गए 
और मध्यमवर्ग पनपता गया। फिर भी अंग्रेजों ने प्रजातन्त्र की स्थापना नहीं की, 
क्योंकि उसका जाल यूरोप के दूसरे देशों में फैल गया था । इन देशों के राजाओं 
से पत्र-व्यवहार करने और विजित देशों पर निरंकुश शासन की आड़ में निर्द्न्द् 
होकर उनका लोहू चूसने के लिए “राजा' नामक एक खिलौने की उन्हें वड़ी आव- 
शयकता थी | इसीसे उन्होंने अपनी राजसत्ता को कायम रखा। जव कभी पालिया- 
मेंट गलती करके कोई संकट खड़ा कर देती है, तो यह खिलौना राजा उससे वच 
निकलने में अंग्रेजों की मदद करता था । इस प्रकार अंग्रेज़ों ने अपनी यह जातीय 
नीति बना ली कि चाहे राजसत्ता हो या धर्मसत्ता, जव उससे लाभ उठाने का 
अवसर मिले लाभ उठा लेना; जव वह राह का रोड़ा बने, उसे ठोकर लगा देना। 
अंग्रेजों की यह नीति भारत में ही नहीं, यूरोप के अन्य देशों के मध्यमवर्ग पर 
विजय पाने में भी बड़ी सहायक हुई । स्पेन और पुतंगाल पोप के फेर में पड़कर 
धर्मान्ध बने रहे, और पूर्वं तथा पश्चिम में भी अपना महत्त्व खो बंठे । फ्रांस की 
रक्तक्रान्ति ने भी उलझनें पेदा करके अंग्रेजों को यूरोप के सारे देशों से आगे 
निकाल दिया। उन्होंने समुद्र पर एकाधिपत्य कायम कर लिया और सारे यूरोप 
के राष्ट्रों से युद्ध ठानलिए। और वे लहरों के स्वामी हो बैठे । 

उन्नीसवीं शताब्दी के प्रथम चरण तक यूरोपीय राष्ट्र परस्पर स्पर्धा करते 
और लड़ते-गड़ते रहे । इसी बीच अंग्रेजी साम्राज्य की पूर्व में स्थापना दृढ़ हो 
गई | अब यूरोप के परस्पर के युद्ध बन्द हो गए और यूरोप तथा अमेरिका 
विद्वानों की सम्मिलित वेज्ञानिक खोजों ने एक के बाद एक नये-नये आविष्कार 
किए, जिनके सहारे पूंजीपति अपने व्यवसायों को उन्नत करते चले गए । तेल, 
कोयला और बिजली की उपलब्धि ने इन महाजातियों के शक्ति-स्रोत को प्रवा: 
हित कर दिया । 

अब उनके धामिक स्वार्थ परस्पर टकराने लगे, जिसने एक नये संघर्ष का 

रूप धारण कर लिया, और इन पूंजीवादी देशों में लोग 'श्रमिक' और 'पूंजीपति' 
इन दो दलों में विभक्त हो गए । इस संघषं को दूर करने में इम शक्तिशाली राष्ट्रों 
ने सुदूरपूर्व के पिछड़े हुए राष्ट्रों पर अधिकार कर, उन्हें कच्चे माल का उत्पादक 
और पक्के माल का ग्राहक वना लिया । इससे अन्तर्राष्ट्रीय संघर्ष उठ खड़े हुए, 
जिसके फलस्वरूप यूरोप को दो महायुद्ध करने पड़े, जिनसे वह तबाह हो गया । 

उन्नीसबीं शताब्दी के अन्त तक संसार की खोज समाप्त हो गई थी और 
उसके अधिकांश भाग को यूरोप के लोभी राष्ट्रों ने बांट लिया था। परन्तु दुर्भाग्य 
से यूरोप कभी भी एक राष्ट्र नहीं बन सका; छोटे-छोटे परस्पर-विरोधी राष्ट्रों 
में वंटा रहा । इसका एक गम्भीर कारण था। यद्यपि वह मूल ग्रीक संस्कृति से 
प्रभावित था, परन्तु पुर्तगाल, फ्रांस और इटली पर लैटिन संस्कृति का विशेष 
प्रभाव था। ब्रिटेन, जर्मनी, आस्ट्रिया, इंग्लैंड, डेनमाकं नार्वे और स्वीडन पर 
उत्तरी आर्यजाति का प्रभाव था । रूस और बाल्कन प्रदेशों पर एशियाई संस्कृति 
का असर था। इसीसे सारा यूरोप ग्रीक-रोमन संस्कृति का माध्यम पाकर भी 
कभी एक न हो सका, विभिन्न राष्ट्रों में बंटा रहा और वे राष्ट्र परस्पर लड़ते 
रहे । अनेक संघर्षों का सामना करते हुए ब्रिठेन के राजनीतिज्ञयों की शक्ति- 
संतुलन-नीति यूरोप का नेतृत्व करने लगी। और चूंकि यूरोप की सत्ता का संसार 
के अन्य भूभागों पर भी प्रभाव था इसलिए ये संघर्ष दिन-दिन अन्तर्राष्ट्रीय 
प्रभाव धारण करते गए। 


सन्‌ ।95के बाद यूरोप के सभी भूभागों का राष्ट्रीय संगठन हो चुका था। 
गूनान और बाल्कन तुकं शासन से मुक्त हो चुके थे । इटली भी स्वतन्त्र हो गया 
था । जर्मेन-भाषाभाषी भूभाग जमन साम्राज्य के नाम से संगठित हो चूका था। 
यद्यपि रूस और ब्रिटेन का उसे पूरा सहयोग था, पर ये दोनों देश एशिया को घेर 
रहे थे । उस समय रूस प्रशान्त में पैर बढ़ा रहा था और ब्रिटेन भारत में। रूस 
की आवश्यकताएं बहुत थीं और उसे निष्कंटक जल-मार्ग प्राप्त नहीं थे। इसलिए 
ब्रिटेन की संतुलन-नीति उसके विपरीत पड़ने लगी । उसने तुर्की की केन्द्रीय-शक्ति 
को नष्टकरना चाहा, फिर अफगानिस्तान पर हाथ रखा,पर ब्रिटेन चौकन्ना था । 
उसने दोनों को संरक्षण दिया और जापान से दोस्ती गांठी और उसे रूस से भिड़ा 
दिया । रूस जापान से परास्त हुआ। इस पराजय को सारे एशिया ने आश्चयं से 

देखा । परन्तु इसी समय जमंन ने पैर निकाले । जर्मनी श्रमिकों का देश था । 
अन्तर्राष्ट्रीय क्षेत्र में वह शीघ्र ही ब्रिटेन को ललकारने लगा । इस समय भी 
ब्रिटेन यूरोप का नेता बना हुआ था बह्‌ जर्मनी की शक्ति तोड़ने की ताक में था। 


और अन्त में इन्हीं सव कारणों से 94 में प्रथम यूरोपियन महायृद्ध छिड़ 
गया । यह युद्ध मानव-इतिहास में पिछले सब युद्धों से अनोखा युद्ध था। पिछले 
यूद्धों में सेनाएं लड़ा करती थीं, और जनता को केवल युद्ध-व्यय का भार ही सहन 
करना पड़ता था । पर इस युद्ध में प्रथम वार लड़ने वाले राष्ट्रों के सब वयस्क 
नागरिक स्त्री-पुरुषों को सामरिक सेवा के लिए संगठित होना पड़ा । इस व्यापक 
राष्ट्रों के युद्ध का प्रभाव बाहर के उन राष्ट्रों पर भी पड़ा, जो युद्ध में सम्मिलित 
नहीं थे । वास्तव में यह युद्ध राज्यों की राज्य-लिप्सा का युद्ध न था, राष्ट्रों 
की भूख का युद्ध था । यह संसार का प्रथम युद्ध था जो अकल्पित युद्ध-क्षेत्र में 
फेल गया। उसका पश्चिमी क्षेत्र स्विटज्रलेण्ड तक पांच सौ मील से भी कुछ अधिक 
लम्बा था। और पूर्वी क्षेत्र बाल्टिक सागर से कृषण सागर तक एक हज़ार मील 
लम्बे क्षेत्र में फैला हुआ था। इस यूद्ध में दो विरोधी राष्ट्रों के गुट परस्पर 
टकराए | एक वह गुट था जिसके पास साम्राज्य और धन था। दूसरा वह, जो 
इनसे कुछ छीनना चाहता था । युद्ध का अन्त साम्राज्यों के पक्ष में हुआ । परन्तु 
सा-्राज्य-सत्ता डगमगा गई। रूस में सरवंथा नवीन लाल क्रांति' हुई। युद्ध कोई 
सवा चार बरस चला। इसमें लगभग दस लाख अंग्रेज और चौदह लाख फ्रांसीसी 
युवकों की हत्या हुई की हत्या हुई । लगभग तीस लाख पुरुष अंगभंग हो गए, और लगभग 
एक हजार अरब रुपया स्वाहा हो गया । 


इस युद्ध ने दुनिया के तीन टुकड़े कर दिए । दो टुकड़े तो दोनों ओर से लड़ने 
वाले दोनों राष्ट्रों के थे, और तीसरा तटस्थ देशों का था। हारे हुए देशों की 
अर्थात्‌ जमनी ग्रौर मध्य यूरोप के छोटे-मोटे देशों की मुद्रा-प्रणाली नष्ट हो गई 
थी तथा उनकी साख जाती रही थी । इससे वहां का मध्यमवर्ग वर्बाद हो गया । 
उधर सारे विजेता राष्ट्र अमेरिका के कजंदार हो गए । इसके अतिरिक्त ' राष्ट्रीय 
युद्धऋण' का भी उनपर असह्य भार था। इन दोनों कों के असह्य भार से वे 
लड़खड़ा रहे थे। अब उनकी आशा केवल जमंनी से मिलनेवाले हर्जाने के रुपयों 

पर ही थी । पर जर्मनी सोलहों आना दिवालिया हो गया । उस समय केवल अमे- 
रिका में ही रुपयों की बाढ़ आ रही थी । परन्तु सौदों-सट्टों ने अमेरिका की सम्प- 
बनता का जल्द ही दिवाला निकाल दिया । ओर वारे संसार के साथ अमेरिका भी 
मंदी के चंगुल में फंस गया । उन दिनों अमेरिका में छोटे-छोटे स्वतन्त्र वैंक बहुत 
थे । वे सब बालू की दीवार की भांति ढह गए | चार ही साल में दस हज़ार बैंकों 
का दिवाला निकल गया । अब अमेरिका को अपने लाखों मजदूरों को जिन्दा रखना 
दूभर हो रहा था। वे आवारा और गुण्डे हो रहे थे । उधर इंग्लैंड, जो डेढ़ सौ 
वर्षो से संसारव्यापी साम्राज्यवादी शोषण के बल पर सम्पन्न हो रहा था, डग- 
मगा रहा था । देश-भर के कारखाने खाली पड़े थे ! लंकाशायर, जो कभी आधी 
दुतिया को कपड़ा देता था, सूना हो रहा था । वहां के मजदूर भूखों मर रहे थे। 

इस समय दुनिया में खाद्य-पदार्थों की कमी न थी । वे जरूरत से ज्यादा उत्पन 
हो रहे थे, फिर भी संसार में व्यापक भुखमरी फैली थी। खाद्य-पदार्थं नष्ट हुए जा 
रहे थे। फसलें नहीं काटी जा रही थीं, उन्हे खेतों में ही जला डाला जाता था। 
फलों को वृक्षों पर सड़ने को छोड़ दिया जाता था। अनेक देशों में खाद्य-पदार्थे 
नष्ट किए जा रहे थे । करोड़ों बोरियां खाद्यान्न समुद्र में फेंक दिया गया था। 
ये सब अमानुषी कार्य मन्त्री से बाज़ार का उद्धार करने के लिए किए जा रहे 
थे। इस मन्दी के भार से जहां अमेरिका के किसानों पर वज्र टूटा, वहां दक्षिणी 
अमेरिका, अर्जेण्टाइना, ब्राजील और चिली की प्रजातन्त्री सरकारों का तख्ता 
ही उलट गया था । परन्तु एक उद्योग था जो इस मन्दी की चपेट से बचा था। 
हथियार और युद्ध की सामग्री बनाने का। यह संसारव्यापी मन्दी पूंजीवाद का 
अन्तकाल था । दूसरे ऋणों के बोझ ने विश्व के उद्योगों की रीढ़ की हड्डी तोड़ दी 
थी । क्योंकि युद्धकाल में उधार लिया हुआ रुपया किसी उत्पादक कारय में नहीं 
लगा था, वह तो विनाशक अर्थों में खचं हुआ था और उसने अपने पीछे भी 
विनाश ही छोड़ा था। 

परन्तु इस समय संसार के बाजार पर एकाधिपत्य स्थापित करने में अमे- 
रिका और इंग्लैंड में तुमुल संग्राम छिड़ रहा था। इस समय तक भी संसार में 
यही दो शक्तियां सबसे बड़ी थीं। पर एक पतनोन्मुखी और दूसरी उद्ग्रीव । 
युद्ध से पूवे तो इंग्लैंड का सवंत प्रभुत्व था ही। पर अब अमेरिका दुनिया का 
सबसे बड़ा साहुकार था| इंग्लैंड के पुराने दमखम खत्म हो रहे थे । पर अकड़ 

वह नहीं छोड़ता था । इस तरह अमेरिका और इंग्लैंड की आथिक खींचातानी 
संसार को दूसरे महाभयंकर युद्ध की ओर खीचे लिए जा रही थी। 
अन्त में इंग्लैंड घुटनों के बल गिर गया । वह अपने पौण्ड की रक्षा न कर 
सका । अपना सोना बचाने के लिए उसे पौण्ड को सोने से पृथक करना पड़ा, जिस- 
से पौण्ड की कीमत गिर गई | वह एक अत्यन्त महत्त्वपूर्ण अन्तर्राष्ट्रीय घटना थी। 
इससे उसके हाथ से विश्व का आथिक नेतृत्व चला गया, जिसकी बदौलत लंदन 
संसार का केन्द्र बना हुआ था। बैंक आफ इंग्लण्ड, जो दुनिया का दो-तिंहाई 
सोना सदा खरीदता था और जिसके बल-दबूते पर इंग्लंण्ड सी वर्षो से भी अधिक 
काल तक संसार का स्वर्ण-सम्राट्‌ वना हुआ था, अपनी साख कायम न रख सका 
और इंग्लंण्ड का टाट उलटने के लक्षण प्रगट होने लगे । 
अमेरिका के पास इस समय संसार का दो-तिहाई सोना जमा था। संसार के 
सारे राष्ट्र उसके कर्जदार थे। यूरोप पर इस समय उसका दस अरव डालर का 
कर्जा था, और अब वह अपने कजे की मांग करके किसी भी यूरोपियन देश को 
दिवालिया बना सकता था । इसलिए अब यह स्वाभाविक ही था कि वह मांग करे 
कि अब लन्दन क्यों, न्यूयाकं संसार की आथिक राजधानी बने ! फिर क्या था, 
अपनी-अपनी सरकारों के हाथ अपनी-अपनी पीठों पर पाकर न्यूयाकं और लन्दन 
के धनकुबेर उद्योग में ताश के पत्ते फेंकने लगे। परन्तु इंग्लैण्ड का पोण्ड हिल गया 
और सारी दुनिया में अकेला अमेरिकी डालर अटल चट्टान की भांति खड़ा रहा । 
इसी समय जापान अपनी मुद्रा लेकर एशिया के बाजार में उल्का की भांति 
आ टूटा, जिससे ब्रिटेन और अमेरिका दोनों ही थर्स उठे | और अन्तर्राष्ट्रीय 
व्यापार पर अपना एकाधिकार कायम रखने के लिए ब्रिटेन, अमेरिका और 
जापान तीनों के हाथ अपनी-अपनी तलवारों की मूंठ पर जा पहुंचे। 
इसी समय रूजवेल्ट ने अमेरिका के शिहासन को सुशोभित किया। यह 
पहला अमेरिकन राष्ट्रपति था जिसने दुनिया के मामलों में खुलकर हिस्सा लिया । 
पर, अब दुनिया बदल गई थी । समाजवाद जन्म तो ले चुका था, पर अभी चह 
पूंजीवाद से ही उलझ रहा था । इंग्लैण्ड ने एक बार भारत का सोना लूटकर 
सिरेउठाना चाहा, पर वेकार । ब्रिटिश पार्लियामेंट अब पूंजीवाद और लोकसत्ता 
का अखाड़ा बन रही थी। भारत में हज़ारों आदमी जेलों में सड़ रहे थे । गांधीजी 
यरवदा जेल में बन्द थे। दमन जोरों पर था । यतीन्द्र ने जेल में भूखों रहकर प्राण 
4 ~ 

दे दिए थे। सीमान्तों पर ब्रिटिश विमान बम बरसा रहे थे । दक्षिणी अफ्रीका में 
जातीय ट्वेष श्रौर आथिक संघर्ष ने गजब ढाया था । यही हाल पूर्वी अफ्रीका का 
था। जब से केनिया में सोना निकला था, अफ्रीकियों के दुर्भाग्य में चार चांद लग 
गए थे । मिस्र में आजादी की वेचेनी फैली थी । दक्षिण-पूर्वी एशिया के देशों--- 
इंडोनेशिया, हिन्द चीन, जावा, सुमात्रा, डचइंडीज़ और फिलीपाइन द्वीपों में 
विदेशी शासन का जुआ उतार फेंकने की जद्दोजहद चल रही थी। चीन में जापान 
कत्लेआाम कर रहा था | जापान के हौसले बढ़े हुए थे, और वह विश्व-सा म्राज्य 
के सपने देख रहा था । पर उसकी सबसे बड़ी वाधा सोवियत रूस था, जो इस 
समय समूचे उत्तरी एशिया में एक संसार का निर्माण कर रहा था। वह एक 
प्रकार से लड़खड़ाते सभ्य संसार को चुनौती दे रहा था । जहां मंदी और बेकारी 
पूंजीवाद का गला घोंट रही थी , सोवियत संघ के इलाकों में आशा, शक्ति और 
उत्साह के अंकुर फूट रहे थे | संयुक्त राज्य अमेरिका पर संकटों के वादल उभड़ 
रहे थे । इंग्लैण्ड अव समूचे संसार का मुखिया नहीं रह गया था । उसकी लहरों 
पर हुकूमत खत्म हो चुकी थी । वह समूची दुनिया से सिक्रुड़कर अपने साम्राज्य 
में सीमित हो गया था। और अब वह साम्राज्य भी डगमग-डगमग हो रहा था। 
हिटलर और उसके साथी अब युद्ध की भाषा बोल रहे थे। संसार के देश 
आर्थिक राष्ट्रवाद की राह पर दौड़कर युद्धस्थली पर एक होते जा रहे थे। 
घटनाएं अटल भाग्य की भांति संसार को उधर ही धक्रेले लिए जा रही थीं, जहां 
सोते के घेरों के महाकुण्ड बनाए गए थे। जिनमें मनुष्य का ताज़ा खून भरा 
जानेवाला था । 

और अन्त में सोने के घेरे के बने हुए महाकुण्ड बारह करोड़ मनुष्यों के रक्त 
से भरे गए। जिनमें हिटलर और मुसोलिनी डूब मरे । उनका वह खून से सींचा 
हुआ राष्ट्रवाद दुनिया के मनुष्यों को कंगाल और तबाह करने के लिए अब भी 
कायम है । और वह समूचे नृवंश को खींचकर भावी महायुद्ध की रंगभूमि पर 
लिए जा रहा है। जहां अब सोने के कुण्ड खून से न भरे जाएंगे। खून और सोना 
पिघलकर एक नई धातु को जन्म देंगे संसार के सारे नगर, जनपद विध्वस्त 
हो जाएंगे । संसार का सारा जीवन समाप्त हो जाएगा । रह जाएंगे इस नई धातु 
के बने असंख्य पर्वतों के शुंग, जिनका रंग लाल और पीले रंग का मिश्रण होगा। 
और जो सूने संसार में सूर्य की धूप में व्यर्थ चमकते रहेंगे। जिन्हें देखनेवाली 

सब आंखें फट चुकी होंगी, समझनेवाले सब हृदय जलकर खाक हो चुके होंगे । 
सब जीव अपने को नष्ट करके जीवन का मूल्य अदा कर चुके होंगे । 

यही सोना और खून का सम्मिलित रूप होगा, जो आज मिलकर एक होने 
को बेचैन हैं । खून मनुष्य की रगों में बह्‌ रहा है और सोना उसके शरीर पर लदा 
हुआ है। जब ठक ये नसें चीरकर साफ नहीं कर दी जातीं, खून की एक-एक बूंद 
उतमें से बाहर नहीं निकाल ली जाती, तब तक सोने को चेन कहां ! ! ! 


सो-] 

असल मुगल खून। मोती के समान रंग। उम्र अस्सी के पार, लम्बे पटूठे, 
बगुला के पर जैसे सफेद। बड़ी-बड़ी आंखें, जिनमें लाल डोरे, भारी-भारी पपोटों 
के बीच से झांककर प्यार और शान को निमन्त्रण देती हुई । कद लम्बा, किसी 
कदर दुबले-पतले, मगर कमजोर नहीं। कमर ज़रा झुकी हुई। दाढ़ी खसखसी, 
बहुत सावधानी से तराशी हुई, जो उनके रुआबदार चेहरे पर बहुत भली 
लगती थौ। आंखों पर अभी चश्मा नहीं लगा। सुर्मा लगाते थे। सिर पर 
मखमली ऊदी कामदार टोपी | पैरों में अलीगढ़ी पायजामा और वसली के 
असली कलाबत्तू के काम के जूते वदन पर जामदानी क; अंगरखा, उसपर 
कमख्त्राव की नीमास्तीन। हाथ में जमरुंद की कीमती तस्बीह, प्रतिक्षण सर- 
कती हुई। पान की लकीरों से आरास्ता होंठ, निरन्तर हिलते हुए । दांतों की 
बत्तीसी असली कायम, जिसपर पान की लाल झलक, ठीक अनार के दानों 
फी शोभा को मात करती हुई। यही थे मियां खुरशंदमुहम्मदखां, रईस 
बड़ा गांव ! 

जब चलते तो हाथ में लाठी रखते थे । उनकी पानीदार आंखें इस उम्र में 
भी रोशन थीं । मियां कमी गुस्सा नहीं करते थे। शायराना तबीयत पाई थी । 
वे गम्भीर, चिन्तनशील, मितभाषी श्रौर खुशमिजाज थे । सभी छोटे-बड़े उन्हें 
प्यार से मियां कहते थे। हकीकत तो यह थी, वे आदर्श रईस थे। रईसी उनपर 
फबती थी । उनकी सखावत, दरियादिली, रईसी और पाकमिज्ाजी की चर्चा 
दूर-दूर तक आस-पास के गांवों में थी | उन्हें देखते ही लोगों के सिरझुक जाते 
थे, और हरछोटे-बड़े परिचित को देखते ही उनके हिलते हुए होंठ मुस्करा उठते 
थे । उनकी आज्ञा की अवहेलना नहीं की जा सकती थी । पास-पड़ोस के सभी 

जप्रीदार और रईसों में उनकी इज्जत और धाक थी। सुना जाता था कि 
भियां का घराना दिल्‍ली के शाही खानदान से भी कुछ सम्बन्ध रखता था। 
बादशाह उनका आदर करते, और कभी-कभी उन्हें लालकिले में बुलाते थे । 
मियां की उम्र बादशाह सलामत की उम्र से भी अधिक थी | इसीसे बादशाह 
कभी-कभी दर्वारे-तख्निया और कभी-कभी शाही दस्तरखान पर भी मियां को 
बुलाकर उनकी प्रतिष्ठा बढ़ाते थे । इसीसे रईस-रियाया सभीपर उनका दव- 
दबा था। घुड़सवारी के शौकीन थे | सुबह की नमाज़ अदा करके घोड़ी पर 
सवार हो, खेतों पर चक्कर लगाने जाते | यह उनका नित्य का दस्तूर था । 

सर्दी के दिन, सुबह का वक्‍त । अभी पूरी धूप नहीं खिली थी, कोहरा छाया 
था, मियां खेतों से वापस लौट रहे । कल्लू भंगी अपनी झोपड़ी के आगे आग 
ताप रहा था और हुक्का गुड़गुड़ा रहा था। मियां ने घोड़ी रोक दी । बोले, 
“कल्याण मियां, सर्दी बहुत है । = 

कल्लू घबराकर हुवका छोड़ उठ खड़ा हुआ । उसने ज़मीन तक झूककर 
मियां को सलाम किया । और हाथ बांधकर कहा, 'हां सरकार [! 

“अमां, तुम्हारे पास तो कुछ ओढ़ने को भी नहीं है । लो, यह लो ।' 

उन्होंने अपनी कमर से लपेटा हुआ शाल उतारकर भंगी के ऊपर डाल 
दिया । भंगी ने घबराकर कहा, सरकार, यह बया कर रहे हैं, इतना कीमती 
शाल यह गुलाम क्या करेगा ? न होगा तो मैं गढ़ी में हाज़िरहो जाऊंगा । कोई 
फटा-पुराना कपड़ा बख्श दीजिएगा ।' 

लेकिन मियां ने 'ंगी की बात सुनी नहीं । उन्होंने कहा, “अमां कल्याण, 
तुम्हारी लड़की की शादी कब की रही ?' 

“इसी चौथे चांद की है, सरकार !' 

'अच्छी याद दिलाई, मैं तो दिल्‍ली जानेवाला था, जहांपनाह का पेगाम 
आया था । अब शादी के बाद ही जाऊंगा । मगर देखना, बरात की तवाज़ा 
ज॒रा ठीक-ठाक करना, ऐसा न हो भई, गांव की तौहीन हो। तुम ज़रा लापर- 
वाह आदमी हो । समझे !' 

'समझ गया, सरकार ।' 

“जिस चीज़ की ज़रूरत हो छुट्न मियां से कहना ।' 

'जो हुक्म, सरकार ।' 

मियां ने घोड़ी बढ़ाई। और कल्लू भंगी शाल को सिर से लपेटते हुए 
दूर तक मियां को रकाब के साथ गया । 


> 2. 


मियां के इकलोते साहवज़ादे थे मियां मुहम्मद अहमद । उम्र इक्कीस 
साल । दिल्ली में पढ़ते थे । अंग्रेजी का शौक था । अंग्रेज़ी लिबास पहनते थे । 
इस समय गाजी वादशाह अकवरशाह का अदल महज लालकिले ही तक 
सीमित था । वादशाह बड़े मियां को तो दोस्त की तरह मानते थे ओर छोटे 
मियां को बेटे की तरह । मुहम्मद अहमद अंग्रेजी के मिशन कालेज में पढ़ते थे, 
पर वीच-वीच में बादशाह का मुजरा करने लालकिले में जाते रहते थे | इससे 
उनके हौसले जरा बढ़े हुए थे । अंग्रेज़ी पढ़ने और अंग्रेज़ी के सम्पक में रहने से 
उनके विचारों में भी बहुत क्रान्ति हुई थी । उम्र का भी तकाज़ा था । वे हर 
चीज़ को भौर हर वात को नई नज़र से देखते थे धर्म-ईमान पर भी उनके 
बिचार नयेपन को लिए हुए थे । 

परन्तु इसके विपरीत बड़े मियां बिल्कुल पुराने ढंग के न केवल रईस 
थेबे पुराने ढंग के मुसलमान भी थे । रोज़े-नमाज के पावन्द, और सच्चे 
खुदापरस्त, नेक और रहीम । बड़े आदमियों के सभी गुण उनमें थे। लेकिन 
वे सब गुण बहुधा छोटे मियां को अखरते रहते थे वे पिता की काफी इज्जत 
करते थे पर कभी बाप-वेटों में हुज्जत भी हो जाती थी। 

मियां ने घोड़ी साईस के हवाले की और दीवानखाने में आ मसनद 
पर बेठ गए। मियां के दीवानखाने का अन्दाज़ा शायद आप न लगा सके। 
आपके ड्राइंगरूम से विल्कुल जुदा चीज़ थी। 

मियां के मसनद पर बैठते ही मुहम्मद अहमद ने भाकर कहा, 'अब्बा 
हुजूर, मियां अमजद और वासुदेव पण्डित बड़ी देर से बेठे हैं ।' 

'किसलिए ?' 

'वही, कर्जा मांग रहे हैं। मियां अमज़द को जो कम्पनी बहादुर को 
मालगुजारीभरनी है, उसका वारंट लेकर कम्पनी का आदमी दरवाजेपरडटा 

बंठा है। अमज़द पिछवाड़े की दीवार फाँदकर आया है। कहता है, घर रोना- 
पीटना मचा है । कम्पनी के प्यादे बरकन्दाज़ एक ही बदज़ात होते हैं । बहु- 
बेटियों की बेहुमती करना तो उनके वाये हाथ का खेल है।' 

'बहुत खराब वात है। कितने रुपये चाहिए उसे ?” 

“चार सौ मांगता है।' 

“और वासुदेव महाराज !' 

'उनकी लड़की की शादी है | कहते हैं, जहर खाने को भी पंसा नहीं है। 
बिरादरी में नाक कट गई तो जॉन दे देगा ।' 

“म्यां, गैरतमन्द आदमी है | उसे कितना रुपया चाहिए ? 

“वह छः सौ मांगता है।' 

“इस ववत तहवील में तुम्हारे पास कितना रुपया है ?' 

“बही एक हज़ार है, जो चौधरियों के यहां से कजं आया है।' 

“तब तो दोनों काम हो जाएगा । दे दो ।' 

“मगर अब्बा हुजूर, वह तो हमने सरकारी लगान अदा करने के लिए 
कजं लिया है ।' 

'उस पाक परवरदिगार की इनायत से हमें कर्जा अभी मिलता है। दे दो, 
ये गर्जमन्द हैं । पीछे देखा जाएगा ।' 

लेकिन छोटे मियां को बड़े मियां की यह उदारता अच्छी नहीं लगी । वे 
चुपचाप खड़े रहे । बड़े मियां ने गर्मी से कहा, 'कोई सख्त कलाम न कहना 
बेटे; ये गरीब गर्जमन्द हैं, हमारी परजा हैं, सुख-दुःख में हमारा ही तो 
असरा तकते हैं । यह भी तो देखो।' 

'लेकिन हुजूर, हम मालगुजारी कहां से भदा करेंगे ? ये फिरंगी के प्यादे 
और अमीन तो बादशाह तक की छीछालेदर करने में दरेग नहीं करते हैं । कल 
ही वे आ धणकेंगे ड्योढ़ियों पर, और हुजूर की शान में बेभदबी करेंगे दो मैं 
उन्हें गोली से उड़ा दूंगा। पीछे चाहे जो कुछ हो।' 

'लेकिन ऐसा होगा क्यों, मालगुजारी दे दी जाएगी ।' 

“कहां से दे दी जाएगी ?' 

“चौधरी तो हमारे दोस्त हैं | वे क्या कभी नाहीं कर सकते हैं। वे भी 
- खानदानी ज़मींदार हैं । इज्जतदार की इज्ज़त बचाना वे जानते हैं।' 

“तो यह भी खूब रही । कर्जा लिए जाइए और दूसरों को वांटे जाइए । 
ये ही क्यों नहीं जाते चौधरी के पास ?' 

बेटा, वे गरीब आदमी हैं, मगर इज्ज्ञतदार तो हैं । फिर, यह तो 
गांव की इज्जत का सवाल है। हमारे गांव का आसामी गैर के सामने हाथ 
पसारेगा तो हमारी भी इज्जत कहां रही !' 

'ेकिन हुजूर, सारी रियासत तो रेहन हो गई। जब कर्जा भी न मिलेगा 
तत्र क्या होगा ?' 

'जो खुदा को मंजूर होगा । जाओ, दे दो बेटे, बहुत देर से बैठ हैं वे । 
न जाने उनके घर पर बया बीत रही होगी ! पाजी वरकन्दाज़ बड़े बदतमीज़ 
होते हैं ।' 

छोटे मियां आहिस्ता से चले गए । मियां ने आराम से मसनद का सहारा 
लेकर पूरी तस्वीह पर उंगलियां फेरीं । इतने ही में खादिम महमूद और लतीफ 
छिद्टू काछी को धकेलते हुए दीवानखाने में घुस आए । छिद्दू मियां के सामने 
पहुंचते ही जमीन में औंधा लेट गया। 

मिय्रां ने हैरत में आकर कहा, 'क्या हुआ, क्या हुआ ?' 

“हुजूर इसने रात-भर में आधा खेत साफ कर दिया। दो गटूठर बांधे 
हैं। न जाने कब से चोरी करता था। हाथ ही नहीं लगता था। आज रंगे 
हाथों पकड़ा गया है।' 

मियां ने छिददू की ओर देखकर आहिस्ता से कहा-- 

'क्या तूने खेतों में नुकसान किया ?' 

“हुजूर, गलती हो गई है | कान पकड़ता हूं माई-बाप।' 

'जा भाग, जब ऐसा न करना ।' 

छिद्दू मियां को लम्बी-लम्बी सलामें झुकाते हुए चला गया । 

दोनों खिदमतगार इस तरह शिकार को हाथ से बाहर जाते देख खड़े 
के खड़े रह गए । मियां ने उनके मनोभावोंको समझकर कहा, “अरे म्यां, भूखा 
गरीब है, नीयत बदल गई। हमें खुदा और देगा । हज़रत ने कहा है--मेरे 
बन्दे के लाखों रास्ते हैं।' 

दोनों खादिम चुपचाप सलाम कर और सिर झुकाकर चल दिए। 

मियां का वावर्चीखाना कया था, लंगर था । जहां तीसरे पहर तक 
अगलम-वगलम जिसका जी चाहे खाना पा सकता था । सौ-पचास आदमी 
रोज़ ही मियां के वावर्चीखाने से खाना पाते थे। नौकर-चाकर, सिपाही-प्पादे, 
भिशती-मेहतर, कमेरे-टहलुए तो खाना पाते ही थे, फालतू मटरगश्त लोग 
भी बहुत-से आ जुरते थे। मियां की ओर से तो सभी को खाना लेने की छूट 
थी । फिर भी छुटभेये लोग नोकर-चाकर, खानसामा, बावर्ची अपनी टांग 
अड़ाते ही थे । 

मियां मसौती पक्के अहदी । अफीम घोलना और पीनक में झूमना, मगर 
खाना लेने दोनों वक्त बावर्चीखाने पर हाजिर । बावर्ची का नाम था हुसँनी । 
मोटा, ठिगना, एकदम सुरमई रंग, मेंहदी से रंगी हुई दाढ़ी मोटे-मोटे लटकते 
हुए होंठ । नंगी कमर में गहरा उन्ताबी तहमद । मसौती ने वावर्चीखाने में 
पहुंचकर कहा, 'मियां खाना दो ।' 

हुसेनी ने ज़रा करारी आवाज में कहा, 'क्या काम किया है तुमने आज, 
जो सुबह-सुबह सबसे पहले चले आए खाना लेने ?' 

मसोती मियां ने बड़े इतमीनान से कहा, 'अमां, हमने मियां को लतीफे 
सुनाए हैं।' हुसंनी ने बड़बड़ाते हुए चार चपातियां ओर सालन उसकी हथे- 
लियों पर रख दिया। इसी समय जमाल भिइती ने भाकर कहा, “म्यां, खाना 
दो ।' 

'कुछ काम किया तुमने मियां का आज ?' 

हां, हां, हमने मियां की मुगियों को पानी पिलाया है ।' 

कूूं मियां आंखें मिचमिचाते आए, ओर हुसेनी को अस्लाम चालेकूम 
कहा । मोटे हुसँनी ने गर्दन हिलाकर कहा, 'आ गए खालूजान ! कहो, आज 
बया काम किया ?' 

“छोटे मियां की जूतियां सीधी की हैं; लाओ झटपट दो खाना । खुदा 
को कसम, इस रियासत में सब हराम की खाते हैं, बस हम-तुम कसाला 

करते हैं। जीते रहो भाई, ज़रा सालन ज़्यादा देना ।' 
ये हुज्जतें चलती रहतीं, मगर खाना सवको मिलता। ऐसा नहीं कि 
कभी-कदाच, एकाध दिन, नित्य, वारहों मास, तीसों दिन । 

रात को जब मियां पलंग पर दराज हुए तो उनका खास खिदमत- 
गार पीरू पलंग के पांयते बैठकर उनके पैर दबाने लगा। हमीद ने पेचवान 
जंचाकर रख दिया। मियां ने हुक्के में एक-दो कश लिए और हमीद को हुक्म 
दिया कि छोटे मियां जग रहे हों तो उन्हें जरा भेज दो। 

बड़े मियां का सन्देश पाकर छोटे मियां ने आकर पिता को आदाब 
किया । बड़े मियां ने हुक्‍्के की नली मुंह से हटाकर कहा, “अहमद, कल अल- 
स्सुवह ही मुक्तेसर चलना है। तुम भी चले चलना ज़रा ।' 

'मेरा वहां क्या काम है ?' 

“काम नहीं, चौधरी बहुत याद करते हैं तुम्हें । जब-जब जाता हूं, तभी 
पूछते हैं । भई एक ही तेक खसलत रईस हैं ।' 

"लेकिन अब्बा हुजूर, मुझे तो वहां जाते शमं आती है ।' 

“शर्म किसलिए, बेटे ?' 

“हम लोग उनके कर्जदार हैं, और इस बार भी आप इसी मकसद से जा 
रहे हैं।' 

“तो क्या हुआ ! सुद उन्हें बराबर देते हैं और रियासत पर कर्जा लेते 
हैं । फिर चौधरी ऐसे शरीफ हैं कि आंखें'ऊंची कभी करते देखा नहीं । हमेशा 
“बड़े भाई? कहते हैं । ओर उनकी साहवज्ादी, अरे हां; अहमद, वे खिलौने 
जो दिल्‍ली से आए थे, सब हैं न? उन्हें साथ रखना। देखना, मैं भूल न 
जाऊं! 

'खिलौने किसलिए ?' 

“साहबज्जादी के लिए, चौधरी को लाडली पोती है। वाह, बड़ी सूरत 


और सीरत पाई है। मुझे वह दादाजी कहती है । और हां, एक टोकरा अम- 

रूद और सफेदा, उम्दा चुनकर रख लेना । मियां पीरू, तुम चले जाओ, अभी 
इसी वक्त बाग में।' 

पीरू सिर झुकाकर चला गया | अहमद ने कुछ नाराजी के स्वर में कहा, 
आप नौकरों के सामने भी*""' 

छोटे मियां पूरी वात न कह सके, वीच में ही बड़े मियां ने मीठे लहजे 
में कहा, 'पीरू तो नौकर नहीं है । घर का आदमी है। खंर, तो तैयार रहना | 
ओर हां, वह गुप्ती भी ले चलना । 

वह किसलिए ?' 

“चौधरी को नज़र करूंगा । उम्दा चीज़ है ।' 

“उम्दा चीज़ें घर में भी तों रहनी चाहिए ।' 

“मगर दोस्तों को सौगात भी तो उम्दा ही जानी चाहिए'। 

'दोस्ती क्या, चौधरी समझेंगा मियां कजं के लिए खुशामद कर रहे 
हैं ।' 

'तोबा, तोबा, ऐसा भला कहीं हो सकता है ! चौधरी एक ही दाना 
आदमी हैं। चलो तो तुम, मिलकर खुश होओगे ।' 

छोटे मियां जब जाने लगे तो बड़े मियां ने टोककर कहा, 'अमां ज़रा 
रघुवीर हलवाई के यहां कहला भेजना-मिठाई अभी भेज दे। कल ही मैंने 
कहला दिया था, तैयार रखी होगी । सुबह तो बहुत देर हो जाएगी ।' 

“बहुत-अच्छा अब्बा,' कहकर छोटे मियां अपने कमरे में चले गए। 

बड़े मियां देर तक़् हुक्का पीते रहे। पीरू मियां आकर फिर पैर दबाने 
लगे। पेर दबाते-दबाते पीरू ने कहा, 'हुजूर बस, अब तो हज को चल ही 
दीजिए। आपके तुफेल से गुलाम को भी ज़ियारत नसीब हो जाएगी ।' 

“मियां पीर, हज़ की मैं दिली तमन्तो रखता हूं । मगर दिल मसोप्तकर 
रह जाता हूं । सोचता हूं, साहबज्ादा घरवार संभाल लें, उनकी शादी हो 
जाए तो बस मैं चल ही दूं ।' 

सरकार, येसव तो दुनिया के धन्धे हैं। चलते ही रहेंगे। फिर छोटे 
मियां, अल्लाह्‌ उनकी उम्र दराज करे, अब नादान नहीं हैं, जीन तो बचपन 
से ही हैं, अब तो सरकार, आलिम हो गए हैं । अंग्रेजों की सोहबत में रह चुके 
हैं । साहब लोगों से फरफर अंग्रेज़ी बोलते हैं।' 

'खुदा के फज़ल से सब काबिल हैं, सब कारोबार संभालकर मुझे 
छुट्टी दे सकते हैं। मगर अभी नादान हैं। काम में कुछ भी सहारा नहीं 
लगाते । बस, पढ़ने ही की धुन है ।' 

'तो पढ़ाई भी ठो अब खात्मे पर है ।' 

'वस, एक साल और है।' 

'तो हुजूर, कोई एक अच्छी-सी लड़की देखकर शादी कर दीजिए। खुदा 
की कसम, आंखें तरस रही हैं । न जाने कब जिन्दगी धोखा दे जाए। मियां 
की दुलहित का चांद-सा मुखड़ा और देख जाऊं। कया करूं सरकार, जब से 
हुजूर मालकिन जन्नतनशीन हुई, घर काट खाने को आता है। बस अब तो 
शहनाई बज ही जाए ।' 

'लेकिन छोटे मियां तो शादी के नाम से ही भड़कते हैं। फिरंगियों के 
साथ रहकर अब वे भी नई-नई आदतें सीख रहे हैं ।' 

'माशा अल्लाह, अभी उनकी उम्र ही क्या है सरकार ! मगर उनकी 
जहनियत बहुत ऊंची है। फिर.जब तक हुजूर का साया उनके सर पर है, 
उन्हें किस बात का गम है ! इसीसे शायद वे बेफिक्र हैं । 

लेकिन भई, मैं भी तो अब पचासी को पार कर चुक्रा। सुबह का 
चिराग हूं ।' 

“तोबा, तोबा, यह क्या कलमा ज़बान पर लाए हुजूर ! जी चाहता है 
अपना मुंह पीट लूँ । हुजूर का दम गनीमत है ।' 

बड़े मियां हंस दिए । उन्होंने कहा, “तैयारी कर दो पीरू ! ज़रा दिन 
गर्माए तो बस चल ही दें। तब तक छोटे मियां की तालीम भी खत्म हो 
जाएगी ।' 

“बस, तो चैत की ठहरी | ऐसा कौन बड़ा सफर है ! एक इन फिरगियों 
का कलेजा तो देखिए सरकार, सात समंदर पार से आते हैं, फिर भी चुस्त 
और चालाक । फिरंगियों के जहाज में चलेंगे हुजूर। किराया तो कुछ ज्यादा 
लगेगा, मुल आराम ओर हिफाजत का पुरा इन्तज़ाम होगा। लेकिन उनके 
जहाज तो सूरत से नहीं जाते हुजूर ?' 

“नहीं, बम्बई से जाते हैं । नया बन्दरगाह बसाया है उन्होंने । 


“सुना है, खूब गुलज़ार है।' 

'हां, तेजी से आबाद हो रहा है। फिरंगियों की कोम ही ऐसी है, जहां- 
जहां जाती है, बहबुदी और चहल-पहल बढ़ती ही जाती है ।' 

'तो बस, इन गर्मियों की रही सरकार !' 

'हां, हज़रत सलामत बादशाह से भी जिक्र करूंगा । उनका पैगाम भी 
आया था। लालकिले में वृलाया है। कल्यान की लड़की की शादी हो जाए 
तो जाऊ। कहीं ऐसा न हो जाए कि नक-कटी हो। कल्यान है जरा वेफिकरा। 
तुम भी खयाल रखना पीरू !' 

खुदा की शान है, सरकार । किसकी मजाल है कि बड़े गांव पर ऊंगली 
उठाए, जहां आप जसे दरियादिल मालिक हैं, जो भंगी की लड़की की शादी 
के लिए बादशाह की मुलाकात को मुल्तवी कर देते हैं। सुभान अल्लाह ।' 

पीरू ने झुककर मियां के कदमों पर बोसा लिया और आंसू बहाता हुआ 
चला गया। 
बड़े मियां देर तक पेचवान में कश लगाते रहे फिर सो गए। 


5 


चौधरी बीमार थे। दिल्‍ली के कोई हकीम उनका इलाज़ कर रहे थे । 
उन्हें जब बड़े मियां की आमद की सूचना दी गई तो उन्होंने उन्हें अपने 
पलंग के पास ही बुला लिया | छोटे मियां को देखकर चौधरी खुश हो गए । 
साहव-सलामत के बाद चौधरी ने कहा-- 

आपको मैं याद ही कर रहा था । शायद आजकल में आदमी भेजकर 
बुलवाता।' 

'तो आपने तो खबर भी नहीं दी, इस कदर तबीयत खराब हो गई। अब 
इंशाअल्लाताला जल्द सेहत अच्छी हो जाएगी, मगर अहतियात शर्त है। 
हकीम साहब कया फमति हैं ? आदमी तो लायक मालूम देते हैं ।” - 

'जी हां, बौस सालों से मेरे यहां वही इलाज़ करते हैं। हजरत बादशाह 
सलामत के भी ये ही तबीब हैं हकीम नज्ीरअली साहब ।' 

जानता हूं । आलिम आदमी हैं। सुना है बड़े नब्बाज़ हैं।” 

'लेकिन वे इलाज ही तो कर सकते हैं, जिन्दगी में पंवन्द तो लगा नहीं 
सकते ।' 

'यह आप क्या फर्मा रहे हैं !' - 

“वस, अब मेरा आखिरी वक्‍त है । इस गिदोनवा में सिर्फ एक आप मेरे 
हमददं हैं । बिटिया सयानी हो गई है, इसके हाथ पीले हो जाते तो इतमौनात 
से मरता । अब भगवान की मर्जी।' 

'लेकिन चौधरी, आप इस कदर पस्तहिम्मत बयों हो रहे हैं आप 
जल्द अच्छे हो जाएंगे ।” 

“खैर, तो आपसे मेरी एक आरजू है। आप मेरे बड़े भाई हैं, अब इस 
घरकी देखभाल आप ही पर छोड़ता हूं । नादान बच्चे हैं, आप ही को उनकी 
सरपरस्ती करनी होगी । सव भाई समझदार और दाना आदमी हैं, उम्मीद 
है खानदान को दाग न लगने पाएगा, सिर्फ आपका साया सर पर रहना 
चाहिए ।' 

“उस घर से भी ज़्यादा यही घर मेरा है चौधरी, आप किसी बात की 
फिक्र मत कीजिए। कया साहबज़ादी की वात कहीं लगी है ?' 

“अभी नहीं । उसे तो बस पढ़ने की ही धुन लग रही है। वेगम समरू 
जब से तशरीफ लाई हैं, उसका सिर फिर गया है। बेगम ने ही उसे पढ़ाते को 
एक भंग्रेज़ लेडी रखवा दी है । देखता हूं उसकी सोहबत में वह्‌ नई-तई बातें 
सीबती जा रही है। मगर बिना मां की लड़की है। सात भाइयों में अकेली ? 
सभी की आंखों का तारा इसीसे हम लोग कोई उसकी तबीयत के खिलाफ 
काम करना नहीं चाहते ।' 

'यही हाल छोटे मियां का है। हजरत सलामत के कहने से इसे फिरंगियों 
. के मिशन कालेज में दाखिल किया था। अब वह अंग्रेज़ी पढ़कर नई दुनिया 
की नई बातें करता है ।' F 

“भगवान इसकी उत्र बड़ी करे; तो हजे क्या है । नई दुनिया आनेवाली 
है। नई दुनिया के आदमी भी नये होंगे । इन फिरंगियों को ही देख लो; हर 
बात नई है। अच्छा है, बच्चे नये ज़माने की रोशनी से वाकिफ हो जाएं । 
हमारा क्या, आज मरे, कल दूसरा दिन।' ६ 

इप्ती वक्‍त मंगला हाथ में दूध का गिलास लेकर कमरे में आ गई। 

सत्रह साल की स्वस्थ लड़की । हर अदा में अल्हड़पना, कुछ जवानी और कुछ 
नचपन का मिला-जुला रंग, सु््ख नारंगी-से गाल, वड़ी-बड़ी आंखें, चांदी से 
उज्ज्वल माथे पर खेलती हुई काली घूंघरवाली लटे । तिल के फूल-सी कोमल 
नाक और कुछ फूले हुए होंठ । 

कमरे में बाहरी आदमियों को देख वह ठिठक़ी, और मुंह फेरकर लौट 
चली । पर चौधरी ने क्षीण स्वर में कहा, 'चली आओ बेटी, चली आओ; 
दादाजान हैं, पहचाना नहीं !' 

मंगला का मुंह मुस्कान से भर गया । उलटकर उसने बड़े मियां की ओर 
देखा । पर तभी उसकी नज़र छोटे मियां पर पड़ी इससे उसका मुंह लाज 
से झुककर लाल हो गया । 

उसने दूध का गिलास चौकी पर रखकर दोनों हाथ जोड़कर बड़े मियां 
को प्रणाम किया । 

चौधरी ने कहा, 'चाचाजान नी हैं बेटी, उन्हें भी नमस्कार करो | 

मंगला ने छोटे मियां को भी उसी तरह हाथ जोड़कर नमस्कार किया । 
चौधरी ने कहा, 'दो गिलास दृध और ले आ बेटी, दादा और चाचा के 
लिए ।' 

मंगला तेज्ञी से चली गई। दोनों हाथों में दो गिलास दूध भरकर ले 
आईं, उसके साथ ही एक खिदमतगार बड़े-से थाल में गुड़ के गिदौड़े भरकर 
मियां के सामने रख गया | छोटे मियां ओर बड़े मियां ने एक-एक दौड़ा 
उठाया ओर दूध का गिलास हाथ में ले लिया । बड़े मियां ने फिर हंसकर 

, त्रिटिया, ज़रा देखो तो तुम्हारे लिए तुम्हारे चाचा दिल्ली से कंसे-कैसे 
खिलौने लाए हैं !' उन्होंने बड़ी फुर्ती से खिलौनों का टोकरा खोला। मंगला 
ने उत्सुकता से एक वार खिलौनों के टोकरे की ओर ओर दश्री 
बार छोटे मियां की ओर देखा। फिर उसके चेहरे पर मुस्कान फूट पड़ी । 
उसने बड़े मियां से कहा, “आपने तो मेरे लिए विलायती कुत्ता लाने का वायदा 
किया था !' 

बड़े मियां हंत दिए, 'किया तो था बेटी, अब इस बार जब अहमद 
दिल्‍ली से लोटेगा, तेरे लिए विलायती कुत्ता ज़रूर लाएगा । 

'अन्ना के पास कुत्ता है दादाजी, वह अंग्रेजी समझता है, मुल बोलता है 

कुत्ते की बोली । 

चौधरी और बड़े मियां दोनों हंस पड़े । बड़े मियां ने कहा, 'बेशक 
बेशक, बिटिया, थोड़े दिनों में ये कुत्ते अंग्रेज़ी बोलने लगेंगे। 

'दादाजी ! मैं अन्ना के साथ अंग्रेज़ी बोलती हूं । क्या आप अंग्रेजी समझ 
सकते हैं ?' 

'नहीं बिटिया, मैं बूढ़ा आदमी भला अंग्रेज़ी क्था जानूं !' 

'दददा भी अंग्रेजी नहीं बोल सकते ?' 

'कैसे बोल सकते है बेटी, वे भी तो मेरी तरह बूढ़े आदमी हैं ।' 

“अन्ता कहती है, जो अंग्रेज़ी नहीं जानता वह्‌ गंवार आदमी है । साहब 
लोग उसे पसन्द नहीं करते ।' 

'अन्ना ठीक कहती हैं बेटी, इसीसे मैं और तेरे दद्दा, दोनों साहब लोगों 
से दर ही दूर रहते हैं ।' 

“साहब लोग तो बहुत अच्छे होते हैं दादाजी !' 

ववेशक, लेकिन हम बूढ़े आदमियों से साहब लोगों का मिलान नहीं 
खाता । 

आप भी अंग्रेज़ी पढ़िए दादाजी, अन्ना आपको पढ़ा देंगी । 

“अच्छी वात है बिटिया, मैं और तुम्हारे दादा दोनों तुम्हारी अन्ना से 
पढ़ा करेंगे । 

“आपने मेरी किताबें देखी हैं दादाजी ? 

"नहीं देखीं बेटी ।' 

'मैं अभी दिखाती हूं । 

बह तेजी से चली गई । चौधरी नें आंखों की कोर में आए आंसू पीकर 
कहा, 'बस, दिन भर ऐसी ही बातें करती है। भले-ब्रे का कुछ भी ज्ञान नहीं 
न जाने कँसे घर जाना पड़ेगा । इसी सोच में घुला जाता हू । 

“सोच न करो चौधरी, बड़ी समझदार बिटिया है। खुदा ने चाहा तो 


दोनों खानदानों को रोशन करेगी । 
मंगला अपनी किताबें ले आई । वह बड़ी देर तक बड़े मियां को उसकी 


तस्वीरें दिखाती रही । अन्त में बड़े मियां ने कहा, 'अहमद इस बार दिल्ली से 
आएगा तब तेरे लिए अंग्रेजी की बहुत-सी किताबें भी लाएगा । भगला 

वात से प्रसन्न हो गई | उन्होंने हंसती हुई आंखों से अहमद की ओर देखा 
और वह अपनी क्रितावें समेटकर चल दी। 

बड़े मियां ने कहा, 'खूदा उसकी उम्र दराज करे। चोधरी, ठाठ का 
लड़का ढूंड़ना, अंग्रेज़ी पढ़ा-लिखा । हमारी साहबज़ादी को बिना अंग्रेजी पढ़ा 
दुल्हा न जंचेगा। और शादी वह धूम से करना कि चौरासी गांवों में धूम मच 
जाए ।' 

चौधरी के चेहरे पर उदासी छा गई । उन्होंने एक ठण्डी सांस खींच: 
कर कहा, अब इसकी क्या उम्मीद है भाई साहब ! जो घड़ी बीतती है, गनी- 
मत है । खैर, यह कहो इस वकत तकलीफ कंसे की ?” 

'यों ही चला आया | विटिया को देखने को दिल बेचेन था। छोटे मियां 
भी आपको सलाम करना चाहते थे ।' 

इतनी देर तक छोटे मियां की ओर तो दोनों वूढ़ों ने ध्यान ही नहीं दिया 
था । अब चौधरी ने कहा, 'होनहार हैं, ज़हीन हैं, ईश्वर ने चाहा तो नेक- 
नामी और इज्जत का वह रुतवा हासिल करेगे कि जिसका नाम।' उन्होंने 
प्रेम से छोटे मियां की ओर देखा । उनका हाथ पकड़कर अपने पलंग के पास 
खींच गोद में बिठा लिया। बड़े मियां ने कहा, 'चौधरी चाचा को मुकरंर 
सञ्चाम करो बेटे ।' 

छोटे मियाँ ने अदव से खड़े होकर चौधरी को सलाम किया । 'जीते 
रहो, जीते रहो !' चौधरी ने प्रेम-विभोर होकर कहा। 'हां, तो अब पढ़ाई 
कितनी बाकी है ?' 

'बस एक साल की । फिर डिग्री मिल जाएगी ।' 

„ बहुत खृशी को वात है। तो अगले साल कोई अच्छी-सी लड़की देख- 

शादी तय कर डालो बड़े भाई ! क्या कहीं से पैगाम आया है ?” 

बहुत--मगर मैंने मंजूर नहीं किया तालीम खत्म हो जाए तो देखा 
जाएगा। उधर मिर्जा भी जोर लगा रहे हैं कि हज़ चलो हीला-हवाला करते 
चार साल हो गए। अब सोचता हू जिन्दगी का क्या भरोसा, नदी किनारे 
का दरखत हूं। जाऊं, हज कर आऊ ।' 

“क्या हजे है, सवाब की क्या बात है।” 

लेकिन मियां तो अभी कुछ समझते ही नहीं । बस किताबों में ही 

ध्यान रखते हैं ।' 

'क्यों न रखेंगे भला ! हमारे बुजुर्गों ने कहा है पुस्तकें ही आदमी की. 
सच्ची गुरु हैं ।' क 
_ 'हां, हां, लेकिन आदमी को दुनिया भी तो देखनी चाहिए ।' 

'सब देखेंगे | सव देखेंगे । लाख हो, पर अभी बच्चे ही तो हैं। फिर जव 
तक आप हैं, इन्हें क्या फिक्र ! ये तो खेलने-खाने के दिन हैं।' 

'इसीसे दिल कच्चा हो जाता है । सोचता हूं जाऊं या न जाऊ।' 

'ज़रूर जाओ बड़े भाई। मेरा भी इरादा है, जो इस चारपाई से उठ 
खड़ा हुआ तो जरूर चारधाम करूंगा ।' 

' 'खुदा करे आपकी मुराद बर आए ।' 

'अच्छा, भब काम की वात करो ।' 

'काम की बात कुछ नहीं ।' बड़े मियां की आंखें झेप गई। पर चौधरी 
ने ताड़ लिया । उन्होंने पूछा, 'क्या मालगुजारी अदा हो गई ?' 

“अभी कहां, वह रुपया जो आपके यहां से उस दिन गया था, दूसरे एक 
जरूरी काम में ख हो गया । लेकिन चोधरी, आप इस वकत परेशान न 
हों । कुछ इन्तज्राम हो ही जाएगा । अभी तो आप अपनी सेहत पर ध्यान 
दीजिए।' 

लेकिन चौधरी ने इसका कोई जवाब नहीं दिया। थोड़ी देर इधर-उधर 
की बातें हुई । बहुत देर तक चौधरी छोटे मियां से दिल्‍ली और वहां के फिरं- 
गियों के हाल-चाल पूछते रहे । 

खाने का वक्‍त हुआ । दोनों ने खाना खाया । 

दीवानखाने में पलंग लग गए ओर दोनों मियां लेटकर आराम करने 
लगे । ४ 

तीसरे पहर जब वे चौधरी के पलंग के पास रुखसत लेने पहुंचे, तो चौधरी 
ने एक कागज़ उनके हाथ में थमा दिया। बड़े मियां ने देखा--तमाम कर्जे 
की भरपाई की चुकता रसीद थी । बड़े मियां ने आश्‍चर्यचकित होकर चौधरी 
की ओर देखकर कहा, 'यह क्या चौधरी ? 

'बस, दुलखो मत बड़े भाई! साहबज़ादे पहली बार मेरी ड्योढ़ी पर आए 
हैं। यह उनकी नज़र है।' । 

'लेकिन यह तो तमाम कजे की भरपाई की रसीद है !' ४ 

'तो क्या हुआ ? आपकी सखावत ने तो सारी रियासत को रेहन रख 

दिया । अब छोटे मियां को मेरी तरफ से यह छोटा-सा नजराना है।' 

'यह न हो सकेगा चौधरी, यह भौ कोई इन्साफ है ! तौबा, तोबा !' 
उन्होंने कागज़ चौधरी के पलंग पर फेंककर दोनों हाथों से कान पकड़ लिए। 
चौधरी की आंखों में पानी भर आया। उन्होंने कहा, 'बड़ें भाई, मेरे साथ इस 
कदर सख्ती ! ऐसी बेरुखी ! आप तो कभी ऐसे न थे। भला सोचो तो, हमारे 
आपके बीच कोई फक है। मैंने तो कभी उस घर को अपने घर से अलग नहीं 
समझा । जैसे मुझे अपने बच्चों का ख्याल है, वेसे ही छोटे मियां का भी है। 
फिर यह मेरा आखिरी वक्‍त है। छोटे मियां को मैं कंसे छूंछे हाथ रहने दे 
सकता हूं।' 

'तो जमींदारी पर ही क्या मौकूफ है । खुदा ने चाहा तो उसे कम्पनी 
बहादुर की कोई अच्छी-सी नौकरी मिल जाएगी ।' 

“मिल जाएगी तो अच्छा ही है। मगर बाप-दादों की जायदाद से भी 
तो मियां को बरतरफ नहीं किया जा सकता ।' 

'कौन बरतरफ करता है, चौधरी ! तुम्हारा रुपया मय सूद चुकता करके 
जमींदारी छूट जाएगी, तब वही मालिक होगा ।' 

'अच्छी बात है, रसीद तो आप रख लीजिए। जब रुपया हो उसे मेरी 
तरफ से छोटे मियां की शादी में दुलहिन को दहेज दे दीजिएगा।' 

'यह तो वही बात हुई।' 

“तो दूसरी बात कहां से हो सकती है !' 

‘खेर, तो आप जानिए और छोटे मियां, मैं तो मंजूर नहीं कर सकता ।' 

'तो छोटे मियां को हुक्म दे दीजिए।' 

“नहीं, हुक्म भी नहीं दे सकता ।' 

अच्छा साहबज्ादे, यह कागज तुम रख लो ।' 

'चाचाजान, मैं अज करता हूं। फिरंगियों ने मुझे एक नया सबक सिखाया 
है, उम्मीद है आप उसे पसन्द करेंगे |! 

'कोन-सा सबक है बेटे ?” 

‘कि अपने पसीने की कमाई खाओ ।? 

सो-2 

अच्छा सबक है।' 

'इसीसे आप इसरार न कीजिए । ओर यह रसीद अपने ही पास रखिए। 
अब्बा हुजूर जब आपका रुपया ब्याज समेत चुकता कर देंगे, तो यह रसीद ले 
लेंगे।' 

'तो बेटे, तुम अपने इस बूढ़े चाचा की इतनी-सी बात टालते हो ।' 

'चाचाजान, यह उसूल की बात है।' 

टे, तुम जानते हो, मैं बूढ़ा आद मी हूं, कमज़ोर हूं, बीमार हूं; मेरा 
दिल टूट जाएगा, भगर तुम यह कागज न लोगे।' 

चौधरी की आंखों से आंसू बह चले। बड़े मियां ने कहा, 'चोधरी, छोटी 
रकम नहीं है, चालीस हज़ार से ऊपर की रकम होगी । आखिर खुदा के 
सामने मैं क्या जवाब दूंगा ।' 

“तो तुमने मेरा दिल तोड़ दिया बड़े भाई,' चौधरी ने कातर कण्ट से 
कहा । 

बड़े मियां की भी आंखें भीग गईं, उन्होंने कहा, 'खेर, एक वादा कर तो 
मैं मियां को रसीद लेने की इजाज़त दे सकता हूं ।' 

'केसा वादा ?' 

“कि जब भी रुपये का बन्दोबस्त हो जाए, रुपया आप ले लेंगे।' 

'खैर यही सही। अच्छा संभालिए।' 

यह क्या ?' 

“यह तो तोड़े हैं, मालगुजारी भी अदा कर दीजिए और हज़ भी कर 
आइए । कम हो तो खबर भेज दीजिए, रुपया और पहुंच जाएगा।' 

लेकिन ०००? 

'लेकिन क्या बड़े भाई !' उन्होंने खिदमतगार को पुकारकर कहा, 
“तोड़े रथ में रख आ । भौर दो सवार साथ जाकर बड़े मियां को पहुंचा आए | 
लो बेटे, संमालकर रखो।' उन्होंने रसीद छोटे मियां के हाथ में दे दी । तीनों 
ही आदमियों की आंखें गीली थीं। बड़ी देर सन्नाटा रहा। छोटे मियां 
ने कहा, 'अब्बा हुजूर, यह गुप्ती आप चाचाजान को नज़र करने लाए 
थेन !' 

'बेटे, तुम्हीं दे दो, मुझे तो शर्म लगती है। भला इस फरिश्ते को मैं 

बया नज़र कर सकता हूं ! छोटे मियां ने पिता के हाथ से गुप्ती लेकर चौधरी 
के हाथ में थमा दी और कहा, 'चाचाजान, अब्बा हुजूर आप ही के लिए 
लाए थे।' 

चौधरी ने हंसकर कहा, 'बड़ी नायाब चीज़ है बेटे, इसे हर वक्‍त हाथ में 
रखंगा। कहा भी तो है, बूढ़े को लाठी का सहारा ।' 

वे उसी ग्रप्ती पर शरीर का जोर डालकर उठ खड़े हुए । छोटे मियां 
को छाती से लगाकर प्यार किया । फिर बड़े मियां से बगलगीर होकर मिले 
और विदा किया । चलते-चलते पुकारकर कहा, 'हज़ से मेरे लिए कोई उम्दा 
सौगात लाना बड़े भाई ।' 

बड़े मियां के खून की प्रत्येक बूंद आंसू बन रही थी। मुंह से उनके वोली 
न फूटी । उन्होंने सिर्फ जरा ठिठककर सिर झुका दिया । और मियां के कबन्धे 
पर सहारा दिए रथ की ओर बढ़े। 

इसी समय सुरेन्द्रपाल ने पीछे से पुकारा, 'यह क्या तायाजी, आप जा 
रहे हैं, विना मेरी इजाज़त लिए ही ।' 

बड़े मियां रथ में चढ़ते-चढ़ते ठिठक गए, उन्होंने कहा, 'बड़ी गलती हुई 
बेटा ! लेकिन इजाज़त दे दो सूरज छिप रहा है और सर्दी की रात है, 
पहुंचते-पहुंचते अंधेरा हो आएगा ।' 

“आपको इजाजत दे सकता हूं, मगर भाई साहब को नहीं ।' 

थे फिर आ जाएंगे, अभी तो छुट्टियां हैं ।' 

'यह्‌ नहीं हो सकता। मैं आज इन्हींके लिए तमाम दिन परेशान रहा 
हूं ।' 

'परेशान क्यों रहे बेटे ?' 

‘शिकार के बन्दोबस्त में । कछार में एक नया शेर आया है । कल ही कई 
आसामियां शिकायत के लिए आई थीं। आदमखोर है । उधर गांवों में उसने 


बहुत नुकसान किया है । वस, सुबह आप आए तो मैंने तय कर लिया कि भाई 

साहब और मैं शिकार करेंगे उसका । अव सब बन्दोबस्त हो गया है। और 
आप खिसक रहे हैं चुपचाप । यह नहीं हो सकेगा ।' उसने भागे बढ़कर छोटे 
मियां का हाथ पकड़ लिया | शेर के शिकार की बात सुनकर छोट मियां का 
कलेजा उछलने लगा। कभी शेर का शिकार नहीं किया था । यों बन्दूक 
का निशाना अच्छा लगाते थे। कभी-कभी शिकार करते थे। मगर मुर्गावियों 
और हिरनियों का । सुतकर खुश हो गए । उन्होंने मुस्कराकर बड़े मियां की 
ओर देखा । 

बड़े मियां ने कहा, 'तो बेटे, रह जाओ दो दिन भाई के पास ।' 

बड़े मियां चले गए । छोटे मियाँ को खींचकर सुरेन्द्रपाल अपने कमरे 
में ले गए। दोनों की समान आगु थी । रात-भर में दोनों तरुण पक्के दोस्त ह 
गए | साथ खाया और साथ सोए। दूसरे दिन शिकार की तैयारियां हुई । 
शिकारी इकट्ठे हुए । बन्दूक लैस की गईं | हांका बिठाया गया । मचान बांधे 
गए। और शाम होते-होते दोवों दोस्त मचान पर जा बैठे। सुरेन्द्रपाल कई 
शेर मार चुका था । उसका हौसला बढ़ा हुआ था । पर छोटे मियां के लिए 
पहला अवसर था। उत्सुकता और घवराहूट दोनों उसके मन में थीं । सुरेन्द्र- 
पाल ने कहा, 'शतं बदो ।' 

“कैसी शर्त ?' 

'शेर अगर तुम्हारी गोली से मरे तो मैं यह्‌ अंगूठी तुम्हें नज़र करूंगा । 
लेकिन यदि मेरी गोली सर हुई तो बोलो तुम मुझे कया दोगे ? सुरेन्द्र ने 
हंसकर कहा । 

'शर्ते की क्या जरूरत है। गोली तुम्हीं सर करना । मैं महज तमाशा 
देखूंगा ।' 

“वाह, यह शिकार का दस्तूर नहीं । तुम मेहमान हो, पहली गोली तुम्हें 
ही चलानी होगी ।' 

'लेकिन मेरे पास तो अंगूठी है ही नहीं ।' 

“तो ओर कुछ दांव पर लगाओ ।' 

छोटे मियां ने हंसकर कहा, 'अच्छी बात है। मेरे पास एक चीज़ है, अगर 
शेर तुम्हारी गोली से मरा तो मैं वह चीज़ तुम्हें नजर करूंगा ।' 

'वह क्या चीज़ है दिखाओ पहले।' 

'नहीं, दिखाऊंगा नहीं। छोटी-सी चीज है। मुमकिन है तुम्हारी अंगूठी 
के वरावर कीमती न हो | लेकिन तुम्हें वही कबूल करनी होगी ।' 

'वाह,नजर की चीज़ की भी कीमत भांकी जाती है भाईजान ! तुम 
एक तिनका ही उठाकर दे देना ।' 

'तब शर्त प्रकी रही । पहले गोली कौन दागेगा ?' 

'तृम।' 

और यदि गोली शेर को न लगी और शिकार भाग गया, तो बिगड़ोगे 
तो नहीं !' 

'भागक़र शिकार कहां जाएगा ? देखना, वीच-खेत मारेंगे। लो होशि- 
यार हो जाओ ?' 

दोनों दोस्त हरवे-हथियार से लैस हो बेठे। हांका हुआ । शेर की 
दहाइ सुनकर छोटे मियां के हाथ-पांव फूल गए, उनसे निशाना नहीं सधा, गोली 
खता कर गई । सुरेन्द्रपाल को गोली ने शेर का काम तमाम कर दिया। खुशी- 
खुशी दोनों दोस्त मंच से उतरे | शिकार की नाप-तोल की। घर आए। 
जब छोटे मियां चलने लगे तो उन्होंने'कहा, “शर्तं का नजराना हाजिर करता 
हूं।' 

'अरे, मैं तो भूल ही गया था। अब जाने दो भाईजान । हकीकत में, 
अपनी यह अंगूठी तुम्हें अपनी दोस्ती की यादगार के तौर पर देता चाहता था । 
शिकार की शर्ते का महज़ बहाना था ।' 

यह न होगा, शतं पूरी करना फर्ज है । यह लीजिए |! 

उन्होंने जेब के भीतर हाथ डालकर वह रसीद निकाली और सुरेन्द्र 
के हाथ पर रख दी । 

“यह क्या है ?' 

वही चीज, जो मैंने तुम्हें देने का कसद किया था |! 

सुरेन्द्रपाल ने कहा, 'यह तो महज एक कागज़ का टुकड़ा है ।' 

'तिनका ही सही । तुम्हींने कहा था कि नज़राने की कीमत नहीं आंकी 
जा सकती ।' 

सुरेन्द्रपाल को इस रसीद की बाबत कुछ भी पतान था । वह वास्तव में 
चालीस हजार कजे की भरपाई की वही रसीद थी, जो चौधरी ने छोटे मियां 

को दे दी थी। सुरेन्द्रपाल ने न उसे देखा, न पढ़ा । न उसने इस वात पर 
विचार किया कि यह क्या है । उसने सोचा कि इस चिट्ठी में प्यार-मुहब्बत 
की दो वातें होंगी । उन्होंने हंसकर वह कागज जेव में रख लिया । फिर कहा, 
'यह अंगूठी हमारी दोस्ती और इस मुलाकात के सिलसिले में तुम्हें रखनी 
होगी ।' 

अंगूठी नहीं । देते ही हो तो वह खाल दे देना । वह मेरे पास तुम्हारी 
निशानी रहेगी ।' 

‘खाल तैयार कराकर भिजवा दूंगा । लेकिन अंगूठी भी ले लो ।' 

“बस, इकरार न करो दोस्त। खाल ही लूंगा । 

और वे सुरेन्द्रपाल से वगलगीर होकर मिले भौर चले गए। उस रसीद 
की बात सुरेन्द्रपाल एकवारगी ही भूल गए । कई दिन बाद उन्हें ध्यान आया । 
उन्होंने उसे पढ़ा तो कुछ मतलव समझा, कुछ नहीं समझा । वे बड़े भाई के 
पास गए और सब माजरा कहकर वह रसीद उनके हाथ पर रख दी। 

रामपालसिह को रसीद की वात मालूम हो चुकी थी। यह वात उन्हें 
अच्छी नहीं लगी थी । पर पिता के सामने बोलने की उनकी जुरंत न हुई थी । 
अब अकस्मात्‌ अनायास ही वह रसीद हाथ में आई देख वे हैरान हो गए । 
उन्हें ऐसा लगा जसे चालीस हज़ार रुपया पड़ा पा गया हो । उन्होंने रसीद 
चुपके से अपनी जेब में रख ली । और कहा; “सुरेन्द्र, दद्दा से इस बात की चर्चा 
न करना । किसीसे भी न कहना ।' 

सुरेन्द्र ने बड़े भाई की बात गांठ बांध ली । और शीघ्र ही वह तरुण 
उस महत्त्वपूर्ण कागज़ की बात एकबारगी ही भूल गया । 

कल्पान मेहतर आसपास के भंगियों का चौधरी और सरपंच था। 
उसकी बड़ी इज्जत थी । इसलिए उसकी लड़की के ब्याह की धूमधाम भी 
साधारण न थी । चालीस गांव के भंगियों को न्योता गया था । बारात आते- 
वाली थी लखनऊ से । बेटे का बाप भी नवाब साहब का मेहतर था । उसका 

भी बड़ा रुआव-दबदवा था । बारात में वह लखनऊ के तायफे, बनारस के 
भांड, जौनपुर की आतिशबाजी और मिर्जापुर के कब्वाल लाया था । बना: 
रस की मशहूर शहनाईभी बरात में शी। बरात में चार सौ भंगी आए थे। 
सब एक से एक वज़ादार, बड़े-बड़े कड़े हाथों में पहने, भारी-भारी कण्ठे गले में 
आर बाले कामों में पहने, वगुले के पर जैसे अंगरखे और मिर्जई डाटे आए 
थे। बरात बहुलियों, घोड़ों और मझोलियों पर आई थी। गांव के बाहर 
बारात को जनवासा दिया गया था । जनवासा आम की सघन अमराइयों में 
था। अम्बरी तम्बाक्‌ ओर उपलों का ढेर जमा था | दर्जनों हुक्के और नहचे 
गुड़गुड़ा रहे थे । बड़े-बड़े चौधरी हुक्क्रा गुड़गुड़ाते हुए जोर-जोर से बिरादरी 
के किए चुका रहे थे। शहनाई बज रही धी, रोशन चौकी की बहार थी। एक 
ओरलखनऊ के तायफे अपनी ठुम रियों की ठमक से गांववालों के कलेजे निकाल 
रहे थे, दूसरी ओर वनारस के भांड़ हंसाते-हंसाते लोगों को लहालोट कर 
रहे थे शहनाईवाले अपनी ही तान में एंठे जा रहे थे। इधर कल्यान ने भी 
हापुड़ की डेरेदार डोमनियां और नटनियां बुलाई थीं; वे पंचम तार पर 
कजरी और विरहा अलापतीं, तो गांववालों के कलेजे उछलकर रह जाते 
थे । इधर यह धूमधाम, उधर घोड़ों की हिनहिनाहट, ऊटों की बलवलाहूट 
घसियारनों और कोचवानों का जमघट, सब मिलकर खासी धूम मत्री हुई 
थी। आसपास के गांवों से बहुत लोग इम वरात को देखने आए थे । ब्याह के 
मण्डप के पास जाजम पर बड़े मियां कमर में शाल लपेटे, भारी मंडील मिर 
पर लगाए, रुपयों से भरी थैली आगे रखे वेडे सब नेग चुका रहे थे । वे प्रत्येक 
मेहतर से चौधरी, भाई, सरदार कहकर बोल रहे थे। उनक्रा व्यवहार ऐसा 
था कि मानों इन्हींकी बेटी का व्याह है । 

कल्यान बफरे शेर की तरह दहाड़ता हुआ आया, और आते ही बड़े 
मियां के सामने पेर फॅलाकर बेठ गया । उसने कहा, 'सरकार चाहे मारे चाहें 
बख्श, मगर मैं नखलऊ के नकटे को बेटी नहीं देने का ।' 

'कयों, क्या हुआ, इस कदर क्‍यों बिगड़ रहे हो ?' 

“बस हुजूर, मर्द का कोल है। बस, हुक्म दीजिए बज्जातों को गांव से 
बाहर किया जाए ।' 

आखिर बात क्या है, कुछ कहोगे भी ।' 

'हुजूर, छोटे मुंह बड़ी बात। कहता है, समधी की मिलनी सरकार से 
करूंगा | सरकार जब यहां बैठे हैं, तो वे ही लड़की के बाप हैं ।' 

'तो झूठ क्या है, लड़की का बाप मैं ही तो हूं । तुम्हारी ही क्या, गांव 
भर की लड़कियों का वाप मैं ही हूं ।' 

आप तो सरकार हमारे भी माई-बाप हैं, सरकार तो परमेसुर के रूप 
हैं । मेहतर की जाजम पर आकर आप बैठ गए । पर उस साले भंगी के वच्चे 
की यह जुरंत कि सरकार से समधी की मिलनी करेगा !' 

बस, या और कुछ भी ?' 

'साला, चोटूटा नखनऊ जाकर सारी बिरादरी से शेखी बघारेगा, कि 
बड़े गांव की वेटी व्याह लाया हूं, सरकार ने खुद समधी की मिलनी दी है।' 

“वह कहां है ?' 

'बह क्या गुइगुड़ी मुंह से लगाए बैठा है चोट्टा [! 

“तो उसे यहां बुलाओ कल्यान मियां।' 

“हुजूर, वह आपके सामने बेअदबी कर बँठेगा तो नाहक खून हो जाएगा। 
बस हुक्म दीजिए, झाडू मारकर गांव से बाहर करूं ।' 

'उसे यहां बुलाओ।' 

'लिकिन सरकार""'' 

“हमारा हुक्म तुमने सुना नहीं, कल्यान ! 

कल्यान का भौर साहस नहीं हुआ। जाकर समधी को बुला लाया। 
उसके आते ही बड़े मियां दुशाला छोड़कर खड़े हो गए । दोनों हाथ फैलाकर 
कहने लगे, “आओ चौधरी, मिलनी कर लें । यह्‌ मैं अपनी बेटी तुम्हें दे रहा हू, 
भूलना नहीं ।' 

लखनऊ का मेहतर मूंछों में हंसता हुआ आगे बढ़ा । सारे भंगी दंग रह 
गए। चारों ओर से भीड़ आ जुटी । कल्यान मोटा लट्ठ लेकर मियां और 
लखनऊवाले के बीच खड़ा हो गया । उसने ज़ोर से चिल्लाकर कहा, “नहीं 
हो सकता, जान से ही मार डालूंगा चौधरी, जो आगे कदम बढ़ाया । अबे 
भंगी के बच्चे, तेरी यह मजाल, कि तू हमारे बादशाह से मिलनी लेगा, जो 
लालकिले के शहनशाहे हिन्द के रिश्तेदार हैं !' लाकन लखनऊ का चौधरी 
शान्त, शिष्ट ओर दृढ़ खड़ा था, अचल-अडिग, होठों में मुस्कान भरे हुए । 

चारों ओर तमाशाइयों की भीड़ जमा होती जा रही थी। भांड़-भडेलों के 
तम्राशे बन्द हो गए, रंडियों के मुजरों में सन्नाटा छा गया, जिसने सुना 
दौड़ पड़ा । कभी न देखा-सुना, दृश्य सामने था, जाजम पर चौरासी वरस के 
बड़े मियां, जिनक्री रियासत और बड़प्पन की धूम दिल्‍ली के लालकिले तक 
थी। जो बाईस गांवों का राजा था, शान्त-प्रसन्न मुद्रा से दोनों बांहें पसारे 
खड़ा था, मेहतर से बगलगीर होने के लिए । उन्होंने प्रपन्त मुद्रा से कहा, 
“आओ चौधरी, आगे बढ़ो। ओर तुम कल्यान, मेरे पास आओ, लाठी फेक 
दो।' 
कल्यान ने नीचे सिर झुका लिया । वह चुपचाप चौधरी के पीछे भा 
खड़ा हुआ। सहमते-सहमते लखनऊ का मेहतर आगे वढ़ा--और बड़े मियां 
ने दोनों बांहों में उसे बांध लिया । अपने हाथ से उसके कंधे पर दुशाला 
डालते हुए कहा, 'कल्यान, ये दोनों तोड़े अपने हाथ से मिलनी में समधी को 
देदो।' 
'दुहाई सरकार, ऐसा तो न देखा, न सुना |” 
लखनऊवाला भंगी भी दुशाला कन्धे से उतारकर बड़े मियां के कदमों 
पर लोट गया । उसने कहा, 'वेशक कल्यान, ऐसा न कभी किसीने सुना, न 
देखा, न क्रिसीने क्रिया। परन्तु याद रखना, यह गरीव-परवरी मैं चौहद्दी 
में मशहूर कर दूंगा । और यह दुशाला मेरे खानदान में हमेशा पूजा जाएगा। 
आगे आनेवाली पीढ़ियां इसका साखा गाएंगी ।' 
'अरे निहाल हो गया नकटे, ले ये तोड़े संभाल ।' 
“इन्हें लुटा दे गरीबों को, मेरे सरकार के कदमों पर निछावर करके | 
` मैं रुपयों का भूखा नदीं, मुझे मिलनी देकर सात पुइतों को सरकार ने 
तार दिया । अब लोग साखे गाएंगे और कहानियां कहेंगे, कि बड़े गांव के 
बादशाह ने अपने गांव के भंगी को बेटी के ब्याह में भंगी को समधी की मिलनी 
दी थी । लूट लो यारो,ये रुपये, और यह भी लो।' उसने फेंट से अशफिग्ों 
का तोड़ा निकालकर बखेर दिया, गले का सोने का कण्ठा तोड़कर उसके दाने 
हवा में उछाल दिए, फिर वह्‌ उन्मत्त की भांति हो-हो करके हंसने और 
नाचने लगा । देखते-देखते रुपयों-अर्शाफयों और सोने की लूट मच गई। बड़े 
मियां की सखावत, बड़प्पन और दरियादिली की धूम मच गई, तवायफों 

ने उसी वक्‍त कसीदे कहे, भांडों ने नई नकलें कीं और शायरों ने नये वंधेज 
गाए। 

कल्पान की लड़की का ब्याह हो गया। बड़े मियां धीरे-धीरे लाठी का 
सहारा लिए अपनी गढ़ी में लौट आए । 

द्वितीय खण्ड 


व्‌ 


पिछले परिच्छेदों में जिन घटनाओं का वर्णन है, उनसे कोई पेंतीस 
बरम पहले विक्रम सम्वत्‌ ।862 के वेसाख की चतुर्दशी या पूणिपा के दिन 
तीन सरदारों ने मुक्तेसर के क्षिवानों पर आकर अगने घोड़े रोके । सन्ध्या 
होने में अब विलम्ब नहीं था, दिन-भर तपकर इस्त समय सुरज को धूप पीली 
पड़ गई थी । तीनों सरदारों में से दो वलिष्ठ प्रोढ़ पुरुष थे । तीसरा तरुण 
था। तीनों हथियारों से लेस थे। घोड़ें उनके पानीदार जानवर थे । पर वे 
बुरी तरह थक गए थे । सवारों के चेहरे और वस्त्रों पर धूल-गदं भरी थी। 

सरदारों के साथ भारी काफला था । काफले में कोई पचास-साठ 
वाहन थे । वाहनों में ऊंट, घोड़े, रथ, बहल ओर छकड़े थे। कूछ लोग 
पंदल थे । ज़नानी सवारियां रथों पर और बहलों पर थीं । मदं घोड़ों पर, 
ऊंटों और टटूटुओं पर थे । कुछ टट्टुओं और गधों पर सामान लदा था। 
कुछ सामान छकड़ों पर था। पैदल जन उन्हें घेरकर चल रहे थे | सब मिला- 
कर काफले में दो सौ के लगभग स्त्री-पुरुष होंगे। सव थक रहे थे। सबके 
कपड़े-लत्ते धूल से भर गए थे । 

तीनों सरदार काफले के भागे-आगे चल रहे थे। काफला उनसे कोई 
पचास गज्ज के फासले पर था । सरदारों के रुकने पर सारा काफला रुक 
गया । 

सरदारों में जो सबसे ऊंची रासवाले घोड़े पर सवार प्रौढ़ पुरुष था, 
उसकी घनी काली दाढ़ी थी। सतेज आंखें थीं । दाढ़ी को उसने ढाठे से 
बांधकर सिर पर एक बड़ी-सी सफेद पगड़ी बांध रखी थी । वह लम्बे- 
डील-डौल का बलिष्ठ पुरुष था । उसका वक्ष चौड़ा था और उसकी भाव- 

भंगिमा में हुकूमत और प्रभूत्व का आभास प्रकट होता था उसको अवस्था 
चालीस के लगभग होगी । रंग उसका तांवे के समान था। 

दूमरे पुछष की आयु भी इतनी ही थी। परन्तु उसकी दाढ़ी मुंडी हुई 
और मूंछें तराशी हुई थीं । उसने एंक सादा बगलबन्दी पहनी धी, जिसमें एक 
कमरवन्द लपेटा हुआ था। उप्तके सिर पर भी सफेद पगड़ी थी तथा माथे 
पर तिलक की छाप श्री । यद्यपि यह पुषुष भी शरीर का वलिऽ्ठ था और 
उसने कमर में दो-दो तलवारें बांध रखी थीं, फिर भी स्पष्ट था कि वह 
ब्राह्मण है । 

प्रथम पुरुप ने घोड़ा रोकते हुए एक पैनी दृष्टि अपने चारों ओर के 
वातावरण पर डाली । फिर अपने साथी की ओर देखकर कहा, अच्छा स्थान 
है, यहीं डेरा डाला जाए ।' फिर उसने तदण को पुफारकर कह, 'रामपाल, 
जरा देखो तो यहां पास कहीं जल का ठिकाना हो, तो यहीं मुक़ाम किया 
जाए। बस्ती के निक्रट जाने से तो बड़ी दिक्कत होगी। वह सामनेवाला 
बाग और उप्तके बगलवाला मंदान कैसाहै ?' उप्तते अपने दाहिनी ओर के 
एक सघन बगीचे क्री ओर हाथ फैला दिया । बाग ब्रहुत बड़ा, वीवों में फला 
हुआ था, और उसके सामने बहुत भारी मदान था। 

जित तरुण को रामपाल कहकर सम्बोधित किया गया था, उसकी आयु 
बाईस बरस की थी । छरहरा बदन, पानीदार आंखें, चीते-सी कमर, और 
सुखं अश्रात-सा चेहरा, उसपर भीगती हुई मसें। चुस्त पायजामे पर गुलाबी 
अंगरखी, जिसपर केसरी फेंट में पेशक्रज और कटार खुसी हुई। हाथ में तोड़े- 
दार बन्दूक | कमर में दृहरी तलवार । 

तरुण घोड़ा बढ़ाकर उधर गया । उसने एक चक्कर बाग का लगाया, 
फिर उसने मैदान की जांच की, तब लौटकर कहा, “बहुत अच्छी जगह है 
दददा। तालाब भी है, कुआं भी है। कुटी के पास शिवाला भी है। जगह 
साफ सुधरी है ।' 

“तो भाया, तू सवारियों के डेरे का ठौर ठीक कर ।' 

इतना कहकर उम पुरुष ने अपता घोड़ा आगे बढ़ाया । उप्तका साथी भी 
साय-साथ चला । तरुण पीछे काफले की ओर लौट गया । 

दोतों पुरुष घोड़ों से उतर पड़े । एक सघन आम के पेड़ के नीचे पहुंच- 

कर उन्होंने अने वस्त्रों की धूल झाड़ी । घोड़ों का चारजामा खोलकर उन्हें 
छोड़ दिया | वे हरी-हरी घास चरने लगे। इतने में काफना भी वहां पहुंच 
गया । 

सबने ययास्थान डेरा डाला। स्त्रियों का पड़ाव बीच में डाला गया । 

आम की छाया में जगह साफ करके जाजम बिछा दी गई। दोतों सरदार 
जाजम पर बैठ गए। खिदमतगार ने हुक्का भरकर आगे ला धरा | सरदार 
हुकका पीने और साथ ही धीरे-धीरे बातें करने लगे तरुण घोड़ा खिदमतगार 
को सौंप सब काफले को यथास्यान डेरा देने में व्यस्त हो गया। काफले के 
लोग अपना-अपना दीया डाल अपने-अपने काम में लग गए । कोई घोड़े की 
दलाई-मलाई में लगे, कोई खाने-पीने की खटपट में। कोई दिशा-मंदान में 
गए । अंधेरा होते ही मशालें जला ली गईं और वह स्यान एक छोटे-सते गांव 
का अस्थायी रूप धारण कर गया । 


2 


गढ्मुबतेशवर जिला मेरठ में गंगा का प्रसिद्ध घाट और उत्तरी भारत का 
प्रमुख तीर्थ-स्थल ह। प्रतिवर्ष कातिक की पूणिमा पर गंगा-स्नाना।थियों का 
हां लकडी मेज्ा लगता है । गढ़मुक्तेशवर का यह कस्त्रा यद्यपि अव बिलकुल 
खस्ताहाल ओर उजाड़ हो गया, परन्तु वह मेला अब भी वहां बड़ी धूमधाम 
से हर साल होता है लाखों नर-नारी कातिकी पुणिमा पर गंगास्नान करते 
हैं। उस समय यहां आसपास के देहातों का एक प्रभावशाली सांस्क्केतिक प्रद- 
शंन होता है । 
कहते हैं, इस तीर्थ का प्राचीन नाम शिववल्लभपुर था। इस क्षेत्र में 
एक प्राचीत शिवलिंग भी है, उसका नाम मुक्तेश्वर है । प्राचीनकाल में अनेक 
ऋषि-मृनियों ने इस स्थान पर तपश्चर्या की थी, अनेक राजाओं ने यज्ञ-सत्र 
किए थे। प्रसिद्ध है कि महानूपति नृग यहां ही शापवश गिरगिट की योनि 
में अंधक्रूप में रहे थे। भाज भी बह कूप,नृग का कुआं, यहां मौजद है.। ऐति- 
हासिक दृष्टि से भी इस स्थान का बहुत महत्त्व है। प्रवल पराक्रमी हुणों को 

भारत की सीमा से उप्त पार खदेड़कर विक्रमादित्य यशोवर्मन्‌ ने यहीं छावनी 
डाली थी। बारहवीं शताब्दी में महमूद गज़नवी ने दिल्‍ली और मेरठ के 
साथ ही इस तीर्थ को ध्वस्त कर दिया था। नृगक्‌प, जिसे आजकल नृग का 
कुआं कहते हैं, के निकट ही मुक्तेश्वर शंकर का देत्रालय है; जिसके आसपास 
गुसांइयों के उन दिनों बावन मठ थे । जो बहुत प्रसिद्ध थे। ये गुसांई हाथी- 
नशीन थे और जब इनक्री सवारी निकलती थी, इनके आगे-आगे धौंसा बजता 
था । बहुत-से राजाओं, ज़मींदारों, नवाबों ओर बादशाहों ने उन्हें बहुत-से 
इलाके, गांव, जमीन माफी में दे रखे थे। इन गुसांइयों में बहुत-से नागा 
सम्प्रदायवाले थे । इनके अखाड़ों में हज़ारों मुष्टण्ड, अवधूत, जटाधारी पड़े 
धुनी तापा करते और माल-मलीदे खाया करते थे । महमूद गजनवी ने इन सब 
गुसांइयों को तलवार के घाट उतार दिया, एक को भी बचक्रर भाग निकलने 
का अवकाश न दिया, तथा उनके स्थान में गंजबरूश का मजार और एक मक- 
बरा बना दिया। मठों में संचित सदियों की सम्पदा लूट ली और मठों को जला- 
कर खाक कर दिया । कस्त्रा भी तब बहुत सम्पन्न था । उसे लूट-पाटकर नष्ट 
कर दिया । तब से इस कस्बे में वीरानी छा गई। ओर अब तो यह बहुत ही 
खस्ताहाल है । जिस समय की कथा हम इस उपन्यास में लिख रहे हैं तब भी 
४० इसकी दशा शोचनीय ही थी । 

दूसरा मराठाऱयुद्ध समाप्त हो चुका था, जिसने सिधिया की सारी ही 
शक्ति समाप्त कर दी थी । दिल्ली, आगरा और अलीगढ़ के आसपास के 
इलाकों की इस समय अत्यन्त अव्यवस्थित और अराजक स्थिति थी । दिल्ली 
का समस्त शासन-प्रबन्ध इस समय अंग्रेज़ों के हाथ में था। कहने के लिए 
कम्पनी के अंग्रेज अफसर बादशाह को भारत का अधिराज मानते थे, परन्तु 
वास्तव में अव बादशाह की यह उपाधि औपचारिक ही थी। बादशाह ओर' 
उसके परिवार के खर्च के लिए बादशाह को अंग्रेजों ने बारह लाख रुपये 
सालाना की पेन्शन देना स्वीकार किया था। इसके अतिरिक्त बादशाह का 

अदल लाल किले की दीवारों के भीतर कायम रह गया था | बादशाह शाह- 
आलम बूढ़ा, अन्धा और बेबस था । योग्य आदमियों का उसके पास सर्वथा 
अभाव था । वह अभी तक सिंधिया के हाथों एक प्रकार से वन्दी था । धिया 
एक वार लासवाड़ी के मैदान में विफल जोर-अज्ञमाई करके ग्व। लियर की 
अपनी राजधानी में जा बैठा था | ग्वालियर को छोड़कर सिंधिया के सव इलाके 
कम्पनी के अधिक्रार में आ गए थे । बादशाह को कधिया के अपेक्षा अंग्रेजों 
की दासता में ज़रा राहत मिली थी । परन्तु वह अंग्रेजों को पसन्द नहीं करता 
था, जिन्होंने अपनी समस्त कृपा को एक पेन्शन के अन्दर बन्द कर दिया था तथा 
राजत्व के लक्षण उससे पृथक कर दिए थे, और सल्तनत की सारी वाषिक 
आय उससे छीनक्रर ये विदेशी अपने काम में ला रहे थे सिवाय खास अपने 
कुटुग्व के ओर हर तरफ से उसके अधिकार परिमित कर दिए गए थे । वास्तव 
में सिवा हिन्दुस्तान के बादशाह की उपाधि के और सब स्वत्व, सत्ता और 
अधिकार उससे छीन लिए गए थे, केवल बारह लाख सालाना की शानदार 
पेन्शन के बदले । 

कर्नल आक्टरलोनी का प्रताप इन दिनों दिल्‍ली में तप रहा था । वह 
कम्पनी बहादुर का रेजीडेंट और अंग्रेजी सेना का प्रधान सेनापति था। उसके 
अधीन एक पल्टन और चार कम्पनियां देशी पंदल और एक पल्टन मेवातियों 
की दिल्‍्ली-रक्षा के लिए तैनात थी । 

परन्तु दिल्ली के आसपास ओर दल्ली खास में, जहां कम्पनी की 
अमलदारो थी, भारतीय प्रजा में असन्तोष की लहर फैल रही थी। विधिया 
और भोंसले के साथ युद्ध के समय कम्पनी के अफसरों ने भारतीय राजाओं 
और प्रजा के साय जो बेईमानी और वादाखिलाफी की थी, तथा जगह-जगह 
'जो अत्याचार प्रजा पर किये थे, और अब जो इलाके कम्पनी की अधीनता में 
आ चुके थे, वहां जो भीषण अत्याचार हो रहे थे, उससे ही अंग्रेजों के विरुद्ध 
एक रोपारिनि सवंसाधारण के मन में सुलग रही थी। जनता में उनके अनेक 
शत्रु पंदा हो रहे थे । अंग्रेजों को अव यह आशान थी कि भावी युद्ध में भारतीय 
प्रजा और उप्के नेता उनकी उसी भांति सहायता करेगे जेसी पिछले युद्धों में 
की थी । इसके विपरीत उन्हें डर था कि कहीं यदि नया युद्ध हुआ तो ये समस्त 
शक्तियां हमारे विरुद्ध उठ खड़ी होंगी । 

फिर भी इस समय अंग्रेज होल्कर से एक करारी टक्कर लेने को वेचैन 
हो रहे थे। सिंधिया के पतन फे वाद अब मराठा-मण्डल में वही एक पराक्रमी 
ओर बलवान्‌ राजा रह गथा था, जिसे कुचलता अत्यन्त आवश्यक था। गवर्चर- 
जनरल वेल्जली जनरललेक पर वराबर इसके लिए जोर डाल रहा था, और 
उधर जसवन्तराय होल्कर भी हिन्दू और मुसलमान नरेशों को अंग्रेजों के 
विरुद्ध अपने साथ मिलने की जी-जान से कोशिश कर रहा था । अंग्रेज ऊपर 
से उसके साथ दोस्ती की बातें करते भीतर ही भीतर जालसाज़ियों, रिश्वतों 
भौर झूठ वादों के तूमारवांध रहे थे और सरहद पर फौजें इकट्ठी कर रहे थे। 
पर अपनी सेना को अपेक्षा अपने गुप्त उपायों पर उन्हें अधिक विश्वास था। 

उन दिनों राजनीति का आज के समान विकास न हुआ था, और सेना- 
पति केवल युद्ध ही नहीं करते थे, राजनीति में भी काफी दखल देते थे । आज 
तो संनिक का राजनीति में दखल देना भयंकर अपराध माना जाता है, पर उन 
दिनों ऐसा न था। अतः बहुधा उस काल के सेनानायक गवर्नर-जनरल से 
सलाह-मशवरा करते रहते थे, और राजाओं से संधियां और युद्ध की सम्पूणं 
योजनाओं पर विचार-विमशं भी करते रहते थे । 

इस समय भी अंग्रेजों की बहुत-सी सेना दक्षिण में फंसी पड़ी थी। 
बम्वई उन दिनों अंग्रेजों का सबसे बड़ा संनिक अड्डा था । आजकल बम्बई 
के जिस भाग को फोर्ट का इलाका कहा जाता है, वहां तब एक बड़ी चहार- 
दीवारी बनी हुई थी, जो मुकम्मिल नहीं थी और उसके बीच में होकर ज्वार 
के समय समुद्र का पानी गलियों और सड़कों में भर आता था । इतनी दूर से 
सेना को लाना इस समय कठिन था, बयोंकि अंग्रेज जानते थे कि माग में उन्हें 
रसद और चारा कतई मिलना संभव नहीं है । इसके अतिरिक्त उन्हें यह भी 
भय था कि अंग्रजी फोज चांदौर से आगे बढ़ींतो पेशवा और निज्ञाम के 
इलाकों में पचासों होल्कर खड़े हो जाएंगे तथा नमंदा और ताप्ती के बीच 
की पहाड़ियों से निकल सकना उनके लिए दुष्कर हो जाएगा । 

जसवन्तराय होल्कर के विरुद्ध इस समय सबसे अधिक दौलतराव 
सिधिया और उसकी सबसीडियरी सेना की सहायता पर अंग्रेज निर्भर थे। 
अंग्रेजों की कूटनीति से ही इन दोनों प्रबल और समर्थं मराठा सरदारों में 
सनमुटाव और अविश्वास पेदा हो गया था। अब भी अंग्रेज इस भाव को 

बढ़ाने की ही जुगत में रहते थे | पर इस समय अंग्रेज़ों के पद-पद पर विश्वास- 
घात और वादाखिलाफी से सिंधिया झुंझलाया बैठा था। अंग्रेजों ने उसके 
साथ खुली सीनाजोरी की थी । अंग्रेज़ों ने भरतपुर के राजा को भी गांठना 
चाहा था, पर वह पहले ही से अंग्रेजों से जला-भुना बैठा था। इसके अति- 
रिक्त उसके इलाके के चारों ओर अंग्रेजों के अत्याचारों से व्राहि-त्राहि मची 
हुई थी। यों तो तमाम दोआवे में ही, जहां अंग्रेजी कम्पनी की अमलदारी 
थी, एक ही दशा थी । वहां की प्रजा और जमींदारों से खूब निर्दयता से कर 
वसूला जाता था । भूमि का कर बेहद वड़ा दिया गया था। नये अंग्रेजी 
बन्दोबस्त के बाद किसान दो-चार साल ही में तबाह हो गए थे । अंग्रेजी 
इलाके में अंग्रेज खुले आम गोतरध करते थे । हिन्दुओं के पवित्र तीर्थे मथुरा 
में खुले-आम गोवध होता था। तभी तो वहां की प्रजा भरतपुर के जाट राजा 
को अपना नेता और रक्षक समझती थी। इन्हीं कारणों से भरतपुर दरबार 
की सहानुभूति होल्कर के साथ थी। 

इस समय मथुरा से अंग्रेजी सेना को खदेड़कर होल्कर सहारनपुर में 
छावनी डाले पड़ा था। वह सहारनपुर के सरदार दोलचासिह नवाब बब्बूखां 
और बेगम समरू से सहायता की आशा में खटपट कर रहा था । उधर होल्कर 
के इलाकों पर अंग्रेजों के आक्रमण हो रहे थे, जिनकी सूचनाओं ने उसे 
बेचैन कर रखा था । वह भब भी आशा रखता था कि किसी तरह दिल्‍ली 
पर कब्जा हो जाए और बादशाह उसके पक्ष में हो जाए। 

काफले के सरदार का नाम चौधरी प्राणनाथ । पंजाब जेहलम के 

किनारे पण्डराबल में उनकी रियासत थी। दूसरे मराठा-युद्ध से पूवं तक एक 

प्रकार से समूचा पंजाब ही सिंधिया के अधीन था । महाराजा रणजीर्ताक्तह 

भी सिंधिया के मातहत था ओर वर्ष में चार लाख रुपये सिंधिया को माल- 

गुजारी देता था। अंग्रेजों ने इस युद्ध में रणजीतसिह को यह कहकर अपनी 

ओर फोड़ लिया था कि यदि तुम िधिया के विरुद्ध हमारी सहायता करोगे 
सो--3 

तो तुम्हारी मालगुजारी माफकर दी जाएगी । इसके अतिरिक्त कुछ और नये 
इलाके भी तुम्हें दे दिए जाएंगे। अभी सिखों की रियासत का नया ही उदय 
हुआ था | महाराज रणजीरतासह ने और उनके प्रभाव में रहनेवाले दूसरे सिख 
सरदारों ने दूसरे मराठा-युद्ध में इसीसे अंग्रेजों का साथ दिया था । युद्ध के 
वाद इन सबको बड़े-बड़े इलाके दिए गए और रणजीतसिह का राज्य तो इस 
युद्ध के वाद काफी विस्तार पा गया | 
दुर्भाग्य से घ्राणनाथ ने इस युद्ध में अंग्रेजों के विरुद्ध सिधिया के पक्ष में 

हथियार उठाया था। क्योंकि उसका इलाका सिंधिया ही की अमलदारी में 
था। युद्ध के बाद पंजाब के उन इलाकों में, जो सिधिया के प्रभाव में थे, अरा- 

ता, मार-काट और लूट-पाट का वाज़ार खूब गर्म हुआ । सिधिया के सम- 
थेंक पर दुहरी मार पड़ी। अंग्रेज ढूंढ़-हंढकर सिधिया के साथियों को 
कत्लेआम कर रहे थे, और जिन सिख सरदारों ने सिधिया के विर 
अंग्रेज्ञों का पक्ष लिया था, उन्हें अंग्रेजों ने ढील दे दी थी कि वे जहां चाहें, 
जहां अवसर मिले, जितना चाहें सिधिया के अमल के गांवों को अधीन कर 
लें, सिर्फ कम्पनी बहादुर का अमल मानें और अंग्रेजों को खिराज दें। इसत 
ढील से छोटे-छोटे सिख सरदारों ने खूब लम्वे-लम्वे हाथ मारे थे। चौधरी 
प्राणनाथ को सिंधिया ने पटियाला के निकट पण्डरावल का इलाका दिया 
हुआ था | वे बड़े दवदवे के आदमी थे | पटियाला के आसपास की सीमाओं 
पर इस समय धांधलेबाज़ी चल रही थी। सतलुज के इस पार के पंतालीप 
गांव चौधरी प्राणनाथ की जागीर में थे। अब उनको सिंधिया का तो सहारा 
जाता ही रहा था, लाहौर दरवार से भी उन्हें कुछ आशा न थी । अंग्रेज्ञों 
से सन्धि करके रणजीतर्सिह अन्धाधुन्ध अपने पेर पसार रहा था । स्वतन्त्र 
सिख सरदारों की टोलियां, और अंग्रेज़ी सिपाही सतलुज के इस पार के 
इलाके में बेधडक घूमते, गांवों में घुस जाते, लूट-मार और बलात्कार के बाद 
गांवों में आग लगा देते, फसलों-खेतों को जला डालते थे। इस सव मार- 
काट और उपद्रवों से तंग आकर और अंग्रेजों से त्रस्त होकर चौधरी 
प्राणनाथ ने इस इलाके को छोड़कर दोआवे में आ बसने की ठान ली, और 
इलाका त्याग सपरिवार इधर चले आए। 

चौधरी प्राणनाथ के साथ उनके सात पुत्र और नौ पौत-पौती थे। 
ज्येष्ठ पुत्र रामपाल की आयु वाईस वरस की थी। सबसे छोटा पुत्र तीन साल 
का था । पौत्र-पोत्रियों में कई दूधपीते शिशु थे। परिवार के अन्य व्यक्तियों 
में चौधराइन, पुत्रवधुएं और रिश्ते के इक्कीस पुरुष और उनके परिवार 
तथा बाल-बच्चे थे | इनके अतिरिक्त गुरुराम पुरोहित थे, जिनकी आयु 
चालीस के लगभग थी | वे कथा-पुराणों के बड़े पण्डित और कर्म॑निष्ठ ब्राह्मण 
थे। उनके साथ भी उनकी ब्राह्मणी, वृद्धा माता तथा दो बालक थे । शेष 
व्यक्तियों में सेवक, खिदमतगार, सिपाही, गूमाइते वरकंदाज़ और उनके 
परिवार थे । इनमें दो व्यक्ति उल्लेखनीय थे । एक नाई सेवाराम, दूसरा 
भेहतर देवीसहाय। सेवाराम तीस बरस का कसरती पट्ठा था, और देवी- 
सहाय अधेड़ उम्र का पुरुष था| ये दोनों जन स्वेच्छा से हठपूरवक घर-बार 
छोड़कर चौधरी के साथ बाल-बच्चों सहित भाए थे । कुछ और लोग भी, 
जिनका चौधरी से कोई लगाव-सम्बन्ध न था, केवल चौधरी के प्रेम से उनके 
साथ आएथे। ये न चौधरी के नौकर थे, न परिजन। पर चौधरी के आसामी 
थे | ये लोग अपना घरबार, ज़मीन सब कुछ छोड़कर चौधरी की रकाव के 
साथमाएथे। 

चौधरी का व्यवहार सबसे बंधुवत्‌ था और सब लोग उन्हें पिता समान 
मानते थे | चौधरी जैसे तलवार के धनी थे, वेसे ही बात के भी धनी थे। वे 
जैसे तेजस्वी थे वैसे ही दाता, उदार और गम्भीर थे । वे धर्म-कर्म के पक्के, 
शुद्ध ओर निष्ठावान्‌ हिन्दू थे । उनके ज्येष्ठ पुत्र रामपालसिंह अपने पिता के 
योग्य पुत्र थे। रामपाल पक्के शहसवार, तीर ओर भाले के शौकीन । दूसरे 
पुत्र सुखपाल और तीसरे सुरेन्द्रपाल अभी किशोरावस्था में थे, परन्तु हथि- 
यार बांधते थे। वह ज़माना ही ऐसा था कि सभी को सिपाही होना पड़ता 
था। किशोरपाल और बिजयपाल बालक ही थे। उन्हें पढ़ने का शौक अधिक 
था । शेष दो पुत्र नरेन्द्रपाल और यशपाल अभी शिशु ही थे । 

प्रातःकाल उठते ही चोधरी ने हाथ में लाठी लेकर एक बार सब डेरों 
में चक्कर लगाया । प्रत्येक से उन्होंने उसकी आवश्यकताएं पूछीं और यथा- 

सम्भव उनकी पूर्ति की । फिर जाजम पर आकर बैठे । सेवाराम हुक्का भर- 
कर ले आया और अदव से एक ओर खड़ा हो गया । गुरुराम पुरोहित अपना 
तमाखू का बटुआ लेकर आ पहुंचे। मसनद से ज़रा हटकर उन्होंने गुरुराम 
को पास ही आसन दिया। फिर सेवाराम की ओर देखकर कहा, “रामपाल 
कहां गया है ?' 

घूमने गए हैं। दो घण्टे से भी अधिक हो गया है। बस, अब आते 
ही होंगे ।' 

“अकेले ही गए हैं, या कोई साथ भी है ?' 

'अकेले ही हैं ।' 

'यह तो ठीक नहीं किया, अनजान जगह है। खेर, तू जरा देख दीवान 
हिकमतराय पूजा से उठे कि नहीं, उठ गए हों तो उन्हें बुला ला !' 

सेवाराम चला गया और थोड़ी ही देर में हिकमतराय को साथ ले 
आया। सांवला रंग, दुबले-पतले, और लम्बे, मंशियाना फैशन, सफेद तराशी 
हुई खसखसी दाढ़ी, नाक पर चश्मा, पेर में चुस्त पाज्ञामा । आते ही उन्होंने 
झुककर चौधरी को सलाम किया और बगल में हटकर बेठ गए । 

चौधरी ने सहज मुस्कान होंठों पर लाकर कहा, 'किसीको बस्ती में 
भेजा है या नहीं ? रसद तो सब चुक गई होगी । उसका इन्तजाम तो सबसे 
पहले होना चाहिए। 

'जी बस्ती में आदमी गए हैं। और आज-भर के लिए तो हमारे पास 
रसद है, सिर्फ दूध का बन्दोब्रस्त करना है ।' 

'हां-हां, बच्चों के लिए दूध तो आना ही चाहिए ।' 

'मैंने आसपास के गांवों में दो सवार दूध के लिए भेज दिए हैं। बस्ती 
से भी दूध जितना मिले ले आने को कह दिया है।' 

“इससे तो काम चलेगा नहीं, कुछ गाय-भँस खरीद ही लो।' 

'जी, आज डेरा ठीक बैठ जाए तो खाने-पीने से निबटकर मुखिया जी 
को आस-पास के गांवों में भेज दूंगा। लेकिन जानवर इस ज़मीन में बहुत 
महंगे हैं ।' 

“हो सकता है, यह पंजाब की भूमि थोड़े ही हैं । क्या किसीसे पूछा था ?' 

“जी हां, अभी एक बैलों की जोड़ी जा रही थी । पूछा, तो कहा पचीस 

रुपये की है। फिर, हमारे पंजाब जमे बंल थोड़े ही हैं।' 

“तो दीवान जी, मुखिया जी से कह देता कि रुपये का मुंह न देखे । 
अच्छी नसल की दस-वारह दुधार गाएं और दस-वारह भैस खरीद ही लें।' 

दीवान हिक्रमतराय ने गम्भीरता से कहा, 'बहुत अच्छा ।' इतना कह 
वे चले गए। उभी समय चौधरी का वेटा रामपालसिह आ गया । घोड़ा 
साईस के हवाले करके वह सीधा जाजम पर पिता के सामने बैठ गया । पिता 
के उसने पैर छुए और गुरुराम को हाथ जोड़कर प्रणाम किया । 

फिर कहा, 'दद्दा, यहां तो मराठे छा रहे हैं ।' 

चौधरी के माथे पर बल पड़ गए। उन्होंने पूछा, 'कोई बड़ा सरदार 
है या लुटेरे ही हैं ?' 

“राऊ हैं, भाऊ मुक्तेसर से वेगमाबाद तक मराठे छाए हुए हैं ।' 

“वाऊ हैं ! भाऊ कया अभी यहीं मुकीम हैं ?' 

'यहीं हैं। उनके साथ सुना है, वीस हजार मराठे हैं। सुना, होल्कर 
सहारनपुर में बेठे हैं।' 

चौधरी कुछ देर मौन वेठे रहे । उनका मुख गम्भीर हो गया। उन्होंने 
हुर्के में दो-तीन कश लगाए । इतने ही में जो लोग बस्ती में राशन-रसद 
के लिए गए थे उनको संग लेकर दीवान हिकमतराय फिर आ पहुंचे । उन्होंने 
चोधरी के पास बैठकर आहिस्ता से कहा, बस्ती में तो चिड़िया का पूत भी 
नहीं है ।' 

“या वात है ? 

“मराठों के डर से बस्ती के सव लोग भाग गए हैं। सारा कसबा सूना 
पड़ा है। एक भी श्रादमी बस्ती में नहीं है ।' 

चौधरी ने साभिप्राय नजर से गुरुराम की ओर देखा, फिर उन्होंने हुकके 
में कश लगाया । कुछ ठहरकर उन्होंने पूछा, 'दूध मिला ?' 

'जी, दूध भी नहीं मिला ।' 

“तो दीवान जी, तुम दूध के लिए कुछ आदमी गंगा के उस पार के गांवों 
में भेज दो। नावेंतो घाट पर होंगी ही । इसके अतिरिक्‍त रसद का भी 
प्रवन्ध करना ही होगा।' े 

“मैं अभी बन्दोवस्त करता हुं।' दीवान हिकमतराय ऐनक को नाक पर 

ठीक करते हुए चले गए । चौधरी ने गुदराम की ओर देखकर कहा, 'एक बार 
भाऊ से मिलना होगा ।' वे फिर गम्भीर भाव से हुकक्रा पीने लगे। 

गुरुराम ने कहा, 'भाऊतो आपको जानता है, वह वया आपकी मदद 
करेगा ?' 

'कैप्ते कहा जा सकता है ! पर मिलना तो जरूरी है, हमींपर छापा पड़ 
गया तो हमारे पास रक्षा का कया वन्दोबस्त है ?* 

'पर भाऊ तो आपको अपनी ओर करना ही चाहेगा।' 

“पण्डित जी, हमें किसीका तो आसरा लेना ही पड़ेगा। अभी नहीं 
कहा जा सकता कि हिन्द के राजा अंग्रेज हैं या मराठे हैं या बादशाह | मैं तो 
दिल्‍ली के वादशाह की शरण आया था । पर यह तो गले पडी ढोलकी बजाए 
ही सिद्ध वाला मामला है । अभी तो उसका रुख देखना है, आगे की वात पीछे 
सोची जाएगी । जब भाऊ दल-बल सहित यहीं पड़ा है तो हमारा आना उसकी 
नज़र से छिपेगा थोड़े ही । वह सुनक्र न जाने वया समझे । इससे आगे चलकर 
मेरा उससे मिलना ही ठीक है ।' जो आदमी रसद लेने बस्ती में गए थे, उनमें 
से एक को संग लेकर दीवान हिक्रमतराय फिर आ गए। उन्होंने कहा, यह 
कहता है कि एक बनिया बस्ती में छिपा बेठा है । उसके पास रसद है। पर 
भराठे लूट न लें, इस भय से उसने छिपा रखी है ।' 

'क्या तुमने उससे बात की थी ?' चौधरी ने उस आदमी से पूछा । 

'जी नहीं, उसमे मिलना ही मुश्किल है। वह घर में छिपा बंडा है, और 
घर के द्वार पर झूठ-मूठ को ही ताला लगा है, जिससे लोग समझें कि घर में 
कोई है ही नहीं ।' 

'पर वह घर में है और उसके पास रसद है यह तुमसे किसने कहा i: 

“उसीके एक आदमी ने, जो मुझे बस्ती से बाहर मिल गया था। उसीते 
बताया है कि वह घर के भीतर छुपा बैठा है।' 

'उसके नाम का भी कुछ पता लगा ?' 

'बसेसर साहू नाम है उसका ।' 

'वस्तेसर ? ओहो, ठीक है, वह मुक्तेसर ही में रहता है में उसे जानता 
हूं। मैंने उसे लाहौर में देखा था । उसे जरूर मेरी याद होगी । बड़े आड़े 
वक्त में मैंने उसकी मदद की थी।' कुछ देर चौधरी चुपचाप हुक्का पीते 

रहे, फिर उन्होंने कहा, 'रामपाल, तू जा भाया, ज़रा देख कि उसे मेरी याद 
है भी या नहीं भौर जल्द ही लौटकर आ, तुझे मेरे साथ ही भाऊ के पास 
चलना होगा ।' 

उन्होंने सेवाराम की ओर देखकर कहा, 'सेवा,तू मेरे स्नान-पूजा की 
झटपट व्यवस्था कर ।' इतना कहकर चौधरी व्यस्तभाव से उठ खड़े हुए। 
रामपाल भी तेज़ी से चला गया । 


6 


जिस आदमी ने वेसर साहू की सूचना दी थी, उसे साथ लेकर राम» 
पालसिह बस्ती की ओर चले। अभी भी दो पहर दिन नहीं चढ़ा था, पर 
हवा में गर्मी अभी से भर गई थी । रामपाल का घोड़ा तो बड़ी रास का था। 
पर दूसरा आदमी टांघन पर सवार था । दोनों जानवरों की टापों की आवाज़ 
हवा में गूंज उठती थी, ओर बीच-बीच में उनकी तलवारे भी म्यान में खन- 
खना उठती थीं। बसेसर की हवेली का पता लगाने में उन्हें कोई दिक्कत नहीं 
पड़ी । रामपाल के साथवाला आदमी पहले ही वह घर देख गया था। हवेली 
पक्की और दुमंज़िली थी। वे शीघ्र ही उसकी आलीशान हवेली के सामने 
पहुंच गए । परन्तु वहां न तो कोई मनुष्य ही था, न दरवाज़ा ही खुला था। 
झौर साफ दीख रहा था कि महीनों से किसीने उसे छुआ ही नहीं है। मकान में 
कोई आदमी रहता होगा, इसका ग्रुमान भी नहीं होता था । दरवाज़ा बहुत 
विशाल था, और उसपर मज़बूत फाटक चढ़ा था। कहीं कोई सूराख या 
रोशनदान तक दीवार में नथा। फाटक पर मोटा लोहा जड़ा था । बहुत 
चीखने-चिल्लाने ओर दरवाज़ा पीटने से फाटक के ऊपर वाली एक खिड़की 
खुली और उसमें से एक सिर निकला । उसने कर्कश आवाज़ में कहा, जाओ, 
दूर भागो, नहीं तो अभी लठत आकर लाठियों से तुम्हारा सिर फोड़ देंगे। 
परन्तु रामपाल ने निकट आकर कहा, 'मैं पंडरावल के चौधरी प्राणनाथ का 
आदमी हूं और साहू से मिलने को मुझे चौधरी ने भेजा है । मेरे पास गुप्त 

संदेश है, पर वह मैं केवल साहू से ही कह सकता हूं ।' 

रामपाल की बात सुनकर वह सिर गायब हो गया और खिड़की बन्द 
हो गई। घड़ी-भर बाद फिर सिर निकला । और उसने पूछा-- 

'तुम अकेले ही हो ? 

'नहीं, मेरे साथ एक और आदमी भी है ।' 

'तो इस आदमी को यहीं रखो, भौर तुम पिछवाड़े की गली में आओ ।' 
रामपालसिह अपना घोड़ा साथी को सौंप, तंग और अंधेरी गली में घुसा । 
गली बिल्कुल सूनी थी | पिछवाड़े की खिड़की पर वही आदमी खड़ा था। 
उसके हाथ में नगी तज्ञतार थी । उसने तलवार घुमाकर कहा, 'दगा तो सिर 
भुट्टे-सा उड़ा दूंगा। चुपचाप भीतर चले आओ ।' 

रामपाल भीतर घुस गया। उप व्यक्ति ने खिड़की बन्द कर ताला जड़ 
दिया। एक सूने और अंधेरे दालान में होकर वे एक गलियारे में पहुंचे। और 
उसको लांघकर वंसे ही दूसरे दालान में। वहां देखा बसेसर साहू गद्दी पर 
बैठा है । नंगी तलवार उसके आगे गद्दी पर रखी है । वह्‌ क्षण-भर गद्दी 
पर चुपचाप बैठा संदेह भरी नज़र से रामपाल की ओर देखता रहा, फिर कहा, 
'बैठ जाओ भौर अपना मतलव कहो । तुमने कहा था कि तुम चौधरी प्राण- 
नाथ के आदमी हो ।' 

'मैं चौधरी का बड़ा बेटा हूं ।' 

साहू ने ध्यान से रामपाल को देखा । फिर पूछा, 'मैं तो तुम्हें जानता 
नहीं हूं, परन्तु चौधरी कहां है ?' 

“यहीं मुक्तेसर में हैं ?' 

'मुक्तेसर में ?' उसके नेत्रों में आश्‍चर्य फेल गया । 

रामपाल ने कहा, उन्होंने मुझे तुम्हारे पास भेजा है।' 

'किसलिए ?' 

“हमें रसद चाहिए । हमारे साथ तीन सौ आदमी और कुछ जानवर हैं । 
मुक्तेसर में हम अभी कुछ दिन कयाम करेंगे । तव तक के लिए हमें रसद- 
पानी चाहिए ।' 

'लेकिन तुम्हें मालूम है कि यहां मराठे छा रहे हैं। रसद तो एक ओर 
रही, घास का तिनका तो उन्होंने छोड़ा नहीं है ।' 

'पर साहू, ददूदा ने कहा है कि साहू अपने ही आदमी हैं, वे रसद का 

प्रबन्ध कर देंगे ।' 

“चौधरी के मेरे ऊपर बहुत अहसान हैं, और तुम कहते हो कि तुम उनके 
लड़के हो । देखूंगा यदि कुछ बन्दोवस्त हो सका तो, लेकिन भाव बहुत मंहगे 
हैं तथा दाम अशरियों में पेशगी देना होगा दूसरी वात यह है कि रसद राह 
में लुट जाए तो मैं इसका जिम्मेदार नहीं हूं ।' 

'साहू, हमारा-तुम्हारा घर दो थोड़े ही हैं। जसा कहोगे वही बन्दो- 
वस्त हो जाएगा । रसद लुटने की तुम चिन्ता न करो । मैं इसका बन्दोवस्त 
कर लूंगा ।' 

'तो तुम अशफियां लाए हो ?' 

'शाम तक आ जाएंगी और रसद रात में पहुंच जाएंगी ।' 

“अच्छी बात है, रुपया लेकर तुम्हीं आओगे ? 

'नहीं, हमारे कारिन्दे दीवान हिकरमतराय आएंगे । भरोसे के आदमी 
हैं ।' 

“चौधरी क्या तीर्थयात्रा को निकले हैं ?' 

'कुछ ऐसा ही इरादा है।' 

'बड़ा खराब वक्‍त है भाई, तुमने सुना होगा कि अंग्रेज कोयल का 
किला दखल किए पड़े हैं। अब होल्कर के पांव उखड़ें या चाहे जो हो, पर 
भई, इन लुटेरे मराठों से तो ये टोपी वाले अच्छे हैं । 

'काहे वात में अच्छे हैं साहू ?' 

“नकद रुपया देकर माल लेते हैं। वात जो कहते हैं उसे निभाते हैः 

उनसे भी कुछ सौदा-पुलफ करते हो साहु ?! 

भ्या, हमारा तो यह धंधा ही है। पर इन लुटेरे मराठों के भय से 
सब मामला बिगड़ा पड़ा है। देखा होगा, वस्ती में चिड़िया का पुत भी नहीं 
है । सब भाग गए ।' , 

बस्ती तो उजाड़ पड़ी है ।' 

सुना है दिल्‍ली में अंग्रेजों का दखल हो गया है। वहां सब बाजार खुले 
रहते हैं । लोग-बाग वेफिक्र अपना धन्धा चलाते हूँ ।' 

'मैने तो देखा नहीं साहु ! हम लोग सौधे पंजाब से भा रहे हैं।' 

“चौधरी से मेरी जुहार कहना । उनसे कहता--उन्तकी कृपा मैं भुला 

नहीं हूं । रसद का प्रवन्ध हो जाएगा, पर यह बात फूटनी नहीं चाहिए । 
नहीं तो मराठे मेरा घर-बार लूटकर उसमें आग लगा देंगे ।'. 

“नहीं, सब वात हमारे-तुम्हारे बीच ही रहेगी साहू !' 

तो मैं तुम्हारे गुमाश्ते की प्रतीक्षा करूंगा । अशफियां वही लाएगा न ?' 

“वही ले आएंगे । तथा जो-जो जिन्त जितनी चाहेंगे बता देंगे ।' 

क्या फिक्र है ! चौधरी के हुक्म से मैं बाहर नहीं हूं, कह देना ।' 

'तो साहू, अब मैं चला ।' 

'राह में हुशियार जाना रे भाई !' - 

रामपाल उठ खड़ा हुआ और चालाक बनिये से विदा होकर उसी 
पिछवाड़े की खिड़की से वाहर निकला । घोड़े पर सवार हो तेज़ी के साथ 
डरे की ओर चला । 


7 


चौधरी स्तान-पुजा से निवटकर पुत्र की प्रतीक्षा में बेठे थे । रामपाल ने 
उनके पास पहुंचकर कहा-- 

'बन्दोबस्त हो गया है दाऊ, पर साहू पुरा घाघ है। बहुत समझ्ाने- 
बुझाने से वह रसद देने को राजी हुआ है, मगर भाव बहुत महंगे बताता है 
तथा दाम अर्शाफयों में पेशगी मांगता है। एक शरत उसकी यह भी है कि राह 
में रसद लुट जाए तो वह जिम्मेदार नहीं ।' 

'क्या भाव बहुत महंगे हैं ?' 

'जी, गेहूं रुपये का ढाई मन और चना साढ़े तीन मन के हिसाब से देगा ।' 

'गुड़ और शक्कर ?' 

“गुड़ सवा मत और शक्कर छत्तीस सेर देता है ।' 

धान, बाजरा और माश भी चाहिए ।' 

'धान रुपये का सवा दो मन, बाजरा,साढ़े तीन मत, और माश रुपये 


का पौने दो मन देता है।' न 
“तो भाई, जितनी जिन्स हो खरीद लो। दाम अशफियों में पेशगी दे 

दो । हां, कड़वा तेल भी चाहिए 

'कड़वा तेल रुपये का पच्चीस सेर देता है।' 

चौधरी ने हंसकर कहा, 'लूट है लूट। लेकिन अपनी गज है । लेलो 
भाई !! 

लेकिन लूट का भी डर है ।' 

“उसका भी बन्दोबस्त करूंगा । तू भाया अशर्फियां लेकर अभी दीवान 
हिकमतराय को साहू के पास भेज दे। सब मिन्स रात को आएंगी । कुछ छकड़े 
ओर गधे तो अपने पास हैं, कुछ साहू बन्दोबस्त कर देगा |! 

दीवान हिकमतराय को सब आवश्यक बाते समझाकर चौधरी ओर राम- 
पाल मिहने भोजन किया | फिर वस्त्रं और शस्त्र धारण किए और पुत्रस हित 
घोड़े पर सवार हो भाऊ को मुजरा करने चल दिए। सेवाराम नाई भी तल- 
वार बांध टांघन पर सवार हो चौधरी के पीछे-पीछे चला । 

भाऊ की मुलाकात का परिणाम अच्छा हुआ । चौधरी की यशोगाथा 
भौर उसके प्रभाव की बात भाऊ सुन चुका था। इस समय पंजाब की अवस्था 
पर ही भाऊ को सारी आशाएं अवलम्बित थीं। वह चाहता था कि 
किसी तरह अंग्रेजों का सिखों से युद्ध छिड़ जाए। उसमें अंग्रेज जीतें 
या हारे, उनकी शक्ति बिखर जाएगी और मराठों को सांस लेने की 
फू्संत मिल जाएगी। उसने बड़े चाव से चौधरी के मुंह से पंजाब की 
भीतरी दुरवस्था का हाल सुना, सुनकर आश्वस्त हुआ । पर रणजीत्भिह के 
उत्यान से प्रभावित-सा मालूम हुआ। चौधरी ने अपनी वाकूचातुरी, शाली- 
नता, गम्भीरता और सोजन्य से भाऊ को प्रसन्न कर लिया । सब बात कहकर 
चौधरी ने कहा, अब मैं आधा सेर आटे के लिए पुन्न-स हित आपसी सेवा में 
आया हू । भाऊने तुरन्त चौधरी को मुक्तेसर दखल करने की अनुमति दे 
दी । और कहा, 'चौधरी, आसपास के जितने गांव त॒म चाहो दखल कर लो। 
उसने यह भी कहा, (तुम्हारा यह बेटा आज से मेरा भी बेटा हुआ । इसे मैं पांच 

सौ सवारों का नायक बनाता हूं। इन्हीं सवारों को लेकर पहले तुम आसपास 
के गांवों में अपनी दुहाई फेर दो और बन्दोवस्त करो। मुक्तेसर में अभी मैं 
मुकीम हूं अंग्रेजों ने मेरठ में और अम्बाला में छावनियां बनाई हैं। इधर 
कोयल तक उनकी फौजें बढ़ आई हैं । नहीं जानता दोआबे पर अब अंग्रेजों 
का प्रभाव कायम रहेगा या नहीं । हमें तो अब केवल होल्कर का ही सहारा 
है। हर हालत में हमें तैयार रहना है। न जाने कव अंग्रेजों से छिड़ जाए । 
इसीसे यहां मैं एक किला बनवाना जरूरी समझता हूं | यह काम मैं चौधरी 
तुम्हारे ही सुपुर्द करता हूं । किला छः महीने के भीतर ही तंयार हो जाना 
चाहिए। इसके अतिरिक्त एक वात और। पंजाब की ओर से बेखबर त 
रहना । वहां का र।ई-रत्ती हाल मुझे देते रहो। सब कुछ तुम्हें मालूम होता 
रहे, ऐसा प्रबन्ध कर लो ।' 

चौधरी ने भाऊ का जयजयकार किया । और कहा, "श्रीमन्त, मैंने पैंता- 
लीस गांव पीछे छोड़े हैं। बस, इतने यांव श्रीमन्त अपनी कलम से सेवक को 
बड्श दें, और बादशाह से उनकी सनद दिलादें।' भाऊ ने चौधरी को 
इतमीनान दिलाते हुए कहा, 'तुम गांव दखल करो चौधरी ! और मुल्क में 
अमन कायम करो । लोग गांवों में बसें, खेती-त्र्यारी करें, सब कारोबार-व्यव- 
हार जारी हो--ऐसा करो । हम मराठों से वे डर गए हैं, और इन टोपीवालों 
को अपना हितू समझते हैं। सो डर की बात नहीं है। बादशाह का बल हमें कायम 
रखना है, और इन फिरंगियों को मार भगाना है । यहु काम मुल्क में अमन 
होने ही से ठीक होगा। हमारे लिए पूरी रसद भी अब चौधरी तुम्हींको 
मुहैया करनी होगी । यहां के लोग हमसे कुछ भी तो सहयोग नहीं करते । 
अब तुम्हारे आने से मैं आश्वस्त हुआ ।' 

सफल और कृतकृत्य हो, भाऊ की सब बातें स्वीकार कर और जुहार 
करके चौधरी डेरे पर आए । उन्होंने तुरन्त मुक्तेसर के सूने कस्बे को दखल 
कर लिया । उनके आदमी यथायोग्य मकानों में बस गए । इसके बाद उन्होंने 
चालीस गांवों में अपने अदल की दुहाई फेरी । फिर गांव-गांव जाकर वहां के 
निवासियों को अपने मिष्ड व्यवहार और सौजन्य से भयरहित किया। धीरे-धीरे 
भयभीत ग्रामवासी अपने-अपने घरों में लौट आए। खेती-बारी होने लगी । 
मराठों का आतंक कम हुआ। मुक्तेसर का कस्बा भी आबाद हो गया । आस- 

पास के किसानों को दूनी मज़ूरी की लालच देकर चौधरी ने किला बनाना 
आरम्भ कर दिया । भाऊ चौधरी से सब तरह सन्तुष्ट हो गया । 


9 


प्राणनाथ चौधरी ने अपने चातुर्य, सौजन्य, मृस्तँदी और प्रामाणिकता 
से मुक्तेसर और आसपास के जिन चालीस गांवों पर दखल किया, उन सब 
को हालत देखते ही देखते बदल गई | उजाइ मेदानों की जगह हरे-भरे खेत 
लहलहाने लगे । लोग खुशहाल और निर्भय होकर अपने-अपने कामों में लग 
गए । मुक्तेसर को रियासत खूब सम्पन्न हो गई। चौधरी का रंआव-दवदवा 
अच्छी तरह बेठ गया। भागे हुए लोग अपने घरों को लौट आए। भाऊ को 
भी चोधरी से बड़ी सहायता मिली । चौधरी के प्रयत्न से बसेसर साहू ने भाऊ 
भौर होस्कर की रसद से भारी सहायता की और जब चौधरी ने छः मास 
से भी कम समय में मुवतेसर का किला खड़ा कर दिया तो भाऊ प्रसन्न हो 
गया । उअने होल्कर से चौधरी की भ्रुरि-भूरि प्रशंसा की। 

इस समय राजनीति के बड़े-बड़े दांव भारत में लग रहे थे। दौलतराव 
सिंधिया और भोंसले के युद्ध में भरतपुर के जाट, राजा रणजीर्तामिह ने देश- 
वासियों के साथ विश्‍वासघात करके अंग्रेजों का साथ दिया था, फिर भी अंग्रेज 
भरतपुर को मटियामेट करने पर तुले बेठे थे। अब होल्कर के भरतपुर 
पहुंचने और मथुरा दखल करने से बौखलाकर अंग्रेजों ने भरतपुर पर चढ़ाई 
कर दी। पर युद्ध बीच में ही रक्त गया और सन्धि हो गई; पर होल्कर का 
प्रश्न ज्यों का त्यों रह गया। वह जब मथुरा दखल कर रहा था तभी उसने एक 
बार भरतपुर, सिंधिया ओर भोंसले से मिलकर एक संयुक्त मोर्चा अंग्रेजों के 
विरुद्ध बनाने का प्रयत्न किया था। परन्तु जनरल लेक के तावड़तोड़ अलीगढ़ 
तक पहुंच जाने और कोयल के किले को दखल कर लेने के कारण उसे दिल्‍ली 
की ओर भागना पड़ा था। पर दिल्‍ली पर भी उस समय अंग्रेजों ने ऋब्ज़ा कर 
लिया और बादशाह को अपने प्रभाव में गां लिया। इससे खीझकर होल्कर 
सहारनपुर में वंठकर अपनी बिखरी शक्ति का संचय कर रहा था । पूर्व से 

अंग्रेज एकाएक न टूट पड़े, इस भय से उसने भाऊ को मुकतेसर में मुकीम कर 
रखाथा। वह चाहताथा कि पंजाव में उदीयमान सिख सरदार रणजीत 
सिंह उससे मिल जाए, और सहारतपुर के नवाव बब्यूखां और समरू वेगम 
अपनी पूरी सहायता अंग्रेजों के विपरीत उसे दें। इनके अतिरिक्त रामपुर के 
पदच्युत नवाब गुलाममुहम्मदखां से भी उसे बहुत आशा थी। 

इस समय गत्र र्‌-अनरल, वेल्जली के हाथ कम्पनी बहादुर की बागडोर 
थी । वह चाहता था कि भारत में एक अखण्ड साम्राज्य की स्थापना हो जाए। 
वह भारत में किसी राजा और नवाब को स्वतन्त्र नहीं देखना चाहता था। 
परन्तु वह कोई बड़ा युद्ध इस समय छेइना नहीं चाहता था । कम्पनी की 
आशिक अवस्था बहुत खराब हो चली थी। इसके अतिरिक्त यह मौसम भी 
युद्ध के अनुकूल न था। वह युद्ध को टालता और तयारी करता चला जा रहा 
था । उरे लगातार देशी नरेशों से युद्ध करने पड़े थे और वेशुमार बड़ी-बड़ी 
रिश्वतें देनी पड़ी थीं । इससे कम्पनी कर्जे से दब रही थी । फिर भी वेल्जली 
कजे की परवाह न करके कर्जे पर कर्जा लिए जाता था। वह रुपये के वल पर 
ही मुश्किल कामों को आसान करता जाता था। उसने आंख बन्द करके रुपया 
खर्च किया था | तिमपर भी होल्कर और भरतपुर में अभी उसे पराजय का 
ही सामना करना पड़ा था। इन दिनों कम्पनी के सिपाहियों की तनख्वाहें कई- 
कई महीनों की बाकी पड़ी थीं, और वे असन्तुष्ट होते जा रहे थे दोआबे के 
सारे इलाके में, जहां-जहां अंग्रेजों का दखल हो गया था, अंधेरगर्दी और अव्य- 
बस्था का बाजार गमं था, कर्मचारियों के व्यवहार प्रजा के साथ अच्छे न थे। 
सर्वसाधारण में असंतोष बढ़ता जा रहा था। सर्वत्र आथिक शोषण हो रहा 
था । रियाया के सुख-दुःख को सुननेवाला कोई न था। सरकारी कर्मचारी जो 
लूट-मार करते थे, उसकी दाद-फर्याद सुननेवाला कोई न था । अंग्रेजी शासन 
में उस व्यवस्था का सर्वया अभाव था जिससे देश में कारोबार चलते हैं 
और व्यवसाय की वृद्धि होती है । इससे प्रजा दिन पर दिन गरीब होती जा 
रही थी । कोई हाकिम किसीकी सुनता ही न था। इसका यह परिणाम हुआ 
कि इस समय अंग्रेजी इलाकों में लूटमार, डाकेजनी के अपराध बढ़ते जा रहे 
थे, और राज्य की ओर से उसकी कोई रोकथाम ही नहीं होती थी । 

इन सब कारणों से कम्पनी के डाइरेवटरों का आसन हिल गया था। 

उन्होंने वेल्जली को वापस बुला लिया था, और लाड कार्नेवालिस को गव- 
र्नेर-जनरल वनाकर भेजा था। वे चाहते थे कि युद्ध बन्द करके भारत में 
शासन दृढ़ किया जाए, पर अकस्मात्‌ ही उनकी मृत्यु हो गई | इन सब कारणों 
से होल्कर को भी सांस लेने का समय मिल गया था। जनरल लेक होल्कर 
को अपने फंदे में फांसकर सन्धि करना चाह रहा था, पर होल्कर बफरे हुए 
शेर की भांति अंग्र्रों से लोहा लेने पर तुला बैठा था। वह वार-वार संधि 
'की शर्तों को ठुक़राता जाता था। अन्त में अंग्रेजों ने विशवासघ।तियों का 
सहारा लिया और होल्कर का अन्त करने का निश्चय क्रिया । 

इस नाजुक अवसर पर चौधरी ने मराठों की बड़ी भारी सेवा की । 
'केवल इतना ही नहीं कि उसने मुक्तेसर और अपने गांवों में सुव्यवस्था स्था- 
पित की और मराठों को रसद-पानी मिलने का प्रबन्ध कर दिया । यह चौधरी 
ही का जोड़-तोड़ था कि मृक्तेसर से सहारनपुर तक के इलाके में विना बाधा 
के मराठों की शक्ति मज़बूत बनी रही, जिससे होल्कर और भाऊ की सेनाएं 
'परस्पर सम्बद्ध रहीं । इस काम में सबसे बढ़कर सहायता मिली सरधना की 
समझ वेगम से, जो मराठों के प्रभाव में रहीं, जिसका श्रेय चौधरी को था। 


I0 


समरू वेगम का असल नाम जेबुन्तिसा बेगम था। उसने समरू नाम के 
'एक फ्रेंच सैनिक से विवाह कर लिया था और ईसाई हो गईथी। दुर्भाग्य से 
समरू मर गया और बेगम विधवा रह गई। पर वह बड़ी चतुर और वीर रमणी 
थी। मेरठ के पापत सरधना में उसकी जागीर थी । आरम्भ ही से मराठों 
का उसे बहुत प्रधय रहा। और अन्त में जब दिल्‍ली के वादशाह शाहआलम 
'किधिया के प्रभाव में आए तब बेगम समरू शिधिया की एक सामान्त बन गई, 
ओर उसने अपनी जागीर बहुत बढ़ा ली | क्िधिया की सेना में बेगम की चार 
पल्टनें थीं तथा दोआवे के सभी जागीरदारों और सरदारों पर उसका प्रभाव 
'था।कहना चाहिए कि वेगम ही की मार्फत सिंधिया का सम्पर्क उत्तर की ओर 
'तामाम समन्तों और जमींदारों से था। इसके अतिरिक्त उसकी जागीर ऐसे 

मौके पर थी कि दोआबे और पंजाब को बिना उसके जोड़ा ही नहीं जा सकता 
था । सिधिया के पतन के बाद वेगम ने अपनी पल्टनें स्वतन्त्र कर ली थीं। 
यह काम निश्चय ही अंग्रेज़ों के भारी प्रयत्नों से हुआ था परन्तु इस समय 
होल्कर सहारनपुर में बैठा वेगम को अपने सम्प में लाने के जोड़-तोड़ लगा 
रहा था। उधर रणजीतिह की बढ़ती हुई सत्ता से अंग्रेज़ वेखवर न थे। 
इससे पंजाब से सम्पक बनाए रखने के लिए अंग्रेज़ बेगम और उसके द्वारा 
उत्तर के सब ज़मींदारों और सरदारों को फोड़ने के लिए बिस्तृत जाल फेला 
रहे ये और बड़े-बड़े फभ्दे रच रहे थे। इससे इस समय सहारनपुर में होल्कर 
का बैठे रहना अंग्रेज सहन नहीं कर सकते थे। उन्हें भय था कि यदि मराठों 
के साथ सिख शबित मिल गई तो अंग्रेजों को भारी विपत्तियां सहन करनी 
पड़ेगी और हकीकत तो यह थी कि यदि वीर सिख उत दिनों मराठों का साथ 
देते तो उन्तीसवीं शताव्दी के आरम्भ ही में अंग्रेज़ी साम्राज्य की अधकचरी 
इमारत ढह गई हीती। 
““ लाहौर में इस समय रणजीतसिह का सूर्यं उदय हो रहा था। वह यद्यपि 
हैदरभली और शिवाजी के समान अशिक्षित, वीर और युद्धकला में अत्यन्त 
निपुण था, पर वह न तो शिवाजी के समान दूरदर्शी और राजनीतिज्ञ था, न 
हैदरअली के समान प्रचंड साहसी । देशप्रेम भी उसका वसा न था। फिर 
उसका उदय अंग्रेजों के सहयोग से ही हुआ था। उसे और उसके संगी-साथी 
सभी सिख सरदारों को यह कहकर अंग्रेजों ते फोड़ना जारी रखा था कि 
अंग्रेज सरकार आपकी सरपरस्त है और आपको मराठों को कोई खिराज 
देने की आवश्यकता नहीं है। इसके साथ ही रिश्वतों और झूठ-सच्चे वादों से 
सिखों को भरमाया भी गया था तथा डराया भी जाता था कि यदि वे बलवान्‌ 
अंग्रेज सरकार से विरोध करेंगे तो खतरा मोल लेंगे। इसके अतिरिक्त अंग्रेजों 
की दोस्ती से उन्हें क्या-क्या लाभ हो सकते हैं, इसके बढ़े-चढ़े सब्ज्ञ बाग 
दिखाए जाते थे । फिर मुगल बादशाह का पतन उनके सम्मुख था। 

इस समय भारत के अन्य सब नरेश सबसीडियरी सन्धि के जाल में फंस 
चुके थे, केवल सिखों को जान-बूझकर आजाद छोड़ा गया था । इसीमें अंग्रेजों 


का हित था । मराठों के दूसरे युद्ध में रणजीतिह और सिख सरदारोंने मराठों 
के विरुद्ध अंग्रे ज़ों का साथ देकर ही बेहद लाभ उठाया था। 

अंग्रेज़ों ने केवल यही नहीं कि रिश्वतों, धमकियों और प्रलोभनों का 
जाल सिखों पर फैलाया हो, उन्होंने एक अंग्रेज डाकू को, जिसका नाम जाजं 
टामस था, शह दे रखी थी । वह अकेला पठान सवारों का एक दल लेकर सिख 
रियासतों में लूटमार करता और उन्हें दिक करता रहता था । 

अभी तक भी होल्कर का आतंक अंग्रेजों पर था। उसने निरन्तर 
अंग्रेजों को हार दी थी । अंग्रेजों की अच्छी सेना और अफमर जसवन्तराय की 
तलवार का पानी पी चुके थे। अंग्रेज अफक्षरों ने जिन उपायों से सिधिया और 
भोंसले को परास्त किया था उनका होल्कर के विरुद्ध प्रयोग अभी नहीं हुआ 
था । छल-कपट और जालसाजी को यदि एक ओर रखा गया तो युद्धकौशल 
और वीरता में अभी भी अंग्रेज भारतवासियों के सामने टिकने के योग्य न 
थे। 

अंग्रेज जसवन्तराव के नाम से चौंक पड़ते थे, और चिढ़कर उसे डाकू 
हत्यारा और लुटेरा कहते थे | उन्हें अब यह भय दीखने लगा था कि यदि 
होल्कर को कुला न गया तो तमाम भारतीय नरेश उनका साथ छोड़ देंगे । 
इसलिए अंग्रे ज होल्कर के संगी-साथियों को फोड़ने में जी-जान से लगे हुए थे। 
दुर्भाग्य था कि उन्हें सफलता मिलती जा रही थी । 

इन्हीं सब बातों पर विचार कर भाऊ ने सोच-समझकर चौधरी को 

समरू वेगम के पास भेजा । और हिदायत कर दी कि बेगम से जैसा कुछ सम- 
झौता हो वह सहारनपुर जाकर होल्कर को बता दें। भाऊने अपने इस प्रयासः 
की सूचना होल्क़र के पास भेज दी थी । 

चौधरी ने सरधना जाकर वेगम से मुलाकात की । वेगम की आयु इस 
समय साठ से ऊपर थी। परन्तु वह सख्त पदे में रहती थी । पदे ही में से उसने 
चौधरी से बातचीत की । चौधरी ने कहा, “मैं श्रीमन्त होल्कर की आज्ञा से 
आया हूं । श्रीमन्त ने कहलाया है कि आप हमारे समान्त हैं । सुख-दुःख में 
एक हैं। भव इन फिरंगियों को मुल्क से खदेड़ बाहर करने में आप हमारी मदद 
कीजिए ।' 

“श्रीमन्त कसी मदद चाहते हैं ?' 

आपकी चार पल्टन पहले ही से सिंधिया की सेना में थीं । वही आप अब 
श्रीमन्त होल्कर की सेना में दे दीजिए।' _ 

सो-4 

“श्रीमन्त मेरे साथ केसा सलूक करेंगे ? 

जैसा सिधिया दरवार से आपके साथ होता आया है ।' 

लेकिन अंग्रेज तो कुछ और ही कहते हैं ।' 

'वे क्या कहते हैं ?' 

'द्वर, उस बात को जाने दीजिए। आप कहिए कि यदि श्रीमन्त का पांसा 
उल्टा पड़ा और अंग्रेज जीत गए तो मेरी केसे रक्षा होगी !' 

आप अभी से ऐसा क्यों विचारती हैं ?' 

'क्यों न विचारू ! आप जामते हैं, तमाम सूबा भंग्रेजों के तावे हो गया 
है । और दिल्ली, आगरा और अलीगढ़ भी उनके हाथ में है। बादशाह भी 
अब पेन्शन पाता है। अंग्रेजों का इकवाल बुलन्द है ।' 

'लेकिन हुजू र, आप यह तो सोचें कि जहां-जहां अंग्र ज्ञों की हुकूमत है वहां 
रियाया का कैसा बुरा हाल है । लोग भूखों मरते हैं और चोर, डाकू, लुटेरों ने 
इलाकों के नाक में दम कर रखा है। किसीकी जान-माल भौर इज्जत की 
सलामती नहीं है ।' 

“तो श्रीमन्त ही ने कौन-सा अमन कायम किया है ? मराठे जहां-जहां 
गए लूट ओर आग साथ ले गए । फिर उनके साथी, पिण्डारी ! अंग्रेजों ही 
ने तो पिण्डारियों के हाथ से लोगों की रक्षा का बन्दोबस्त किया है ।' 

“क्या बन्दोबस्त किया है ?' 

“सुनती हूं एक लाख फौज उनके खातों के लिए अंग्रेज जुटा रहे हैं ।' 

'क्या हुजूर समझती है कि अंग्रेजों ने पिण्डारियों के लिए एक लाख 
फौज जुटाई है--केवल मुल्क में अमन कायम करने के लिए ?' 

'मैं तो ऐसा ही समझती हूं।' 

'तब तो आप यह भी मानेंगी कि अंग्रज़ हमारे मुल्क और यहां के 
आदमियों को भी बहुत चाहते हैं !' 

“इन बातों से तो यही मालूम होता है ।' 

'तो वदकार फिर यह लूट, बदअमनी, जुल्म और अन्धेरगर्दी किसलिए 
है ? यह रिश्वतखो री का बाज़ार गमं क्यों है ? फिर, आज उनका और कल 
आपका दिन है । हुजूर तो इसी मुल्क की भिट्टी में पैदा हुई हैं। ये अंग्र ज़ तो 
परदेसी हैं । जब इन्होंने बादशाह तक से वादाखिलाफी की है, तब इस बात 

का क्या ठिकाना कि वे हुजूर जैसी दूसरी हिन्दुस्तानी छोटी-छोटी रियासतों 
को मटियामेट न कर डालेंगे । 

'लेकिन श्रीमन्त से हम क्या उम्मीद कर सकते हैं ! क्या आप नहीं 
जानते कि मराठों को चौथ देते-देते सारे मुल्क का दिवाला निकल गया है। 

“फिर भी सरकार, मराठे अपने ही देश की मिट्टी के बने हैं। ये फिरंगी 
कपा कम हैं ये तो सारे देश का खत चूस-चूसकर सात समंदर पार भेज रहे 
हैं। सारा देश तबाह हो रहा है हुजूर !' 

“तो आप क्या समझते हैं किश्रीमन्त में उन्हें मार भगाने की शक्ति है ?” 

“शक्ति तो सरकार, एक में नहीं सभी के मेल में होती है । आप अच्छी 
तरह जानती हैं कि अंग्रेजों ने पेशवा, मिधिया और भोंसले को खत्म कर 
दिया । मराठा मण्डल भंग हो गया। अव तो मराठा-मण्डल की चार ताकतों 
में सिर्फ होल्कर सरकार ही तो बचे हैं ।' 

“क्या उनकी ताकत सिंधिया से बढ़कर है ।' 

“हुजूर, आप अगर श्रीमन्त को भरोसा दें, महाराज रणजीतसिह अपनी 
तलवार लेकर उनके साथ खड़े हों, तो अभी बिगड़ा कया है। आप तो 
जानती ही हैं क्रि भरतपुर का दरवार श्रीमन्त के साथ है, सिंधिया और 
भोंसले भी अभी जिन्दा हैं, सिर्फ परकँच कर डाला गया है उन्हें । आपके एक 
इशारे से सहारनपुर के नवाव वब्बूखां, रामपुर के नवाब गुलाममुहम्मदखां 
श्रीमन्त को सहारादें तो अभी भी श्रीमन्त की रकाब के साथ डेढ़ लाख 
तलवार हुँ।' 

“हजरत बादशाह सलामत का श्रीमन्त की ओर कैसा रुख है ?” 

'हुजूर, श्रीमन्त की दोइ-धूप का तो सारा दारोमदार ही वादशाह की 
हस्ती कायम रखने पर है।' 

सिंधिया सरकार भी बादशाह सलामत की छत्रछाया में खड़े थे । 
` आपने तो हज़रत सलामत बादशाह का वह सुखन सुना होगा-- 

माधोजी किधिया फ़जन्द जिगर, वन्देमन 
हस्त मसरूफ़ तलाफ़ीए सितमगारिएमा।' 

'यह तो नमकहराम संय्यद रज़ाखां की सारी करतूत थी, जिसका मुंह 
अंग्रेजों ने चांदी के सिक्क्रों से भर दिया था ।' 

“वह तो सिधिया सरकार के रेज़ीडेण्ट का एजेण्ट था जो शाही दरबार 
में रहता था।' 

जी हां सरकार | उसीने तो आसमान फाड़ डाला । हज़रत सलामत 
और सिंधिया सरकार के मन फाड़ दिए। सोचिए तो हुजूर, संद रज़ा ने 
झूठी ही आशाओं के सहारे बादशाह सलामत और सिधिया सरकार में फूट 
डाल दी। शेरे-दक्कन सुल्तान टीपू के साथ विशवातघात करने के बदले राज- 
कुल को ज़रा-सा टुकड़ा किसी शर्तं पर मिल भी गया, पर सिंधिया के 
साथ बदसलूकी करने के सिलसिले में हजरत सलामत बादशाह को क्या मिला ? 
सिर्फ विश्वासघात । ये हज़रत सलामत वही शहनशाहे-हिद शाहेआलम हैं 
जिनके सामने खड़े होकर और हाथ पसारकर अंग्रेजों ने बंगाल की दीवानी 
के अख्तियारात हासिल किए थे । आज दुनिया पर रोशन है कि अंग्रेजों ने 
तख्ते मुगलिया को चूर-चूर कर दिया। अब बादशाह सलामत अंग्रेजों के महज 
पेन्शनयाफ्ता कंदी हैं, जो अपने ही बाप-दादों के किले में कंद हैं ।' 

चौधरी ने दोनों हाथ पसारकर और आंखों में आंसू भरकर गद्गद 
वाणी में ये शब्द कहे । सुनकर बेगम पर्द में कुछ देर तक खामोश बैठी रहीं। 

बहुत देर सन्नाटा रहा, फिर बेगमने मन्द स्वर में कहा, 'चोधरी, मैं 
अपनी चार पलटने होल्कर सरकार को दूंगी, बशर्ते कि भरतपुर दरबार अपनी 
बात से न फिर जाए और लाहौर दरबार भी श्रीमन्त का साथ दे ।' 

चौधरी ने कहा, 'यह काफी नहीं है सरकार ! नवाब बब्वूखां और नवाब 
गुलाममुहम्मदखां हुजूर की वात को नहीं टालेंगे। आप उनपर भी दबाव 
डालिए । 

खैर, मैं एक खत नवाब बब्बरुखां के नाम आपको दूंगी। लेकिन वह 
शख्स कमज़फं है। उसका भरोसा नहीं । हां, नवाब गुलाममुहम्मद कांट का 
आदमी है । उसके पास मैं खुद पेगाम भेज दूंगी, लेकिन आप यदि सहारनपुर 
जा रहे हैं तो इस बात का ध्यान रखिए कि वहां के सभी गूजर सरदार 
श्रीमन्त का साथ दें। यह बड़ी बात होगी चौधरी । 

“मैं पुरी कोशिश करूंगा सरकार भौर सब बात श्रीमन्त से करूंगा । 

एक बात और, जब तक वक्‍त न आए, सब बातें पोशीदा रहें। तथा 
श्रीमन्त इस बात का ध्यान रखें कि मेरे इलाके में मराठे कुछ नुकसान न 

करने पाएं । 

'ऐसा ही होगा हुजूर ।' 

'तो खुदा हाफिज, अब आप तशरीफ ले जा सकते हैं।' 

वेगम ने इत्नदान देकर चौधरी को विदा किया। चौधरी प्रसन्न मुद्रा में 
एक क्षण भी व्यर्थ खो सहारनपुर की ओर चल दिए । 

'सहारनपुर्‌ के नवाब बब्बूखां अपने दीवानखाने में मसनद के सहारे लेटे 
मुश्की तम्बाकू का मञ्चा ले रहे थे और पानों को गिलोरियां कचर रहे थे ! 
उनकी बगल में अस्करीजान सहारनपुर की मशहूर रंडी अदा से बैठी थी । 
सामने उनके मुसाहिव छुट्न मियां रौनक-अफरोज थे | 

नवाब की उम्र तीस को पहुंच रही होगी । मगर चांद अभी से गंजी हो 
गई थी। मूंछों के वाल छीदे, दाढ़ी घुटी हुई, रंग साफ, पेट बढ़ा हुआ ठिगने 
और मोटे । जरा हकलाकर बातें करते थे। अस्करी की आयु कोई बीस _ 
बरस की होगी । बनाव-सिगार में चुस्त, चपल । चूड़ीदार पाजामा पहने 
थी, और जामदानी का शबंती दुपट्टा लापरवाही से कन्धों पर पड़ा हुआ। 
सटी कमख्वाब की कुर्ती। रंग निहायत साफ, बत्तीसी सुढार ओर आंखें 
बड़ी-वड़ी । 

छुन मियां दुबले-पतले, चेचक के दाग चेहरे पर, ढीला पाजामा और 
शेरवानी बदन पर, मखमली टोपी सर पर । बात-बात पर जोड़-तोड़ लगाने 
में होशियार । 

नवाब ने कहा, 'अमा छुट्न, इस जुमेरात को मेरठ चलकर नौचन्दी 
का हुजूम देखा जाए । भई ज़रूर बिल ज़रूर चलेंगे । सफेदपोशों का जमाव, 
परियों का बनाव चुनाव, ज़न-मदं का हुजूम । देखना शते है ।' 

छुट्न मियां ने तड़ाक से जवाब दिया, 'वल्लाह क्या वात सूझी है । 
हुजूर, सातों विलायतों में नौचन्दी की धूम है, लेकिन लुत्फ तव है कि महबूबा 

साथ हों।' 

'वी अस्करी साथ चलेंगी, लाखों में, नवाव ने कनखियों से अस्करी की 
ओर देखकर कहा। 

लेकिन अस्करीजान ने अदा से दोनों कानों पर हाथ धरके कहा, ना 
साहब, बन्दी ना जाने की । उस दिन दरगाह गए सो कान पकड़े, तोबा की ।' 

नवाब ने त्योरियों में बल चढ़ाकर कहा, 'अमा छुट्न, सुना तुमने, मैंने 

हा-व्रेबफाई तो इन लोगों की बुट्टी में पड़ी है । 

'तो साहव, कोई अहले-वफा ढुंढ़िए, अस्करी ने मुंह बनाकर कहा। 

लेकिन छुट्टन मियां बोले 

धरे तो माशुकों के चोंचले हैं हुजूर! वी अस्करी चलें और लाखों में 
चलें |! 

“वस, चल चुके हम ।' 

'अजी बीच खेत चलो | सो हंस दो इसी बात पर, नवाब ने गुदगुदाकर 
कहा । 

अस्करी खिलखिलाकर हंस पड़ी । 

छुट्न मियां बोले, 'खुदा ने यह हुस्त दिया है तो रईस तलुए सहलाते 
हैं।' 

“तो हमारे हुस्न में शक ही बया है; धूम है आज हमारी भी परीज़ादों 
में ।' अस्करी ने कहकहा लगाकर कहा । 

'अजी तो ठस्से से वाहर निकलना भी तो रईसों को जेव देता है, टक- 
चलों को नहीं । दो-चार खिदमतगार पीछे हैं, एक-दो दोस्त-मुसाहिब साथ । 
मशालची है, महबूबा है, बस और क्या ।' 

'तो, टमटम पर चलेंगे या चढ़ेदम घोड़े पर ?” 

“घोड़ों पर बी अस्करी कंसे चलेंगी ? 

'लो और हुई, पूछो इस मर्दुए रो, अस्करी ने ताक सिकोइकर कहा । 

'वस तो टमटम ठीक है। 

जिस समय नवाब अपने दीवानखाने में बेठे मजे में गप्पें उड़ा रहे थे, 
उसी समय डथोढ़ियों पर पहुंचकर चौधरी ने एक खिदमतगार से पुछा, “नवाब 

ब भीतर हैं ?' 
'जी नहीं, टमटम पर सवार हो हवाखोरी को तशरीफ ले गए हैं।' इतना 

कहकर वह तेज़ी से एक ओर को चला गया। चौधरी इधर-उधर देखने लगे। 
इसी समय भीतर से एक बूढ़ा आदमी निकला, उपे देखकर चौधरी ने पूछा, 
“बड़े मियां, नवाब साहब से मुलाकात कब होगी ?' 

'अभी नहीं, सरकार ख्त्राबगाह में हैं।' 

चौधरी ने आश्चर्य से बूढ़े की ओर देखा। यह क्या बात है, अभी एक 
आदमी कहता है कि हवाखोरी को गए हैं, और यह कहता है आरामगाह में 
हैं सच बात क्या है ? } ! 

अब और कोई आदमी आए तो पूछा जाए। चौधरी इसी उधेड़बुन में थे 
कि एक अंग्रेज सवार भहाते में घुस आया । अंग्रेज़ को भाता देख वही बूढ़ा 
दारोगा लपकता हुआ आया | उसने झुककर सलाम किया ओर पूछा, 'हुजूर 
का क्या हुक्म है ? 

“अम नवाब से मिलना मांगता, अबी ।' 

“हुजूर नवाब तो एक दोस्त के यहां दावत में तशरीफ ले गए हैं। कल 
जब हुक्म हो वे कचहरी या दफ्तर में हुजूर से मिल लेंगे ।' 

'कल नेई, अबी । हम ज्वाइण्ट मजिस्ट्रेट हैँ, अबी मिलना मांगता । 
यू ब्लडी।' 

इसी समय भीतर जनानी ड्थोढ़ी से एक महरी निकली। सुर्मई रंग, 
दांतों में मिस्सी, मेंहदी रंगे बाल, मुंह में पान की गिलौरी। सूथना फड़काती 
हुई। 

साहब ने उसे डांटकर पूछा, 'ए, नवाब अन्दर किया करता ? भम तुम 
क्‌ हवालाट भेजना मांगता ।' 

महरी दांतों में उंगली दाबती महल में भाग गई। उसने वेगम से हांफते- 
हांफते कहा, सरकार दौड़ आई है | कुछ दाल में काला मालूम होता है। 
अल्लाह खैर करे, एक फिरंगी घोड़े पर सवार फाटक घेरे खड़ा है।' 

बेगम ने सुना तो कांप गई। महरी से कहा, 'तो यहां क्या मर. रही है ! 
जाकर नवाब को इत्तलाकर, जरा देखें तो कौन मुआ फिरंगी सवेरे-सवेरे सिर 
पर मंडरा रहा है।' 

खबर सुनकर नवाब साहब बाहर आए । साथ में छुट्न मियां, सलामें 
झुकाते, आदाब कहते । 

साहब ने कहा, 'वेल नवाब, हम भोट डिक हुआ। टुमारा नौकर बड़जाट 
हाय । अमकू जुठ बोला ।' 

नवाब ने हाथ मलते हुए कहा, 'सख्त अफसोस का मुकाम है हुजूर । 
बल्लाह, इन नालायक नोकरों की वजह से मालिक भी वदनाम होते हैं, 
आप ०००! 

किन्तु साहव ने बीच ही में बात काटकर कहा, 'टुम जल्दी करो नवाव, 
साहब कमिशनर बहादुर अवी टुमसे बाट करेगा ।' 

“तो हुजूर, मैं अभी चला ।” नवाब ने टमटम जुड़वाई और सवार हू 
साहव के साथ चल दिए। 

सव नौकर-चाकर, दारोगा, महरी हकके-वबके खड़े के खड़े देखते रह 
गए । चौधरी भी देखते रहे। किसीसे क्या कहें, कुछ समझ में नहीं आया । वे 
फिर आएंगे, यह निश्चय कर वहां से चल दिए। 


42 


छोटा कद, किन्तु अत्यन्त सुदृढ़ ओर मज़बूत शरीर, रंग उज्ज्वल, 
श्यामवर्णं भव्य मुखाकृति, अचानक किसी बन्दूक के छूट जाने से एक आंख 
जाती रही थी, फिर भी चेहरे की प्रभावशाली मुद्रा में अन्तर न आया था। 
होंठों के सम्पुट उसके दृढ़ विश्‍वास को प्रकट करते थे और उसके सम्मुख उसको 
आज्ञा का उल्लंघन करना अशक्य था। यह था बीर जसवन्तराय होल्कर । 
अपने सब सरदारों से घिरा यह नरश्रेष्ठ इस समय अत्यन्त व्यग्र और 
अशांत मुद्रा में टहल रहा था। उसकी कसी हुई मुट्ठी में तलवार की मूठ थी । 
और उसकी एकमात्र आंब से ज्वाला निकल रही थी। सब सरदार, सेनापति 
और मंत्री नीची नज़र किए चुप खड़े थे । सामने ही उसका घोड़ा कसा हुआ 
तैयार खड़ा था । उसके मस्तिष्क में विचारों के तूफान आ रहे थे, और वह 
तेजी से कदम उठाए इधर से उधर टहल रहा था । 
'तो यह सच है, उसने सामने खड़े एक मराठा सरदार की ओर देखकर 
लरजती जबान से कहा--'कि जिस प्रदेश पर मैंने अपने खून-पसीने को एक 

करके अमन, व्यवस्था और शान्ति स्थापित की थी उसे अब दरोगहलफी, 
विश्वासघात, वलात्कार, अपहरण, कत्ल, हत्या, लूट, बगावत और आपस की 
लड़ाइयों ने कलंकित और टुकड़े-टुकड़े कर रखा है?” 

सामने खड़े सरदार ने हाथ बांधकर कहा, “श्रीमन्त, ऐसा ही है।' 

'और तुम यह भी कहते हो कि यह सव उस पाजी नमकहराम अमीर- 
खां की करतूत है, जिसे मैंने धूल में से उठाया था। और जिसके भरोसे मैं 
राजधानी छोड़कर यहां रवत में स्नान कर रहा हूं ।' 

“श्रीमन्त, उस गुनहगार ने केवल यही नहीं किया कि तीस लाख रुपया 
अंग्रेजों से घूस में लिया है, उसने ईस्ट इण्डिया कम्पनी से एक सन्धि कर ली 
है । और इसी सिलसिले में श्रीमन्त की रियासत का एक बड़ा हिस्सा जागीर 
में पाया है । यह बात य्रद्यपि बहुत पोशीदा रखी गई है, परन्तु मेरे जासुसों ने 
सही खबर दी है।' 

“बस, या इस आतयायी डाकू की कुछ और भी कीति बखानने को शेष 
है?” 

और भी वात है सरकार। उसने अंग्रेजों के इशारे से पिण्डारियों का एक 
भारी दल संगठित किया है, जो उसीके संकेत से श्रीमन्त के इलाकों तथा 
अंग्रेज़ी इलाकों में इस कदर लूटमार और वलात्कार तथा आग लगाने की 
सरगमियां कर रहा है, कि लोग 'त्राहि माम्‌, त्राहि माम्‌' कर रहे हैं ।' 
होल्कर टहलते-टहलते रुक गया। उसने जलती हुई अपनी एक आंख 
उस सरदार के मुख पर जमाकर पूछा-- 

अंग्रेज़ी इलाकों पर क्यों ? 

“इसलिए, कि अंग्रेजों के दुराचार और लूट-मार से अंग्रजी रियाया में 
वेचैनी फैल रही है उससे कहीं रियाया बिगड़ न उठे । इसीसे उसे निरन्तर 
मुसीबत में उलझाए रखने के लिए | परन्तु सरकार, वात और भी गम्भीर 
है।' 

'वह भी झटपट कह डालो ।' 

'अंग्रोज़ों की सलाह से अमीरखां ने जो पिण्डारियों का यह बड़ा दल 
खड़ा किया है, उसका उद्देश्य यह भी था कि मराठा शक्ति के मुकावले एक 
समान दूसरी शक्ति तैयार रहे; जिसे चाहे जब मराठा शवित को खत्म करने 

और उंसके ब!द देश पर दखल करने के काम में लाया जाए।' 

“तो यह मैं झूठ ही सून रहा हूं कि अंग्रेज पिण्डारियों के दमन के लिए 
फौज़ें इकट्ठी कर रहे हैं ?' 

'यह भौ सच है श्रीमन्त ! अंग्रेजों की इस समय एक लाख सेना मराठा 
मंडल को घरे पड़ी है, जिक्षके पास समर्थं तोपखाना हैं । कहा तो यही जाता 
है कि यह पिण्डारियों के दमन के लिए है, पर हकीकत में यह सव तैयारी 
मराठा शक्ति को चकनाचूर करने के लिए है।' 

'तो अफज्जलगढ़ की लड़ाई केवल एक तमाशा थी !! 

“ञ्रीमन्त, मैंने अपनी आंखों से देखा कि विश्वासघाती अमीरखां ने 
अफज़लगढ़ के मंदान में जान-वूझकर हमारे मराठा जवानों को दुश्मनों के 
भालों और गोलियों के हवाले कर दिया।' 

“और अब वह अपनी काली करतूत दिखाने को भरतपुर आ रहा है? 
पर भरतपुर का राजा रणजीतसिह कांटे का आदमी है ।' 

“श्रीमन्त, भरतपुर के महाराज अपने वचन पर दृढ़ हैं । परन्लु अंग्रेजों 
के जाल वहां भी फैल रहे हैं ।' 

“द्र, अब तुम कहो,' उसने एक दूसरे सरदार की ओर देखकर कहा 
लाहौर दरवार की वया खबर लाए हो ?' 

“रणजीत्षिह और उनके सिख सरदार सोलहों आना अंग्रेजों के हाथों 
में खेल रहे हैं। रणजीतसिंह ने साफ जवाब दिया है कि श्रीमन्त की भलाई 
इसमें है कि वे अंग्रेजों से सुलह कर लें, और मुझसे कुछ भी आशा न रखें। 

सरदार का यह जवाब सुनकर होल्कर क्षण-भर चुप खड़ा रहा। 

फिर उसने अपने सेनापति भास्करराव की ओर देखकर कहा, वे 
तीनों अंग्रेज़ अफसर कहां हैं, जिन्हें गिरफ्तार किया गया था ? उन्हें हाजिर 
करो ।' 

भास्करराव के संकेत से थोड़ी ही देर में रस्सियों से बंधे तीनों अंग्रेज 
अफसरों को हाजिर किया गया। बन्दी नीचा सिर किए चुपचाप आ खड़े 
हुए । होल्कर ने आज्ञा दी, “इनके बन्धन खोल दिए जाएं ।' 

तुरन्त उनके बन्धन खोल दिए गए। होल्कर ते एक के निकट जाकर 
पूछा, 'तुम्हारा नाम कया ८ 


CC-0, Panini Kanya Maha Vidyalaya Collection. An eGangotri Initiative 


74 सोना और खून 


'कप्तान वीकसे ।' 

और तुम्हारा ?” उसने दूसरे से प्रशत किथा। 

कप्तान टाड ।' 

और तुम ?' उसने तीसरे से प्रश्‍न क्रिया । 

“श्रीमन्त, मैं कप्तान रायन हूं ।' 

'तुम तीनों हमारी सरकार की सेवा में एक-एक कम्पनी के अफसर 
थे?! 

जी हां श्रीमन्त,” तीनों ने जवाब दिया । 

और अब, जब युद्ध शुरू हुआ, तुमने जनरल लेक से पत्न-व्यवहा र किया, 
उन्हें अपनी सेना के भेद बताए?! 

हम श्रीमन्त के इस प्रश्‍न का उत्तर देने में असमर्थ हैं।' 

जब तक तुमने सेना में नौकरी की, तब तक तुम्हें पुरी तनख्वाह मिलती 
रही ?' 

'तनख्वाह के मामले में हमें कोई शिकायत नहीं है।' 

क्या तुम्हें हमारी सरकार से और भी कुछ शिकायत है ?' 

'नहीं श्रीमन्त ।' 

'तुम्हारी कुछ इच्छा है ?” 

केवल यही, कि हमें अंग्रेजी सेना में भेज दिया जाए ।' 

बस, या ओर कुछ ?' 

'वस।' 

'तो, उसने सेनानायक भास्करराव की ओर देखकर कहा, 'सँनिक 
नियमों का उल्लंघन करने, विश्‍वासघात ओर जासुसी करने, शत्रु से गुप्त 
सम्वन्ध स्थापित करने के अपराध में तुरन्त इन तीनों अंग्रेजों को गोली से 
उड़ा दिया जाए और इनकी इच्छानुसार इनकी लाशों को अंग्रेज जनरल लेक 
के पास भेज दिया जाए ।' 

तत्काल बनटरकें इन तीनों अभागं की ओर तन गईं। तीनों ने बहुत रोना- 
पीटना किया, पर तुरन्त ही गोलियों से छलनी होकर तीनों के शरीर धल में 
लोट गए । हि 

सारी सेना में सन्नाटा छा रहा था । लाशें तुरन्त वहां से हटा दी गईं । 

तब होल्कर ने मीर मुन्शी को तलव किया। मुन्शी के आने पर उसने हुवम 
दिया, “अंग्रेजों के गवर्नर-जनरल को हमने एक खत लिखा था--वह खत तुम 
मेरे इन सब मित्रों को और सेना को सुना दो।' 

मीर मुन्शी ने खत पढ़ा, “मित्रता का सम्बन्ध पत्रों के आने-जाने अथवा 
एक-दूसरे की ओर रिवाजी आदर-सत्क्रार दिखाने पर निर्भर नहीं है। उचित 
यही है क्रि परिणाम को अच्छी तरह सोच-समझकर आप पहले मुझे यह सूचना 
दीजिए कि आप सब झगड़ों को तय करने, प्रजा की सुख-शान्ति में बाधा न 
पड़ने देने और मित्रता कायम रखने के लिए किन उपायों की तजवीज करते 
हैं । ताकि उसके बाद मैं आपके पास एक ऐसा विश्वस्त आदमी भेज सके, 
जिसे दोनों पक्ष वाले मंजूर कर लें । आपके प्रेम पर हर तरह विचार करते 
हुए, कम्पनी अथवा उसके सम्बन्धियों की ओर से मेरे दिल में किसी तरह के 
शत्रुता के विचार नहीं हैं। हमारी इस मित्रता को बढ़ाने केलिए आप भी 
अपनी ओर से प्रेम-पत्र भेजने की मुझपर कृपा कीजिए ।' 

पत्र समाप्त करके मी र मुन्शी ने होल्कर की ओर देखा जो इस समय शान्त 
स्थिर खड़ा था । उसने कहा, 'अब अंग्रेज गवनंर का जवाब भी सुना दो।' 

मीर मुन्शी ने पढ़ा, 'आपकी मांगें बेबुनियाद हैं। और आपको मालूम 
होना चाहिए कि अंग्रोज़ सरकार ने हिन्दुस्तान के अथवा दक्षिण की किसी भी 
रियासत के साथ अपने राजनीतिक सम्बन्ध में इस तरह की मांगें आज तक 
कभी मंजूर नहीं कीं। और इस तरह की मांगें सुनना भौ अंग्रेज़ सरकार को 
ताकत और शान के खिलाफ है।' 

मीर मुन्शी जब खत पढ़ चुका तो एकवार होल्कर ने आंब उठाकर 
चारों ओर देखा। उस समय सैनिकों के मुंह क्रोध से तमतमा रहे थे। 
उन्होने प्रचण्ड स्वर से होल्कर का जयघोष किया । 

होल्कर चुपचाप खड़ा होंठ चबाता रहा। फिर उसने मीर मुन्शी को 
आज्ञा दी, 'लाहीर दरबार को एक खत लिखो . 

“महाराजा रणजीतसिह, आपने एक विपत्तिग्रस्त अतिथि और देशवासी 
की ओर धर्म-पालन नहीं किया, तो स्मरण रहे, मेरे कुल में राज्य कायम 
रहेगा, किन्तु आपके कुल की सत्ता का शीघ्र ही अन्त हो जाएगा ।' 

इस समय होल्कर की वाणी कांप रही थी और भावावेश से उसका 

हरा लाल हो रहा था। उसने ऊंची आवाज में कहा, 'कौन वहादुर यह खत 

लाहौर दरवार में ले जाएगा ?' 

इस ललकार से सन्नाटा छा गया । चौधरी अब तक चुपचाप खड़े यह 
संव दृश्य देख रहे थे । अब उन्होंने आगे बढ़कर करवद्ध कहा, "श्रीमन्त, इस 
सेवक को यह सेवा वजा लाने की प्रतिष्ठा बर्शी जाए।' 

यह कौन है?” होल्क़र ने संदेह से चौधरी की ओर देखकर उंगली 
उठाकर कहा । 

“श्रीमन्त का एक आज्ञाकारी अनुचर,” यह कहकर चौधरी ने आगे बढ़ 
होल्कर को जुहार किया श्रौर भाऊ का पत्र उनके हाथ में थमा दिया । 

पत्र पढ़कर होल्कर के मुख पर प्रसन्नता लौट आई । उसने निकटवर्ती 
सरदार को संकेत से कहा--'इसे मेरे पास ले आओ |! 

होल्कर तेजी से अपने खेमे में चला गया और वह सरदार चौधरी को 
साथ ले तत्काल ही होल्कर की पेशी में हाजिर हुआ। 


I3 


चौधरी ने सब बातें व्योरेवार होल्कर से कह दीं। भाऊ के जवावी संदेश, 
वेगम समरू से मुलाकात और नवाव बब्बूखां से मिलने जाकर भी न मिलने 
की वात चौधरी ने कह दी । सब बातें सुनकर होल्कर ने कहा, 'कह सकते हो 
वब्ब्रूखां इस वक्‍त कहां है ?' 

में निश्चयपूर्वक कह सकता हुं--वह दिल्‍ली गया है। तीन दिन मैं 
उसके पीछे मारा-मारा फिरा। लेकिन मुलाकात नहीं हुई । इन तीन दिनों में 
अंग्रेजों ने उसे एक क्षण के लिए भी अकेला नहीं छोड़ा। रात शिकरम में 
सवार होकर वह दिल्‍ली चला गया है । मैंने स्वयं उमे दिल्‍ली की शिकरम सें 
बठते देखा है । उसके साथ एक फिरंगी भी गया है। 

“क्या तुमने यहां के गूजर सरदारों से भी बातचीत की है ? 

'की है श्रीमन्त ! मुझे तो यही प्रतीत होता है, वे सब वक्त पर दगा देंगे। 
इनमें कोई भी तो विश्वासी जीव नहीं है। पसे का लालच तो है ही, 


8. PS, CC-0, Panini Kanya Maha Vidyalaya Collection. An eGangotri Initiative 


सोना और खून 77 


फिरंगियों का आतंक भी उनपर है।' 

'तब तो मेरा यहां रहना ही बेकार है। लेकिन चौधरी, तुम क्या सच- 
मुच लाहौर मेरा संदेशा ले जाओगे ?' 

‘अवश्य ही श्रीमन्त। मैं महाराज रणजीर्तातिह से वात भी करूंगा।' 

“वह क्या तुम्हारी वात सुनेगा ?' 

“उसका रुख तो मालूम होगा ।' 

'खैर, तो तुम अभी डाक बैठाकर लाहौर रवाना हो जाओ। अपनी 
यात्रा गुप्त रखो। किन्तु लाहौर में अधिक समय नष्ट न करो, और उल्टा-फेर 
दिल्‍ली जाओ | समय हो तो वब्बूखां के हालचाल, अंग्रेजों की हलचल भौर 
बादशाह के दरवारी हालचाल और बादशाह का रुख देख भालकर जितना 
शीघ्र सम्भव हो मुझसे भरतपुर में आ मिलो | मैं आज ही तीन पहर रात 
बीते यहां से कूच करूंगा ।' 

“श्रीमन्त की आज्ञा का अक्षरशः पालन होगा । 

“तुम इस वक्‍त मुझसे कुछ चाहते हो चौधरी ? लेकिन मैं रुपया इस 
वकत नहीं दे सकता ।' 

“सरकार, रुपये की या और किसी वस्तु की इस सेवक को बिलकूल 
आवश्यकता नहीं है । श्रीमन्त का काम पूरा हो । दिल्‍ली का तख्त श्रीमन्त के 
प्रभाव में आ जाए, यही मेरी आरजू है ।' 

मैं तुम्हें एक खत दूंगा, दिल्‍ली पहुंचकर वह तुम बादशाह को देना। 
बादशाह से मुलाकात न हो सके तो वझोर असदबां को देना | इन दोनों तक 
तुम्हारी पहुंच न हो तो खत नष्ट कर देना। तीसरे के हाथों खत न पड़ने 
पाए । याद रखोगे ?' 

‘अवश्य श्रीमन्त ।' 

“खत अभी दो घण्टे में तुम्हें मिल जाएगा । क्‍या तुम्हारे पास इस कदर 
रुपया है कि तुम यह सफर आराम से कर सको ?: 

'हे श्रीमन्त ।' 
“फिर भी यह रख लो ।' होल्कर ने गले से पन्नों का बहुमूल्य कण्ठा 


उतारकर चौधरी के हाथों में थमा दिया । 
चौधरी ने हाथ बांधकर कहा, “श्रीमन्त, मैंने भाऊ साहब से आधासेर 

आटा मांगा था, उन्होंने चालीस गांवों में मेरी दुट्राई फिरवा दी । यह आपका 
ही दिया हुआ है सरकार | अव इस कीमती कण्ठे को श्रीमन्त ही दास का 
नजराना समझकर रख लें तो कृपा होगी, टेढ़ा समय है श्रीमन्त ।' 

होल्कर के नेत्न में एक आंसू झलक आया । पर तुरन्त ही उसने कठोर 
वाणी से कहा, 'कण्ठा रख लो, हुक्मअदूली मत करो, और जल्द हमसे भरतपुर 
में मिलो ।' 

“जेसी आज्ञा धीमान की ।' 

चौधरी होल्कर को जुहार-मुजरा कर उठ आए । ओर उन्होंने तुरन्त 
ही लाहौर की राह पकड़ी । 


44 


पंजाब में सिख-साम्राज्य का संस्थापक महाराजा रणजीतसिह सुकर- 
चकिया मिसल के नेता महासिंह का पुत्र था । वह बचपन ही में चेचक से अपनी 
एक आंख खो चुका था । वारह वर्ष की आयु में अपने पिता की मृत्यु के वाद 
वह अपनी मिसल का नेता वन गया और सोलह वर्ष की आयु में जब उसका 
विवाह कन्हैया मिसल में हुआ, तो इन दो मिसलों के मिलान से युवा रणजीत 
सिंह ने एक नई शक्ति संगठित कर ली। इन दिनों अहमदशाह अब्दाली 
का पोता ज़मानशाह अफगानिस्तान का शासक था । उसने पंजाब के कुछ 
भाग और लाहौर पर अधिकार कर लिया था । रणजीतसिह ने उसे प्रसन्न 
करके लाहौर पर अधिकार कर लिया और उन्नीस वषं की आयु में वह लाहौर 
का राजा बन वंठा। इसके वाद भंगी मिसल से उसने अमृतसर भी दखल कर _ 
लिया तथा आसपास के इलाकों को जीतकर सतलुज नदी तक सारा मध्य 
पंजाब अपने अधीन कर लिया । इसके बाद सतलुज नदी पार करके सिख 
रियासतों--नामा, पटियाला, जींद आदि पर उसने हाथ बढ़ाया तथा 
लुधियाना पर कब्ञा कर लिया । इसपर दुर्बल सिख रियासतों ने 
अंग्रेज़ों से हस्तक्षेप की मांग की । पर चतुर भंग्रेजों ने इस समय फट-नीति 
का सहारा ले सर चाल्स मेटकाफ को अमृतसर भेज रणजीत्सिह से सन्धि 

कर ली; जिससे सतलुज नदी रणजीतिह के राज्य की सीमा नियत हुई, 
और सतलुज के इसपार की सारी सिख रियासतें अंग्रेजी सं रक्षण में आ गई। 
इस सन्धि के हो जाने के कारण रणजीतसिह अब पूर्व की ओरअपने पेर नहीं 
बढ़ा सकता था। इसलिए इस समय उत्तर-पश्चिमी सीमा पर उसको नजर 
थी, और वह लड़ाई पर लड़ाई करके अटक, मुलतान, कश्मीर हजारा, 
वन्न, डेराजात तथा पेशावर आदि जीतता हुआ अपना नया शक्तिशाली 
सिख-साम्राज्य खड़ा कर रहा था। उसकी सेता इस समय अस्सी हजार थी, 
जो पराक्रमी और शक्तिशाली सिखों की संगठित और इटली तथा फ्रांस के अफ- 
सरों द्वारा यूरोपियन रीति पर युद्धकला में शिक्षित थी। रणजीर्तासह को 
घोड़ों का बड़ा शौक था, वह स्वयं भी उत्तम शहसवार था। उसका घुड़सवार 
रिसाला प्रथम श्रेणी का था तथा तोपखाना भी उत्कृष्ट था, जिसमें पांच सौ 
उम्दा तोपें थीं। इस समय उसकी रकाब के साथ हरीसिंह नलवा जैसे वीर 
सेनानी थे, जिसके नाम के आतंक ही से पठान स्त्रियों का गर्भपात हो जाता 
था। वह वीर सेनापति ज़प्रुंद के दुर्ग का अधिपति तथा पश्चिमोत्तर सीमा 
पर सिख-साम्राज्य की आंख था । 

रणजीत्षिह साहसी, वीर योद्धा और प्रबन्धक था। अपने धमं का वह 
नेता और सब धर्मो के प्रति उदार था। उसकी संगठन शक्ति बड़ी अद्भुत 
थी, इसीके बल पर वह एक के बाद एक राज्य जय किए जा रहा था । 

इसी प्रबल प्रतापी सिख सरदार को अपने साथ मिलाने की दुराशा में 
जसवन्तराय होहकर्‌ सहारनपुर में बैठा था । इसमें सन्देह नहीं कि यदि इस 
समय रणजीतर्सिह और होल्कर मिल जाते, तो यह उत्तर और दक्षिण ध्रूवों 
का एक महान्‌ मिलन होता और भारत का नक्शा ही दूसरा हो जाता; 
परन्तु रणजीतसिह में शिवाजी जैसी वीरता तो थी--पर दूरदशितान थी थी। 
फिर, वह अंग्रेजों से सन्धि कर चुका था। और दोआबा तथा दिल्‍ली में उनके 
बढ़ते हुए प्रभाव उसकी आंख के सामने थे, साथ ही वह मराठा मण्डल का 
भंग भी देख चुका था, इसीसे उसने होल्कर की ओर आंख नहीं उठाई । और 
होल्क़र निराश हो तथा एक प्रकार से उसे श्राप देकर लोटा, जो आगे अक्षरशः 


सत्य प्रमाणित हुआ। 
लाहौर जाकर चौधरी ने रणजीतसिह से मुलाकात की, और दरवार 

तिरी ने विनयभाव और दृढ़ता के साथ निवेदन किया, महाराज, 
आप इस समय भारत के सूयं हैं, आपके जैसा प्रताप दूसरे नरपति का नहीं 
है । यह सेवक पंजाब का निवासी आप ही का प्रजाजन है, तथा महाराज और 
उनके साम्राज्य की हितकामना से यहां उपस्थित हुआ है । रही पत्र की बात 
सो श्रीमन्त होल्कर इस समय संकटग्रस्त हैं, पर आपही की भांति तेजस्वी 
और वीर हैं । आपको अपना समझकर ही वे आपकी शरण आए थे। 
उनकी कटूकित भी आत्मीयता की योतक है महाराज ! फिर दूत अवध्य 
होता है । यह दास इसलिए प्रार्थना करता है कि एकान्त में उसका निवेदन 
सुन लिया जाए | पीछे जैसी मर्जी सरकार की हो।' 

रणजीतसिह का क्रोध ठण्डा हो गया । चौधरी के निवास आदि की 
उसने व्यवस्था कर दी, फिर उसने उनसे एकान्त में मुलाकात की, और कहा, 
'होल्कर सरकार को मैं कम महत्त्व नहीं देता, इसीसे मैंने तुमसे मुलाकात की 
है । अब कहो क्या कहते हो।' 

'मैं महाराज की भलाई की ही बात करूंगा ।' 

“तो मैं भी उसपर पूरा विचार करूंगा, लेकिन तुम्हें होल्कर ने कोई 
अधिकार-पत्र देकर मेरे साथ वातचीत करने नहीं भेजा है। तुम सिर्फ वह 
वाहियात पत्र लेकर आए हो।' 

'महाराज, इतना तो आप समझ ही जाएंगे कि श्रीमन्त का वह गुप्त 
पत्र लानेवाला उनका विश्वासपात्र है, ओर सुरक्षा के विचार से ज़वानी ही 
बातचीत का अधिकार लेकर भाया है ।' 

'खैर तो अब तुम्हारी बात में बया सार है ? तुम यदि यह कहना चाहते 
हो कि मैं अंग्रेजों की सन्धि भंग करके होल्कर का साथ दूं, तो यह एकदम 
मूखंतापूणं बात होगी ।' 

“महाराज ऐद्षा क्यों सोचते हैं क्या महाराज ने नहीं सुना कि होल्क़र 
ने अकेले ही अंग्रेजों के दांत खट्टे कर दिए हैं। यदि आपकी शक्ति उनसे मिल 
जाए तो भारत में एक नये हिन्दू साम्राज्य का उदय हो सकता है।' 

कंसे हो सकता है? समूचे दोआवे में, दक्खिन में और बंगाल तक 
अंग्रेजों का अमल बैठ चका है । अब दिल्ली का बादशाह उनकी पेन्शन पाने- 

सो-5 
CC-0, Panini Kanya Maha Vidyalaya Collection. An eGangotri Initiative 


सोना और खून 8] 


वाला कैदी है जो अपने ही घर लाल किले में कंद है। मराठा-मंडल टूट चुका 
है । अंग्रेजों ने अपने सब प्रबल शत्रुओं को जेर कर लिया है। सब बड़ी- 
बड़ी रियासतों को सबसीडियरी बंधन में बांध लिया है। हैदराबाद का 
निज्ञाम, अवध के नवाब-बादशाह, पेशवा, गायकवाड़, राजपूत राजाओं ने 
भी उनसे यह सन्धि की है। टीपू ने सिर उठाया और जान से हाथ धोया । 
पेशवा ने बसीन-संघि पर हस्ताक्षर कर दिया। अन्त में लासवाड़ी में सिंधिया 
के भाग्य का भी फैसला हो गया, और उसने अहमदनगर, भड़ोंच, दोआब 
का इलाका, आगरा और दिल्ली अंग्रेजों को दे दो। अब तुम किस आशा से 
मेरे पास भाए हो ?' 

“महाराज, यह तो राजनीति की चौसर है। अभी श्रीमन्त होल्कर 
सरकार के हाथ में तलवार है और आपके हाथ में भी तलवार है। इन 
फिरंगियों के लिए तो यही बहुत है। फिरंगियों ने आपका रुख पश्चिम की 
ओर फेर दिया है ताकि आप इन पहाड़ों में उलझे रहें और समूचे भारत में 
यह विदेशी अपनी मनमानी करते रहेँ।' 

'मैं तो इधर भी अपना काम कर रहा हूं। 

'परन्तु महाराज, आपकी तलवार को भारत का उद्धार करना है। 
इन फिरंगियों ने मथुरा में गोवध किया है । अंग्रेज सिपाही जहां चाहे गाय 
का वध करडालते हैं। इसे महा राज बर्दाश्त कर सकते हैं ? फिर, इन फिरंगियों 
की नज़र देश का धन चूसने की ओर है, देश की जनता की बहाली ये चाहते 
नहीं । किस तरह बनारस के राजा चेर्तातह से और अवध की बेगमों से 
खुली लूट करके इन फिरंगियों ने लाखों रुपये लूटे हैं, यह भी तो देखिए ।' 

“पर लूट-पाट में मराठों ने क्या कसर रखी है ? सिंधिया के दीवान 
सखाराम घटके ने पूना में जो निर्दय लूट-मार की थी उसे तो अभी बहुत दिन 
नहीं हुए । बेचारे ल्यम्बकराव पर्चुरे को सात लाख रुपया वसूल करने के 
लिए कैद किया गया, मारा-पीटा भी गया । फिर उसे पूना से निकाल 
दिया गया । यही हाल पेशवा के एक वजीर का किया गया । अप्पाजी बलवन्त 
पर सिंधिया ने दस लाख रुपये वसूल करने के लिए इतना जुल्म किया 
कि उसे आत्मघात करना पड़ा | तभी तो सिंधिया महाग्राह से पिण्ड छुड़ाने 
के लिए पेशवाओं को अंग्रेजों का सहारा लेना पड़ा।' 

महाराज, ये युद्ध की विशेष परिस्थितियां हैं। फिर वे देशवासी भी तो 
हैं । देश की भलाई-बुराई भी तो सोचते हैं ।' 

'तो भई, यदि बिल्लियां आपस में न लड़ें तो बन्दर को पंच बनने का 
अवसर केसे मिले ? इसलिए मैं द्विविधा में रहना ठीक नहीं समझता। जब 
तक अंग्रेज मेरे राज्य में हस्तक्षेप नहीं करते मैं अपना कौल फेर नहीं सकता । 
मैंने होलकर सरकार को पहले भी सलाह दी थी, और भब भी कहता हूं, वे 
अंग्रेजों से सुलह कर लें। इसीमें उनकी भलाई है। और तुम चौधरी, 
मुझसे अपने लिए कुछ चाहो तो कहो । क्था तुम मेरे राज्य में बसना चाहते 
हो ? 3 : 

चौधरी खिन्न-मन उठ खड़े हुए । उन्होंने हाथ बांधकर कहा, 'महाराज 
की इस कृपादृष्टि को याद रखूंगा, और जब ऐसी आवश्यकता होगी 
आपकी शरण में भाऊंगा। अभी तो महाराज, मुझे दिल्‍ली जाना अत्यन्त 
आवश्यक है ।' 

रणजीर्ताह ने चौधरी को तलवार भौर सिरोपाव देकर विदा किया । 
और चौधरी खिन्न मन बिना एक क्षण नष्ट किए दिल्‍ली की भोर चल 
दिया। 


I5 


लाडे जनरल लेक अपने बंगले के बरांडे में एक सफरी आरामकुर्सी 
पर लेटे सिगार पी रहे थे । बरांडे से अंग्रेजी छावनी का वह भाग दीख रहा 
था जहां देशी पल्टनें पड़ी थीं। बीच-बीच में सिपाहियों की आवाज या 
घोड़ों की हिनहिनाहट से वहां की शान्ति भंग हो जाती थी। उनके हाथ 
में गवर्नर जनरल का लम्बा खत था, जो अभी-अभी उन्हें मिला था । खत को 
वह कई बार पढ़ चुके थे हर बार पढ़कर आंखें बन्द करके कुछ गम्भीर 
चिन्तन में निमग्न हो जाते थे और फिर उसे खोलकर पढ़ने लगते थे । हकीकत 
यह थी कि पत्र अत्यन्त महत्त्वपूर्ण था और वे उससे सम्बन्धित आगे-पीछे की 
सब बातों पर विचार कर रहे थे। अंग्रेजों का यह प्रसिद्ध सेनानी, जिसके नाम 

की भारतीय और यूरोपियन सभी शत्रु-मित्र सेनाओं में धाक थी, इस समय 
शान्त, एकान्त वातावरण में चुपचाप सिगार का धुआं उड़ाता हुआ भूत- 
भविष्य के तानों-वानों में उलझा हुआ था । उसके शुश्र चांदी के समान 
मस्तिष्क पर रेखाएं उभरती जाती थीं । उसकी मुखाकृति भव्य थी, और 
उससे दृढ़ता टपक्रती थी । नेत्रों में साहस की दीप्ति प्रज्वलित थी। उसका 
मस्तक खूब चौड़ा था। नाक उभरी हुई थी। और सब मिलाकर उसकी 
आकृति भव्य और आकर्षक थी । वह इस समय मेजर जनरल फ्रेजजर की 
प्रतीक्षा कर रहा था | ज्यों ही मेजर ने कदम रखा लेक ने उठकर और दो 
कदम आगे बढ़कर उससे हाथ मिलाया और आग्रहपूर्वक स्वागत किया, 
और कहा, 'मेजर-जनरल, दुर्भाग्य है कि हमें निरन्तर असफलता का सामना 
करना पड़ रहा है । ज्योंही मुझे सूचना मिली कि होल्कर सहारनपुर से चल- 
कर शामली में लश्कर डाले पड़ा है, मैंने उसपर कूच बोल दिया। पर 
वहां मेरे पहुंचने से पूर्वं ही वह डाकू भरतपुर की ओर रवाना हो चुका था। 
वह जल्द से जल्द भरतपुर पहुंचना चाहता है। मैं चाहता था कि मैं बीच 
मार्ग में ही उसे धर दवोचूं। फरुंबाबाद में आमना-सामना भी हुआ पर 
हमला करने का मेरा साहस न हुआ । अब सुना है--वह निविघ्न भरतपुर 
राज्य के अंदर डीग के किले में जा पहुंचा है। और पहले की अपेक्षा अधिक 
सुरक्षित है । उधर गवर्नर-जनरल ने मेरी मलामत की है। यह खत पढ़ लो।' 

लेक ने वह हाथ का खत मेजर-जनरल फ्रेज़र फे हाथों में दे दिया। 
खत में लिखा था--'दुर्भाग्य की बात है कि होल्कर आपसे बचकर निकल 
गया । इस बात को आप उतने ही ज़ोर से अनुभव करते होंगे जितना कि मैं। 
होल्कर को गिरफ्तार कर लेना अथवा उसका नाश कर डालना सवंथा वांछ- 
नीय है। जब तक वह्‌ नष्ट न कर दिया जाएगा या कैद न हो जाएगा, तब 
तक हमें शान्ति नहीं मिल सकती। इसलिए मैं आप पर इस बात के 
लिए भरोसा करता हूं कि जहां तक भी वह्‌ जाए, उसका पीछा करने से किसी 
हालत में न हटे ।' 

पत्न को मोड़कर वापस देते हुए फ्रेज्जर ने कहा, 'लेकिन जनरल, मैं 
यकीनन तौर पर कह सकता हूं कि अभी होल्कर डीग के पास नहीं पहुंचा 
है । बेशक उसकी पैदल सेना और तोपखाना डीग पहुंच चुके हैं। यदि हम 

फूर्ती करें तो डीग पहुंचने से पहले किले से बाहर ही उसे घेर सकते हैं, 
और उसे उसकी पंदल सेना, तोपखाना और किले की सुरक्षा से वंचित कर 
सकते हैं ।' 

'तो मेजर-जनरल, आप आज ही दो रेजीमेंट देशी सवारों की, तोपखाना 
तथा यथेष्ट पैदल सेना लेकर कूच कर दीजिए । मैं तीन रेजीमेंट गोरे सवारों 
की तथा तीन देशी सवारों की और भारी तोपें लेकर आपके पीछे आ रहा हूं। 
याद रखिए कि गर्वनर-जनरल की मेरे पास गुप्त ताकीद पहुंच चुकी है। अब 
भरतपुर के राजा की तमाम ताकत और वसीलों को पुरी तरह कब्जे में 
करना भी अनिवार्यं हो गया है। इसलिए मैं आपको अधिकार देता हूं और हुक्म 
देता हूं कि भरतपुर राज्य के समस्त किलों, इलाकों और प्रान्तों को जिस 
तरह आप ठीक समझें अंग्रेज़ी राज्य में मिला लेने के लिए सब सम्भव उपाय 
काम में लें ।' 

आपके हुबम के प्रत्येक अक्षर का पालन होगा । लेकिन जनरल 
यह हो क्या रहा है ?” 

'कृहां ?' 

'यहां हिन्दुस्तान में ।' 

हम लड़ रहे हैं।' 

'लिकिन कोन किससे लड़ रहा है ? कया यह ब्रिटेन और हिन्दुस्तान के 
वीच लड़ाई हो रही है ?' 

'नहीं मेजर-जनरल, यह तो नहीं कहा जा सकता। ब्रिटेन का बाद- 
शाह्‌ हिन्दुस्तान के किसी राजा, नवाब या बादशाह से नहीं लड़ रहा।' 

'तो क्या इंग्लैंड और हिन्दुस्तान के बीच लड़ाई नहीं है ?? 

'सच्चे अर्थो में तो ऐसा ही है, क्योंकि इंग्लैंड के राजा ने मुगल 
बादशाह या भारत के किसी दूसरे राजा या नवाब के विरुद्ध युद्ध-घोषणा 
नहीं की है ।” 

'और यह भी कया सच नहीं है कि प्लासी की लड़ाई से लेकर अब 
तक इन लगातार की लड़ाइयों का ब्रिटिश राज्य से कोई सरोकार नहीं है।' 

'सिफं इतनी ही बात सच नहीं है कि इन लड़ाइयों से ब्रिटेन के राज्य 
का कोई सरोकार नहीं है । हकीकत तो यह है कि हमने न हिन्दुस्तान को 

फतह किया है न फतह कर ही रहे हैं ।' 

'लेकिन हिन्दुस्तान का बादशाह अब तो हमारा पेन्शनयाफ्ता कंदी है। 
और अब तो हम ही हिन्दुस्तान के बड़े हिस्से पर काविज्ञ हैं और उसपर 
शासन भी कर रहे हैं। हमारा कानून, हमारा अदल, हमारी अदालतें, हमारे 
कलक्टर, हमारी पुलिस, ये सब क्या हिन्दुस्तान में अमल नहीं आ रहे ? क्या 
हमने नये सिरे से जमीन के बन्दोवस्त नहीं किए ? और अव उसका लगान- 
मालगुञ्जरी वादशाह की तरह हम नहीं ले रहे ? 

“ज़रूर ले रहे हैं मेजर, और दरहकीकत अब मुल्क में कम्पनी बहादुर की 
ही अमलदारी है, कम्पनी वहादुर की ही सरकार है और हम कम्पनी बहादुर 
के ही नौकर हैं ।' 

“परन्तु ईस्ट इण्डिया कम्पनी ब्रिटिश राज्य का प्रतिनिधित्व नहीं 
करती ।' 

अवश्य ही नहीं करती । उसने अपने निजी धन-जन से ही हिन्दुस्तान को 
जीता है ।' 

'परन्तु वह चार्टर्ड कम्पनी है, जिसे भारत और चीन में व्यापार करने 
का इजारा मिला हुआ था । इसलिए यह स्वाभाविक है कि ब्रिटेन पालियामेंट 
का उससे अनुराग है। इसके अतिरिक्त एक बात यह भी है कि कम्पनी के 
द्वारा युद्धों का आरम्भ किसी भारतीय राज्य के साथ नहीं हुआ, फ्रेंचों के 
विरोध-स्वरूप हुआ ।' 

“यह्‌ केसे ?' 

अंग्रेजों की पहली सैनिक कार्यवाही फ्रेंच आक्रमण से अपती रक्षा करने 
के लिए उस समय हुई जब हैदराबाद के निज्ञामुलमुल्क्र आसफजाह की मृत्यु 
के वाद उत्तराधिकारियों में जंग छिड़ी और फ्रेंच डूप्ले ने उसमें दिलचस्पी 
दिखाई । यह घटना सन्‌ ]758 में हुई । तब से अब तक पचास वर्षो में निर- 
न्तर भारत में जो भी यद्ध हो रहे हैं, उनमें थोड़ा-बहुत फ्रांस के विरुद्ध आत्म- 
रक्षा का ही भाग है । इसीसे यद्यपि ये युद्ध ब्रिटिश राज्य के नाम पर या खच 
से नहीं किए जा रहे, पर इनमें राष्ट्रीय तत्त्वों का समावेश अवश्य है । इसीसे 
कम्पनी की सेना को ब्रिटेन की राजकीय सेना की सहायता मिलती रही है। 

“तब तो हिन्दुस्तान के अतिरिक्त ब्रिटेन ते जो उपत्तिवेश स्थापित किए हैं, 

उनमें और भारत पर अधिकार करने में बहुत अन्तर है ।' 

'बेशक ! उपनिवेश बसाने के लिए निस्सन्देह विस्तृत भूमि पर अधिकार 
किया गया था, परन्तु भारत की तुलना में वह खाली भूमि ही थी, वहां ब्रिटेन 
को जिन कठिनाइयों का सामना करना पड़ा, वहां के निवासियों के करण 
नहीं, अन्य यूरोपियन राष्ट्रों की प्रतिद्वरिद्वता के कारण !' 

'तो हिन्दुस्तान की हालत इससे बिलकुल जुदा है, आप यह कहना 
चाहते हैं ?' 

“हकीकत भी यही है, मेजर फ्रेज़र । यहां की आवादी घनी है, सभ्यता 
प्राचीन है, वह यूरोप के प्राचीनतम इतिहास से भी अधिक प्राचीन और 
गोरवयूवत है । भारतीय जनता को जीतना, जिसकी भाषा और धर्म हम 
आक्रमणकारियों से भिन्न है, क्या अनोखी-सी वात नहीं है ?' 

अनोखी तो है ही । मैं जानता हूं कि स्पेन की समूची शक्ति अल्प- 
संख्यक निवासियों के डच प्रदेशों को नहीं जीत सकी थी ।' 

“इसके अतिरिक्त यह भी तो सोचिए कि जिस समय हिन्दुस्तान पर क्ला- 
इव ने फतह हासिल की थी, उस समय हमने अपनी जाति के तीस लाख आद- 
मियों को अमेरिका में अपने वश में रखने के अयोग्य प्रमाणित कर दिया था।' 

बेशक, अमेरिका की लड़ाई में ब्रिटेन ने जिस भारी अयोग्यता का 
परिचय दिया था, वसी उसकी अथोग्यता कभी प्रकट नहीं हुई थी। इससे 
तो यही प्रकट होने लगा था कि हमारी तेजस्विता का युग ही बीत चुका ।' 

“परन्तु ठीक इसी समय हम भारत में दुर्दमनीय विजेता बनकर विजय- 
वेजयन्ती फहरा रहे थे । प्लासी में, असाई में और दूसरे भनेक युदक्षे्ों में 
अंग्रेज़ी सेनाएं अपने से बहुत बड़ी सेनाओं के विरुद्ध विजयी होती रहीं । क्या 
यह आश्चर्यजनक नहीं है ?” 

अवश्य ही आश्चर्यजनक है जनरल महोदय ! खासकर इसलिए कि 
जिस समय भारत की विजय का आरम्भ हुआ था, उप्त समय कुल ब्रिटेन के 
निवासियों की संख्या सवा करोड़ भी न थी । फिर ब्रिटेन यूरोप ही में उस 
समय भी आज की भांति युद्धों में फंसा हुआ था । खासकर क्लाइव ने जब 
प्लासी का युद्ध जय किया उस समय यूरोप में हम सप्तवर्षीय युद्ध में फंसे 
हुए थे ।' 

और अब, जब लाड वेल्ज़ली देशी .रियासतों को उखाड़कर अंग्रेजी 
साम्राज्य फा विस्तार कर रहे हैं, क्या हम यूरोप में जगज्जयी नेपोलियन से 
कठिन लोहा नहीं ले रहे हैं ?' 

“यह एक शानदार स्थिति है जनरल महोदय ।' 

'आइचर्यजनक भी मेजर फ्रेजर, खासकर इसलिए कि ब्रिटेन कभी भी 
स्थलयुद्ध में भगुआ नहीं रहा। न हमारा ब्रिटेन का राज्य ही कभी सँनिक 
राज्य रहा ।' 

मैं भलीभांति जानता हूं कि यूरोप की लड़ाइयों में हमने अपने 
समुद्री वेड़े ही पर अपनी शक्ति का सन्तुलन किया। भौर जब कभी 
स्थल-युद्ध का अवसर आया तो किसी मित्र सैनिक राज्य को भारी' रकम 
देकर उससे सैनिक मदद लेते रहे हैं--क्रभी प्रशिया से और कभी आ्ट्रिया 
से ।' 

'फिर भी हमने भारत के ऐसे बड़े भाग पर अपना अधिकार कर लिया 
है, जहां का क्षेत्रफल दस लाख वर्गमील और जनसंख्या बीस करोड़ है। 
तिसपर तुर्रा यह्‌ है कि जहां ब्रिटेन आज यूरोप के यूद्धों के कारण इस कदर 
कर्जदार हो गया है कि वह कभी अपता कर्जा चुका ही नहीं सकता, वहां 
भारतीय युद्धों ने न तो ब्रिटेन का राष्ट्रीय ऋण बढ़ाया है, न द्वानि का कोई 
चिह्न पीछे छोड़ा है ।' 

'यह तो एक ऐसी चमत्कारिक बात है, महोदय, कि विश्व के इतिहास में 
अद्वितीय है; परस्तु क्या आप इसके कारणों पर भी प्रकाश डालेंगे !' 

“इसमें एक भेद है मेजर, पोशीदा भेद ।' 

'क्या बहुत ही पोशीदा ?' 

“हां, उसे दुनिया के बहुत कम आदमी जान पाएंगे ।' 

'क्या मैं उसे जान सकता हूं ?' 

क्यों नहीं, वह भेद यह है कि भारत को हमने नहीं हराया है। भारत 
ने स्वयं ही अपने को हराया है।' 

“वाह्‌, यह केसी बात है ? 

ध्यान से सुनिए यह बात मेजर फ्रेज़र, बड़ी गम्भीर बात है। भारत के 


पराजित होने का कारण यह है कि 'भारत' केवल एक भोगोलिक नाम है केवल एक भौगोलिक नाम है--- 

वह राजनीतिक ज्ञानपूर्ण कोई राष्ट्र नहीं है। देखिए, नेपोलियन ने किस 

आसानी से इटली और जमंनी को अपना शिकार बना डाला । क्योंकि अभी 

तक भी इन देशों में राष्ट्रीय भावना नहीं है। इसीसे बोनापार्ट एक जमेन 

राज्य को दूसरे जर्मन राज्य के विरुद्ध खड़ा कर सका । इसीसे प्रशिया और 

आस्ट्रिया से लड़ने के लिए बवेरिया और बर्टेमवर्ग उसके साथी हो गए ।' 
यह बात तो वास्तव में महत्त्वपूर्ण है ।' 

“जिस तरह नेपोलियन ने देखा कि मध्य यूरोप में विजय प्राप्त करने 
का यह साधन तैयार है, उसी तरह फ्रेंच डुप्ले ने अपनी पैनी बुद्धि से अंग्रेजों 
से पहले ही यह देख लिया था कि भारत में भी साम्राज्य स्थापित करने के 
लिए यह मार्ग किसी भी यूरोपियन राष्ट्र के लिए खुला पड़ा है। उसके समझ 
लेने में देर न लगी कि भारत की अवस्था ही ऐसी है। यहां एक भारतीय 
राज्य दूसरे से लड़ता रहता है। इसलिए उसने यह नीति अपनाई कि उनके 
झगड़े के बीच में पड़कर तुल्यभारता कायम करें। जब अठारहवीं शताब्दी 
के मध्य भाग में पहले-पहल फ्रेंचों ने निज्ञामुलमुल्क के मामलों में हस्तक्षेप 
किया, उस समय भारत में नितान्त राजनीतिक मृत अवस्था थी, जो अब 
पचास बरस बीत जाने पर भी कायम है। इस्तीसे यह चमत्कार सम्भव हुआ 
कि हम भारत को उन सेवाओं द्वारा जीत रहे हैं जिनमें एक अंग्रेज सैनिक है 
और पांच देशी सैनिक |! 

“बेशक ऐसा ही है।' 

“फिर आप यह देखते हैं कि विदेशियों के प्रति भारत में कोई खास 
घृणा के भाव नहीं रहे ओर हकीकत तो यह है कि अंग्रेजों ने भारत में पहली 
ही बार विदेशी राज्य की स्थापना नहीं की है। वह तो पहले से ही यहां 
मौजूद था। केवल यही बात नहीं कि ग्यारहवीं शताब्दी से मुसलमानों के 
आक्रमण हुए हैं। इससे बहुत पहले ही यहां अनेक जातियों का मिश्रण हो 
चुका है। आर्यों में जातीय एकता ज़रूर थी। परन्तु भारत को ऐक्य तो 
आयं लोग भी नहीं दे सके। क्योंकि आर्येतर जातियां उनसे अन्ततः पृथक 
रहीं। ओर इस समय तो हिन्दुओं की स्थिति ऐसी है कि समूचा हिन्दू-धर्म 
मिथ्या विश्‍वासों को एकता का रूप दे रहा है। इसलिए भारत में वह वाता- 


वरण नहीं है, न था, जिसपर पश्चिम का रे नहीं है, न था, जिसपर पश्चिम का राजनीति-शास्त्र अवलम्बित है । 

मुगलों के उत्थान से बहुत पहले ही भारत में अनेक मुस्लिम राज्य स्थापित 
हो चुके थे, जिन्होंने भारतीय राज्यों के राष्ट्रीयता के बंधन तोड़ दिए थे। 
और कोई राज्य देशभक्ति के नाम पर अपील कर सकने योग्य न था। इस- 
लिए अंग्रेजों के हाथ में भारतीय जन-शासन का अधिकार आना भारतीय 
जनता का एक विदेशी दासता से निकलकर दूसरी विदेशी दासता में फंसना 
मात्र है ।' 

'तो इसका सूल कारण यह है कि भारत में राष्ट्रीय ऐक्य का उदय 
ही नहीं हुआ ?' 

“नहीं तो क्या ! आप देख ही रहे हैं कि सारे भारत में ऐसी बहुत-सी 
सैनिक पेशेवर टुकड़ियां हैँ, जो केवल तनख्वाह के लालच से किसी भी राज्य के 
विरुद्ध, किसी भी राज्य के पक्ष में लड़ सकती हैं । भले ही उन्हें तनख्वाह देने- 
वाला देशी हो या विदेशी । जिससे वे तनख्वाह लेते हैं, उसके लिए वीरता- 
पूर्वक प्राणान्त-युद्ध करना वे अपना धमं समझते हैं। वे इसे नमकहलाली 
के नाम से पुकारते हैं। नमकहूलाली की यहु भावना उनके मन में इस 
प्रकार दृढ़बद्ध हो चुकी है कि यहां भारत में नमकहराम होता सबसे बड़ी 
गाली समझी जाती है।' 

इतना कहकर लार्ड लेक खिलखिलाकर हंस पड़े । मेजर फ्रेज़र भी देर 
तक हंसते रहे। फिर उन्होंने कहा, 'निस्सन्देह यह एक निराला अहमकपन है ।' 

'इसीसे तो हम भारतीयों को, भारतीयों के द्वारा जीतते ही चले जाते 
हैं। तिस पर तुर्रा यह, कि न तो इस काम में अंग्रेजों का खून बहता है, न 
ब्रिटेन को कुछ खर्च करना पड़ता है, न कोई हानि सहनी पड़ती है जेसे नेपो- 
लियन को यूरोप में कोई आथिक कठिनाई नहीं उपस्थित होती, क्योंकि वह 
जिन्हें हराता है उन्हींके मत्ये उसे हराने का खर्चा डालता है। इसी प्रकार 
हम भारत में कर रहे हैं। अपनी विजयों का सारा खर्चा भारत ही से वसूल 
कर रहे हैं । इसमें हमें सख्ती करनी पड़ती है, परन्तु लाचारी है। रुपये के 
बिना काम नहीं चल सकता ।' 

“खैर, तो अंग्रेजों के द्वारा भारत की भूमि पर अधिकार कर लेना 
वास्तव में मुगलों के बाद की एक राज्यक्रान्ति है ।' 

“बही बात है । और यह राज्यक्रान्ति मुगल-साञ्राज्य के पतन के 

कारण औरंगजेब की मृत्यु के बाद ही से आरम्भ हुई थी । इतने बड़े देश पर 
से साम्राज्य का अधिकार उठ गया तो छोटी-छोटी शक्तियों ने अपने सिर 
उठाए, जिनमें बहुत-सी वेतनिक सैनिकों के दलों के रूप में थीं। जिनका 
नायक या तो पतनशील साम्राज्य का कोई प्रादेशिक शासक होता था, या कोई 
दूसरा ही साहसिक व्यक्ति उनका नायक बन बैठता था। इन सबकी शक्ति 
देतनभोगी सैनिकों के बल पर थी । भौर वे सब आपस में लड़ते रहते थे । नये 
राज्य की स्थापना के लिए यह स्थिति बहुत अनुकूल थी ।' 

'और उसी अवसर पर जिन विदेशी व्यापारियों ने लाभ उठाया, उनमें 
हमारी ईस्ट इण्डिया कम्पनी अधिक भाँग्यशाली प्रमाणित हुई, और उसने 
भारत में अंग्रेजी साम्राज्य की नींव डाली ।' 

'बेशक ! क्योंकि उसके पास ऐसे साधन उपस्थित थे। उसके पास धन 
था, दो-तीन किले उसके हाथ में थे, समुद्र पर उसका अधिकार था । फिर भी 
भारत में ईस्ट इण्डिया कम्पनी के हाथों ब्रिटिश साम्राज्य की स्थापना एक 
असाधारण घटना है। पर इससे भी अधिक आश्चर्यजनक घटना यह है कि 
कोसिका के एक गरीब परिबार का छोटा-सा लड़का यह बोनापार्ट एकतन्त्र 
स्वतन्त्र हो सम्राट्‌ का मुकुट धारण कर, यूरोप पर बिना मित्रों और बिना 
जेब में एक पाई रखे अधिकार किए जा रहा है। भारत में भी, हैदरअली 
सिंधिया ओर होल्कर का उत्थान वेसा ही आकस्मिक और आश्चर्यजनक है । 
पर इनके पास हमारे बराबर साधन नहीं थे ।' 

“तो हम कह सकते हैं कि भारत पर हमारी विजय, एक राज्य पर दूसरे 
राज्य की विजय नहीं है;न इस घटना से भारतीय राज्य का ब्रिटिश राज्य 
से प्रत्यक्ष सम्बन्ध है। यह एक आकस्मिक भारतीय क्रान्ति है, जिससे हमने 
लाभ उठाया है।' 

हां, मेजर फ्रेजर यही बात है। और मैं तो यहां तक कहना चाहता हूं 
कि मुगल-साम्राज्य के नाश के कारण भारत में उसके शासन का अन्त हो 
गया था । और मुगल-साम्राज्य जमीन पर पड़ा हुआ था, कि कोई आए और 
उसे उठा ले। इस समय न भारत में कोई साहसी जन-साम्राज्य की स्थापना 
कर रहा था, न किसीमें राजनीतिक दम था | इसीसे हमें यह सुयोग मिल गया, 

अन्य साहसिकों से प्रतिद्वन्द्रिता करके भारत में ब्रिटिश राज्य की स्थापना कर 
रहे हैं । हमें तो मुगल-साम्राज्य ज़मीन में पड़ा हुआ मिला है ।' 

'धन्यवाद लार्ड महोदय, हम लोगों में खूब बातें हुई। भव मैं आपकी 
आज्ञापालन के लिए इसी रात कूच करता हूं ।' 

'क्रुपा कर 'सपर' यहीं ले लीजिए मेजर फ्रेज़ र ! सौभाग्य आपका साथ 
दे। हम संसार में एक भारी सभ्य क्रान्ति कर रहे हैं, यदि भारत में ब्रिटिश 
साम्राज्य स्थापित कर रहे हैं। यह हमारे लिए भी और उनके लिए भी 
महत्त्वपूर्णं है। हमारे लिए तो इसलिए कि हम पूर्व में अब गहरी दिलचस्पी 
लेंगे, और उसका फल समूचे यूरोप की राजनीतिक और अर्थनीति पर होगा। 
और भारतीय राष्ट्र ब्रिटिश छन्रछाया में आकर नवीन जीवन धारण करेगा। 
आश्चर्य नहीं अपने लम्बे दीघंकालीन इतिहास में अब वह राष्ट्रीय रूप धारण 
कर ले ।' 

जनरश लेक एक झटके के साथ कूर्सी से उठ खड़े हुए और उन्होंने अपने 
खानसामा को 'सपर' चुनने का आडेर दिया। 


I6 


| 


अठारहवीं शताब्दी के अन्तिम चरण में सभ्यता ने एक करवट बदली 
और उसके प्रभाव से जो हवा पश्चिम में बही, उसने भारत को भी छू लिया । 
'स्व॒तन्त्रता', 'समता' और 'मनुष्य-मात्र के बन्धुत्व' की एक धीमी हलकी 
आवाज सभ्य संसार में उठी । और दुनिया ने देखा कि अमेरिका ने बिना 
राजा का राज्य कायम कर लिया और फ्रांस ने अपने राजा का सिर काटकर 
प्रजातन्त्र की स्थापना कर ली । इसने आधे यूरोप के कान खड़े कर दिए ओर 
लोग नये दृष्टिकोण से मनुष्य के अधिकार, स्वतन्त्रता और समता के भावों 
को देखने लगे । राजनीतिक क्षेत्र में इस क्रान्ति ने मानव-उन्तति के एक युग 
को पुरा करके दूसरे युग की सीमा में धकेल दिया । 
परन्तु जब फ्रांस में स्वतन्त्रता व समता और जनतन्त्र की हवा बह रही 
थी, तब उसका पड़ोसी ब्रिटेन उसे चारों ओर से रोकने को जी-जान से कोशिश 

कर रहा था। और चाहता था कि फ्रांस की हवा इंग्लेण्ड में न घुसने पाए, ' 
जहां इस समय पूंजीवाद जन्म ले रहा था। 

इस चरण में संसार की जो बड़ी-बड़ी क्रान्तिकारिणी घटनाएं हुईं 
उनमें दो मुख्य थीं। एक, अमेरिकाने इंग्लैण्ड की दासता से मुक्त होकर प्रजा- 
तन्त्र की स्थापना की । दूसरी, फ्रांस ने बादशाह को मारकर प्रजातन्त्र स्था- 
पित किया | इस समय पिट इंग्लैण्ड का प्रधानमन्त्री था। वह पूरी तरह 
साम्राज्यवादी और फ्रांस का शतु था। उसीके संकेत से लाड वेल्जली को 
ईस्ट इण्डिया कम्पनी के डाइरेक्टरों ने गवर्नर-जनरल बनाकर भारत में भेजा । 
चलती बार वह्‌ यह प्रतिज्ञा करके आया था, “मैं बादशाहतों के ढेर लगा दूंगा 
भौर विजय पर विजय तथा मालगुजारी पर मालगुजारी लाद दूंगा । मैं इतनी 
शान, इतना धन और सत्ता एकत्र कर दूंगा कि एक वार मेरे महत्वाकांक्षी 
और धनलोलुप मालिक भी अश-अश कह उठेंगे ।' 

भारत पहुंचने से पूवं ही उसने अपनी नई चाल सोच ली थी। उसमें एक 
खास तजवीज यह की गई थी कि भारतीय राजाओं के पास जहां जितनी 
स्वतन्त्र सेनाएं मौजूद थीं, उन सेनाओं को एक-एक कर किसी तरह बर्खास्त 
करा दें, भौर उन राजाओं और उनकी रियासतों की रक्षा का भार कम्पनी की 
सरकार के ऊपर लेकर पुरानी रियासती सेनाओं की जगह कम्पनी की सेनाएं 
अंग्रेज अफसरों के अधीन, रियासतों के खर्च पर, सब रियासतों में कायम कर 
दें । इस नई प्रणाली का नाम सबसीडियरी एलाएन्स रखा गया | सबसीडियरी 
का अर्थ था आथिक सहायता, और एलाएन्स का अर्थ था मित्रता। अभिप्राय 
यह कि प्रत्येक देशी नरेश कम्पनी को निश्चित आथिक सहायता, देकर कम्पनी 
की सैनिक मित्रता प्राप्त कर ले। वास्तव में यह देशी नरेशों को उन्हींके ख चेसे 
उन्हींकी रियासततों में केद कर रखने की सुन्दर योजना थी । यह प्रणाली एक 
धोखे की टट्टी थी । उसका उद्देश्य इंग्लैण्डकी जनता की आंखों में धूल झोंकना 
था । इस तरह ये रियासतें विजय नहीं की जाती थीं । वहां के राजाओं को छत्र- 
चंवर आदि राजचिह्नों सहित गद्दी पर रहने दिया जाता था, परन्तु असली 
ताकत उनके हाथों से लेकर एक पोलीटिकल एजेण्ट के हाथों में दे दी जाती 
थी । इस राजनीतिक चाल से वेल्जली ने जिस प्रकार भारत के मुसलमानों, 
राजपूतों और मराठों को वश में किया, निज़ाम और पेशवा को फंसाकर 

उन्हें कम्पनी का केदी बनाया, कर्नाटक के नवाब, तंजार के राजा, अवध के 
नवाव-वजीर और सूरत और फर्‌ खावाद के नवाबों के इलाके छीने तथा टीपू, 
सिधिया, होल्कर और भोंसले को बर्वाद किया, उन सब काले कारनाभों को 
आप इतिहास के पृष्ठों में पढ़ सकते हैं। लाडं वेल्जली ईस्वी सन्‌ ]798 से 
805 तक सात वषं गवर्नर-जनरल रहा। जब वह गवर्नर-जनरल बनकर 
आया था तब भारत में ईस्ट इण्डिया कम्पनी का भी एक राज्य था। पर जब 
वह लोटा तो भारत में केवल ईस्ट इण्डिया कम्पनी ही का एकछत्र साम्राज्य 
था । और अब ईस्ट इण्डिथा कम्पनी एक व्यापारी संस्था न थी, एक राज- 
नीतिक शक्ति थी । 

जिस समय वेल्जली गवर्नर-जनरल बनकर आया था तब भारतीय 
राजनीति के तीन केन्द्र-बिन्दु थे, पूना, दिल्ली और कलकत्ता । पूना मराठा- 
शाही का केन्द्र था, दिल्‍ली में मुगल सम्राट्‌ थे और कलकत्ता में कम्पनी के 
गवनर-जनरल । परंतु सात वर्ष बाद जब वह लौटा तो कलकत्ता ही भारत 
का मुख्य केन्द्र बन चुका था। 

पानीपत के खण्डप्रलय में मराठों की अजेयता का जादू टूट चुका था। 
तिसपर स्वार्थ, कलह ओर विश्वासघात ने वहां पैर जमा लिए थे । अंग्रेजों के 
लिए यही स्थिति अनुकूल थी । परन्तु दक्षिण में इस समय दो उद्भट पुरुष 
जीवित थे--एक हैदरअली, दूसरा नाना फडनवीस । किन्तु देश के दुर्भाग्य से 
दोनों ही , परस्पर शत्रु थे। अंग्रेजों ने मराठों भर निज़ाम को संधि में 
बांधकर हैदरअली को खत्म कर दिया, फिर निजाम को खस्सी करके मराठों 
को अकेला कर दिया । इसके बाद एक के बाद एक दो-तीन युद्ध करके पूना 
का छत्र भंग कर दिया। 

पानीपत की पराजय के बाद मराठा-शासन ने एक संघराज्य का रूप 
धारण कर लिया था। ग्वालियर में सिंधिया, बड़ौदा में गायकवाड, और 
इन्दौर में होल्कर, जो वास्तव में पूना दरबार के सेवक और सेनानायक थे, 
स्वतन्त्र शासक बन बेठे थे। फिर भी वे पूना को प्रभूता स्वीकार करते रहे। 
पर देर तक यह व्यवस्था चली नहीं । सबसे पहले गायकवाड़ को अंग्रेजों ने पूना 
दरबार से तोड़ लिया । अब पूना दरबार काएकमात्र सहारा सिधिया माधोजी 
था। 

अठारहवीं शताब्दी के भारतीय राजनीतिक जीवन में माधोजी सिंधिया 
एक ऐसी प्रबल शक्ति था, जिसकी प्रतिक्रिया दिल्‍ली से कलकत्ता और पूना 
तक एक समान प्रभाव रखती थी । वह एक प्रबल कूटनीतिज्ञ, योद्धा और अपने 
समय का एक प्रतिनिधि व्यक्ति था। 

माधोजी का पिता रानोजी सिंधिया पेशवा बालाजी राव का एक सेवक 
था । जिसका काम पेशवा के जूते संभालना था । पेशवा ने प्रसन्न होकर उसे 
सेना में एक ऊंचे पद पर प्रतिष्ठित कर दिया था और जब पेशवा ने मालवा 
जीतकर उसे दो भागों में विभक्त कर दिया तो उसने रानोजी को ग्वालियर 
का सुवेदार बना दिया । यही विधिया वंश का प्रथम पुरुष था। 

माधोजी रानोजी का जारज पुत्र था। रानोजी को मृत्यु पर अपने 
साहस और कूटनीति से उसे ही सूबेदारी मिली, बाद में उसने पानीपत की 
लड़ाई में ग्वालियर की सेना के भसाधारण सेनापतित्व का परिय दिया। उस 
काल पानीपत का वह संग्राम एक खण्डप्रलय था, जिँसमें दो लाख मराठ खेत 
रहे । माधोजी सिंधिया उन भाग्यशाली मराठा सरदारों में से थे जो जीवित 
बचकर लोटे पर लंगड़े हो मए। परन्तु इसके बाद कूटनीति ओर युद्धनीति में 
वे अद्वितीय योद्धा का स्थान ग्रहण करते रहे । 

मराठा-संघ एवं पूना का सिंहासन जिन चार स्तम्भों पर भाधारित था 
वे सिधिया, होल्कर, गायकवाड़ भौर भोंसले थे। पेशवा मराठा शक्ति का 
केन्द्र था । अंग्रेजों की कूटनीति की सारी चालें इन स्तम्भों को हिलाने में खर्च 
हो रही धीं। गायकवाड़ मंग्रेजों के जाल में फंस चुका था । भोंसले किकत्तंव्य- 
विमूड़ बने थे । होल्कर पर फंदा फेंका जा रहा था। केवल सिंधिया माधोराव 
ने अपने समर्थ हाथ उन दिनों दक्षिण से उत्तर तक फंला रखे थे। अब्दाली के 
लौट जाने के बाद मुगल साम्राज्य भौंधे मुंह गिर गया था। दिल्ली पर अब्दाली 
के नायब नजीबुल्ला का अदल था । भोर मुगल सम्राट शाहभालम प्राणों के 
भार को लिए कभी अवध के नवाब की शरण जाता भौर कभी इलाहाबाद में 
अंग्रेजों के चरणों में गिरता फिर रहा था। 

ऐसे ही वे दिन थे जब मराठा सरदारों ने पानीपत की पराजय फा 
प्रतिशोध लेने के इरादे से एक महती सेना ले, उत्तर विजय के मन्सुबों के साथ 
चम्बल को पार किया। यद्यपि इस महती सेना के सेनापति विसाजीकृष्ण 

विमोवाला थे, पर नेता माधोजी सिंधिया थे । 

जब यह्‌ प्रबल वाहिनी राजपूतों ओर जाटों के विरोध का दमन करती 
हुई दिल्ली पहुंची तो नजीबुद्दोला ने तत्क्षण घुटने टेक दिए । उससे सुलह कर 
मराठा सेनापति तो पूना लौट गया, पर रुहिल्ला सरदारों को पानीपत में 
अब्दाली का साथ देने का दण्ड देने के लिए होल्कर और महादजी सिंधिया को 
छोड़ गया । और इन दोनों लौहपुरुषों ने किस तरह नियता से उन पठानों 
और रुहेलों से बदला लिया, वह इतिहास के पृष्ठों में सुरक्षित है। दोनों 
सरदार प्रान्तों पर विजय पाते हुए इटावा तक पहुंच गए । और सिंधिया का 
दबदबा दिल्‍ली मोर आसपास के समूचे इलाके में फैल गया। 

अब सिंधिया ने बादशाह शाहआलम को अंग्रेजों के पंजे से निकालकर 
दिल्ली के तख्त पर बिठाया और आप उसका संरक्षक बन बैठा । डा० वियना 
नामक एक फ्रेंच सेनापति के नेतृत्व में अपनी सेना को उसने यूरोपीयन 
पद्धति पर शिक्षित किया । उसने बादशाह की गदेन दबोचकर पेशवा के लिए 
वकीले-मुतलक की सनद प्राप्त कर ली, जिसका अभिप्राय यह था कि बाद- 
शाह्‌ ने पेशवा को दक्षिण का सर्वोच्च अधिकारी स्वीकृत कर लिया। यद्यपि 
मुगल बादशाह को सत्ता नाममात्र की रह गई, परन्तु अभी सिक्का देश में 
उसीके नाम का चलता था । इस समय माधोजी भारतीय राजनीति में 
सर्वोच्च शिखर पर पहुंच गया था। जब वह शाही सनद पेशवा को भेंट करने 
गया तब डेरे से टूर ही हाथी से उत्तर गया और पेशवा के सामने जाकर नाट- 
कोय ढंग से बगल से एक कीमती जूते का जोड़ा निकालकर पेशवा के पांव 
में पहनाते हुए बोला--मेरा पिता श्रीमन्त के दरबार में स्वर्गवासी श्रीमन्त 
पेशवा को जूते पहनाने की नौकरी करता था, यही काम मेरा भी होगा। 
पेशवा इससे प्रसन्न हो गया ओर माधोजी ने पूना के शासन पर अपनी 
सत्ता कायम करने के लिए वहीं डेरा जमा लिया। परन्तु उसकी आयू ने साथ 
नहीं दिया, शीघ्र ही रहस्यपूर्ण रीति से वह मरण-शरण हुआ। 

उसके बाद उसके उत्तराधिकारी दौलतराव सिंधिया ने बाजीराव 
पेशवा से साठ-गांठ कर पेशवा के योग्य मन्त्री नाना फडनवीस को केंद करा 
दिया और पेशवा राज्य की सारी शक्ति हाथ में ले पुना में अंधेर- 
गर्दी मचा दी; जिससे इस महाग्रह से पिण्ड छुड़ाने को बाजीराव भी व्यग्र 

हो गया । उधर अवसरपाकर अंग्रेजों ने पेशवा को मायाजाल में फांस लिया। 
मराठा-मण्डल में फूट डाल दी होल्कर को सिंधिया-प्रदेश में लूट-मार करने 
को प्रोत्साहित किया । होल्कर के आक्रमण से पेशवा बाजीराव और सिंधिया 
दोनों थर्रा उठे । पेशवा अंग्रेजों का शरणापन्त हुआ जिसकी वेल्जली राह 
देख रहा था। उसने पेशवा को अंग्र जी जहाज में बिठाकर सीन के बन्दरगाह 
में ला उतारा, जहां उसने वह स्वतन्त्रता अंग्रेजों के हवाले. कर दी, जो 
दो सौ वर्ष पूर्व शिवाजी ने अजित की थी। अंग्रेजों ने उसे फिर से पूना 
की गही पर बिठाया। पर अब उसके चारों ओर मुसीबतों का जाल बिछा 
हुआ था। अंग्रेज पेशवा को ही शतरंज का मोहरा बनाकर मराठाशाही को 
मात देना चाह रहे थे। और अन्त में लासवाड़ी के मैदान में उनकी इच्छा पुरी 
हुई । मराठा सरदारों के हौसले भंग हो गए। सिंधिया परकँच हो गया भौर 
देश के बड़े भाग में ऑनरेबुल ईस्ट इण्डिया कम्पनी का अमल बैठ गया । 

पानीपत के खण्डप्रलय ने, जिसमें दो लाख मराठे खेत रहे, मराठा 
संघ की उत्तर ओर की दीवार ढाह दी थी । उस समय पानीपत के रण- 
क्षेत्र को जाते समय मराठों के प्रधान सेनापति सदाशिव भाऊने घोषणा की 
थी कि वह पानीपत से लौटकर अपने पुत्र विश्‍वनाथराव भाऊ को 
दिल्‍ली के सिंहासन पर बिठाएगा । पर सदाशिवराव की यह आशा पानीपत 
की रुधिर-सरिता में डूब गई | सदाशिव पानीपत से लोटे ही नहीं । वहीं 
उन्होंने अनन्त विश्राम किया । 

दिल्‍ली का निस्तेज बादशाह अब सिंधिया की तलवारों की छाया में 
फिर लालकिले में घुसा ओर पेंतीस बरस तक कठपुतली की भांति नाचता 
रहा; कभी मराठों के इशारों पर, कभी वज़ीरों के, और कभी अंग्र जों के। 
कैसा भयानक और दारुण नाच नाचना पड़ा इस अभागे बादशाह को ! 

जब तक अवध का नवाब नजीर शुजाउद्दोला जीवित रहा, तब 
तक दिल्‍ली और आगरा में मुगल राज्य का कुछ प्रभाव रहा, पर उसके मर 
जाने पर नये सरदार रंगमंच पर आए । पठानों ओर राजपूतों ने मिलकर 
लालसोठ की लड़ाई में माधोजी सिंधिया को परास्त कर उसके जीवन-काल 
ही में बादशाह पर से उसका प्रभाव समाप्त कर दिया था। इसके बाद 
गुलामकादिर पठान, दिल्ली में सत्तारूढ़ हुआ | कभी यह शाहआलम का 

दास रह चुका था और बादशाह से अपमानित होकर किले से निकाल 
दिया गया था । सत्तारूढ़ होते ही उसने बादशाह और उसके परिवार को 
महलों से निकालकर नौबतखाने में रहने को विवश किया और स्वयं महलों में 
ठाठ से रहने, और तख्त पर वेठक्रर दरवार करने लगा। इस समय खज़ाना 
खाली था । उसने बादशाह पर गुप्त खज्ञाना और दफीना बता देने के लिए 
अत्याचार आरम्भ किए | और एक दिन भरे दरवार में उसने बादशाह से 
गुप्त खजाने की चाभियां मांगीं। और जब बादशाह ने अपनी असमर्थता 
प्रकट की तो उसने वहीं बादशाह को भूमि में गिराकर छुरी से उसकी आंखें 
निकाल लीं | इसके बाद शाही बेगमात और शाहज़ादियों को बेइज्जत किया 
गया । उन्हें नंगा किया गंया। किले के तहखानों ओर फर्शो को खोदकर 
तालाब कर दिया गया । उप्त समय उसने शाही खानदान पर जो अत्याचार 
किए उनसे सारी दिल्ली में आतंक्र छा गया । अन्ततः दौलतराव सिंधिया 
ने आकर इस आततायी से बूढ़े और अंधे बादशाह का उद्धार किया। फिर से 
उसे तख्त पर बिठाया । पर सारी सत्ता अपने हाथों में रखी तथा बादशाह 
की साठ हज़ार रुपया माहवार पेंशन नियत कर दी गई । अभागे बादशाह 
को जीवन में कभी अंग्रेजों के आश्रित रहना पड़ता था, कभी मराठों के । 
पर सिंधिया और अंग्रेजों के इष्टिकोणों में बहुत अन्तर था। सिंधिया मुगल 
गौरव की आड़ में अपनी सत्ता को स्थिर करना चाहता था, पर अंग्रेज मुगल 
सत्ता के खण्डहरों पर अपना साम्राज्य खड़ा करना चाहते थे। परन्तु लाड 
वेल्जलौ की दिग्विजयी नीति ने इस ध शासन को सदा के लिए समाप्त कर 
दिया और लाई लेक ने दिल्‍ली दखल करके दिल्ली शहर, लातकिला और 
शाहआलम तीनों को अपने अधीन कर लिया । 

भब अंग्रेज यह नहीं मानते ये कि हिन्दुस्तान का असली बादशाह 
शाहआलम है । यद्यपि उसे गद्दी से उतारने का समय अभी नहीं भाया 
था, पर वे उसे कठपुतली से अधिक महत्त्व नहीं देना चाहते थे । वे धीरे- 
धीरे सब दरवारी अदब-कायदे भंग करते जाते। पशन 2 चले जाते 
थे। इस तरह बादशाह के सभी शाही अधिकारों की कतरब्योंत जारी थी। 

अब उन्नीसवीं शताब्दी के आरम्भिक दिन थे। संसार में जीवन का 
नया दौर चल रहा था | भारत और यूरोप में संत्र उन दिनों खून-खराबी का 
बाज़ार गर्म था| मुद्दे की बात यह की कि इन दिनों ब्रिटेन विश्व का राज- 
नेतिक नेता बन रहा था। नई दुनिया प्रकट हो रही थी और ब्रिटेन अन्य 
उद्ग्रीव जातियों को पीछे धकेलकर उसपर अपना राजनीतिक प्रभुत्व स्था- 
पित करने की प्राणपण से चेष्टा कर रहा था । 

रानी एलिज्जाबेश के राज्यकाल से यह नया दौर आरम्भ हुआ । 
स्पेन के अजेय जहाजी बेड़ों को डेक और हाकिन्स समुद्र-गभं में लीन कर 
चुके थे, वालट्रोम्प और रुटिपर के निर्णायक युद्ध हो चुके थे । अंग्र ज़ी जल- 
सन्य अजेय घोषित हो चुकी थी । लांग पालियामेण्ट और दूसरे चाल्स की 
इंग्लैंड से लड़ाइयां हो चुकी थीं। क्रामवेल स्पेन को कुचल चुका था, और 
ब्रिटेन ने अथाह स्वर्ण-भंडार एकत्र कर चोदहवें लुई को ठोकर मारकर उसे 
नीचा दिखाया था। और अब भू-संपत्ति के मुकाबले इंग्लैंड में बड़ी-बड़ी 
औद्योगिक संस्थाएं स्थापित हो चुकी थीं, जिसने राज्य-शासन का समूचा 
ढांचा ही बदल दिया था। और रानी ऐन के शासनकाल में इंग्लैंड सब राष्ट्रों 
का सिरमौर बन चुका था । ये सब महाकायं भठारहवीं शताब्दी के समाप्त 
होते-होते हो चुके थे ओर जब अंग्रेज रानी एलिज्ाबेथ के काल के साधारण 
इंगलेंड के निवासी न रह गए थे, अब वे ब्रिटिश साम्राज्य की रचना 
करने में संलग्न थे। इस नये दौर में उन्होंने दो महाकर्म किए थे--कनाडा 
और आस्ट्रेलिया के सीमारहित विस्तार पर आधिपत्य स्थापित किया था। 
ओर उनकी केवल एक व्यापारिक कम्पनी ने बीस करोड़ भारतीयों पर 
विजय प्राप्त कर ली थी । संसार इन दोनों ही कामों को आश्चर्यचकित हो 
देख रहा था। उस समथ अंग्रेजों ने यह नहीं सोचा था कि क्लाइव और 
हेस्टिग्ज ने यह सृष्टिक्रम के विरुद्ध घोर कमं किया है, जो एक शताब्दी की 
प्रत्यक्ष सफलता के बाद में निष्फल हो जाएगा । उस समय वे समझते थे कि 
हम भारत में पूवं ओर पश्चिम के मेल का सूत्रपात कर रहे हैं । 

परन्तु आश्चर्यजनक बात यह थी कि उस काल में एक ओर जहां 

ब्रिटिश राष्ट्र का एक हाथ भूमण्डल के भविष्य की ओर फैल रहा था, और 
यूरोप तथा नई दुनिया के बीच मध्यस्थ का पद ग्रहण कर रहा था--वहां 
उसका दूसरा हाथ अत्यन्त प्राचीनकाल की ओर फैलता हुआ एशिया का 
विजेता और महान मुगल-साम्राज्य का उत्तराधिकारी बन रहा था । इसी 
प्रकार वह एक ही काल में एशिया में स्वेच्छाचारी और आट्टोलाचा में 
प्रज।सत्ता-परायण; पूर्व में संसार की सबसे बड़ी शक्ति इस्लाम भौर हिन्दुओं 
के मन्दिरों की सम्पत्ति का संरक्षक और पश्चिम में स्वतन्त्र विचारों और 
. आध्यात्मिक मत का सबसे बड़ा समर्थक; मध्य एशिया में रूस के बढ़ते हुए 
कदम को रोकने के लिए शक्तिशाली साम्राज्य का संगठनकर्ता, और क्वीन्स- 
लैंड तथा मनीटोबा में स्वतन्त्र उपनिवेशों का प्रस्थापक बन रहा था। संक्षेप 
में कहा जा सकता है कि सृष्टि के आरम्भ से कभी किसी राष्ट्र ने इतना 
भारी दायित्व अपने ऊपर नहीं लिया था, न कभी किसी एक देश की जनता 
के निर्णय के ऊपर भूमण्डल के सभी भागों के इतने भारी प्रश्‍नों का--जिनके 
लिए सभी प्रकार के ज्ञान और शक्ति की आवश्यकता होती है--दायित्व का 
भार पड़ा था, जितना इस काल में ब्रिटेन के क्षुद्र टापू के मुटूठीभर निवासियों 
पर था। 


I8 


दिल्‍ली के रेजीडेण्ट कर्नल आकटरलोनी के बंगले पर उस दिन बड़ी बहार 
थी । उसी दिन उसे दिल्‍ली की सेनाओं का प्रधान नियुक्त किया गया था। 
अब वह गोरों की एक पल्टन और चार कम्पनियां देशी पल्टन और एक पल्टन 
मेवातियों का अध्यक्ष था, जो खास तोर पर दिल्ली की रक्षा के लिए छोड़ी 
जानेवाली थीं । यह भंग्रेज कर्नेल बड़ा मौजी जीव था। वह दिल्ली में ठेठ 
मुसलमान रईस्त की भांति रहता, मुसलमानी पोशाक पहनता और मुसलमान 
रण्डियों से आशनाई रखता था । दिल्‍ली की मशहूर रण्डियां उसकी नौकर 
थीं। इसके अतिरिक्त उर्दू बाज़ार की उस्तातियां, मुगलातियां और महरिया 
भी उसके यहां आती-जाती रहती थीं । वह सभी को दिल खोलकर इनाम- 

इक्रराम देता--और बहुत फसीह उर्दू में बातचीत करता था । पर असल 
हकीकत यह थी कि वह उनके ज़रिये शहर और लालकिले के राई-रत्ती हाल- 
चाल जानता रहता था| वास्तव में दिल्‍ली में उसकी स्थिति बहुत ही नाजुक 
थी | सारी दिल्‍ली और बादशाह तथा बादशाह से सम्बन्ध रखनेवाले रईसों 
और आम आदमियों पर भी उसे नज़र रखनी थी। वास्तव में उसके ऊपर 
इस समय ईस्ट इण्डिया कम्पनी का सबसे भारी जिम्मेदारी का काम आ 
पड़ा था । 
आज का जल्प्ता खास तौर पर फील्डमाशल जनरल लाड लेक के गुप्त 
हुक्म से किया जा रहा था । इस जल्से में उसे सहारनपुर के पदच्युत नवाब 
बब्द्रुखां को खुश करने का हुक्म मिला था, जो सिधिया का एक जागीरदार था । 
दिल्‍ली से सिंधिया का प्रभाव हटते ही नवाब को पदच्युत करके उसकी पेंशन 
कर दी गई थी। उसी पदच्युत नवाब बब्बूखां को अपने भ्रधीन करने के लिए 
होल्क़र सहारनपुर में जोड़-तोइ़ लगा रहा था। क्योंकि इसके साथ रुहेल- 
खण्ड की समूची रुहेलों की शक्ति उसके साथ आ लगती थी। परन्तु वह 
आवारा, मूर्ख और दब्बू नवाब न अपनी कुछ जिम्मेदारी समझता था और 
न उसे राजनीति का ही कुछ ज्ञान था । शराव पीना, पतंगे उड़ाना या तीतर- 
बटेर लड़ाना या नालायक मुसाहिबों के साथ खुशगप्पियां उड़ाना उका 
धन्धा था । जो पेंशन वह्‌ पाता था, उसीमें खश था, क्योंकि उसे उसके लिए 
कुछ भी न करना पड़ता । उन दिनों अमीर लोग पेंशनों और जागीरों की 
आमदनी पर ही सब प्रकार को लन्तरानियां किया करते थे । अंग्रेज़ भी इस 
बेवकूफ नवाब के प्रभाव को जानते थे। वे नहीं चाहते थे कि वह होल्कर 
जसे दुश्मन के हाथ लगे--इसीसे वे सहारनपुर से दिल्‍ली उड़ा लाए थे, और 
इसीकी गंध सूंघते हुए चोधरी दिल्‍ली की गलियों में खाक छानते फिर रहे 
थे । सही अर्थो में इसीको कहते हैं--गधे को बाप बनाना । उन दिनों अंग्रेज 
खास तौर पर इस काम में खूब होशियार थे। 
कर्नेल भआक्टरलोनी का रंग एकदम सफेद, कद लम्बा, आंखें नीली, 
-वाल सुखं और मूंछें बहुत छोटी कटी हुई थीं। वह इस समय आबेरवां का 
अंगरखा पहने, चिकन की नीमस्तीन डाटे, चूड़ीदार चुस्त पायजामा, और 
सुख रेशमी कमरबन्द कमर में कसे और सिर पर लखनवी दूपल्लू ल॑सदार 

टोपी पहने अच्छा-खासा नवाव जच रहा था। स्वास्थ्य उका बहुत अच्छा 
था, और यह देशी लिवास उसपर फबता था | बह्‌ इत्मीनान से म्तनद 
पर शरीर का वोझ डाले, हुकक्रे की सटक हाथ में लिए पदच्युत नवाब बचब्बू- 
खांसे धीरे-धीरे बातचीत कर रहा था। शराव के जाम आते-जाते थे और 
वह स्वयं पीने की अपेक्षा अपने इस लायक दोस्त को पिलाना ज्यादा ज़रूरी 
समझ रहा था। 

नवाब बब्यूखां भी इस वक्‍त अपने को सवारों में समझ रहे थे । अपनी 
हैसियत वे भूल गए थे और सचमुच नवाब की भांति वेठे मुश्की तम्बाकू 
का मज़ा ले रहे थे । कीमती विलायती शराब उनके हलक में ज्यों-ज्यों उत- 
रती जाती थी, वो चहकते जाते थे । 

रंडियों का मुजरा सामने चल रहा था और थोड़े फासले पर तीन-चार 
अंग्रेज अफसर और दो-तीन देशी रईस भी इस जलसे की शोभा बढ़ा रहे थे, 
जिनकी खातिरदारी का काम कर्नल का खास अदंली कल्लूखां निहायत खूबी 
से कर रहा था। उसकी एक आंख अपने मालिक पर थी, और वह उसकी 
हरकत को गहराई से देख रहा था तथा प्रत्येक बात का मतलब समझता था। 
और दूसरी आंख मेहमानों पर थी-जिनमें से अनेकों की वहां हाजिरी किसी 
खास मतलब से ही थी। यही हाल रंडियों का भी था। वे खूब ठाठ से सजी- 
धजी वारी-बारी से मुजरा कर रही थीं। रंडियों की खाला खानम अपना 
भारी-भरकम शरीर लिए बैठी सरौता चला रही थी, और अपनी नोचियों 
को कर्नल या उसके अर्दली के इशारे पर मुजरे के लिए खड़ा कर रही थी । 

कर्नल का ध्यान तमाम महफिल पर था। पर वह खूब धीरे-धीरे 
इत्मीनान से नवाब से बात कर रहा था । वह कह रहा था- 

“नबाव, हम आप जैसे खानदानी रईस से मिलकर बहुत खुश हैं। हमें 
सख्त अफसोस है कि इन मराठों ने आप जेसे खानदानी रईसों को तबाह 
कर दिया, और बादशाह सलामत को भी अपना गुलाम बना लिया | ॥ 

“हुजूर, हम सात पुश्त से रईस हैं । मेरे दादाजान, अल्लाह उन्हें जन्नत 
बख्णे, मुहम्मदशाह अब्दाली के सिपहसालार थे और जब अब्दाली लौटे 
और मराठों का खात्मा हो गया, तो उन्होंने मेरे दादाजान को यह सहारन- 
पुर की जागीर इनायत को थी, और उन्हें तमाम रुहेले सरदारों का सदर 

मुकरिर किया था । मुहृत तक वे शाही दरबार में रुहेले सरदारों के वकील- 
मुतलक रहे । लेकिन इस मर्दूद महादजी सिंधिया ने न दिल्ली दर्बार पर अदव 
रखा, न हम रईसों का। खुदा गारत करे उसे । उसने बादशाह को तो ऐसा 
बांधकर रखा हुजूर, कि तौबा ही भली । फिर हम रईसों की औकात क्‍या !' 

तो उन डाकुओं से तो आपका पिण्ड छूट गया। बादशाह सलामत 
भी आज़ाद हो गए | अब तो आपको खुश होना चाहिए।' 

“अल्लाह जानता है हुजूर, कि मैं आप फिरंगियों की सोहबत में 
कितना खुश रहता हूं, हमेशा फिरंगियों की शराव पीता हूं पोशाक भी 
वही पसन्द करता हूं । सिरफ गुफ्तगू का लुत्फ नहीं ले सकता हुजूर, जबान 
आप लोगों की माशाअल्लाह जरी सख्त है । कम्बख्त जुबान पर चढ़ती ही 
नहीं । 

कर्नल ने हंसकर कहा, लिकिन नवाब, हमें तो आप ही की ज़बान 
भौर भाप ही का लिबास पसन्द है, आपके यहां की औरतें भी उम्दा होती 
EET 

'आबखा, तो यह राज़ तो अब खुला, बन्दानेवाज आपको शौक है तो 
बखुदा ज़रा सहारनपुर लौटने दीजिए, वह ताज़ा कमसिन चूज़े खिदमत में 
पेश करूं कि हुजूर भी अश-अश करने लगे।' 

“खैर, तो इस मसले पर फिर गौर किया जाएगा । फिलहाल तो मैं 
आपको यह बताना चाहता हूं कि मैं कम्पनी बहादुर की सरकार से सिफा- 
रिश करूं कि आपको आपकी रियासत वापस मिल जाए, और आपके भाई- 
बन्द रुहेले सरदारों पर भी आपका वही रुतबा कायम रहे जो आपके मरहुम 
दादाजान का था ।' 

'निहायत ही पाकीज़ा भौर मुबारक खयालात हैं हुजूर, ज़रूर ऐसा ही 
कीजिए ।' 

“तो इसके लिए नवाब साहब, आपको भी एक दस्तावेज्ञ पर दस्तखत 
करना होगा । आप भी कम्पनी बहादुर सरकार के नमकखार रहेंगे, और इन 
डाकू मराठों से कोई ताल्लुक नहीं रखेंगे ।' 

“लाहोल विलाकूवत, हमें भला उन डाकुओं से क्या सरोकार होगा ! 
हम तो हमेशा के लिए कम्पनी बहादुर के खैरख्वाह, नमकखार और खादिम 

रहेंगे ।' 

“तो यह दस्तावेज़ है, दस्तखत कीजिए ।' कनेल ने दस्तावेज़ नवाब के 
आगे रख दिया । उसे पढ़ने-समझने की भी नवाब ने आवश्यकता नहीं 
समझी । उसपर अपने हस्ताक्षर कर दिए । 

कर्नल ने कागज़ अपने अर्दली कल्लू की ओर बढ़ाते हुए कहा, “तो 
नवाब, अब आप अपने डेरे पर आराम फर्माइए। कल मैं आपकी सिफारिश 
कम्पनी बहादुर गवर्नर-जनरल साहब बहादुर की खिदमत में भेज दूंगा ।' 

इतना कहकर कर्नेल उठ खड़ा हुआ । उसके संकेत से दो अंग्रेज अफ- 
सर नवाब के पीछे आ खड़े हुए । नवाब ने उठते हुए कहा, 'लेकिन हुजूर, उस 
गन्दी जगह में मुझे कुव तक कंद रखा जाएगा ? जब भाप इस कदर मेहर- 
बान हैं तो मुझे कैद क्यों रखा गया है ? खासकर अब तो मैं कम्पनी वहादुर 
का दोस्त और खादिम हो गया ।' 

“तो बस, अब इम केद का भी खात्मा समझिए । इतमीनान रखिए, बहुत 
जल्द आपको अपने घर जाने की इजाज़त मिल जाएगी ।' k 

'लेकिन आखिर कब तक ?' 

'ब॒स कलकत्ता से जवाब आने तक की देर है ।' 

“तब तक क्या मुझे उस दोज़खी हुसँनी की गन्दी कोठरी में केंद रहना 
पड़ेगा ? हुजूर मैं एक खानदानी नवाव हूं, यह भी तो देखिए ।' 

“मेरा खयाल है विलायती शराब आपको वहां भी मिल जाती है !' 

“खैर; शराब की तो मुझे शिकायत नहीं ।' 

“फिर शिकायत किस बात की है ?' 

“बह पाजी, मक्क्रार आदमी है । रईसों से किस तरह सलूक करना चाहिए 
यह वह नहीं जानता । वह बेअदबी करता है--कि जी चाहता है उसका खून 
पी जाऊं।' 

कर्नल ने हंसकर कहा, “तो नवाब, उसे यह बात थोड़े ही मालूम है कि 
आप खानदानी रईस और नवाब हैं। यह बात तो कसदन पोशीदा रखी गई 
है । मसलहतन, समझ गए ?' 

'्लेकिन इसका मतलब कया है"? 

“यह्‌, कि जब तक कलकत्ता से हुक्म आपकी जागीर की बहाली का न 

आ जाए तब तक सव बातें पोशीदा रहना ही मसलहतन ठीक है । भेद खुलने 
से खेल बिगड़ सकता है।' 

खेर, ऐसा है तो कुछ हज नहीं । हुजूर से मैं बहुत खुश हूं । बस, सहा रन- 
पुर जाने की देर है। वह तोहफा नज़र करूं, बस समझिए कच्ची अम्बियां ! 
खुदा की कसम हुजूर !' 

कर्नेल हुंसा। हसकर वोला, 'अम्बियां तो खट्टी होती हैं नवाब । खेर, 
तो खुदा हाफिज़ ।' कर्नल ने हाथ बढ़ाया । नवाब ने पीछे खड़े अंग्रेज़ अफसरों 
की ओर कनखियों से देखा । उसकी आंखों में भय व्याप गया । वह कहना 
चाहता था कि ये दोनों मफेद भेड़िये उसे एक कुत्ते से ज्यादा नहीं समझते । 
पर उसके मुंह से बात नहीं निकली । नवाब दोनों अंग्रेजों के साथ बाहर चला 
गया । 

कर्नेल के चेहरे का कोमल भाव तत्काल लुप्त हो गया। उसने रूखे स्वर 
में कहा--महफिल बर्खास्त। तुरन्त साजिन्दे, रण्डियां, दरबारी रुखसत हो 
गए | क्षणभर में सन्नाटा हो गया । इसी समय कल्लू ने आकर कान में कहा, 
'हुजूर, बड़े जनरल साहब आए हैं। उन्होंने सलाम दिया है ।' 

कर्नेल झपटता हुआ दूसरे कमरे में गया, जो अंग्रेजी ढंग से सजा था। 
वहां एक कुर्मी पर हाथ की छड़ी टेके लाडं लेक बड़े गौर से दीवार पर टंगे 
हुए भारतवर्ष के नये नवशे को देख रहे थे। 


I9 


कर्तल के आने की आहट सुनकर लाड लेक ने घूमकर कर्नल का हाथ 
पकड़कर कहा, “गुड ईवनिग कर्नल ! क्या मैंने तुम्हारी तफरीह में खलल 
डाला ?' 

ज़रा भी नहीं माई लाड, मैं तो बस अव फारिग होकर आपकी इन्तज्ञार 
ही कर रहा था । आपका हुक्म मुझे तीसरे पहर ही मिल चुका था ।' 

यह नक्शा कब बनकर आया है कर्नेल ?' 

“इसी हफ्ते, क्या अभी आपने इसे नहीं देखा ?” 

'पहले ही पहल देख रहा हूं।' 
“इसकी नकल तो मैं कल के खरीते में आपकी खिदमत में भेज चुका 


हूं ।' 

'कल का तुम्हारा खरीता तो अभी मैंने खोला ही नहीं कर्नेल। कल दिन- 
भर मैं गवर्नेर-जनरल को खत लिखने में मशगूल रहा । इसके अलावा 
मेजर फ्रेजर को उस डाक होल्कर के पीछे भरतपुर रवाना करना था । बस, 
इसी काम में मुझे बिलकुल फुर्संत नहीं मिली | लेकिन यह नक्शा तो कर्नल 
टाड ने भेजा हैन ?' 

'जी हां, मुझे याद आता है कि आप कई बार इसके मुतल्लिक जिक्र भी 
कर चुके हैं । उस दिन आप ही के हुक्म से मैंने कर्नल टाड को याददिहानी 
की थी, इसपर उसने यह दो कापियां भेजी थीं। एक यह है, दूसरी मैं आपको 
खिदमत में कल भेज चुका हूं । क्या यह बहुत ही काम की चीज है माई 
लाइ कर्नेल ?' ड 

'ओह, बहुत ही काम की। वल्कि कहना चाहिए इसीके ऊपर हम 
अंग्रेजों की मौत और जिन्दगी निर्भर है ।' 

'ऐसी बात ?' 

'ब्वेशक ! मराठों से हम दो बड़ी लड़ाइयां हार चुके । इनमें हमें कितनी 
जहमत उठानी पड़ी, धन-जन की कितनी बर्बादी और परेशानी हुई !' 

'लेकिन ये लड़ाइयां हमने हारीं यह तो नहीं कहा जा सकता जनरल 
महोदय, सालवई की सन्धि कुछ हमारे हक में बुरी नहीं हुई, इससे हमें बीस 
साल सांम लेने को मिले । इसके अतिरिक्त बसीन की सन्धि में पेशवा को 
हमने परकैच कर दिया । वह तो सबसे शानदार सन्धिपत्न था । इस प्रकार 
से सारे ही मराठा सरदारों की स्वतन्त्रता उनसे छिन गई है ।' 

“परन्तु मराठा शक्ति का खात्मा तो हुआ नहीं। बसीन की सन्धि 
से ही तो चिढ़कर और उसे मराठों का अपमान समझकर उन्होंने हमसे 
दूसरा युद्ध छेड़ दिया ।' 

“परन्तु उसका परिणाम भी क्या बुरा रहा ! इससे म के अधि- 
कृत प्रदेशों की संख्या बढ़ गई। मराठों की शक्ति घटी और भोंसले ओर 


fिधिया ने सबसीडियरी सिस्टम अख्तियार कर लिया ।' 

'हां"-आ, वह सब तो हुआ। लेकिन होल्क्रर उस युद्ध से अछूता बच 
गया, और अब हमारे गले का पत्थर बना हुआ है, देखते नहीं, वह कम्पनी के 
राज्य की ज़रा भी शान न मानकर अपनी ओर से अग्नेजों की रक्षा में आई 
हुई राजपूत रियासतों को नष्ट-श्रष्ट कर रहा है,और उनसे चौथ उगाह 
रहा है । कर्नेल मानसन को उसने देखो कंधी करारी हार दी ! और फिर 
वह पाजी भरतपुर का राजा भी उससे मिल गया है ओर दिल्ली घेर ली ।' 

'पर शुक्र है खुदा का, कि आपकी बहादुरी ओर तलवार ने दिल्ली पर 
फतह हासिल कर ली है।” 

'लेकिन इससे क्या ? जब तक होल्कर पूरी तरह नहीं कुचल दिया 
जाता, हमारी मुहिम पूरी नहीं होती। मराठा-मण्डल का वही तो आखिरी 
कांटा रह गया है। उधर पेशवा बाजीराव भी उकस-मुकस कर रहा है । 
बसीन की सन्धि उसे चुभ रही है। मराठा सरदार उसे उकसा रहे हैं। 
और सच बात तो यह है कि मराठे अब भी समूचे भारत में मराठा-साम्राज्य 
स्थापित करने की चेष्टा कर रहे हैं ।' 

“तो देखा जाएगा, किसके बाजुओं में ताकत है ! हिन्दुस्तान पर अंग्रेजों 
का साम्राज्य कायम होगा कि मराठों का !' 

अभी मुझे कुछ गंभीर खबरे मिली हैं कर्नल, पेशवा ने पूना की रेज़ी- 
डेन्सी पर आक्रमण किया है, उसे जला दिया है | ओर रेजीडेण्ट जनरल एल- 
पिस्टन को कत्ल करने की कोशिश भी की गई। यह बहुत जरूरी है कि 
पेशवा की मसनद को बिलकूल उलट दिया जाए और मराठों की ताकत का 
खात्मा हो जाए । इसके लिए हमारी एक लाख तलवार इक्रट्ठी हो रही हैं 
कर्नल, बस हमें एक चीज़ की इन्तज़ञारी थी । 

“किस चीज़ की माई लाडं ?' 

“इसी नक्शे की ।' 

यह नक्शा इस कदर कीमती है ?' 

'ओफ, कर्नल ! पिछली दोनों मराठा-लड़ाइयों में हमारी नाकामियों 
और कमजोरियों का असल कारण यह था कि हमारे पास राजपूताना और 
मध्य हिन्दुस्तान के सही नक्शे ही नहीं थे। जो नक्शे हमारे दफ्तरों में थे, वे 
बिलकुल गलत ओर अधूरे थे। और लड़ाई के वक्‍त हम ठीक-ठीक यह 

अंदाजा न लगा सके कि कहां कौन नदी, नाला, पहाड़, दर्रा और मेदात है । 
कहां हमारी और दुश्मन की फोजें छिप सकती हैं। कहां हमारे तोपख ने 
जमाए जा सकते हैं | कभी-कभी तो हम बिलकूल ही धोखे में रह गए। और 
हमें गहरे नुकसान उठाने पड़े। 

वाकई यह बड़ी खामी थी ।' 

“सीसे मैंने कर्नल टाड को चुना कि वह अंग्रे ज़ कौम की यह भारी खिद- 
मत करे । वह बड़ा विद्वान, समझदार और कुशल कूटनीतिज्ञ है । मैंने उसे दो 
कामों का भार देकर राजपूताने का रेज़ीडेण्ट बनाकर भेजा | एक तो यह कि 
राजस्थान और मध्य हिन्दुस्तान का खूब बारीकी से सर्वे करके सही नक्शा 
तैयार करे, जिसमें मध्यभारत और राजस्थान की सही भौगोलिक स्थिति 
का संकेत हो । दूसरे, यह एक ऐसी किताव लिखे, जिसमें राजपूतों की तारीफ 
हो और मराठों की खूब बुराई की जाए। मेरी सिफारिश से गवर्नेर-जनरल 
ने उसे मेवाड, मारवाड़, जयपुर, कोटा भौर बूंदी इन पांच राजपूत रियासतों 
के लिए कम्पनी का एजेण्ट नियुक्त किया है । मैं समझता हूं कि मैंने गलत 
आदमी नहीं चुना । उसकी किताव का एक भाग मुझे मिल चुका है। उसमें 
वह अपनी तेज़ बुद्धि और कूटनीति को काम में ला रहा है । वह इस 
होशियारी और चालाकी से यह किताब लिख रहा है कि उसे पढ़कर राजपूतों 
का मन मुसलमानों और मराठों से फिर जाए । इप बात की इस वक्त हमें 
सख्त ज़रूरत है कन॑ल; और वह्‌ अच्छे अंग्रेज की तरह यह काम निहायत 
होशियारी से कर रहा है।' 

मैं समझ गया जनरल महोदय, आप्रका अभिप्राय यही है कि वह 
ऐसी किताब लिखे कि जिसे पढ़कर तीनों प्रबल जातियां भारत की स्वाधीनता 
के नाम पर परस्पर कभी न मिलने पाएं । 

'वेशक, बेशक, हमारी वही मंशा है कल। पर ये गधे हिन्दुस्तानी इस 
बात को नहीं समझते । अपनी तारीफें पढ़-पढ़कर राजपूत राजा ओर जागीर- 
दार सरदार उसे जी भर-भरकर नज्ञरें और रिश्‍वते दे रहे हैं मैंने उसे लिख 
दिया है कि उनका मत रखमे को वह ये रिशवतें और नज़राने ले सकता हैँ! 
कम्पनी की सरकार को इसमें कोई उत्तर नहीं है ।' 

'उत्ते तो कम्पनी की सरकार से भी दाद मिलनी चाहिए जनरल _ 

महोदय !' 

ज़हर, मैंने गवने र्‌-जनरल को सब बातें लिखी हैं। सच तो यह है कि 
उसकी कलम और वुद्धि पर हम सब अंग्रेजों का भाग्य बंधा हुआ है । अब दो 
बातें हँ-एक तो यह कि हमें मध्य हिन्दुस्तान का सही नक्शा मिल जाए, 
जिसको मदद से हम आनेवाली मराठों की तीसरी लड़ाई को इस तरह जीत 
लें कि पेशवा की गद्दी का खात्मा ही हो जाए। दूसरे, वह अपनी किताव 
लिखकर राजपूतों का मन मराठों से फेर दे, जिससे हम राजपूत राजाओं के 
साथ धिधिया सरकार से ऊपर ही ऊपर पृथक्‌ संधि कर लें और उनका 
सम्बन्ध सिधिया सरकार से विच्छिन्न करके उन्हें भी कम्पनी के साथ 
सवसीडियरी संधि के जाल में लपेट लें । 

“अब तक जयपुर, जोधपुर आदि रियासतें सिंधिया की सामन्त धीं, 
ओर दूसरे मराठा-युद्ध के बाद सिंधिया और अंग्रेजों की जो संधि हुई थी, उसमें 
कम्पनी ने धिया और राजपूतों के इस सम्बन्ध को स्वीकार किया था । अब 
इस संधि के भंग होने पर सम्पूर्ण राजपुत रियासतें अंग्रेज़ी सरकार की सामन्त 
बन गई हैं। राजपूतों की परस्पर की फूट ने हमें बहुत मदद पहुंचाई है। और 
सबसे बड़ा काम टाड की वह पुस्तक कर रही है जो वह 'टाड राजस्थान' के 
नाम से लिख रहा है ।' 

“जनरल महोदय, तब तो टाड अंग्रेज़ कोम की भारी तेवा कर रहा है । 
मैं चाहता हूं कि खत लिखकर उसका अभिनन्दन करूं ।' 

ज़रूर करो, और मेरी ओर से भी उसे मुबारकबाद दो | और लिख दो कि 
नक्शे को फिर से संशोधित करके भेजे | किताब को भी जल्द खतम करे। 
अब हमारी आखिरी फतह का दारोमदार उसके इन दोनों कामों पर ही 
है । कल बादशाह का दरवार है। और अब वक्‍त आ गया है कि हम उसपर 
` साफःसाफप्रकट करदें कि वह कम्पनी सरकार का पेन्शनयाफ्ता है, शहनशाहे- 
हिन्द नहीं । इसलिए अब हम सब उपरी आदाब-अलकाब और दरबारी कायदे 

हटा देना चाहते हैं । कल के दरवारमें बादशाह को न नज़र पेश की जाएगी, 
न खरीते में अब गवर्नर-जनरल अपने को उसका 'फिदपीए-खास' लिखेगा, 
न कहेगा । इसके अलावा मैं दरबार में कुर्सी पर बैठकर बादशाह से मुलाकात 
करूंगा । यह सब तुम खुद बादशाह से मिलकर दरबार से पेश्तर तय कर 

लेना कर्नेल !' 

लेकिन जनरल महोदय, यह क्या वक्‍त से पहले हमारा कदम न होगा? 
आप तो जानते ही हैं कि बादशाह कम से कम हमको पसन्द करता है। 
क्योंकि वह जानता है कि अग्र हमारे चंगुल में फंसकर उसरी सल्तनत कभी 
उसके हाथों से नहीं जा सकती ।' 

'यह ठीक है । पर हमने बहुत दिनों से बादशाह के अधिकारों को नहीं 
माना है। जब तक हमें फायदा दीखा ऊपरी तौरपर हम वादशाह का अदब- 
कायदा दिखाते रहे। अव हमें बादशाह नाम तक की ज़रूरत नहीं रही है। फिर 
हम उसे अब एक माकूल रकम पेन्शन में दे रहे हैं, तो यह जरूरी है कि अब 
उसके राजत्व के लक्षण अलग कर दिए जाएं, और सल्तनत की बकाया 
सालाना आमदनी कम्पनी के अधिकार में रहे सिवाय अपने खास कुटुम्ब के 
ओर हर तरफ से उसके अधिकार परिमित कर दिए जाएं ।' 

'तो इसका मतलब यह कि सिवाय बादशाह की उपाधि के और सब 
स्वत्व सत्ता ओर अधिकार बादशाह से छीन लिए जाएं ।' 

बेशक, कम्पनी सरकार का यही मन्शा है। उस बूढ़े, अंधे भोर 
निकम्मे, निर्वल नामधारी बादशाह के लिए क्या यही काफी नहीं है कि उसे 
मराठों के पजे से मुकत करके हमने दया करके उसके पुश्तंती लालकिले में 
उसे आज़ाद छोड़ दिया है, कि वह जब तक चाहे जिन्दा रहे । और जब तक 
जिन्दा रहे बारह लाख रुपयों की शानदार पेंशन बेठे-विठाए पाता रहे--बस, 
खत्म ।' 

'क्या अब सिंधिया से कोई खतरा नहीं हैं ?' 

“खतरा अब और क्या हो सकता है ? लासवाड़ी के मंदान में उसका 
सब दम-खम चूर कर डाला गया । लेकिन कर्नेल, लासवाड़ी में ये लोग शैतान 
की तरह लड़े, कहना चाहिए बहाढुरों की तरह लड़े। अगर हमने हमले का 
ढंग बहुत सोच-विचारकर इस रीति पर न किया होता, जो कि जबरदस्त सेना 
के लिए भी, जो हमारे मुकाबले आ सकती थी, करना चाहिए, तो मुझे पूरा 
यकीन है कि दुश्मन की जो स्थिति थी--उससे हमारी करारी हार होती ।' 

“जब हो जाता जनरल महोदय !' 

“इसमें क्या शक है ! मैं कह सकता हूं कि मैं अपनी ज़िन्दगी-भर कभी 

इतनी बड़ी विपत्ति में नहीं फंप्ता था। मैं ईश्वर से प्रार्थना करता हूं कि फिर 
कभी ऐसी मुसीबत में न पड़, ।' 

'लेकिन जनरल महोदय, यदि फ्रांसीसी अफसर कम्प का नेतृत्व करते 
तो कदाचित्‌ कुछ और ही परिणाम होता ।' 

'यकीनन हमें मुंह की खानी पड़ती कर्नल ! मुझे तो पराजय सामने 
खड़ी ही दिखाई दे रही थी, कि इतने ही में मराठी सेना के नेता हमसे आ मिले। 
हमारे बहुत से अफसर और सिपाही अवश्य खेत रहे, पर अन्त में फतह हमारी 
ही रही। यह फतह मामूली नहीं थी कर्नल, भारत की निर्णायक लड़ाइयों 
में एक थी, क्योंकि लासवाड़ी की सेना उत्तरी भारत में मराठों की अन्तिम 
सेना थी । उसकी तोपें जो हमारे हाथ लगी हैं हमारी तोपों से कहीं उम्दा हैं ।' 

'आपको मुबारकबाद देता हूं माई लाड !' 

“बस, अब तो शिधिया को खत्म करने में दो ही बातें हैं । एक, ग्वालियर 
को दखल करना, जो सिंधिया की राजधानी है । दूसरे, सिंधिया और उसके: 
साथवाली सेना को परास्त करना । ग्वालियर की रक्षा अम्बाजी के सुपुदं थी, 
जो संदिग्ध चरित्र का मनुष्य था । अभी हम उसे पटा ही रहे थे कि सिंधिया 
स्वयं वहां जा बैठा । लासवाड़ी की लड़ाई से जयपुर के राजा और उसके सब 
बदमाश, दगाबाज सलाहकारों की अक्ल ठिकाने लग गई थी। वे सब हमारे 
ताबे हो गए। और बरहानपुर में सिंधिया ने भी कम्पनी के साथ उसी तरह 
सबसीडियरी सन्धि स्वीकार कर ली, जिस तरह कि पेशवा स्वीकार कर 
चुका था।' 

'तब तो यह एक मार्क की फतह थी।' 

“इसमें क्या शक है । इससे कम्पनी का भारतीय साम्राज्य इतना बढ़ 
गया है, जितना शायद किसी भी दूसरे युद्ध से नहीं बढ़ा था।' 

'यह गवनं र-जनरल महोदय की आशा से कहीं अधिक है, जिसका श्रेय, 
माई लाडं, अकेले आपको है। मैं आपका अभिनन्दन करता हूं जनरल 
महोदय ! ' 

'धन्यवाद कर्नल, परन्तु जब तक यह चोर होल्कर जिन्दा है, हम ` 
सुरक्षित नहीं हैं होल्करकी पराक्रमशीलता, उसका युद्ध-फकौशल और महृत्त्वा- 
कांक्षा देखते हुए हिन्दुस्तान में पूरी तरह शान्ति कायम रखने के लिए यह 

आवश्यक है कि उसकी शक्ति को एकदम तोड़ दिया जाए ।' 

'वेशक, बेशक ! और इसके लिए अब हमें जी-जान से कोशिश करनी 
है।' 

'यही बात है कनल, खेर, तो तुम वादशाह से सुबह ही मिलकर कल 
दरबार की वावत सब मामला साफ-साफ तय कर डालो ।' 

“बहुत अच्छा जनरल महोदय, और कुछ हुक्म है ?' 

“हां, उस बदनसीब नवाब बब्बू खां का कया हुआ ?' 

“वह तो बिलकुल दब्बू और पोच आदमी है। उसने विना पढ़े या सोचे- 
समझे हमारी शते मान ली हैं। यह इकरारनामा है, लीजिए ।' 

लाडं लेक ने इकरारनामा पढ़ा। कहा, 'ठीक है, मैं गवर्नर-जनरल को 
इसे भेज दूंगा । लेकिन उसको दिल्ली में कंद रखना ज़रूरी है।' 

'ऐसा ही होगा महोदय !' 

'तो गुड नाइट कर्नल !' 

“गुड नाइट सर !' 


20 


दरियागंज का फंज बाज़ार आज तो दिल्ली की नाक बना हुआ है। 
शानदार इमारतें, चौड़ी सड़कें, नये ढंग की जगमग रोशनी और बढ़िया 
दुकानों ने तो फैज़ बाज़ार को दिल्ली का प्रमुख बाजारबना ही दिया है, वह 
नई और पुरानी दिल्‍ली की कड़ी बन गया है । इसलिए सारा दिन मोटर, बस, 
रिक्शा और आने-जानेवाले आदमियों का तांता लगा रहता है । पर हम जिन 
दिनों की बात.कर रहे हैं उन दिनों को तो अब सौ बरस से भी अधिक बीत 
चुके हैं । उन दिनों फैज़ बाज़ार एक तंग और गंदा बाज़ारथा। उसमें ज्यादा- 
तर हलवाइयों, नानवाइयों और हज्जामों की दुकानें थीं । सड़क कच्ची, 
गलियां तंग और अंधेरी थीं। इस समय जहां सब्जी माकट है वहां एक कच्ची 
सराय थी, जहां ऊंट, घोड़े, खच्चर, गधे और उनके सवार मुसाफिर 
भरे रहते थे | सरेबाज्ञार भटियारिनें रोटियां पकातीं और सौदे पटाती थीं। 

दूकानों के कोनों पर या तो सस्ती टकियाही रण्डियां बैठती थीं या हिजड़े । 
सड़कों पर न रोशनी का इन्तजाम था, न गन्दे पानी के निकलने का । वास्तव 
में वह लालकिले में रहनेवालों का वाज़ार था, जिसमें किले वाले सिपाहियों 
और दूसरे लोगों को उनकी ज़रूरत की सभी चीज़ें मिल जाती थीं। 

फैज़बाज़ार के सामने दरिया की ओर घना जंगल था। जमुना का पानी 
बरसात में फैज़वाजार की सड़कों पर चढ़ आता था और दूकानें उसमें डूब 
जाती थीं। इस समय जहां फैज़ बाज़ार का थाना है, वहां अंग्रेजों की रेजी- 
डेन्सी थी । अंग्रेज रेज़ीडेण्ट उसमें रहता था। रेजीडेन्सी अच्छी-खासी किले- 
नुमा इमारत थी, जिसकी दीवारें बहुत पुख्ता थीं। उसकी फसीलों पर हर 
वक्त तोपें चढ़ी रहती थीं और हर वक्त लाल मुंह के फिरंगी सारजेण्ट पहरे 
पर मुस्तैद रहते थे। रेज़ीडन्सी के चारों ओर अंग्रेजों के बंगले थे। पर अभी 
वह्‌ मुहलला काफी आवादन था। रात में तो वहु पूरा जंगल दीख पड़ता था । 
आज जहां एक से एक बढ़कर बंगले और बाज़ार बन गए हैं, जो आधी रात, 
तक गुलज़ार रहते हैं, उन दिनों वहां दिन छिपते ही सन्नाटा हो जाता था । 
घर से वाहर निकलना जान खतरे में डालना था, क्योंकि चोर, डाकू, गलेकट, 
गिरहकट वहां घूमते रहते थे। दिल्‍ली दरवाज़ के बाहर जाना तो एकदम 
खतरे का काम था--खासकर रात के वक्‍त में | दिल्‍ली दरवाज़े की फसीलों 
के बाहर न कोई पक्की सड़क थी, न रास्ता। केवल एक सड़क महरौली को 
जाती थी, जो घूमकर मथुरा की सड़क से मिल गई थी । 

इसी फॅज़ बाज़ार में एक छोटी-सी बिसाती की दूकान थी । दूकान में 
पुराने सामान, तस्वीर, पुराने कपड़े, वर्तन, सुई-धागा, मिटटी के बर्तन, 
पुराने हथियार और ऐसी ही अगलम-बगलम चीज़ें बिकती थीं। बाहर से 
देखने में दूकान बड़ी गन्दी दीख पड़ती थी, जहां सब सामान बेतरतीबी से 
पड़ा रहता था । लोग इस दूकान पर से मछली और अण्डे से लेकर जूते और 
नमक-मसाले तक खरीद सकते थे । दूकान भीतर बड़ी गहरी चली गई थी। 
वहां दिन में भी अंधेरा रहता था। दूकान में दो-चार हुक्के हर वक्‍त 
ताज़ा दनादन तैयार रहते थे, ग्राहक हुक्का गुड़गुड़ाते और सौदा खरी- 
दते थे । दूकान के वाई ओर एक पतली गली मछली वाले बाज़ार तक चली 
गई थी। रात को इसी गली में घुप अंधेरा रहता था । दूकान के (क 


CC-0, Panini Kanya Maha Vidyalaya Collection. An eGangotri Initiative 


सोना और खून I3 


का दरवाज़ा इसी गली में था। यहीं पिछवाड़े की तरफ दूकान में एक अंध्रेरी 
कोठरी थी, जिसका द्वार भी उधर ही था । यहां बैठकर ग्राहक चण्डू और 
मदक के दम लगात या विलायती शराब पीते थे, जो कि इस दूकान पर खास 
तौर पर बेची जाती थी। 

टूकान के स्वामी का नाम हुसँती था। देखने में यह आदमी अच्छा 
खासा मसखरा लगता था। गला काटने और जहर खिलाने से लेकर कुरें- 
मगिरी करने तक कोई काम न था जो मियां हुसेनी न कर सकते हों। सारे 
कुकर्म इसी पिछली कोठरी में होते थे, जिसकी कानोंकान किसीको खबर भी 
नहीं लगती थी | , 

रात के नौ बज चूके थे। दूकान का सदर दरवाजा बन्द हो चुका था । 
पर पिछवाइेवाली कोठरी में इस समय हुसँनी आराम से वठा हुक्का पी रहा 
था। उसे कई मुलाकातियों के आने की उम्मीद थौ | मुलाकाती उसके लिए 
_ हमेशा लाभदायक होते थे । निठल्ले मुलाकातियों से वह वास्ता नहीं रखता 
था। इसी समय चौधरी ने जाकर कहा, 'मज़े से हुक्का गुड़गुड़ा रहे हो दोस्त।' 

'आा वई चौधरी, भीतर आ जा, फिक्र न कर । आजकल काम मंदा 
हो रिया है। आज के दिना तो बौतई सर्दी है कि तौबा ही शुक्र है। बस, 
मैं जरा जमा मैजिद तोड़ी सल करके अवी आया हूं। 

चौधरी भीतर आकर बैठ गए। इधर-उधर देखकर उन्होंने कहा, 
“साहब लोग आएंगे भी ?' 

“सुर ही मरे जो जूठ बोले । कसम रजक वई चौधरी, साब लाखों में 
आवेगे । साब लोग में ये बात लाख रुपये की है। बात के धनी होते हैं । बस 
अब बखत हो ही रिया है | फिर फैज़ बाज़ार में मेरी दुकान में जो शराब 
मिलती है, वह रेज़ीडेण्ट के बंगले पर भी नी मिलती । मैं सीधा बम्बई से 
चालान मंगाता हूं । लेकिन मेरा बकाया नजराना 52 

'कौल के मुताबिक ज़रूर मिल जाएगा। पहले वादा तो पूरा हो | 

“तेफिक्र रहो । तुम मेरे देहाती रिश्तेदार बन जाना, और मज़े में एक 
ठौर पड़े खुराटे भरना ।' 

'ऐसा ही होगा । खातिर जमा रखो।' 

“बई चौधरी, रिजक कसम, दगा की तो छुरा कलेजे के पार कर दूंगा । 

“दगा करके तो अपना ही काम बिगाड़ गा। यह भी समझते हो ?' 

'वो साब लोग आ रहे हैं। देखो विनकी आवाज है। अब चुपचाप 
पड़ रहो |! 

इसी समय दो अंग्रेज दूकान में घुसे। उनके साथ एक हिन्दुस्तानी मुसल- 
मान था। चौधरी ने पहचान लिया, वह बब्बूखां नवाब है। नशे में धुत। 
भय से आंखें फेली हुई । 

साहब लोगों ने मोढ़े पर बैठते हुए इधर-उधर देखकर चौधरी की ओर 
संकेत करके पुछा, 'यह कौन है ?' 

'मेरा जिग्री यार कल्लू है साब, जूजा घर में नई थी, बेठे-बेठे कुछ ऐसी 
घबराई हुई तुम जानो एकला आदमी । दिल में केया, चल वई जरा जुमा 
मंजिद तोड़ी सेल कर आवें । घर से निकला तो मेरा यार अपने मकान के 
दरवज्जे पर खड़ वा था। मैं भपक के अगाड़ बढ़ा ओर केया, क्यों बई कल्लू, 
सल को चल रिया है या नई। ये बोला--हां । बस हम खरामा-खरामा सँल 
करके आरिए हैं। आते ही अंटाढार हो गया । अब सुबू उट्ठेगा। साब, सुर 
ही मरे जो जूठ बोले।' । 

'वेल, यह बर्शीश लो । और इस आदमी को अपने घर में अभी बन्द 
रखो। भागेगा टो, टुमकू साब लोग गोली से उड़ा देगा । समझा, बड़ा साब 
का हुक्म है ।' 

“क्या मजाल साब, मुदे की टांग तोड़ दूं, निसा खातिर रहो ।' 

इसी बीच बब्बूखां जरा होश में आया । मालूम होता था, उसे बेहद 
शराब पिलाई गई थी और बहुत डराया गया था। उसने भयभीत नेत्रो से साहब 
लोगों की ओर देखकर कहा, 'साहब हमको घर जाने दीजिए | खुदा गवाह है, 
हम दगा नहीं करेंगे । में इज़्ज़तदार रईस हूं ।' 

'टुम बड़जात हाय । बड़ा साहेब बोला है, अभी टुमको कंड में 
रहना होगा। भागेगा तो टुम्मारा घर का सब औरट-मडं टोप से उड़ा दिया 
जाएगा ।' 

'लेकिन हम भागके कहां जाएगा साहब, हमको छोड़ दीजिए ।' 

'अबी तई। जब टक वह डाकू होल्कर सहारनपुर में है, टुम कंड 


रहेगा ।' 

साहब लोगों ने अपने हाथों से नवाब को उस कोठरी में बंद कर ताला 
जड़ दिया ओर हुसँनी को सख्त ताकीद करके चले गए। 

थोड़ी देर तक चौधरी उसी तरह चुपचाप ऑधे मुंह पड़े रहेँ। फिर 
उठकर उन्होंने कहा, 'हुसँनी मियां, यह अपना बकाया नज्ञराना लो, भौर 
मुझे जरा अकेले में भियां से बातें करने दो।' उन्होंने एक छोटी-सी अशर्फियों 
की थैली हुसेनी की गोद में फेक दी । 

'लेकिन चौधरी बई, ऐसा न हो कि तुम कैदी को ले भागो। और ये 
साले बन्दर मेरी दूकान को आग लगा दें।' 

'खातिर जमा रखो मियां, तुम्हारा कुछ नहीं बिगड़ेगा। बस मैं ज़रा मियां 
से बातें करूंगा ।' 

हुसेनी बाहर से ताला बन्द करके चला गया । चौधरी ने नवाब की ओर 
मुखातिब होकर कहा, 'मिजाज़ अच्छे हैं, नवाब साहब !' 

“तुम कोन हो भई, दोस्त या दुश्मन ? खुदा दोनों से बचाए ।' 

'आपको, इस वक्‍त दोस्त की जरूरत है या दुश्मन की [/ 

'खुदा जानता है भई, ज़रूरत तो दोस्त की है ।' 

'किसलिए ?' 

“इस दोजख से जो निकाल ले जाए।' 

'तो सुना नहीं, आपका घरबार तोप से उड़ा दिया जाएगा।' 

“खुदा की मार इन फिरंगियों पर, आखिर ये क्या चाहते हैं ?' 

“यह तो आप ही बताइए । क्यों यहां आपको बन्द किया गया है ? 

वे कहते हैं कि तुम द्वोल्कर के पिट्ठू हो । मैं कहता हूं, गलत बात है।' 

'आप तो श्रीमन्त होल्कर से बिल्कुल वास्ता नहीं रखते ?' 

'लाहौल पढ़ो म्याँ, क्‍यों मेरी गर्दन फिरंगियों के हाथ में फंसाते हो ।' 

“मैं तो आपको आज़ाद करना चाहता हूं ।' 

“वह किस तरह ?' 

. 'एक शर्त पर।' 

“कौन-सी शतं ? 

“किं आप श्रीमन्त होल्कर की मदद करे ।' 

“होल्कर मुझे क्या देंगे ?' 

“आपकी जानोमाल, इज्जत और खानदान की सलामती का वादा ।' 
“किस तरह ?' | 
“जिस तरह आप चाहें । श्रीमन्त जानते हैं कि इधर के रुहेले सरदार 
आपके रिश्तेदार हैं। वे इस समय असंगठित हैं। इसीसे फिरंगियों ने एक- 
एक करके आप सबको परकंच किया हुआ है | आप यदि सब मिलकर श्रीमन्त 
होल्कर सरकार की मदद करे, तो फिरंगियों का मुल्क से मुंह काला 
किया जा सकता है वरना सब रईसों की यही दशा होगी जो आपकी हो 
रही है।' 
आखिर होल्कर चाहते क्या हैं ?' 
'पांच हज़ार सवार, जिनका पूरा खच आप ही को उठाना होगा ।' 
'लाहौल पढ़ो म्यां, मैं इतने सवार कहां से लाऊंगा ! इससे तो फिरंगियों 
की अमलदारी अच्छी है ।' 
(तभी तो आप यहां कंदी बने हैं ।' 
‘बस कलकत्ता से हुक्म आया कि खत्म ।' 
'कंसा हुक्म ?' 
“कि हग रुहेले अंग्रेजों के ज्रेर-साये रहेंगे। मराठों से नहीं मिलेंगे। सब 
रुहेलों के सरदार बन्बू खां, वस ऊधो का लेन न माधो का देन ।! 
“अंग्रेज इसके बदले में क्या देंगे ?' 
वही, जो आप देने का वादा करते हैं। फकं इतना ही है कि आप पांच 
“हज़ार फौज चाहते हैं, अंग्रेज कुछ नहीं चाहते ।' 
'लेकिन मराठे आपके मुल्क के बाशिन्दे हैं ।' 
“हमें इससे क्या । हमारे लिए तो अंग्रेज़ी अमल ही ठीक है । बादशाह 
सलामत ने भी अपभा तख्तोताज उन्हें नज़र कर दिया है ।” 
i साहब, कुछ तो चेतो, आप कोम ओर वतन से गद्दारी कर 
"रहे हैं ।! 
'जाओ, जाओ, अपना काम देखो । वरना सिर धड़ पर नहीं रहेगा । 
“अपना नफा-नुकृसान नवाब बब्बूखां समझते हैं ।' 
चौधरी ने और बात नहीं की, वह निराश भाव से उठकर कोठरी से 
बाहर हो एक अंधेरी गली में घुस गए । 

बादशाह की शारीरिक और मानसिक दशा ऐसी न थी कि वह इस 
दरवार की जहमत को बर्दाश्त कर सके खासकर जब कर्नल आक्टरलोनी 
रेज़ीडेण्ट ने सुबह ही हाजिर होकर बादशाह से लाड लेक के सब मनसूबे 
बताए तो बादशाह तिलमिला उठा । उसने कहा, 'साहब, इस अन्धे और कंदी 
बूढ़े अपाहिज को अब क्यों उसके नौकरों के सामने जलील किया जाता है। 
किसलिए अत्र ये झूठ-मूठ के तमाशे आंखवालों को दिखाए जाते हैं। शुक्र 
है खुदा का मेरी आंखें न रहीं, और मैं वे बेअदबियां अपनी आंखों से न देख 
सकूंगा, जो आज तक शहनशाहे हिन्द के सामने नहीं हुई, और तैमूरी खान- 
दान जिन्हें देखने का आदी नहीं है।' 

'लेकिन जहांपनाह ऐसा क्यों सोचते हैं ! लाड महोदय का यह इरादा 
मुतलक नहीं है कि आपकी तौहीन हो । वे तो उन सब वादों को दुहराने और 
हुजूर को इस बात का यकीन दिलाने के लिए यह दरबार कर रहे हैं कि 
कम्पनी सरकार के साथ हुजूर का जो इकरार हुआ है, उसकी वे सब शर्तें 
जिनपर हुजूर को शक है, जरूर पूरी हो जाएंगी--बशर्ते कि आपकी तरफ से 
कोई वादाखिलाफी की बात न पैदा हो जाए। जनरल महोदय यही घोषणा तो 
इस दरबार में सरेआम करना चाहते हैं ।' 

'वे जो चाहें करें, मगर यह समझ लें कि मैं बेकस हूं। यदि मुझे धोखा 
हुआ तो मैं कहीं का न रहूंगा । इसके अलावा मुसलमान यह बर्दाश्त भी न 
करेंगे ।' 

प्यह तो हुजूर, धमकी की बात है। आपको इस बात का भी खयाल 
रखना चाहिए कि कम्पनी सरकारने आपको बारह लाख रुपया साल की पेन्शन 
दी है।' 

“दी है या देने का वादा किया है, यह साफ-साफ नहीं कहा जा सकता। 
फिर यह रकम तो मेरी ही सल्तनत की आमदनी का छोटा-सा हिस्सा है।' 

'जब हुजूरे-आला इस कदर शक्की हैं, तो मुझे कहना ही पड़ेगा कि जहां 
पनाह इस बात को भूल गए हैं कि अंग्रेजों ते आपको और आपकी सल्तनत 
को मराठों के पंजों से छुड़ाया है ।' 

'लेकिन अपने पंजों में गस लिया है। मैं नहीं जानता कि पुराने कंद करने 
वाले मराठे ज्यादा अच्छे थे कि ये फिरंगी ।' 

“तो हुजूर, अब भी यदि मराठों को पसन्द फमति हैं, तो आपको बखेर 
उनके पास पहुंचाया जा सकता है ।' 

और मेरी सल्तनत ?' 

“वह तो हमने तलवार के जोर पर फतह की है न आपसे, न मराठों से 
हमें भीख में मिली । आप उनसे मिलकर खुशी से तलवार उठाइए और जोर 
आजमाई कीजिए ।' * 

“य्ह आप शहनशाहे-हिन्द को चुनौती द रहे हैं ? ' 

'नहीं हुजूर, जो बात सच है वही अड, कर रहा हूं। मराठों के 
इस्तक्रबाल के लिए हमारी एक लाख तलवारें तैयार हैं | यदि हुजूर को 
अंग्रेजों पर भरोसा नहीं है तो हम खुशी से आपका भी शाही इस्तकबाल उसी 
तरह करते हैं ज॑सा मराठों का करना चाहते हैं ।' 

'लेकिन मैंने तो मराठों को दिल्‍ली से निकाल बाहर करने में अंग्रेजों 
को मदद दी है।' 

“तो अंग्रेजों ने भी हुजूर की जानोमाल की हिफाजत का जिम्मा 
लिया है और एक माकूल रकम की पेन्शन वेठे-बिठाए देना मंजूर किया 
है।' 

र ‘खेर, तो मैं यह चाहता हूं कि मेरे साथ जो वादे किए गए हैं वे पुरे 
हों ।' 

“इसीलिए लाडं लेक यह दरबार कर रहे हैं, कि फिर खास-आम के 
सामने वे वादे दुहरा दिए जाएं ।' 

'लेकिन दरवारी अदब ?' 

'हुजूर, हर मुल्क के अलग-अलग अदव-कायदे होते हैं। हम फिरंगी 
जिस तरह अपने मुल्क में अपने बादशाह से मुलाकात करते हैं, इतमीनात 
रखिए कि उसी तरह हुजूर से मुलग्कात करेंगे ।' 

खैर, तो मैं यह सब आप पर छोड़ता हूं, बस मुझे धोखा न हो ।' 

'हुजूर इतमीनान करें । अंग्रेज अपने वादों की पाबन्दी करेंगे ।' 

'लिकिन इतना कीजिए कि दरबार की कारवाई जल्द से जल्द खत्म हो 

दीवाने-खास में शाही दरबार की तैयारी हो रही थी । तख्ते शाही के सामने 
सात जड़ाऊ सुनहरी कुर्तियां बिछाई गई थीं, जिन पर लाड लेक और दूसरे 
अंग्रेज़् अफसर बैठने वाले थे। लाड लेक और कर्नल आक्टरलोती कुछ 
अफसरों के साथ फोजी वर्दी में लैस दरबार हाल में हाजिर थे । इतने में ही 
“अदब, कायदा, निगह रूबरू” की पुकार हुई, और बादशाह सलामत की 
सवारी हवादान पर सवार होकर दीवाने-खास में आई । सभी दरबारी सिर 
झुकाए खड़े थे, सिर्फ अंग्रेज अफसर तने हुए अपनी-अपनी तलवारों की मूंठ 
पर हाथ रखे चुस्त खड़े थे। 
बादशाहने तख्त पर बैठकर धीमी आवाज में कहा, (हम शाही दरवार में 
कम्पनी बहादुर के गवनंर-जनरल के एलची लाडे लेक का इस्तकबाल करते 


हैं ।' 

'मैं गवन र-जनरल महोदय की ओर से और अपनी ओर से भी बादशाह 
सलामत को धन्यवाद देता हुं और उनकी सलामती चाहता हूँ । मसरूफियत 
के कारण जनाब गवर्नर जनरल-बहादुर खुद तशरीफ नहीं ला सके, इसीसे 
मुझे उन्होंने अपने सब इख्तियारात देकर शाही खिदमत में भेजा है।' 

“तो मतलब बयान हो ।' 

“सबसे पहले मैं ऑन रेबूल कम्पनी बहादुर की सरकार की ओर से आपको 
यकीन दिलाता हूं कि कम्पनी बहादुर की सरकार ने जो-जो वादे किए हैं, वे 
सब पूरे किए जाएंगे । और इस त्रात का पूरा ध्यान रखा जाएगा कि बादशाह 
सलामत भौर उनके खानदान के किसी आदमी को कोई तकलीफ न हो । 
इसके अलावा लालकिले को चहारदीवारी के भीतरइन्तज्ञाम में कोई फिरंगी 
दखल नहीं देगा ।' 

“मनून हुआ, लेकिन मेरी बकाया पेन्शन ।' 

“उसके मृतल्लिक मैं गवर्नेर-जनरल को लिखूंगा। उम्मीद है कि वह 
आपको मिल जाएगी । खातिर जमा रहे ।' 

'तसल्ली हुई तो अब दरबार बर्खाशत, शुक्रिया ।' 

इतना कहकर बादशाह ने एक दस्तक दी, और तख्त से उठ खड़े हुए । हवा- 
दान आया और बादशाह महलों में चले गए। इस प्रकार चन्द मिनटों में ही 
यह दरबार खत्म हो गया महल में पहुंचते ही बादशाह बेहोश हो गए और 
शाही हकोम को बुलाने की दोड़-धूप होने लगी । लाड लेक ने यह दशा देखी तो 
वे तेज़ी से टमटम पर सवार होकर अपने बंगले पर पहुंचे और एक निहायत 
ज़रूरी खत ताबड़तोड़ गवनंर-जनरल को कलकत्ता रवाना कर दिया । 

चौधरी की दोड़-धूप कारगर नहीं हुई। दिल्‍ली में रहते उन्हें दो वरस 
बीत चुके थे। बादशाह सलामत से मिलने के भी उन्होंने बहुत जोड़-तोड़ 
मिलाए, पर बादशाह शाहआलम बीमार थे मुलाकात न हो सकी। इसी बीच 
बादशाह शाहआलम का देहान्त हो गया। और तख्त पर अहमदशाह रोनक- 
अफरोज हुए । कुछ दिन लालकिले में जश्न होते रहे। यह सब उलट-फेर 
दिल्ली में हो ही रहे थे कि तुरन्त सुना गया कि भरतपुर अंग्रेजों ने सर कर 
लिया । यह भी सुना कि होल्कर सरकार भरतपुर के इस पतन से इस कदर 
निराश हो गए कि वे पागल हो गए और कुछ दिन बाद उनका अन्तकाल हो 
गया । 

इस प्रकार देखते ही देखते मराठा-मण्डल का खात्मा हो गया । दिल्‍ली का 
तख्त उलट गया । भब तो भारत में अंग्रेज ही अंग्रेज थे । अब अंग्रेजों ही की 
कृपा-इष्टि प्राप्त करना चौधरी ने आवश्यक समझा | वे अवसर पाकर 
वजीरे-आज़म से मिले और होल्कर का खत उन्हें दिया । होल्कर ने उसमें 
चौधरी की बहुत सिफारिश की थी | वजीर चौधरी से बहुत मेहरबानी से पेश 
आया, और उसने शाही तौर पर चौधरी के चालीस गांवों का पक्का पट्टा 
नये सिरे से लिखाकर बादशाह सलामत की मुहर करा दी | इसके बाद उसने 

चौधरी को सलाह दी कि वे अंग्रेज़ रेज़ोमेण्ट आक्टरलोनी से किप्ती तरह 
मुलाकात करके अंग्रेजों की कम्पनी बहादुर से भी अपनी रियासत का पक्का 
पट्टा करा लें । 

वजीर ने ही चौधरी की दिल्‍ली की मशहूर रण्डी जुबेदा खातून से मुलाकात 
करा दी, जो आक्टरलोनी की नाक का बाल बनी हुई थी । चौधरी ने बहुत- 
सा रुपया चटाकर खातून को अपनी सिफारिश के लिए त॑यार कर लिया और 
उसकी सिफारिश से चौधरी का मतलब सध गया । उसकी तमाम जमींदारी 
का कबूली पट्टा कम्पनी बहादुर की सरकार से मंजूर हो गया और चौधरी 
ने लिख दिया कि वह बाकायदा कम्पनी बहादुर को खिराज्ञ-लगान देता रहेगा 
तथा फौज नहीं रखेगा । इस प्रकार कृतकृत्य होकर तथा दो बरस दिल्ली में 
रहकर चौधरी मुक्तेसर लौटा । 

चौधरी का घराना देखते ही देखते मुवतेसर में अपनी जड़ पकड़ गया, 
और आसपास के सब जञमींदारों से पद-प्रतिष्ठा और धन में अग्रगण्य हो गया । 

मुक्तेसर के आस-पास इस समय अनेक छोटी-छोटी मुस्लिम ज़मींदारियां 
थीं इनमें से कुछ तो रुहेले थे, जो अहमदशाह दुर्रानी के साथ आए थे, और 
अब यहीं बस गए थे। कुछ मुगल थे । उस अन्धेरगदी में जिसने जो इलाका 
हथिया लिया, वही उसका स्वामी बन बैठा था । बादशाह तो सिर्फ यही चाहता 
था कि उसे ठीक वक्‍त पर खिराज मिल जाए। शुरू में ये ज़मींदार बादशाह 
को खिराज ठीक-ठीक देते रहे, पर जब मराठों और अंग्रेजों ने बादशाह की 
शक्ति को छिन्न-भिन्न कर दिया, तो अब इन ज़मींदारों ने भी खिराज देना 
बन्द कर दिया । बादशाह की शक्ति न थी कि इनसे खिराज वसूल करे । इसी 
से जब कम्पनी बहादुर का अधिकार हुआ और बादशाह केवल पेन्शन पाने 
के अधिकारी रह गए तो अंग्रेजों ने बेरहमी से खिराज और लगान उगाहना 
आरम्भ किया। अव ये ज़मींदार अंग्रेजों को खिराज देते और ठसक से रहते 
थे। 

मुक्तेसर के पास बड़ा गांव के मियां का दबदबा सबसे बढ़-चढ़कर था। 
ये बीस गांवों के मालिक थे । उनके सौजन्य, उदारता तथा धर्मवृत्ति से प्रभा- 
वित होकर चौधरी का आरम्भ ही में उनसे प्रेम हो गया । बड़ा गांव के मियां 
ने ही चौधरी की आरम्भ में बहुत मदद की थी । चौधरी इस अहसान को भूले 

नहीं । दुर्भाग्य से इस वक्‍त का बड़ा गांव का इलाका सम्पन्न नहीं रहा। बड़े 
मियां पर चौधरियों ही का बड़ा कर्जा लद गया था । पर चौधरी और बड़े 
मियां के बीच जो प्रेम और मंत्रीभाव था वह ज्यों का त्यों ही रहा। ये दोनों 
ही सरदार, जिनमें एक शरीफ मुसलमान ओर दूसरे धर्मनिष्ठ हिन्दू थे, 
परस्पर पड़ौसी ज्मींदार थे । और उनका अप्रना रहन-सहन और आपसी 
व्यवहार कैसा था, इसकी यत्किचित्‌ झलक उपन्यास के प्रारम्भः में हमने 
दिखाने की चेष्टा की है। यह काल यद्यपि राजनीतिक अन्धेरगर्दी का था, 
परन्तु हिन्दू-मुसलमान आपस में प्रेम से रहते थे । उनके भाईचारे के सम्बन्ध 
अट्ट थे । वे परस्पर सच्चे पड़ोसी ओर सच्चे मित्र थे, जिसका दिग्दर्शन 
आरभम्भिक परिच्छेदो में है । 

॥। 


रणजीतसिह का मुंह पश्चिम की ओर फेरकर, और सतलुज के इस पार 
के सब इलाकों पर अपना अधिकार कर अब अंग्रेजों ने बड़ादांव लगाया । रण- 
जीतर्सिह को उकसाकर उसे अफगानिस्तान पर हमला करने को अकेला छोड़ 
दिया । शीघ्र ही सिखों और पठानों में वैरभाव बढ़ने लगा । अब ब्रिटिश 
भारत भौर उसके भावी आक्रमणों के बीच पंजाब एक दीवार हो गया था। 
इधर अंग्रेजी राज्य के विस्तार के लिए सतलुज का मैदान साफ हो गया था। 

इस समय मालकम और.महदीअलीखां अंग्रेजों के एजेण्ट ईरान में बे 
हुए वहां के बादशाह बाबाखां को अफगानिस्तान के विरुद्ध भड़का रहे थे, और 
इधर सर मैटक्राफ पंजाब में महाराजा रणजीर्तातह के दरबार में एजेण्ट की 
हैसियत से बैठे हुए रणजीत सिंह को अफगानिस्तान पर हमला करने को उकसा 
रहे थे । अब नई चाल अंग्रेजों ने यह खेजी कि लाडं एर्लाकस्टन को अंग्रेज 
सरकार का विशेष दूत बनाकर अफगानिस्तान भेज दिया, जिप्तका उद्देश्य 
यह था कि वह अफगानिस्तान में वहां के बादशाह शाहशुजा को ईरान के 
खिलाफ लड़ाई करने के लिए उकप्ताए और उसे यह विश्वास दिलाए कि रूस 
और फ्रांस मिलकर हिन्दुस्तान पर हमला करनेवाले हैं, और उस आपत्ति का 
मुकाबला करने के लिए अंग्रेजों और अफगानिस्तान की सरकारों में मित्रता 
रखनी ज़रूरी है। अंग्रेज नहीं चाहते थे कि अंग्रेजों की यह चाल रणजीतिह 
को मालूम हो जाए और वह चौकन्ता हो जाए, इसलिए एलफिस्टन चालाकी 
से रणजीतसिह के इलाके से नीचे ही नीचे उसमे बत्रता हुआ बीकानेर,बहावल- 
पुर ओर मूलतान के रास्ते पेशावर में जा पहुंचा । परन्तु इस समय बेचारा 
शाहशुजा अनेक मुसीबतों में घिरा हुआ था । उस समय अफगानिस्तान में 

आपस की लड़ाइयां और बगावतें जारी थीं। | 

इसलिए अफगानिस्तान के बादशाह और वहां के दरबार ने एलफिस्टन 
को काबुल में घुसने की इजाजत नहीं दी, और न बादशाह ने उससे मुलाकात 
करना मंजूर किया । परन्तु एलकिस्टन ने बहुत मीठी-मीठी बातें कीं, और 
उन्हें विश्वास दिलाया कि मेरा उद्देश्य आपकी मदद करना और अंग्रेजों के 
साथ दोस्ती के सम्वन्ध पैदा करना है। आखिर शाहशुजा ने एलफिस्टन से 
पेशावर में आकर मुलाकात की और पूछा-- 

आपका यहां मेरे मुल्क में आने और मुझसे मुलाकात करने का मकसद 
क्या है?” 

'मैं ऑनरेबुल कम्पनी की सरकार की ओर से आपको यह सूचित करने 
आया हूं कि अफगानिस्तान को रूस, फ्रांस और ईरान तीनों से खतरा है। 
इसलिए मेरी प्रार्थना है कि आप फ्रांसीसियों और ईरानियों को अपने राज्य 
में न घुसने दें ओर यदि ये लोग भारत पर हमला करना चाहें, तो आप उन्हें 
रोकने में अंग्रेजों को मदद दें ।' 

जब किसीके घर में आग लगी हो तो उसे दूर का डर देखने की फुर्संत 
नहीं मिल सकती । इस वक़्त अफगानिस्तान घरेलू बगावतों की मुसीबतों से 
घिरा हुआ है। इसलिए यदि अंग्रेज हमारी दोस्ती का दम भरना चाहते हैं तो 
वे पहले अफगानिस्तान की बगावतों को शांत करने में मेरी मदद कर।' 

यह्‌ एक सीधा सवाल था, जिसका जवाब एलफिस्टन जैसे चतुर, चालाक 
अंग्रे के दिमाग में भी हाजिर न था । उसने कहा, “मुझे अफसोस है कि ऑन- 
रेबुल कम्पनी की सरकार ने मुझे इस मसले पर बातचीत करने का अधिकार 
नहीं दिया है। और मैं ऐसी किसी मदद का आपसे वादा नहीं कर सकता ।' 

इसपर अफगानिस्तान के वज़ीर मुल्ला ज़कर ने गुस्सा होकर कहा, 
“यह्‌ एक अजीव बात है कि भंग्रेज़ अपने दुश्मनों के खिलाफ तो शाहे-काबुल 
की मदद चाहते हैं लेकिन वे काबुल के बादशाह को उसके दुश्मनों के खिलाफ 
मदद देना नहीं चाहते । इसका साफ यह मतलब है कि आप जिस सुलह का 
पेगाम लेकर आए हैं, उसका पुरा फायदा अंग्रेज़ों को है और सारा खतरा 
शाहे-अफगानिस्तान को ।' 


एलाफिस्टन भी ताव में आ गए। उन्होंने जरा तेज़ होकर कहा, 'तो 

क्या आपके कहने का मतलब यह है कि मैं शाहे-अफगानिस्तान को धोखा दे 
रहा हूं ?' 

'जी नहीं, मैं यह नहीं कहता कि आप हमारे बादशाह को धोखा देना 
'चाहते हैं, लेकिन मेरा जाती ख्याल है कि आप इतने सीधे नहीं हैं जितना कि 
आप अपने को ज़ाहिर करते हैं। हकीकत तो यह है कि आपका तौरो-तरीका 
बड़ी चालबाजी का है, और आपके साथ कोई मामला तय करने से पेशतर- 
खूब होशियारी से रहने की ज़रूरत है ।' 

एलफिस्टन का मुंह लाल हो गया, ओर उसके मुंह से शब्द नहीं निकला । 
यह एक ऐसा करारा तमाचा उसके मुंह पर पड़ा था कि जिसका उसके पास 
जवाब न था । कारण यह था किइस समय शाहे-काबुल जिन मुसीबतों में फंसा 
हुआ था, वे सब अंग्रेजों ही की पैदा की हुई थीं। अफगानिस्तान के अन्दर 
इन्हीं सब उपद्रवों को खड़ा करने के लिए महदीअलीबां और सरमालकम को 
ईरान भेजा गया था, और ईरान की सरकार को एक नकद रकम भी दी 
गई थी। 

शाहे महमूद ने इस समय शाहशुजा के खिलाफ बगावत खड़ी कर रखी 
थी, और शाहशुजा तथा शाहे महमूद दोनों को जमानशाह के विरुद्ध भड़काकर 
अंग्रेज़ों ने ईरान से अफगानिस्तान भिजवा दिया था। इसके अतिरिक्त हाल 
ही में अंग्रोज़ों ने रणजीतिह को भी अफगानिस्तान के विरुद्ध भड़क़ा दिया 
था। ऐसी हालत में एलफिस्टन के पास शाहे-काबुल के प्रश्‍न का कोई जवाब 
ही नथा। 

जब शाह ने एलफिस्टन को चुप देखा, तो आहिस्ता से कहा-- खुदा के 
लिए अब आप अपने इलाके को लौट जाइए । खुदा हाफिज ।' 

लेकिन एलफिस्टन जैसा पुरुष निराश होकर नहीं लौट सकता था । खास- 
कर इसलिए भी कि रूस के हमले का डर पूरा-पूरा बना हुआ था | उसने 
गुस्सा पीकर उण्डे दिमाग से विचार किया और कहा, 'शाहे-अफगानिस्तान 
के घरेल मामलों में अंग्रेज़ सरकार को पड़ना मुनासिब नहीं है, इसलिए मैं 
मजबूर हूं, लेकिन यदि अफगान सरकार अंग्रेजों से दोस्ती की सन्धि करे तो 
अंग्रेज़ सरकार अफगान सरकार को फिलहाल एक माकूल रकम नकद देने 
को राजी है, और आइन्दा भी जब तक कि अफगानिस्तान के शाह अंग्रेजों 

से दोस्ती का बर्ताव रखेंगे, उन्हें यह रकम बराबर हर साल मिलती रहेगी।' 

शाह ने इसे स्वीकार किया और अफगानिस्तान और अंग्रेजों की सन्धि 
हो गई । और अफगानिस्तान की सैनिक शक्ति और अफगानिस्तान और 
भारत के मार्गों और मागं की कोमों की पूरी जानकारी प्राप्त करके एलफिस्टन 
यंजाब की राह हिन्दुस्तान लौटा । 


2 


ईस्ट इण्डिया कम्पनी इंग्ल॑ण्ड की पालियामेंट के कानून द्वारा कायम हुई 
थी । कम्पती के अधिकारों को कायम रखने के लिए पालियामेंट हर बीस बरस 
बाद नया कानून पास करती थी, जिसे चार्टर एक्ट कहते थे । सन्‌ ]83 में 
जो चार्टर एक्ट बनाया गया उसमें इंग्लैंड का बना माल भारत के सिर मढ़ने 
और भारत के प्राचीन उद्योग-धन्धों का नाश करने का विधिवत्‌ प्रयत्न किया 
गया । यही एक्ट भारत की भारी भयंकर दरिद्रता और असहायता का मूल 
कारण बना । इस समय तक सुरत से विलायत को जो कपड़ा भेजा जाता था, 
वह्‌ अत्यन्त कड़े और निष्ठुर अत्याचारों द्वारा वसूल किया जाता था । जुलाहों 
को उनकी इच्छा और हित दोनों के विरुद्ध कम्पनी से काम का ठेका लेने 
ओर उस ठेके के अनुसार काम करने को मजबूर किया जाता था। बहुधा 
जुलाहे इस प्रकार काम करने की अपेक्षा भारी जुमनि अदा कर देना पसन्द 
करते थे । उन दिनों अंग्रे जच बढ़िया माल के लिए जुलाहों को जो दाम देते थे, 
उससे कहीं अधिक दाम डच, फ्रेंच, पुतंगीज़ और अरब के सौदागर घटिया 
माल के लिए देते थे | 

कम्पनी के व्यापारी रेज़ीडेण्ट.ने यह बन्दोबस्त किया था कि कम से कम 
निश्चित दामों पर थान खरीदकर समस्त कपड़े के व्यापार पर अंग्रेज़ी कम्पनी 
का एकाधिकार स्थापित हो जाए । इस जबरदस्ती से तंग आकर जुलाहों ने 
अपना पेशा छोड़ दिया । अंग्रेजों ने इस बात के लिए कि कोई जुलाहा 
दूसरा पेशा न करने पाए, यह कानून बना दिया कि कोई जुलाहा फौज में 
भरती न होने पाए तथा कोई जुलाहा विनाअंग्रेज़ अफसर की आज्ञा के शहर 

के दरवाज़ों से बाहर न निकलने पाए । आसपास के देशी राज्यों को भी 
दबाया जाता था कि उनके इलाके का कोई कपड़े का थान कम्पनी के सौदा- 
गरों और दलालों के अतिरिक्त किसी दूसरे के हाथों न बेचा जाए। यहां तक 
कि इन मामलों में अंग्रेजी अदालतों का भी उपयोग होता था। बंगाल के 
जुलाहे तो कानून द्वारा आजीवन गुलाम वना दिए गए थे। वे हवालात में 
बन्द कर दिए जाते थे और उनका माल जब्त करा दिया जाता था । 

सन्‌ ।8.3 के नपरे चाटंर के जारी होते से पहले भारत और इंग्लैंड के 
वीच व्यापार करने का अधिकार ईस्ट इण्डिया कम्पनी को ही प्राप्त था । 
परन्तु अब इस नये चार की बदौलत कम्पनी से यह अनन्याधिकार छीन 
लिया गया, और भारत के साथ व्यापार करने का दरवाज़ा प्रत्येक अंग्रेज 
व्यापारी के लिए खोल दिया गया । इसका अर्थ यह था कि अब भारतीय प्रजा 
पर अत्याचार करने और उसे हर प्रकार से लूटने का अधिकार प्रत्येक अंग्रेज 
को मिल गया था । इसके अतिरिक्त यह भी तय हुआ था कि भारत के 
उद्योग-धन्धों को नष्ट करके इंग्लैंड के उद्योग-धन्धों को बढ़ाया जाए, ओर 
इंग्लैंड का बना माल ज़बर्दस्ती हिन्दुस्तान में बेचा जाए। अंग्रेजों को 
भारत में रहने और काम करने की अनेक सुविधाएं दी गई थीं। भारत 
के खर्चेसे भब तक आसाम ओर कुमायूं क्षेत्र में चाय की खेती के प्रयोग हो 
रहे थे। अब उनके सफल होने पर वे सब बगीचे अंग्रेज़ सौदागरों को सौंप 
दिए गए । भारत के खर्च परअनेक भंग्र जों को चाय का बीज लाने चीन भेजा 
गया । वे चीनी काशतकारों को भारत में लाए, जिन्होंने भारत में चाय के 
बाग लगाए और अंग्रेजों ने चाय बोने की रीतियां उनसे सीबीं । चाय के इन 
बागों में काम करने के लिए ये गोरे मालिक कुलियों को गुलामी-प्रथा पर ही 
रखते थे। उनके अत्याचारों की कहानियां बढ़ती जा रही थीं। इसी प्रकार 
लोहा और नील के कामों के ठेके भी इन अंग्रेजों को दिए जाते थे और उन्हें 
भारत से धन और कानून की सहायता दी जाती थी। 

भारतीय कारीगरों के रहस्यों का पता लगाने की अनेक रीतियां और 
ज़ोर जुल्म काम में लाए जाते थे । भारतीयों को विलायती शराब पीने क रीचे का 
चस्का भी इसी सुम्रय से लगा। छोटे-बड़ें शहरों में विलायती शराब की दुकानें 
खुल गई थीं। साथ ही भारतीयों में यूरोप के ऐश-आराम तथा दिखावटी 

सामान खरीदने की आदत बढ़ती जातीःथी । 

इस प्रकार भारतीय उद्योग-धन्धे, चरित्र और जीवन-क्रम का तेज़ी से 
ह्लास होने लगा था। 

प्लासी के युद्ध से वाटरलू के युद्ध तक अर्थात्‌ 757 से ]8]5 तक, 
लगभग एक हज़ार मिलियन पाउण्ड अर्थात्‌ पन्द्रह अरब रुपया शद्ध लट का 
भारतं इंग्लैंड पहुंचा था, जिसके बल पर लंकाशायर और मानचेस्टर के भाप 
के इंजनों से चलनेवाले नये कारखाने धड़ाधड़ उन्नत हो रहे थे। इसका अर्थ 
यह था कि अट्ठावन वर्ष तक पचीस करोड़ रुपया सालाना कम्पनी के नौकर 
भारतवासियों से लूटकर अपने देश ले जाते रहे । संसार के किसी भी सभ्य 
देश के इतिहास में भयंकर लूट की इससे बढ़-चढ़कर मिसाल नहीं मिलती । 
इस लूट के मुकाबले तो महमूद गज़नवी ओर मुहम्मद गौरी के हमले और 
लूट महज़ खेल थे । यह भी जानना चाहिए कि उस समय के और आजके 
समय में एक ओर पचास का अन्तर है । 

इस भयंकर लूट ने ही इंग्लैंड की नई ईजादों को फलने और वहां के 
कारखानों को जन्म देने का अवसर दिथा । 

इससे दिन-दिन इंग्लैंड की आय बढ़ती चली गई और उसी औसत से 
भारत की दरिद्रता बढ़ने लगी, जिसका परिणाम आगे चलकर यह हुआ कि 
उन्तीसवीं शताब्दी के अन्तिम चरण में भारत के सब उद्योग-धन्धे कहानी- 
मात्र रह गए, और जो देश सो बरस पहले संसार का सबसे अधिक धनी देश 
था, वह सौ बरस के अंग्रेज़ी राज्य के परिणामस्वरूप संसार का सबसे निर्धन 
देश हो गया । इसी समय गूढ़ पुरुष लाडं हे[्टग्ज गवर्न र-जनरल होकर भारत 
आया। ६ 

सन्‌ 82 में नेपोलियन तबाह होकर रूस से लौटा । उसके छः लाख 
योद्धाओं में से साठ हज़ार ही जीवित बचे थे, जो अर्धमृत अवस्था में थे । 
इससे नेपोलियन के सब हौसले पस्त हो गए, और भारत पर आक्रमण करने 
तथा रूस से सहायता लेने के सब सपने टूट गए । ठीक इसी समय इंग्लैंड 
प्रशिया और रूस उसके विरुद्ध उठ खड़े हुए, और इन संयुक्त शक्तियों ने 
परास्त करके नेपोलियन को सिंहासनच्युत कर एल्वा में जो इटली के पश्चिमी 
तट पर है, नजरबन्द कर दिया। परन्तु वह महत्त्वाकांक्षी वहां से अवसर 

पाकर भाग निकला | इसी समय उसके शतु यूरोप के वंटवारे में परस्पर 
खटक रहे थे। यह अभिसन्धि देख वह फिर फ्रांस का बादशाह बन बैठा । 
परन्तु वह्‌ इस वार केवल सौ दिन तक ही बादशाहत कर सका | उसके विरुद्ध 
सारा यूरोप आपस केझगड़े भुलाकर सुगठित हो गया । अन्त में वाटरल 
के संग्राम में उसे पराजित होकर अंग्र जों का बंदी होना पड़ा । उन्होंने उसे सैंट 
हैलेना के टापू में केद कर लिया, जहां वह छः वर्ष कंद रहकर मर गया । 

सन्‌ 82 में जव नेपोलियन पर तवाही आई, ठीक उसके एक वर्ष 
बाद सन्‌ ]8]3 में हेस्टिग्ज गवने र-जनरल होकर भारत में आया, और इसी 
साल कम्पनी का चाटंर भी बदला । यह चार्टर बहुत वाद-विवाद और छान- 
बीन के वादतयार किया गया था । और इसपर स्पष्ट ही इंग्लैंड की बढ़ती हुई 
महत्वाकांक्षाओं का प्रभाव था। सन्‌ 807 में नंपोलियन लगभग सारे यरोप 
का अधिपति बन गया था । और 793 में तो वह भारत-विजय के इरादे से 
मिस्र तक पहुंच चुका था । पर इंग्लैंड उसके आगे चट्टान की भांति अड़ गया, 
जिससे टकराकर वह चकनाचूर हो गया। यूरोप में नैपोलियन के पतन के 
वाद उसकी लगभग सम्पूणं महत्त्वाकांक्षाओं को अपने मन में समेटकर हेस्टिग्ज़ 
भारत में आया था और उसने भारत में आते ही चौमुखा आक्रमण आरम्भ 
कर दिया था । सन्‌ ]83 का चार्टर इंग्लैंड की बढ़ती हुई जनत्रांति का 
प्रतीक था । इससमय इंग्लैंड पर तीसरे जाजं का शासन था, जो अन्धा, बहरा 
और पागल था । इसके वाद हेसिंटग्ज ही के काल में वह बादशाह मर गया और 
जाजं चतुर्थं बादशाह बना, जो वड़ा शराबी, ऐयाश, जुआरी और नालायक 
आदमी था । इस समय इंग्लैंड का मंत्रिमण्डल उकस रहा था। और इंग्लैंड- 
भर में नई हवा बहने लगी थी | फ्रांस के साथ बाईस वर्ष लोहा लेकर इंग्लैंड 
विजयी हुआ था--इसलिए वह गवं से इतरा रहा था। 


3 


माक्विस आफ हेस्टिर्ज बड़े ही गृढ़ पुरुष थे। इस समय वे ईस्ट इण्डिया 
कम्पनी के गवर्नर-जनरल थे, पर कम्पनी की तत्कालीन आथिक अवस्था बड़ी 

डाँवांडोल थी । बाज़ार में कम्पनी की हुण्डी बारह फीसदी बटूटे पर चल रही 
थी । माक्विस का ध्यान तुरन्त अवध के नवाव-वजीर की ओर गया । यह वह 
समय था जव अंग्रेज दिल्ली सम्राट के रहे-सहे प्रभाव का एकदम अन्त कर देने 
के लिए उत्सुक थे । अब तक अवध का नवाब दिल्‍ली का एक सूबेदार और 
मुगल दरबार का एक वजीर था। हेस्टिग्ज ने लखनऊ में एक दरवार किया 
और नवाब वजीर गाजीउद्दीन हैदर को वाज़ाब्ता बादशाह का खिताब दे 
दिया । इसका अभिप्राय यह था कि अवध का नवाब अब से दिल्‍ली के बादशाह 
के अधीन नहीं रहा । परन्तु इसका यह अर्थे न था कि वास्तव में नवाब की 
स्वाधीनता बढ़ गई है । गाज़ीउद्दीन को वादशाह बनाते हुए यह शर्ते साफ- 
साफ कर ली गई थी कि बादशाह होने से कम्पनी के साथ उसके सम्बन्धों में 
कोई अन्तर नहीं पड़ेगा । इस सिलसिले में लगभग अपना आधा राज्य नवाव- 
वज़ीर ने कम्पनी को दे दिया था । जिस समय गाज़ी उद्दीन सिंहासन पर बेठा 
था उस समय मृत नवावका संचित चौदह करोड़ रुपया राजकोष में नकद था, 
जिसपर अंग्रेजों की इष्टि पड़ी थी । अब वह बड़ी तेज़ी से खाली हो रहा था। 

गाज़ीउद्दीन किताबी मुल्ला के नाम से प्रसिद्ध थे । ये दिन-रात कुरान 
के पन्ने उलटा करते थे। व्यवहार से वे भद्र और शिष्ट थे । फिर अंग्रेजों ने 
तो उन्हें बादशाह बनाया था, इसलिए उनके प्रति कृतज्ञ होना और विनम्र 
रहना उनके लिए और भी लाज़िमी था | इसीसे जव बादशाह को सनद देकर 
गवर्नर-जनरल बहादुर लखनऊ से विदा होने लगे तब गाज़ीउद्दीत हैदर ने 
उनसे हाथ मिलाते हुए कहा, 'मेरा जानोमाल आपके लिए हाजिर है; खुदा 
हाफिज ! ल्््स्््च्स्य्य्ल्लस्न्न्म््ल्लज्ज््ज्ल्ज्ज्लब्नल्ड 

निस्सन्देह यह कोरा शिष्टाचार का-वाकक्‍्य था, परन्तु चतुर गवर्नेर- 
जनरल ने नये बादशाह का वह बहुमूल्य वाक्य अपनी स्मृतिपुस्तक में तुरन्त 
नोट कर लिया और उसपर पोलीटिकल डिपार्टमेंट के सेक्रटरी स्विण्टन साहब 
और कौंसिल के मेम्बर आदम साहब की साक्षी करा ली। 

मेजर वेली उन दिनों लखनऊ के रेजीडेण्ट थे। इनकी बेअदबी और 
बुरे व्यवहार से गाजीउद्दीन जिन्दगी से बेज़ार हो गए । परन्तु मेजर वेली 
ऊपर से संकेत पाकर ही उनसे ऐसा व्यवहार करता था। गवर्नर-जनरल ने 
बादशाह के ऊपर मेजर वेली के प्रभूत्व को रिवट लगाकर और भी अधिक 

पक्क्रा कर दिया था । मेजर वेली छोटी-छोटी बातों में बादशाह पर हुक्म 
चलाता था । वह चाहे जब विना पूर्व सूचना के नवाब के महल में जा धम- 
कता । उसने अपने गुर्गे बड़ी-बड़ी तनख्वाहों पर जबदंस्ती महल में लगवा दिए 
थे, जो महल के राई-रत्ती हाल-चाल उस तक पहुंचाते रहते थे । वह भभागे 
बादशाह के साथ बड़ी शान से वात करता, और उसके साथ ऐसा व्यवहार 
करता कि वह अपने कुटुम्वियों और नौकरों तक की नज़र में गिर जाए। 

दिल्‍ली के केन्द्र को भंग करने और भारत के शिक्षा और वाणिज्य को 
गारत करने के बाद अव अंग्रेज्ञों के नये मंसूबे यह थे कि भारत को एक ब्रिटिश 
उपनिवेश बना दिया जाए, और अधिक से अधिक अंग्रेजों को भारत में बसा 
दिया जाए। इसीसे उनके लिए मुक्त वाणिज्य का द्वार खोल दिया गया था। 
वे अपने साम्राज्य के सपने साकार कर रहे थे उनकी मुख्यअभिलाषा यह थी 
कि जेसे आस्ट्रेलिया, अफ्रीका भौर अमेरिका में अंग्रेज़ी बस्तियां कायम हो 
चुकी हैं, वैसी ही भारत में हो जाएं परन्तु भारत का गर्म जलवायु इस कार्य 
के उपयुक्त न था कि अधिक अंग्रेज भारत में बसाए जाएं । फिर भी हिमालय 
की रमणीय घाटियां, देहरादून, कुमायूं, गढ़वाल आदि के इलाके उण्डे थे । 
अंग्रेज़ चाहते थे कि भारत के गरम मेदानों की अपेक्षा हिमालय की घाठियों 
ही में ये अंग्रेज़ी उपनिवेश स्थापित किए जाएं, जहां अंग्रे जों की अपनी नैतिक 
और शारीरिक शक्तियां ज्यों की त्यों कायम रह सकें । परन्तु उस समय वे सब 
नेपाल साम्राज्य के अधीन थे, जो स्वाधीन राज्य था । इसलिए अब भारत पर 
पुरा पंजा जमाकर उन्होंने नेपाल की ओर रुख किया। अंग्रे ज़ कुछ दिन पूर्व ही 
लाहौर के महाराज रणजीतसिंह को नेपाल से लड़ा चुके थे। अब युद्ध को 
उकसाने के लिए, कुछ सरहदी झगड़े खड़े कर लिए और बिना मामले का निप- 
टारा किए विवादग्रस्त ज़मीन पर कब्जा कर लिया । इस प्रकार युद्ध की 
पृष्ठभूमि तैयार हो गई। परन्तु अब सबसे बड़ी समस्या रुपये की थी । 
गवर्नेर-जनरल को अब अपने नये बादशाह की याद आई । उसने कहा था कि. 
मेरा जानोमाल आपके लिए हाजिर है । 

उसने अपने सेक्रेटरी रिकेट को लखनऊ भेजा और कहा कि नवाब- 
बादशाह ने दो करोड़ रुपया देने का वादा किया था, वह रुपया वसूल कर 
लाए। 

सेक्रेटरी रिकेट साहब रेजीडेन्सी पहुंचे और गवर्नर-जनरल का संदेश 
रेजीडेण्ट को सुनाया सुनकर मेजर वेली ने कहा-- 

'मुझे तो याद नहीं, कब गाज़ीउद्दीन हैदर ने मेरे सामने गवर्नेर-जनरल 
को दो करोड़ रुपया देने का वादा किया था ।' 

'लेकिन गवर्नर महोदय की स्मृतिपुस्तक में साफ लिखा हुआ है कि मेरा 
जानोमाल आपके लिए हाजिर है। इसका मतलब हुआ, तमाम फौज और पूरा 
खज़ाना । 

'लिकिन वह तो महज शिष्टाचार की वात थी । वे मुसलमान हैं, अपने 
शिष्टाचार के तौर पर ही उन्होंने वह वात कही थी।' 

शतो कोई परवाह नहीं, गवनर-जनरल बहादुर यह रुपया दान में नहीं 
मांगते । वतौर कजे नवाब दे सकते हैं, उनका खज़ाना अभी तक भरपुर है।' 

और यह कर्जा हमारी कम्पनी की सरकार शायद सौ या हज़ार वरस 
बाद चुकाएगी ?' 

'यह तो तव देखा जाएगा, जव चुकाने का वक्‍त आएगा । अभी तो क्रे 
लेने-भर की बात है ।' 

'लेकिन मुझे गवर्नर-जनरल का आदेश मिला था । बहुत जोर-जुल्म 
करने पर नवाब एक करोड़ रुपया देने को राजी हुए हैं। यह वात मैंने गवर्न र- 
जनरल को लिख भी दी थी ।' 

“इसीलिए तो उन्होंने मुझे भेजा है। आपने बड़ी ही योग्यता से एक 
करोड़ रुपये की स्वीकृति ली है। इसके लिए गवर्नर-जनरल महोदय आपके 
उपकृत हैं। परन्तु और एक करोड़ रुपया लिए विना काम नहीं चलेगा। दो 
करोड़ रुपया तो होना ही चाहिए ।' 
 'मैनहीं समझता कि नवाब इतना दे भी सकेगा । फिर भी शायद और 
पचास लाख का प्रवन्ध कर सके ।' 

“पचास लाख नहीं। पुरे दो करोड़ रुपये चाहिए। मेजर, यह गवनंर- 
जनरल साहब बहादुर का हुक्म है। इसकी तामील होनी ही चाहिए ।' 

और मेजर वेली को कसकर बादशाह की गर्दन दबोचनी पड़ी। जिस 
तरह भी सम्भव हुआ बादशाह वजीर को दो करोड़ रुपया अंग्रेजों को देना 
पड़ा। इसके लिए बादशाह को बहुत सताया गया । बड़ी यातनाए दी गई । 

यह रुपया नेपाल को जेर करने में खर्च किया गया । नवाब का खज़ाना राई- 
रत्ती खाली हो गया और नवाब का दिल भी टूट गया । इसी अवस्था में भग्न- 
हृदय बादशाह ने दम तोड़ा । 


4 


इस समय नेपाल का राज्य कम्पनी के राज्य से बहुत छोटा था। दोनों 
राज्यों के बीच पंजाब में सतलुज से लेकर विहार में कोसी नदी तक लगभग छः 
सौ मील लम्बी सरहद थी । अंग्रेजों ने इस सरहद पर पांच मोचे वांधे और 
पांचों स्थानों से आक्रमण करने का प्रवन्ध कर लिया । एक मोर्चा लुधियाना में 
केल आक्टरलोनी के अधीन था। दूहरा मेजर-जनरल जिलेप्सी के अधीन 
मेरठ में था। तीसरा मेजर-जनरल वुड के अधीन बनारस और गोरखपुर में 
, था। चौथा मुशिदावाद भौर पांचवां कोसी नदी के उस पार पूर्णिया की सरहद 
और सिक्किम राज्य के सिर पर था। इन सव मोचों पर अंग्रेज सरकार की 
तीन हज़ार सेना मय उत्तम तोपखाने के जमा हो गई थी, जिसका सामना 
करने के लिए नेपाल दरवार मुश्किल से बारह हज़ार सेना जुटा सका था । 
उसके पास न काफी धन था, न उत्तम हथियार । और कूटनीति में तो वे 
अंग्रेजों के मुकाबले बिलकुल ही कोरे थे । 
मेजर-जनरल जिलेप्सी ने सबसे पहले नेपाल-सीमा का उल्लंघन कर 
देहरादून क्षेत्र में प्रवेश किया । नाहन और देहरादून दोनों उस समय नेपाल 
राज्य के अधीन थे। नाहन का राजा अमरसिह थापा था, जो नेपाल दरवार 
का प्रसिद्ध सेनापति था। अमरसिंह ने अपने भतीजे बलभद्रसिह को केवल छः 
सौ गोरखा देकर जिलेप्सी के अवरोध को भेजा | बलभद्रसिह ने बड़ी फुर्ती से 
देहरादून से साढ़े तीन मील दूर नालापानी की सबसे ऊंची पहाड़ी पर एक 
छोटा-सा अस्थायी किला खड़ा किया । यह किला बड़े-बड़े अनगढ़ कुदरती 
पत्थरों और जंगली लकड़ियों की सहायता से रातोंरात खड़ा किया गया था। 
हकीकत में किला क्या था, एक अधूरी अनगढ़ चहारदीवारी थी । परन्तु बलभद्र 
ने उसे किले का रूप दिया, और उसपर मजबूत फाटक चढ़वाया। उसपर 

नेपाली झण्डा फहराकर उसका नाम कलंगा दुर्ग रख दिया। 

अभी बलभद्र के वीर गोरखा इन अनगढ़ पत्थरों के ढोकों को एक पर 
एक रख ही रहे थे कि जिलेप्सी देहरादून पर आ धमका । उसने इस अद्भुत 
किले की बात सुनी भौर हंसकर कर्नेल मावी की अधीनता में अपनी सेना को 
किले पर आक्रमण करने की आज्ञा दे दी । जिलेप्सी की सेना में एक हजार 
गोरा पल्टन और अढ़ाई हजार देशी पल्टन सेना थी । परन्तु बलभद्र के इस 
किले में इस समय केवल तीन सौ जवान और इतनी ही स्त्रियां और वच्चे थे । 
उसने उन सभीको मोचे पर तैनात कर दिया । 

मावी ने देहरादून पहुंचकर उस अधकचरे दुर्ग को घेर लिया और अपना 
तोपखाना उसके सामने जमा दिया। फिर उसने रात को बलभद्र के पास दूत 
के द्वारा संदेश भेजा कि किले को अंग्रेजों के हवाले कर दो । बलभद्रसिह ने 
दूत के सामने ही पत्र को फाड़कर फेंक दिया और उसी दूत की जवानी कहला 
भेजा कि अंग्रेजों के स्वागत के लिए यहां नेपाली गोरखों की खुखरियां तैयार 
हैं। 

संदेश पाकर मावी ने रातोंरात अपनी सेना नालापानी की तलहटी में 
फेला दी और किले के चारों ओर से तोपों की मार आरम्भ कर दी । इसके 
जवाब में किले के भीतर से गोलियों की वौछारें आने लगीं । तोपों के गोलों 
का जवाब वन्दूक की गोलियों से देना कोई वास्तविक लड़ाई न थी । और 
अंग्रेज उनपर हंस रहे थे । परन्तु शीघ्र ही उन्हें पता लग गथा कि नेपालियों 
के जौहर साधारण नहीं हैं । रात-दिन सात दिन तक गोलावारी चलती 
रही, परन्तु कलंगा दुर्ग अजेय खड़ा रहा। 

जनरल जिनेप्सी इस समय सहारनपुर में पड़ाव डाले उत्कण्ठा से देहरा- 
दून की घाटियों की ओर ताक रहा था । जब उसे अंग्रेजी सेना के प्रयत्नों की 
विफलता के समाचार मिले, वह गुस्से से लाल हो गया और अपनी सुरक्षित 
सेना को ले नालापानी जा धमका । सारी स्थिति को देखने, समझने और 
आवश्यक व्यवस्था करने में उसे तीन दिन लग गए | उसने सेना के चार भाग 
किए । एक ओर की पल्टन कनल कारपेण्टर की अधीनता में आगे बढ़ी । 
दूसरी कप्तान फास्ट की कमान में, तीसरी मेजर कैली की और चौथी कप्तान 
केम्पबेल की कमान में। इस प्रकार अंग्रेजों ने एकबारगी ही चारों ओर से दुर्ग 

पर आक्रमण कर दिया । कलंगा दुर्ग पर धड़ाधड़ गोले वरस रहे थे और दुर्ग 
के भीतर से वन्दूके तोपों का दनादन जवाब दे रही थीं । अंग्रेज़ी सेना का जो 
योद्धा दुगं की दीवार या द्वार के निकट पहुंचने की हिमाकत करता था, वहीं 
ढेर हो जाता था, वापस लौटता न था। इस समय नेपाली स्त्रियां भी अपने 
बच्चों को पीठ पर बांधकर बन्दूक दाग रही थीं । अनेक वार अंग्रेजी सेना ने 
दुर्गं की दीवार तक पहुंचने का प्रयत्न किया, पर हर वार उन्हें निराश होना 
पड़ा । अनगिनत अंग्रेज सिपाहियों और अफसरों को गोरखा गोलियों का 
शिकार होकर वहीं ढेर होना पड़ा। 

वार-वार की हार और विफलता से चिढ़कर जनरल जिलेप्सी स्वयं तीन 
कम्पनियां गोरे सिपाहियों की साथ लेकर दुर्ग के फाटक की ओर बढ़ा। 
परन्तु दुर्गं के ऊपर से गोलियों और पत्थरों की बौछारें पड़ीं तो गोरी पल्टन 
भाग खड़ी हुई । गुस्ते और खीझ में भरा हुआ जिलेप्सी अपनी नंगी तलवार 
हवा में घुमाता हुआ दुर्ग के फाटक तक बढ़ता चला गया । जब वह फाटक 
से केवल तीस गज के अन्तर पर था कि एक गोली उसकी छाती को पार 
कर गई और वह वहीं ढेर हो गया । 

गोरखों के पास केवल एक ही छोटी-सी तोप थी। वह्‌ उन्होंने फाटक 
पर चढ़ा रखी थी। उसकी आग के मारे शत्रु आगे बढ़ने का साहस न कर 
सकते थे । इसके अतिरिक्त, तीखे तीर भी गोरखे वरसा रहे थं। 

जनरल जिलेप्सी की मृत्यु से अंग्रेजी सेना में भय की लहर दौड़ गई । 
तुरन्त मावी ने भंग्र जी सेना का नेतृत्व हाथ में लेकर सेना को पीछे लौटने का 
आदेश दिया । अंग्रेजी सेना बेंत से पिटे हुए कुत्ते की भांति कम्पों में लौट 
आई । मावी अब किले पर आक्रमण का साहस न कर सकता था । वह घेरा 
डालकर पड़ा रहा । किलेवालों को सांस लेने का अवसर मिला। 

मावी ने दिल्ली सेंटर को मदद भेजने को लिखा और वहां से भारी तोप- 
खाना और गोरी पल्टन देहरादून आ पहुंची । इसके वाद नये साज-बाज से 
किले का मुहासरा किया गया। भव रात-दिन किले पर गोले बरस रहे ये। 
गोलों के साथ दीवारों में लगे अनगढ़ पत्थर भी टूट-टूटकर करारी मार करते 
थे । एक-एक करके किले के आदमी कम होते जाते थे । गोला-बारूद की भी 
कमी होती जाती थी । परन्तु बलभद्रसिह की मूंछें नीची झुकती नहीं थीं । 

उसका उत्साह और तेज वेसा ही बना हुआ था। इस प्रकार दिन और सप्ताह 
बीतते चले गए । 

अकस्मात्‌ ही किले में पानी का अकाल पड़ गया । पानी वहां नीचे की 
पहाड़ियों के कुछ झरनों से जाता था। और अब यह झरने अंग्रेज़ी सेना के 
कब्जे में थे । उन्होंने नाले बन्द करके किले में पानी जाना बन्द कर दिया था। 
धीरे-धीरे प्यासी स्त्रियों और बच्चों की चीत्क्ारें करुणा का स्रोत बहाने 
लगीं । दीवारें अब बिलकुल भंग हो चुकी थीं, उनकी मरम्मत करना सम्भव 
न था । तोप के गोले निरन्तर अपना काम कर रहे थे । उन तोपों की भीषण 
गर्जना के साथ ज़ख्मियों की चीखें, पानी की एक बूंद के लिए स्त्रियों और 
बच्चों का कातर क्रंदन दिल को हिला रहा था। ये सारी तड़पनें, चीत्कारें 
और गर्जन-तरजंन सब कुछ मिलकर उस छोटे-से अनोक दुर्ग में एक रीद्ररस 
का समा उपस्थित कर रहा था। और उसकी छलनी हुई भरन दीवारों के 
चारों ओर अंग्रेजी तोपें आग ओर मृत्यु का लेन-देन कर रही थीं । 

एकाएक ही दुर्गे की बन्दूक स्तब्ध हो गई। कमाने भी बन्द हो गई। 
अंग्रेज़ों ने आश्चयंचकित होकर देखा--इप्ती समय दुर्ग का फाटक खुला। 
अग्र ज सेनापति सोच रहा था कि बलभद्रसिह आत्मसमर्पण करना चाहता है। 
उसने तत्काल तोपों को बन्द करने का आदेश दे दिया । सारी अंग्रेज सेना स्तब्ध 
खड़ी उस भनन दुर्ग के मुकत द्वार की ओर उत्सुकता से देखने लगी । बलभद्र ही 
सबसे पहले निकला । कन्धे पर बन्दूक, हाथ में नंगी तलवार, कमर में खुखरी, 
सिर पर फोलादी चक्र, गले में लाल गुलूबन्द। और उसके पीछे कुछ घायल, 
कुछ वेघायल योद्धा बन्दरकें कन्धों पर और नंगी तलबारें हाथ में लिए हुए, 
उनके पीछे स्त्रियां जिनकी पीठ पर बच्चे कक्षकर बंधे हुए और हाथों में नंगी 
खुखरियां । कुल सत्तर प्राणी थे। सब प्यास से वेताब। 

बलभद्र का शरीर सीधा, चेहरा हुंसता हुआ, मूं छे चढ़ी हुईं सिपाही की 
नपी-लुली चाल चलता हुआ वह अंग्रेज़ी सेना में धंसता चला गया । उसके पीछे 
उसके सत्तर साथी स्त्री-पुरुष । किप्तीका साहस उन्हें रोकने का न हुआ । 
बलभद्रसिह अंग्रेजी सेना के वीच से रास्ता काटता हुआ साथियों सहित नाला- 
पानी के झरनों पर जा पहुंचा । सब्रने जी भरकर झरने का स्वच्छ ठण्डा और 
ताज़ा पानी पिया। फिर उसने मंग्रेज़ जनरल की ओर मुंह मोड़ा उसी तरह 

बन्दूक उसके कन्धे पर थी और हाथ में नंगी तलवार। उसने चिल्लाकर कहा, 
'कलंगा दुर्ग अजेय है ! अब मैं स्वेच्छा से उसे छोड़ता हूं।' और वे देखते ही 
देखते अपने साथियों सहित पहाड़ियों में गुम हो गए। अंग्रेज जनरल और सेना 
स्तब्ध खड़ी देखती रह गई । | 

जब अंग्रेज दुर्ग में पहुंचे, तो वहां मर्दों, औरतों और बच्चों की लाशों 
के सिवा कुछ न था। ये उन वीरों के अवशेष थे, जिन्होंने एक डिवीज़न 
अंग्रेज्ञी सेना को एक महीने से अधिक काल तक रोके रखा था । और जहां 
के संग्राम में जनरल जिलेप्सी को मिलाकर अंग्र जों के इकतीस अफसर और 
78 सिपाही काम आए। 

अंग्रेजों ने किले पर कब्जा करके उसे जमींदोज़ कर दिया । इस काम में 
केवल कुछ घण्टे लगे । 


5 


कर्नल टाड की कूटनीतिक सहायता से हेस्टिग्ज ने राजपूतों और सिंधिया 
के सम्बन्धों को तोड-फोड़ डाला ओर तमाम राजपूत रियासतों को अपना 
सामन्त बनाकर सबसीडीयरी सन्धि के जाल में फांसकर परकेच कर लिया। 
अब उसे सिंधिया को अन्तिम किस्त मात देना शेष था । अब भी सिधिया अन्य 
सब देशी नरेशों से कहीं अधिक शक्तिशाली था। उसकी सेना अभ्यस्त, तोप 
खाना व्यवस्थित और उसकी दृष्टि चौकन्नी थी । वह उस समय अपने राज्य 
के सबसे अधिक धन-सम्पन्न इलाके के बीचोंबीच ग्वालियर में बेठा था । और 
वह अब आखिरी बार अपनी किस्मत का फैसला करने को मदान में उतरा 
था । लाड हे्टिग्ज इस समय सिंधिया पर अपनी शक्ति केन्द्रित कर रहा था 
और वह स्वयं उसके समक्ष मोर्चे पर आया था। 

ग्वालियर से लगभग बीस मील दक्षिण में, छोटी सिन्धु नदी से लेकर 
चम्बल तक अत्यन्त ढालू पहाड़ियों की एक पंक्ति थी, जो घने जंगलों से ढको 
हुई थी । उसमें केवल दो मागं थे, जिनसे गाड़ियां और सवार पहाड़ी को पार 
कर सकते थे । एक छोटी सिन्धु नदी के बराबर से, दूसरा चम्बल के पास से। 

हेस्टिंग्ज ने इस महत्त्वपूर्ण सामरिक महत्त्व के स्थान को कर्नेल टाड के नये नक्शे 
की सहायता से खूब बारीकी से जांचा और अपनी सेना के बीच के डिवीज़न 
द्वारा एक ऐसी जगह घेर ली जिससे कि छोटी सिन्धु नदी के वरावर के रास्ते 
से सिधिया का आ सकना असम्भव हो गया । और दूसरे रास्ते के पीछे मेजर 
जनरल डनकिन की डिवीज़न को खड़ा कर दिया । 

दुर्भाग्य की वात थी कि महाराज सिंधिया ने सेनिक इष्टि से इस 
महत्त्वपुणं स्थान की सुरक्षा का कोई विचार ही नहीं किया, जो उसकी राज- 
धानी से केवल बीस मील के अन्तर पर था । ज्यों ही सिंधिया अपने शानदार 
तोपखाने को लेकर, जिनमें सौ से ऊपर पीतल की बड़ी तोपें थीं, घाटी पर 
पहुंचा तो सामने अंग्रेजों की छातियां तनी देख सिर पीटकर रह गया । अब 
युद्ध का कोई प्रश्‍न ही न था । | 

अब [सिंधिया के सामने सिवा इसके कोई चारा न था कि या तो जो 
सन्धिपत्र अंग्रेज उसके सामने रखें उसपर वह चुपचाप दस्तखत कर दे, या 
अपने शानदार विशाल तोपखाने को मथसब सामान और गोला-बारूद के और 
अपने सबसे अधिक कीमती इलाकों को अंग्रेजों के हाथ छोड़कर अपने थोड़े-से 
साथियों के साथ, जो उसके साथ जा सकें, पगडण्डियों के रास्ते उन पहाड़ियों 
के पार निकल जाए । 

सिंधिया ने सिर धुन लिया, ओर अंग्रेजों के सम्धिपत्न पर हस्ताक्षर कर 
दिए। इस सन्धि से अंग्रेजों का उसपर पुरा अधिकार हो गया । और सिंधिया 
ने पुरी अधीनता स्वीकार कर ली । इस्त प्रकार बिना ही यृद्ध के मराठों का 
यह सबसे बड़ा स्तम्भ ढह गया । 

दूसरे मराठा-युद्ध के बाद बाजीराव को कम्पनी ने अपने ही हित केलिए 
पुना की मसनदपर बिठाया था । क्ियात्मकइष्टि से इस समय बाजी राव अंग्रेजों 
का कैदी था । इसपर कम्पनी बहादुर के कर्मचारी उसकी वेड़ियों को निरन्तर 
कसते ही रहते थे। इस समय पूना दरबार में रिशवतखोरों और विएवास घातियों 

का वाज़ार गर्म हो रहा था। बाजीराव क मन्त्रियों से लेकर घरेलू सेवकों 
तक सब पैसा पाकर अंग्रेजों की जासूसी कर रहे थे । अब हेस्टिग्ज़ ने एल- 
फिस्टन को पूना दरवार का रेजीडेण्ट बनाकर भेजा । उनकी गृद्धरष्टि 
बाजीराव के उवंर प्रान्तों पर पड़ी, जिनकी आय इस समय भी डेढ़ करोइ 
रुपया वाषिक थी । एल्फिन्स्टन चलता-पुर्जा, कूटपुरुष और चालाक आदमी 
था ही । इत समय तक भी काठियावाड़, नवानगर, जूनागढ़ का अधिराज 
पेशवा बाजीराव ही था, परन्तु अंग्रेजों ने बिना ही पेशवा से पूछे इन नरेशों 
से युद्ध कर उनसे बड़ी-बड़ी रकमें जुमानि में वसूल कर लीं । इसके अतिरिक्त 
निजाम और गायकवाड के साथ पेशवा का कुछ पुराना झगड़ा था। ये दोनों 
राज्य इस समय अंग्रेजों के सं रक्षण में आ गए थे और वे पेशवा की अब कुछ 
भी आन न मानते थे | गायकवाड़ की रियासत तो अंग्रेजों के हाथ का खिलौना 
ही थी । इन रियासतों के एजेण्टों से मिलकर अंग्रेज रेजीडेण्ट एल्फिन्स्टन 
निरन्तर नित नये षड्यन्त्र पेशवा के विरुद्ध कर रहा था। यहां तक कि पेशवा 
के हितैषीजनों को मरवा डाला तक गया। उन दिनों इस प्रकार की हत्याएं 
आम बात थीं। बड़े-बड़े महत्त्व के लोग भी आसानी से मरवा डाले जाते थे 
और हत्या पेशवा के सिर थोप दी जाती थी । 

इस समय बहुत-से विश्वासघाती अंग्रेजों के टुकड़ों पर पल र हे थे। 
इन विश्वासघातियों में एक बालाजी पन्तनालू था । यह आदमी शुख में 
सतारा में किसी घराने में पांच-छः रुपये माहवार का नौकर था । पुना आकर 
वह रेजीडेण्ट के यहां नौकर हो गया। शीघ्र ही वह अपनी चालाकी ओर 
कारगुज्ञारी के कारण एल्फिन्स्टन की नज़र पर चढ़ गया और पवक्रा जासुस 
बन गया | वह पेशवा की राई-रत्ती बातों की खबर अंग्रेजों को देता था। 
दूसरा ऐसा ही आदमी यशवन्तराव घोरपाड़े था, जो पेशवा के विरुद्ध झूठी- 
सच्ची बातें बनाने और मुकदमे तैयार करने में एक ही था। 

अन्ततः अंग्रेजों ने बाजीराव के मन्त्री त्यम्बक को उसपर हत्याओं और 
षड़यंत्रों के आरोप लगाकर चुनार में कद कर लिया, जहां वह घुल-घुलकर मर 
गया । वास्तव में व््यम्बकजी अंग्रेजों के मार्ग का एक कांटा था । वह एक 
योग्य जागरूक मराठा राजनीतिज्ञ था। वह सदा ही पेशवा को अंग्रेज़ों के 
बिरुद्ध सावधान करता रहता था। इसलिए उस कांटे को दूर कर अब अंग्रेज 

तीसरे मराठा-युद्ध की विशाल तैयारी में लगे। 

सिहगढ़, पुरन्दर और रायगढ़ के किले कम्पनी को मिल ही चुके थे । 
पर कम्पनी को सरकार तो अब असहाय बाजीराव से भेड़िये और मेमने की 
कहानी के समान क्षण-क्षण पर बदल रही थी। अंग्रेज संगीनों, ज।सूसों और 
कूटनीति से बाजीराव को दवोचते और हत्या तक के अपराध की स्वीकृति 
कराते जा रहे थे । बाजीराव अब बेहद घबरा गया । जासूसों, संगीनों और 
कूटनीति से भयभीत होकर वह पंढरपुर चला गया । वहां से वह सतारा कें 
निकट माहुली तीथं जा पहुंचा, जहां कि कृष्णा और पन्ना नदी का संगम 
है । 

वहां उसने सर जान मेलकम को बुलाया और कहा, 'संगीनों के बल 
पर मुझसे सन्धि पर दस्तखत कराए गए हैं। और एल्फिन्स्टन ने मेरे ऊपर 
जासूसों का ऐसा जाल बिछाया है कि मैंने किस दिन क्या खाया, यह भी 
उन्हें पता लगता रहता है। मैं तो अब भी अंग्रेजों से सच्ची मित्रता 
चाहता हूं ।' 

सर जान मेलकम ने उसे सलाह दी, 'अंग्रेज़ इप्त समय पिण्डारियों के 
दमन के लिए संन्य-संग्रह कर रहे हैं। आप भी एक सँन्य-संग्रह करके 
उनकी सहायता कीजिए | उससे आपके और अंग्रेजों के सम्बन्ध ठीक हो 
जाएंगे ।' 

भोले बाजीराव ने यह बात गांठ बांध ली, और मेलकम की सलाह के अनु- 
सार अंग्रेज़ों की मदद के लिए सेना जमा करना आरम्भ कर दिया । यहीं वह 
अंग्रेज-क्ूटनीति से मात खा गया, जिसके कारण उसे पदच्युत हो आगे तीस 
बरस भंग्रंजों के कंदी की भांति काटने पड़े । 


7 
अभी सूर्योदय हुआ ही था कि एक ब्रिटिश जहाज 'बम्बई के बन्दरगाह 


पर आकर लगा। इस जहाज की प्रतीक्षा बड़ी देर से की जा र ही थी, क्योंकि 
इसमें कुछ अंग्रेज सैनिकों की टुकड़ियां, सैनिक अफसर और नये ढंग की 

बन्दूकं और तोपें आनेवाली थीं । 

सूर्यं की शरत्‌कालीन धूप में हारबर के उस छोर पर पहाड़ियां चमक 
रही थीं, जिनपर दूर कहीं-कहीं मराठों के पहाड़ी किले चुपचाप आकाश में 
सिर ऊंचा किए खड़े थे। आजकल वम्बई का जो सबसे गुलजार इलाका फोट 
के नाम से प्रसिद्ध है, उन दिनों यहां अंग्रेजों का किला और उसके चारों ओर 
कुछ पुख्त इमारतें थीं, जो सब यूरोपियनों की थीं और जहां यूरोपियन सौदा- 
गरों ने अपनी कोठियां तथा ब्यापारिक अड्डे बनाए हुए थे। उस समय नगर 
के इस भाग में कोई सुरक्षा की दीवार भी न थी। सड़कें भी अपूर्ण थीं, यद्यपि 
इस बन्दरगाह को बसे अव पचास बरस वीत चुके थे। किले की फसीलें भी 
ऐसी न थीं जो किसी अच्छे आक्रमण का मुकावला कर सके । 

जहां जहाज ने लंगर डाला था, वहां से सैंट थामस केथेडूल का टावर 
दीख रहा था--जो अभी हाल में ही बनकर तैयार हुआ था । जहाज से अनेक 
अंग्रेज़ और डच यात्री किनारे पर उतरकर अपने-अपने माल-असबाब की देख- 
भाल कर रहे थे। दुभाषिये लोग ओर गाइड उस समय अपने-अपने 
सटिफिकेट्स लिए यात्रियों का ध्यान अपनी ओर आकर्षित कर रहे थे और 
टूटी-फूटी हिन्दरस्तानी-अंग्रेजी में वता रहे थे, कि बिना उनकी सहायता के 
उन्हें इस अपरिचित भूमि में बहुत तकलीफ होगी। वे लुट जाएंगे। परन्लु' 
यदि वे उनकी सहायता लेंगे तो लाभ में रहेंगे ओर सुरक्षित भी । 

इन आगत यात्रियों में एक तरुण भंग्रेज़ आतुरता से ऊंची गर्दन उठाए, 
किसीको उस भीड़-भाड़ में खोज रहा था। जब उसे कोई परिचित चेहरा न 
दिखाई दिया, तो उसने हताश होकर एक गाइड को संकेत से अपने पास 
बुलाया और कहा, 'क्या तुम मुझे कैप्टन मुर के बंगले पर पहुंचा सकते हो ।' 

“यैस साब, मैं मूर साब को बखूबी जानता हूँ। आप मेरे साथ आइए, 
असबाब की चिन्ता मत कीजिए, मेरा आदमी पहुंचा देगा। मैं 'इज़्जतदार 
गाइड हूं सर ! यह मेरे पास मेकलिन साब का सर्टिफिकेट है, जो बम्बई के 
मशहूर सौदागर हैं ।' 

तरुण ने एक उड़ती नज़र कागज़ पर डाली और उसके साथ हो लिया। 

अभी वे दोतों थोड़ी ही दूर गए थे कि सामने से एक अफसर सैनिक 
वर्दी डाटे और एक हाथ में चांदी की मूठ की छड़ी लिए धीरे-धीरे भ्राता दीख 

पड़ा । गाइड ने यूवक के कान में कहा, 'वे कप्तान मूर आ रहे हैं सर, 
कप्तान मूर ।' 

युवक ने आगे बढ़कर अपना परिचय दिया । कंप्टन ने अपनी हाथ की 
छड़ी पीछे आनेवाले खिदमतगार को दी और हाथ मिलाते हुए तरुण का स्वा- 
गत किया । 

उसने कहा, 'जहाज़ तीन दिन देर से आया है। हम घबरा रहे थे कि 
क्या कारण हो सकता है। एलिस का खत मुझे ठीक समय पर मिल गया था । 
मैं आशा करता हूं कि तुम शीघ्र ही अपने मिशन में सफल होओगे, और 
सामने पहाड़ियों पर चारों ओर जो किले देख रहे हो, उनमें से किसी न 
किसी पर कब्ज्ञा करके बहादुरी और नेकनामी हासिल करोगे। खैर, अभी 
लुम मेरे घर चलकर आराम करो, और बातें फिर होंगी ।' 

उन दिनों मञ्षगांव में अमीर और अफसर अंग्रेजों की कोठियां बसी 
थीं । वहां पर कनंल मूर एक उम्दा फ्लैट में शान से रहता था। वह भकेला 
था और उसकी सेवा में अनेक हिन्दुस्तानी नौकर थे । वह एक शानदार अफ- 
सर था, और शान से रहता था । उसने घर का सबसे बढ़िया सजा हुआ 
कमरा अपने मेहमान को दिया । और शीघ्र ही ब्रेकफास्ट चुनने का आडंर . 
वेरा को दिया । 

ब्रेकफास्ट की टेबल पर शाही भोजन तैयार थे। रेड एण्ड व्हाइट की 
शराब, जो उस समय अमीर ही पी सकते थे, टेबल पर सजी थी । इसके अति- 
रिक्त अनेक जाति की स्वादिष्ट मछलियां थीं । एक प्लेट में पम्फेल्ट मछली 
थी जिसे ऊंचे तवके के खाने के शौकीन अंग्रेज बहुत ही पसन्द करते थे। स्वाच 
सालमन की प्लेटें भी थीं जो यहां बम्बई में काफी महंगी मछली थी । घ्रान 
मछली की स्वादिष्ट करी की उम्दा डिशें तैयार की गई थीं । दोनों दोस्त 
प्रसन्तमन होकर ब्रेकफास्ट का आनन्द ले रहे थे। आगन्तुक तरुण को लम्बे 
जहाज़ी सफर के बाद, जहां सूखा मांस और मछलियां सीमित माता में 

मिलती थीं, यह स्वादिष्ट और ताज़ा भोजन बहुत ही प्रिय और आनन्ददायक 
प्रतीत हो रहा था। द 

ब्रेकफास्ट से फारिग होकर दोनों दोस्त गप्पं उड़ाने वेठ गए । कर्नल 
भूर ने आज की छुट्टी ली हुई थी । वह खुगमिजाज़ और अच्छे विचार का 
तरुण था। अपनी मुस्तैदी और अच्छे स्वभाव के कारण ही वह्‌ थोड़े हीं समय 
में ऊंचे पद पर पहुंच चुका था। 

खिदमतगार हुक्का रख गया। आगन्तुक तरुण ने पूछा 

'यह वया बला है ?” 

'यह हबल-ववल है, हिन्दुस्तानी लोग इसे हुक्का कहते हैं। यह 
वास्तव में स्मोकिंग मशीन है । मज़ा आता है इसमें तमाखू पीने में | देखो 
पीकर ।' 

कप्तान सूर ने खुद कश लगाया । जब पाती में गुड़गुड़ाहट उठी तो 
आगन्तुक तरुण हंसने लगा। मूर ने कहा, 'धुआं पानी में होकर आता है। 
तुम्हें शायद पसन्द न हो, इसलिए मैंने तुम्हारे लिए साउथ इण्डिया से 
चुरुट मंगा लिए हैं ।' उसने मेज़ की दराज से चुरुट निकालकर टेबल पर 
रख दिए । शमः 

नवागन्तुक तरुण ने कहा, "धन्यवाद कैप्टन मूर, मैं हबल-बबल को ही 
पसन्द करूंगा ।' 

“तो शौक से पीओ दोस्त, यह मज़ेदार चीज है।' 

शलेकिन कैप्टेन, मैंने हारबर पर एक अजीब बात देखी । यह बया 
बात है ?' 

'क्या देखा ?/ 

“बहुत लोग खून थूक रहे थे। कया यह इन नेटिव लोगों की आम 
बीमारी है ?' 

“नहीं मेरे दोस्त, वे पान चबाते हैं। पान का एक पत्ता होता है, उसमें 
वे कुछ मसाला डालते हैं । यहाँ पान चबाने का आम रिवाज है । 

'क्या यूरोपीय भी पान चबाते हैं ! 

“नहीं । मैंने एक बार चबायां तो सिर चकरा गया । तौबा-तोबा। शौक 
हो तो मंगा दूं?" 

खुदा बचाए। हां, यहां के कुछ हाल-चाल तो बताइए । इस मुल्क में 
क्या रंग हैं ?' 

'ओह्‌, बम्बई के आस-पास का समूचा इलाका और मध्यभारत तक 
अराजकता से भरा है। गोया चौतरफ सिविल वार छिड़ी है। मुल्क के इस 
छोर से उस छोर तक पिण्डारी छाए हुए हैं। जो सालहा-साल से मुल्क में 
बदअमनी फैला रहे हैं। मुल्क के अभीर-गरीब सभी उनके नाम से कांपते है। 
वे न किसी राजा की आन मानते हैं न अदल। झुण्ड-झुण्ड हृथियारबन्द 
गिरोह वनाकर घूमते रहते हैं। गांवों को जलाते हैं। अमीरों को घरों से उठा 
ले जाते हैं, और बड़ी-बड़ी रक्रम लेकर छोड़ते हैं। रकम न मिलने पर जान 
से मार डालते हैं । अब ऑनरेबुल कम्पनी के गवन र-जनरल लाडं हेस्टिगज ने 
इनका सफाया करने का बीड़ा उठाया है, और इसके लिए उन्होंने एक लाख 
सेना तैयार की है। प्रकट में पेशवा भौर मरहठे भी इस अभियान में अंग्रेजों 
का साथ दे रहे हैं, पर हकीकत यह है कि वे स्वयं परस्पर भी लड़ रहे हैं 
और ब्रिटिश लोगों से भी लड़ने को तैयार बैठे हैं। इसके अतिरिक्त पेशवा 
बाजीराव मन से अंग्रेजों का दुश्मन है, वह सन्धि भंग करने पर तुला बैठा है। 
अब सुना है कि वह पिण्डारियों का दमन करने के बहाने अंग्रेजों के विरुद्ध 
सेना-संग्रह कर रहा है । खेर, अब अपनी कहो--क्या इरादा है?” 

क्या कहूं, आज ही मैं यहां आया हूं और अभी से मेरी तबीयत ऊब 
रही है।' 

'इसमें आश्चयं की कया वात है । हकीकत में बम्बई किसी भी फैशनेबल 
यूरोपियन के लिए एकदम नीरस जगह है। कोई अंग्रेज यहां देर तक नहीं रह 
सकता। न यहां जीवन को रंगीनी है, एकदम मुर्दा जगह है । इसके अतिरिक्त 
यहां की आबोहवा भी एकदम आदमी की एनर्जी और शक्ति को खत्म कर 
देती है ।' 

'लेकिन कष्टेन, तुम तो अच्छे तगड़े बने हुए हो। बम्बई की खराब 
आबोहवा का तुमपर कुछ भी असर नहीं दीख रहा ।' 

'मैं बहुत सावधानी से रहता हूं । मुझे यहां रहना पड़ता है । पर यह भी 
कोई ज़िन्दगी है कि मौज़-मज़ा से दूर एक ब्राह्मन की तरह रूखी-सूखी जिन्दगी 
काट दी जाए ।' 

सो--9 

तरुण हंस दिया । उसने कहा, 'फिर भी मेरे सामने कंप्टेन मूर और 
सर एलफिन्स्टन के अनुकूल उदाहरण हैं, जिन्होंने भारत में आकर अपने 
जीवन का ध्येय पूरा किया है। क्यों न मेरे जैसा तरुण उनके उदाहरण से 
साहस ओर उत्साह ग्रहण करे । ज्यों ही मैंने भारत में आने का इरादा किया, 
तभी मैंने सुना कि भारत में भेजे जाने के लिए अच्छे तरुणों की आवश्य- 
कता है। बस शीघ्र ही डाइरेकटरों के कोटं के सम्मुख पेश हुआ, और वहां से 
अनुमति पत्र पाकर जब मैं इण्डिया आफिस गया तो मेरा नाम तुरन्त यूरोपी- 
यन रेजीमेण्ट के केडेटशिप में दर्ज कर लिया गया । मैंने निग्रमानुसार शपथ 
ग्रहण को, और चूंकि लंदन में भी निकट भविष्य में होने वाली लड़ाई की 
चर्चा गर्म है इसलिए सर्वप्रथम जहाज से जो यूरोपियन इन्फेण्ट्री की रेजीमेंट 
आ रही थी, उसीमें मुझे भी कंप्टेन डिक्सन की कमाण्ड में भेज दिया 
गया ।' 

'तो तुम ठीक वक्त पर आए हो मेरे दोस्त । यहां तुम्हें ज़्यादा देर सुस्त 
बंठे रहकर ऊबना न पड़ेगा । क्योंकि आज सुबह ही माउण्ट स्टुअटं एल फिन्स्- 
टन का पूना से डिस्पेच आया है, जिसमें ताकीद की गई है कि तुम्हारी 
कम्पनी ज्यों ही भारत भूमि पर कदम रखे, उसे तुरन्त ही तेजी से पुना रवाना 
कर दिया जाए | मेजर विल्सन की कमाण्ड में तुम जा रहे हो मेरे दोस्त, जो 
` बड़े मेहरबान अफसर हैं। मैं आज रात ही को तुम्हारी उनसे मुलाकात करा 
दूंगा । क्योंकि कल सुबह ही तुम्हें कूच करना होगा ।' 

'यद्यपि मैं थका हुआ हूं ओर मुझे अभी आराम की जरूरत है पर मैं 
तुरन्त ही सफर को तैयार हूं। मैं चाहता हूं जब तक हिन्दुस्तान की वाहियात 
जलवायु मेरी तबीयत को सुस्त और निकम्मा कर दे, उससे प्रथम ही मैं अपनी 
तलवार के जौहर दिखा सकूं ।' 

बेशक, बेशक । किन्तु क्या तुम्हें जहाज की यात्रा में बहुत तकलीफ 
हुई? 

आह, बहुत केप्टेन, यद्यपि हम तेज़ चाल से चले, परन्तु राह में रकता 
पड़ा । हमने मई के अन्त में लंदन छोड़ा था, और भब आज अक्टूबर की चौथी 
तारीख है । हमें चार महीने से अधिक लग गए ।' 

'तो क्या मौसम ज्यादा खराब रहा ?' 

“ओह, बहुत ही खराब । फिर सैनिक अभियान । पीने का पानी बहुत ही 
खराब। सीले हुए बिस्कुट | बस, समुद्री वायु की ताज़गी नाम लेते-भर को 
कही जा सकती थी, पर वह भी खार के कूड़ा-ककंट की गंध से परिपूर्ण । 
परन्तु मैंने एक काम बुद्धिमानी का किया ।' 

‘क्या ?' 

'मैंने जहाज ही पर मराठी और दूसरी हिन्दुस्तानी भाषाएं कुछ-कुछ 
बोलनी सीख ली हैं, जो निस्संदेह यहां बहुत काम आएंगी । 

'ओह, निस्संदेह यह तुमने अच्छा काम किया । तो अब तुम थोड़ा आराम 
करो दोस्त । शाम को मैं तुम्हें मेजर विल्सन से मिलाऊंगा । और सुबह 
तुम्हारा कूच होगा । 


9 


पूना में इन दिनों बड़ी भारी सरगर्मी थी। मराठों की हृथियारबन्द टुक- 
. ड़ियां जत्थाबन्द बाजारों और गली-कूचों में चक्कर काट रही थीं । वे अंग्रेजों 
के विरुद्ध ज़ो र-ज़ोर के नारे लगा रही थीं। दूकानदार अपने आगे नंगी तलवार 
रखकर सोदा-सुलफ तोल रहे थे। कारीगर एक हाथ में तलवार और एक 
हाथ में ओोजार लिए काम कर रहे थे। सबसे अधिक भीड़-भाड़ शिवमन्दिर 
के आगे तालाब के किनारे पर थी, जिसमें बड़े-बड़े कमल खिल रहे थे। 
नई ब्रिटिश सेना के आने से नगर में और भी उत्तेजना फेल गई थी। 
नवागंतुक तरुण का नाम जान हेनरी था तीसरे पहर वह सातवीं 
रेजीमेंट के देशी इन्फेण्ट्री के एक सिपाही को साथ लेकर नगर घूमने 
निकला | दोनों घोड़ों पर सवार थे और सीधे बढ़े चले जा रहे थे । उन्होंने 
देखा, अनेक क्रुद्ध दृष्ट्यां उनपर पड़ रही हैं, और लोग उन्हें देखकर भांति- 
भांति के कटु शब्द कह रहे हैं। तरुण को अपनी भूल शीघ्र मालूम हो गई । 
परन्तु अब लौटने का उपाय नहीं था । वह एक लम्बा चक्कर काटकर बाहर 
ही बाहर अंग्रेज़ी छावनी में पहुंच जाना चाहता था । 
दोनों ने अपने घोड़े बढ़ा दिए। पर अब अंधकार तेजी से फैलता जा 

रहा था, और शायद वे रास्ता भूल गए थे। सुरज छिप गया था। कई बार 
ऐसा हुआ कि कोई मराठा सवार उसे धक्का देता हुआ निकल गया। पर 
अभी किसीने उसपर हमला नहीं किया था । इसी समय उसके कान में ये 
शब्द पड़े, 'यदि साहब अपनी जानो-माल की खैर चाहता है तो चुपचाप मेरे 
पीछे चला आए।' तरुण ने चौकन्ना होकर देखा, एक मनुष्य-मूर्ति कपड़े से 
अपना मुख और शरीर छिपाए तेजी से एक गली में मुड़ गई । किसी अज्ञात 
प्रेरणा से प्रेरित होकर तरुण ने भी अपना घोड़ा उसके पीछे मोड़ लिया। 
कुछ देर तक वे तेज़ी से आगे बढ़ते गए, पर ज्यों-ज्यों वे आगे बढ़ते गए, 
गली तंग और अंधेरी होती गई। तरुण ने अपने साथी को तुरन्त घोड़ा रोकने 
और वापस लौटने की आज्ञा दी । पर इसपर वही मृति फिर रुकी। और 
उसने कहा, 'खबरदार, अगर लौटे तो जान नहीं बचेगी ।' इसपर साहस करके 
तरुण उस अज्ञात पुरुष के पीछे फिर चलने लगा। वह पुरुष पैदल था, पर 
वह घोड़े से भी तेज चला जा रहा था। तरुण यह जानने की चेष्टा ज़रूर कर 
रहा था कि यह कौन-सा स्थान है। अन्त में एक मकान के द्वार पर वहू रुक 
सया । द्वार छोटा-सा था, पर दीवारें बहुत ऊंची-ऊंची थीं। वह द्वार खोल ही 
रहा था कि तरुण ने तलवार नंगी करके उसकी गर्दन पर रखकर कहा 'तु 
कौन है, और यहां मुझे किस मतलब से लाया है ?' 

परन्तु वह व्यक्ति कुछ भी उत्तर न देकर लोमड़ी की भांति फुर्ती से 
मकान में घुसकर गायब हो गया । 

तरुण क्षण-भर रुका । फिर अपना घोड़ा अपने साथी सिपाही के सुपु 
कर नंगी तलवार हाथ में लिए द्वार के भीतर घुस गया। उसने देखा, भीतर 
खुला मंदान है, मंदात में खुशनुमा बाग है। भांति-भांति के फूल खिले हैं और 
उनकी सुगन्ध से भरे हवा के झोंके मस्ती ला रहे हैं। परन्तु उस आदमी 
का कहीं पता न था । वह सामने के वृक्षों के झुरमुट में जाकर गायब हो गया 
था । क्षण-भर वह तरुण वहां खड़ा रहा और फिर द्वार की ओर लोटा। पर 
यह देखकर उसका खून ठंडा हो गया कि वहां दो पुरुष हाथ में नंगी तल: 
. बारें लिए राह रोके खड़े थे । उसने पुकारकर अपने साथी सिपाही से कहा 
कि भागकर अपनी जान बचाए। और फिर उन भादमियों की ओर घूमकर 
कहा-- 8 

“मुझे यहां रोक रखने का तुम्हारा क्या अभिप्राय है ?' 

'तुम्हीं कहो कि तुम किस इरादे से यहां घुस आए हो ? 

'यह मैं खुद नहीं जानता ।' 

'तो तुम यह भी नहीं जानते होगे कि तुम कौन हो !' 

“मै ब्रिटिश ट्रप का एक अफसर हूं ।' 

“तब तो पक्के जासूस हो तुम्हारा सिर अभी काटा जाएगा ।' 

'कया मैंने यहां डाका डाला है ?' 

'तुम श्रीमन्त पेशवा सरकार के विश्रामवाग महल में घुस आए हौ । 
यह इतना बड़ा अपराध है कि तुम्हारा अभी श्रीमन्त की आज्ञा से सिर काट 
लिया जाएगा ।' 

बेचारा नवागन्तुक तरुण अंग्रेज घवराकर आंखें फाइ-फाइकर उन 
दोनों राजपुरुषों को देखने लगा, जिनके हथियार और कीमती वस्त्र अब 
दूर से आते हुए प्रकाश में चमक रहे थे। उसने मन ही मन कहा--क्या यह 
पेशवा सरकार का महल है, जिसके संकेत पर ही दक्षिण का संग्राम और सन्धि 
निर्भर है । फिर वह बोला, “मुझे इस वात का पता न था ।' 

उसने सारी बात व्योरेवार कह दी | 

तब उन पुरुषों ने सलाह करके कहा-- 

“तुम्हें अभी श्रीमन्त पेशवा सरकार के रूवरू चलना पड़ंगा।' वे उसे 
तलवार की नोक पर उस दिशा की ओर ले गए, जिधर महलात दीख रहे 
थे ओर जहां से तेज़ प्रकाश छन-छनकर चारों ओर बिखर रहा था | 

पेशवा दरवार हाल के बीचोंब्रीच मसनद पर वेंठा था। सफेद मल- 
मल की गही और मसनद पर चिकन जरदोजी का निहायत नफीस काम 
हो रहा था। गद्दी पर रंगीन विलायती साटन का चंदोवा तना था, जो 
सोने के खम्भों पर टंका था चंदोवे पर चांदी-सोने के तारों का भव्य कसीदे 
का काम किया गया था । श्रीमन्त पेशवा एक महीन ढाके की मलमल की 
पोशाक धारण किए हुए थे। उसके मण्डील पर एक बहुमूल्य हीरे की 
कलगी धक्‌-धक्‌ शुक्र नक्षत्र को भांति चमक रही थी, जिसका मूल्य आंखों से 

आंकना सम्भव न था। उनके कंठ में बड़े-बड़े मोतियों का एक हार था, जिसके 
बीच में याक्रूत और पन्ने का वजनी कण्ठमाल था । पेशवा अत्यन्त सुन्दर 

और गौरवपूर्ण पुरुष था। पैरों में उसने जूता नहीं पहना हुआ था | उसके 
पेर छोटे थे। वास्तव में वह एक अत्यन्त सुकुमार पुरुष था, जो किसी प्रकार 
के कष्ट सहने को नहीं बनाया गया था। 

पेशवा के सम्मुख तनिक हटकर पेशवा के प्रधान सेनापति मोरो दीक्षित 
और बापू गोलले खड़े थे । दोनों शस्त्र-सज्जित और मुस्तँद थे । 

` तरुण को बापुजी गोखले और मोरो दीक्षित के वीच ले जाकर खड़ा 

कर दिया गया। जो सरदार उसे गिरफ्तार कर लाए थे, उन्होंने संक्षेप से 
सव हकीकत वापु गोखले से कह दी। 

पेशत्रा ने मुस्कराकर कहा, यह कौत आदमी है ?' 

'श्रीमन्त, इसे विश्रामबाय के भीतर पाया गया है।' 

'क्था इसके पा कोई संदिग्ध वस्तु भी पाई गई है ?' 

“नहीं श्रीमन्त !' 

“तो यह कहे कि इसके इस प्रकार विश्रामबाग में भनधिकार प्रवेश का 
क्या कारण है ?' 

इसपर तरुण ने शुद्ध अंग्रेजी भाषा में कहा-- 

'योर हाईनेस, भूल से मैं आ गया हूं। मेरा अपराध क्षमा हो।' 

'यह तो एक सुशील तरुण है। क्या यह कोई भारतीय भाषा भी जानता 
है? 

“श्रीमन्त, मैं टूटी-फूटी मराठी बोल सकता हूं ।' 

“तुम भारत में कितने दिन से हो।' 

“आज ही मैं पूना आया हूं श्रीमन्त, नई ब्रिटिश रेज़ीमेंट के साथ भारत 
में आए भी मुझे अभी पुरा एक सप्ताह नहीं हुआ ।' 

“तुभ क्या यूरोप की अन्य भाषाएं भी जानते हो।' 

'फ्रैंच और स्पेनिश जानता हूं सरकार ।' 

'क्या तुम हमारी सरकार में वफादारी से नौकरी करोगे ?' 

“योर हाईनेस, मैं ऑनरेबुल कम्पनी का अनुगत और वफादार सेवक हूं, 
इसलिए मैं श्रीमन्त की आज्ञा-पालन करने में असमर्थं हुं ।' 

पेशवा क्षण-भर चुप रहा। फिर उसने बिना ही तरुण की ओर देखे 
कहा, 'इसे हमारे हुजूर से ले जाओ, और एलफिस्टत के सुपुर्द कर दो । साथ 

ही सारी हकीकत भी लिख दो।' 
तरुण को उन्हीं दोनों अफसरों ने अपनी तलवार की छाया में ले लिया 
ओर उसे ले चले। 


I0 


पिण्डारी दक्षिण भारत की पठान जाति थी । 

शिवाजी के समय से लेकर उन्नीसवीं शताब्दी के आरम्भ तक मराठों की 
सेना में पिण्डारियों का एक खास महत्त्व था। ये लोग अधिकतर नर्मदा के 
किनारे रहते थे, जहां होल्क़र और सिंधिया दरवार की ओर से उन्हें ज़मीनें 
दी हुई थीं। शांतिक्राल में ये खेती-वाड़ी करते या टट्टू और बैलों पर माल 
लाद बेचते फिरते थे। लड़ाई के समय मराठा-सेना में भर्ती होकर लड़ते थे । 
पिंडारी वीर, ईमानदार और वफादार होते थे। इनके पृथक्‌-पृथक्‌ जत्ये होते थे, 
जो 'दुर या 'लब्प्रर कहाते थे, जो परस्पर संगठित होते थे ये बड़े शहसवार 
और कठिन योद्धा होते थे मराठों और भौरंगजेव के बीच युद्धों में इन्होंने बड़ी 
भारी वीरता और फर्मावर्दारी दिखाई थी । नसरू पिडारी शिवाजी का एक 
बिशवस्त जमादार था। उन दिनों एक दूसरा पिंडारी सरदार सेनापति पुनापा 
मराठों का भारी मददगार था। पेशवा बाजीराव प्रथम ने अधिकतर पिडा- 
रियों की मदद से मालवा जय किया था । इसके बाद भी होल्कर और 
सिधिया की सेना में पिंडारियों के अनेक दुरे और लब्बर थे | हीराखां पिडारी 
ओर तुरानखां पिंडारी माधोजी सिंधिया के विश्‍वस्त सेनापति थे । पिंडारी 
सरदार चीतू को उसकी सेवाओं के उपलक्ष्य में महाराज दीलतराव सिंधिया 
ने नवाब की उपाधि दी थी । एक दूसरे पिंडारी सरदार करीमखां को भी 
उन्होंने नवाब बनाया था । पानीपत की तीसरी लड़ाई में पिडारी सरदार 
हुलसवार ने पन्द्रह हजार सवार लेकर मराठों के साथ प्राण त्यागे थे । 

मराठों भौर मुसलमानों के वीच कभी वैमनस्य न रहा था। दोनों ही 
मराठी बोलते तथा दोनों के रीति-रिवाज भी प्रायः एक-से ही रहते थे । 
सिंधिया ओर अन्य मराठा नरेशों के सेनापति प्रायः मुसलमान होते थे । शांति- 

काल में ये खेती-बाड़ी और वणिज-व्यापार करते थे, युद्ध छिड़ने पर अपने 
घोड़े और हथियार लेकर मराठा दरबारों की मदद को पहुंच जाते थे। होलकर 
राज्य के पिंडारी होल्करशाही ओर सिंधिया सरकार के सिधियाशाही 
कहलाते थे । 

जब ईस्ट इण्डिया सरकार ने सवसीडीयरी सेना का जाल बिछाकर 
सिंधिया, होल्क़र और पूना दरबार को फांस लिया, तो ये बेचारे पिंडारी अस- 
हाय रह गए। अब इनका कोई सेनिक उपयोग मराठा दरवार न कर सकते 
थे । खेती-क्यारी की आय यथेष्ट न थी । खासकर वे प्रकृत सिपाहीपेशा लोग 
थे। अब पिडारियों के दल लावारिस सैनिक टुकड़ियों की भांति समूचे मध्य- 
भारत में घूमते फिरते थे जो चाहे उनकी सेवाएं खरीद सकता था। अंग्रेजों 
की नज़र पहले ही उनकी ओर थी । उन्हींके कोशल से ये मराठा दरबार से 
निराश्रय हुए थे। उन्होंने गुप्त रीति पर उनकी सेवाओं का उपयोग करना 
आरम्भ किया और उन्हें धन का लालच ओर बड़ी-बड़ी रकमें देकर उन्हें 
जयपुर आदि राजपूत रियासतों में, और बाद में मराठा रियासतों में भी लूट- 
मार करने को आमादा कर दिया। देखते-देखते ही पिंडारियों का आतंक 
सारे राजस्थान और मध्यभारत में छा गया । भब वे स्वेच्छा से ही दल बनाकर 
गांवों को लूटने और वहां से लोगों को पकड़ ले जाने लगे--जिन्हें वे बड़ी- 
बड़ी रकमें भेकर छोड़ते थे । धीरे-धीरे पिंडारियों के ये जत्थे अंग्रेजों की शक्ति 
के बाहर होने लगे और एक बार मेजर फ्रेज़र ने उनके एक जत्थे पर आक्रमण 
भी कर दिया, जिससे क्रुद्ध होकर पिडारियों ने कृष्णा नदी के किनारे-किनारे 
समस्त अंग्रेज़ी इलाकों में अन्धेरगर्दी मचा दी। 

इस समय तक भी कम्पनी के इलाकों के अधिवासियों की अपेक्षा देशी 
राज्यों के अधिवासी अधिक सम्पन्न और खुशहाल थे । चोरी और डकती के 
लिए भी वहां कठोर दण्ड दिया जाता था। परन्तु अंग्रेजी अमलदारी में डाकुओं 
को दण्ड देना अथवा उनसे प्रजा की रक्षा करना अंग्रेज़ शासकों की नीति के 
ही विरुद्ध था । भारतीय प्रजा इस तरह की आपत्तियों में फंसी रहकर पूर्णतः 
निरीह भौर निराश्रय बन जाए, इसीमें अंग्रेजों को अपनी कुशल दीख रही 
थी । प्रजा की जान-माल की रक्षा करने की उन्हें कुछ आवश्यकता न थी । 
उनके लिए आवश्यक था कि प्रजा को दबाए रखे, जिससे वह उनके विरुद्ध 

विद्रोह न कर सके । प्रजा को लगातार आपत्तियों में फंसाए रखना और उसे 
खुशहाल और निश्चिन्त न होने देना, उस समय अंग्रेजों की शासन-नीति थी । 
लाड कानंवालिस ने जो शासन-सुधार किए थे, उनका मुख्य उद्देश्य भी 
भारतीय प्रजा में निरन्तर आपसी झगड़े कायम रखना ही था। और यही उन 
सुधारों का परिणाम हुआ भी । इस समय अंग्रेज़ कर्मचारी कारीगरों और 
व्यापारियों से मनमाने ढंग पर माल खरीदने और माल तैयार कराने में तो 
निर्दय अत्याचार करते ही थे; लगान की वसूली और दूसरे कर ग्रहण करने 
में भी वे ऐसे अत्याचार करते थे, जो रोमांचकारी होते थे । इसके अतिरिक्त 
सांसिए, हावूड़े और कंजरों के छोटे-छोटे दल निभंय गांवों में घुसकर उन्हें 
लूट लेते, लोगों को कत्ल कर देते और गांवों में आग लगा देते थे। उनकी 
कोई दादफर्याद सरकारी अमलदार नहीं सुनते थे, इसीसे कम्पनी के राज्य की 
वृद्धि के साथ-साथ इन खानाबदोश डाकुओं के संगठन भी दृढ़ होते जा रहे 
थे। इस समय दिल्ली, मेरठ, सहारनपुर का ओर उसके आस-पास पचास 
मील तक का इलाका इन डकेतों की दया पर छोड़ा हुआ था। - 


इस समय पचास हज़ार से भी अधिक पिंडारी छोटी-बड़ी टकड़ियों में 
अनुशासनविहीन लूटमार करते आतंक फैलाते फिर रहे थे। अंग्रेजों के लिए 
उनका दबाना असह्य था। वे उन्हें दबाने के बहाने अपनी सेन्य-संग्रह करते जा 
रहे थे। पर वास्तव में यह सैन्य-संग्रह दक्षिण से पेशवा के तख्त को उलटने 
के लिए था । उधर पेशवा भी दबादब सेना-संग्रह कर रहा था । कहा जाता 
था कि पिडारियों के दमन के लिए वह अंग्रेजों की मदद करने के लिए यह 
सच्य-संग्रह कर रहा है। वास्तव में दोनों ओर से कटनीतिक चालें चली 
जा रही थीं। पेशवा समझ गया था कि अब नहीं तो फिर कभी नहीं। 
और अंग्रेज़ समझ गया था कि यही अन्तिम दांव है । अग्र उन्हें यह भय साफ 
दीख रहा था कि यदि ये दुदेम पिडारी मराठा-शक्ति से मिल गए तो फिर 
अंग्रेजों का निस्तार नहीं है। मराठों के दल-बादल प्रतिहिसा की आग मन में 

लिए बैठे थे । पेशवा का अपमान वे किसी हालत में सह नहीं सकते थे । 
पेशवा के साथ छल-कपट का जो व्यवहार किया गया था, उससे वह खीझ 
गया था और अब वह पूना लौट आया था । तेजी से मराठा तलवार उसको 
कमान में एकत्र होती जा रही थीं, और जब से पेशवा पूना में लौटकर आया 
था, पूना की समृद्धि बढ़ाने के लिए उसने पूना के आस-पास के प्रदेश के सव 
प्रकार के टैक्स माफ कर दिए थे। उसने कोतवाल का पद तक उड़ा दिया था, 
और इस वात की कड़ी नज़र रखी थी कि कोई राजकमंचारी प्रजा के साथ 
ज्ञव॑दस्ती न करे । यद्यपि हाल ही में पूना में अंग्रोज़ तबाही ला चुके थे, लूट 
और अकाल से भी पूना बुरी तरह क्षतिग्रस्त हो चुका था, परन्तु इस समय 
पूना शहर निहायत खुशहाल दिखाई दे रहा था । तमाम मुख्य-मुख्य गलियों 
और बाज़ारों में इस तरह के लोग भरे हुए थे, जिनकी पोशाक और सूरतों से 
प्रतीत होता था कि जितना आराम, सुख और व्यापार या दस्तकारियां वहां 
थीं, उतनी यूरोप के किसी शहर में भी न थीं । चारों ओर खुशहाली और 
सम्पन्नता का दृश्य दिखाई देता था | 

इस समय तमाम मराठा-साम्राज्य की सीमाओं को घेरकर एक लाख 
तीस हजार अंग्रेज सेना सन्नद्ध हो रही थी | स्पष्ट था कि यह विशाल तैयारी 
केवल पिडारियों के दमन के लिए न थी । 

यदि आप तत्कालीन भारत के नक्शे की ओर ध्यान दें तो आप देखेंगे कि 
कृष्णा नदी और गंगा नदी के बीच बहुत बड़ा लम्बा-चौड़ा भू-भाग है। इसके 
बाद दक्षिण-पश्चिम में पूना से लेकर उत्तर-पूर्व में कानपुर तक का विशाल 
भूखण्ड है । अब आप इन दोनों विशाल भूखण्डों तथा इतके बीच की देशी 
रियासतों पर दृष्टि डालिए । और तब कल्पना कीजिए अंग्रेजों की चमू की 
जो तीनों बड़े-बड़े प्रान्तों से चुनी गई थी तथा जो उत्तर भारत भौर दक्षिण 
पथ को घेरती हुई, पिंडारी जत्थों ओर देशी रियासतों को अपने में समेटती 
हुई, इस विस्तृत भू-भाग के ऊपर फैलती जा रही थी । हकीकत ऐसी थी मानो 
एक जबर्दस्त शिकारी इस समय भारत के राजा-महाराजाओं का एक जबदेस्त 
शिकार करता जा रहा था। वास्तव में बहुत दिनों तक विश्राम कर लेते के 
बाद अब अपनी समस्त विशाल सँतिक शक्तियों को लगाकर अंग्रेज देशी 
'रियासतों को पृथ्वी पर से मिटा डालने का एक व्यापक प्रयतत कर रहे थे और 

भारत के राजे-महाराजे अभी बेखबर सो रहे थे। 

किन्तु मराठे जाग उठे थे। वे बेचैन तो पहले से ही थे, अब सशंक हो गए 
थे। पेशवा और बरार के राजा ने देखा कि ये जबरदस्त सैनिक तैयारियां 
केवल पिडारियों के दमन के लिए नहीं हैं। स्वयं गवर्नर-जनरल जिस युद्ध का 
संचालन कर रहा है उसका प्रकट उद्देश्य चाहे जो बताया जाए, अन्त में यह 
युद्ध मराठा साम्यं को चकनाचूर करेगा । 

बड़े-बड़े अंग्रेज़ञ अफसर गुप्त पत्र-व्यवहार कर रहे थे। भंग्र जी छावनियों 
में इसी विषय के विवाद छिड़ रहे थे। राजनीतिक धूरीण पुरुष कौंसिल को 
बैठकों में इसी विषय पर गम्भीर चर्चाएं चलाते थे, सिपाही लोग अपने हथि- 
यार साफ करते हुए खुशी-खुशो अपनी अटकलें लगाते और पेशीनगोइयां 
करते थे । अंग्रोज़ शायद यह सोचते थे कि वे जब अपनी तोपों में गोले भरकर, 
उनके मुंह पर बारूद रखकर जलता हुआ पलीता हाथ में लिए खड़े होंगे तो 
तमाम दुनिया अपनी तोपें उतारकर अलग रख देगी ! 

सन्‌ ]87 की गर्मी और पतझड़ के दिन थे, जब अंग्रजी सेनाएं अपनी- 
अपनी जगह जमा हुई। चौतीस हज़ार सवारों को एक जबर्दस्त सेना स्वयं 
लाइ हेस्टिग्ज के नेतृत्व में संगठित हुई। इस सेना फे तीन डिवीजन किए गए। 
कुछ सेना वचाकर रिज़वं में रखी गई | तीनों डिवीज़नों में एक आगरा में, 
दूसरी कालपी के निकट जमना के किनारे सिऊन्दरे में और तीसरी कालिजर 
वुन्देलखंड में । शेष रिज़व पल्टन दिल्‍ली के दक्षिण-पश्चिम रिवाड़ी में नियुक्त 
की गई । 

दक्षिण की सेना में सत्तावन हज़ार स्थायी सँनिक थे । इसकी कमान 
लेपिटनेण्ट जनरल सर टामस हिसलम के अधीन दी गई | यह सेना पांच डिवी- 
जनों और एक रिज़वे में बांट दी गई । इस सेना की स्थिति ऐसी रखी गई 
कि हिदिया ओर होशंगाबाद के रास्ते तमाम सेना एक्रसाथ नमंदा पार कर 
बरार ओर खान देश के इलाके पर कब्जा कर सके ओर आवश्यकतानुसार 
काम भा सके। 

गुजरात से एक डिवीजन सेना दोहद के रास्ते मालवा में प्रवेश करने 
के लिए नियुक्त की गई। 

इससे पूर्व इतनी विशाल सेनिक तैयारियां अंग्रेजों ने कभी नहीं की 

थी । बाजान्ता इस विशाल सेना के अतिरिक्त तेईस हज़ार अस्थायी सवारथे, 
जिनमें तेरह हजार दखन की सेना के साथ थे ओर दस हज़ार बंगाल की सेना 
के साथ । 

इस भारी सैन्य का उद्देश्य समस्त मराठा-मण्डल की रियासतों के 
स्वाधीन अस्तित्व को सदा के लिए उखाड़ फेंकना था | 

बस, अब एक चिनगारी गिरने की देर थी । 


42 


अब अंग्रेज भारत के एक बहुत बड़े भाग को अधिकृत कर चुके थे। 
अधिकार का जो अंश शेष था, उसकी पूति में रुक्रावट करनेवाली शक्तियां 
अब मानो नष्ट हो चुकी थीं या इतनी कमजोर हो गई थीं कि उन्हें शत्रु की 
श्रेणी में गिना ही नहीं जा सकता था। राजनीतिक दृष्टि से मुगल बादशाह 
एकदम गया-वीता हो चूका था। उत्तर दिशा से आनेवाले संकटों को लाड 
मिण्टो ने पंजाब, सिन्ध और ईरान से संधि करके रोक दिया था। दो वर्ष 
लोहा चलाकर नेपाल को भी अनुगत बना लिया गया था । अब तो अंग्रेजों 
के सामने एक ही दीवार खड़ी रह गई थी, वह थी मराठों की संघ-शबित, 
जो चोट पर चोट खाकर जर्जर हो चुकी थी पर ढही न थी। भंग्रेज़ अब 
उसे एकदम ढाह देने पर तुले हुए थे। इसलिए मब अंग्रेज मराठा-संघ का 
सर्वनाश करके एकदम भारत के स्वामी होने को उतावले हो रहे थे। 

बाजीराव प्रथम के ही काल में मराठा-संघ विखरने लगा था। पहले 
पेशवा के घर में फूट पड़ी, फिर वह धीरे-धीरे सामन्तों में फल गई। मराठा- 
संघ के चारों स्तम्भ सिधिया, होल्कर, गायकवाड़ और भोंसला लगभग स्व- 
तन्त्र शासक बनकर. पेशवा का शिकार करने के लिए आपस में लड़ते रहे। इस 
गृह-फूट का यह परिणाम हुआ किःसंघ के सभी सदस्य एक-एक करके अंग्रेजों 
के चंगुल में फंस गए और अपनी शक्ति और स्वतन्त्रता को खो बैठे । 

दुर्भाग्य से पेशवा बाजीराव मराठा-संघ की सबसे दुर्बल कड़ी था, 
जिसके कारण वह महाराष्ट्र शक्ति के लिए एक अभिशाप बन गया । वह 

आकृति में भव्य, बातचीत में शिष्ट, पुजा-पाठ में श्रद्धावान और संस्कृत का 
पंडित था । वह तलवार का धनी भी था, और पक्का शहसवार भी । परन्तु 
वह वीर नथा । न उसमें संकल्प की दृढ़ता थी, न इतना साहस कि विपरीत 
परिस्थितियों में अपने अधिकार में आ रहे । उसकी अधिकार-लिप्सा बहुत 
बढ़ी हुई थी । वह स्वयं किसीका विशवास नहीं करता था और न उसका 
विश्वास किया जा सकता था। वह विना सोचे-समझे वायदे कर लेता था 
और साधारण कारणों से भी वह अत्यन्त नृशंस-क्रर हो बैठता था। बसीन 
की संधि उसकी अयोग्यता और कायरता का जीता-जागता प्रमाण थी | 

बसीन की संधि में उसने यह स्वीकार कर लिया था कि कम्पनी की कुछ 
पंदल और घुड़सवार सेना तोपखाने के साथ पुना के निकट स्थायी रूप से 
रहेगी, जिसका कुल खर्चा पेशवा देगा। पेशवा ने इसके खर्च के लिए सूरत 
का समृद्ध नगर अंग्रेजों के हवाले कर दिया था। उसने निजाम और गायक- 
वाड़ पर से अपना स्वामित्व हटा लिया था और अन्य यूरोपियन जातियों व 
राज्यों से भी संत्रंध-विच्छेद कर लिया था। और सब महत्त्वपूर्ण मामलों में 
अंग्रेजी सरकार को मध्यस्थ व निर्णायक स्वीकार कर लिया था। इस प्रकार 
बसीन संधि संधि न थी, एक प्रकार का आत्मसमर्पण था, जिसने मर।ठा-राज्य- 
संघ को निष्प्राण कर दिया था भौर इसका यह परिणाम हुआ कि अंग्रेज 
मराठा शक्तियों को फांसते और उनका संहार करते रहे और पेशवा बाजी- 
राव कम्पनी की सेना की छत्रछायामें पड़ा ऐश करता रहा । 

यदि पेशवा बाजीराव में तनिक भी साहस और राजनीतिक बुद्धि होती, 
तो वह अंग्रेजों की सहायता से पूना की गद्दी पर बँठक्रर भी धीरे-धीरे अपने 
सामंतों की शक्ति का संगठन कर सकता था और इम प्रकर उभर सकता 
था | परन्तु वह अपनी सारी शक्ति छोटे-बड़ें विरोधी सरदारों से क्रूर बदला 
लेने में खच करता रहा । उसने छोटे-छोटे सरदारों पर इतने अत्याचार किए 
कि वे सव उसके शत्रु बन गए। उसकी कायरता के कारण उसके सेनापति 
उससे सन्तुष्ट न थे, न उस पर विश्वास रखते थे। उसके कोष की हालत भी 
अच्छी न थी । आमदनी के साधन सीमित थे, परन्तु वह अपना सब धन मौज- 
मज़े में और दान-पुण्य में खर्च कर देता था | जब पूना दरबार की यह हालत 
थी तो अंग्रेज सरकार को इससे अच्छा सुअवसर महाराष्ट्र-संघ को नष्ट करने 

का और कौन-सा मिल सकता था । इसीलिए उसने अपनी सेना की विराटू- 
व्यूह्‌-रचना की, जिसका संकेत हमने पिछले परिच्छेद में किया है । 

बाजीराव एक सुखार्थी पुरुष था और वह नहीं चाहता था कि अंग्रेजों 
से कोई झगड़ा हो। क्योंकि वह जानता था कि अब उसकी गद्दी की रक्षा 
तो अंग्रेजी संगीनें ही कर रही हैं और उन्हींकी छत्रछाया में वह वेफिक्र से 
मौज-मज़ा कर रहा था । परन्तु अंग्रेजों की योजना बिलकुल दृढ़ थी और 
उन्होंने निश्चय कर लिया था कि पेशवा की गद्दी का समूल नाश कर देना 
चाहिए । 

उन्हें सबसे अधिक पिंडारियों से भय था, जिनकी शक्ति और संगठन 
अव दुर्दम्य हो चुके थे। उन्हें भय था कि यदि पिडारियों की समूची शक्ति 
का मराठा-संघ से सम्बन्ध हो गया, तो फिर अंग्रेजों को हिन्दुस्तान में सांस 
लेने को जगह न मिलेगी । ये पिण्डारी भयंकर छापामार थे। वे हवा की 
तरह एक ही झोंके में विनाश और संहार करके गायब हो जाते और किसी- 
की आन नहीं मानते थे। 

दौलतराव सिंधिया एक धूर्तं सरदार था। वह एक अवसरवादी भौर 
वीर पुरुष था । वह समय पर लता भी था और तरह भी देता था। उसने 
मराठा सरदारों से अलग होकर अंग्रेजों से संधि कर ली, जिसने मराठाशाही 
के पतन का द्वार खोल दिया । इसके बाद बड़ौदा के आनन्दराव ने अपने को 
अंग्रेजों के हाथ बेच दिया । इस समय माउप्ट स्टुअर्ट एर्लाकस्टन पेशवा के 
दरवार में अंग्रेजों का प्रतिनिधि था जो माक्विस आफ हेस्टिग्ज़ का दाहिना 
हाथ था । उसने पेशवा को इस तरह अपने शिकंजे में कसा और उसकी गर्दन 
दबाकर जबरदस्ती सिहगढ़, पुरन्दर और रायगढ़ के प्रसिद्ध किले हथिया लिए, 
जिससे मराठा-संघ में उदासी छा गई और अंग्रेज़ी सरकार के घर में घी के 
चिराग जल उठे । भौर उन्हें आशा हुई कि अब मराठा-संघ कुछ ही दिनों का 
मेहमान है । 

अब बाजीराव के चारों ओर एलफिस्टन के जासूसों का जाल पूरा हुआ 
था | इन सबसे घबराकर पेशवा एक वार पुना से भाग भी गया, परन्तु सर 
जान मालकम की सलाह से वह फिर पूना में आकर सेना भर्ती करने लया । 
अब वह सावधान हो गया था, परन्तु चूँकि वह दृढनिश्चयी पुरुष न था, इस- 

I3 


।9 अक्टूबर, सन्‌ ]88 का दिन अत्यन्त महत्त्वपूर्ण था। इस दिन 
विजयादशमी थी । बहुत दिन बाद वसीन संधि के अवसाद की समाप्ति के 
चिल्ल इस दिन पूना में प्रकट हो रहे थे । पेशवा की आज्ञा से इस बार पूना 
में विजयादशमी का त्यौहार बड़ी धूमधाम से मनाया गया था। पेशवा ने अपनी 
सारी सेना को परेड देखने की आज्ञा दी थी। भौर इस समय सूर्ये की प्रातः- 
कालीन धूप में पेशवा के पचास हज़ार योद्धा नथा उत्साह और नई उमंगें 
लिए अपने-अपने शस्त्र चमकाते हुए ओर घोड़ों का करतब दिखाते हुए पूना 
के बाहर मंदान में एकत्रित थे। इस अवसर पर पेशवा ने अपने सब सेनापतियों 
को चारों ओर से बुला भेजा था । 

सेना की पूरी परेड देखने के बाद पेशवा ने बापु गोखले को समूची सेना 
का अधिपति वना दिया। बापू गोखले का शरीर विशाल, आक्कति सुन्दर, रंग 
गोरा और उठान वीरतापूर्ण थी। वह एक साहसी और दृढनिश्चयी पुरुष 
था। इसके साथ ही पेशवा का फर्माबर्दार सेवक और निर्भय योद्धा था। दुर्भाग्य 
यह था कि उसका स्वामी बाजीराव पेशवा न वीर था, न दूरदर्शी, न बात 
का धनी । 

इस परेड के समय अंग्रेज़ रेजीडेण्ट को नहीं बुलाया गया था। इस समय 
अग्रेजी सेनाएं चारों ओर से पुना में चली आ रही थीं। मामला संगीन होता 
जा रहा था। एलाकिस्टन ने गवर्नर-जनरल को एक खरीता भेजा कि पेशवा 
अंग्रेज़ों के विरुद्ध फौजकशो कर रहा है, तुरन्त अधिक से अधिक अंग्रेज़ी सेना 
पूना भेज दी जाए । 

30 अक्टूबर को बम्बई की आखिरी रेज्रीमेण्ट अंग्रेजों की छावनी में 
पहुंच गई और उसी दिन शाम को अंग्रेजी सेनाओं को जनरल स्मिथ और 
कर्नेल बर्थ की कमाण्ड में शहर से चार मील की दूरी पर खिड़की में युद्ध- 
सज्जा से तैनात कर दिया गया और उपयुक्त स्थानों पर छोटी-बड़ी तोपें लगा 

दी गईं। पहले जनरल स्मिथ की सेना मैदान में पहुंची और उसके वाद कर्नेल 
बर्थ की सेना उससे आ मिली। उधर सेनापति बापू गोखले अपनी सेनाएं 
सन्तद्ध कर रहा था, किन्तु दूसरी ओर बाजीराव कभी एलर्फिस्टन को और 
कभी उसके भेजे हुए दूतों को यह विश्वास दिला रहा था कि मैं अंग्रेजों से 
लड़ना नहीं चाहता हूं और मैं उन्हें अपना परम हितैषी समझता हूँ। 

तीन नवम्बर को एलफिस्टन ने अपनी लाइट बटेलियन को आज्ञा दी कि 
वह पूना की ओर आगे बढ़े । जब पेशवा ने यह देखा तो उसने अपनी सेना 
सुसज्जित होने की आज्ञा दी । ब्रिटिश रेज़ीमेण्ट के पास विठोजी नायक को 
दूत बनाकर यह संदेश भेजा कि पूना के पास अंग्रेज़ी सेना का जमाव बढ़ता 
जा रहा है। यह शंकनीय है, और परस्पर समझौते के विरुद्ध भी। इसलिए 
उचित है कि अंग्रेज़ी बटैलियन की बढ़ी हुई संख्या को कम किया जाए और 
छावनी का स्थान पेशवा की इच्छानुसार बदल दिया जाए, अन्यथा हमारी 
दोस्ती समाप्त हो जाएगी । 

इस अल्टीमेटम का जवाब अंग्रेज़ी रेज़ीडेण्ट ने दिया कि अंग्रेज़ी 
सरकार छावनी में जी चाहे जितनी सेना रख सकती हैं, पेशवा को उसपर 
एतराज़ करने का कोई हक नहीं । हम लड़ना नहीं चाहते, परन्तु यदि पेशवा 
की सेनाएं आगे बढ़ेगी, तो हम जवावी आक्रमण करने के लिए मजबूर 
होंगे । 

यह खुली युद्ध-घोषणा थी । इसपर बापू गोखले ने घुइसवारों का एक 
बड़ा दल लेकर अंग्रेजों की छावनी पर आक्रमण कर दिया। यह देखकर 
अंग्रेज रेज़ीडेण्ट छावनी छोड़कर पीछे हट गया, और मराठों ने अंग्रेजों की 
छावनी में आग लगा दी। अब खिड़की के मैदान में अंग्रेजों की सेना और 
मराठे आमने-सामने खड़े थे। पेशवा की सेना में बापु गोखले की कमान में 
अठारह हज़ार घुडसवार, इतने ही पैदल और चौदह तोपें थीं। अंग्रेजों को 
सेना में पांच हज़ार हिन्दुस्तानी सिपाही और एक हज़ार यूरोपियन सिपाही 
थे। अब मराठा-राज्य के भाग्य का फैसला इसी क्षेत्र में होनेवाला था। 

संगम के पास से पूना नगर पर दृष्टि डालनेवाले को इस सुन्दर प्रदेश 
में सबसे आकर्षक पावती पर्वत-शिखर प्रतीत होगा, जहां एक मंदिर पार्वती 
का बना हुआ है । सम्भवतः पार्वती के इस प्राचीन मंदिर के ही कारण इस 
शिखर को पार्वती का नाम दिया गया हो । पुना नगर की सीमा से कोई छः 
सौ गज के अन्तर पर पूर्व-दक्षिण दिशा में यह पहाड़ी है। इसकी ऊंचाई भी दो 
सौ फुट से अधिक नहीं है। इसीके नीचे से सिहगढ़ को एक सड़क पथरीली 
टेढ़ी-मेढ़ी बल खाती हुई चली गई है | पहाड़ी के इस शिखर पर से पुना नगर 
और उसके आसपास का भव्य दृश्य वड़ा आकर्षक प्रतीत होता है। सामने ही 
शिहगढ़ और तोरन के दुगं भी स्पष्ट दीख पड़ते हैं, जिनके साथ पिछले तीन 
सौ वर्षो का मराठों के उत्थान-पतन का इतिहास भी है। इसके अतिरिक्त 
दुर तक के मंदान का भाग भी दीख पड़ता है, जिसका मराठा इतिहास से 
गहरा सम्बन्ध है। 

सूर्यं धीरे-धीरे ढल रहा था। नवम्बर की पांचवीं तारीख थी, जो 
मराठों की भाग्यरेखा अंकित करनेवाली थी । पेशवा बाजीराव पहाड़ी के 
उत्तरी क्षेत्र पर खड़ा खिड़की के संग्रामस्थल की ओर उत्सुकतापूर्वक देख रहा 
था, जहां बापूजी गोखले की कमान में उसके पचास हज़ार मराठे उसके 
संकेत की प्रतीक्षा में तोपों को बत्ती दिखाने खड़े थे। इस समय उसका मुख 
चिन्ता और उद्वेग से भरा था। अनेक मराठे सरदार उसके आसपास चारों 
भोर उसी भांति उत्सुक और अस्थिर खड़े थे। पेशवा कभी अपने चरणों में 
पड़े पूना नगर को, कभी अंग्रेजों की विपुल वाहिनी को और कभी अपनी 
मराठा सेना को देख रहा था, जो धीरे-धीरे खिड़की की ओर अग्रसर हो रही 
थी । नीचे का सारा विस्तृत मंदान सैनिकों से भर रहा था । यह एक कठिन 
परीक्षा का क्षण था। यदि खिड़की के संग्राम में मराठों की सेना विजयी 
होती है तो वह एक बार फिर अपने बिखरे हुए मराठा-संघ को सुगठित कर 
सकता है। उसमें विवेक था, पर साहस नहीं । वह आरामतलब था, परन्तु 
यह क्षण उसके कमंठ होने की परीक्षा का था| वह अभी भी कुछ निर्णय नहीं 
कर पा रहा था। भनेक बड़े-बड़े सरदार और सैनिक अफसर उसे घेरकर Si 

सो- 

ओर खड़े उसकी आज्ञा की प्रतीक्षा कर रहे थे | वातावरण गम्भीर और 
वर्षोन्मुख बादलों जेसा हो रहा था। वह एक बार दूर तक फैले हुए पूना नगर 
पर इष्टि डालता, जहां सुख-समृद्धि और जाहोजलाली के भण्डार भरे पड़े थे, 
जहां उसके बाप-दादों की गद्दी थी | दूसरी ओर वे पहाड़ियां थीं, जहां सिह- 
गढ़ और तोरन के अजेय दुर्ग खड़े शिवाजी की कीति का मौन सन्देश दे रहे 
थे । सामने अंग्रेजों की छावनी थी, जिसे मराठों ने हाल ही में जलाकर राख 
कर दिया था । जहां से अभी भी धुआं उठ रहा था। और उसीके पार उत्तर- 
पूं में खिड़की की वह युद्धस्थली दीख रही थी, जहां जगह-जगह पर अंग्रेजों 
की तोपें मराठा-सत्ता का संहार करने की प्रतीक्षा में तैयार मुंह बाए सज्जित 
थीं। जिनके पीछे चालीस हज़ार अंग्रेजी सुसज्जित सेना खून की होली 
खेलने को सन्नद्ध खड़ी थी। वह सोच रहा था-कया मुट्ठी-भर अंग्रेज़ों का 
मुंह हम मराठे मोड़कर समुद्र की ओर नहीं कर सकते ? क्या हम इन 
विदेशियों को समुद्र-पार इनके देश में नहीं खदेड़ सकते ? क्या यह मराठा- 
मंडल का पुराना स्वप्न अब चरितार्थ नहीं हो सकेगा कि हिमालय से केप 
कोमोरिन तक भगवा झण्डा फहरा दिया जाएगा ? परन्तु क्या आज ही हमारी 
भाग्य-परीक्षा नहीं है ? क्या आजही हमारे भाग्य का फैसला होनेवाला नहीं 
है? तब मैं यहीं खड़ा कया कर रहा हूं ? क्यों नहीं मैं शिवाजी की भांति 
हाथ में तलवार लेकर मंदान में अपने मराठा वीरों के आगे खड़ा होता ! 

उसने तेज़ नज़र से अपने शरीर-रक्षक पांच सहस्र मराठों की ओर 
देखा, जो इसी पहाड़ी पर उसकी पीठ पर शांत भाव से खड़े थे। उसकी इष्ट 
सब ओर से घूमकर शरीर-रक्षक सेना के कप्तान गोविन्दराव गोखले के मुंह 
पर जम गई | जो एक लोहे के समान ठोस कठोर मुद्रा का तरुण था। 

उसने अपना जरी के काम का पटका हवा में लहराया । फिर कहा, 
“गोखले हो, हमारी तलवार हमें दे और हमारा घोड़ा मंगा। हम यहां क्या 
कर रहे हैं ! हमें श्रपनी सेना के भग्रभाग में जाकर उसका नेतृत्व करना 
चाहिए ।' 

तरुण मराठा अफसर आगे बढ़ा । उसने पेशवा की रत्नजटित तलवार 
दोनों हाथों में उठाकर नम्रता और उत्साह से कहा, “श्रीमन्त सरकार को 
जय हो ! यह्‌ श्रीमन्त की यशस्वी तलवार है । f 


CC-0, Panini Kanya Maha Vidyalaya Collection. An eGangotri Initiative 


62 सोना और खून 


तलवार नाजूक ओर लाखों रुपयों के मूल्य की थी । उसकी मूठ पर 
बहुमूल्य रत्त जड़े थे। उसे हथियार की अपेक्षा एक जेवर कहा जाना अधिक 
उचित था । पेशवा ने तलवार उठाकर म्यान से निकाल ली । पांच हज़ार 
मराठों ने जोर से जयनाद किया। अभी पेशवा के मुंह से एक शब्द भी न 
निकलने पाया था कि अंग्रेजों का गुप्तचर यशवन्तराव घोरपाड़े हाथ जोड़े 
घुटनों के बल पेशवा के पैरों में गिर गया | उसने गद्गद कण्ठ से कहा, 
“श्रीमन्त सरकार, यह क्या आज्ञा दे रहे हैं ! आपके पुण्य शरीर को यदि 
बन्दूक की एक गोली ने स्पर्शं भी कर लिया तो हम कहीं के न रहेंगे । सारे 
मराठे बिना सिर के शरीर-मात्र रह जाएंगे। जव तक एक भी मराठे के 
शरीर में एक बूंद खून है, आप श्रीमन्त को अपना जीवन खतरे में डालने की 
कोई आवश्यकता नहीं है।' 

पेशवा सोच में पड़ गया । उसने अपनी तलवार इसी विश्वासघाती 
सरदार के हाथों में दे दी ओर उसने उसे मखमली कोष में सावधानी से बन्द 
कर पेशवा के चरणों में रख दिया। 

पेशवा ने दीघं श्वास लिया फिर उसने धीमी आवाज़ में कहा, 'गोखले, 
दौड़ जा और अपने पिता सेनापति से कहो कि चाहे जो हो, वह लड़ाई में 
पहल न करे। आरम्भ अंग्रेजों ही की ओर से हो ।' 

तरुण अफसरने घोड़े पर सवार हो तुरन्त खिड़की की भोर प्रस्थान 
किया । पर उसने पेशवा की इस आज्ञा को पसन्द नहीं किया । वह पहाड़ी से 
उतरकर धीरे-धीरे चलने लगा । वह इस कायर आज्ञा को ले जाना अपमान- 
जनक समझ रहा था । पर ज्यों ही उसने पुना का काठ का पुल पार किया, 
एक विचार तेजी के साथ उसके दिमाग में दौड़ गया। उसने घोड़े को एड़ 
लगाई और पानीदार जानवर हुवा में उछलकर सरपट दौड़ चला। 

इस समय सूर्य की तेज़ी कम होती जा रही थी। धूप पीली पड़ गई 
थी। उसने तय किया था कि वह झूठ बोलेगा ओर अपने पिता को पेशवा 
का यह्‌ सन्देश देगा कि वह तुरन्त अंग्रेजों पर आक्रमण कर दे, ताकि अंग्रेजों 
को रात के अंधेरे में भागने की राह न मिले। उसके तरुण हृदय ने सोचा कि 
इस छोटे-से झूठ को बोलकर वह पेशवा और मराठों की प्रतिष्ठा को सदा 
के लिए वचा लेगा। वह स्वयं या तो आज इस युद्ध में जूझ मरेगा या युद्ध 

जय करके मराठा-मण्डल की स्थापना में सुनाम कमाएगा। वह और मी 
उत्साह से हवा में नंगी तलवार घुमाता हुआ तेजी से मराठा सेना के हेड- 
क्वाटर की ओर दौड़ा जा रहा था । 

उस समय पच्चीस सहस्र मराठे खिड़की समरांगण में सन्नद्ध खड़े थे । 
अनेक टूकड़ियां अग्रसर होती जा रही थीं और गनेशखण्ड तथा मूला नदी के . 
बीच का सारा मंदान सैनिकों से भरा हुआ था। मराठों की यह सेना ज्वार- 
काल में समुद्री तुफान की भांति गर्जन-तर्जन करती चली आ रही थी। 
घोड़ों की हिनहिनाहट, तोपों को खींचनेवाली गाड़ी के पहियों की घरघरा- 
हट, सैनिकों का शोर और उत्साहवर्धक नारों के अनमेल शब्द वायुमण्डल में 
भर रहे थे। 

कर्नेल वरं सातवीं देशी रेजीमेण्ट को लेकर आगे बढ़ा । उसके साथ 
गोरी बाम्बे रेजीमेण्ट भी थी। गोरी बाम्बे रेजीमेण्ट के सवारों ने आगे बढ़- 
कर गनेशखण्ड फाण्ट के मोर्चे पर अपनी स्थिति ठीक की । 

इस सेना के दाहिने पाश्वं में मेजर फोड अपनी बटेलियन के साथ, 
और वाम पाश्वं में सर एलफिस्टन अपनी रिज़र्व सेना के साथ होल्करपुल के 
ठीक सम्मुख मोर्चा जमाकर खड़े हुए। 


I5 


अभी एक पहर दिन शेष था कि गोविन्दराव गोखले घोड़ा फेकता हुआ 
मराठा सेना के सेनापति भपने पिता बापू गोखले के सम्मुख जा पहुंचा। उसने 
घोड़े से कूदकर सेनापति का संनिक अभिवादन किया ओर पेशवा की यह 
आज्ञा सुना दी कि तुरन्त आक्रमण कर दिया जाए, जिससे अंग्रेजों को अंधेरे 
में भागने का अवसर न मिले। बापु गोखले अधीर हो रहा था। उसे पेशवा 
से ऐसी आज्ञा की आशा न थी, क्योंकि वह पेशवा की कमज़ोर तबीयत को 
जानता था। अब इस आदेश से वह ततकर खड़ा हो गया। सब मराठे अफ- 
सर उसकी आज्ञा सुनने को उसके निकट आ जुटे । गोविन्द गोखले ने कहा, 
‘बापू, पहला गोला मैं ही सर करना चाहता हूं।' बापू ने तुरन्त उसे मराठा- 

तोपों का अध्यक्ष बना दिया और क्षण-भर बाद अकस्मात्‌ ही नो मराठा 
तोपें गरज उठी । ये तोपें पूना की दिशा में खिड़की से दो मील के अन्तर पर 
जमाई हुई थीं और सब बड़ी तोपें थीं । 

अभी तोपों की पहली बाढ़ दगी ही थी, और अंग्रेजी सेना अपनी स्थिति 
स्थिर न करने पाई थी, कि मराठा सवारों की टुकड़ियों ने दायें-बायें से 
एकसाथ धावा बोल दिया। क्षण-भर के लिए अंग्रेज़ी सेना में आतंक्र छा 
गया । परन्तु अंग्रेजों के सोभाग्य से शीघ्रता से धावा करने के कारण मराठों 
की पंक्ति का भंग हो गया | और वे बिखर गए । इस समय केवल मराठों की 
एक सुइ़ बटालियन स्थिर व्यवस्थित थी, जो एक पुतगीञ्च सेनानी उ पिण्टो 
की कमान में थी । मराठा योद्धा सूयं की अस्तंगत धूप में अपनी तलवारें 
चमकाते भौर हर हर महादेव का नारा बुलंद करते दबादब अंग्रेज़ी सेना को 
दबोचते बढ़ते जा रहे थे । और अंग्रेज़ी सेना सावधानी से पीछे हट रही थी । 
निश्चय ही इस समय उनपर रण-रंग चढ़ा था, और वे जूझ मरने की भावना 
से ओतप्रोत थे। इस समय वे घरबार की चिन्ता से मुकत थे। 

पहली मार्क की मुठभेड़ उ पिण्टो की पैदल बटालियन से हुई, जो 
अंग्रेज़ी सेना के वाम पाइवं में सातवीं पैदल देशी रेजीमेंट को धकेलती हुई 
दबादब बढ़ती जा रही थी। शीघ्र ही अंग्रेज़ी सेना के सिपाहियों ने अपनी 
पंक्तियां रढ़ कर लीं और स्थिति को संभाला । अब वे रहतापूर्वक मराठा- 
सेना का प्रतिरोध करने लगे। उनकी यह दढ़ता देख चालाक उ पिण्टो ने उन्हें 
धोखा देने के लिए अपनी बटालियन को तीव्रता से पीछे हटने का आदेश 
दिया। उन्हें पीछे हटते देख, अंग्रजी सेना ते उनपर धावा बोल दिया, जिससे 
वे अपने पीछेवाली गोरी रेजीमेंट से बहुत अन्तर पर आगे बढ़ आए। अब 
उनके और गोरी पल्टन के बीच एक खतरनाक अन्तर था । गोरी पल्टन केन्द्र 
में जमी थी । अंग्रेजों की वह खराब स्थिति तुरन्त ही उ पिण्टो ने भांप ली । 
और उसने तुरन्त बापू गोखले का ध्यान इस ओर आकर्षित किया, जो उस 
समय आंग्रे जों के वाम पाएवं में अपने चुने हुए घुड़्सवारों के साथ सुनहरी 
ध्वजा फहराता हुआ युद्ध की गतिविधि देख रहा था। उसके हाथ में नंगी 
तलवार थी । उसमे तुरन्त नंगी तलवार को हवा में घुमाकर सिह की भांति 
दहाड़कर अपने सैनिकों को ललकारा कि वे शत्रु की पंक्ति को भंग करके 

उन्हें दो भागों में काट दें और उनके तथा गोरी पल्टनों के बीच के खाली 
स्थान को अधिकृत कर लें । 

अभी वाक्य पूरा नहीं हुआ था कि उसी समय एक गोली उसके घोड़े 
को लगी, वह उछला और सेनापति को भूमि पर पटक दिया। परन्तु उसके 
मराठा नायकों और उसके पुत्रने उसका आदेश समझ लिया था और वे 
बिजली की भांति लपककर शत्र की सेना को चीरते हुए उनमें घुस गए। 
सम्पूर्ण अंग्रेज़ी सेना में आतंक छा गया था । यह एक आकस्मिक निर्णायक 
क्षण इतना शीघ्र आ उपस्थित हुआ था कि अंग्रेज हवका-बवका हो गए । 
इस समय यदि मराठे सातवी देशी रेजीमेंट ओर यूरोपियन रेजी मेंट के मध्य- 
वर्ती स्थान को अधिकृत कर लेते तो अंग्रेज़ी सेना को बच निकलने का 
ठिकाना ही न था । परन्तु इस समय कर्नेल वरं ने असाधारण धैर्यं का परि- 
चय दिया, और उसकी देशी रेजीमेंट ने भी असम वीरत्व और नमकहलाली 
का हक अदा किया। मराठों के दुर्भाग्य से भूमि भी वहां सम न थी । इसके 
अतिरिक्त वाम पाश्वं में एक बड़ा दलदली मैदान था जिसका पता न मराठों 
को था, न अंग्रेज़ों को आक्रमणकारी मराठे इस दलदल में फं गए। वे आते 
गए और फंसते गए । इस बीच अंग्रेज़ी सेना को सुरक्षा ओर जवाबी आक्रमण 
का सुअवसर मिल गया। पीछे आनेवाले मराठी सैनिकों को इस देवी दुर्भाग्य 
का कुछ भी.पता न था। वे बराबर तेज़ी से आगे बढ़े चले आ रहे थे, बस ज्यों 
ही वे अंग्रेज़ी तोपों की मार में पहुंचे, अंग्रेज़ी तोपों ने उनपर आग उगलनी 
आरम्भ कर दी । उधर कर्नल वर को अपनी अंग्रेज़ी बटालियन को आगे 
बुला लेते का अवसर मिल गया; उसने बड़ी तत्परता और धयं से काम 
लिया । उसकी बटालियन उ पिण्टो की सेता से जमकर लोहा ले रही थी। 
इसमें सुशिक्षित ओर उत्कृष्ट सैनिक थे । इसके अतिरिक्त अंग्रेज़ी रिजर्व 
सैन्य के सुशिक्षित माने हुए घुड़सवार उतकी पृष्ठ-रक्षा के लिए दबादब आगे 
बढ़ते चले भा रहें थे । इस परिस्थिति में वह कठिन क्षण टल गया और 
मराठों का घसारा अवरुद्ध हो गया । एक-दो प्रभावशाली चाज होने के बाद 
जिनमें अंग्रजी तोपों ने उन्हें बहुत हानि पहुंचा दी थी, उन्होंने हिम्मत हार 
दी प्रोर वे पीछे मुड़े । जाते हुओं की सवसे पिछली पंक्ति में तरुण गोविन्द 
राव गोखले था, जो शीघ्र ही इस भागती हुई सभ्य से पृथक्‌ हो गया भोर 

खिन्न भाव से अपने पिता के पाशवं में जा खड़ा हुआ जो इस क्षणिक युद्ध में 
पासा पलट जाने से दुःखित और क्रुद्ध खड़ा था। मराठा सैनिक अब अव्यव- 
स्थित होकर भाग रहे थे और अंग्रेज़ी सेनाएं व्यवस्थित रूप से युद्धस्थली में 
महत्त्वपूर्ण स्थलों को दखल करती जा रही थीं। आश्‍चर्य की बात तो यह थी 
क्रि यह महत्त्वपूर्ण ऐतिहासिक संग्राम एक घण्टे से भी कम समय में समाप्त 
हो गया । कठिनाई से इस युद्ध में पांच सो मराठा वीर खेत रहे। अंग्रेजों की 
हानि तो इससे भी बहुत कम हुई हम मराठा वीरों को “युद्ध में खेत रहे' 
यह सही भर्थों में नहीं कह सकते, क्योंकि उनमें अधिकांश दलदल में जा फंसे 
थे, जो जीवित नहीं निकल सके । 

आश्चयं की बात यह थी कि मराठों ने फिर दुबारा आक्रमण का साहस 
ही नहीं किया । बापू गोखले के पास अभी भी काफी सेना थी। परन्तु एल- 
फिन्स्टन की सेना का साहस और नियंत्रण ऊंचे दर्ज का था | अंग्रेज तोपची 
अत्यन्त कुशल भौर तेज़ थे | इस युद्ध की महत्त्वपूर्ण बात यह थी कि किसी 
भी स्थान पर दस मिनट से अधिक जमकर लड़ाई नहीं हुई। आगे बढ़ने, 
पीछे हटने भौर तोपों के गोले फेंकने ही में रात हो गई। और सूर्यास्त होते- 
होते उस दिन का युद्ध समाप्त हो गया । 

खिड़की-संग्राम के बाद कुछ दिन दोनों सेनाएं चुपचाप पड़ी रहीं । 
युद्ध को इष्टि से यह चुप्पी अंग्रेजों के लिए लाभदायक और मराठों के लिए 
हानिकर्‌ थी ! अंग्रेजों को इससे दूर-दूर से कुमुक मंगाने का अवसर मिल 
गया । 6 नवम्बर को अंग्रेजी सेना ने नदी पार करके पूना की ओर कदम 
बढ़ाया । मराठा सेना ने उनका अवरोध किया, पर सफलता नहीं मिली । 
जब बाजीराव को यह सूचना मिली तो वह भपना शिविर छोड़कर दक्षिण 
को ओर भाग निकला | बापू गोखले ओर दूसरे सरदारों ने दूसरे प्रात:काल 
तक प्रतीक्षा की । परन्तु पेशवा के भाग जाने पर उन्हें पुना में रहना 
व्यर्थं प्रतीत हो रहा था। इसलिए वे भी पूना का रणक्षेत्न अंग्रेजों के लिए 

छोड़कर पीछे हट गए। अंग्रेजों ने बिना खून-खराबी के पूना अधिकृत कर 
लिया। और इस समय विश्वासघाती वालाजी पन्तनालू दो सौ अंग्रेजी घुड़- 
सवारों को लेकर पूना में प्रविष्ट हुआ और उसने सवसे आगे बढ़कर अपने 
हाथ से पेशवा के महलों पर ब्रिटिश झंडा फहरा दिया । 

भव कायर बाजीराव ऐसे भाग रहा था जैसे हिरण शिकारी के आगे 
भागता है | और अंग्रेज उसके पीछे शिकारी की तरह भाग रहे थे, उसे लथे- 
ड़ते हुए । बाजीराव अकेला नहीं भाग रहा था। बापू गोखले ओर उसकी 
सारी सेना भी उसके साथ ही भाग रही थी। पहले वह कर्नाटक की ओर 
भागा, पर आगे उसे अंग्रेजी सेनाओं द्वारा रास्ता बंर मिला। वह लोटकर 
शोलापुर की ओर चला, परन्तु शोलापुर पहुंचने से पूर्व ही अंग्रेज सेनापति 
स्मिथ ने अष्टगांव में उसे जा घेरा। एक बार फिर लड़ाई हुई | पर जो 
मराठे खिड़की से पांव उखाड़ चुके थे; वे यहां क्या यश कमाते ! वे शीघ्र 
ही भाग खड़े हुए । भागनेवालों में सर्वप्रथम पेशवा था, जो पालकी में सवार 
होकर भाग रहा था। उसकी स्त्रियां मर्दाना वेश धारण करके निकल भागीं । 
तब तक वीर बापू गोखले अपनी घुड्सवार सेनाओं से अंग्रेजों की राह रोकने 
की चेष्टा करता रहा। उसने डटकर लोहा लिया और जनरल स्मिथ को 
युद्ध में घायल कर दिया । परन्तु इसी समय नई अंग्रेज़ी सेना पहुंच गई । 
एक बार खूब घमासान युद्ध हुआ, जिसमें मराठों का अन्तिम सेतानी बापू 
गोखले खेत रहा । उसके मरते ही मराठा सेना के जिधर सींग समाए उधर 
भाग निकली। 

अब पेशवा भागा-भागा फिर रहा था और अंग्रेज़ उसका पीछा करते 
तथा देश दखल करते जाते थे। जो मराठे सह्याद्रि से अटक तक भगवा 
झण्डे की स्थापना का स्वप्न देखते रहे थे, वे अब पूना का छत्र भंग होने पर 
टूटे नक्षत्र की भांति बिखरते जा रहे थे | 

अप्रैल में सीपीनी स्थान में एक और मुठभेड़ पेशवा के सैनिकों और 
अंग्रेजों में हुई। पर यह युद्ध त था। युद्ध आरम्भ होते ही पेशवा घोड़े पर 
सवार होकर भाग निकला । इसके बाद मराठे भी भाग खड़े हुए। | 

अब पेशवा की भागने की हिम्मत भी जवाब दे गई और दस मई को 
उसने अंग्रेज़ों के कैम्प में अपना दूत भेजकर प्राथंना की कि अंग्रेज़ उसे एक 

बार फिर पूना की गही पर बिठा दें तो वह जन्म-जन्मान्तर तक अंग्रेजों का 
परम मित्र बना रहेगा। परन्तु अंग्रेजों के जनरल ने स्पष्ट कह दिया कि 
अब पेशवा को गद्दी की आशा त्याग देनी चाहिए और शीघ्र से शीघ्र अंग्रेजी 
कैम्प में आकर बिना शर्त आत्मसमर्पण कर देना चाहिए भौर बन्दी हो जाना 
चाहिए। बाजीराव ने और कुछ दिन हाथ-पर मारे, पर अन्त में उसने अंग्रेजी 
सेना के कम्प में जाकर बन्दी होना स्वीकार कर लिया और सर जान 
मालकम को आत्मसमर्पण कर दिया। अंग्रेज़ी सरकार ने उसे कानपुर के 
निकट बिठूर में रहने की आज्ञा दे दी और आठ लाख रुपया वाषिक पेन्शन 
नियत कर दी । 

आगे उसने अपने जीवन के तीस वर्ष बिठूर ही में काटे | यह बिठूर 
का बन्दी यहां कुछ तकलीफ में न था । उसे आठ लाख रुपया वाधिक पेन्शन 
मिलती थी । वह ऐश में जीवन व्यतीत करता था। यहां आने से पूर्व वह छः 
विवाह कर चुका था, अब यहां आने पर उसने पांच विवाह और किए 
रंगरेलियों का शोक्रीन था । उसकी पेंशन में हिस्सा बंटाने को बहुत-से खुशा- 
मदी चरित्रहीन लोग उसके पास आा जुटे थे, और उनकी सोहबत में वह अपने 
दिन काट रहा था । 


I7 


क्षिधिया से राजपुताना छीना जा चुका था ओर पेशवा को गद्दी का 
भी खात्मा हो चुका था । गायकवाड़ अंग्रेजों की अधीनता स्वीकार कर चुका 
था। अब केवल दो मराठा-राज्य शेष रह गए थे--भोंसले भौर होल्कर। 
इस समय केवल नागपुर शहर ही भोंसले की अधीनता में था । वहां भी 
विशवासघातियों और रिश्‍वतखोरों का बाज़ार गर्म था। राघोजी भोंसले 
जब तक रहे अंग्रेजों की दाल न गली । पर उनके उत्तराधिकारी अप्पाजी 
सवसीडीयरी संधि के जाल में फंस गए। उन्हें अंग्र ज़ हर तरह कसते ही गए। 
अन्त में भोंसले के ही खच पर रखी गई सबसीडीयरी सेना से ही भोंसले का 
राज्य हडप लिया गया । इस काम में विश्‍वासघातकों और रिशवतखोरों ने 

सेना की अपेक्षा अधिक महत्त्व का काम किया । भोंसले का राज्य एक प्रकार 
से अंग्रेज़ी राज्य में मिला लिया गया, और अप्पा साहव एक नजरबन्द की 
भांति अपने महल में रहने लगा । अभी अप्पा साहब की आयु केवल बाईस 
वर्ष की हीथी। वह हेस्टिग्ज़ को अपना बाप और रेज़ीडेंट जेनकिन्स को 
अपना बड़ा भाई कहा करता था । अप्पा साहब ने अपने बचे-खुचे अधिकार 
भी कम्पनी को देकर कुछ पेन्शन लेने की इच्छा प्रकट की, परन्तु अंग्रेजों ने 
यह स्वीकार नहीं किया और उसपर बालाजी की हत्या का इल्जाम लगाकर 
उसे गिरफ्तार करके कैद कर लिया। उसे कैद करके इलाहाबाद के किले में 
भेज दिया गया और नागपुर की गही पर राघोजी भोंसले का एक दुधमुंहा 
नाती बिठा दिया गया और राज्य का सारा प्रबन्ध एक आंग्रे ज़ रेजीडेण्ट के 
हाथों सौंप दिया गया। 

अप्पा साहब इलाहाबाद जाते हुए रास्ते से भाग निकला और अनेक 
झगड़े-टंटे करता हुआ जोधपुर के एक मन्दिर में शरणापन्त हुआ--वहीं 
उसका प्राणान्त भी हुआ । 

होल्कर का राजवंश वेल्ञ्जली की चोट से बच निकलां था। इस समय 
वहां का प्रबन्ध मन्त्री गणपतराव कर रहा था, जो मृत राजा की रखल 
तुलसीबाई के प्रभाव में था । गद्दी का अधिकारी मल्हारराव अभी वालक 
था । नमकहराम अमीरखां पिण्डारी होल्कर राज्य पर पंजा रखे हुए था । 
बाजीराव के पतन के एक वषं पूवं ही होल्कर राज्य सही अर्थो में अंग्रेजों की 
दासता में बंध चुका था। यही हाल कोल्हापुर राजवंश का था। सिंधिया तो 
इससे बहुत पहले परकँच हो चुका था। इस प्रकार इस समय सम्पूर्ण मराठा- 
मंडल अंग्रेजों की दासता में वंध चुका था। अब अंग्रेजों ने मराठा-मंडल तथा 
` पेशवा के सब दुर्गं अधिकृत कर लिए | इनमें भनेक अभेद्य थे, खासकर त्पम्बक 
का दुर्ग तो उस काल में संसार-भर में अद्वितीय था । सन्‌ 78।9 म जब 
असीरगढ़ के दुर्ग का पतत हुआ, जिसने शताब्दियों तक मुस्लिम आक्रान्ताओं 
के दांत खट्टे किए थे, तब समझा गया मराठों की अजेय और विश्व-विश्रुत 
दुर्गावालि अंग्रेजों के हाथ में चली गई। 

इसके पुर्व दो बार मराठा-संघ संकट में पड़ चुका था | पहली बार उस 
समय, जब शिवाजी का अयोग्य पुत्र सम्भाजी शिवाजी के क्रोध का शिकार 

बना । सम्भाजी चाहे जसा भी अयोग्य सरदार था पर उसके बिना मराठा- 
शक्ति सिररहित धड़ के समान हो गई थी, फिर भी वह इतनी प्रवल थी कि 
औरंगजेब को उसे दमन करने में और उस परिस्थिति से लाभ उठाने में 
अपनी समूची स॑न्यशक्ति दक्षिण में झोंक देनी पड़ी थी । परन्तु शिवाजी ने जो 
सुन्दर राज्य-संगठन किया था, उसके कारण मराठा राज्य-संघ उस संकट 
को पार कर गया था । 

इसके बाद जब पानीपत के खण्डप्रलय ने मराठा-शक्ति को तोड़ डाला, 
उस समय दिल्‍ली की गही पर या कहीं भी कोई एक भी महत्त्वाकांक्षी हिन्दू 
या मुसलमान शासक होता तो मराठों का उस विपदा से निस्तारन था । 
परन्तु उस समय दिल्‍ली का पिहासन वीर-विहीन हो चुका था, इसीसे मराठा- 
संघ बच गया । अब यह तीसरी टक्कर थी जो मराठा-शक्ति की इंग्लैंड की 
बढ़ती हुई सामर्थ्यं से लगी थी | दो टक्कर उसने अपनी सामर्थ्यं से सहीं, पर 
तीसरी ने उसे चकनाचूर कर दिया, जिससे शिवाजी को भारत-भर में हिन्दू 
पदपादशाही स्थापित करने का और पेशवा बाजीराव प्रथम का अटक से 
कटक तक भगवाध्वज फहराने का स्वप्न भंग हो गया । 

शिवाजी ने अष्टप्रधानों के रूप में मराठा-संघ का संगठन किया था, 
जो आगे मराठा-संघ के रूप में परिवर्तित हो गया । ये मराठा-संघ के अधि- 
पति आपस में किसी ऐसे वेधानिक सूत्र में गुंथे न थे जिनसे उनका अंततः 
संगठन कायम रहता । वे कहने को तो मराठा-संघ के सदस्य थे, पर सब 
प्रकार सधि-विग्रह करने में स्वतन्त्र थे पानीपत के खण्डप्रलय से पहले तक 
पेशवा का उनपर हाथ रहा, पर पानीपत के बाद वे बिखर गए और अंततः वे 
स्वतन्त्र शासक हो गए । मराठों का संघर्ष जब तक मुसलमानों से हुआ, उन्हें 
कोई हानि नहीं पहुंची; क्योंकि मुसलमानों की सामर्थ्यं भी सशक्त न थी । 
परन्तु ज्यों ही उन्हें अंग्रेजों की बढ़ती हुई शक्ति से टकराना पड़ा, ढह गए । 
अंग्रेजों की प्रबल शक्ति से वे टक्कर न ले सके । 

एक बात और । शिवाजी ने और उनके बाद बालाजी बाजीराव आदि 
नेताओं ने मराठाशाही को हिन्दुत्व के रक्षक का रूप दिया था, इससे उसे 
हिन्दू राज्यों से गहरा सम्पकं-समर्थन प्राप्त हुआ था । परन्तु वह देर तक 
टिका नहीं | खासकर पानीपत के युद्ध के बाद तो राजपूत भौर जाट राजाओं 

के मन में मराठों के प्रति विद्वेष की भावना भर गई । वे क्रुद्ध होकर लौटे । 
बाजीराव यदि इस देश के अन्य हिन्दू शासकों के साथ सक्रिय सहयोग उत्पन्न 
कर लेता, तो निश्चय ही उसके ऊपर वह संकट न आया होता, जो खिड़की 
संग्राम के वाद उसपर आया, और वह ऐसा भसहाय भी न रह जाता कि 
उसकी सहायता के लिए किसी राजाने हाथ न बढ़ाया । इसके अतिरिक्त 
यदि उसकी राजनीतिक आंखें होतीं तो वह यह देख पाता कि जब्रर्देस्त तोप- 
खाने ओर नियन्त्रित सेना के बिना अंग्रेजों से जीतना सम्भव नहीं है। उसने 
राज्य की सम्पूर्णं शक्ति तोपखाने और शिक्षित सेना की तैयारी में लगा दी 
होती । परन्तु उसने अपनी सारी शक्ति आपसी घरेलू झगड़ों में नष्ट 
कर दी। 

और भी दो बातें थीं, जिन्होंने मराठा-शक्ति को जर्जर कर दिया था। 
एक तो हिन्दुओं के धामिक भेद-भावों ने लोगों के मनों को छिन्त-भिन्त और 
एक-दूसरे का विरोधी बना दिया था, जिससे भीतर ही भीतर हिन्दू-शबित 
बिखर चुकी थी। बाजीराव जैसा कायर, आरामतलब और अदूरदर्शी आदमी 
इस त्रुटि को कसे दूर कर सकता था । 

दूसरी बात थी आथिक सम्पन्तता की। महाराष्ट्र की पहाड़ियां कष्ट- 
सहिष्णु मराठा योद्धाओं के लिए तो उपयुक्त थीं, पर साम्राज्य का मूला- 
धार धनागार बहां सम्पन्न नहीं हो सकता था। इसीसे शिवाजी आदि छापे 
मारकर पड़ोसी राज्यों से धत अपहरण करते तथा पेशवा चौथ वसूल करते 
थे। लूट, सरदेशमुखी और चौथ का असल कारण ही यह था कि मराठा- 
शक्ति का आर्थिक ढांचा उन्हीं पर चल रहा था । अब अंग्रेज़ी सत्ता के प्रताप 
से यह सब असम्भव हो गया । अब लूटमार, सरदेशमुखी, चौथ वसूल करने 
का स्रोत सूख गया। उधर बड़ी-बड़ी सेनाओं को रखने, उन्हें सुशिक्षित करने, 
उन्हें उत्तम शस्त्रास्तरों से सज्जित करने के लिए जितने धन की आवश्यकता 
थी उतना धन पेशवा के पास न था, न वैसी आय का साधन ही था । इसीसे 
पेशवा के पांव डगमगा गए, और अब अन्तिम नाममात्र के धक्के से वह ढह 


' गया। 


~ 

सन्‌ ]8]3में जो चार्टर एक्ट ब्रिटिश पालियामेंट ने भारत के अन्दर 
ईस्ट इंडिया कम्पनी के अधिकारों को कायम रखने के लिए पास किया था, 
उसके द्वारा भारत के प्राचीन व्यापार ओर उद्योगों को किस तरह तहस-नहस 
कर डाला गया, इसका यत्किचित्‌ उल्लेख हमने पिछले किसी परिच्छेद में 
किया है। उसके बाद सन्‌ ]833 में जब कि लाड विलियम बैँटिक का 
शासन-चक्र घूम रहा था, नया चार्टर पास किया गया। इन बीस वर्षो के बीच 
में जो परिवर्तत भारत और इंग्लिस्तान में हुए, वे ऐसे महत्त्वपूर्ण थे, जिनका 
आथिक, राजनीतिक और सांस्कृतिक प्रभाव समूचे विश्व पर पड़ा। इन बीस 
वर्षों में खासतौर पर ग्रेट ब्रिटेन विश्व का आथिक स्वामी और संसार के 
सबसे बड़े भारी साम्राज्य का प्रतीक बन गया । और भारत ने अपनी शता- 
ब्दियों से संचित सम्पदा, राज्य और उद्योग तथा संस्कारों और उमके 
सांस्कृतिक प्रभावों को खो दिया। भारतीय साम्राज्य, भारत की लूट और 
भारत के उद्योग-धन्धों के नाश की प्रतिक्रियास्वरूप इंग्लैंड के उद्योग-धन्धे 
और व्यापार ने ऐसी उन्नति कर ली कि वह भारत का सम्राट बनने से पहले 
ही संसार का अर्थ-सम्राट्‌ बन गया। देखते ही देखते इन बीस बरसों में इंग्लैंड 
में बड़े-बड़े समृद्ध नगर आवाद हो गए, ओर धन की ऐसी बाढ़ इंग्लिस्तान में 
आई कि लोगों के हौसले बढ़ गए, परन्तु ज्यों-ज्यों इंग्लैंड की समृद्धि बढ़ी और 
प्रजा के अधिकारों की वृद्धि हुई, भारत की दरिद्रता ओर पराधीनता उतनी 
ही अधिक बढ़ गई । और यह एक निश्चित बात हो गई कि भारत की 
दरिद्रता में इंग्लिस्तान की समृद्धि है और भारत की समृद्धि में इंग्लैंड को 
खतरा है । ठीक ऐसे ही समय में सन्‌ ]833 का नया चार्टर एक्ट बना, 
जिसके द्वारा भारत के ऊपर अंग्रेज़ी शासन का आथिक भार बहुत अधिक 
बढ़ गया। अंग्रेजों ने भारत से धन बटोरने के लिए बेहद कर बढ़ा दिए। ये 
वीस वरस भौर उसके बाद के भी बीस बरस भारत की अंग्रेज़ी सरकार को 
निरन्तर युद्धों में व्यतीत करने पड़े । यद्यपि ये युद्ध न तो भारतवासियों की 
रक्षा के लिए थे, न उनकी भारत को आवश्यकता थी। वास्तव में ये युद्ध उस 
शासन-पद्धति के अनिवार्यं परिणाम थे, जो सन्‌ ]833 के चाटंर एक्ट में 

कायम की गई धी। इन युद्धों से इतना ही नहीं कि भारतीय जीवन का 
विकास रुक गया, अपितु भारत की सुख-शान्ति में भी बेहद बाधा पड़ी । इस 
बीच अंग्रेजी सरकार की कुल आमदनी का आधे से भी अधिक भाग युद्ध और 
सेना पर खर्च होता रहा, जबकि इस काल में अंग्रेजी सरकार ने सारवंजनिक 
हित के कामों पर केवल दो प्रतिशत खर्चा किया । 

इस समय समूचे ब्रिटिश भारत में साधारण प्रजा की अवस्था अत्यन्त 
दयनीय हो गई थी। किसानों का लगभग सर्वनाश हो गया और पुराने खान- 
दान गारत हो गए । बड़े-बड़े और महंगे कानून प्रचलित किए गए, अदालतों 
की कार्यवाही पेचीदा कर दी गई और खचं बढ़ाकर असह्य कर दिए गए। 
कम्पनी की उस समय की समस्त भारतीय प्रजा के लिए, जो न्याय के लिए 
सरकार को टैक्स नहीं दे सकती थी, अदालतों के दरवाजे बन्द थे उनके लिए 
न कानून था, न इन्साफ । उस काल की पुलिस अत्याचार का एक नमूना थी । 
गांवों की पंचायतों का नाझ कर डाला गया था, और वहां के स्कूल तोड़ डाले 
गए थे । उनकी जगह कोई नये स्कूल कायम नहीं किए गए थे । तत्कालीन 
कम्पनी की सरकार दो करोड़ बीस लाख की आबादी में से सिफं डेढ़ सौ 
विद्यार्थियों को ही शिक्षा देती थी, जबकि भारत की टैक्सों की बसूली में से 
कम्पनी के डाइरेक्टर इन दिनों में पचास हजार पौंड से भी अधिक रकम 
केवल दावतों पर खर्च कर देते थे। सब बड़ी-बड़ी नौकरियां अब अंग्रेजों के 
लिए सुरक्षित रख ली गई थीं ओर शासन में विशवास और जिम्मेदारी के 
काम पर किसी हिन्दुस्तानी को नहीं रखा जाता था। हकीकत तो यह थी कि 
भारतीय जो उस समय सुसभ्य जीवन के सब धन्धों में कुशल थे, अयोग्य, 
असहाय और नालायक कहकर सदा के लिए उसी देश में नीच बना दिए गए 
ये जहां उनके पूर्वजों ने जगतू-प्रसिद्ध और अमर सांस्कृतिक जीवन व्यतीत 
किए थे। उन्हें ज्रदंस्ती शराबी और दुराचारी बनाया जा रहा था । सन्‌ 
7833 के इस चार्टर एक्ट के पास होने के बाद अंग्रेज बड़ी तेजी से रही-सही 
देशी रियासतों को अंग्रेजी राज्य में मिलाने में व्यस्त थे। 

मराठा-संघ टूट चुका था। उसका केन्द्र पूना अंग्रेजों के अधिकार में भा 
गया था । पूता के महलों पर अंग्रेजों का झण्डा फहरा रहा था | पेशवा बिठूर में 
कैदी था। सिंधिया और होल्कर के दमखम खत्म हो चुके थे। राजपूत राजा 

अंग्रेजों की छत्रछाया में आ चुके थे। इस प्रकार भारत की प्रायः सब राज- 
नीतिक शक्तियां या तो अंग्रेजों की प्रभुता को मान चुकी थीं। या उनकी मित्र 
हो चुकी थीं। रामेश्वरम्‌ से लेकर दिल्ली तक के सभी मुख्य केन्द्रों में अंग्रेजी 
सेना की छावनियां छाई हुई थीं। और अव ब्रिटिश हुकूमत को हिलाना 
आसान न था । राजपूताने पर ग्रांख जमाए रखने के लिए अजमेर अलग प्रदेश 
बना दिया गया था, जिसपर सीधा अंग्रेज़ अफसर शासन करता था। लाड 
हेस्टिग्ज़ की बिजय-वेजयन्ती भब भारत के इस छोर से उस छोर तक फह्रा 
रही थी । पूना का छत्र भंग करने के उपलक्ष्य में उसे कम्पनी के डाइ- 
रेक्टरों ने साठ लाख पौण्ड नगद इनाम दिया था। सोभाग्य से हेस्टिग्ज को 
स्टुअटं एलफिस्टन जैसे कूटनीतिज्ञ और इतिहासममंज, सर चाल्सं मंटकाफ 
जैसे राजनीतिज्ञ और ब्यवस्थाशास्त्र के आचार्य, सर जान मालकम और 
सर टामस मनरो जैसे योग्य सहायक मिले थे; जिनकी सहायता से हेस्टिग्ज 
ने बंगाल, मद्रास और दिल्ली में अपना शासन और दबदवा कायम कर 
लिया था। 

पूना का छत्र भंग होते ही पिण्डारी अपने-आप ही तितर-बितर हो गए । 
कुछ घेरकर मार डाले गए | अमीरखां को अंग्रेजों ने टोंक का नवाब बना 
दिया। अमीरखां ने भी अंग्रोजों की अधीनता स्वीकार कर ली । चीतू जंगल 
में मारा गया, जहां उसे कोई बाघ खा गया । शेष पिण्डारी जहां जिसे 
जगह मिली चुपचाप बस गए ओर शांत-शिष्ट कृषक बन गए। इस प्रकार 
शक्ति का सन्तुलन करके प्रत्यक्ष रूप में अंग्रेज शास्ति की चोटी पर ब्रिटिश 
झण्डा फह्राकर अपनी विजय पर गरव कर रहे थे, परन्तु अभी कम्पनी के 
राज्य की भीतरी दशा अत्यन्त शोचनीय थी । भारतवासियों की उस समय 
की नेतिक निवंलता और अंग्रेजों की धूत॑ता-मिश्रित संगठन-शकिति के परस्पर 
सम्पर्क से जो परिस्थिति उत्पन्न हो गई थी, वह इतनी अस्वाभाविक थी कि 
उसपर कुछ भी भरोसा नहीं किया जा सकता था। अंग्रेजों की संख्या भारत 
में बहुत कम थी। उसकी पति अंग्रे ज़ पड़ोसियों की उस मैत्री-भावना से पुरा 
कर सकते थे, जो उनकी न्यायःबुद्धि भौर नर्म व्यवहार से प्राप्त होती । 
परन्तु वह मेत्री-भावना भारत में अंग्रेज़ों के प्रति कहीं थी ही नहीं । युद्धों में 
चाहे जिस तरह भी उन्होंने सफलताएं प्राप्त की थीं परन्तु पराजित लोगों के 

दिल शत्रुता से भरे हुए थे और पड्यन्त्र ओर विरोध का वातावरण उनके 
विरुद्ध चाहे जब उठ खड़ा हो सकता था । 

परन्तु अंग्र ज्ञों को इसकी परवाह न थी। वे अपनी शक्ति का संतुलन 
करते जा रहे थे, भूत-भविष्य की ओर उनकी दृष्टि न थी। पूना का छत्र भंग 
करके, रणजीतसिंह और काबुल से सांठ-गांठ करके, दिल्‍ली के तख्त की जड़े 
खोखली करके, नेपाल को दूर धकेलकर जब उन्होंने होशियारी से अपने 
चारों ओर देखा कि अब यह हमारा मारा हुआ शिकार हिन्दुस्तान हमारे खाने 
के लिए सुरक्षित है भी, कहीं से कोई खटका तो नहीं है, तो उन्हें एक दरार 
दिखाई दी । 

जिस समय अंग्रेज पूना में उलझ रहे थे, बर्मा के तरुण राजा ने उकस- 
कर मनीपुर और आसाम को जीतकर अपने राज्य में मिला लिया था, जिससे 
वर्मा राज्य की सीमाएं अब बंगाल को छ रही थीं।बर्मा का राजा, जो अंग्रेजों 
के शक्ति-संतुलन से बेखबर था, बंगाल पर ललचाई नज़र डाल रहा था। 
बंगाल अधिकृत करने के बाद से ही अंग्रेज़ आसाम और मनीपुर पर नज़र 
रख रहे थे। और भब बर्मा के राजा ने मानो उनके मुंह का ग्रास छीन लिया 
था । परन्तु अभी वे दक्खिन में उलझ रहे थे। फिर भी उन्होंने कुछ बदमाश 
पेशेवर डाकुओं को इस काम पर नियत कर दिया था कि वे बर्मा की सीमाओं 
में घुसकर लूट-मार करके अंग्रेज़ी राज्य में आश्रय लें । इसपर बर्मा के राजा 
ने अंग्रेजों को विरोध-पत्र लिखा, अपराधियों को मांगा, और जब अंग्रेजों ने 
कोई सन्तोषजनक जवाब नहीं दिया तो बर्मा के राजा ने कहा, चूंकि अंग्रेज 
सरकार बंगाल की सीमा से बर्मा पर आक्रमण करनेवाले अपराधियों को 
नहीं रोक सकती, तो वह चटगांव, ढाका, मुशिदाबाद मौर कासिमबाज्ार 
बर्मा सरकार कोदे दे । 

बस, यही लड़ाई का बहाना हो गया। दक्षिण से अंग्रोज़ निबट चुके थे, 
अब उन्होंने बर्मा से लोहा लेने की ठान ली । बहुत संघर्ष हुआ। अन्त में सन्‌ 
826 में बर्मा सरकार ने घुटने टेक दिए। आसाम और मनीपुर अंग्रेजों को 
दे दिए गए तथा अराकान पर भी अंग्रेजों का अधिकार हो गया। इस प्रकार 
अंग्रेजों ने बर्षा के राजा को बर्मा की सीमा में परिमित करके सांस ली। 
परन्तु इस युद्ध में अंग्रेजों को अपरिमित धन खर्च करना पड़ा । 

इसी समय अंग्रेजों ने भरतपुर का किला दखल करके अपना आखिरी 
कांटा भी निकाल डाला । 

कलकत्ता के कौंसिल-भवन में दो बड़े आदमी आराम से बैठे हुए गप्पें 
मार रहे थे। मौसम बहुत अच्छा था। आषाढ का पहला मेह बरस चुका था । 
हवा में गीली मिट्टी की सोंधी महक भाम की अमराइयों में होकर तबीयत 
खुश कर रही थी । बंगाल के मौसम का यह वातावरण बड़ा ही लुभावना 
होता है। ठंडी हवा चल रही थी, और भाम के सघन पत्तों में गिरते हुए 
सूरज की सुनहरी धूप छनकर समूचे वातावरण को रंगीन बना रही थी । 

दोनों आदमी अंग्रेज-कुल-शिरोमणि, लाडं खानदान के बड़े आदमी 
थे। इस समय वे सब कामों से फारिग होकर शाम को चाय पीने के बाद 
बंगले के बाहर लॉन में आरामकुसियों पर बैठे हुए इत्मीनान ओर बेफिक्री से 
दिल खोलकर बातें कर रहे थे। दोनों के हाथों में कीमती विलायती चुरुट थीं 
भौर वे बातें करते हुए उनका आनन्द ले रहे थे। इनमें से एक का नाम सर 
चाल्सं मैटकाफ था जो गवर्नेर-जनरल की कौंसिल का अण्डर-सँक्रेटरी भी 
था । यह चालीस साल की उम्र का एक लम्बा, तगड़ा और मज़बूत शरीरका 
आदमी था। इसकी खोपड़ी गंजी थी और लाल रंग की मूंछें बारीक कटी हुई 
थीं। उसकी नीली आंखों में तेज़ चमक थी, और यह स्पष्ट प्रतीत होता था 
कि वह एक निर्भीक और स्पष्टवक्ता पुरुष है । हरेक बात को तोलकर विचार- 
पूवंक बोलता था। दूसरा आदमी लाड मेकाले था, जो कि गवर्तर-जनरल 
की कौंसिल का नया लॉ मेम्बर था। यह पद कौंसिल में इसी साल बढ़ाया 
गया था और इस तरुण अंग्रेज़ को कम्पनी के डाइरेक्टरों न खास तौरसे इस 
पद पर नियुक्त करके भेजा था । इसके सम्बन्ध में प्रसिद्ध था कि वह एक 
विद्वान और क़ानून का प्रसिद्ध पण्डित है । इसके सुपुर्द यह काम किया गया 
था कि वह भारतीय दण्ड-विधान की रचना करे | यह एक निर्धन घराने का 


व्यक्ति था, जो अपनी योग्यता से लाडं के पद तक पहुंचा था । यद्यपि i 
सो-। 

उसकी आयु केवल बत्तीस ही वर्ष की थी, परन्तु वह मुस्तैद, विचारशील, 
उत्साही और बुद्धिमान्‌ पुरुष था । उसके बोलने का ढंग बहुत आकर्षक और 
प्रभावशाली था और इंग्लैंड में वह इसी उमर में अच्छा लेखक प्रसिद्ध हो 
गया था। 

चाल्सं मेटकाफ ने कहा, 'कहिए, यहां का जलवायु आपको कंसा लगा ? 
यहां के आदमी और रस्मोरिवाज आपको पसन्द आए कि नहीं ?' 

“अभी तो मैं नया ही हिन्दुस्तान में आया हूं। तो मैं यहां के लोगों की 
बोली समझता हूं, न भाषा जानता हूं, और न भारतवासियों के रीति- 
रिवाजों से परिचित हूं। फिर भी इतना तो कह सकता हूं कि यहां की धूलि- 
धूसरित संध्याएं एकदम बेहूदा हैं। और यहां के निवासियों की धामिक और 
सामाजिक मान्यताएं, उनके रहन-सहन अत्यन्त घृणास्पद और गन्दे हैं। परन्तु 
सबसे अधिक तो मैं यहां की गर्मी से परेशान हूं । 

सर चाल्सं मंटकाफ ने हंसकर कहा, 'लेकिन यहां की गर्मी अभी आपने 
देखी कहां ? आप तो उस वक्‍त आए हैं, जबकि गर्मियां बीत चुकीं, मौसम 
बदल गया और थह तो बंगाल का सवसे बढ़िया मोसम है। हां, आगे आपको 
मक्खी और मच्छरों का आनन्द ज़रूर प्राप्त होगा ।' 

हां, मैंने सुना है कि हिन्दुस्तान मलेरिया का दुनिया-भर में सबसे बड़ा 
घर है ।' 

और हिन्दुस्तान-भर में बंगाल इस मामले में सबसे आगे है ।' 

'तोवा, तोबा | देखता हूं कि सही-सलामत अपनी तन्दुरुस्ती और जिन्दगी 
को लेकर इंग्लिस्तान लौट भी सकूंगा कि नहीं ।' 

“इसमें क्या दिककत है, फिर हम लोग तो भारत में धन कमाने के लिए 
आए हैं । कुछ न कुछ खतरा तो उठाना ही पड़ेगा । मैं समझता हूं कि यहां 
जो भति उच्चपद ओर मान आपको अनायास ही प्राप्त हो गया, इंग्लैंड में 
शायद जिन्दगी-भर में प्राप्त न होता ।' 

आपकी इस बात को मैं कुबूल करता हूं। मैं आपसे यह छिपान। नहीं 
चाहता कि अपनी कलम से इंग्लिस्तान में मैं केवल दो सौ पौंड सालाना कमा 
सकता था । वह भी बहुत रो-पीटकर और बहुत मेहनत के बाद।' 

लेकिन लाड महोदय, यहां तो मज्ञा ही मजा है। तनख्वाह दस हज़ार 

पौंड सालाना कुछ छोटी रकम नहीं है। इसके अलावा अत्यन्त मान और 
आमदनी का ठीया है। यहाँ कलकत्ता से जो लोग अच्छी तरह परिचित हैं, 
वे जानते हैं कि ऊंचे से ऊंचे लोगों की श्रेणी में रहने के लिए आप पांच हज़ार 
पौंड सालाना खर्च करके बड़ी शान से रह सकते हैं और अपनी बाकी तन- 
ख्वाह मय सूद के बचा सकते हैं। फिर इसके अलावा आपको गवर्नर-जनरल 
बहादुर ने लॉ कमिश्नर भी तो बना दिया है, जिसके लिए पांच हज़ार पौंड 
सालाना मुफ्त ही में आपकी जेब में पड़ जाएंगे और इसके लिए वास्तव में 
आपको एक मक्खी भी न मारनी पड़ेगी ।' 

लाड मैकाले ज़ोर से ही-ही करके हंस पड़े और बोले, 'सर मैटकाफ, 
आप ठीक कहते हैं कि यहं लॉ कमिशनर का पद ऐसा है कि जिसके लिए एक 
आदमी को इतनी बड़ी तनख्वाह देना मुनासिब नहीं था । क्योंकि मैं भी यह 
देखता हूं कि कोई कार्य तो इस पद का है ही नहीं।' 

«तो इससे आपको क्या? रुपये आपको काटते थोड़े हैं ? निखर्चे दस 
हज़ार पौंड सालाना बचाते चले जाइए ।' 

भूनस्संदेह, मैं आशा करता हूं कि केवल उन्तालीस साल की उम्र में 
जबकि मेरे जीवन की शक्तियां अपने शिखर पर होंगी, तीस हज़ार पौंड की 
रकम लेकर मैं इं ग्लिस्तान वापस जा सकूंगा । सच तो यह है कि इससे अधिक 
धन कमाने की मैंने कभी कामना भी नहीं की थी ।' 

'मेरे प्यारे लाड, मैं तो यह समझता हूं कि आप कम से कम पचास-साठ 
पौंड की रकम लेकर स्वदेश को लीटेंगे ।' ; 

“धन्यवाद सर मँटकाफ, लेकिन इन काले, घिनौने और अन्धविश्वासी 
भारतीयों के वीच में रहना तो अत्यन्त ही असह्य है।' 

'ब्ेशक, खासकर उस हालत में जब कि आप न तो उनके देश की कोई 
भाषा जानते हैं, न रीति-रस्म जानते हैं, न उनसे कोई सहानुभूति रखते हैं।' 

“राइट यू आर सर; हकीकत तो यही है। लेकिन मुझे दो काम करने 
हैं-पहला यह, कि मैं उनके लिए क़ानून बनाऊं, उसमें मुझे एक ही बात को 
नज़र में रखना पड़ेगा कि उसके द्वारा अंग्रेजी सरकार के हाथ मजबूत हों 
और सर्वसाधारण असहाय रह जाएं।' 

“तो माई लाड, शायद यह उसी ढंग का क़ानून आप बानने जा रहे हैं, 

जैसा कि हमारा बनाया हुआ आयरिश पिनल कोड है, जिसके बावत बर्क ने 
कहा था, कि वह एक ऐसा पेचीदा यन्त्र है जो किसी कौम पर अत्याचार करने 
उसे दरिद्र बनाने और उसे आचार-भ्रष्ट करने ओर उसके अन्दर से मनुष्यत्व ' 
तक का नाश करने में अद्वितीय है । 

आप बड़ी सख्त राय रखते हैं सर मंटकाफ; परन्तु हम जानते हैं कि 
भारतवर्ष को कभी स्वतन्त्र नहीं किया जा सकता । लेकिन कभी न कभी एक 
मजबूत और निष्पक्ष स्वेच्छा-शासन उसे मिल सकता है ।' 

'माई लाड, मैं अच्छी तरह जानता हूं कि लॉ मेम्वर का काम है 
हिन्दुस्तातियों को क़ानून की सुनहरी जंजीरों में जकड़ देना, और मैं आशा 
करता हूं कि आप यह काम बड़ी खूबी से पूरा करेंगे । खेर, दूसरा काम भी 
फर्माइए ।' 

मेरा दूसरा काम यह होगा कि मैं कम्पनी की सरकार को यह सलाह दूं, 
और उसके सामने शिक्षा की एक ऐसी योजना उपस्थित करूं जिससे कि 
भारतवासियों को अंग्रजी सिखाकर उनकी सहायता से अंग्ने ज़ हिन्दुस्तान पर 
हुकूमत करें। 

मैं समझ गया। आपका उद्देश्य यह है कि हिन्दुस्तातियों में राष्ट्रीय 
भावना पेदा ही न होने पाए। 

'निस्संदेह, यह एक बड़ा खतरा है | मेरा दृष्टिकोण यह है कि अंग्रेज़ी 
शासन भारतवर्ष में चिरस्थायी रहे।' 

'क्या आपने ऐसी कोई योजना सोची है -?” 

“मैंने बहुत-कुछ सोच-विचार लिया है सर मंटकाफ | यदि मेरी बताई 
हुई शिक्षा-योजना को काम में लाया गया तो आज से तीस बरस बाद कम से 
कम बंगाल के इज्ज़तदार लोगों में एक भी मू्तिपुजक न रहेगा ।' 

'माई लाडे, मैं आपकी बात की तह तक पहुंच गया हूं, और मैं कह सकता 
हूं कि आप भारतवासियों के धामिक और सामाजिक जीवन को नष्ट करने 
का संकल्प कर चूके हैं ।' 

“य्ह आपका ख्याल है । मैं तो इतना ही कह सकता हूं कि ब्रिटिश 
सरकार को इस समय अपने विशाल साम्राज्य के लिए अनेक बफादार भौर 
कुशल नौकरों की जरूरत है, उसकी यह ज़रूरत पूरी हो जाए।' 

“किन्तु आपको ज्ञात होना चाहिए कि इस समय भी भारत शिक्षा- 
प्रचार में यूरोप के सब देशों से आगे है। और प्रतिशत आबादी के हिसाब से 
पढ़े-लिखों की संख्या यहां अब भी यूरोप से अधिक है। यहां असंख्य ब्राह्मण 
अध्यापक अपने घरों पर लाखों विद्यार्थियों को मुफ्त शिक्षा देते हैं। इसके 
अतिरिक्त सभी बड़े-बड़े नगरों में उच्च संस्कृत-साहित्य की शिक्षा के लिए 
विद्यापीठ कायम हैं, इसी तरह उर्दू और फारसी को शिक्षा के लिए जगह- 
जगह मकतब ओर मदरपे हैं। जहां लाखों हिन्दू और मुसलमान बालक शिक्षा 
पा रहे हैं। फिर छोटे से छोटे गांव में भी पाठशालाएं हैं, जिनका संचालन 
पंचायतों द्वारा होता है। आपको यह जानकर शायद आश्चयं हो कि इस 
समय भी अकेले बंगाल में चालीस हज़ार देशी पाठशालाएं हैं । भौर जहां तक 
मैं जानता हूं प्रत्येक हिन्दू गांव में आम तौर पर सब बच्चे लिखना-पढ़ना और 
हिसाब करना जानते हैं। मैं तो यहां तक कहने का साहस कर सकता हूं कि 
शिक्षा की दृष्टि से संसार के किसी भी अन्य देश में किसानों की अवस्था 
इतनी ऊंची नहीं है जितनी भारत के अनेक भागों में । आपने प्रसिद्ध मिशनरी 
डा-वेल का नाम तो सुना होगा, जो कि मद्रास में पादरी रह चुके हैं, अब 
उन्होंने इंग्लिस्तान जाकर भारतीय प्रणाली के अनुसार शिक्षा देना प्रारम्भ 
किया है ।' 

'लिकिन मैं तो यह देखता हूं कि इस हिन्दुस्तान में करोड़ों नन्हे-नन्हे बच्चे, 
जिन्हें पाठशालाओं में शिक्षा ग्रहण करनी चाहिए, मां-बाप का पेट भरने के 
लिए उनके साथ मेहनत-मज दूरी करते हैं ।' 

लेकिन यह सब हमारी ही करतूत से । मुझे कहते हुए दुःख होता है कि 
सारा हिन्दुस्तान बड़ी तेज़ी से निर्धन होता जा रहा है। खासकर जब से 
यहां इंर्लिस्तान के बने कपड़ों का प्रचार किया गया है। यहां के कारीगरों 
की जीविका-निर्वाह के साधन खत्म हो गए हैं। देश का धन पुराने देशी 
दरबारों और देशी कमंचारियों के हाथ से निकलकर हमारे हाथ में चला 
आया है और हम उस धन को भारत में खर्च न करके इंग्लिस्तान भेज रहे 
हैं । सरकारी लगान जिस कड़ाई से वसूल किया जाता है उससे भी प्रजा को 
कृष्ट होता हैं । इस कारण नीच और मध्यम श्रेणी के लोग मजबुर हो गए हैं 
कि उनके बच्चों के कोमल अंग थोड़ी-बहुत मेहनत कर सकने के योग्य होते 

ही माता-पिता उन्हें जिन्दगी की आवश्यकता के लिए मेहनत-मज्जदूरी में 
धकेल देते हैं। इसीसे देश की पुरानी शिक्षा-संस्थाएं कम होती जा रही हैँ । 
खासकर इसलिए भी कि हिन्दुओं के शासनकाल में विद्या-प्रचार की सहायता 
के लिए बड़ी-बड़ी रकमें राज्य की ओर से बंधी हुई थीं, वे अब बन्द हो गई 
हैं, और हमारी अंग्रेज़ी सरकार उन्हें किसी प्रकार की कोई आथिक सहायता 
नहीं देती ।' 

'लेकिन सबसे अधिक विचारणीय बात तो यह है कि क्या भारत- 
वासियों को शिक्षा देना अंग्रेजों के लिए हितकर है अथवा अहितकर। भाप 
अच्छी तरह जानते हैं कि हम लोगों ने अपनी इस मूर्खता के कारण अमेरिका 
को हाथ से खो दिया, क्योंकि हमने कालेज और स्कूल वहां कायम हो जाने 
दिए। अव भारत के विषय में हम अपनी मूर्खता दोहराना नहीं चाहते ।' 

लेकिन हमें अपने सरकारी महकमों और नई अदालतों के लिए योग्य 
हिन्दू और मुसलमान कर्मचारी चाहिए, जिनके बिना इन महकमों और अदा- 
लतों का चलना संभव नहीं है। इसके अतिरिक्त हमें भारतीय जनता के हादिक 
भावों का पता भी लगता रहना चाहिए जिससे जनता के भावों को हम अपनी 
ओर मोड़ सक ।' 

“आप ठीक फमति हैं। कलकत्ता का मुसलमानों का मदरसा और बनारस 
का हिन्दू कालेज और पूना का डक्कन कालेज इसी दृष्टिकोण से बनाया 
गया है। औरभब मैं सुनता हूं कि कलकत्ता में एक मेडिकल कालेज को स्थापना 
होनेवाली है । परन्तु मेरा उद्देश्य तो सर्वथा ही दूसरा है।' 

“आपका उद्देश्य क्या है ?' 

'यह कि उच्च व मध्यम श्रेणी के उन्हीं भारतवासियों को शिक्षा पर 
ध्यान दिया जाए जिनसे कि हमें अच्छे शासन के लिए देशी एजेण्ट मिल सके 
और जिनका देशवासियों पर भी प्रभाव हो ।' 

'तो आपका मतलब यह है कि बिना योग्य भारतवासियों की सहायता 
के ब्रिटिश राज्य का चल सकता सर्वथा असम्भव है।' 

“निस्संदेह मेरा दृष्टिकोण यही है । और इप्ती लिए मेरा यह दृढ़ निश्चय 
है कि भारतवासियों को, प्राचीन भारतीय साहित्य को शिक्षा से विमुख करके, 
उन्हें अंग्रेज़ी भाषा, अंग्रेजी विज्ञान सिखाया जाए ।' 

'क्या ऐसा करना भारतीयों के लिए हितकर होगा ? 
“इस बात पर विचार करना मेरा काम नहीं है | मेरा दृष्टिकोण यह हे 
, कि उच्च श्रेणी के भारत॑वासियों में राष्ट्रीयता के भावों को उत्पन्न होने से 
रोका जाए भौर उन्हें अंग्रेज़ी सत्ता चलाने के लिए उपयोगी यंत्र बनाया 
जाए | हकीकत यह है कि हमें भारत में इस तरह की एक श्रेणी पदा करने 
का भरसक प्रयत्त करना चाहिए, जो हमारे और करोड़ों भारतवासियों के 
बीच जिनपर हम शासन करते हैं, समझाने-बुझाने का काम करे । ये लोग 
ऐसे होने चाहिए जो कि केवल रकत ओर रंग की दृष्टि से हिन्दुस्तानी हों, 
किन्तु जो अपनी रुचि, भाषा, भावों और विचारों की दृष्टि से अंग्रे ज़ हों ।' 
आपकी रिपोर्ट मैंने पढ़ी है और आपको यह जानकर खुशी होगी की 
गवर्नेर-जनरल ने आपका समर्थेन किया है, ओर हुक्म दिया है कि जितना 
धन शिक्षा के लिए मंजूर किया जाए, उसका सवसे अच्छा उपयोग यही है कि 
उसे केवल अंग्रेजी शिक्षा के ऊपर खच किया जाए ।' 

“इस सूचना के लिए मैं आपको धन्यवाद देता हूं। वास्तव में हमें हिन्दु- 
स्तान में अंग्र ज़ी पढ़े-लिखे ऊंचे दर्जे के हिन्दुस्तानियों की एक ऐसी श्रेणी बना 
देनी है जिन्हें अपने देशवासियों के साथ या तो बिलक्रुल ही सहानुभूति न हो, 
ओर हो तो बहुत कम ।' 

मैं समझ गया और आशा करता हूं कि आप अपने मिशन में सफल 
होंगे और कल कौंसिल की मीटिंग में जो आपकी रिपोर्ट पर विचार होगा, 
उसमें बहुमत आप ही का होगा।' 

शाम हो चली थी ओर अंधेरा बढ़ गया था, जबकि बैरे ने सप लेकर 
वहां प्रवेश किया। दोनों लाड उठ खड़े हुए और हाथ में हाथ दिए, टहलते 
हुए, अपने-अपने बंगलों की ओर रवाना हुए। 


20 


सन्‌ 827 में अवध के प्रथम बादशाह गाजीउद्दीन हैदर ने अपना 
तख्तोताज सूना छोड़ इस असार संसार से कूच किया। वे जब पिता के 

सिंहासन पर बैठे थे तब चौदह करोड़ रुपया शाही खजाने में जमा था, भौर 
अवध का राज्य जाहोजलाली से. भरपुर था । परन्तु मरते समय अवध का 
शाही खज़ाना खाली था । राज्य में अंधेरगर्दी मच रही थी। अंग्रेजों ने 
ज्ोरोजुल्म करके बादशाह से खूब रुपया एऐंठा था और बादशाह के कमं- 
चारियों ने प्रजा को लूटने में सितम ढाया था। इससे बहुत लोग खेती-बाड़ी, 
घर-बार छोड़ भाग गए थे। खेत सूखे-उजाड़पड़े थे, गांव वीरान थे, भले घर 
के समर्थ साहसी लोग ज़मींदार डाकू बन गए थे । बुद्धिमान और चरित्रहीन 
जन ठग बन गए थे। वाकी सब चोर हो गए थे। अतः राज्य-भर में चोरों, 
ठगों, उठाईगीरों का बोलवाला था । कहीं किसीकी सुनवाई न थी | 

पिता गाजीउद्दीन के मरने पर उनके तथाकथित पुत्र नसीरुद्दीन हैदर 
गद्दी पर बैठे । गाज़ीउद्दीत नसीर को अपना ओरस पुत्र नहीं मानते थे। न 
उन्हें उत्तराधिकारी बनाना चाहते थे । कहा तो जाता है कि उन्होंने नसीर: 
को मरवा डालने की भी चेष्टा की थी। परन्तु इसी बीच उनकी मृत्यु हो 
गई । तब नसीर ने दो करोड़ रुपये अंग्रेजों की नज़र करके अपने लिए हिज 
मैजेस्टी का गौरवयुक्त पद क्रय किया । कहने की आवशयकता नहीं कि ये दो 
करोड़ रुपये राज्यकोष से नहीं; प्रजा से लूट-खसोट करके दिए गए थे, क्योंकि 
इस समय रोजकोष में फूटी कौड़ी भी न थी । 

अपनी प्रजा पर और परिवार के लोगों पर नसीर मनमाना अत्याचार 
कर सकते थे, इसकी उन्हें छूट थी । अंग्रेज़ी रेज़ीडेण्ट उनके किसी काम में 
दखल नहीं दे सकता था। वह केवल अवध राज्य में अंग्रेजों का हित देखता 
तथा अंग्रेज़ी प्रभुत्व का ध्यान रखता था। 

नसीरुद्दीन हैदर ने दो करोड़ रुपये खरचं करके जो अंग्रेजों से हिज 
मैजेस्टी की उपाधि खरीदी थी, उसका भली-भांति उपयोग करने के लिए वे 
सिर से पैर तक अंग्रेजी लिबास में रहते थे । उनके पिता गाज़ीउद्दीत सच्चे 
मुसलमान थे। हमेशा तस्वीह हाथ में रखते और कुरान शरीफ की आयतें 
पढ़ते रहते थे। परन्तु नसीरुद्दीत को अंग्रेजों की सोहबत और अंग्रेज़ी 
लिवास ही पसन्द था । जब कोई अंग्रोज़ उन्हें योर मॅजेस्टी' कहकर 
सम्बोधित करता था तो नसीर आनन्द के साथ बहुत-सा गर्वं भी अनुभव 
करते थे । इस आनन्द की अभिवृद्धि के लिए उन्होंने पांच अंग्रेज मुसाहिब 


(७-0, Panini Kanya Maha Vidyalaya Collection. An eGangotri Initiative 


I84 - सोना ओर खून 


रखे हुए थे । इनमें एक हज्जाम था, जो एक आंख से कानाथा । पर वह इस 
समय बादशाह की मूंछ का बाल हो रहा था । यह एक जारज और आवारा 
लड़का था, जिसने बचपन ही से हज्जाम का काम सीखकर जलन्दन में एक 
सलून खोला था। पीछे वह धन कमाने की लालसा से भारत चला आया 
था। लन्दन में ही उसने सुना था कि ईस्ट इंडिया कम्पनी की राजधानी 
कलकत्ता में कोई अंग्रेज नाई नहीं है। बस, वह्‌ इस सुयोग से लाभ उठाने 
भारत चला आया । जहाज पर उसने केबिन बॉय की हैसियत से यात्रा की । 
कलकत्ता पहुंच हुज्जाम का काम करके कुछ रुपया जोड़ा, फिर वह काम 
छोड़ कुछ विलायती सोदागार का सामान खरीद उत्तर-पश्चिम में गांव-गांव 
कस्बे-कस्वे फेरी लगाता, कन्धे पर बुकची रखे माल वेचता लखनऊ आ 
पहुंचा। लखनऊ पहुंचकर उसने रेज़ीडेण्ट मेजर वेली के बाल बनाकर उन्हें 
खुश कर दिया । हिज मेजेस्टी नसीर के बाल सूअर के समान कड़े और खड़े 
थे। एक दिन रेज़ीडण्ट ने इस काने नाई को उनकी सेवा में ला उपस्थित 
किया । उसने उनके वाल घुंधराले बना दिए। बादशाह बहुत खुश हुए । 
हज्जाम को पहले नौकर रखा, फिर उसकी वाक्चातुरी और मज़ाकिया 
प्रकृति से प्रसन्‍त्त हो उसे अपना मुसाहिब बना लिया । अब वह बादशाह की 
नाक का बाल वना हुआ था। ठाठ से शाही दस्तरखान पर खाना खाता भौर 
बढ़िया शराब पीता था । 

दूसरा मुसाहिव एक दर्जी था, जो इटली का निवासी था। वह विला- 
यती गाना गाने में उस्ताद था । तीसरा एक मास्टर था, जिससे बादशाह ने 
शुरू में ए-बी-सी-डी पढ़ी थी, पर अब उसे पढ़ने की फुर्संत ही नहीं मिलती 
थी | चोथा आदमी एक लाइब्रेरियन था। उसके द्वारा भांति-भांति की पुस्तके 
मंगाकर इकट्ठा करने का नसीर को शौक था। पांचवां एक थोड़ी ही आयु 
का कनंल था जो आयरलैंड का निवासी था। 

हज्जाम को बादशाह ने सरफराज खां का खिताब दिया हुआ था। 
हुज्जाम उसे हिज मंजेस्टी कहकर पुकारता था और बादशाह उसे खां साहब 
कहकर संवोधन करता था। शाही खजाने से इन पांचों मुसाहिबों को हर महीने 
पन्द्रह सौ रुपया मुशाहरा मिलता था । इसके अतिरिक्त दरबार के दिनों में 
या ईद, मुहरंम पर चार-छः हज़ार रुपया और भी इनाम-इकराम मिल जाता 

था। ये सब मुसाहिब बादशाह के साथ शाही दस्तरखान पर खाना खाते और 
बढ़िया शराब पीते थे । 
हिज मजेस्टी नसीरुद्दीन हैदर के महल में बहुत-सी बेगमात और ग्यारह 
सौ आसामियां, जल्सेवालियां और डोलेवालियां थीं । प्रधान बेगम दिल्ली के 
बादशाह अहमदशाह की पुत्री थी । इसका विवाह नसीर से बहुत पहले हुआ 
'था । हिज मंजेस्टी होने के पहले से ही उसका इस वेगम के पास आना-जाना 
लगभग बन्द हो गया था । रंगमहुल में वह बादशाह-वेगम के नाम से प्रसिद्ध 
थी । उसका रुआब-दबदबा बहुत था, तथा वह पृथक्‌ महल में रहती थी। 
उसकी सेवा में सैकड़ों दास-दासियां, लॉंडी-बांदियां रहती थीं। महल की 
“प्रत्येक बेगम या स्त्री को, चाहे वह वादशाह की कितनी ही चहेती हो, बाद- 
शाह-बेगम के प्रति सम्मान प्रकट करना पड़ता था । 
नसीरुहीन भौरतों का खास तौर पर शौकीन था। उसके महल में 
अनेक नीच जाति की स्त्रियां भी थीं, जिन्हें उसने उपपत्नी या रखैल बनाकर 
“रखा हुआ था । एक बेगम अत्तारमहल थी, जिसकी इस समय तूती बोलती 
थी। दूसरी ताजमहल और तीसरी नूरमहल, जो बहुत दिन तक रखेल की 
-भांति रही थी। और अब नवाब ने निकाह पढ़ाकर उसे बेगम बना लिया 
-था । किसी मुसलमान अमीर-गरीब की सुन्दरी कन्या पर बादशाह की नज़र 
पड़ते ही वह उसे अपनी रखंल बना लेने को तैयार हो जाता था। बहुंत-से 
अमीर मुसलमान इस ताक में रहते थे कि उनकी लड़कियों पर बादशाह की 
'तज़र पड़े और बादशाह उसे रखैल बनाकर रख ले। ऐसे अनुरोध बादशाह 
तुरंत मान लेते थे, परंतु उनमें से बहुतों को बादशाह के सामने जाने का भी 
अवसर नहीं मिलता था । किन्तु हां, यदि ऐसी कोई स्त्री गर्भवती हो जाती 
तो उसे अलग रखा जाता था ओर उसे मासिक वृत्ति दी जाती थी। ये स्त्रियां 
एक बारक जैसे मकान में एक-एक कोठरी में रहती थीं। उनमें से बहुतों को 
बादशाह पहचानते भी न थे। 
नसीरुद्दीन हैदर की माता रंगमहल में जनावे-आलिया वेगभ के नाम से 
प्रसिद्ध थीं । नसीर का इनसे भी मनमुटाव था और वह अपनी माता के महल 
में नहीं आता-जाता था। प्रसिद्ध था कि जनाबे-आलिया बेगम कोई बड़े खात- 
दान की लड़की न थीं, तथा नसीरुद्दीन की उत्पत्ति पर गाज़ीउद्दीत जब नसीर 

को मरवा डालना चाहता था, तब आलिया बेगम ने ही उसकी प्राण-रक्षा की 
थी, परन्तु अब नसीर अपनी मां से कभी मिलता तक न था। 

रंगमहल की हिफाज़त के लिएं एक अच्छी-खासी स्त्री-सँन्य रहती थी। 
इस सेना में बहुधा नीच जाति की स्त्रियां भरती होती थीं, जो शराब पीतीं 
और दुराचरिणी भी होती थीं। ये स्त्रियां सिपाहियों का पहनावा पहनतीं; 
हथियार बांधतीं तथा सिर पर पगड़ी वांधती थीं। इनके दर्जे भी सेना के 
अफसरों की भांति होते थे । सभी वेगमात के महल में स्त्री-सिपाही रक्षा 
पर तैनात रहती थीं। बादशाह बेगम के महल पर पचास स्त्री-सैनिक रहते 
थे, परन्तु जनाबे-आलिया के महल पर डेढ़ सो स्त्री-सैनिकों का पहरा रहता 
था । 

हिज मंजेस्टी बनने के बाद नसीरुहीन हैदर को दिल्ली के बादशाह ने 
बुलाया था ओर नसीरुद्दीन ठाठ-बाट से दिल्‍ली के लालकिले में मेहमान 
होकर गए थे। 


2] 


दिल्‍ली के हजरत निजामुद्दीन के मज़ार पर उस दिन बड़ी भीड़-भाड 
थी । वेशुमार हिन्द्र ओर मुसलमान स्त्री-पुरुष वहां.आए थे। बहुत आ रहे. 
थे, बहुत जा रहे थे। मज़ार का विस्तृत सहन स्त्री-पुरुषों से भरा था । 
हाजतमंद लोग मजार पर आकर दुआ-मुरादें मांग रहे थे । प्रसिद्ध था कि 
कोई जरूरतमन्द इस औलिया की दरगाह से बिना मुराद पूरी किए वापस 
नहीं लौटता । उसं का जुलूस था। बहुलियों, रथों, पालकियों और सवारियों 
का तांता लग रहा था। शानदार मजलिस दरगाह पर जम रही थी । शागिदं 
लोग ओर दूर-दूर के कब्त्रोल आए थे। दिल्‍ली के आस-पास के अकीदेवाले 
लोग हाजिर थे। बहुत लोग फातिहा पढ़ रहे थे। बहुत लोग मज़ार के चारों 
ओर घेरा डालकर वेठे कुरान की आयतें और दूसरे पवित्र पाठों का मन्द 
स्वर से उच्चारण कर रहे थे । 

दो स्त्रियां बुर्का ओढ़े डोली से उतरकर धीरे-धीरे मज़ार की तरफ को. 

चलीं । दरगाह की ड्योढ़ियों पर पहुंचकर दोनों ने बुर्का उठा दिया। उनमें 
एक अधेड़ उम्र की मोटी-ताजी औरत थी । दूसरी आसाधारण रूप- 
लावण्यवती बाला थी। अभी उसकी आयु चौदह वरस ही की होगी। वह 
फिरोजी रंग की ओढ़नी और जरी के काम का सुथना पहने थी । उसकी बड़ी- 
बड़ी कटोरी-सी आंखें, मोती-सा रंग और ताज़ा सेव के समान चेहरा ऐसा 
लुभावना और अद्भुत था कि उसे देखकर उसपर से आंखें वापस खींच लेना 
असम्भव था | 

दोनों ने दरगाह की ड्योढ़ियों पर जाकर घुटने टेक दिए। फूल और 
मिठाई चढ़ाई | मुजाविर ने दो फूल मजार से उठाकर बालिका को दिए। 
बालिका ने उन्हें आंखों से लगाया । वृद्धा ने कहा, 'या हज़रत, मेरी बेटी को 
फरहत बख्शना ।' 

दोनों स्त्रियां वापस लोट चलीं। इन्हें इस बात का कुछ भी भानन था 
कि कोई उन्हें छिपी हुई नज़रों से देख रहा है । 

परन्तु दो आदमी चुपचाप उन्हें देख रहे थे। एक की आयु पचीस वर्ष 
के लगभग थी। रंग गोरा, बड़े-बड़े नेत्र, विशाल छाती और नोकदार नाक। 
स्पष्ट था कि कोई बड़ा आदमी छद्म वेश में है। इस व्यक्ति के शरीर पर 
साधारण वस्त्र थे । और वह खूब चौकन्ना होकर दरगाह में घूम रहा था। | 
उसके पीछे उससे सटा हुआ दूसरा पुरुष था। यह पुरुष प्रौढ़ और कद्दावर 
था । वह परछाई की भांति उसके साथ था ओर उसकी प्रत्येक वात अदव से 
सुनता ओर जवाब देता थां। 

आगेवाले पुरुष ने कहा-- 

“जमीर, देखा तूने उस गुलरू को ?' 

जमीर ने दवी जबांन से कहा, 'खुदाबन्द, हुक्म हो तो पता लगाऊ ?' 

'जा, डोलीवाले कहा रो से पूछ ।' 

जमीर ने एक चमचमाती अशर्फी कहार की हथेली पर रख दी। कहार 
भांखें फाड़-फाड़कर ज़मीर के मुंह की ओर देखने लगा । उसने कहा, 'हुजूर 
क्या चाहते हैं ? ै 

'बामोश,' जमीर ने होंठों पर उंगली रखकर कहा, यह कहो, सवारियां 
कहां से लाए हो ?' 

कहार ने झुककर ज़मीर के कान में कुछ कहा । ज़मीर सिर हिलाता हुआ 
लौटकर अपने स्वामी के पास आया | उसने हाथ बांधकर कहा, 'सब मालूम 
हो गया हुजूर ।' 

'उसे हासिल करना होगा ।' 

'जो हुक्म खुदाबन्द ।' 

'चाहे भी जिस कीमत पर ।' 

'जो हुक्म।' 

दोनों भीड़ में मिल गए । डोली आंखों से ओझल हो गई। 

उसी रात दोनों आदमी एक अंधेरी गली में खड़े थे । सर्दी कड़ाके की 
और रात अंधेरी थी। गली में सन्नाटा था। जमीर ने कहा, 'आलीजाह, 
कोठा तो यही है ।' 

लेकिन खबरदार, मेरा नाम जाहिर न हो।' 

दोनों ऊपर चढ़ गए ।' 

वेश्या का कोठा धा। वही अधेड़ औरत रजाई लपेट छालियां कतर रही 
थी। नवागन्तुकों को उसने अपनी सांप की-सी आंखों से घूरकर देखा । एक 
ने आंब ही आंख में संकेत किया । वृद्धा गम्भीर हो गई । दूसरे आगन्तुक ने 
कहा-- 

“बड़ी बी, सलाम ।? 

बुढ़िया ने खड़ी होकर अदब से उस पुरुष को मसनद पर विठाया। इन्र 
और पान पेश किया । आगन्तुक ने कहा, “बड़ी बी, हम लोगों के आने से 
आपको कुछतरद्दुद तो नहीं हुआ ?' 

नहीं मेरे सरकार, यह तो आप ही की लौंडी का घर है। आराम से 
तशरीफ रखिए | और कहिए, बन्दी आपकी क्या खिदेमत बजा लाए ?' 

इसी बीच दूसरे व्यक्ति ने कहा, “बड़ी बी, हुक्म हो तो जीने की कृण्डी बन्द 
कर दूं । और उसने वृद्धा का संकेत पाकर द्वार बंद कर दिया। अब वापस 
वृद्धा के निकट बैठकर उसने कहा, 'बड़ी बी, हमारे सरकार तुम्हारी लड़की 
पर जी-जान से फिदा हैं । अगर तुम नाराज़ न हो तो इस बाबत कुछ बात 
करूं ?! 

नायिका ने तन्त की बात उठती देखकर ज़रा तुनुकमिजाजी से कहा, 

'यह तो सरकार की इनायत है, मगर आप जानते हैं, ये गंडेरियां महीं हैं कि 
चार पेसे की खरीदीं ओर चूस लीं ।' 

वह व्यक्ति भी पुरा घाघ था। उसने कहा, 'गंडेरियों की वात क्या है 
बड़ी बी, हर चीज़ के दाम हैं। ओर हर एक आदमी के वात करने का ढंग 
जुदा है। अगर तुम्हें नागवार गुजरा हो तो हम लोग चले जाएं ।' 

बुढ़िया नमे पड़ गई । उसने जरा दबकर कहा, “आप इतने ही में नाराज़ 
हो गए, मैंने यही तो कहा था कि सरकार को हम जानते नहीं हैं । कौन हैं, 
क्या रुतबा है । सारा शहर जानता है यह ठिकाने का घराना है। मैं कुछ ऐसी 
रजील नहीं हूं, आपके तुर्फल से बड़े-बड़े रईसों, नवावों और रईसज़ादों ने 
बंदी की जूतियां सीधी की हैं।' 

उस आदमी ने कड़े होकर कहा-- 

‘खेर, तो तुम्हारा जवाब क्या है ?' 

“बंदी को क्या उत्त्र है । पर यह भी तो मालूम हो कि हुजूरेआली का 
इरादा क्या है।' 

वे चाहते हैं कि तुम्हारी लड़की को बेगम बनाएं, वह खूब आराम से 
रहेगी । सरकार एक आला रईस हैं ।' 

बुढ़िया ने तपाक से कहा, 'कयों नहीं । बड़े-बड़े रईस यहां भाए और यही 
सवाल किया । मगर मैंने अभी मंजूर नहीं किया। क्योंकि मेरा बेअन्दाज 
रुपया इसकी तालीम और परवरिश में खचं हुआ है।' | 

अब भधीर होकर दूसरे पुरुष ने मुंह खोला । उसने कहा, 'आखिर 
कितना, कुछ कहोगी भी ?' 

वेशया ने चुन्धी आंखें उस प्रभावशाली पुरुष के मुख पर डालकर कहा, 
'आलीजाह पचास हज्ार'रुपया तो मेरा उसकी तालीम भौर परवरिश परः 
खचं हो चुका है ।' र 

दुसरे व्यवित ने कहा, 'बड़ी बी, इतना अंधेर क्यों करती हो !' 

परन्त बड़ी बी को बीच ही में जवाब देने से रोककर प्रथम पुरुष ने कहा, 
'सौदे की ज़रूरत नहीं, यह लो ।' उसने अपने वस्त्रों में छिपी हुई एक माला. 
गले से उतारकर बुढ़िया के ऊपर फेंक दी । वह उठ खड़ा हुआ और बोला,. 
“जमीर, उस परी पैकर को अपने हमराह ले आभो ।' 

वह चल दिया। वुढ़िया ने आश्‍चर्यचकित होकर माला उठा ली। वह आंखें 
फाड़-फाड़कर उसके अंगूर के बराबर बड़े-बड़े मोतियों को मोमबत्ती के धूंधले 
प्रकाश में देखने लगी ।' 

जमीर ने कहा, 'देखती क्या हो, दो लाख का माल है। अव तो पांचों 
घी में और सिर कढ़ाई में । लखनऊ के बादशाह नसीरुद्दीन हैदर हूँ । सफाई 
से चंडूल को फांस लाया हुं । अब इसमें से पचास हज़ार बन्दे को इनायत 
करो ।' 

बूढ़ी ने माला को चोली में छिपा लिया। वह आनन्द से विह्वल होकर 
बेटी, बेटी पुकारने लगी । लड़की के आते ही वह उसके गले से लिपट गई। 
उसने कहा, मेरी बेटी, मलिका, अब तेरा इस बृढ़िया से बिछुड़ने का समय 
आगया। जा, गरीब मां को भूल मत जाना।' दोनों गले मिलकर रोई। 


सलाह-मशविरे किए | पट्टियां पढ़ाई गईं । जमीर उसे डोली में विठाकर वहां 
से चल दिया। 

बादशाह ने उसका नाम रखा कुदसिया वेगम। उसे नवाब का खिताब 
दिया, जो किसी दूसरी बेगम को प्राप्त न था । और उसे ताज पहनने का भी 
अधिकार दे दिया। अपने सौन्दर्य, प्रतिभा और खुशभखलाक के कारण वह 
उस विशाल महलसरा में सब बेगमों की सरताज बन गई । नसीरुद्दीन हैदर 
उसके गुलाम बने हुए थे । सम्पत्ति उसकी ठोकरों में थी। वह खुले हाथों खचं 
करती थी। रुपये-अशफियां उसके लिए कंकड़-पत्थरों का ढेर थीं। उसका 
केवल पानों का खचं रोज़ाना आठ सौ रुपया था । सेरों मोती चूने के लिए 
रोज पीसे जाते थे। रोज़ सौ रुपये के फूलों के हार उसके लिए मोल लिए 
जाते थे सात सौ रुपये माहवार उसकी चूड़ियों का खच था, जो उसकी 
दासियां पहनती थीं। उसके वावर्चीखाने में छः सौ रुपया रोज़ खर्च होता 
था। सोने के थाल में सब प्रकार के रत्नों का सतनजा प्रति संध्या को अपने 
सिरहाने रखकर सोती थी। ओर प्रातःकाल होते ही वह गरीबों को खेरात 

कर दिया जाता था। उसकी पोशाक के लिए हज़ार रुपये रोज खर्च किए 
जाते थे, जिसे वह सिर्फ एक बार पहनकर शेदानियों को दे देती थी। 

गर्मियों में जो खस की टट्टियां उसके लिए लगाई जाती थीं, वह केवड़ा 
और गुलाव से छिड़की जाती थीं । सदियों में ऊनी कपड़ों के गटूठे के गटूठे 
उसके अमलों में बांटे जाते थे | दस-दस हजार रुपयों की लागत की उसको 
रज़ाइयां बनती थीं । और एक बार भोढ़ लेने के वाद जिसके भाग्य में होती 
थीं, उसे बख्श दी जाती थीं । वह एक-एक लाख रुपये जल्सेवालियों को दे 
डालती थी । उसे नवाब का खिताब दिया गया था और वह रत्नजटित ताज 
सिर पर पहनती थी। 

वसन्त की ऋतु थी । बेगममहल में हर कोई बसन्ती बाना पहने था। 
बादशाह का खास बाग सजाया गया था । मैदान में अपने-अपने डेरे-तम्बू 
डालकर दरवारी अमीर-उमरा और राजकर्मचारी जश्न मना रहे थे । 

बादशाह को बड़ी लालसा थी कि इस बेगम के गर्भ से पुत्र उत्पन्न हो 
और उसे वह अपना वारिस बनाए। इस काम के लिए बड़े-बड़े उपचार किए 
गए थे। बड़े-बड़े हकीम, तबीव, वंद, स्याने-दिवाने बुलाए गए थे । बड़े-बड़े 
पीर, फकीर, शाह और ओलिया वहां पहुंचे थे। उनकी अच्छी बन पड़ी थी । 
सबने अच्छी लूट मचाई थी । बहुत-से निर्धन धनी हो गए। राज्य-भर के 
फकीरों को निमन्त्रण दिया। क्योंकि वेगम को गर्भ रह गया था। रियाया 
में जश्न मनाने का हुक्म जारी हो गया था। 

चारों तरफ फब्बारे चल रहे थे। खवासतियां दौड़-धूप कर रही थीं । 
बादशाह एक मसनद पर अधलेटे पड़े थे। कुदसिया बेगम उनके पहलू में थी। 
खबासें शराब के प्याले बादशाह को देतीं ओर बादशाह उन्हें कुदसिया बेगम 
के होंठों से लगाकर और आंखें बन्द करके पी जाते थे । नाचनेवालियां नाच 
रही थीं । एक नाचनेवाली की अदा पर फिदा होकर बेगम ने अपने गले का 
जड़ाऊ हार उसकी ओर फेंककर सबको वहां से भाग जाने का संकेत किया । 
सबके चले जाने पर हंसकर उसने वादशाह के गले में हाथ डाल दिया और 
कहा, 'मेरे मालिक, तुम्हारी इनायत से मैं नाचीज़ क्या से क्या हो गई । तुमने 
मुझको इस कदर निहाल कर दिया कि अब मैं दुनिया को भानन-फानन में 


निहाल कर सकती हूं।' 

बादशाह ने उसका मधुर चुम्न लिया । एक आह भरी और कहा, 
“प्यारी बेगम, तुमसे मुझे जो राहत मिली है, उसके सामने यह बादशाहत भी 
हेच है । लाओ, अपने हाथ से एक प्याला दो । अपने होंठों से छूकर, उसमें 
अमृत डालकर ।' 

वेगम ने हंसकर दो प्याले शराव लवालब भरे ओर बादशाह को 
दिए । बादशाह उन्हें पीकर वेगम की गोद में झुककर दीनो-दुनिया को भूल 
गए । 

गोमती के उस पार एक बड़ा मंदान है । इस मैदान में खेती नहीं होती, 
न कोई बस्ती ही नजदीक है.। यह्‌ मैदान चराई के लिए छोड़ दिया गया है। 
कुछ फासले पर कंजरों की बस्ती थी । मंदान के बीचोबीच एक टेकरी थी। 
टेकरी पर कच्ची दीवार का अहाता बनाकर शहनशाह कासिमअलीशाह 
कलंदर रहते थे। तकिये में नीम का एक पुराना पेड़ घा जिसपर कुछ फूल- 
पौधे लगा लिए गए थे। एक चतूतरा था, जिसके एक कोने में एक मृगछाला 
पर कासिमअलीशाह कलंदर बैठते थे । दो-चार चटाइयां वहां पड़ी रहती थीं, 
उनपर आने-जानेवाले विश्‍वासीजन और शागिर्द लोग बैठते थे। शाह- 
कासमअली का रंग एकदम स्याह आवनूस के समान था। दाढ़ी उनकी घनी 
काली थी । अभी उनकी उम्र चालीस के भीतर ही थी, एकाध बाल पक गया 
था। बहुत अधिक पान खाने से उनके दांत और होंठ काले पड़ गए थे। उनके 
हाथ में हुञ्ार दानों की जेतून की माला हर वक्‍त रहती थी। हर वक्‍त उनके 
होंठ फड़कते और माला सरकती रहती थी । हाथ के नीचे लकड़ी का एक 
तकिया रहता था । उनकी सूरत डरावनी थी । होंठ मोदे थे। मुख से तम्बाकू 
की तेज़ बू आती तथा बोलते तो थूक की बौछार पड़ती थी । बीच-बीच में 
भनलहक के नारे लगाते थे। बहुधा ध्यानस्थ बेठे रहते थे। कभी किसीने उन्हें 
खाते-पीते न देखा था । 
गर्जमंद दुनियादार लोग उनके सामने चटाई पर अदब से बैठे ह । 
-]2 

शाह साहब वज्जीफा पढ़ते रहते, जब कभी गर्जमंदों की तरफ मुतवज्जह होते, 
तब वे हाथ बांधकर उनका हुक्म सुनते थे । 

मशहूर था कि शाहे-जिन आपके दोस्त हैं और उनकी बदौलत वे बड़ी- 
बड़ी करामात दुनिया को दिखा सकते हैं। यह भी प्रसिद्ध था कि नवाब 
कुदसिया बेगम को लड़का उन्हींकी बदौलत हुआ था | 

तकिये में दो आदमी बैठे धीरे-धीरे बातें कर रहे थे । एक ने कहा,'इन्हींकी 
दया से बादशाह की मुरादें बर आई ।' 

'फिर भी किस कदर सादगी और सफाई से रहते हैं ! ' 

'खुदापरस्त वेलौस फकीर हैं ।' 

“आदमी पहुंचे हुए मालूम देते हैं।' 

“इसमें क्या शक है, एकदम वेलौस, निर्लोभ ।' 

'किसीसे कौड़ी नहीं लेते ।' 

'लंगोटे के भी सच्चे मालूम देते हैं ।” 

बारह वर्ष तो यहीं बंठे हो गए। शहर के हिन्दू-मुसलमान सभी आकर 
ज़ियारत करते हैं सुत्रह दरवार लगता है। कितनी बेऔलाद औरतों को 
इनके हुक्म से बेटा हुआ है। कभी किसीसे पैसा नहीं लेते। (धीरे-से) कीमिया 
बनाते हैं।' 

'अच्छा ! यह भेद तो अब खुला ।' 

'अमा, छुपकर गरीबों को सोना वांटते हैं। आधी रात को दरिया में 
नहाकर खुदा की इवादत में बेठते हैं, सो सुबह तक बेठे रहते हैं।' 

“भूत, प्रेत, जिन, सब काबू में हैं।' 

“तभी तो यह करामात है।' 

'अजी अक्सीर और तस्खीर खुदा के राज हैं। सीने ब-सीने चलते हैं। 
जिसकी तकदीर में होता है, उसपर मेहरबान होते हैं तो उसे इल्म-गेब बता 
भी देते हैं ।' 

बांदी ने दस्तबस्ता अज की, 'आलीजाह, हुजूर शहनशाह कासिमअली- 
शाह तशरीफ ला रहे हैं । वे कहते हैं, हम खुद बादशाह और बेगम को दुआ 
देंगे ।' 

बादशाह और बेगम हुड़बड़ाकर खड़े हो गए। चांदी के हवादान पर 
सवार जिनों के बादशाह शहनशाह कासिमअलीशाह कलंदर आए । हवादान 
फर्श पर रखा गया, बादशाह ओर कुदसिया बेगम ने झुककर पल्ला चूमा । 
जड़ाऊ कुर्सी पर बिठाया । उन्होंने हाथ उठाकर होंठों ही में बड़बड़ाकर 
आशीर्वाद दिया, फिर वे एकदम उठ खड़े हुए। उन्होंने कहा, 'बेगम, अपने 
हाथ से खैरात करें ।' 

वे चल दिए । 

बेगम ने हंसकर बादशाह से कहा, 'सुना आपने, शाह साहब का 
हुक्म ? 

'सुना, खेरात करो । 

“फिर ?' 

“कितना ?' 

'एक करोइ तो करो ।' 

बादशाह ने हुक्म किया, “अभी एक करोड़ रुपये का चबूतरा रूबरू चुना 
जाए । देखते ही देखते एक करोड़ का चबूतरा चुना गया । बादशाह बेगम ने 
पास जाकर देखा ओर कहा, 'बस, एक करोड़ इतना ही होता है ?' 
उसने एक नाजूक ठोकर चबूतरे पर लगाई और हुक्म दिया, 'लूट 


लो। 


देखते ही देखते वह एक करोड़ रुपया भाज्रादों, मज्जूबों भोर साकियों 
को लुटा दिया गया। 


इसके बाद चौदह दिन जश्न मनाने का हुक्म हुआ, जिसमें असंख्य धत- 
रत्न स्वाहा हो गया । 

आज लखनऊ के बाज़ार में बड़ी उत्तेजना फैली हुई थी । पहर दिन 
चढ़ गया, परन्तु अभी तक आधी से अधिक दुकाने बन्द थीं। वकरू नानबाई 
ते दूकान में तंदूर को गरमाने के बाद पाव-रोटी सजाते हुए पड़ौस के लाला 
मटरूमल से कहा-- 

“चाचा मटरू, अभी तक दूकान नहीं खोली, इस तरह गुमसुम कंसे बैठे 
हो ! दो पहर दिन चढ़ गया।' 

मटरू लाला सिकुड़े हुए दूकान के आगे हाथ में चावियों का गुच्छा लिए 
बैठे थे । उन्होंने नाक-भौं सिकोड़कर कहा, 'क्या करूं दूकान खोलकर अभी 
सरकारी हाथी आएंगे और सब जिन्स चवा जाएंगे । कौन लड़ेगा भला इन 
काली बलाओं से !' 

“सचमुच चचा यह तो बड़ा अंधेर है। कल ही की लो, पांच सेर आटा 
गूंदकर रखा था, एक ही चपेट में सफा कर गया। तंदूर तोड़ गया घाते में । 
खुदा गारत करे । नवाब आसफुद्दौला के ज़माने से दुकानदारी करता हूं, पर 
ऐसा अंधेर तो देखा नहीं ।' 

“तुम अपने तंदूर और पांच सेर ग्राटे की गाते हो म्यां ! मेरी तो मन- 
भर मक्का साफ कर गया । महावत साथ था। महावत को मैंने डांटा तो वह 
शेर हो गया । और उलटा मुझीको आंख दिखाने लगा। कहने लगा, मैं कया 
करूं ? सरकार से फीलखाने के खर्च का रुपया मिलता ही नहीं; इसलिए 
एक-एक महावत अपने हाथी के साथ तीसरे दिन बाज़ार आता है। जो हाथ 
लगा उससे पेट भरता है ।' 

इतने में नसीबन कूंजड़िन वहां आ गई । उसने कहा-- 

अधेले की रोटी भौर अधेले का सालन दो म्यां बकरू, जरी बोटियां 
ज्यादा डालना ।' 

“अधेले में कया तुम्हें सारी देग उलट दूं !' 

“तो मरे क्यों जाते हो, सालन के नाम तो नीला पानी ही है?” 

“लखनऊ-भर में कोई साला मेरे जैसा सालन बना तो दे, टांगों तले निकल 
जाऊं। ला, प्याला दे। कल हाथी ने तेरा भी तो नुकसान किया था।' 

“ए खुदा की मार इभ हाथी पर, मुआ टोकरे-भर खरबूज खा गया ।' 
घेले तक की बोहनी न हुई थी, बस लाकर रखे ही थे। मैंने डराया तो मुआ 
सूंड उठाकर झपटा मेरे ऊपर। मैं भागी गिरती-पड़ती । पर किससे कहें, यहां 
लखनऊ में तो बस इन दाढ़ीज़ार फिरंगियों की चलती है। और किसीकी 
दाद~फरियाद कोई नहीं सुनता । 

इसी समय मियां नियामतहुसँत चकलादार हाथ में ऐनक लिए आ वरा- 
मद हुए । फटा पायजामा, फिड्क जूतियां और पुरानी शेरवानी, दुबले-पतले 
फूंस से आदमी । आते ही बोले, “म्यां बकरू, झपाके से दमड़ी का रोगनजोश, 
दमड़ी की रोटी और भधेले की कलेजी दे दो।' 

“खूब हैं आप, पसे के तीन अधेले भुनाते हैं । लाइए पेसा नगद । 

'म्यां अजब अहमक हो, चकलेदार हैं हम, कोई उठाईगीर नहीं ।' 

“माना आप चकलेदार हैं, इउजतवाले हैं; मगर सुबह-सुबह उधार के कया 
मानी ? फिर पिछला भी बकाया है। अब आपको उधार भी दें और अहुमक 
भी बनें ।' 

'अगले-पिछले सभी देंगे, तनख्वाह मिलने पर ।' 

“यह तो मैं साल-भर से सुनता आ रहा हूं।' 

“तो भई, मैं क्या करूं, तीन बरस से तलव नहीं मिली ।' 

“तो छोड़ दो नौकरी ।' 

'नौकरी छोड़कर क्या करूं ?” 

“घास खोदो ।' 

'कमजर्फ आदमी, हमें घास छीलने को कहता है ! हम चकलादार हैं, 
नहीं जानता !' 

“तो हजरत, पैसा नकद दीजिए और सौदा लीजिए। क्या जरूरी है कि 
हम अपना माल दें और गालियां खाएं ।' 

“अजब जमाना आ गया है, रज्जील लोग शरीफों का मुंह फेरते हैं 
सरकारी अफसरों को आंखें दिखाते हैं ।' 

“तो साहब, हम तो अपना पैसा मांगते हैं। उधार बेचें तो खाएं 
क्या ?' 

'तुफ है उसपर जो इस बार तनख्वाह मिलने पर तुम्हारा चुकता न करे । 

लो लोगो हम चले ।' 

'ख़र, तो इस वक्त तो लेते जाइए चकलादार साहब, हम रज्ील लोग 
हैं, मुल दूकान के आगे खाली गाहक भेज नहीं सकते ।' 

चकलादार साहब नर्म हुए । कहने लगे, 'भई हम क्या करें, मुल्के- 
जमानिया साहब लोगों को लाखों रुपये रोज़ देते हैं, पर नौकरों को तलब 

हीं मिलती । हाथी आवारा होकर बाजारों में फिरते हैं, उन्हें राशन नहीं 

दिया जाता ।' 

इसी वक्‍त मौलावक्स खानसामा आ गया । पिछली बात सुनकर कहा, 
'भई, अब तो दो साल और तलव नहीं मिलेगी । नवाब कुदसिया वेगम को 
लड़का हुआ है। उसके जशन का हुक्म है । करोड़ों रुपया खर्च होगा । सुना 
नहीं तुमने, वेगम मे करोड़ रुपये का चबूतरा लुटवा दिया ।' 

'हां भाई, बादशाह हैं । पर रियाया का भी तो ख्याल रखना लाञ्िम 
है ।' 

सामने की दूकान पर करीमा फुल्कियांवाला गर्मागर्म फुल्कियां उतार 
रहा था। मियां अमजद तहमद कड़काते आए--0क पंसा झन्चाटे से थाल में 
फेंककर कहा, “म्यां दे तो एक पंसे की गर्मागमं ।' 
“एक पैसे की क्या लेते हो, कल्ला भी गमं न होगा। दो पेसे की तो 
2 
“दो ही पेसे की दे दो यार, मगर चटनी ज़रा ज़्यादा देना ।' 
फुल्कीवाले ने बीस फुहिकियां दोने में भरकर अमजद के हाथ में दीं 
और चटनी की हांडी आगे सरकाकर कहा, 'ले लो, जितनी जी चाहे।' 

अमजद ने चटनी दोने में भरी और कहा, 'यार, चटनी ती बासी मालूम 
पड़ती है ।' 

'लो और हुई । म्यां, अभी तो पाव-भर खटाई की चटनी बनाई है । आप 
पहचानने में खूब मश्शाक हैं।' 

“तो तेज्ञ षयों होते हो म्यां। मैंने बात ही तो कही ।' 

और मैंने क्या तमाचा मारा ? क्या जमाना आ गया ! लखनऊ शहूर 
में अव तमीज़दारों की गुजर नहीं।' 

'आक्खाह, तो आप तमीज्रदार हैं !' 

थे बातें हो ही रही थीं कि हुसेनखां जमादार रकाबी लिए लपकते आए। 
बोले, 'म्यां करीम, ज़रा दो पैसे की फुल्कियां तो देना यार, घान ज़रा खरा 
करके निकालो, खूब फुल्कियां बनाते हो यार | इस कदर मुंह लग गई हैं कि 
खुदा की पताह। नखास से आना पड़ता है तुम्हारी दूकान पर।' 

'तो पैसे निकालिए साहब ।' 

“इसके बया माने ? शरीफों से ऐसी बात !' 

'तो हुजूर, मैं उधार कहां से दूं । गरीब दूक्रानदार हूं? पेट भरने को 
सुबह-सुबह यहां पर खून जलाता हूं । आप हैं कि सुबह-सुबह हाज्िर। एक 
दिन, दो दिन, तीन दिन, आखिर कब तक ? पूरे नौ आने उधार हो गए ।' 

“इसे कहते हैं कमीनापना । न किसी की इउज्जत का ख्याल, न रुतबे का। 
मुंह में आया, बक गए। अबे हम सरकारी जमादार हैं, चरकटे नहीं ।' 

“तो जमादार साहब पैसे नकद दीजिए, उधार की सनद नहीं ।' 

जमादार ने दो पैसे टेंट से निकालकर फेंक दिए । तैश में आकर बोले, 
'अबे कोन तुमसे मुंह लगे। अब से जो तुम्हारी दूकान पर आए उसपर सात 
हफं ।' 

दुकानदार ने पैसे उठाए और ज़रा नमं होकर कहा, 'नाराज्जन हों । 
हम टके के आदमी, इतनी गुंजाइश कहां कि उधार सौदा दें जमादार 
साहब ! लीजिए चटनी चखिए, क्या नफीस बनाई है । ये मियां कहते हैं-- 
बासी है ।' 

उसने रक्ात्री में गर्मागमं फुल्कियां और चटनी रख दी। जमादार 
साहब ने खुश होकर कहा, 'ये फुल्क्रियां-चटनी तो तुम लखनऊ-भर में बनाने 
वाले एक ही हो ।' 

'हुजूर, यह आंच का खेल है, निगाह चूकी कि बिगड़ा ।' 

भाई बड़ी कारीगरी का काम है, बस तुम्हारा ही दम है | पैसों का 
खयाल न करना हां, बस तनख्वाह मिली कि तुम्हारे पैसे खरे। अजी बरसों 
से ह्म तुम्हारी दुकान से फुल्कियां लेते हैं । अब चलता हूं। हसनू की दुकान 
से धेले का तम्बाकू ओर रज्जब कूंजड़े से धेले की अरवियां लेनी हैं । मगर 
यार हसनू का जंगी हुक्का हर वक्त तैयार रहता है। उधर से जानेवाले पर 
लाज़िम है एक कश जरूर लगाए । सौदा लेया न ले | ओफफो, दो पैसे की 

अफीम की पुडिया भी लेनी है। लो भई, अब तो सदर तक दौड़ना पड़ा i’ 
जमादार तेज़ी से चल दिए। 

गर्मी की सुबह । अभी सूरज उठा नहीं, हवा ठण्डी चल रही थी। लोग 
रात-भर गर्मी के मारे करवे बदलते रहे और तड़पते रहे । उनकी आंखों में 
नींद का खुमार भरा था | मगर विस्तर छोड़कर उठ बैठे थे। कोई हुक्का 
भरने की फिक में, और कोई हाथ-मुंह धोने की जुगत में । कोई कपड़े पहन 
रहा था। परन्तु कुछ लोग इस वक्त की ठंडी हवा के झोंकों में मीठी नींद के 
मजे ले रहे थे । मीर आगा अपने छोटे-से कमरे के आगे चबूतरे पर मोढ़े पर 
बैठे हुक्का पी रहे थे। अभी एक-दो कश लिए होंगे कि पड़ौस के मिर्ज़ा डेढ़- 
खुम्मा हुवका, खूब सुलगा हुआ, हाथ में लिए बराबर मोढ़े पर आ बंठे। 
मीर साहब ने कहा, “मिर्जा साहब, वल्लाह्‌, आपका हुक्का तो इस वक्त 
कयामत कर रहा है।' 

मिर्जा ने हुकका मौर साहब के आगे रखकर कहा, 'लीजिए, शौक 
कीजिए । मुलाहिजा फर्माइए ।' 

'खुदा जाने करीमखां किस तरह हुबका भरता है । पहर-भर हो गया, 
सुलगने का नाम नहीं।' 

“उसे मुझे इनायत कीजिए ।' 

करीमा से बदनामी चुपचाप बर्दाश्त नहीं हुई। उसने कहा--हुजूर, 
भारी तवा है, सुलगते-सुलगते ही सुलगेगा । लाइए फूंक दूं ।' उसने चिलम की 
ओर हाथ बढ़ाया । मिर्जा ने हुक्का अपनी ओर खींचते हुए कहा, 'अमां क्या 
हुक्के को गारत करोगे, ठहरो मैं दुरुस्त किए लेता हूं। 

मीर साहब ने मिर्जा के हुक्के पर दखल करके मुस्कराते हुए कहा, 
'भई मिर्जा, वाकई आप हुक्के की ब्ज पहचानते हैं। बस मसीहा हैं आप 
हुक्के के । लीजिए, पान शौक फर्माइए ।' उन्होंने पातदान मिर्जा के आगे 


सरका दिया । 

मिर्जा साहब ने दो गिलौरियां मुंह में ठते हुए कहा, 'कहिए साहब, 
शहर के क्या हाल-चाल हैं? आज तो बाज़ार में कुछ रौनक ही नज्जर नहीं 
आ रही |! 

'जी हां, जमाना टेढ़ा है । शरीफज्ञादों की मुसीबत है।' मीर साहब ने 
एक गहरी सांस ली। 

धूप काफी चढ़ आई थी । मीर आगा और मिर्जा जी भरकर हुक्का 
पीकर ताज्ादम हो गए थे। मीर आगा माक के आदमी थे । छोटे-वड़े सभी 
के काम आते थे । रहते थे ठस्से से। करीमा उनका पुराना खिदमतगार था } 
सव तरह का काम वह करता था। मगर सौदा-सुलफ लेने जाता तो सुबह 
का गया शाम ही को लौटता था। मीर साहब के मकान के आगे कहारों 
का अड्डा था। लोग समझते थे, ये मीर साहब के नौकर हैं। फीनस आपके 
दरवाजे पर रहती थी, जब जरूरत हुई सवार हो लिए। कहार हाज़िर। 
आप रईसों के बड़े-बड़े मुकदमे-कजिये धुलझाते । उनकी पेरवी करते । 
लबनऊ-भर के जालिए, मुकदमेबाज्, झूठी गवाही देनेवाले, जाली दस्तावेज 
बनानेवाले आपको घेरे रहते थे। उनकी आमदरफ्त रेज़ोडेन्सी तक भी थी | 
और वे अंग्रेजों के खुफियानवीस थे । पर मुंह पर कोई नहीं कहता था । 

दो आदमी मीर मागा के हत्थे चढ़े थे, एक मियां करीमखां, जो शाही 
महल के खास ड्योढ़ीदार थे; दूसरी बी इमामन, जो शाही महलसरा की 
महरी थी । 


दोनों से मीर आगा के बहुत काम निकलते थे । महल का राई-रत्ती 
हाल उन्हें मिलता रहता था । मियां करीमद्ाां सूखे मिज्ञाज के आदमी थे । 
किसीसे ज्यादा दोस्ताना नहीं रखते थे। पर वी इमामन से उसकी भाशनाई 
थी। रात को दोनों साथ खाना खाते | आठ वजे उनकी ड्योढ़ी से छुट्टी हो 
जाती। वे हाथ-मुंह॒ धो, बनकर तैयार वेठे, इमामन की इन्तज्ार करते। बस 


नो की तोप छूटी कि बी इमामन की छुट्टी हुई। शाही दस्तरखान से कोई 


सेरभर चपातियां और दो-चार मीठे टुकड़े, प्याली में सालन लिया, इसके 


अलावा वेगमे-आलिया के दस्तरखान का बचा हुआ खाना ! सफेद रूमाल में 
वांधा, दीनू हलवाई से तीन पैसे की पाव-भर मलाई ली, धेले की शक्कर, 
पसे की अफीम, धेले का तमाखू और पहुंच गई । मजे से खाना खाया, घुल- 

घुलकर बातें कीं, और मिल-जुलकर रात काटी | बस, इसी तरह उनके दिन- 
रात कटते जाते थे । 

जिस दिन की सुबह का हम जिक्र-खेर कर रहे हैं, उससे पहली शाम 
को मीर आगा के हाथों पांच रपये नकद करीमखां की मुट्ठी में पहुंचे थे 
और करीमखां इम वक्‍त अपने को रईस समझ रहे थे। उन्होंने बी इम!मन 
के लिए नौ आने का साढ़े तीन गज चिक्रत और डेढ़ गज़ जाली विजनवेग के 
कटरे से खरीदी थी । कपड़ा देखकर इमामन ने तुनककर पूछा-- 

'कहां से रुपया मार लाए ?' 

'कहीं से मार लाए, तुम्हें आम खाने या पेड़ गिनने *** ? 

'ज़रूर कहीं मूंठ चलाई है, लो हम कहे देते हैं ।' 

“तुम्हारे सिर की कसम है जो हमने यह काम किया हो।' 

'तो फिर ?! 

“मिल गई एक भासामी, अब तुम चाहो तो पौ-बारह हो जाएं ।' 

'कुछ कहोगे भी या पहेलियां बुझाओगे ? 

“लो कहे देते हैं, बस मीर आगा वाली बात है ?' 

'अए हए, मुआ आगा हमें तोप से उड़वाना चाहता है। 

'अजब बेतुकी हो । तोप से उड़ाने की कया वात है ? * 

'खेर, तो कहो, क्या चाहता है वह ?' 

“वह नहीं, छोटा फिरंगी । रेज़ीडेम्सीवाला ।' 

हां हां, वही मुआ बन्दर, वह क्या चाहता है ?” 

'बस इतना ही कि बादशाह-बेगम और बादशाह सलामत के रब्त- 
जब्त के हालचाल और बेगम के हालात उन्हें मालूम होते रहें ।' 

“तो यह तो सातों विलायत में रोशन हैं कि नई बेगम के जो लड़का हुआ 
है वही तख्त का वारिस होगा।' 

'लेकिन यह कौन जानता है कि बादशाह-बेगम इस बात को पसन्द 
करेंगी भी या नहीं।' 

“उई रे, यह बात ये फिरंगी जानकर क्या करेंगे ? बादशाह-बेगम भी 
इस फिक्र में हैं कि जादू-टोना करके बादशाह को काबू करें, वह उनके महल 
में आएं और उनके पेट से भी बच्चा हो जो लखनऊ की गद्दी का सच्चा 


.' 

वारिस हो।' fh 

“मुल्के-जमानिया तो नई वेगम के लड़के को वारिस मानते नहु I 

“कैसे बनाएंगे, कोई हंसी-ठट्ठा है। वेस्वा का लड़का अवध का बादशाह 
बनेगा, तो बादशाह-वेगम का लड़का क्या भिश्ती का काम करेगा ?' 

'तो पहले उनके लड़का हो भी तो ले ।' 

“उन्होंने हजरत अब्बास की दरगाह की ज़ियारत की है और मानता 
मानी है । उनके लड़का होगा । में कहे देती हुं। हजरत अब्बास भी जागती 
जोत हैं ।' 

और नई बेगम जो कासिमभलीशाहू की मुरीद हैं ?' 

'कौन कासिमअलीशाह ?' 

'कोई शाह साहब हैं, पहुंचे हुए ।' 

'शाह साहब हैं या कोई जालिए हैं।' 

'कासिमअलीशाह को नहीं जानतीं, सातों विलायत में उनकी धूम है। 
बड़े करामती हैं।' 

'अल्ला रे अल्ला, ये कौन ओलिया लब॒नऊ में पेदा हुए, कहीं छथन का 
लौंडा कासिम तो नहीं, जो मिर्जा के यहां चार आना माहवार और खाने 
पर नौकर था ?' 

'हां, हां, वही है । अब तो गंबी ताकतें और जिन्नात उसके बस हैं। 
चाहे तो फूंक से पहाड़ को उड़ा दे।' 

“मूंह झोंस दूं उस मुए चोट्टे का । जिसे उसकी असलियत न मालूम हो 
उसे कहो । मैं तो उसकी सात पुश्तों को जानती हूं।' 

लेकिन लखनऊ में उसके बहुत मौतकिद हैं। सबकी मुरादें वह पूर्र 
करता है।' 

'खाक-पत्थर करता है। कोई उनसे यह नहीं कहता कि यह मुआ 
उठाईगीर हे ।' 

तोबा कहो बी इमामन। वह अब जब शाही महल में आता है तो 
मुल्के-जमानिया उसके जूते सीधे करते हैं। और नई बेगम खड़ी होकर 
मोदाब बजाती हैं ।' 


'खूब, तो तुम अब यही खबरें बेचने का धंधा करते हो ! जड़ो एक-एक 

की दो-दो इन फिरंगियों से और वसूलो रुपये मुट्ठी भरकर | पर इन मुए 
बन्दर-मुंहों को पराये फटे में वैर डालने से क्या मिलता है ? शाही महल में 
कहां क्या होता है, इससे उन्हें क्या लेना-देना है !' 

“हमें इससे क्या, सिर्फ इधर की खबर उधर देने से हमारी मुट्ठी गर्म हो 
तो हमारा क्या बिगड़ता है ! अपना-अपना शौक ही तो है। जरा तुम भी वेगम- 
महल के हालचाल देती रहो ।' 

“तो आधी रकम मैं लूंगी ।' 

'सब तुम्हारा ही है बीबीजान, इस कदर खुदगर्ज़ञ न वनो ।' 

“र, अब सो रहो खंरसल्ला से । अच्छा सीगा निकाला तुमने आमदनी 
का। मगर ज़रा हाथ-पैर बचाकर काम करना ।' 

'व्ेफिक्र रहो । मैं कच्ची गोली नहीं खेलने का । j 

इसके बाद दोनों दोस्त इत्मीनान से चारपाई पर सो रहे । 

प्रत्येक मास के हर प्रथम जुमे को वादशाह-बेगम हज़रत शाह अव्त्रास 
की दरगाह में जाकर नमाज़ पढ़तीं और पुत्र उत्पन्न होने की दुआ मांगती 
थीं । उनकी नेक खसलत, पतिब्रत धर्म, पवित्न विचा र, दयालुता और धर्म की 
लखनऊ में धूम मची थी । बादशाह-बेगम पुत्रकामा से प्रत्येक मास के हर 
प्रथम जुमे को दरगाह में नमाज़ पढ़ने आती हैं, और वहां से लौटने के समय 
कंगालों और फक़ीरों को दस हज़ार रुपया खरात बांटती हैं, यह बात प्रसिद्ध 
हो गई थी। उस दिन दूर-दूर के कंगले, भिखारी, दरवेश, फकीर दरगाह 
और वेगममहल की राह के दोतों ओर खड़े होकरदान ग्रहण करते और बेगम 
को पुत्र होने की दुआ देते थे। 

जिस सुबह की बात हम पिछले अध्याय में कह आए हैं, उसी सुबद 
बादशाहबेगम की सवारी दरगाह आ रही थी । सबसे भागे जंगी विलायती 
बाजा बज रहा था। इसके बाद गंगा-जमनी काम की पालकी में बादशाह 
बेगम बैठी थीं । पालकी पर जरबफ्त और जजरदोजी काम के पे पड़े हुए थे 

तथा पालको पर रत्नजडित छत्र था। यह छत्र बादशाह-बेगम के अतिरिक्त 
कोई दूसरा नहीं धारण कर सकता था। यह पालकी असाधारण दोतल्ला 
थी । ज़क-बर्क पोशाके पहने बीस कहार पालकी को कन्धों पर उठाए थे। 
पालकी के पीछे स्त्री-सेना की पचास स्त्रियां सैनिक वर्दी डाटे, कन्धे पर धनुप- 
बाण और नंगी तलवार लिए चल रही थीं। स्त्रियों के पीछे असावर्दार 
और चोबदार निशान लिए चल रहे थे। सबके पीछे सिर से पैर तक सुनहरी 
पोशाक से लदा हुआ सोने के होदे में रत्नजडित मुकुट रखे बेगममहल का 
प्रधान खोजा अकड़कर बैठा हुआ था । 

बादशाह्‌-बेगम की सवारी धीरे-धीरे आगे बढ़ रही थी, पर बाज़ार में 
उदासी और सन्नाटा था। लोगों के कारोबार वन्द थे | सरकारी आदमियों 
के अत्याचारों ओर लूट-खसोट से तंग आकर लोगों ने हड़ताल की हुई थी पर 
इन बातों की ओर किसका ध्यान था ! 

दरगाह में जाकर बेगम ने नमाज़ पढ़ी, दुआ मांगी और बड़ी देर तक 
बेठी रहीं। बदनसीब बेगम नहीं जानती थी कि पुत्र की प्राप्ति न दरगाह में 
मानता मानने से होती है, न दान-पुण्य से, न रोज्ञा-नमाज से | उसका 
आवारागदं पति--जो अपने को बादशाह कहता था--आवारा स्त्री-पुरुषों 
में गन्दी जिन्दगी व्यतीत कर रहा था । और बेचारी बेगम इस प्रकार पुत्र की 
भीख मांगती फिर रही थी । प्रजा भुखी, नंगी, वेबस, पीड़ित थी । महल में 
रुपया पानी की तरह बहाया जा रहा था और सारी रियाया लूट, अकाल, 
बदइन्तज्ञामी भौर अंधेरगर्दी के फन्दे में फंसी थी । ऐसे ही दिन लखनऊ में 
बीत रहे थे। 


28 


इशरत-मंजिल में बड़ी बहार थी। बादशाह की चहेती बेगम नवाब 
कुदसिया बेगम ने पुत्र को जन्म दिया था । बादशाह नसीरुद्दीन हैदर अपने 
मग्रे मुसाहिबों के साथ अंग्रेजी लिबास पहने विलायती शराब के प्याले पर 
प्याले उड़ा रहे थे। इस वक्‍त लखनऊ में हिन्दुस्तान-भर की तवायफें, भांड, 

नक्क्राल, गवैये तथा कलावन्त इकट्ठे हो गए थे । वे सब बादशाह को अपने 
करतव दिखाकर उन्हें प्रसन्त करना चाहते थे । पर बादशाह की बोलती उस 
काने हज्जाम के हाथ थी | 

खाने का वक्‍त हो गया था। खवास और वावर्ची शाही दस्तरखान चुन 
रहे थे, जिसपर ये लफंगे अंग्रेज बढ़-बढ़कर हाथ साफ करनेवाले थे । भांति- 
भांति के देशी और विलायती पकवान और भुने मांस परसे जा रहे थे, जिनकी 
सुगन्ध से कमरा महक रहा था। फ्रांसीसी बावर्ची ने धीरे-से हज्जाम के कान 
में कहा कि शाही दस्तरखान तैयार है। 

इज्जाम ने ज़मीन तक झुककर बादशाह से कहा, योर मेजेस्टी, खाना 
आपका इन्तज्ार कर रहा है ।' 

बादशाह खिलखिलाकर हंस पड़े । उन्होंने कहा, क्या खूब, खूब फिकरा 
निकाला । खाना हमारा इन्तज्ञार कर रहा है । जैसे कि हम उसकी इन्तज़ार 
कर रहे थे।' 

बादशाह उठकर अपने मुसाहिबों के साथ दस्तरखान पर जा बँठे । 
बादशाह ने सुगन्धित पुलाव पर हाथ बढ़ाते हुए कहा, (हां, मिस्टर विलियम, 
तुम्हारे यहां क्या पुलाव इसी किस्म का बनता है ? मेरा यह फ्रांसीसी खान- 
सामा तो इसे वसा अच्छा नहीं बना सकता, जसा मज़हरअली बनाता है, क्यों 
मि० सफदरजंग ?' 

बादशाह दर्जी को मज़ाक में सफदरजंग कहते थे । उसने कुर्सी पर खड़े 
होकर और अदव से झुककर कहा, यस योर मंजेस्टी, आप सही फर्मा रहे 
हैं ।' इस समय नाई ने वात काटकर कहा, “सगर नहीं, खुदा को कसम, अगर 
मजहरअली जैसा बेवकूफ खानसामा इंग्लैण्ड में पहुंच जाए तो वहां से खड़ा- 
खड़ा निकाल दिया जाए।' 

“सच ? यह क्यों ? कया वह दुतिया में सबसे ज्यादा बेहतर पुलाव 
बनाना नहीं जानता ?” बादशाह ने एक निवाला मुंह में डालते हुए कहा । 

“यह मैं नहीं कहता योर मँजेस्टी, लेकिन वहां एक से एक बढ़कर खात- 
सामा हैं! : 

बादशाह की त्योरियों में बल पड़ गए । वे नाखूश होकर खाना खाने 
लगे । इसी समय बादशाह के चाचा मुतिज्ञावेग आकर बादशाह. से कोई बीस 

कदम के फासले पर खड़े होकर आदाब बजाने लगे । 

नवाब मुतिज्ञाबेग बूढ़े आदमी थे। उनकी उम्र अस्सी को पार कर गई 
थी । इनको गोल गुच्छेदार दाढ़ी, छोटी-छोटी आंखें, झुकी हुई कमर, बदन 
पर आवेरवांका अंगरखा, ढीला लखनवी पायजामा। बूढ़े नवाब की गर्दन 
रह-रहकर हिल रही थी । 

उसे खड़े-खड़े कोनिश करते देख हज्जाम ने कहा, 'योर मंजेस्टी, देखिए 
यह बूढ़ा खूसट किस तरह गरदन हिला-हिलाकर हुजूरवाला की तोहीन कर 
रहा है |! 

बादशाह का इस वक्‍त मिजाज गमं हो रहा था। उसपर विलायती 
शराब का रंग भी चढ़ा था। उनकी आंखें लाल हो रही थीं, उन्होंने अधपिया 
पंग होंठों से हटाकर गुर्राकर कहा, 'क्या कहा तौहीन ? खुदा की कसम 
तौहीन ? कसी ?” 

'योर मेजेस्टी, यह बूढ़ा बार-बार गर्दन हिलाकर कह रहा है कि आप 
बादशाह नहीं हैं ।' 

बादशाह को याद आ गया । तख्तनशीनी के वक्‍त बादशाह के इस चचा 
ने नसीर का विरोध किया था और अपना हक जाहिर किया था। उसी वात 
की याद कर बादशाह गुस्से से उछलकर कुर्सी से उठ खड़ा हुआ | 

बदनसीव बूढ़ा नवाब बहरा भी था और उसे आंखों से भी कम दीखता 
था। वह बादशाह ओर नाई की कुछ भी बात नहीं समझ सका। उसकी 
गर्दन उसी तरह हिल रही थी । 

नाई ने कहा, 'योर मंजेस्टी देखते रहें, मैं अभी इसे ठीक कर देता हूं।' 
इतना कहकर नाई अपनी जगह से उठा। उसने एक पतली-सी डोरी जेब से 
निकाली । उसमें एक फंदा लगाकर कांटा फांस लिया। फिर उसने बूढ़े 
नवाब के पीछे जाकर वह कांटा उसके गलमुच्छों में फंसा दिया इसके बाद 
वह उसे एक झटका देकर हंसने लगा । झटके के साथ बू. नवाब .की गर्दन 
भी डगमग हिलने लगी, परन्तु वह बार-बार झुककर बादशाह को सलाम 
करता रहा । यह देख नवाब और उसके अंग्रेज मुसाहिव खिलखिलाकर हंस 
पड़े । 

बूढ़े नवाब किसी तरह नाई के झमेले से जान बचाकर भागे । नाई फिर 


CC-0, Panini Kanya Maha Vidyalaya Collection. An eGangotri Initiative 


सोना और खून 207 


बादशाह की बगल में बैठकर मुगं-मुसल्लम पर हाथ साफ करने लगा । 

इस वक्त बादशाह खूब गहरे उतरे हुए थे। नाई ने उन्हें अन्धाधुन्ध 
शराब पिलाई थी । इस समय चार खवास बादशाह सलामत की खिदमत में 
हाजिर थीं। दो बादशाह पर मोछंल झल रही थीं, तीसरी पानदान और 
चौथी हुक्का लिए खड़ी थी । चारों खवास कमसिन, सुन्दरी और बहुमूल्य 
वस्त्राभूषण से सज्जित थीं । कायदे के मुताबिक मुसाहिवों को इनकी ओर 
आंख उठाकर देखने का नियम नथा। क्योंकि इस बात का कुछ ठीक- 
ठिकाना न था कि उनमें से कोई एक कब बादशाह की वेगम बन जाए। 
परन्तु ये अंग्रेज़ शैतान यह वात भी भलीभांति जानते थे कि जहां दो-चार 
वैग क्लेरेट बादशाह के पेट में गए कि फिर किसी सावधानी की आवश्यकता 
नहीं है । इस समय तो बादशाह खूब गड़गप हो रहे थे। भतः काना नाई एक 
खवास से बड़ी देर से आंखें लड़ा रहा था । और अब उसने अवसर देखकर 
खवास से बातें भी करनी शुरू कर दी थीं। बातें बहुत धीरे-धीरे हो रही 
थीं, पर बादशाह ने एक शब्द सुन लिया--वेगम। उन्होंने चौंककर कहा, 
“क्या कहा ? तुम लोग बेगम की बाबत गुफ्तगू कर रहे हो ?' 

खवास की रूह फना हो गई | पर हुज्जाम ने कुर्सी से उठकर कहा, 
“नहीं, योर मंजेस्टी, कोई बात नहीं थी ।' 

'झूठ बोलते हो खां साहब, हमने अपने कानों से सुना--तुमने वेगम 
का नाम लिया था।' 

हकीकत यह थी कि हज्जाम ने बेगम के लिए कई लाख का विलायती 
माल मंगाया था, जिसमें उसने खूब लूट-खसोट की थी। खवास उसमें हिस्सा 
मांग रही थी और बेगम से कह देने की धमकी दे रही थी । 

बादशाह कुर्सी से उछलकर खड़े हो गए। उन्होंने आपे से बाहर होकर 
कहा, 'बोल, क्या बात है?' 

नाई बड़ा प्रतयुत्पत्नमति था। उसने कहा, 'आलीजाह्‌ खाना खाकर 
आरामगाह में तशरीफ ले चलें, वह बात दरहकीकत बहुत बुरी है और 
तबालिये में कहने योग्य है। मैं हिज. मैजेस्टी की सेवा में अजं कर दूंगा । 

बादशाह ने कसी हुई मुट्ठी में हज्जाम का हाथ पकड़ लिया । उसने 
कहा, अभी चल ।' 

एकान्त में पहुंचकर धूते हज्जाम ने कहा, 'योर मैजेस्टी, रहम, रहम ।' 

लेकिन वह बात कह ।' 

'योर मेजेस्टी, खवास को कई बार वेगम महल में किसी मर्द के आने 
का खटका हुआ है । इस वक्‍त भी वह कुछ ऐसा ही इशारा कर रही थी । वह 
आलौजाह से अज्जं करना चाहती थी, पर मैंने कहा, जब तक हिज मंजेस्टी 
खाना खा रहे हैं, वह चुप रहे ।' 

'उफ फाइशा !' बादशाह भाग-ववूला हो गए। फिर बोले, 'याद 
रखना खान, अगर झूठ बात साबित हुई तो तुझे और उस औरत को ज़मीन 
में गड़वाकर कुत्तों से नुचवा डालूंगा ।' 

नाई ने सिर झुका लिया । उसने कहा, “योर मॅजेस्टी, यह खादिम हुजूर 
का जांनिसार गुलाम है ।' 

बादशाह का अंगःप्रत्यंग कांप रहा था। वे बड़े-बड़े डग भरते हुए 
वेगम-महल की ओर चल दिए । 


29 


कुदसिया बेगम एक महीन ओढ़नी ओढ़े मसनद पर लुढ़की पड़ी थी । 
कोई बांदी उसका दिल बहलाने को दिलरुब्ा के तार छेड़ रही थी। अभी 
उसके चेहरे पर पीलापन छाया हुआ था--प्रसव की दुबंलता से वह अभी 
मुझाई कली के समान हो रही थी । उसका नन्हा-सा बालक सुनहरी पालने 
में पड़ा अंगूठा चूस रहा था। कुदसिया वेगम देख रही थी, उसकी आंखें हंस 
रही थीं, आज उसके बराबर भाग्यवती स्त्री कौन थी ! 
एकाएक महल में हड़वड़ी मच गई । बादशाह बिना इत्तला गैरदस्तुर 
हल में धंसे चले आए । बांदियां, मुगलानियां, पासबाने हड़बड़ाकर भाग 
खड़ी हुईं । वेगम ने खड़े होकर हंसकर बादशाह की कोनिश की । 
परन्तु नसरुद्दीन क्रोध से लाल हो रहे थे । क्रोध ओर शराब ने उनकी 
बुद्धि पर परदा डाल दिया था। उन्होंने बेगम और बच्चे की तरफ आंख 
उठाकर भी नहीं देखा । वे बारीक नजरों से इधर-उधर देखते पदों, सम 
सो-]3 

मसहुरियों को उलट-पुलट करने लगे । 

बेगम का मुंह सूख गया । अपमान का घांट पीकर उसने अपने होंठ 
काटकर कहा, जहांपनाह, यहां किसे ढूंढ़ रहे हैं ! भौर इस बेवक्त हुजूर के 
बिना इत्तला भाने की वजह क्या है ?' 

“मैं तुम्हारे यार को ढूंढ़ रहा हूं, जिसे तुम महल में बुलाती और मेरी 
आंखों में धूल झोंकती रही हो । इसके अलावा मुझे अपने ही महल में आने 
के लिए किसी के हुक्म की जरूरत नहीं है ।' 

बेगम ने जवाब नहीं दिया । कलेजा थामकर वह भीतर चली गई। 
बादशाह देख-भालकर उलटे पैर लोट आए । अपनी आरामगाह में आकर वे 
चुपचाप बैठ गए । उनके अंग्रेज मुसाहिब भौर हज्जाम इस वक्‍त वहां से 
खिसक चुके थे | खवास ने मुश्की तमाखू भरकर रख दिया, बादशाह चुपचाप 
कश खींचने लगे । 

इसी वक्‍त प्रधान खोजा बदहवास दौड़ा हुआ आया और बादशाह के 
कदमों में गिरकर बोला, 'मुल्के-जमानिया, गजब हो गया। नवाब बेगम हीरे 
की कनी खा गई, और अब वे मर रही हैं।' 

बादशाह झपटते हुए महल में गए । बेगम चुपचाप ज़मीन पर पड़ी 
थी, उसके शरीर पर कोई अलंकार न था। एक बहुत मामूली ओढ़नी से 
उसका शरीर ढका था । धीरे-धीरे उसका रंग काला पड़ता जाता था और 
शरीर ऐंठता जाता था। बादशाह ने उसके पास ज़मीन पर बैठकर कहा-- 

“यह तुमने क्या कर डाला बेगम !' 

कुदसिया बेगम हंस दी । उसके दांत और होंठ काले पड़ गए थे। उसने 
कहा, 'मुल्के-जमानिया, एक वफादार बीवी अपने शोहर की शक्की नज़र 
नहीं बर्दाश्त कर सकती । दुनिया में आपके जसा प्यार करनेवाला, सखी भौर 
नेकदिल, दरियादिल खाविन्द कौन हो सकता है, लेकिन एक रज़ील खानदान 
की जरखरीद लौंडी पर शक करना आप जैसे बादशाह के लिए कुछ ज्यादा 
ऐब की बात नहीं | बादशाह को इसी तरह चौकन्ता रहना चाहिए। 

वह फिर हंसी और एक हिचकी ली, उसीके साथ उसके प्राणपख्ेरू 


उड़ गए। 

नवाब कुदसिया बेगम के इस प्रकार अकस्मात्‌ ही मर जाने से बादशाह 
नसीरुद्दीन को आघात लगा। वे उससे प्रेम करते थे। अभी उसकी आयु 
बीसबरस की भी न हुई थी। वह सुन्दरी तो थी ही, उसमें अनेक गुण भी थे । 
वह वेश्यापुत्री अवश्य थी, पर बड़ी ही कोमल, भावुक और नाजुक-मिजाज 
स्त्री थी । इसीसे उसने इतनी-सी ही बात पर जान दे दी। बादशाह को 
भारी रंज हुआ | वे अर्धविक्षिप्त-से हो गए | मुसाहिवों द्वारा उन्हें प्रसन्न 
करने के सब प्रयतत विफल गए । तब हज्जाम ने नया बन्दोबस्त किया। 
कलकत्ता से नया माल मंगाया। उसने चार यूरोपियन लड़कियां जुटाकर 
उन्हें बादशाह की नज़र कर दिया । अंग्रेजी ड्रेस पहनकर अंग्रेज़ी नाच नाच- 
कर वे बादशाह का दिल बहलाने लगीं, फिर भी बादशाह खुश न हुआ । 
बेगम के मरने का तो उसे गम था ही, उसके चरित्र पर जो उसे संदेह हो गया 
था उसने भी उसका चित्त बिगाड़ दिया था। नाई को अवसर मिल गया 
था । उसने अवसर पाकर संकेत से बादशाह पर बेगम के चरित्र की 
संदिरधता सिद्ध करने में कोताही नहीं की थी । इसी समय राजा दर्शनसिह को 
भी अपनी भभिसंघि पूरा करने का सुयोग मिल गया । कहने को राजा दर्शन- 
सिह दीवान थे, पर हकीकत में बादशाह को सुन्दरियां जुटाना उनका काम 
था। न जाने कितनी भाग्यहीना, अनाथ स्त्रियां उसने बादशाह के महल में 
धकेल दी थीं। अब उसने अवसर पाकर अपनी बहुत अधिक राजभवित 
जताकर कहा, 'मुल्के-जमानिया, हुक्म हो तो कश्मीर जाकर वहां से हुजूर के 
लिए वह ताज़ा नया तोहफा लाऊ कि आालीजाह मृत बेगम को भूल जाएं।' 
राजा दर्शनसिह का प्रस्ताव बादशाह ने सहषं स्वीकार किया और एक लाख 
रुपया देकर राजा दर्शेनसिह को कश्मीर भेज दिया और हिदायत कर दी कि 
कश्मीर से जो लाडी खरीद लाई जाए, वह कश्मीर-भर में एक होनी 
चाहिए; वरना सिर धड़ पर नहीं रहेगा। 

मतलब साधकर दर्शनसिंह चलते बने कश्मीर जाने की उन्हें ज़रूरत 
न थी । हां, दर्बार की हाजिरी से छः माह के लिए मुक्त हो चुके थे। हज्जाम 
अभी आंखों में खटकता था। अब जो उसने अंग्रेज छोकरियों को बादशाह 

के हुजूर में पेश किया तो राजा दर्शंनसिह ने यह चाल खेली ओर वह 
कानपुर अपने घर में बंठकर किसी सुन्दर लड़की की तलाश भोर सांठ-गांठ 
में लगा । 

जव अचानक ही बादशाह का ध्यान कुदसिया वेगम के नवजात शिशु 
की ओर गया तो उसे रह-रहकर यही विश्वास होने लगा कि वह उसका . 
औरस पुत्र नहीं है । कुछ स्वार्थी लोगों ने उसका यह विश्वास दृढ़ कराने की 
चेष्टा भी की । अन्त में वह उस निर्दोष शिशु को मार डालने पर आमादा 
हो गया । परन्तु ये सारी ही सूचनाएं बादशाह की भाता जनाबे-आलिया 
बेगम को पहुंच रही थीं, जो बड़े ही पवित्र विचार की महिला थीं। उन्होंने 
जब यह सुना कि नसीर उस बालक को मार डालना चाहता है तो उस बालक 
को अपने संरक्षण में ले लिया और उसका नाम मन्ताजान रखा | 

नसीर ने जब यह सुना तो वह आगववूला हो गया । उसने जनाबे- 
आलिया बेगम से बालक को मांगा, परन्तु उन्होंने देने से इन्कार कर दिया । 
एक बार नसीर के पिता ने भी जब नसीर की हत्या करनी चाही थी, तब 
इसी महिला ने उसके प्राण बचाए थे | अब वह इस अबोध शिशु की रक्षा कर 
रही थी । उसने नसीर की बहुत लानत-मलामत को । 

ये सब घटनाएं हो ही रही थीं कि उसे सूचना मिली कि कलकत्ता में 
कम्पनी सरकार के नये गवर्नर-जनरल लाड बैटिंग आए हैँ, और वे अवध. के 
बादशाह से मुलाकात करने भौर अवध की रियासत का प्रबंध देखने लखनऊ 
तशरीफ ला रहे हैं । इस सूचना से नसीर के हाथ-पैर फूल गए। क्योंकि इस 
समय राजकोष खाली था। बदअमनी ओर बदइन्तज़ञामी से सारे राज्य में 
अराजकता और भुखमरी फैल रही थी। राजमहल षड्यंत्रों और उलझनों 
का अड्डा बना हुआ था । राज्य की यह दुरवस्था नये गवर्नेर-जनरल के 
कानों तक पहुंची थी और वे अवध की दशा अपनी आंबों से देखने आ रहे 
थे । अब इस बालक की समस्या और भी गम्भीर हो गई थी । काथदे के अनु- 
सार मन्नाजान बादशाह का बेटा था। पर स्वार्थियों ने उसके हृदय में यह 
संदेह भर दिया था कि वह कदाचित्‌ उसका औरस पुत्र है ही नहीं। यह 
अधिक सम्भव था कि गवर्तर-जनरल बादशाह के उत्तराधिकारी का प्रश्त 
उठाएं | अब मदि मन्ताजान को बादशाह का पुत्र कहकर गवर्नेर-जनरल के 


(७-0, Panini Kanya Maha Vidyalaya Collection. An eGangotri Initiative 


2]2 सोना और खून 


सामने उपस्थित किया गया तो निश्चय ही वही नसीर के बाद अवध का 
बादशाह बनेगा। पर यह वात नसीर नहीं चाहता था। इसलिए अब वह 
मन्ताजान को मार डालने या उपे कहीं दूर भेज देने पर तुल गया । परन्तु 
जताबे-आलिया बेगम भी दृढ़ता से हठ ठान बैठी कि बच्चे को उसके हवाले 
नहीं करेंगी । अब बादशाह ने पहले तो सेना भेजकर माता को गिरफ्तार 
करता चाहा । पर फिर उसने विचार बदल दिया ओर उसने चार सौ स्त्री 
सैनिकों को जनाबे-आलिया बेगम के महल पर धावा करने को भेज दिया। 
जनावे-आलिया बेगम भी मुकाबले को तैयार हो गई। उनके पास काफी 
्त्री-सैन्य थी । उसने नसीर की स्त्री-सेता को मार भगाया। पर इस स्त्री- 
सेना के युद्ध में काफी मारकाट हुई अनेक स्त्री सिपाही मारी गई। वज्ञीरे- 
आज्जम ने तुरन्त इस घटना की खबर रेजीडेण्ट को दे दी । रेज़ीडेण्ट ने आकर 
बादशाह की बहुत लानत-मलामत की, डराया-धमकाया और जनाबे- 
आलिया बेगम को अपने संरक्षण में ले लिया । 

बादशाह इन सब बातों से बहुत झल्लाया। वह अर्धेविक्षिप्त की भांति 
रहने लगा। बादशाह के अंग्रेज़ मुसाहिवों को बड़ी चिन्ता हुई । खास कर 
हज्जाम बहुत डर गया था ? क्योंकि इतनी बड़ी दुर्घटना को उसने श्राशा 
नहीं की थी। उसका-लाभ इसी में था कि बादशाह का मिजाज ठीक रहे। 
अतः उसने बादशाह के मनोरंजन के भनेक उपाय किए, पर बादशाह का मन 
किसीमें न लगा । तब तय किया कि बादशाह को लखनऊ से बाहर ले जाकर 
शिकार खिलाया जाए | बादशाह ने इस बात को पसन्द कर लिया । लखनऊ 
से दस कोस के अन्तर पर शिकार का बन्दोबस्त हुआ ।बहुत-से खेमे और 
छोलदारियां लगाई गई | एक छोटा-सा बाजार भी वहां लगाया गया। 
बादशाह अपने दरवारियों और वजीरों के अतिरिक्त दो-तीन बेगमों, बीस- 
पच्चीस रखेलियों, सँकड़ों दासियों और सँकड़ों नौकरों को साथ ले गया । 
एक छोटी-सी फोज भी बादशाह की रक्षा के लिए गई | शिकार की योजना 
पर बीस हजार रुपया खच किया गया । 

बादशाह ने डरे में पहुंचकर तीन दिन आराम किया । इन तीन दिनों 
तक वह विलायती शराव पीता ओर उम्दा विलायती खाने खाता तथा अपने 
विलायती मुश्ताहिबों से विलायती शिकारों के झूठे-सच्चे किस्से सुनता रहा। 

चौथे दिन बादशाह का मूड ठीक हुआ तो शिकार को तिकला। उसके 
फिरंगी मुसाहित्रों ने चिड़ियों का शिकार किया । बादशाह को भी वन्दूक दी 
गई । उसने आंख बन्द करके बन्दूक चला दी। थोड़ी ही देर वाद अहमद 
ख्वाजा दक्त-पन्द्रह पक्षियों को लिए हंसते हुए आया और बोला, “सुभान 
अल्लाह, मुल्के-ज्रमानिया की बन्दूक से इतने जानवर मरे हैं ।' 

एक ही बन्दूक से इतने जानवरों को मरा देख बादशाह खुश हो गया । 
उस दिन बस और शिकार नहीं हुआ। आधी रात तक बादशाह के तम्बू में 
नाच-गाना, मुजरा होता रहा । बादशाह की प्रसन्न मुद्रा देख हज्जाम खुश हो 
गया। 

आधी रात के बाद मजलिस बर्खास्त हुई। बादशाह सलामत अपनी 
ख्वावगाह में सोने चले गए। पर इसी समय बड़ा ही हल्ला मचा। वहां क्या 
हो रहा है, तथा शोर का कारण क्या है, यह कोई न जान सका । रात अंधेरी 
थी, अतः कौन किसपर गोली चला रहा है इस बात का पता बादशाह को 


बिलकूल न लगा । 
आधे घंटे के बाद गोली चलना बन्द हो गया और ज़नाने डेरों से रोने- 


पीटने की आवाजें आने लगीं । बांदियों ने आकर अर्ज की, 'जहांपनाह, सारा 
जनाना लुट गया | डाकुओं ने धाड़ मारी और सब जेवर, नकदी, माल-मता 
छीन ले गए । साथ में एक बेगम और तीन कमसिन लौंडियों को भी चोर 
ले गए ।' 

बादशाह ने बौखलाकर उसी समय पालकियों और हाथियों को तलब 
किया और तत्काल ही वहां से कूच बोल दिया। अपनी-अपनी सवारियों पर 
बैठकर बांदियां, बेगमें, रखे लियां, दासियां लखनऊ को लौट चलीं। बादशाह 
हाथी पर बैठकर चले। शिकार का मज़ा किरकिरा हो गया। 


3l 


लखनऊ में धूम मच गई। घर-घर चर्चा होने लगी कि नये हुजूर 
गवर्नर-जनरल बहादुर अवध के बादशाह को सलामी देने लखनऊ तशरीफ 

ला रहे हैं। हजारों आदमी घाट, बगीचे, महलात, सड़कें सजाने और सफाई 
के काम पर रात-दिन लग रहे थे। फरीदबख्शमहल, शाहेनजफ का इमाम- 
बाड़ा, मोतीमहल खास तौर पर सजाए जा रहे थे तथा वहां रोशनी का 
इन्तज्ञाम बड़े ठाठ का हो रहा था। हज़ारों फानूस और लाखों कापूरी मोम- 
बत्तियां दीवारों और कंगरों पर लगाई जा रही थीं। बादशाहे-अवध ने 
अपने शाही मेहमान की तवाज्ञा के लिए तीस लाख रुपया खच करने की 
मंजूरी दी थी । नायब दीवान साहब को शहरं सजाने का भार दिया गया 
था | उनके सलाहकार तीन अंग्रेज इंजीनियर थे। राजभवन की सजावट 
तथा शाही दस्तरखान का सारा भार बादशाह के अंग्रे ज़ हज्जाम और मुंहलगे 
मुसाहिव सरफराज खां को दिया गया था । हुजूर गवनंर-जनरल बहादुर के 
लिए खाने-पीने की उम्दा चीज़ें और तरह-तरह की शराबें मंगाने की फह- 
रिस्त सरफराजखांने तैयार की थी । 
बादशाह अपने अंग्रेज मुसाहिबों के साथ छोटी हाज़री खाकर अपने 
खास कमरे में बैठे मजे में क्लेरेट पी रहे थे। चारों अंग्रेज मुसाहिब शाही 
टेबल पर खाया हुआ गरिष्ठ भोजन पचाने घोड़ों पर सवार हो हवा खाने 
चले गए थे सुबह का मनोरम समय था । फूलों को महक लिए ठण्डी हवा 
चारों ओर मस्ती बिखेर रही थी । बादशाह नवाब बहुत खुश थे। 
इसी समय बादशाह का खास खोजा यूसुफ आ हाजिर हुआ । उसने 
दस्तबस्ता अज्जं की कि खुदावन्द रेज़ीडेण्ट साहब बहादुर मुलाकात के लिए 
हाजिर आए हैं। उनके साथ उनकी औरत भी है। 
'औरत ?' 
“जी हां, उनकी जोरू।' 
'तो उनकी जोङ का यहां मेरे पास आने का क्या काम है ?' 
कह नहीं सकता, शायद उनका इरादा हुजूर के हाथ उस औरत को 
बेचने का हो । 
(क्या बहू कममिन ओर खूबसूरत है ?' 
'बुड्ढी-ठुडूडी है । हां, गो री-चिट्टी खूब है।' 
'तो मैं उसे क्यों खरीदने लगा !' 
“म्ुल्कै-जमानिया, उसकी उम्र का सही पता लगाना मुश्किल है। 

बिलायती मेम लोग चालीस की होने पर भी पचीस की लगती हैं । दांत झड़ 
जाने पर बनावटी दांत लगा लेती हैं। गाल पिचक जाने पर कपड़े की 
पोटली मुंह में ठंस लेती हैं।' 

इसी समय अंग्रेज नाई ने कमरे में प्रवेश किया। उसे देखते ही 
बादशाह ने कहा, 'तुम कुछ कह सकते हो खां, कि रेजीडेण्ट साहव अपनी 
औरत को मेरे पास किस मकसद से लेकर आए हैं ? क्या उनका इरादा उसे 
बेचने का है ?' 

“शायद नहीं योर मैजेस्टी, मेम साहव को महज आपसे मुलाकात कराने 
के लिए एजेण्ट साहब बहादुर ले आए हैं। वे अभी इंग्लैण्ड से आई हैं।' 

मगर किसलिए?' 

“योर मैजेस्टी, ऐसा तो हमारे इंग्लिस्तान के बादशाह भी करते हैं ।' 

“लोग अपनी औरतों को उनसे मिलाने लाते हैं ?' 

“ज़ी हां, योर मंजेस्टी, यह तो एक रिवाज है।' 

“तो इंग्लिस्तात के बादशाह उनके साथ कंसा सलूक करते हैं १! 

“दस्तूर तो यह है, योर मेजेस्टी, कि जब कोई लेडी बादशाह के रूबरू 
पहुंचती है, तब वह अदब से झुककर अपना हाथ बादशाह के आगे बढ़ाती है, 
और बादशाह झुककर उसे चूम लेता है ।' इतना कहकर नाई ने बड़ी अदा 
से झुककर अपना हाथ बादशाह की ओर बढ़ाया और बादशाह ने उसकी 
बताई हुई रीति पर कोमल पंजों से उसका हाथ उठाकर इक कर चूम ल्लिया। 
इसके वाद खिलखिलाकर कहा, 'क्या यह सचमुच मज़ाक नहीं है?” 

“नहीं, यो र मंजेस्टी, यह्‌ एटीकेट है ।' 

और तुम कहते हो कि मुझे रेज़ीडेण्ट की इस औरत के साथ ऐसा ही 
करना चाहिए ?' 

“यक्कीनन योर मँजेस्टी ।' 

“बड़ा बंददिमाग है मेजर वेली, कहीं वह पिस्तोल लेकर मुझसे न भिड़ 
जाए ।' ] 
“ऐसा नहीं हो सकता योर मँजेस्टी, वे यकीनन खुश होंगे ।' 
“तो शर्तं बदते हो खान ?' 
“वांच सौ अशफियों की, योर मेजेस्टी ।' 

“खैर, बुलाओ, अलसुबह अच्छी बोहनी हुई, खुदा खैर करे।' 

मिसेज वेली की उम्र पचास को छू रही थी | चेहरे पर उसके झूरियां 
थीं और बदन दुबला-पतला और लम्बा था। दांत नकली थे। उन्हीं दांतों 
की बहार दिखाते हुए उन्होंने बड़ी नजाकत से अपना हाथ बादशाह को ओर 
बढ़ा दिया। बादशाह ने कतखियों से मेजर और नाई को देखा ओर नाई की 
बताई विधि से हाथ चूम लिया | 

मेम साहब ने बड़े अंदाज़ ओर नखरे से ज़रा झुककर अपनी नकली 
बत्तीसी की बहार दिखाते हुए कहा, 'हिज्ञ मेजेस्टी से मिलकर हमें खुशी हुई 
है | मुझे भाप बहुत पसन्द हैं योर मजेस्टी ।' मेजर वेली ने मेम साहब का 
अभिप्राय बादशाह को समझा दिया । बादशाह ने विरक्त होकर हुज्जाम की 
ओर देखा और आहिस्ता से उसके कान में कहा, 'बहुत हुआ, हटाओ इस 
औरत को ।' 

लेकिन अंग्रेज नाई पूरा घाघ था। बादशाह का मतलव वह समझ 
गया ओर ज़मीन तक सर झुकाकर बोला, 'मेजर वेली शायद किसी खास 
मसले पर हिज़ मेजेस्टी से गुफ्तगू करने आए हैं। हुक्म हो तो ज़रा देखूं कि 
उस पाजी फ्रेंच खानसामा ने शाही दस्तरखान चुनने में इतनी देर कसे कर 
दी।' 

उसने एक बार और बादशाह के आगे सिर झुकाया और बाहर चला 
गया । 


बादशाह ने मेजर वेली की ओर रुख किया और पूछा, “इस बेवकत आपके 
आने का मकसद क्या है ?' 

मेजर बेली ने टेढ़ी नज्ररों के जाते हुए नाई की ओर देखा, फिर बाद- 
शाहु की ओर देखकर जरा रूखे स्वर में कहा, 'हिज़ मंजेस्टी, यह जानकर 
खुश होंगे कि अब जनाब गवर्नेर-जनरल बहादुर के तशरीफ लाने में सिर्फ 
एक माह का अर्सा रह गया है। मुझे उम्मीद है कि ऐसी कोई कारंवाई न 
होने पाएगी जिससे हिज ऐक्सेलेन्सी नाराज होकर लोटे । यदि ऐसा हुमा तो 
यकीनन वह आपके हक में अच्छा न होगा। और मैं भी, जो आपका सच्चा 


दोस्त गौर खेरख्वाह हूं, आपकी कोई मदद न कर सकूगा। यही कहने के 
लिए मैं हाजिर हुआ हूं।' 

'मैंने तीस लाख रुपया गवर्नर-जनरल बहादुर के इस्तकवाल भौर 
तवाज्ञा में खर्च करने का फैसला किया है। आप चाहें तो इसमें इजाफा कर 
सकते हैं। यकीन कीजिए कि दूर-दूर के कलावन्त, गाने और नाचनेवालियां 
नट, बाजीगर, भांड़ ओर जंगली जानवर गवर्नेर-जनरल बहादुर के मनोरंजन 
को मुहैया किए जा रहे हैं। दावत के सामान का सब इन्तजाम सरफराजखां 
खुद कर रहे हैं !' 

रेजीडेण्ट ने कहा, 'इसके सम्बन्ध में मैं कुछ अजं नहीं करता योर 
मैजेस्टी । हिज ऐक्सेलेन्सी के पास शिकायतें पहुंची हैं कि आपकी रियासत 
में अंधेरगर्दी मची हुई है। मालगुञ्जारी ठीक-ठीक भदा नहीं की जाती, मुल्क 
में ठगों, डाकुओं और चोरों की भरमार है । किसी रियाया की जानोमाल 
'की खरियत नहीं है ।' 

“कहां ? मुझे तो कुछ भी नहीं मालूम। अभी मैं आगा मीर से केफियत 
तलब करता हूं ।' 

“हवर, तो इतना तो मैं भी कह सकता हूं कि शिकायतें झूठी नहीं हैं। 
और हिज ऐक्सेलेन्सी ने मुझसे रिपोर्ट भी की है कि वजह बताई जाए कि 
क्यों नहीं अवध का राज्य कम्पनी बहादुर के अमल में ले मया जाए और 
आपको पेंशन दे दी जाए ।' 

“दा की कसम, यह तो सरासर जुल्म होगा, मैं तो हर तरह अंग्रेजों 
से दोस्ती का दम भरता हूं ।' 

'तो मेरी दोस्ताना राय यह है कि आप रियासत के हाल-चाल संभाल 
लें, ऐसा न हो कि यहां आकर गवर्नर-जनरल बहादुर को ऐसी खबरें मिलें 
“कि उनकी राय आपके खिलाफ हो जाए।' 

'इन्शाअल्लाताला, मैं हर तरह गवर्नर-जनरल बहादुर को खुश 
'करूंगा । लेकिन मुझे भरोसा महज आपकी ही दोस्ती का है।' 

मेजर वेली ने कहा, 'मैं हिंज मंजेस्टी की सेवा में हर तरह उपस्थित 
हूं। ओर हिज मैजेस्टी ने मेरी पत्नी का जो सम्मान किया है उसके लिए 
आभार मानता हूं । उम्मीद है आपने मेरा संदेश गांठ बांध लिया होगा । अब 

“ इसत अर्ज ।' उसने बादशाह की ओर मिलाने को हाथ बढ़ाया | 
खुदा हाफिज कहकर बादशाह ने मेजर वेली से हाथ मिलाया। लेकिन 

जब लेडी वेली ने हंसकर बादश।ह की ओर हाथ बढ़ाया तो बादशाह ने नाई 
की बताई विधि से फिर उसे चूम लिया । इसके वाद गले से पन्ने का कीमती 
कण्ठा निकालकर मेम साहब को देते हुए कहा, 'यह हकीर कण्ठा कबूल 
कीजिए।' मेम साहब ने हंप्रकर कण्ठा गले में पहन लिया, और नकली 
बत्तीसी की बहार दिखाते हुए कहा, 'धन्यवाद योर मैजेस्टी,, और चल दी। 
वेली भी चले गए। 

बादशाह कुर्सी पर गिरकर हांफने लगे। इसी समय काने हुज्जाम ने 
फिर कमरे में प्रवेश किया | बादशाह ने कहा, 'उफ, कोपत कर दिया, तौबा- 
तौबा ।' 

'तो योर मैजेस्टी, उसका यह इलाज है।' उसने क्लेरेट का एक गिलास 
लबालब भरकर बादशाह के होंठों से लगा दिया बादशाह गंठागट पी गए'। 
शराब पीकर होंठ चाटते हुए बादशाह ने कहा, “चलो, बला टली । बुड्ढी- 
ठुड्डी पचास हजार के कण्ठे पर हाथ मार ले गई। लाओ, ओर एक गिलास 
शराव दो, गला सूखकर कांटा हो गया ।' 

'भभी लीजिए, योर मंजेस्टी।' नाई ने दूरा पैग बादशाह के हाथ में 
थमा दिया और एक कागज का बड़ा-सा मुठठा जेब से निकाला | बादशाह ने 
कहा, 'यह क्या है ?' 

“योर मंजेस्टी, हिज़ एक्प्रेलेन्सी गवन र-जनरल बहादुर की दावत के 
लिए जो शराब और दीगर सामान कलकत्ता से मंगाया गया है उसीका 
हिसाब है ।' इतना कहकर कागज़ का मुट्ठा खोलकर उसने मेज़ पर फैला 
दिया । मेज़ पर फेलकर कागज़ जमीन पर भ गिरे। 

सारा हिसाब अंग्रेजी में लिखा हुआ था| बादशाह का मिजाज जाम 
i तर हो गया था। उन्होंने मुस्कराकर कहा, 'जरा नापो तो के हाथ 

नाई ने नापकर कहा, 'योर मैजेस्टी, आठ हाथ है ।' 

“कुल कितने रुपये हुए ?” 

'सिर्फ एक लाख चालीस हज़ार, योर मैजेस्टी ।' 

बहुत हुए ।' 

'योर मेजेस्टी, मेहभान क्या माभूली हस्ती है। नये गवर्नर-जनरलः 

बहादुर शाही खानदान के रईस हैं। वे इंग्लिस्तान के बादशाह के साथ बैठ- 
कर उनके दस्तरखान पर खाना खाते हैं।' 

'तो खां साहब हमारा दस्तरखात किसी हालत में इंग्लिस्तान के बाद- 
शाह के दस्तरखान से कम न हो।' 

“ऐसा ही होगा योर मेजेस्टी, मैंने पुरा इन्तज्ञाम किया है।' 

“ठीक है, नवाब आगा से रुपये ले लो।' बादशाह ने कागज पर 
दस्तखत कर दिए।' 

नाई कागज समेटता हुआ बादशाह को लम्बी सलाम कर वहां से चला 
गया | बादशाह फिर क्लेरेट पीने लगे। शाही लंच में अभी देर थी । 


32 


आगा मीर हिसाब देखते ही जल गए। उन्होंने कागज़ दूर फेंककर 
कहा, 'लूट है लूट, इतना रुपया नहीं दिया जा सकता !' 

'लेकिन बादशाह के दस्तखत हैं। रुपया अभी इसी वक्त देना होगा ।' 

'कहां से देना होगा ? खजाने में एक पाई भी नहीं है । 

“तो क्या तुम बादशाह की हुक्मउटूली करते हो ? 

नसीर के वजीर आज़म का नाम मोतमिद्उद्दौला था। पर वे सर्व- 
साधारण में आगा मीर के नाम से प्रसिद्ध थे । अयोध्या के राजा रामदयाल 
दीवान थे । पिछले साल जो कम्पनी बहादुर को दो करोड़ रुपया कर्ज दिया 
गया था और दूसरे शाही खर्चे पूरे किए गए थे, उससे शाही खजाने का सव 
रुपया खर्च हो चुका था | रियासत के दूसरे ज़रूरी खर्चे पूरे करने के लिए 
प्रजा पर घोर अत्याचार करके आगा मीर और रामदयाल को राज-कर 
बसूल करना पड़ा था, पर साल खत्म होने से ही पहले वह रुपया भी खत्म हो 
गया था। अत्याचार से तंग आकर बहुत-सी प्रजा अपने गांव-खेत छोड़ 
नेपाल की तराई में जा बसी थी। सैकड़ों सद्गृहस्थ और किसान अपना काम- 
धन्धा छोड़कर ठगी और चोरी या डाके की वृत्ति धारण कर चुके थे। 

फागुन का महीना था । साल खत्म हो रहा था। दुकानदार, ठेकेदार, 

“राजकर्मंचारी अपना-अपना पावना लेने के लिए राजा रामदयाल के यहां 
दरवार लगा रहे थे। राजा रामदयाल उनके हिसाब की जांच-पड़ताल करके 
आगा मीर के पास भेज रहे थे। भागा मीर बड़े जोड़-तोड़ और हौसले के 
आदमी थे, पर इस समय उनके होसले पस्त हो रहे थे। खज्ञाने में तो एक 
पाई भी न थी, फिर सब रुपया कहां से चुकाया जा सकता था ! कंसे ओर 
कहां से वे रुपया इकट्ठा करं, वे इसी उधेड़-बुन में थे। वादशाह तो सिर्फ 
खच करने का हुक्म देते थे। रुपया कहां से आए, सोचने का काम आगा मीर 
का था । इस वक्‍त उनका मिजाज भी गर्म हो रहा था। इस अंग्रेज नाई को 
वे एक आंख नहीं देख सकते थे; यह नाई भी भरे दरवार बादशाह के सामने 
उनकी हिजो कर बंठता था । इसके अतिरिक्त निरर्थक लान-तान में बह हर 
माह पचास-साठ हज़ार रुपया मार ले जाता था। बादशाह को उसके हिसाब- 
किताब देखने की आवश्यकता ही नहीं रहती थी, फुसंत भी नहीं रहती थी । 
इसीसे आगा मीर उससे जलते थे। उन्होंने क्रुद्ध होकर कहा, 'हुक्म-उढूली 
नहीं, इन्तज्ञाम की बात है, रुपया तहबील में होगा तभी मिलेगा ।' 

मुझे इस बात से कुछ मतलब नहीं । मुझे रुपया अभी मिलना चाहिए ।' 

अभी हमें ओर काम हैं ।' 

नाई फिर अपना लम्बा चिट्ठा हाथ में लटकाए बादशाह के हुजूर में 
पहुंचा । क्लेरेट पीने से बादशाह का मिजाज ओर भी गर्मा रहा था। बार- 
बार अपने आराम्र में खलल पड़ने से उन्होंने त्योरियों में बल डालकर कहा, 
“अब यह क्या है ?' 

'आगा मीर रुपये नहीं देता, योर मंजेस्टी ।' 

बादशाह ने गुस्सा होकर कहा, 'इसका क्या मतलब ?? 

“मैने कहा था कि हिज मंजेस्टी का हुक्म है । लेकिन उसे दीवान राम- 
दयाल ने बरगला रखा है योर मैजेस्टी । ये दोनों गद्दार हमेशा ही शाही 
अहकाम की तोहीन करते और हमेशा ही रुपया देने में आनाकानी करते 
रहते हैं । पता नहीं लगता कि शाही खजाने का सव रुपया कहां जाता है।' 

बादशाह एकदम आपे से बाहर हो गए। उन्होंने इधर-उधर देखा, 
नवाब रोशनउद्दौला आते नज़र पड़े । उन्हें देखते ही बादशाह ने हुक्म दिया, 
“इत दोनों गद्दारों को गिरफ्तार करके अभी केद कर लो रौशन )' 

रौशनुद्दौला हक्का-बकका होकर बादशाह का और नाई का मुंह देखने 
लगे । बादशाह ने किन दोनों आदमियों को गिरफ्तार करने का हुक्म दिया 
है, यह उनकी समझ में ही नहीं भाया । 

नाई ने कहा, 'हिज़ मैजेस्टी का हुक्म है कि वजीर आगा मीर और 
दीवान रामदयाल को गिरफ्तार करके कंद कर लो ।' 

रौशनुद्दोला नीची गर्देन करके चले गए। दोनों व्यक्ति असाधारण पद 
मर्यादा वाले थे । वे इस समय भी अपनी-अपनी कचहूरियों में राज-काज कर 
रहे थे। वहीं उन्हें गिरफ्तार कर लिया गया और हथकड़ी-बेड़ी पहनाकर 
कैदखाने में डाल दिया गया । 

वादंशाह के हुक्म से उनका घरबार और घन-सम्पत्ति भौ कुर्क कर ली 
गई और उनका पूरा कुटुम्ब कंदखाने में डाल दिया गया। सारे शहर में यह 
खबर आग की तरह फैल गई और शहर में तहलका मच गया। 

इसके बाद फर्रुखाबाद से नवाव मुन्तज़िमुद्दौला को वुलाकर- वज़ीरे- 
आज़म बनाया गया | आगे ये हकीम महदीभलीखां के नाम से प्रसिद्ध हुए । 
बिलायती नाई से इनकी पटरी बैठ गई । दोनों मज़े से अपनी गठरी सीधी 


करने लगे । 

हकीम महदीअलीखां ने अवध की सल्तनत का इन्तजाम अपने द्वाथ में 


लिया। सबसे पहला काम गवर्तेर-जनरल महोदय के स्वागत-खर्चे के तीस लाख 


रुपये जुटाने का था, फिर बादशाह के व्यक्तिगत और भी खर्चे थे। बादशाह 
ने एक नई औरत को रखेली बताकर रखा था। यह एक नाचनेवाली औरत' 
थी । उसका भाई एक सितारिया था, जो अब एक उमराव का पद पा चुका 
था। और अब उसका नाम अमीरुद्दौला था। बादशाहने उसे चौबीस हज़ार 
रुपये साल की जागीर दे दी थी। उधर सरफराज्खां का भी खर्चा अस्सी- 
नब्वे हज़ार प्रतिमास था । इसके अतिरिक्त और भी अखराजात थे | इसलिए 


महदीअली ने सब चकलादारों को यह सख्त ताकीद कर दी कि यदि चैत्र कीः 

तीस तारीख तक तमाम लगान और भूमि-कर न अदा कर लिया गया तो 
सबको नोकरी से वर्खास्त कर जेल में डाल दिया जाएगा। इसलिए चकला- 
दार लोगों के घरों में घस-घसकर एक-एक गांवकी सफाई करने लगे। 
जम्रींदार और प्रजा में कोई भेद न रहा । पुरुष घर-वार छोड़कर भाग गए 
तो उन्होंने स्त्रियों को पकड़कर कंद कर लिया, उन्हें भांति-भांति से बेइज्जत 
किया । छिपा धन बताने के लिए उन्हें बड़ी-बड़ी यातनाएं दी जाने लगीं। 
जिन ज़मींदारों के घर मज़बूत गढ़ी के रूप में थे, वे अपने आदमी एकत्र कर 
चकलेदारों और उनके सिर्कीवाले वरकन्दाज़ों से लड़ वेठे । कहीं-कहीं खासा 
हंगामा उठ खड़ा हुआ। इसपर चकलेदारों के अफसर फौजदार साहब ने 
गांवों में आ" लगवा दी । फोजदार बादशाह के मुंहलगे राजा दर्शनसिह थे। 
अब तक उनका काम इधर-उधर से स्त्रियां बटोरकर बादशाह की सेवा में 
उपस्थित करना था । उनके भय से किसी भी भले घर की बहू-वेटी की 
इज्जत सुरक्षित न थी। अभी वे एक लाख रुपया कश्मीर से एक लड़की लाने 
के लिए वसूल कर चुके थे | अब इस काम में भी वे पूरी बहादुरी दिखाने 
लगे। बहुत-से परिवार उनके अत्याचार से बचने को नेपाल राज्य की सरहद 
में जा बसे, खेत सुखने लगे, गांव उजड़ गए, पर महदीअलीखां की नज़र तो 
रुपया एकत्र करने पर थी। उसके कड़े आदेश जाते थे, और रुपया भेजो 
और रुपया भेजो । इसपर राजा दशेनसिंह को और भी जुल्म करने पड़ते थे, 
फिर भी रुपया पूरा जमा नहीं हुआ महृदीअली ने राजा दर्शनसिह को 
अपनी कचहरी में बुलाकर उससे जवाब-तलब किया । 
“राजा साहब, मुल्के-ज़मानिया आपसे सख्त नाराज हैं, फरमाइए, क्यों न 
आपको वर्खास्त कर दिया जाए !' 
'मुल्के-जमानिया की बात छोड़िए, आप खद यदि नाराज़ हैं, तो मुझे 
बर्खास्त कर दीजिए 
“यह आपसे किसने कहा ? मैं तो नाराज़ नहीं 
'तो मुल्के-ज़मानिया के नाराज होने का क्या वाइस है?” 
“उनके पास मुकदमात पहुंचे हैं, बड़े संगीन मकदमे हैं । 
आखिर कैसे ?! 


'यह कि लगान-कर वसूल करने के लिए आपने सब ज़मींदारों और 

तालुकेदारों की औरतों तक को अपनी माल कचहरी में नंगा करके रखा । 
आप तो जानते ही हैं कि औरतों को नंगा करना और उनसे मार-पीट करना 
ये फिरंगी बिलकुल नहीं पसंद करते । इसलिए जब रेजीडेण्ट मेजर वेली के 
पास ये शिकायतें पहुंचीं तो उन्होंने मुल्के-जमानिया को डाँट-फटकार की । 
वह बदमाश अंग्रेज वैसे भी विगड़े-दिल है । मुल्के-जमानिया उससे बहुत 
डरते हैं। उस दिन उसने अपनी औरत को बादशाह से ला भिड़ाया और 
पचास हज़ार का कंठा वह ढड्ढो मार ले गई । फ़िर भी मेजर ने बादशाह 
की ज़रा भी मुरब्बत नहीं की और उसके तथा दूसरे नौकरों के सामने ने मुल्कै- 
ज़ञमानिया को लानत-मलामत दी । मुल्के-जमानिया तभी से सख्त नाराज़ हो 
रहे हैं । आप जानते ही हैं, उन्होंने नवाब आगा मीर और दीवान राजा रोम- 
दयाल को कैद कर लिया है ।' 

“तो अब मेरी बारी है? लेकिन आप अच्छी तरह जानते हैं कि मेरा 
इसमें कुछ भी कुसूर नहीं है।' 

'तो क्या ये सब मुकदमात गलत हैं ?' 

“जनाबे आली, इन साले जमींदारों और तालुकेदारों की औरतों को 
पकड़कर लाए बिना मालगुजारी का एक घेला भी वसूल न होता। आगा 
मीर के और अब आपके दवादब हुक्म मेरे पास पहुंचते रहे कि रुपया भेजो । 


मालगुज्ञारी पूरी वसूल करो। पर कैसे करूं? यह भी तो सोचिए। पिछली 


बार की वसूली से सब गांव-खेत उजाड़ हो गए । लोग घरबार छोड़ नेपाली 
इलाकों में भाग गए । इस साल खेती हुई ही नहीं। फिर अकाल पड़ गया । 
तालुकेदारों व जमींदारों का भी क्या कसूर भला ? रियाया से उन्हें एक पसा 
भी वसूल नहीं हो रहा । और लोग दें कहां से, उतके पास खाने य को नहीं 
है । उधर आपके तकाजे । मैं क्या करता | मुझे सख्तियां करनी पर्ड । टेटुआ 
कसकर दबाने ही से ज़मींदार और तालुक़ेदारों ने औरतों के जेवर बेचकर 
या कर्जा लेकर मालगुजारी अदा की है। बिना औरतों की बेइज्जती किए वे 
72 : 

र साहब, इलाके पर इलाके सारे उजड़ गए। सब गांव श 
पड़े हैं। अवध इस वकत एकदम वीरान हो गया है, जो हिन्दुस्तान का सब 


फला-फूला राज्य था । 

'तो मैं क्या करूं ? मैंने किसीकी जानोमाल .पर डाका नहीं डाला। 
कुछ आला खानदान के तालुकेदारों की औरतों को माल कचहरी में पकड़ 
बुलाया था | इसीसे शरम के मारे वे लोग देश छोड़कर भाग गए। मानता 
हूं मार-पीट भी करनी पड़ी। पर इसमें भी मेरा दोष नहीं है। ये लोग बिना 
मार पड़े मालगुजारी देते ही न थे ।' 

लिकिन कुछ लोग मरे भी तो हैं ।' 

बहुत कम | सो-दो सौ, बस ।' 

'खेर, तो अब इन बीती बातों पर बहस करना फिजूल है। रुपया तो 
पुरा अभी नहीं आया है। 

'जी-जान से कोशिश कर रहा हूं नवाब साहब, फिर आपका नजराना 
तो पेशगी ही भेज चुका हूं ।' 

'शुक्रगुज्जार हूं, लेकिन मालगुजारी पूरी अदा होनी चाहिए। चैत की 
तीसरी तारीख तक खजाने में पचास लाख रुपया पहुंचे बिना काम नहीं 
चलेगा।' 

'तो वादा करता हूं--यह रकम पूरी कर दूंगा। लेकिन आप भी वादा 
कीजिए कि आप कभी मेरी कोई हानि न करेंगे ।' 

आप मुतमइन रहें राजा साहब, जब आप हमेशा ही मेरा नजराना 
पेशगी भरते रहे हैं, और उम्मीद है आगे भी ऐसा ही करते रहेंगे, तो मेरे . 
नाराज़ होने का कोई सवाल नहीं उठता है । लेकिन दोस्तमन मेजर वेली से 
होशियार रहना । वह हमेशा मुल्के-जमानिया के कान मलता रहता है । और 
अब तो उसने नया जाल फंलाया है।' | 

अपनी बीवी का सोदा न ?? 

'जी हां, वह पट्ठा उस वृड्ढी-टुड्डी को मुल्केम्जमानिया के हाथों वेच- 
एक बड़ी रकम वसूल कर विलायत में दूसरी शादी करने की फिक्र 

|] 2 

खुदा की पनाह, सुना कि इस खालाजान का मुह्के-जमानिया ने सरेआम 
बोसा लिया ।' 

'लाहौल विलाकू'"*तो शायद उसीकी कीमत पचास हज़ार का पन्ने का 
कण्ठा उसे इनायत किया गया है?” 

'उस कण्ठे ही पर क्या मुनहसर है ।' 

'राजा साहब, इसी माह में मेजर वेली ने पचहत्तर लाख का कम्पनी 
का कागज खरीदा है। यह रुपया क्या उस दोज़खी ने कीमिया से बनाया है। 
सब लूट ही का तो माल है।' 

'तो हजरत आप हमें नाहक गुनहगार बनाते हैं। मुल्क को तो ये सफेद 
डाकू लूट रहे हैं। उस हरामजादे हज्जाम ही को लो, पचास लाख रुपया 
नकद उसके पास है ।' 

“ओर अब वह इन सबका सरताज आ रहा है । खुदा खेर करे।' 

“तो नवाब साहब अच्छे ओर बुरे में हम एक हैं ।' 

'यकीनन, खुदा हाफिज़ । दोनों ने हाथ मिलाए, आंखें मिलाईं और 
राजा साहब विदा होकर चल दिए। 


34 


लाड विलियम बैंटिग लखनऊ की रेज्ीडेन्सी में एक ईज़ी चेअर पर 
शाम की हल्की पोशाक पहने आराम फर्मा रहे थे। उनके हाथ में फ्रांस का 
कीमती चुरुट था, जिसकी सुगन्ध बहुत ही खुशगवार थी । अभी उनका कोई 
प्रोग्राम नहीं बना था; लखनऊ आए यद्यपि तीन दिन बीत चुके थे, परन्तु 
उन्होंने अभी न तो किसी रईस से मुलाकात की थी, न किसी सार्वजनिक 
जलसे में शरीक हुए थे। बादशाह तक से उन्होंने मुलाकात नहीं की थी, 
यद्यपि बादशाह ओर उसके अमीर-उमरा मुलाकात के इन्तज़ाम में ज़मीन- 
आसमान एक कर रहे थे । खुद बादशाह मुल्के-जमानिया हुक्म पर हुक्म दे 
रहे थे, किन्तु जनाब गवर्नर-जनरल बहादुर अभी रेजीडेण्ट से सलाह-मश्विरे 
में संलग्न थे। इस वक्‍त भी मेजर वेली उनके सामने बैठे थे । गवनं र-जनरल' 

ने कहा-- FT 
मेजर वेली, भव दुतिया का नया दौर शुरू हुआ है। इंग्लैंड में नई 
शक्तियां काम कर रही हैं। अब मैं चाहता हूं कि ऑनरेबुल ईस्ट इण्डिया 
कम्पनी हिन्दुस्तान की सर्वोच्च शासन-सत्ता बन जाए । भोर व्यापार के 
CC-0, Panini Kanya Maha Vidyalaya Collection. An eGangotri Initiative 


|) 
Ee ५ 


226 सोना और खून 


अधिकार आम अंग्रेज़ों के लिए खुले छोड़ दिए जाएं । इसलिए अब मैं यही 
नीति अमल में लाना चाहता हूं कि हम भारत में अंग्रेजों की एक सार्वभौम 
सत्ता की स्थापना कर सके ।' 

“क्या इसमें इंग्लिस्तान की सरकार का भी कुछ हिस्सा रहेगा ?' 

'यही कि वहु हमारी ब्रिटिश भारत सरकार की संरक्षक रहेगी। अब 
हमारे सामने तीन बड़ी बाधाएं हैं, जो हमारे वाजू कमजोर करती हैं । मध्य- 
भारत में सिंधिया, मैं चाहता हूं कि इस वाधा को दूर करके बम्बई प्रान्त को 
आगरा के साथ जोड़ दूं । मैं अच्छी तरह जानता हूं कि अपनी राजधानी में 
महाराज जंकोजी सिंधिया को उन आपत्तियों ने घेर रखा है जो हमने उसके 
चारों ओर खड़ी की हैं। अब देखना यह हैं कि इस निबंल किन्तु अत्यन्त 
वफादार नौजवान राजा की मुसीबतों से क्या फायदा उठाया जा सकता है । 
इसीसे मेरा चीफ सेक्रेटरी वहां के रेज्रीडेण्ट से इस मामले में पत्न-व्यवहार 
कर रहा है, कि सिधिया महाराज उन गम्भीर आपत्तियों से घिरा हुआ होने 
के कारण पदत्याग करना पसन्द करेगा या नहीं । यदि वह मंजूर कर ले तो 
एक सुन्दर पेंशन कम्पनी की सरकार उसे देगी, जो उसीकी रियासत की 
आमदनी में से अदा की जाएगी ।' 

“ह तो बहुत अच्छी योजना है योर एक्सेलेन्सी, आपकी नीति से मैं 
सहमत हूं ।' ु 

“इधर देखो मेजर, गवर्नेर-जनरल ने ज़रा मज़ाक के टोन में कहा, 
और अपनी गर्देत कुर्सी पर से पीछे लटका दी। मुंह खोल दिया ओर अंगूठा 
और एक उंगली इसी प्रकार मुंह में देकर, जिस प्रकार कोई लड़का मिठाई 
मुंह में डालने लगता है, हंसा । 

मेजर वेली ने आश्‍चर्यचकित होकर गवर्नर-जनरल की ओर देखा-- 
गवर्नर कह रहा था, 'यदि कोई रियासत इस तरह आपके मुंह में आकर 
गिरने लगे तो यकीनन मुनासिब यह होगा कि आप उसे बिना झिझक निगल 
जाएं। बस, यही मेरी नीति है ।' 

भेजर वेली ज़ोर से खिलखिलाकर हंस पड़े। लार्ड बैटिंग ने कहा, 
“और मेजर, हमने सिंधिया के चारों ओर जो मुसीवतें खड़ी कर दी हैं, उनसे 
मुझे पूरी उम्मीद है कि वह घबराकर चुपचाप अपना राज्य हमारे हवाले 

कर देगा ।' 

'लेकिन यहां के राजा-रईस ला-ओलाद मरने पर एक फर्जी बेटा गोद 
लेते हैं, और चाहते हैं कि ब्रिटिश सरकार उसे उनका उत्तराधिकारी माने 
और उनके सब हकूक उन्हें दे दे। इस सम्बन्ध में योर ऐक्सेलेन्सी क्या 
सोचते हैं ? 

'नानसेन्स मेजर, यह एक ऐसी दकियानूसी भौर बेहूदा वात है कि 
जिससे मुझे सख्त नफरत है भौर मैं जिसका तहेदिल से विरोधी हूं। ये हिन्दू 
जो मरते दम तक अपनी गद्दी के अख्तियारात छोड़ना नहीं चाहते, यदि वे 
ला-औलाद मरने लगते हैं तो एक चूहे के बच्चे को कहीं से पकड़ लाते हैं 
और चाहते हैं कि वही चूहे का वच्चा उनकी जगह, उनके मरने के बाद, 
उनका वारिस बनकर, राजा वने और इसे वे अपने धमंशास्त्र की रू से 
जायज़ कहते हैं। लेकिन मेजर, मेरी समझ में यह बात नहीं आती कि इस 
तरह एक गैर, नाबालिग और बेसमझ बच्चे को राजा बनाना, राज्य और 
प्रजा इन दोनों ही के हित के लिए कहां तक ठीक हो सकता है। मैं हिन्दुओं 
के इन नकली बेटों को कोई कानूनी अधिकार देना नहीं चाहता, और मैं 
जानता हूं कि ऐसा करके मैं कोई अन्याय नहीं करूंगा । अब हम यही तो कर 
रहे हैं, मरे हुए राजाओं के फर्जी और नाबालिग बच्चों को गही का वारिस 
न बनाकर उन्हींके खानदान के एक ऐसे होशियार आदमी को राजा बनाते 
हैं जोकि अंग्रेजों का सच्चा वफादार दोस्त हो।' 

लेकिन माई लाड, हिन्दू अपनी इस पुरानी रस्म को तोड़ना नहीं 
चाहते, ऐसे मौकों पर वे बहुत बावेला मचाएंगे।' 

“दिस आल फुलिशनेस मेजर, मैंने अपना पक्का इरादा कर लिया है, 
उसको मैं नहीं बदलूंगा।' 

'ल्लकिन योर ऐक्सेलेन्सी, इन्दौर में तो बिलकुल इसके विपरीत हो गया । 
वहां तो मृत मल्हारराव होल्कर के गोद लिए गए लड़के की ही तख्तनशीनी 

हो गई।' 
“मं तो नहीं चाहता था कि ऐसा हो, इसलिए मैंने इंदौर के रेज़ीडेण्ट को 
सख्त ताकीद कर दी थी कि वह॒ नये राजा के राजतिलक के समय दरबार में 
हाजिर न रहे। हकीकत तो यह है कि इस मामले में कुछ राजनीतिक 


CC-0, Panini Kanya Maha Vidyalaya Collection. An eGangotri Initiative 


228 सोना और खून 


पेचीदगियां आ खड़ी हुई थीं जिनकी वजह से मुझे उधर से आंखें चुरा लेनी 
पड़ीं । वास्तव में इन छोटी-छोटी बातों पर मैं जोर डालना भी नहीं चाहता! 
भव तो मेरे सामने दो ही सबसे बड़े अहम मसले हैं, एक सिंध और पंजाब का 
और दूसरा अवध का।' 

मैंने सुना है कि इंग्लिस्तान के शहनशाह विलियम चतुर्थं की ओर से 
पंजाब के महाराज रणजीतर्सिह की खिदमत में एक घोड़ागाड़ी उपहार में 
दी गई है, जिसे आपने सिंध नदी के रास्ते जलमागं से भेजा है। मैं समझता हूं 
कि इसमें ऑनरेबुल कम्पनी की कोई गहरी चाल है। क्योंकि मुझे कलकत्ता 
ही में सर चाल्सं मंटकाफ महोदय ने यह बतलाया था कि यह गाड़ी सिंध 
जलमागे द्वारा भेजने के लिए खास तौर पर ईस्ट इंडिया कम्पनी के डाय- 
रेकटरों ने हिज़ ऐक्सेलेन्सी से अनुरोध किया था ।' 

लाडं बैटिंग यह फिकरा सुनते ही उछलकर कुर्सी पर बैठ गए और 
भेड़िये की तरह गुर्राकर बोले, 'मंटकाफ ने यदि तुमसे ऐसा कहा है तो बहुत 
असावधानी का काम किया है। लेकिन जब तुमपर यह राज़ ज़ाहिर हो चुका 
है, तब मैं तुम्हें बतलाता हूं कि इस बात की हमें सख्त ज़हूरत है कि सिध 
नदी की थाह लो जाए, ओर यह बात ठीक-ठीक जांच ली जाए कि यदि कभी 
हमारे जहाज सिन्ध नदी में से गुज़ रें तो उन्हें कहां-कहां किस मुसीबत का 
सामना करना पड़ेगा । क्योंकि सिन्ध, पंजाब और अफगानिस्तान इन तीनों 
ही पर हमारी नज़र है | पंजाब ओर अफगानिस्तान पर हमला करने में सिन्धु 
नदी का उपयोग बहुत महत्त्वपूर्ण होगा। इसीसे इस उपहार को भेजने के 
बहाने मैंने सिन्ध का पूरा सर्वे कर डाला है। और अब हम चाहे जब उसका 
उसी तरह इस्तेमाल कर सकते हैं, जसे इंग्लैंड में टेम्स का।' 

लेकिन माई लाड, सिन्ध तो स्वाधीन देश है, सिन्ध के श्रमीर क्या इस 
बात को पसन्द करेंगे ?” 

“नहीं करेगे, इसीलिए तो यह उपहार का कपट-प्रपंच रचा गया। इसके 
अतिरिक्त अमीर यदि राज़ी न भी हों तो हमें उसकी परवाह नहीं है। याद . 
रखो मेजर, एक दिन अफगानिस्तान और सिन्धुनदी दोनों पर अंग्रेज सरकार 
का कब्जा होना चाहिए । तुमने धुना होगा कि हमने काबुल में एक व्यापा- 
रिक एजेन्सी कायम की है !' 

मैं समझ गया योर ऐक्सेलेन्सी, सिन्धु नदी का सर्वे और काबल में 

= कम्पनी की स्थापना ये दोनों ही भावी अफगान-युद्ध की भूमिका 
। 2 

राइट यू आर मेजर, देट्स आल वी वांट।' 

आई कांग्रेचुलेट योर ऐक्सेलेन्सी, मैं आशा करता हूं कि अफगानिस्तान 
के मोर्चे पर आप मुझ अनुगत सेवक को भेजना नहीं भूलेंगे ।” 

ज़रूर, जरूर, तुमको यह जानकर खुशी होगी मेजर, कि इसी सफर 
में मैं रणजीतसिह से भी मुलाकात कर रहा हूं । मुलाकात के वक्‍त मैं काफी 
फौज साथ ले जाना चाहता हूं। इस वक्‍त रणजीतसिह की ताकतें बहुत बढ़ी 
हुई हैं। कहना चाहिए कि उसकी विशाल सेना हमारी सेना से वीर भौर 
व्यवस्थित है। उसने कश्मीर, पेशावर और मुलतान के इलाकों को विजय 
कर लिया है । और उसकी नज़र अब सिन्ध पर है । इस नज़र को हटाना ही 
मेरी मुलाकात का उद्देश्य है । हमारा कंदी, काबुल का शाहशुजा, इस समय 
लुधियाना में बन्द है। उसे ही सामने करके और रणजीतसिंह के पलले उसे 
बांधकर मैं इन दोनों को अफगानिस्तान पर हमला करने के लिए धकेल देना 
चाहता हूं। और यह बात भी तय कर लेना चाहता हूं कि सिन्ध्रु नदी के 
निचले हिस्सों पर अंग्रेज़ों का कब्जा हो जाए और हमें सिन्धु के किनारे- 
किनारे छावतियां बनाने में कोई बाधा न हो ।' 

'बहुत अच्छी योजना है माई लाडं, इससे निस्सन्देह उत्तर भारत में हमारे 
राजनीतिक अधिकार अटल हो जाएंगे और इधर का हमारा साम्राज्य 
निष्क़ंटक हो जाएगा । लेकिन अवध के इस बदनसीब ओर खब्ती बादशाह के 
साथ आप कैसा सलूक करना चाहते हैं ?' 

“सीधी बात है कि जितनी जल्द हो अवध को अंग्रेजी झण्डे के नीचे लाता 
हमारा फर्ज है। मेरा ख्याल है कि अवध के बादशाह को अब और सांस लेने 
का मौका नहीं देना चाहिए और बादशाह को अपने सब अख्तियार कम्पनी 
बहादुर को देकर पेंशन लेने पर राज़ी कर लेना चाहिए । 

“माई लाड, यह कार्यवाही शायद समय से पहले होगी, और इसपर हमें 
अच्छी तरह विचार कर लेना चाहिए।' 

“तुस क्या कहना चाहते हो मेजर, 

जब कि तमाम रियासत में चोरी, डाकेज़नी, लूट की आम वारदातें हो रही 
हैं। सारा देश ठगों से भरा हुआ पड़ा है, किसीकी जानोमाल की खैरियत 
नहीं है, खेत सूखे पड़े हैं और गांव उजड़े पड़े हैं, आवादी का नाम-निशान 
महीं रह गया। अकाल और अराजकता चारों ओर फंली हुई है । क्या बाद- 
शाह के अयोग्य होने के ये काफी कारण नहीं हैं ?' | 

योर ऐक्सेलेन्सी, यदि इजाजत दं तो निवेदन करूं कि इस अराजकता, 
लूट, ठगी और अकाल की पूरी जिम्मेदारी हम अंग्रेजों ही पर है । क्योंकि 
हमने बेअन्दाज़ रुपया जबरदस्ती अवध के नवावों से वसूल किया जिससे कि 
शाही खज़ाना खाली हो गया और उन्हें रियाया पर जुल्म करके रुपया इकट्ठा 
करना पड़ा, जिससे तंग आकर रियाया अपने घर-वार और खेतों को छोड़- 
कर भाग गई। आप क्या विश्वास करेंगे कि ये सव चोर, डाकू और ठग 
पेशेवर बदमाश नहीं हैं, बल्कि खानदानी ज़मींदार और शरीफज़ादे लोग हैं, 
जो हमारे जोरो-जुल्म से बेजार होकर मजबूरी हालत में बदमाश पेशे हथिया 
बेठे हैं ।' 

'पर इससे क्या ? अवध के मालिक अभी तक नवाब वादशाह हैं, अंग्रेज 
नहीं । इसलिए मैं अवध के बादशाह से जवाव-तलव करूंगा | मुल्क में जो 
बदअमनी फैली है, इसका कारण यह है कि उसमें बादशाहत करने की योग्यता 
नहीं । वह कारण बताए कि वह क्यों न गही से उतार दिया जाए और स।रा 
प्रबन्ध ऑनरेबुल कम्पनी बहादुर के हाथों ले लिया जाए।' 

में आशा करता हूं योर ऐक्सेलेन्सी, कि इस बदनसीव और खब्ती 
बादशाह के पास-जो अपना सारा वक्‍त पांच लोफर अंग्रेज मुसाहिवों के 
साथ बेहूदा हंसी-मज़ाक करने भौर शराबखोरी में गुजारता है, जो छंटे हुए 

हुँदै और उठाईगीर हैं--आपके सवाल का जवाब नहीं है ।' 

'बस, तो अब मैं सीधा नवाब से मुलाकात करके मुंह-दर-मुंह दो-दो बात 
करने पर आमादा हूं । मेजर, तुम्हारा क्या ख्याल है?” 

'योर ऐक्प्रेलेन्सी, आप बिलकुल ठीक निर्णय पर पहुंचे हैं। मैं आपसे 
सहमत हूं । लेकिन नवाब बादशाह ने हिज ऐक्सेलेन्सी के स्वागत-समारोह में 
जो बड़े-बड़े लवाज़मे और धूम-धाम के इन्तज़ामात किए हैं, उनका क्या 
होगा ?' मेजर वेली ने हंसकर कहा । 

'क्या-क्या इन्तज़ामात हैं ?' * 

'मसलन हाथियों की लड़ाई, तीतरों की लड़ाई, मुर्गों की लड़ाई, बटेरों 
की लड़ाई, रंडियों के मुजरे, भांडों के तमाशे, शिकार, दावत, रोशनी, गाजे- 
बाजे और बहुत-से ऐसे ही आइटम जो उसके लायक दोस्त हज्जाम ने उसको 
सुझा दिए हैं।' 

“कौन है यह हज्जाम ?' 

'एक आवारागर्द और गुण्डा अंग्रे हैं, जो एक जहाज में प्लेटें धोने का 
काम करता हुआ हिन्दुस्तान चला आया और कलकत्ता में हज्जाम की दूकान 
खोली और फिर उसकी किस्मत उसे लखनऊ ले आई, जहां उसने बादशाह 
को खुश कर लिया ।' 

“ग्रह्‌ कैसे ? आखिर बादशाह तक उसकी पहुंच कंसे हुई ?' लाडं वैटिग 
ने आश्चर्य से पूछा । 

मेजर वेली ने हंसकर जवाब दिया, "किस्मत ही की बात समझिए कि 
मैंने ही उसे बादशाह के सामने पेश किया ।' 

“तुमने मेजर, एक आवारागर्द अंग्रेज को !' 

'हुआ यह कि वह पहले मेरे पास ही आया और उसने पहले मेरे बाल 
बनाए। इस फन में वह पुरा उस्ताद था और अपने काम से उसने मुझे खुश 
कर लिया | दुर्भाग्य से या सौभाग्य से, जैसा कहिए, बादशाह के बाल सूअर 
के बाल जसे सख्त और रूखे थे। मैंने उसे बादशाह के सामने पेश किया, और 


उसने बादशाह के बालों को नमे और घुंघराले बना दिया। बस, उसकी 


तकदीर का सितारा बुलन्द हो गया। वह बड़ा बातूनी, खुशामदी और धूतं आदमी 


है । और इन गुणों की बदौलत अब वह बादशाह की नाक का बाल बन बेठा 
और शाही दस्तरखान पर बदमाश के साथ खाना खाता है। 

'क्या, शाही दस्तरखान पर । तब तो मैं बादशाह के साथ खाना पसन्द 
नहीं करूंगा । र 

“बट, हिज ऐक्सेलेन्सी की शाही दावत में एक लाख रुपया खचं किया 
जा रहा है ।' 

“एक लाख ? कप 

और तीस लाख रुपया दूसरे समा रोहों में । 

लेकिन मेजर, तुम तो कहते हो कि शाही खज़ाना बिलकुल खाली है, 
फिर इस कदर फिजूलखर्ची ?” 

“योर ऐक्सेलेन्सी, इन बदनसीब हिन्दुस्तानी नवाबों और बादशाहों की 
तबाही और मौत का मूल कारण आपके इस प्रश्‍न का जवाब है ।' 

'तो मेजर, तुम बादशाह को आगाह कर .दो कि मैं इन सब लानतान 
और खेल-तमाशों में कोई हिस्सा न लूंगा। सिर्फ कल दरवार करूंगा, जहां 
बादशाह से मुंह्‌-दर-मुंह बातचीत करूंगा। तुम अभी बादशाह से मिलकर 
इन्तज़ाम ठीक कर लो ।' 

बहुत अच्छा योर एक्सेलेन्सी, मैं आपकी आज्ञा का अभी पालन करता 
हूं ।' 


35 


गवर्नेर-जनरल के स्वागत-समारोह के लिए नसीरुद्दीन हैदर ने बड़ी 
वूम-धाम की तैयारी की थौ । उसमें चालीस लाख रुपये खर्च हुए थे। डेढ़ 
लाख से ऊपर रुपया तो दावत ही के मद्दे खचं किया गया था, जिसका प्रबन्ध 
अंग्रेज नाई सरफराजखां के सुपुर्द था--एक लाख रुपया नाच-मुजरे और 
रंडियों पर खर्च किया गया था, और कश्मीर तक से रंडियां बुलाई गई थीं। 
हाथी, ऊंट, विह, तीतर-बटेर, मुग, गैडे आदि पशु-पक्षियों की लड़ाई के लिए 
भारी खच करके अनेक पशु मंगाकर शिक्षित किए गए थे। एक सो हाथी, 
चार सिंह, चौदह वाघ, दस गैडे, तीस जंगली भसे, सात ऊंट, दस भालू तथा 
अनगिनत अन्य पशु-पक्षी एकत्र किए गए थे। गवर्नर-जनरल महोदय के 
आने से महीनों पूवं से बादशाह और उनके अंग्रेज पार्षद सव काम छोड़ इन्हीं 
पशुओं के युद्धों, शिकारों और नाच-मुजरों में रात-दिन संलग्न रहते थे । 
परन्तु लाडं बेटिंग ने इन सब मनोरंजन-समारोहों में सम्मिलित होना 
अस्वीकार कर दिया । उसने शाही दावत भी मंजूर नहीं की । प्रथम तो वह्‌ 
बादशाह की चाण्डाल-चौकड़ी और छिछोरी सोहबत से चिढ़ गया। जो 
बादशाह एक बदमाश हज्जाम के दस्तरखान पर बेठकर खाना खाता है उसके 

साथ इस तेजस्वी अंग्रेज़ ने खाना खाना अपनी शान के खिलाफ समझा। 
इसके अतिरिक्त उसकी मुलाकात सोलह आना राजनीतिक थी । उपतके बंधे 
हुए मन्सूबे थे और रढ़-अडिग धारणाएं थीं। अतः नगर सजाने में जो लाखों 
रुपया खच किया गया था उसकी भी उसने परवाह नहीं की । उसने रेज़ीडेण्ट 
की मार्फत साफ कहला दिया था कि ये सब ऊल-जलूल और फालतू बातें उसे 
पसन्द नहीं हैं और वह केवल दरबार में एक बार बादशाह से खुली मुलाकात 
करेगा। यह सुनकर नसीर का दिल बुझ गया । वह खीझ गया और अपने 
मुसाहिबों में बंठकर भांति-भांति की अटकलवाजियां लगाने लगा । 

लार्ड विलियम वैंटिंग ने कुल छः दिन लखनऊ में मुकाम किया, जिसमें 
पूरे चार दिन वह रेजीडेण्ट से तमाम राज-काज के कागज़-पत्नों, मामलों, 
संधियों, दस्तावेजों और राज्य की वर्तमान दशा पर विचार-विमशं करता 
रहा। इन चार दिनों में वह न रेजीडेन्सी से बाहर निकला, न उसने किसी 
रईस-अमीर या नवाब-बादशाह से मुलाकात की। पांचवें दिन उसने 
अकस्मात्‌ ही दरवार की घोषणा कर दी । नसीर के हाथ-पांव फूल गए; पर 
जैसे बना, जल्दी-जल्दी दरबार का प्रबंध किया गया । 

दरवार बहुत ही संक्षिप्त और अनपेक्षित रीति से हुआ । बादशाह पूरे 
शाही लिबास में ताज पहनकर तख्त पर बंठे, उनके दाहिनी ओर गवर्नेर- 
जनरल और बाई और रेजीडेण्ट मेजर वेली सुनहरी कुर्तियों पर बैठे । उनके 
पीछे शरीर-रक्षक नंगी तलवार लिए तैनात खड़े हुए। हकीम महदीअली, 
वज्ीरे-आज़म बादशाह की बगल में खड़े हुए। बादशाह के मुसाहिबों का इस 
दरबार में कोई स्थान न था। 

साधारण शिष्टाचार और औपचारिक बातों के बाद लाडे बैटिंग ने 
एक शाही खरीता पढ़ा जो कि ऑनरेबुल ईस्ट इण्डिया कम्पती के ऑनरेबुल 
कोर्ट आफ डायरेक्टर की ओर से आया था। उसमें उन सव बातों के लिए 
बादशाह को धन्यवाद दिया गया जिनसे उसकी आशिक सहायताओं का संकेत 
था । बदले में ऑनरेबुल कम्पनी की ओर से दोस्ती का पंगाम पढ़ा गया । 
इसके बाद गर्न र-जनरल ने कहा, 'योर मेजेस्टी को ज्ञात हो कि आपको इसी 
शतं पर ऑनरेबल कम्पनी ने अवध का तख्त इनायत किया है, कि आप ठीक 
ठोक रियासत का इतंज़ाम करेंगे। मगर मैं सुनता हूँ कि आपका खज़ाना 

खाली है, मुल्क में बदअमनी फैली है और आप राज-काज में दिलचस्पी नहीं 
ले रहे। ऐसी हालत में मैं यदि ऑनरेबुल वोडं आफ डायरेक्टर को यह सलाह 
दूं कि आपको अवध की वादशाहत से उतार दिया जाए और एक माकूल 
पेंशन आपके लिए नियत की जाए, तो आपको इसमें कुछ उजञ्ज है ? 

गवनं र-जनरल की ऐसी दो टूक बात सुनकर बादशाह की बोलती बंद 
हो गई, उसने हकीम महदीअली की ओर देखा । 

महदीअली एक सुलझा हुआ वज्ीर और पुराना रईस था । उसने कहा, 
“हिज ऐकसेलेन्सी गवर्नर-जनरल यदि मुझे कहने की इजाजत दें तो अज करूं 
कि ऑनरेवुल कम्पनी के प्रथम गवर्नर-जनरल वारेन हेस्टिग्ज़ के ज़माने में 
लखनऊ के जन्ततनशीन नवाब वजीर आसफुद्दौला ने बहुत-सा रुपया दूसरों 
से कर्जा लेकर गवर्नर-जनरल बहादुर को दिया था । उनके बाद जब नवाब 
वजीर सभआादतअलीखां गद्दी पर बेठे तो उन सब पावनेदारों ने उनसे वह कजं 
का रुपया मांगा । परन्तु नवाव-वज्ीर वह रुपया नहीं चुका सके । तब क्ज- 
दाताओं ने गवने र-जनरल बहादुर से फरियाद की । गवर्नर-जनरल बहादुर 
ने कोटं आफ डाइरेक्टर को लिखा । पर उन्होंने इपर कोई ध्यान नहीं 
दिया । इसपर ऋणदाताओं ने इंग्लेंड के बेरिस्टरों की माफंत लन्दन की 
कोर्ट आफ किरस बेंच में ऑनरेवुल ईस्ट इण्डिया कम्पनी के विरुद्ध नालिश 
कर दी। कोटं आफ किस्स बेंच से ईस्ट इण्डिया कम्पनी के ऊपर अनुज्ञा हुई 
कि ईस्ट इण्डिया कम्पनी अवध के बादशाह को ऋण का रुपया अदा करे 
तथा भवध के वादशाह ऋणदाताओं को ऋण भदा कर दें। वह ऋण अवध 
के राजकोष से अदा कर दिया गया था, पर ऑनरेबुल ईस्ट इण्डिया कम्पनी 
ने वह रकम अभी अदा नहीं की है। इसके अतिरिक्त अवध के राजकोष से 
और भी ऋण ऑनरेबुल कम्पनी की सरकार को भेंट किया गया है। वह 
सब, या उसका एक जुज़ यदि ऑनरेबुल कम्पनी अवध को अदा करके हमारी 
सहायता करे तो हम रियाया की बहबूदी के लिए उसे काम में लाएं।' 

लाडे बैंटिग का चेहरा क्रोध से तमतमा गया । उसने कहा, 'वज़ीरे- 
अवध को मालूम हो, कि ऑनरेबुल ईस्ट इण्डिया कम्पनी अवध के राज्य 
की.अधिराज है। और यह ज्यादा ठीक होगा कि वह तमाम भख्तियारात 
मय पूरे खजाने के अपने हाथ में ले ले, और देखे कि कौन-सा कर्जा किस तरह 

चुकाया जा सकता है। इसके अलावा हिज़ मैजेस्टी के लानतान और फिजूल- 
खचियां भी ऐसी हैं, जिनसे रियासत की वेहतरी का कोई ताल्लुक नहीं है । 
चूँकि ऑनरेबुल कम्पनी ने हिज़ मैजेस्टी को बादशाह बनाया है, उसे यह पुरा 
हक है कि वह उन्हें उससे वरतरफ भी कर दे। फिलहाल जो शिकायतें हमारे 
पास पहुंची हैं, उनसे साफ प्रकट होता है कि हिज मजेस्टी सल्तनत का बोझ 
उठाने योग्य नहीं हैं, इसलिए क्यों न सल्तनत को ब्रिटिश अधिकार में ले 
लिया जाए ।' 

हकीम महदीअलीखां तिरुत्तर हुए । वादशाह ने आंखों में आंसू भर 
कर कहा, “आप मेरे ऊपर इस कदर सख्ती करेगे, यह मैंने उम्मीद नहीं की 
थी । अब तौ मैं आपके रहम पर ही उम्मीद कर सकता हुं । मैं बादशाह हूं 
आर मैं अब अपने शाही फर्ज से गाफिल नहीं रहूंगा । 

“तो ज्यादा बेहतर होगा कि एक अंग्रेज कमिश्नर वज़ीर हुक्रीम 
महदीअली के सलाह-मशविरे को मुर्कारिर कर दिया जाए और वजीरे-अवध 
उसकी राय से सब इन्तज़ाम करें। साथ ही हिज मैजेस्टी वादा करें कि वे 
ठीक तौर से रियासत का इंतजाम देखेंगे और मुल्क की वदअमनी दूर करेंगे, 
तो मैं उन्हें दो साल का समय दे सकता हूं दो साल के अन्दर रियाया की 
हालत सुधार लें । वरचा अवश्य ही अवध का राज्य ब्रिटिश राज्य में मिला 
लिया जाएगा ।' हा 

इतना कहकर गवनेर-जनरल एकदम उठ खड़े हुए। वादशाह ने उर 
कांपते हाथों रत्नजटित सुनहरी हार पहनाया, जिसका मूल्य एक लाख रुपये 
था। गवर्नर-जनरल ने बादशाह से हाथ मिलाया और चल दिए | दरबार 


बर्खास्त हो गया । 


36 


लाड बैटिंग के लखनऊ से जाने के बाद बादशाह तसीरु्दीन अर्ध- 
विक्षिप्त की भांति रहने लगा । बड़े-बड़े प्रतिष्ठित अधिकारियों को उसने 
पदच्युत करना और उन्हें जेल भेजना आरम्भ केर दिया । हज्जाम के साथ 

बादशाह खाना खाते हैं, यह कारण बताकर जब गवर्न र-जनरल ने बादशाह 
के साथ खाना अस्वीकारः कर दिया, तब बादशाह के अन्य अंग्रेज मुसाहिवों 
ने भी हज्जाम के साथ खाने से इन्कार कर दिया इसपर बादशाह ने खीझ- 
कर सबको मौकूफ कर दिया । अब उसकी नज़र हज्जाम से भी फिर गई । 
वह्‌ बात-बात पर उसे डांटने-फटकारने और अपमानित करने लगा । अब 
हज्जाम भी समक्ष गया कि उसकी उतरती जोत है। वह बड़ा चालाक था, 
उसने अपना सारा संचित धन, सत्तर-अस्सी साख, एकत्र किया और उसे 
लेकर कलकत्ता भाग गया । और वहां से वह जहाज में सवार होकर 
विलायत चला गया। वहां कुछ दिन ठाट-बाट से रहा। उसने चाहा कि रुपया 
खर्च करके वह बरन बन जाए, वह बड़े-बड़े आदमियों को भारी-भारी भोज 
देता रहा । लंदन में वह 'इंडियन नवाब” के नाम से मशहूर हो गया । परन्तु 
वहवेरनन बन सका । जिस-जिस कारोबार में उसने रुपया फंसाया, उसीका 
दिवाला निकल गया। धीरे-धीरे उसका सव धन नष्ट हो गया। और वह चार 
ही पांच वर्षो में छूंछ हो गया । एक बार उसने फिर लंदन में नाई का धन्धा 
चलाना चाहा, पर वह भी न चला ओर अन्त में बुरी तरह उसकी मोत हुई। 
नाई के लखनऊ से चले जाने पर नसीरुद्दीन की दिल्‍लगी का सारा 
सामान खत्म हो गया और वह बीमार हो गया । उसे यह भय हो गया कि 
उसे सब लोग ज़हर देकर मार डालना चाहते हैं । खाना सामने लाने पर वह 
उसे गुस्सा करके फेंक देता था और बड़ी देर तक बड़बड़ाया करता था। 
उसे किसी पर विश्वास न था । बहुधा वह साधारण सिपाहियों को बुलाकर 
उनसे बाज़ार से चना-चबेना मंगाकर खाता । उनसे कस्में लेता कि कहीं 
उन्होंने जहर तो नहीं मिला दिया है। 
रंगमहल में इन दिनों अनेक दल बन गए थे, सब एक-दूसरे से षड्यन्त्र 
रच रहे थे। महदीअली ने अपना दल अलग बना लिया था। बादशाह-वेगम 
भौर वेगम-आलिया का दल अलग था । जनाब बेगम-आलिया को लड-झगड़ 
कर उसने फैज़ाबाद भेज दिया था। मन्नाजान अब बादशाह-वेगम के पास 
था। उन्होंने उसे अपना दत्तक पुत्र घोषित किया था। परन्तु बादशाह ने 
घोषणा द्वारा प्रचारित कर दिया था कि मन्नाजान मेरा बेटा नहीं है । उसे 
मैं गद्दी का वारिस बनाना नहीं चाहता । 

इस वक्‍त एक बांदी अशरफ उसकी खिदमत में रहती थी । अब वह 
बहुत कम बाहर निकलता था। 

]837 की जुलाई में एक दिन गर्मी से घबराकर वादशाह ने शबंत 
मांगा, अशरफ ने शबंत ला दिया। शरवत पीने के आधा घण्टे बाद बादशाह 
छटपटाने लगा। बांदियां, लौंड़ियां शोर मचाने लगीं। तुरन्त हकीम मिर्जा 
अली की तलवी हुई। मिर्ज़ाअली ने देखकर कहा, 'वादश।ह ने जहर खा 
लिया है।' 

थोड़ी देर में बादशाह की मृत्यु हो गई। मृत्यु की खबर रेज़ीडेन्सी 
पहुंची । नये रेज़ीडेण्ट, कर्नल लॉ तत्काल अपने दोनों सहयोगियों, पाटन और 
शेक्सपियर, के साथ महल में आए। पाटन को महल के द्वार पर बिठाकर 
रेज़ीडेण्ट ने बादशाह के कमरे में प्रवेश किया। बांदी अशरफ लापता थी। 

इसके बाद नसीर के वृद्ध चचा नवाब मुहम्मदअली को तलब किया 
और उनसे कहा, 'हम आपको बादशाह बनाने की कोशिश करगे ।' 

वृद्ध नवाब ने तीन बार झुककर कर्नल लॉ को सलाम किया और कहा, 
“खुदा कम्पनी बहादुर को सलामत रखे ।' उसके बाद वे नमाज़ पढ़ने चले 
गए। 

रेजीडेण्ट रेजीडेन्सी में लौट आए । महल पर उनके सहयोगी पाटन 
की निगरानी रही । 

रात के दो बजे वादशाह-बेगम अपनी स्त्री-संन्य लेकर पालकी पर 
चढ़ मन्नाजान को हाथी पर बिठा महल के द्वार पर आईं पाटन साहब ने 
द्वार वन्द कर दिया, पर बेगम ने हाथी से द्वार तुड़वा डाला। इस समय 
बेगम के सम्पर्क के पन्द्रह सौ सिपाही आ जुटे । वे सब हथियार लेकर मरने- 
मारने को तैयार हो गए । बेगम ने महल में प्रवेश किया । पाटन साहब ने 
पालकी पकड़ ली । बेगम के सिपाही तलवार लेकर उनपर टूट पड़े | पाटन 
साहब घोड़े पर चढ़कर रेजीडेंसी भाग गए। 

बेगम ने मन्नाजान को दरबार में जाकर तख्त पर बिठा दिया । 
तत्काल ही महल में जशन होने लगे। 

परन्तु सूर्योदय के साथ ही अंग्र 
हुक्म दिया कि यदि बादशाह-बेगम पांच 


ज़ी सेना ने महल को घेर लिया और 
मिनट में महल से बाहर न निकलीं 

तो अंग्रेजी सेना महल पर गोली बरसाएगी। वेगम ने कुछ ध्यान नहीं दिया । 
अब महल पर गोले बरसने लगे । देखते ही देखते बेगम के पांच सौ सिपाही 
मारे गए | जो वचे वे भाग खड़े हुए । 

अंग्रेजी सेना के कमाण्डर ने भीतर घुसकर मन्नाजान को रस्सियों से 
बांध लिया । एक मेहतरानी वादशाह-वेगम को पकड़कर रेज़ीडेंसी ले चली । 

सारा लखनऊ देख रहा था । बेगम और मन्नाजान चार दिन रेज़ी- 
डेंसी में कैदी रहे । फिर उन्हें कंद की ही हालत में कानपुर भेज दिया गया। 

इसके बाद अंग्रेजों ने वृद्ध नवाब मुहम्मदअली को सिंहासन पर विठा- 
कर उन्हें अवध का बादशाह घोषित किया । बादशाह वनकर उन्होंने सव 
पुराने राज-कर्मचारियों को पदच्युत कर दिया । केवल हकीम महदीअलीखां 
प्रधानमंत्री बने रहे । 

उस समय मुगल बादशाहों और दूसरे हिन्दू राजा-रईसों की ओर से 
हजारों घरानों को भीर हज़ारों धामिक और शिक्षा-सम्बन्धी या समाज 
सुधा र-सम्बन्धी संस्थाओं और व्यक्तियों को माफी की ज़मीन, जागीरें मिली 
हुई थीं, जिन्हें लाखिराज कहते थे | अभी तक इन माफीदारों पर अंग्रेजों की 
नज़र नहीं गई थी, न उन्होंने इनमें हस्तक्षेप किया था । परन्तु लाड वैंटिग 
ने सब जिलों के कलक्टरों को यह अधिकार दे दिया कि वे अपने जिले की 
जिस लाखिराज ज़मीन को उचित समझें कम्पनी के नाम जब्त कर लें। इस 
आदेश के कारण अनेक पुराने खुशहाल धराने वरवाद हो गए और उन्हें 
उनके घर-बार से निकाल बाहर कर दिया गया । 

अब उसने जागीरदारों, जमींदारों और जायदादवालों की ओर रुख 
किया। वह नहीं चाहता था कि कोई पुराना घराना सम्मानित रहे । अतः जो 
ज़मींदार या जागीरदार अपुत्र मर जाते, उनकी जमीन-जायदाद छीनकर 
जब्त कर ली जाती थी । पिछले मालिकों के दत्तक पुत्रों, भाई-भतीजों के सब 
अधिकारों को रह कर दिया गया। इसके अतिरिक्त सब जमींदारियों को 

उसने सबसे ऊंची बोली बोलनेवालों को नीलाम कर तीस वर्षो के लिए 
सेटिलमैंट का विधान किया जिसने सभी प्राचीन ज़मींदारों को उखाड़-पछाड़ 
डाला । सब पुराने घराने उलट-पुलट हो गए । किसानों, व्यापारियों और 
दुकानदारों से टेक्स और चुंगी के नये नियमों के अनुसार टॅक्स लिया जाने 
लगा, जिसके कारण व्यापार-वाणिज्य और कारोबार में गड़बड़ी फेल गई । 
ये सब टॅक्स बड़ी कठोरता से वसूल किए जाते थे। सड़क के ऊपर की 
दुकानों और सायवानों पर भी टॅक्स लिया जाता था । लोगों के धन्धों और 
औज़ारों पर भी टैक्स लिया जाता था । यहां तक कि चाकुओं पर भी टॅक्स 
लगा दिया गया था जो कभी-कभी चाकू की कीमत से छःगुना तक होता था। 

इन सब कानूनों से उस समाज के सब छोटे-बड़ों का ढांचा ही उलट- 
षुलट हो गया । 

सन्‌ ।809 में पंजाब के महाराजा रणजीतािह और अंग्रेजों के बीच 
यह संधि हुई थी कि सतलुज के इस पार का इलाका कम्पनी के लिए छोड़ 
दिया जाए और सतलुज के दूसरी ओर रणजीतसिह अपना साम्राज्य जितना 
चाहें बढ़ा लें, अंग्रेज बाधक नहीं होंगे। रणजीतसिह ने ईमानदारी से इस 
शर्त का पालन किया था, और उसने कश्मीर, मुलतान और पेशावर के 
इलाकों को अपने साम्राज्य में मिला लिया था। इन बीस वर्षो में उसने वड़ी 
भारी शवित और प्रबल सेना सुगठित कर ली थी। इस समय उसकी सेना 
भारत की सबसे अधिक संगठित और वीर सेना थी। उसका साम्राज्य 
विंशाल, समृद्ध और उर्वर था। अब वह सिन्ध-विजय के सपने देख रहा था। 
परन्तु अंग्रेजों की नजर उससे बड़ी थी, उसे सिधु नदी और सिध प्रांत को 
ईरान, रूस और अफगानिस्तान पर अपनी नज़र रखने के लिए अपने हाथ में 
रखना आवश्यक था। 

इसी प्रयत्न के सिलसिले में उन्होंने रणजीतसिह के पास उपहार भेजे 
थे। और इसके बाद बैटिंग ने उससे मिलने की प्रार्थना की थी । बादशाह 

विलियम द्वारा भेजी हुई घोड़ागाड़ी से प्रसन्न होकर उसने बैंटिंग से मिलना 
स्वीकार कर लिया था । मव लखनऊ से फारिग होते ही लार्ड बैटिंग सीधा 
पंजाब पहुंचा और रोपड़ में जाकर महाराज रणजीतसिह से मुलाकात की । 
यह मुलाकात खूब शानदार रही । इस समय दोनों ओर से भरपूर शान का 
दिखावा रहा। वेटिंग इस समय काफी सेना साथ ले गया था। इस समय 
अफगानिस्तान का शाहशुजा लुधियाना में कंद था। इस मुलाकात में यह तय 
हुआ कि शाहशुजा को सामने रखकर अफगानिस्तान पर हमला बोल दिया 
जाए। शाहशुजा को तीस हजार सेना दी गई, जिसे लेकर वह पहले सिध की 
भोर बढ़ा, और वहां से वह कंधार होता हुआ काबुल पर जा घमका। पर 
काबुल के तत्कालीन शाह दोस्तमुहम्मद ने उससे करारी टक्कर ली और उसे 
कावुल से मार भगाया। बेंतों से पीटे हुए कुत्ते की भांति शाहशुजा दोस्त- 
मुहम्मद से मार खाकर फिर लुधियाना में आकर अंग्रेजों का वन्दी हो 
गया । 

इस चाल में मात खाकर अंग्रेजों ने सिंधु नदी के निचले हिस्सों पर 
कब्जा करना और सिधु के किनारे पर अपनी छावनियां बनाना आरम्भ 
किया । रणजीतसिंह ने इसका विरोध तो किया, पर वह अंग्रेजों से बिगाड़ने 
की हिम्मत न कर सका | और इस प्रकार सिंध-विजय के उसके मनसूवे मन 
ही में रह गए । वह अब बहुत वृद्ध हो चुका था तथा अपनी खालसा सेना को 
काबू में रखना उसे दूभर हो रहा था। अंग्रेज अब वहां चांदी की गोलियां 
चला रहे थे। इससे रणजीतसिंह के सम्मुख बड़ी-वड़ी उलझनें पैदा हो रही 
थीं; वह उन्हींमें अपने अन्तिम क्षण तक उलझा रहा । और जव वह 
सन्‌ 839 में मरा तो अंग्रेजों के फॅलाए हुए जाल में फंसकर देखते ही 
देखते उसका विशाल सिखःसाम्राज्य विध्वस्त हो गया। 

सिधु नदी की जो सर्वे की गई थी उसके गुल थोड़े दिन बाद खिले जब 
कि धीरे-धीरे सिंधु, पंजाब, बिलोचिस्तान, चित्तराल, और अफगानिस्तान 
का भी कुछ भाग अंग्रेज़ी राज्य में मिल गया और ब्रिटिश भारतीय 
साम्राज्य का साइंटिफिक फ्रंटियर स्थापित हो गया। 

सिधु नदी की सर्वे करने और रणजीतसिंह को ब्रिटेन के राजा की 
सौगात घोड़ागाड़ी भेंट करने एक चतुर मअंग्रेज़ लेपिटनेण्ट वन्स गया था। 

लाडे वैंटिंग ने उसे वहां से मध्य एशिया भेज दिया ताकि वह मध्य एशिया 
और भारत के बीच की ताकतों को कम्पनी की ओर करे। उसके साथ 
डाक्टर गैराडँ, मुंशी मोहनलाल और सर्वेयर मोहम्मदअली थे। ये लोग 
पहले अफगानिस्तान पहुंचे । उसके बाद भांति-भांति के बहाने बनाकर मध्य 
एशिया में घूमते, वहां का सर्वे करते और नक्शे बनाते रहे । और जब लाड 
बैटिंग अपनी यात्रा सफल करके कलकत्ता लौटा तो ये लोग भी अपनी 
अफगानिस्तान की पूरी भूमिका तैयार कर बहुत-से नक्शे, मानचित्र और 
गुप्त कागज़-पत्न लेकर भारत लौट आए। 

मराठों के जाने के बाद चौधरी ने मुक्तेसर के गढ़ के भीतर की हवेली 
वनवाई थी । हवेली बहुत भारी थी । उसका विस्तार भी बहुत था। यों तो 
मुक्तेसर भी बहुत भव्य बना था । गढ़ के चारों ओर चार सिंहद्वार थे। 
उत्तरी द्वार से ही नया बाज़ार आरम्भ होता था, जो काफी दूर तक चला 
जाता है । इस बाजार में आजकल काफी रौनक रहती थी । पश्चिम की 
ओर मुक्तेसर महादेव का देवाधिष्ठान था । उसीके निकट गंगा का मन्दिर 
भी था । मन्दिर के पास ही पुराने ढंग का कुआं था, जिसके सम्बन्ध में बहुत- 
सी किम्वदन्तियां प्रसिद्ध थीं। वहीं कुछ वैरागियों के उजड़े हुए मठ थे । कभी 
इन मठों में हाथी झूमते थे, पर इस समय दस-पांच बैरागी यहां रहते भौर 
हरिभजन करते थे । दक्षिण की ओर नौकरों और प्रजाजतों की बस्ती थी, 
जो अब काफी बढ़ गई थी। अब मुक्‍्तेसर ने एक अच्छे कस्बे का रूप धारण 
कर लिया था, गढ़ के पूर्वी द्वार के बाहर मराठों की सेना की छावनी थी, 
जहां के घर अब उजड़ चुके थे और उनमें अब चौधरी के कुछ सिपाही और 
पशु रहते थे । यहां पर कुछ कंजर, सांसिए और खानाबदोश कोमें बस गई 
थीं जिन्हें चौधरी ने कुछ जमीन देकर कृषक बना दियाथा। 

गढ़ के मध्य में चौधरी की दुमंजिली हवेली थी। हवेली का फाटक 
बहुत विशाल था। फाटक से घुसते ही विशाल मंदान था, जिसके चारों ओर 

बारकें बनी थीं। बारकों में चौधरी के हाथी, घोड़े, रथ, बहल और नित्य. 
काम आनेवाले पशु और साईंस, कोचवान, चसियारे, वरकन्दाज, सिपाही, 
पहरेदार रहते थे। इसके बाद फिर एक भीतरी चहारदीवारी थी, जिसे एक 
फाटक से पार किया जाता था । चहारदीवारी के भीतर उम्दा वगीचा था, 
जिसमें सदा फूल खिले रहते थे। चौधरी को फूलों से बड़ा प्रेम था। इस 
पुष्पोद्यान के बीचोबीच ही एक रास्ता पश्चिम की ओर जाता था, जहां 
चौधरी की कचहरी, बैठकखाना और दरवारघर था | इसीके एक छोर पर 
जनानखाना था, जिसके वीच वड़ा-सा आंगन था। उसके पिछवाइ़ घरेलू 
नोकरों, दाइयों और महरियों के रहने का स्थान था । 

नया बाजार उन दिनों खूब गुलजार रहता था । गुड़ और गल्ले की 
अच्छी मण्डी थी । उस दिन बाज़ार का खास दिन था। बाहर के व्यापारी 
और ग्राहक भी आसपास के ग्रामों से आए थे । इन व्यापारियों के जिन्सों के 
ढेर सड़कों पर पेड़ों की छाया में लग रहे थे, लोग झुण्ड के झुण्ड जहां-तहां 
खड़े अपनी आवश्यकता की वस्तुएं खरीद रहे थे । तीसरे पहर का समय था 
कि कुछ लोग बदहवासी की हालत में भागते हुए बाज़ार में आए और कहने 
लगे, 'भागो, भागो, कम्पनी बहादुर का चकलादार बहुत-से बरकन्दाजों और 
अंग्रेज़ी फौज-सहित इधर ही आ रहा है। वह सबसे टॅक्स वसूल कर रहा 
है। नया गांव लूट लिया गया है । और बड़े मियां गिरफ्तार हो. गए हैं। 
अब वे मुक्तेसर आ रहे हैं, जो पाते हैं, वही समेट लेते हैं । अपना-अपना 
सामान लेकर भागो, भागो ।' 

बाज़ार में भगदड़ मच गई। जिसका जिधर मुंह उठा भाग निकला। 
पर जिनका सामान फैला हुआ था, वे हक्क्रा-बवका एक-दूसरे का मुंह देखने 
लगे । कुछ ने कहा, भागकर कहां जाएं, जिन्स-सामान कहां ले जाएं ! यह 
तो बड़ी मुसीबत की बात हुंई। 

परन्तु अभी ये बाते हो ही रही थीं कि कम्पनी का चकलादार मुहम्मद 
इकरामखां और हापुड़ का तहसीलदार हाथी पर सवार आ बरामद हुए । 
इनके अलावा मेजर फास्टर के साथ एक हृथियारबन्द फौज भी थी। इसके 
अतिरिक्त बहुत-से सिपाही और बरकन्दाज्ञ थे। इस फौज ने देखते-देखते ही 
बाज़ार को चारों ओर से घेर लिया तहसीलदार ने हाथी ही पर से हुक्म 

दिया, “'चकलादार, तुम सबसे सरकारी टॅक्स वसूल करो ।' 

चकलादार मुहम्मद इकरामखां इस काम में बहुत होशियार और 
मुस्तेद आदमी था। हाथी से उतरकर उसने अपने आदमियों को इशारा 
किया और वे एक सिरे से बाजार को लूटने लगे । 

लूट-खसोट होने पर कुछ लोग अपनी जमा-जथा संभालकर भागने 
लगे । कुछ ने दबादब अपनी दुकाने बन्द कर दीं, कुछ रोने-गिड़गिड़ाने और 
चीखने-चिल्लाने लगे, कुछ सिपाहियों से मार-पीट पर आमादा हो गए । एक 
नवयुवक एक गाड़ी गेहूं लाया था । उसका उसने एक आढ़ती से सौदा किया 
था । जिन्स तोल वह रुपया गिन रहा था। खरीदार के आदमी गेहूं बोरों में 
भर रहे थे कि बरकन्दाज्ों ने बोरों पर कब्जा कर लिया। चकलादार ने 
आकर रुपयों की न्योली युवक की कमर से खोंसकर कहा, 'साला बदजात, 
बिना ही सरकारी टॅक्स अदा किए सब रकम कमर में बांधे लिए जा रहा 
है ।' लड़का चिल्लाने लगा, 'ताऊ दौड़ना, दोड़ना, इन्होंने सब रुपये छीन 
लिए, ये गेहूं के बोरे लिए जा रहे हैं।' लड़के के रिश्तेदार भौर आढ़ती के 
आदमियों ने आकर, बोरे रोक दिए और चकलेदार से रुपया तलब किया, तो 
चकलादार ने तहसीलदार से कहा, 'दुहाई सरकार, ये सब बदमाश डाकू 
सरकारी काम में दखल देते हैं, सरकारी कुकं माल को छीनना चाहते हैं।' 
इसपर तहसीलदार ने सबको गिरफ्तार करने का हुक्म दिया । तुरन्त सबकी 
मुइकें कस ली गई । इसपर बहुत भीड़ इकट्ठी हो गई और मार-पीट होने 
लगी । 


40 


जिस समय मुक्तेसर के बाज़ार में यहू सब घटना, लूट-खसोट हो रही 
थी, उसी समय बड़ा गांव के छोटे मियां अहमद बदहवास उनके पास पहुंचे । 
उन्होंने कहा, 'चाचाजी, गजब हो गया । कम्पनी bn के आदमी अब्बा 
हुजूर को गिरफ्तार करके ले गए हैँ । उन्होंने उन्हें मेरठ जेल में ठूंस दिया । 
इसके अलावा घर का सारा असवाब कुक करके घर में सरकारी ताले जड़ 

दिए हैं । की 
चौधरी अभी मरण-शय्या पर थे। हड़बड़ाकर उठ ब5। उन्ह छोटे 


मियां को ढाढस दी और कहा, 'घबराओ मत, खुलासा हाल कहो, मामला 
क्या है?” 

छोटे मियां रो उठे। रोते-रोते उन्होंने कहा, 'क्या कहूं, सखावत अब्बा 
को खा गई। मालगुजारी अदा नहीं हुई, वह रुपया भी जो दुबारा आपसे 
लिया था एक और आसामी को दे दिया। मालगुज़ारी अदा करने के 
बन्दोबस्त में अव्बा परेशान थे ही कि यह कयामत बर्पा हो गई। लाचार मैं 
आपकी खिदमत में हाजिर आया हूं। आप ही हमारी इज्ज़त बचा सकते हैं, 
चाचाजान ।' 

छोटे मियां रोते-रोते चौधरी के पैरों में लोट गए । चौधरी ने ढाढस 
देते हुए कहा, हौंसला रखो वेटे, बड़े भाई ने कोई जुम नहीं किया | वे माल- 
गुजारी ही लेंगे, या किसीकी जान लेंगे। तुम घबराओ मत। अभी माल- 
गुजारी अदा करके अपने अब्ब्रा को जेल से छुड़ा लाओ । रुपये की फिक्र मत 
करो ।' 

उन्होंने सुरेन्द्रपाल को बुलाकर कहा, “बेटे, अभी तुम भाई के साथ मेरठ 
चले जाओ | तीन तोड़े रुपया नगद रख लो, दो सिपाही साथ ले लो । यहां 
से ताबड़तोड़ रथ में जाओ। मैं ही चलता,पर लाचार हूं । मेरठ में हमारे 
दोस्त ठाकुर रघुराजसिह हैं, उनके घर चले जाना । वे सब काम आनतत-फानन 
में करा देंगे। वड़ा दबदबा है उनका कम्पनी के नौकरों पर। कलक्टर के 
चीफ रीडर हैं। अपने ही आदमी हैं ।' 

सुरेन्द्रपाल और छोटे मियां तोड़े लेकर अभी रथ पर सवार हुए ही थे 
कि बहुत-से लोग गढ़ी में घुस आए। उन्होंने कहा, चौधरी सरकार को दुहाई, 
मुक्तेसर का बाजार लुट रहा है। सारा बाजार फौज ने घेर रखा है।' 

इसी समय रामपालसिह और चौधरी के दूसरे लड़के भी वहां आ जुटे। 
सभीके चेहरों पर घवराहटछाई हुई थी। परचोधरी ने धेयं से काम लिया और 
रामपाल से कहा, “बेटा, तू जाकर देख, कोन अफसर है और झगड़े का कारण 
कया है, तथा जेसे बन सके झगड़े को रफा-दफा कर। लोग घबराए हुए हैं 
ओर समय खराब है।' 

रामपालसिह घोड़े पर चढ़कर बाजार की ओर चल दिए। फरियाद 
करने को जो लोग आए थे, वे भी साथ हो लिए । राह में भागते हुए लोगों 
को रामपालसिह ने तसल्ली दी तो वे भी साथ हो लिए। वाजार में पहुंचते- 
पहुंचते सौ-पचास आदमियों का हुजूम रामपाल के आ गे-पीछे हो गया । 
रामपालसिह ने दूर ही से देखा कि बाज़ार में लाठियां खिची हुई हैं । इसी 
समय उसे बन्दूक की आवाज़ सुनाई दी | 

रामपाल के कुछ साथी ठिठक गए। कुछ और तेज़ी से आगे बढ़े । इसी 
समय दो-चार आदमी भागते आए, वे कह रहे थे-वहां तो लाशें फड़क रही 
हैं चौधरी, वहां मत जाओ। पर रामपाल ने तीर की भांति अपना घोड़ा छोड़ 
दिया । कम्पनी की फौज के अफसर फास्टर ने ज्योंही रामपालसिह को एक 
भारी गिरोह के साथ आते देखा, पिस्तौल दाग दी। गोली रामपालसिह की 
कनपटी को फोड़कर पार हो गई। रामपारलसिह वहीं मरकर ढेर हो गए। 

बड़ी भारी दुर्घटना हो गई। बाज़ार में भगदड़ मच गई। बड़ा होहल्ला 
मचा | क्षण-भर ही में यह खबर गढ़ी में पहुंच गई । गढ़ी ओर हवेली में 
हाहाकार मच गया । सुखपाल, किशो रपाल, विजयपाल, तरेन्द्रपाल और यशपाल 
बन्दूकें उठा, लोगों को ललकारते हुए नंगी पीठ घोड़े पर चढ़ दोड़े । बूढ़े 
चौधरी रोकते ही रहे | सेवाराम ने पीछे से हांक लगाई भौर अपनी तलवार 
सूत ली। उसने कहा, 'चलो आज इन फिरंगियों का खून पिएं । अरे, मालिक 
ठौर हो गए, सेवक के जीवन को धिक्क्रार है ।' देखते ही देखते चार-पांच सौ 
आदमी गंडासे, भाले, सुर्खी, लाठी-तलवा र ले-लेकर दौड़ पड़े । 

बाज़ार में इस समय लाशें फड़क रही थीं । लोग चारों तरफ भाग रहे थे। 

अब चौधरियों को धावा करते देख, हर-हर महादेव करते सब लोग लौट 
चले । चौधरियों के सिर पर खून सवार था । बे हवा में उड़े जा रहे थे। 
सेवाराम लोगों को ललकारता, बढ़ावा देता, उनके पीछे-पीछे तलवार घुमाता 
दौड़ रहा था । चारों ओर से सिमट-सिमटकर लोग उनके साथ हो लिए । 
उन्होंने तहसीलदार और चकलेदार को घेर लिया। मेजर फास्टर घोड़े पर 
एक ऊंचे स्थान पर खड़ा अभी अपने सिपाहियों को पंक्तिबद्ध कर ही रहा था 
कि विजथपाल की गोली उसके सीने में पार हो गई । वह घोड़े से गिर पड़ा। 
यह देख चकलेदार भौर तहसीलदार हाथी पर चढ़कर भाग चले । पर संकड़ों 

आदमियों की भीड़ ने उन्हें घेर लिया। अंग्रेज़ अफसर के मरने पर सिपाही 
मदान छोड़कर भाग खड़े हुए । चौधरी ने घेरक्रर तहसीलदार और चकले- 
दार को हाथी से खींचकर ठौर मार डाला। और भी सरकारी सिपाही मारे 
गए। शेष भाग गए । मुर्दो को घसीटकर बीच चौक में डाल उन्हें फूंक दिया 
गया । हाथी को पीटकर भगा दिया गया। मरे हुए सिपाहियों की वन्दूके 
और हथियार लूट लिए गए । 

बड़े चौधरी ने सुना तो वे सकते की हालत में देर तक पड़े रहे। फिर 

उन्होंने छहों बेटों को बुलाकर कहा, 'काम बहुत बुरा हुआ | अब जो कुछ 

इसका परिणाम होगा मैं देखूंगा। पर तुम लोग स्त्रियों को लेकर पंजाव की 
ओर भाग जाओ । महाराज रणजीतसिह हमारी मदद करेगे।' पर किसौने 
भी भागना स्वीकार नहीं किया । सबने कहा, जो भोगना होगा सभी भोगेंगे । 
चौधरी हताश भाव से पलंग पर गिर गए। चौधरी बड़े दीघंदर्शी थे । उन्होंने 
बड़ी दुनिया देखी थी । कत्ल और लूट के संगीन जुर्म उनकी आंडों में थे। 
कम्पनी के राज्य की अंधेरगर्दी वे जानते थे । इस बुढ़ापे और रुग्णावस्था में 
वे अपने पुत्र का जख्म तो खा ही गए, भावी विपत्ति जैसे मुंह बाकर उनके 
समूचे सौभाग्य को ग्रसने को तैयार हो गई थी। रामपाल बहुत सुयोग्य पुरुष 
था । इस समय वही घरवारका स्वामी और कर्ता-धर्ता था। सब भाई उसे 
मानते थे । वह धीर, वीर, गम्भीर था । उसका अन्यायपूर्वंक ही वध हो गया । 
यद्यपि काफी बदला लिया जा चुका था, पर चौधरी के लड़के सब बफरे शेर 
की भांति दहाड़ते फिर रहे थे, वे अब भी मरने-मारने पर तुले हुए थे। 

फास्टर पर गोली विजयपाल ने चलाई थी । उसे बहुत लोगों ने देखा 
था । इसलिए चौधरी ने बहुत अनुनय-विनय की कि वह औरतों को तथा धन-. 
सम्पत्ति को लेकर पंजाब भाग जाए । महाराज रणजीतसिह उसे मदद देंगे । 
पर उसने एक न सुनी; उसने कहा, 'मैं भागूंगा नहीं । इन फिरंगियों से 
निबटूंगा अच्छी तरह ।' अव चौधरी को असल विपत्ति स्पष्ट दीखने लगी। 
उसे स्त्रियों को चिन्ता हुई। उसने छोटे बेटे सुखपाल से कहा, “बेटा, तू ह 
मेरी सुन, सब स्त्रियों भौर बच्चों को यहां से हटा ले जा, तु मेरठ जा और 
ठाकुर रघुराजसिंह के यहां सबको छोड़ आ जा; देरन कर ।' स्त्रियां किसी 
तरह जाने को राजी न होती थीं। परन्तु चौधरी ने किसी तरह सबको बहुली 

में बिठाकर मेरठ रवाना कर दिया। साथ में जितनी नकदी भोर ज्ेवर- 
जवाहरात थे वे भी रख दिए। सुखपाल को समझा दिया, (तू वहां हमारी 
प्रतीक्षा करना, हम भी मेरठ आ रहे हैं | मेरठ में सरेन्द्रपाल है, ठाकुर हैं। 
उनकी सलाह से काम करना | जल्दी न करना । 

इन सब बातों में दित बीत गया । दिन ढल गया था, जब सुबपाल 
बहलियों में सब स्त्रियों को लेकर मुक्तेस र से निकला। स्त्रियां जार-जार रो 
रही थीं। सब लोग लहू का घूंट पिए बँठे थे क्षण-क्षण का वातावरण भारी 
होता जा रहा था। बहल के साथ दस-वारह हथियारबन्द सिपाही भी सुरक्षा 
के विचार से थे | सुखपाल बन्दूक लिए घोड़े पर सवार था। मंगला किसी 
तरह दादा को छोड़कर नहीं गई । पिता के आघात से वह कुद्धा विहनी की 
भांति अग्न जों के खून की प्यासी थी । 

वह दिन भी यों ही बीत गया । शायद मुक्तेसर में उस दिन किसीके 
घर चूल्हा न जला था। बहुत लोग रातोंरात घरबार छोड़कर भाग गए थे। 
जो रह गए थे, वे सब गढ़ी में एकत्र हो रहे थे । वे सव मरने-मारने पर तुले 
हुए थे । 

अभी दिन पूरे तौर पर नहीं निकला था कि अंग्रेज़ी सेना ने गढ़ी और 
हवेली को घेर लिया सेता के साथ मेरठ का कलक्टर, जिले का मॅजिस्ट्रेट 
और दूसरे अफसर भी थे । मजिस्ट्रेट ने हुक्म दिया कि गढ़ी और हवेली में 
जितने स्त्री-पुरुष हैं सब गिरफ्तार हो जाएं । 

परन्तु इसके जवाब में वहां दूसरा इन्तज़ाम हो रहा था। अंग्रेज़ी फौज 
को आते देख चौधरी लोग छतों पर बन्दूक ले-लेकर चढ़ गए । सेवाराम एक 
बन्दूक लेकर गढ़ी के द्वार पर आ डटा । दूसरे लोग भाले, सुर्खी, गंडासे, 
लाठियां ले-लेकर मुस्तैद खड़े हो गए। मजिस्ट्रेट के मुंह से अभी शब्द निकले 
ही थे कि तुरंत उनपर गोलियों की बौछार होते लगी । जवाब में सेना ने भी 
बाढ़ दागी । बड़ा भारी शोर और होहल्ला मच गया। लोगों ने झरोखों में 
पत्थर रखकर करारी मार मारनी आरम्भ की, बहुत लोग लाठियां, सुर्खी, 
भाले, गंडासे लेकर सिपाहियों से भिड़ गए । नमक के नाम पर लड़नेवाले 
सिपाही भाग खड़े हुए। जिले के मैजिस्ट्रेट की आंख में एक पत्थर आ लगा, 


उसकी आंख फूट गई । 

अब तो यह विग्रह मुक्तेसर के विद्रोह का रूप धारण कर गया । कल- 
क्टर ने ताबड़तोड़ मेरठ से गोरी पल्टन और तोप मंगाई। तीसरा पहर होते- 
होते तोप और नई फौज आ गई। तोप को हवेली के सिहद्दार के आगे रखकर 
अंग्रेज कप्तान ने कहा, दस मिनट का समय है कि गढ़ी और हवेली के सब 
लोग और चौधरी हथियार रखकर तावे हो जाएं वरना सबको तोप से उड़ा 
दिया जाएगा।' 

एक बार चौधरी ने फिर लड़कों से कहा कि वे चुपचाप गिरफ्तार हो 
जाएं। पीछे देखा जाएगा। पर लड़के अभी आत्मसमर्पण करने को तैयार 
नथे। 

इसी समय गोला तोप से छटा और हवेली के फाटक की धज्जियां हवा 
में उड़ गईं । साथ में जो आदमी फाटक पर थे, उनके हाथ, पेर, धड़ छिन्‍्न- 
भिन्न होकर हवा में उछल गए । इसके बाद बन्दूकों की बाढ़ दगी। फिर तोप 
का धड़ाका । हवेली का सामने का भाग समूचा ही तहस-नहस हो गया । 
कुछ लोग मलबे में दव गए और मर गए । बहुत लोग घायल होकर चीखने- 
चिल्लाने और हाय-हाय करने लगे । इसी समय एक और गोला गिरा जिसने 
हवेली के भीतरी हिस्से में आग लगा दी। 

अब चौधरी कांपता हुआ उठा । वह लाठी टेकता हुआ बाहर आया । 

उसने हवा में सफेद रूमाल फहराया । बन्दूकों की बाढ़ रुक गई। उसने आगे 
बढ़कर कहा, “आप हमें. गिरफ्तार कर सकते हैं। ज़्यादा खून-खराबी की 
आवशयकता नहीं है ।' 

पिता को गिरफ्तार होता देख सब चौधरियों ने हथियार रख दिए। 
एक-एक करके सब चौधरी गिरफ्तार कर लिए गए । परन्तु मंगला ने गिर- 
फ्तार होने से इन्कार कर दिया। उसने पिस्तौल हाथ में लेकर शुद्ध अंग्रेजी 
भाषा में कहा, 'जो मेरे ऊपर हाथ डालेगा, उसे मैं गोली मारूंगी ।' मँजि- 
स्ट्रोट ने उसे बहुत समझाया । पर उसने एक न सुनी, वह जलती हुई हवेली के 
आगे आ खड़ी हुई। उसी समय तोप का गोला उसपर पड़ा और उसके अंग- 
प्रत्यंग टुकड़े-टुकड़े होकर हवा में उछल गए। भीड़ में हाहाकार मच गया। 
चौधरी प्राणनाथ मूच्छित होकर भूमि पर गिर पड़े । चौधरियों ने हथकड़ियों 
से जकड़े हुए हाथों पर सिर दे मारा परन्तु, कम्पनी के सिपाहियों ने सबको 

बांधकर घेर लिया । साथ में और भी सौ-डेढ़ सौ आदमी थे, जिनमें बहुत-से 
घायल भी थे। उनके जब्मों से खून निकल रहा था । सबको हथकड़ियों से 
जकड़ दिया गया | इसके बाद सेना के कप्तान ने गढ़ी और हवेली को तोप से 
मिस्मार करने का हुक्म दिया । 

हवेली इस समय धांय-धांय जल रही थी। अब गढ़ी पर गोले बरसने 
लगे | इसके बाद अंग्रेजी सेना मुक्तेसर के बाज़ार पर टूट पड़ी । उसे लूटकर 
उसमें आग लगा दी | जो जहां मिला गिरफ्तार कर लिया गया। 

इस प्रकार मुक्तेसर और उसके स्वामी चौधरी प्राणनाथ का घराना 
तबाह हो गया। 

फरार आसामियों की गिरफ्तारी के वारंट निकाले गए। मुक्तेसर में 
फौजी अमल बैठ गया। मुक्तेसर के विद्रोह और कत्ल के जुर्म में बहुत-से 
बेगुनाहों को पकड़कर साथ ले लिया गया । 


4 


स्रेन्द्रपालसिह और अहमद मियां का रथ अभी हापुड़ के सिवानों से 
निकला ही था कि हाबूड़ों ने उसपर धाड़ मारी । पचास-साठ हाबूड़ों की 
सिरकियां हापुड़ के ढाके में पड़ी थीं । चौधरी सुरेन्द्रपाल का उधर ध्यान न 
था। सिपाहियों ने जब उधर से एक गिरोह को रथ की ओर आते देखा तो _ 
सरेन्द्रपाल ने समझा, नटों का टांडा है। वे बेफिक्री से छोटे मियां से धीरे- 
शरीरे बातें करते तकिये के सहारे लेटे चल रहे थे। रथ की जोड़ी तागौरी बलों 
की थी । वह पचास कोस का धावा मारती थी। दोनों बर्द हाथी के बच्चे 
थे। वे भी झूमते हुए ठण्डी हवा के झोंकों में मस्त चल रहे थे। रथवान 
रघुवीर अहीर था। उम्र पचास साल की थी । मंजा हुआ लठँत और प्रसिद्ध 
आल्हा का गर्वैया। पहलवानी का भी शौक रखता था ओर मुक्तेसर में उसके 
बहुत शागिदं थे । 

एकाएक हाबूड़ों ने हांक लगाई, “रोक दे राजा रथ ।' 

सिपाहियों ने कहा, “सरकार हाबूड़े हैं।' उन्होंने अपनी तलवार सूत 

लीं। चौधरी और मियां भी सावधान हो बैठे । उन्होंने बन्दूक हाथ में 
लेलीं। 

परन्तु इसी बीच हाबूड़ों ने चारों ओर से रथ घेर लिया। दो-चार ने 
बलों की नाथ पकड़ ली । दस-पांच दोनों ओर पहियों के आगे खड़े हो गए । 
रथ रुक गया । 

हाबूड़ों में से एक ने कहा, 'कहां का रथ है ?' 

'मुक्तेसर का, रथवान ने जवाब दिया। 

'रथ में कोन है ?' 

“छोटे चौधरी सरकार हैं, बड़े गांव के छोटे मियां हैं।' 

“रकम रथ में कितनी है।' 

“तुम्हें इससे क्या मतलब ?' 

“बस, रकम सब रख दो और चलते बनो ।' 

चौधरी और मियां ने बन्दूकों में गज डाले। बन्दूकों की नाल पर्दे के 
बाहर की । 

रघुवीर ने भीतर मुंह करके कहा, “राजा, ठोकर पर आ जाओ, तोड़े 
बीच में कर लो | और ज़रा जमकर बंठो। बन्दूक अभी मत दागना ।' 

सुरेन्द्रपाल रघूवीर को उस्ताद मानता था। रघुवीर का अभिप्राय समझ- 
कर वह सरककरठोकरपर आ रहा। मियां को भी ठोकर पर खींचकर कहा,' 
जमे रहना भाईजान ।' 

दोनों ने ठोकर के चमड़े के तस्मे कसकर पकड़ लिए। इस समय रघुवीर 
ने ठोकर रथ से काट दी और बलों को चुमकारा, वेल हवा में उछले 
ओर सामने के आदमियों को कुचलते हुए उड़ चले । 

अब ठोकर उड़ी चली जा रही थी। रथ वहीं रह गया था । हावूड़े 
हकक्ा-वबका हो गए । उन्होंने सिपाहियों को घेर लिया और मार-मार करते 
ठोकर के पीछे भागे। इसी समय चौधरी ने बन्दूक की एक बाढ़ दागी। 
हाबुड़े रक गए । अब ठोकर उनकी पहुंच से बाहर थी। 

दो-तीन मील का सफर तै ,करने के बाद रघुवीर ने बैलों को धीमा 


- किया। बेल फेन उगल रहे थे, उसने उन्हें पथपाया। फिर कहा, "तोड़े हैँ 
कि गए ?' 

रघुवीर आश्वस्त हुआ | उसने कहा, “मैं लौटकर देखूंगा। इन हावूड़ों 
की सिरकियों में दो बार मैं आग लगा चुका हूं । लेकिन फिर ये इस जंगल में 
आ पड़े।' 

बेचारे रघुवीर को ओर सुरेन्द्रपाल को क्या पता था कि उनके पीछे 
मुक्तेसर पर तबाही आ चुकी है। ओर अब उनमें से कोई भी वापस मुक्तेसर 
नहीं लौट सकता । 

अभी पहर दिन शेष था कि सुरेन्द्रपाल मेरठ जा पहुंचा। यहां उसने 
उड़ती हुई खबर सुनी कि मुक्तेसर में हंगामा हो गया है, और सरकारी 
आदमियों का कत्ल हो गया है, परन्तु अभी यह अफवाह हीथी। फिर भी 
ठाकुर रघुराजसिह ने उन्हें अपने घर में न रखकर एक दूसरे स्थान पर डेरा 
दिया और समझाया कि अभी जब तक मुक्‍्तेसर की पुरी खबर नआ जाए वे 
चुपचाप वंठें। 


42 


मेरठ की जेल में बड़े मियां और चौधरी मिले । पर चौधरी उस समय 
बिक्षिप्तावस्था में थे । उन्होंने बड़े मियां को नहीं पहचाना । छोटे चौधरी ने 
रोते-रोते सारा किस्सा बड़े मियां को सुनाया । सुनकर बड़े मियां ने अपनी 
दाढ़ी के बाल नोच लिए। उन्हें अभी यह ज्ञात न था कि छोटे मियां पर केसी 
बीती तथा वे कहां हैं। पर इस समय तो वे चौधरी की हालत देखकर अधीर 
हो गए। उनकी आंखों से चौधारे आंसू बहने लगे | वे चौधरी को गोद में 
लेकर या 'खुदा-या खुदा” के नारे लगाने लगे। मेरठ की जेल में भी हलचल 
मच गई। मुबतेसर के गदर और कत्ल तथा चौधरियों की गिरफ्तारी से 
ऊपर मंगला के बलिदान के किस्से भांति-भांति का रूप धारण करके लोगों 
की जबान पर चढ़ गए । लोग भांति-भांति की बातें करने लगे। अंग्रेजों को 
गालियां देने और उन्हें क्रोध-भरी नजर से देखने लगे |, 

चौधरी और उनके बेटों ने अपनी प्यारी लाइली बेटी मंगला के कोमल 


(७-0, Panini Kanya Maha Vidyalaya Collection. An eGangotri Initiative 


252 सोना और खून 


अंगों को तोप से उड़ते हुए अपनी आंखों से देखा था | छोटे चौधरी अभी 
तरल आंखों में खून भरे मरने-मारने पर तुले बैठे थे। वे चाहते थे, सामने दो- 
दो हाथ करके जवाब दें। बूढ़े चौधरी बदहवास थे । वे आंखें फाड़-फाड़कर 
चारों तरफ देख लेते। कभी हंस पड़ते । कभी मंगला का नाम उनके मुंह से 
निकल जाता । कभी वे अस्पष्ट शब्द बड़वड़ाने लगते । कभी एकदम मुर्दे की 
तरह गिर जाते । 
उभकी चिकित्सा और देख-भाल का कोई प्रबन्ध कम्पनी सरकार की 
ओर से नहीं किया गया था। परन्तु मेरठ जेल का जेलर सहृदय था। उसने 
उन्हें बड़े मियां की देख-रेख में छोड़ दिया। बड़े मियां के ऊपर कोई संगीन 
जुमं न था। वाकायदा लगान न देने ही से वे जेल भेजे गए थे, इसके अतिरिक्त 
उनकी बुजुर्गी, गम्भीरता, व्यक्तित्व भी ऐसा था कि जिससे अंग्रेज जेलर 
प्रभावित हुआ था । उसने उन्हें जेल में सम्भव सुविधाएं दे रखी थीं । इसीसे 
जहां सब चौधरी अलग-अलग कोठरियों में हथकड़ी बेड़ी से जकड़कर वन्द 
कर दिए गए, वहां प्राणनाथ चौधरी की हथकड़ियां खोल दी गईं और उन्हें 
बड़ें मियां की देख-रेख में खुला छोड़ दिया गया । 
बड़े मियां प्राणपण से चौधरी प्राणनाथ की प्राण-रक्षा की चेष्टा करने 
में लग गए । 
ठाकुर रघुराजसिह के प्रभाव और दौड़-धूप से मियां और चौधरी 
प्राणताथ जेल से छूट गए | बड़े मियां की मालगुज्ञारी अदा कर दी गई। पर 
उनकी जमींदारी नीलाम कर दी गई थी; अतः अब बड़ा गांव उनके तहत 
में न रह गया था । सुखपाल और सुरेन्द्रपाल को भी गिरफ्तार कर लिया 
गया। हां, जो धन-रत्त मुक्तेसर से निकल आया था, उसमें से जो कुछ इस 
छुटकारे में खचं हुआ उसे देकर शेष बच रहा था | 
बड़े मियां को अब अपनी ज्रमीदारी की चिन्ता न थी। वे मेरठ रहकर 
अब चौधरी प्राणनाथ की सेवा-शुश्रूषा करने में लग गए । 
सब अभियुक्तों का चालान कलकत्ता कर दिया गया, जहां सुप्रीम को टं 
में उनपर मुकदमा चलनेवाला था । 

बड़े मियां की अथक सेवा-शुश्रूषा और दौड़-धूप कुछ भी कारगर न 
हुई, चौधरी प्राणनाथ की प्राण-रक्षा न हो सकी | अनेक चिकित्सिकों को 
बुलाया गया, पर व्यर्थ वे कभी-कभी कुछ होश में आते तो अस्फुट स्वर में 
मंगला का नाम लेते | पहचानते किसीको नहीं । बड़े मियां कहते, “भाईजान, 
मुझे नहीं पहचाना ?' तो वे कांपती हुई उंगलियां उठाकर अस्फूट बाणी में 
कहते, 'तुम फिरंगी हो, लेकिन मेरी बेटी को मत मारो, मुझे बांध लो। फिर 
वे बेहोश हो जाते। रोते-रोते बड़े मियां की दाढ़ी भीग जाती । खाना, पीना, 
सोना उन्होंने सभी तर्कं कर दिया। अपने इकलौते बेटे तक से न बोलते । 
छोटे मियां उन्हें राहत पहुंचाने की चेष्टा करते, पर ऐसा प्रतीत होता था 
कि मस्तिष्क उनका भी आहत हो चुका था। 

तीन महीने प्राणनाथ जीवित रहे । और अन्त में बड़े मियां की गोद में 
सर रख उन्होंने प्राण त्यागा। मरने से कुछ पहले उनके होश-हवास ठीक हो 
गए । उन्होने बड़े मियां को पहचाना, मुस्कराए। फिर क्षीण स्वर में कहा, 
अब जाऊंगा बड़े भाई ! मंगला वहां मेरी बाट जोह रही है।' ओर वह 
मुस्कान उनके होंठों पर फैली ही रह गई । उनकी आंखें पलट गईं । 

बड़े मियां ने अब एक क्षण भी खोना ठीक नहीं समझा। उन्होंने छोटे 
मियां को बुलाकर समझाया, “बेटे, तुम्हारे लिए कुछ भी नहीं छोड़े जा रहा 
हुं । बड़ा गांव गया, पर क्या गम । हमने कभी किसी पर जुल्म नहीं किया, 
किसीका दिल नहीं दुखाया। खुदा की मर्जी, बेहतर हो कि तुम दिल्‍ली चले 
जाओ और कोई अच्छी नोकरी कर लो । मैं अभी कलकत्ता जाऊंगा । 
चौधरियों को बचाने की जो भी बन पड़ेगी कोशिश करूंगा । यदि फिर जिन्दा 
वापस आ सका तो देखूंगा कि तुम्हारे लिए क्या कर सकता हूं । नहीं तो बस 
खुदा हाफिज । 

छोटे मियां बहुत रोए । कलकत्ता चलने का बहुत इसरार किथा, पर 
बड़े मियां ने मंजूर नहीं किया । जिस कदर जर, जवाहरात, रुपया चौधरी 
का बचा था, सब लेकर वे डाक पर डाक बैठाकर कलकत्ता चल दिए । 
कलकत्ता पहुंचने में उन्हें दो महीने लग गए। वहां पहुंचकर उन्होंने बड़े-बड़े 

अंग्रेज़ बेरिस्टर खड़े किए, पर परिणाम कुछ न हुआ | मुकदमा बहुत दिन 
तक चलता रहा, अन्त में चौधरी के सब बेटों को ओर उनके साथ और 
पचास-साठ आदमियों को फांसी की सज़ा सुना दी गई। अपील में भी कुछ 
न हुआ। यथासमय उन्हें फांसी दे दी गई। अन्य संकड़ों अपराधी-निरपराधी 
आजन्म कालापानी भेज दिए गए । बड़े मियां फिर लौटकर न भाए। लोग 
कहते-सुने गए, कि एक बूढ़ा मुसलमान फकीर कलकत्ता की गलियों-वाज़ारों 
में अर्धेविक्षिप्त अवस्था में बहुत दिन तक भटकता फिरता रहा । वह न 
किसीसे कुछ मांगता था, न बोलता था। न उसे शरीर की सुध थी, न वस्त्रों 
की । और एक दिन उसे कलकत्ता में एक सड़क के किनारे मरा पड़ा पाया 
गया ओर कुछ मुसलमान फकीरों ने उसे ले जाकर दफना दिया । 

चौधरियों का नामी घराना अब बरबाद हो चुका था। इस खानदान 
में अब केवल एक तरुण बचा था, जिसका नाम सांवलसिह था। यह चौधरी 
के सबसे छोटे बेटे सुखपाल का बेटा था। बरसों तक इधर-उधर भटकते 
रहने के बाद अब यह मुवतेसर में आ बसा था । मुक्तेसर का गढ़ ढहा पड़ा 
था, बस्ती भी उजाड़ हो गई थी। चोधरियों की पुरानी हवेली का कहीं नामो- 
निशान न रह गया । पर चौधरी की यशोगाथा बड़े-बूढ़ों की ज़बान पर थी । 
इस समय उसकी उत्र पेंतीस बरस की थी। वह लम्बा-तगड़ा और ग्राण्डील 
धज का आदमी था । रंग उसका गोरा, चेहरा सुखं, आंखें बड़ी-बड़ी जो सदा 
लाल रहती थीं, नाक लम्बी और मुंह सुडौल था । उसपर घनी काली मूंछे 
उसे और भी रुआबदार बना रही थीं । गहरी घनी काली मूंछों के बीच 
झांकते हुए उसके सफेद दांतों की बत्तीसी भी बड़ी शानदार थी । बाल उसके 
काले थे ओर सदा कटे, छोटे रहते थे । इधर-उधर एकाध बाल पक भी गया 
था । देखने में उसका चेहरा भारी था। वह जब बोलता था तो उसकी बोली 
में एक गूंज निकलती थी, जो दूसरों पर दहशत का असर पैदा करती थी। | 
वह जब क्रोध में आता तो उसका सारा शरीर कांपने लगता था । मुक्तेसर 
में उसने काफी ज़मीन हथिया ली थी। परन्तु वह्‌ जञमींदार को न लगान देता 
था, न जमींदार की यह शक्ति थी कि उससे लगान वसूल करे । वह कभी 
खेतों पर स्वयं काम नहीं करता था । गढ़ के खण्डहरों के बीच जहां कभी 
चौधरी की हवेली थी और जहां वीरांगना मंगला ने फिरंगियों की तोप के 
आगे आकर प्राण दिए थे, उस स्थान पर उसने एक स्थान बनाया, जो शीघ्र 

थी । वहीं वह दिन-भर चारपाई पर बैठा हुकक्रा गुड़गुड़ाता रहता और रात 
को वहीं एक नीम की छांह में सो जाता । 

कहते हैं कि उसकी बीवी बड़े घर की बेटी थी, पर वह, बहुत भरसा 
हुआ, एक बच्ची मालती को प्रसव करके ज़चगी में ही मर गई थी । तब से 
सांवलसिह का जीवन पूरा आवारागर्दी का जीवन बना हुआ थ्रा । गर्मी-सर्दी 
सदेव वह कमर में धोती, अंग पर खहर की मिरजई और पैरों में चमरीधा 
जूता पह्नता था । बहुत कम वह बोलता था । चुपचाप घंटों वह हुक्का पिया 
करता या सोता रहता । उसकी खानदानी मर्यादा की धाक तो थी ही, उसके 
व्यक्तित्व का भी बड़ा दबदबा था। आस-पास के गांवों में वह चौधरी के नाम 
से ही विख्यात था । केवल बड़े-बड़े जमींदार ही नहीं, नामी-गिरामी चोर- 
डाकू भी उसके नाम से कांपते थे। वह पढ़ा-लिखा कतई न था। वास्तव में 
वह चोरों-डाकुओं का सरदार ओर गुनहगारों का आश्रयदाता था। आसपास 
के चोर-डाकू उसे सरदार कहते थे । कानून के शिकंजे से बचने के लिए अप- 
राधी चाहे खूनी हो, चाहे अन्य अपराध का मुजरिम, जो उसकी शरण आ 
गया, उसे किसी वात का भय न था | दस-बीस लठँत हमेशा उसके साथ रहते 
थे । उसके इशारे से कोई भी गांव आनन-फानन लूटा या किसी भी ज़मीं- 
दार को पेड़ पर लटकाया जा सकता था । कम्पनी बहादुर के पुलिस थानेदार 
ओर वरकन्दाज़ों की क्या मजाल कि उसकी अमलदारी में दखल दें । 

उसकी आमदनी भी बहुत थी । वह चाहे जिस ज़मींदार या महाजन 
पर रुबका भेजकर, जब जितना चाहे, रुपया मांग लेता था । किसकी मजाल 
थी कि उसके हुक्म में दरेग करे ऐसा करने परया तो सांवलसिह के लठियल 
उसका सिर फोड़ देते या गांव को लूटकर उसमें आग लगा देते। इसे सब 
जानते थे और उसके हुक्म की उटूली कोई नहीं कर सकता । परन्तु बात 
केवल इतनी ही न थी, सांवर्लासह आड़े वक्‍त पर उनके काम भी आता था। 
उसके लठियल जवान जब चाहें तभी ठीक मूल्य पाकर किसी भी ज़मींदार के . 
दुश्मन को पामाल कर सकते थे | 

चौपाल में उसका लंगर सबके लिए खुला था । वहां कौन आता है, 
कोन खाता है, इसकी देखभाल सांवलसिह नहीं करता था। न उसे इस बात 
से सरोकारथा कि सब सामान खाने-पीने का कहां से आता है। यह सव काम 

तो चेले-चांटे करते थे। वह तो केवल उनके कामों पर सही करता था । 
परन्तु एक बात थी--कोई किसी गरीव, अनाथ, बेकसूर स्त्री-पुरुष, बालक 
पर अत्याचार नहीं कर सकता था । बहू-बेटियों को पदें में रखने और उनके 
शील-आचरण का वह बड़ा पक्षपाती था। उसका खर्च अन्धाधुन्ध था पर 
हाथ रोकना ओर हिसाब-किताब देखने की जहमत उठाना उसे पसन्द 
नथा। 


2 


- पुतली एक नटनी थी। मुक्तेसर के सिवानों ही में नटों का टांडा था। 

पुतली वहीं अपने भाई-बिरादरों के साथ रहती थी । पुतली बड़े ठाट की 
नटनी थी । नाच-गाने, कलावाज्जी में तो वह कमाल रखती ही थी । उसका 
&रहरा लम्बा शरीर, चपल भाव-भंगिमा, चुलबुली अदाएं और कटीली 
आंखें ऐसी थीं कि देखनेवाला उसे देखता ही रह जाता था। वह मगरूर भी 
बहुत थी। आदमी की वह कोई हस्ती न समझती थी | उन दिनों नटनियों से 
वास्ता-नाता रखना रईसी शान समझा जाता था | सांवलसिह से उसने कौल 
हारे थे और अब वह उसके तावे में रहती थी । इससे उसका न केवल ठाठ- 
बाट, मिजाज, रुआव ही बढ़ गया था बल्कि वह आस-पास के रईसों की, 
ज़मींदारों और चोर-डाक्‌ओं, गुनहगारों की ढाल बन गई थी । जिसे सांवल 
सिंह को प्रसन्न करना होता, उससे कोई काम कराना होता, वह पुतली की 
शरण आता था। और पुतली ने जिसे अभयदान दे दिया, उसकी जैसे भगवान 
ने बांह थाम ली । पुतली जैसी सुन्दरी, चपल और आकर्षक थी, वेसी बात 
की धनी, ईमानदार और मन की दृढ़ थी। कहने को वह नटनी थी, जो उन 
दिनों सस्ती वेश्यावृत्ति किया करती थीं, पर पुतली का पतिब्रत-धर्म आस- 
पास के गांवों में विख्यात हो गया था। वह तन-मन से सांवर्लासह की एक- 
निष्ठ सेविका थी । बड़े-बड़े प्रलोभन और भय उसे दिए गए। ऐसे भी क्षण 
आए जब सांवलसिह विपत्ति में पड़ा, तब भी पुतली का मन नहीं डिगा। 
उसने गाढ़े समय में और भी दृढ़ता से सांवलसिह का नेह निभाया । इतना 

ही नहीं, वह वीरांगना भी थी। एक बार सांवलसिह को पुलिस के बरकंदाज़ 
पकड़ ले गए । कोई कत्ल का मामला था। सांवरलासह को हवालात में बन्द 
कर दिया गया | तब पुतली अकेले ही घोड़े पर सवार हो, बन्दूक कन्धे पर 
रख, सिपाहियों के पहरे से सांवलसिंह को निकाल लाई ओर अपने जेवर 
बेचकर उसे वेदाग छुड़ा लिया। ऐसी ही थी वह नटनी । 
उसके दांत बड़े सुन्दर थे, उनसे भी सुन्दर था उसका हास्य। वह 
सवारी ही में बाहर निकलती थी । बहुधा पालकी में, और कभी घोड़े पर। 
जब घोड़े पर निकलती तो बन्दूक उसके हाथ में होती । 
सांवलसिह पर उसका पूर्ण अधिकार था। सांवलसिंह जब भारी गुस्से 
में होता, उस समय केवल पुतली ही उसके निकट जा सकती ओर उसके 
मिजाज को ठीक रख सकती थी। 
सांवलासिह का पुतली से नित्य मिलना नहीं होता था। वह न तो उसे 
गांव में चोपाल पर बुलाता था, न वह उसके घर नटों के टांडे में जाता था। 
जत्र वह उसे बुलाता तो वाग में डरे-कनात खड़े किए जाते बाकायदा पहरे~ 
चौकी का इन्तजाम होता। दो-चार दिन नाच-रंग होता, शराब के दौर 
चलते | चुने हुए सांवलसिह के दोस्त ही तब इन जल्सों में सम्मिलित हो 
पाते थे। सांवलसिह कभी-कभी बड़े-बड़े ज़मींदारों को, कभी-कभी कम्पनी 
बहादुर के अफसरों को भी इन जल्सों की रौनक बढ़ाने बुला भेजता था । पर 
यह सब सांझ-शिरकत, नाच-रंग, खाने-पीने तक ही रहती। उसके बाद 
पुतली उसको थी, केवल उसकी । 
बहुत-से चोर-लफगे, अफसर, थानेदार उसके चाबूक का सड़ाका सह 
चुके थे । चांवूक वह बहुधा अपने हाथ में रखती थी। दीन-दुखियों पर वह 
रानी की भांति कृपा करती थी । पता लगने की देर थी कि उसे क्या दुःख 
है, सहायता उसके घर पहुंच जाती थी। कितने ही अनाथ, विधवाएं, ब्राह्मण, 
ब्राह्मणी, दरिद्र उसके द्वारा पलते थे । यों वह बड़ी खुशमिजाज और 
मिलनसार थी, पर गुस्सा आने पर वह बाधिन की भांति भयंकर हो जाती 
थी । प्रसिद्ध था कि उसका बन्दूक का निशाना अचूक होता था । बहुधा जब 
वह सांवर्लाक्षह के डेरों में होती, दिन-दिन भर दोनों शिकार करते रहते । 
इससे वह अच्छी शहसबार भी हो गई थी । 

मालती की उम्र इस वक्‍त चौदह साल की थी। पर सांवलसिह का 
उससे कोई लगाव ही नहीं था। मां उसक्री जवानी में ही मर गई थी । एक 
दुर के रिश्ते की औरत ने उसे अपना दूध पिलाकर पाला था। पर वह जब 
सयानी हुई तब मीर साहव की गोद उसे मिल गई। मीर साहब फकतदम 
थे; दुनिया में कहीं कोई उनका सगा न था बीवी उनकी बहुत दिन हुए 
मर चुकी थी । एक लड़का उसने छोड़ा था, वह दस-ग्यारह साल का होकर 
मर गया। बहुत सदमा हुआ मीर साहब को । दो-तीन साल तक दुनिया से 
किनाराकशी कर तस्बीह हाथ में लिए बैठे रहे। इसी बीच सांवलसिह ने 
उन्हें रख लिया । उस वक्‍त मालती तीन-चार साल की थी । उस वकत भी 
सांवलासिह का उसकी ओर कोई लगाव न था। जब-तब वह उसे देख भाता 
था । पर मीर साहब ने उसे अपनी छाती से लगाकर पाला। उसके लिए 
धाय लगाई । खुद मां की तरह उसको लाड़-प्यार किया । उनका सबसे प्रिय 
काम था मालती के साथ मीठी-मीठी बातें करना, उसे पेट पर सुलाकर 
थपकियां देना । देखते-देखते ही मीर साहब की गोद में मालती बड़ी होने 
लगी । वह जब अपनी सुनहरी उंगलियों से उनकी गंगा-जमनी दाढ़ी के बाल 
गिनती और खींचती तो मीर साहब वही बहिश्त का-सा आनन्द पाते । 
मालती उन्हें शुरू से ताऊ कहती थी, तथा पिता को कक्का कहती थी। मीर 
साहव ने बड़ी होने पर उसे स्वयं पढ़ना-लिखना, सलीका सिखाया । फिर 
उन्होंने एक अंग्रेज मेम को उसे पढ़ाने पर नौकर रख दिया । एक देशी आया 
भी रख दी | उनके हाथों वह अब सब तरह की शिक्षा पा रही थी, जो उस 
जमाने में सर्वथा नई वात थी | यह सव हो रहा था, पर सांवरलािह को इन 
सब बातों से कोई सरोकार न था। जब मालती उसके सामने आती, तो वह 
उसे भगा देता | कभी हंसकर बात भी न करता । मालती भी पिता से डरती 
थी । उसके सामने जाने, उससे बात करने में घबराती थी। ज्यों-ज्यों वह 
सयानी होती गई वह और भी अपने पिता से भयभीत होती गई। 

जात के शेख थे । नाम था अल्ताफहुसेन। पर सब लोग उन्हें मीर 
साहव कहते थे। उम्र साठ को पहुंच चुक्री थी । परन्तु चुस्ती और फुर्ती 
कमाल की थी । अरबी-फारसी के आलिम मशहूर थे--क्रम से कम उस 
देहाती इलाके में शेर भी कह लेते थे। यों संकड़ों कलाम उनकी ज़बान 
पर थे, जिन्हें वे वात-वात में जडते थे। बातचीत में शाइस्ता । व्यवहार 
में मुरीवत रखनेवाले । मिजाज के ठण्डे। लेकिन दिमाग तेज | ये थे 
सांवलसिह के कारिन्दे या प्राइवेट सेक्रटरी, या जो कुछ आप कहिए, 
समझिए । 

कदीमी वाशिन्दे लखनऊ के थे। प्रसिद्ध था, बड़े गांव के बड़े मियां 
इनके दादाजान को लखनऊ से लाए थे। बड़े गांव में उन्होंने उनके लिए 
हवेली बनवाई थी और उन्हें छोटे मियां का उस्ताद करके रखा था । अब 
दिनों की गदिश में मीर साहब का खानदान सिफर रह गया | अकेले फकत- 
दम | मिजाज के फक्कड़ | बचपन ही से सांवलसिह से प्रेम हो गया। और 
तभी से ये सांवलसिंह के साथ रहते थे । उन्हें सांवलसिह की ओर से सब 
स्याहु-सफेद करने का अख्तियार था। कहना चाहिए, वे सांवलसिह के दिमाग 
ये । मुन्शी आदमी तो थे ही, जहांदीदा भी थे दिल्‍ली भी रह चुके थे । 
लाज किले के दरबार में भी हाजिरी दे चूके थे । लिखते बहुत खुशकत थे । 
इबारत भी माशाअल्लाह चुस्त होती थी। बड़े-बड़े जमींदार उन्हींसे 
दस्तावेज़, रुक्के लिखाते थे । कम्पनी बहादुर की खिदमत में अर्जी, दर्खास्त 
भेजनी होती तो उन्हींको लिखनी पड़ती थी । 

अदालत-कचहरी के काम में भी मीर साहब चाक-चौबन्द थे। उलटे- 
सीधे सभी काम साध लेना उनके बायें हाथ का खेल था । कचहरी में जब वे 
लतीफा या चुटकुला सुनाते तो सारा अमला बाग-बाग हो जाता । दूसरों का 
जो काम अमले की मुट्ठी गरम करने से होता था, मीर साहब एक चुटकी 
बजाते, बात की बात में करा लाते थे । अदालती अमलों के साथ ठसक से 
बात करते। किसीको 'वरखुरदार', किसीको 'भतीजा', किसीको 'बेटा' 
कहते । घर-गिरस्ती का हाल-चाल पुछते । हंसी-मजाक करते। जिसका जो 

शोक देखते उससे वैसी ही बातें करते और इस तरह बातों ही बातों में 
अपना मतलब साध लाते थे । सांवलसिंह उन्हें चचा कहता था और उसी 
तरह उनकी इज्जत करता था। मीर साहब के खिलाफ कोई शिकायत वह 
नहीं सुनता था। 

तनख्वाह मीर साहब को मिलती थी दस रुपया माहवार । परन्तु 
सांवलसिह की हज़ारों रुपये की आमदनी का जमा-खचं मीर साहब के हाथ 
था, जिसका सांवलसिह कभी हिसाव-किताब नहीं मांगता था। बस इतनी 
वात ज़रूर थी कि सांवलसिह को जब, जिस कदर रुपया दरकार हो, मीर 
साहब फौरन उसके सामने ला रखते । कहां से ? इस बात से उसे कोई 
सरोकार न था। दूसरी वात यह कि सांवलसिंह अच्छा-बुरा, उल्टा-सीधा जो 
कूछ करे, मीर साहब सबका समर्थन करते थे। जसा कि हम कह चुके हैं कि 
सांवलसिह के हुक्म में चोरों, डकतों, गुनहगारों का एक अच्छा गिरोह रहता 
था । दस-बीस लठेत हमेशा उसकी खिदमत में रहते थे। किसौ गांव को 
लूट लेना या डाका डलवा देना, या फौजदारी कर डालना, यहां तक कि 
कत्ल भी कर डालना सांवर्लासह के लिए मामूली बात थी। मीर साहब 
शरीफ-मिज्ाज, खुदापरस्त, रोज़ा-नमाज़- के पाबन्द, .पढ़े-लिखे, सभाशिष्ट 
सब कुछ थे । परन्तु सांवलिह के हर काम के समर्थन और आड़े वक्त में 
उसके सिर की ढाल थे । जान देकर भी वे सांवलसिह पर आंच नहीं आने देते 
थे । यही उनमें अद्भुत गुण था । सबसे बड़ी वात यह, कि वे कभी सांवल- 
सिंह को नक्षीहृत नहीं करते थे । न उसके सामने अपना मुन्शीपन बघारते 
थे । हां, व्यवहार उनका बुजुर्गों जैसा था। पूछने पर वे अवश्य उसे नेक 
सलाह देते थे । और बहुधा सांवलसिंह उनको बात रखता था । अब कभी- 
कदाच लोग मालती के सयानी होने भोर उसके ब्याह को याद उसे दिलाते 
थे। वह सुनकर कभी नाराज़ होकर उन्हें झिड़क देता था, कुछ बड़बड़ाने 
लगता था | एक दिन न जाने वह किस मूड में था, उसने मौर साहब से बातें 
छेड़ दीं । | 
“सुनते हो चचा, लोग मालती के ब्याह की चर्चा करते हैं ।' 
` “सुनता रहता हूं । 

“तो कर क्यों नहीं देते उसका ब्याह ?' 

'अभी उसकी तालीम के दिन हैं, ब्याह के नहीं ।' 

'कहीं लड़कियों की भी तालीम होती है ?' 

'क्यों नहीं होती ! क्या लड़कियां इन्सान नहीं हैं ?' 

'हमारे बाप-दादे लड़कियों को नहीं पढ़ाते थे ।' 

“वह जमाना और था, यह जमाना और है। फिरंगियों की मेमों को 
नहीं देखते । कितनी पढ़ी-लिखी होती हैं। वृह डाक्टर जो मेरठ में आई है, 
विना पढ़े ही उस रुतबे पर पहुंच गई ?” 

वे फिरंगी हैं, हम हिन्दुस्तानी ।' 

- “तो इससे क्या ? हैं तो सभी इन्सान, फिर हमारी बिटिया कया मामूली 
लड़की है ! शहज़ादी है। मैं उसको वैसी ही तालीम दूंगा जेसी शहज़ादियों 
को दी जाती है । और तुम खबरदार रहो, मेरे काम में दखल न देना ।' 

“तो थे सुअर लोग क्यों मेरे पास आकर शादी की बात करते हैं?” 

'यह तो तुम्हीं जानो ।' 

“उनसे कह दो चाचा, कि अब किसीने मेरे सामने लड़की की शादी की 
चर्चा की तो उसका मैं सिर फोड़ दूंगा ।' 

'कहने की क्या जरूरत है । एकाध का सिर फोड़ ही दो, जिससे उन 
सबको नसीहत हो जाए जो दूसरों के फटे में पैर डालते हैं ।' 

` इसपर गुस्से से लाल होकर सांवलसिह ने अपने लठियलो को लल- 
कारा । शंभु, रोशन, फकीरा ! तीन-चार लठियल जवान सामने आ खड़े 
हुए । हाथों में कान तक लठ । एक ने कहा, 'सरकार का क्या हुक्म है ?' 

'देखो जी, जो बदमाश हमसे लड़की की शादी की बात कहे उसका 
सिर फोड़ दो ।' 

लठियल एक-दूसरेका मुंह ताकने लगे। दबी आंखों से उन्होंने मीर 
साहब की ओर देखा । मीर साहब ने मुस्कराकर कुछ इशारा किया । तब 
लठियल जवानों ने कहा, 'बहुत भच्छा सरकार ।' 

फाल्कन साहव मेरठ के नये कलक्टर होकर आए थे । उम्र मुश्किल से 
वाईस वरस की थी। देखने में एक नाजूक-वदन लौंडे लगते थे। रंग सफेद, 
सिर के वाल सुखें, जो छोटे-छोटे छंटे रहते थे । नाक-नकशा उम्दा। दांत. 
सुन्दर, आंखें नीली, जिनसे शर/रत टपकती थी । मिजाज के सख्त और 
जिद्दी । खालिस अंग्रेज । टूटी-फूटी हिन्दुस्तानी मुश्किल से वोल सकते थे। हां 
समझ लेते थे। ऐसे ज्यादा पढ़े-लिखे न थे । पहले फौज में सार्जेण्ट होकर आए 
थे, पीछे कलकत्ता में इम्तिहान पासकर कलक्टर होकर आ गए। कलकत्ता 
में ही फोज को नौकरी छोड़ दी थी । और रानी बाज़ार की कम्पनी वहादुर 
की चुंगी के अफसर वन गए थे । कर वसूल करने में सख्त थे तथा घुड़सवारी 
उम्दा जानते थे, इन्हीं दो गुणों से उन्हें यहां कलक्टरी का ओहुदा मिल 
गया था। 

फाल्कन साहव दौरे पर चले तो मुकाम हुआ मुक्तेसर। बाग में छोल- 
दारियां तन गई । मोदी, कसाई, हज्जाम, चमार, भंगी गांव के तलब किए 
गएः। साहव के लिए खस्सी, मुर्गी, अण्डा, दूध, तरकारी, अगलम-बगलम सव 
बेगार में जुटाया जाने लगा | एक आता है, दूस रा जाता है। तहसीलदार की 
छोलदारी वगल में पड़ी! चपकन भौर चुस्त चूड़ीदार पायजामा पहने 
तहसीलदार आठ पहर चौसठ घड़ी हाजिर। मिडिल पास थे, उम्र कोई 
वीस-बाईस वरस की, घर के रईसजादे, दुबले-पतले, कोई ढाई माशे के 
आदमी । इर्द-गिर्द बहुत-से आदमी, ज़िलेदार, वासिल, वाकियानवीस, 
खजांची, सियाहनवीस, मुख्तार, मुहरिर, चोवदार, मशालची, सिपाही, 
बरकन्दाज और अमले के दूसरे आदमी। आसामियों का हजूम। दिन-भर 
कचहरी हुई। साहब बहादुर ने मुकदमे किए । फलां आसामी हाज्जिर। 
तहसीलदार, सिपाही, अमले मुस्तैदी से दोड़-धूप करते रहे। शाम हुई। 
दोइ-धूप कम हुई | साहब बहादुर अपनी छोलदारी के बाहर, सफरी आ राम- 
कुर्सी पर पैर फैलाकर बैठे | बैरा ने टिफन लगाया तो तहसीलदार अर्दली 
में हाजिर । साहब ने ह्लस्की के जाम पीना आरम्भ किया । 

“वैल टैसीलडार, लाओ ।' 

'हुजूर, हाजिर करता हूं।' 
'फ्रेश, एकदम फ्रेश । ओल्ड स्टफ नेई ।' 
'हुजूर अज करता हू ।' 
'टुम क्या बोलना मांगटा, टंसीलडार। भम टुमकू डिसमिस करना 
मांगटा ।' 
'सरकार, माई-वाप, एकदम फ्रेश, बहुत बढ़िया ।' 
'लाओ, लाओ, टेसीलडार, अम टुमकू डिप्टी-कलक्टर बनाएगा ।' 
'हुजूर का वोलबाला। हुजूर माई-बाप।' 
'जल्डी-जल्डी, टेसीलडार, लाओ, लाओ।' 
“हुजूर को जरा चलना होगा ।' 
“यू ब्लडी टेसीलदार, अम नई जाएगा ।' 
'हुजूर दूर नहीं है, एकदम फ्रेश, न्यू माल सर !' 
'कां?' 
'उसत वाग में सर, पुतली, एकदम फ्रेश, हज़ारों में एक | ह्वाइट सर, 
यंग । बहुत बढ़िया माल ।' 
'लाओो, लाओ, टंसीलडार, टुम अरामजादा अवी लाओ ! ! 
सरकार, सांवलसिह के कब्जे में है।' 
“हाट सांवलसिह ? अम उसक्‌ं शूट करेगा ।' 
बस हुजूर, जरा चले चलें, सांवलर्सिह सरकश आदमी है सर, एकदम 
डाकू ।' 
“उसे गिरफ्तार करो, साला लोग । अम उसकू हैंग करेंगा। एकडम 
फांसी ।' 
'हुजूर, पुतलीजान बहुत बढ़िया, यंग सर, पास ही में । सांवलसिह 
वदमाश है सर !' 
'लाओ, लाओ, वँल टैसीलडार, यू ब्लडी ।' 
'सरकार, सांवर्लालिह से मैं खौफ खाता हूं।! 
'ओ, कितना डूर ?' 
“वो सामने वाग हुजूर ।' 
'वेल मदली, अमारा घोरा लाओ। अम जाता मांगटा ।' 

बाग में कनातें लगी थीं। भीतर छोलदारियों में हरे कमल रोशन, 
चांदनी बिछी, सांवबलसिह मसनद पर उंढ़के हुए | पुतली उनके दोनों पर गोद 
में लिए धीरे-धीरे दबा रही थी । सांवलसिह की आंखों में नशे की खुमारी 
थी । दो लठियल छोलदारी के बाहर ऊंघ रहे थे | सन्नाटा था । यह सांवल- 
सिंह का एकांत आरामगाह था । महीन तन्‍जेव का कुर्ता, चूड़ीदार पायजामा, 
सिर पर दुपल्लू टोपी। पुतली भी सादा हलके लिबास में। मलमल का 
कपासी रंगा हुआ दुपट्टा, मलमल हीं की गुलाबी कुर्ती, बसंती पायज्ञामा | 
जेवर बहुत कम । फूलों से लदी हुई । 

साफ-सूथरी जगह, सूरज डूब चुका था। झिलमिलाते तारे यों ही छुट- 
पुट आसमान पर नज़र आते थे। बादल के लक्के, कोई सफेद, कोई आवी, 
कोई नीलगू, ज़रा-जरा-से, मगर एक-दूसरे से मिले हुए फैल रहे थे। जिनमें 
ग्यारस के चांद की अठखेलियां । आम, पीपल, बरगद के पत्ते जब हवा जोर 
से चलती खड़खड़ा उठते थे । हवा में जरा-ज़रा खुनकी थी । सांवलसिंह 
अमल-पानी कर चूके थे । पुतली ने कहा, इस बार मेला खूब रहा, मुल 
सरकार ने हमें न नहलाया ।' 

“सिड़िन हो, भला गांव-देहात की जाटनियों के साथ क्या नहाना !' 

“वाह, गंगा अस्नान। पर्वं का दिन। पुण्य का काम। लाखों आदमी 
अस्तान कर गए |! पुतली ने पैरों पर मुनिकयां चलाते हुए कहा । 

“खैर, तू भव कर लेना। मीर साहब से कहना । परदा करा देंगे । ला, 
पान दे।' 
पुतली ते पान देकर कहा, “सरकार भी साथ रहें तो सरते है। 


'मैं पुन्न नहीं लूटता । ठण्डा पानी दे ।' 
पुतली ने सुराही से पानी उंडेलकर ज़रा-सा केवड़ा मिलाकर दिया । 

पानी पीकर सांवलसिंह का मिजाज तर हो गया। पुतली का हाथ पकड़कर 
कहा, “ज़रा पास आकर्‌ वंठ। मोगरे ओर बेले का यह दस्तबन्द तो खूब 
महक रहा है।' 

ज़रा बाहर निकलिए सरकार ! केसी निखरी हुई चांदनी रात है ! 
बहार की रात है । चम्पे की खुशबू अलग मस्त कर रही है । फिर सरकार 
के चरनों को खिदमत । निहाल हो गई हूं सरकार ।' 

तेरी तनखाह तो महीनों से नहीं मिली ।' 

'ऐ है, तो कया हुआ ! सरकार इस वक्‍त मेरे पास हैं तो हमको लाख 
करोइ रुपये मिल गए।' 

सांवलसिह का दिल वाग-वाग हो गया | खुश होकर कहा, 'ला पान 
दे।' पान खाकर उन्होंने पुतली की कमर में हाथ डालकर पास खींच 
लिया। 

इसी समय कुछ खटका सुन पुतली की नज़र गई दरवाज़े की ओर। 
देखती क्या है, बन्दर-सा लाल-लाल मुंह, उसके वाद सफेद-सी गर्दन । लाल: 
लाल सिर पर बाल। 

पुतली की चीख निकल गई, 'ए मुआ, यह हूश कौन आ घुसा !! 

सांवलसिह ने उधर मुंह फेरा । फाल्कन साहब सशरीर तम्बू में घुस 
आए घुसते ही बोले, “आइ लव्ह यू फेअर लेडी ।' 

ओर आगे वढ्कर पुतली का हाथ पकड़ लिया : पुतली ने हाथ झटककर 
कहा, मर मुए हृश।' उसने इधर-उधर अपने चाबुक को देखा । 

इसी वीच फाल्कन साहब ने दोनों हाथों में पुतली को लपेटते हुए कहा, 
कम आन, वाइल्ड हनी, कम आन ।' 

और अब सांवलसिंह तड़पकर उठ बैठे । एक लात कसकर उन्होंने 
साहव की पीठ पर जमाई । लात खाकर साहब आधे मुंह गिरे और चिल्लाने 
लगे, हेल्प, हेल्प, मर्डर, मर्डर !' 

पुतली ने कहा, 'ज़रा ठहरिए सरकार, इस मुए हुश्शू को मैं ही ठीक 
करती हूं।' उसने अपनी चमड़े की चाबुक संभाली और सपासप साहव की 
चमड़ी उधेड़नी शुरू की । साहव वहादुर हैं कि बचाव के लिए हाथ-पर मा र 
रहे हैं और पुतली सपासप चाबुक जमा रही है। सांवलसिह डेरे का 

दरवाज़ा रोके खड़े हैं। शोर-शप्पा सुनकर दोनों लठेत भीतर घुस आए । 
सांवलसिह ने कहा, ज़रूरत नहीं है, वाहर ही रहो ।' 
जब पुतली मारते-मारते थक्र गई, हांफने लगी। सांवलिह ने कहा, 
'बस, या और कुछ ?' 
अभी ठहरिए सरकार, ज़रा सुस्ता लूं। मुए फिरंगी होते हैं सख्त 
जान, इतनी मार खाई, मुल मरे बैल के-से दीदे दिखा रहा है।' 
पुतली ने फिर चाबुक संभाला। फाल्कन साहव बोले, “माफ करो 
फेयर लेडी, अमकू जान बख्श देना मांगो वावा। अम भोट मारा ।' 
अभी कहां, अभी तो नाक-कान भी काटूंगी, मूडी-काटे, यहां आया 
कैसे ?' पुतली ने कसकर ठोकर जमाई । फाल्कन ने सांवलसिह से कहा, 
“बाबू अम टुमारा पताह मांगटा । अम फाल्कन साहब, मेरठ का कलक्टर है, 
अमकू माफ करो ।' 
फाल्कन का नाम सुनते ही सांवलसिह ने हंसी रोकते हुए कहा, 'यहां 
किसलिए आए थे, साहब बहादुर ?' 
“ब्डजाट टैमोलडार लाया । अम उसक्रू डिसमिस करेगा। 
पुतली ने फिर चाबुक संभाला, उसे इशारे से रोककर सांवलसिंह ने 
कहा, 'साहब आप जिले के हाकिम हैं, आपको शर्म आनी चाहिए ।' 
'अमकू माफ करो बाबरा । 
“उम औरत से माफी मांगो साहब बहादुर । 
“फेयर लेडी, एसक्यूज मी प्लीज, प्लीज़ ! 
'बन्दरमुंहा केसा सीधा बन गया अब [? पुतली ने हंसकर कहा । 
इसके बाद सांवलसिह ने साहव को हाथ के सहारे से उठाया और 
एक लत को बुलाकर कहा, “गुमानसिह्‌, साहब वहादुर को जाकर उनके 
डेरे पर छोड़ आओ ।' 
तहसीलदार तो यहां साहब की पूजा आरम्भ होते ही हवा हो गए थे। 
साहब का घोड़ा अलवत्ता खड़ा था | लेकिन साहब के अंजर-पंजर इस कदर 
ढीले हो रहे थे कि वे घोड़े पर सवार न हो सके । दोनों लठतों ने किसी 
तरह उन्हें घोड़े पर लादा । A 
डेरे पर आकर साहब ने गुमानसिह से कहा, वल मन, टुमने क्या 

डेका ?! 

'हुजूर की खूब पिटाई हुई, पुतलीजान ने हुजूर की चाबुक से अच्छी 
तरह खाल उधेड़ी ।' £ 

'ओ, नो, नो बाबा । टुमने कुच बी नहीं डेका। यह वकसीस लो।' 
साहब ने दस रुपये निकालकर लठियल की हथेली पर रखे । गुमानसिह ने 
सलाम करके कहा, 'जी हां, हुजूर हमने कुछ भी नहीं देखा ।' 

अच्छा, अब टुम जाव। टेसीलडार हरामज्ाडा हाय। अम उसकू 
डिसमिस करेगा ।' 

'उधर अब कब आइएगा साहब ?' 

'ओ, नो, नो, नो, ह्वाट ए टैरिबल बिच ।' 

गुमानसिह हंसता हुआ सलाम करके लौटा। साहब बहादुर गुस्से से 
वकते-झकते वैरा को पुकारने लगे, 'ब्हिस्की, व्हिस्की । यू सूअर, व्हिस्की ।' 

और बरा, 'जी हुजूर, अभी लाया खुदावन्द,' कहकर जल्दी-जल्दी 
व्हिस्की गिलास में डालने लगा । 


प्र 


नवाव जबदस्तखां एक फितरती ज्ञालिम था। यह हापुड़ का नवाव था । 
जात का रुहेला पठान। ग्रांडील णकल-सूरत, स्याह रंग, चेचकरू, उम्र चालीस 
के लगभग । बहुत कम पढ़ा-लिखा था । हिन्दुओं का कट्टर विरोधी, पक्षपाती 
मुसलमान था। आए दिन फसादी मुल्ला और उलेमा उसके यहां जमाते 
करते भौर उसके कारिन्दे-गुमास्ते हिन्दू रियाया पर मनमाने अत्याचार करते, 
जिनकी कहीं कोई सुनवाई न होती थी। कम्पनी बहादुर की सरकार केवल 
अपनी मालगुजारी लेने में चाक-चौबंद थी । इस काम में वह ऐरे शोरे-पुश्त 
नवाबों के भी कड़ाई से कान खींचती थी। पर जो ज़मींदार मालगुजारी ठीक 
समय पर भ्रदा कर देते थे, उनके चरित्र और जोर-जुल्म की ओर से वह आंख 
मींच लेती थी । कम्पनी बहादुर को सरकार के पास न इतने बरकंदाज़ थे, 
न थानेदार, न तहसीलदार, कि वह मुल्क में अमन कायम करने की सिरदर्दी 

उठाए । उन्हें तो ऊपर से केवल यही हुक्म आता था, मालगुजारी ठीक समय 
पर वसूल करके रुपया भेजो। और यहीं पर उनका काम समाप्त हो जाता 
था । यदि कभी कोई शिकायत रियाया पर जुल्म की पहुंची भी तो जम्रींदार 
चट से जवाब देते थे कि हुजूर, बड़े शोरे-पुश्त भासामी हैं । लगान न निचोड़ा 
जाएगा तो हम मालगुजारी कहां से अदा करेगे। इस बात का जवाब न थाने- 
दार पर था, न तहसीलदार पर, न म॑जिस्ट्रेट-कलक्टर साहब बहादुर 
पर | 

बस, नवाब जबर्दस्त खां जैसे जालिम रईस दिन-दहाड़े रियाया पर 
जुल्म करते और कभी-कभी तो कत्ल भी कर डालते थे। 

एक नटनी ग्रुलाबजान इनकी भी आशता थी । नटनी रखना उस 
ज़माने में रईसी शान तो था ही । नवाब ने उसे गुलाबठी गांव दे दिया था, 
जहां उसका पूरा टांडा बस गया था । यों तो नट-कंजर खानाबदोश जात के 
लोग हैं, मंगते कहाते हैं, समाज में उनकी कोई इज्जत नहीं है, पर नवाब ने 
जब गांव नटनी के नाम लिखकर उसे वहां का जमींदार बना दिया तो गांव 
के सभी निवासी उसकी रंयत हो गए। गांव में ठाकुर भी थे, ब्राह्मण भी थे, 
जाट भी थे। वे नटनी को जमींदार मानने में अपनी हतक समझते थे। 
हरामज़ादी नटनी पतुरिया बन गई हमारी ज़मींदार; भब हम सरकार, 
माई-वाप करके करेंगे उसे सलाम | सब लोग खुल्लमखुल्ला यही कहते थे । 
भाग्य की बात यह कि वह भी नवाब की भांति सख्त-दिल और बदमिज्ाज 
थी । 
नटनी जैसी कमीनी और मुंहफट कौम दूतरी नहीं होती । गुलाब भी 
बड़ी मुंहफट और बिगड़ैल थी । अच्छों-अच्छों का वह पानी उतार देती थी। 
मजाक कभी-कभी उसका भोंडा हो जाता था, पर नवाब से उसका मेल सोने 
और सुहागे का मेल था । 

नवाब से एक गांव की रियासत पाकर गुलाबजान अपने को एक रईस 
समझने लगी थी भौर डेरेदार रंडी की भांति बहुधा हापुड़ में ही रहती थी। 
नवाब ने अपने यहां उसके लिए एक आरास्ता कोठा दे रखा था, जहां वह 
बड़ी शान से रहती थी । दो महरियां खिदमतगार नवाब ने उपे दे रखी 
थीं। 

नवाब का यह दस्तूर था कि चन्द दोस्तों के साथ गुलाबजान के कोठे 
पर आते; वहां खुशगप्पियां ल़ड़तीं, तवले पर थाप पड़ती और दुनिया-भर 
की लनतरानियां होतीं । 

गुलाब थी तो नवाब जबर्दस्तखां की ही पाबन्द, पर आशना उसके 
और भी थे। इनमें एक था खुर्शीद । डोमनी का छोकरा। देखने में अच्छा । 
उम्र उसकी थी गुलाब के वराबर। आवाज़ अच्छी थी, गाने में लयदार। 
आंखों में पानी ओर जवानी का जोश। पुरा मसखरा । वोटी-बोटी फडकती 
थी | कसरत करता था । मछलियां भुजदण्डों पर उछलती थीं। गले में 
उस्तादी तावीज़ | जब गुलाब गाने बॅठती, वह- बजाने लगता । कभी-कभी 
आवाज़ फेकता तो सुननेवाले फड़क उठते । खुशामदी भी परले सिरे का 
था, और वेगेरत भी । गुलाब से कभी-कभी उसकी लप्पड़बाज्ी भी हो जाती 
थी । हर जस्से में वह मौजूद रहता । यों गुलाबजान के मिज्ञाज में बड़ी 
तमकनत थी । ठाठ भी माशाअल्ला उसके निराले थे । जब मसनद पर बँठती, 
एक महरी गुड़गुड़ी लिए हाजिर, दूसरी पंखा झलती हुई । और मियां खुर्शीद 
हैं कि कभी पंखा दबा रहे हैं, कभी लतीफे सुना रहे हैं। डोमनी का यह 
छोकरा था बड़े ठाठ का । रंग तो सांवला था, पर नाक-नक्शा सुडौल, उस 
पर नमक, जामा-पोशी, शोखी-शरारत और बेहयाई। यही सब वे गुण हैं, 
जिनकी बदौलत उन दिनों नटनियों और डेरेदार रंडियों के डेरे ऐसे लोगों से 
आबाद थे। 

डोमनियां गालियां गाने में बड़ी मश्शाक होती थीं। रईसों की मह- 
फिलों में नटनियां नाचतीं ओर डेरेदार वेश्याएं गातीं, मुजरा करती थीं । 
पर व्याहु-शादी और दूसरे मोकों पर गालियां गाने को डोमनियां बुलाई 
जाती थीं । यह खुर्शीद का बच्चा भी गालियां गाने में एक ही था । यह गुण 
उसे विरासत में मां से मिला था। व्याह-शादियों के मौके पर अक्सर औरतों 
में डोमनियां गाने को बुलाई जाती थीं और तब अच्छे-अच्छे शरीफ मर्द 
आदमी औरतों में घुसकर शौकिया गालियां सुनते थे । गालियां अकसर फौश- 
गंदी होतीं, उनमें मां-बहुनें नापी जातीं और लोग सुन-सुनकर दांत निकाल- 
कर हंसते थे। बहुधा नवाब अपने चार दोस्तों के साथ जब आ ते, खुर्शीद से 
गालियां गवाकर बड़े शौक से सुनते थे। यह वेहया नौंडा खूब बता-बता 

करके गंदी गालियां गाता । इन्हों सब बातों से खुर्शीद उस घर में गुड़ का 
चिउटा हो रहा था। 

परन्तु हकीकत यह थी कि ऐसे एक आदमी से इन खानगियों को बहुत 
लाभ रहता है। इसलिए वे एक न एक को बनाए रखती हैं । ये लोग सौदा 
सूलझाते हैं, गाहक पटाते हैं । यार के मिजाज को नापते-तौलते रहते हैं । 
बीमार पड़ने पर तीमारदारी करते हैं, पैर दबाते हैं । और जब कोई दूसरा 
पास नहीं होता तो दिल बहलाते हैं । तबीयत में मनहूसियत और सूनापन 
नहीं आने देते । चुरकुट फंसाते हैं । व्याह-शादी के मुजरे में इन्तज़ाम करते 
हैं, महफिल में बंठकर हावभाव जताकर मुजरेवाली को वाहवाही दिलाते 
हैं । कसबी के खाने-पीने का, इरे का उम्दा इन्तज़ाम करते हैं। दो रईसों को 
भिड्ाकर लुत्फ-रकाबत हासिल करते हैं। तमा शबीन इनसे दवते हैं, मुद्ठियां 
गर्म रखते हैं। झगड़ा-टण्टा उठ खड़ा हुआ तो ये तकरार को मुस्तैद रहते 
हैं। शहर के लुच्चे-गुण्डों को जमाकर आफत खड़ी कर देते हैं । अच्छे रईसों 
की वेहुर्मती कर डालना उनके बायें हाथ का खेल होता है। 

कभी-कभी तो वेश्याएं इन लोगों की मुहब्बत में मर ही मिटती हैं। 
मगर मियां खुरशीद इतने खुशकिस्मत न थे । फिर गुलाबजान बड़ी चलती- 
पुर्जी नटनी थी । मतलब से मतलब रखती थी । वक्‍त पर तेवर बदल जाना 
और मुस्कराकर तिरछी चितवनों से देखना कोई उससे सौख ले। इन्हीं सब 
कारणों से गुलाबजान की हापुड़ में धूम थी । 

गुलाबजान के भौर भी आशना थे। एक थे लाला मुसद्दीलाल । गुड़ 
और गल्ले की आढ़त करते थे । उन दिनों भी आज की भांति हापुड़ गुड़ 
और गल्ले की भारी मण्डी थी । खण्डसार भी पड़ती थी । लेन-देन भी होता 
था । रंग था आबनूस के कुन्दे के समान और उम्र थी पैतालीस-पचास के 
बीच । कोई पौने तीन मन की लाश थी । मूंछें रोज कतरवाते और दाढ़ी भी 
रोज़ घटवाते थे । अरसे तक गुलाबजान पर डोरे डालते रहे। खुशींद ने खूब 
सलगाया | बढ़-बढ़कर गुलाबजान के हुस्न की चर्चा की । पर जब-जव लाला 
न मिलना चाहा, दांतों में जवान दवाकर कहा, ना वाबा, ना। तवावसुतेगा 
तो तलवार से दो टुकड़े कर डालेगा या दन से पिस्तौल दाग देगा। कभी 
कहता, गुलावजान भी तुमसे मुहब्बत करती है लाला । मुल लाचार है। 

नवाब का डर है । लेकिन एक दिन वह्‌ कोठे पर ले ही गया। मुद्दत तक 
बियोगाग्नि में सुलग-सुलगकर लाला कबाव बन चुके थे। कोठे पर पहुंचे 
तो निहाल हो गए । टुकुर-टुकुर देर तक गुलाबजान की ओर देखते रहे । 
गुलावजान ने पान पेश किया तो कानों पर हाथ धरकर कहा, "हिन्दू धरम 
है हमारा । हर पूरनमासी गंगा-स्नान करते हैं | पान नहीं खा सकते ।' 

गुलाव ने तिनककर कहा, 'ऐ है, तो फिर मुई कसवी के घर क्यों आए 
साहव ?' 

“बस दो गाल हंस-वो लेंगे |” 

'वस इतना ही कि ओर कुछ ?' 

“अब जो कुछ तुम्हारी इनायत हो जाए । तुम्हारी सूरत पर लट्टू हूं । 
बड़ी खूबसूरत हो, तुम पर हमारा दिल आ गया है | 

'लेकिन साहव, मैं तो नत्राव साहव की पावन्द हूं, आपसे क्योंकर मिल 
सकती हूं । अब उनके आने का वक्‍त हो गया है। बस, आप रुखसत हुजिए।' 

“तो फिर कल फिर आएंगे, इसी वक्त। अभी ये पांच रुपये तुम्हारी 
नज़र करते हैं। पान खाना। कल फिर खुश करगे।' इतना कहकर पांच 
रुपये टेंट से निकालकर लाला ने नटनी की हथेली में थमा दिए। रुपयों पर 
हिकारत की नजर डालकर उन्हें लोटाते हुए गुलाबजान ने नखरे से कहा, 
“इन रुपयों के गेहूं पिसाना लाला, साढ़े सात मन आएंगे। पन्द्रह दिन का 
घर खचे चलेगा ।' 

रुपये टेंट में ठंसते हुए लाला ने कहा, 'कोई बात नहीं बीबीजान 
हमारी-तुम्हारी मुहब्बत है तो जो कहो दें।' 

“खैर, तो एक थान गुलबदन भेज देना । अरे हां, वे रुपये तो तुमने टेंट 
ही में रख लिए । बड़े कंजूस हो लाला !' 

लाला ने वे पांच रुपये फिर निकालकर गुलाबजान के हाथों में रख 
दिए ।' 

गुलाब ने तिनककर कहा, 'ऐ है, फिर वही पांच रुपल्ली |! 
के 'अजी, एक थान गुलबदन और पांच रुपयों पर क्या मुनहसिर है, 

तुम्हारे लिए जान हाजिर है । मुल आज तो पहला ही दिन है ।' 

“तो पहल की बोहनी तो करो। देखूं वह अंगूठी, उसका नग तो खूब 

चमकता है ।' 
इतना कहकर उसने फुर्ती से अंगूठी लाला की उंगली से खींच ली और 
कहा, 'भच्छा तो कल इसी वक्‍त आइए । बस, अब तो ठहर नहीं सकती ।' 
इतना कहकर वह छमाछम करती कमरे से चल दी। 
लेकिन वह अंगूठी तो देती जाओ । सुनो, सुनो यह बात अच्छी 
नहीं ।' 
'तो मरे क्यों जाते हो लाला, अंगूठी कोई मैं कुछ खा न जाऊंगी ।' 
'दो सौ की है।' 
'तो क्या चोरों से व्यौहार है, कल ले लेना । ज़रा मैं भी उंगली में डाल 
“पर अंगूठी मेरी नहीं है, रेहन का माल है। नहीं तो कुछ बात नहीं 
थी, तुम पर सौ अंगूठी न्योछावर ।' | 
“लो और सुनो, लाला रंडी के कोठे पर आए हैं पराई अंगूठी पहन- 
कर । शर्म नहीं आती ।' 
'तो कोई ज़बदंस्ती है । लाओ, अंगूठी दो।' 
अब तक मियां खुर्शीद मज़ें से इस बातचीत का मज़ा ले रहे थे । अब 
गुलाबजान का इशारा पाकर उठे और लाला को गर्दनियां कर बोले, 'हां, 
हां, जबरदस्ती है । चले लाला रंडी के कोठे पर । मदू'द मक्खीचूस ! ले, अब 
चुपके से खिसक जाइए, उण्डे-उण्डे । और सुबह एक थान गुलबदन दुकान 
पर मंगा रखिए, मैं ले आऊंगा ।' 
उसने धकेलकर लालाजी को जीने में दो-तीन सीढ़ी उतारकर सांकल 


भीतर से चढ़ा ली। 


लूं। 


8 


गुलाबजान के एक और चाहनेवाले थे, नवाब मुज़फ्फरबेग, जो नवाब 
बल्लभगढ़ के नाम से मशहूर थे । बल्लभगढ़ मुक्तेसर की पूर्वी दिशा में अब 
एक छोटा-सा वीरान गांव है। उस ज़माने में यहां बड़ी रौनक थी, जिसका 

सबूत नवाव की विशाल गढ़ी, हवेली और बारहदरी तथा कचहरी के खण्ड- 
हर हैं, जिनपर अडूसे और धतूरे के पेड़ उग आए हैं । उन दिनों यहां बहुत 
धूम-धड़ाका रहता था । नवाब मुज़फ्फरवेग ठस्से के रईस थें। रुपया नकद 
इनके पास बहुत था । इलाका भी छोटा न था। असल बात यह थी, उन 
दिनों आज के जैसे न तो बम्बई, कलकत्ता और दिल्ली जैसे विशाल नगर थ, 
जहां देश-भर के पढ़े-लिखे लोग पेट के धन्धे के फेर में फंसकर खटमल और 
मच्छरों की भांति छोटे-छोटे दरबों में रहते हैं। जिन्हें सुबह नौ से दस बजे 
तक और शाम को पांच से छः बजे तक टिड्डीदल की भांति दफ्तर से आते- 
जाते आप देख सकते हैं | और न बड़े-बड़े. मिल-कारखाने खुले थे, जहां लाखों 
मजदूर एकसाथ मजदूरी करके पेट पालते और मुर्गे-मृशियों की भांति गन्दे 
दरवों में रहते हैं। पापी पेट के लिए ये लाखों-करोड़ों स्त्री-पुरुष गांव-देहात 
छोड़ अब इन शहरों में आ घुसे हैं। उन दिनों ये सब देश में समान भाव से 
फैले हुए देहातों में रहते थे । खेती करते या घर पर अपने-अपने हज़ारों 
धन्धे करते थे । शहर और कस्बे की बात तो दूर, छोटा-मोटा गांव भी उन 
दिनों अपनी हर ज़रूरत के लिए आत्मनिर्भर था। और हर एक आदमी 
बहुत कम ख में सीधे-सादे ढंग से मज़े में रहता था | अपना मालिक आप। 
तब न इतनी {पुलिस थी, न इन्तज्ञाम । जमींदारों की स्वेच्छाचारिता थी | 
कम्पनी बहादुर के अहलकारों की आपाधापी थी। चोरों, ठगों, सांखियों, 
कंजरों, डाकुओं का भय था । अराजकता थी। पर फिर भी लोग खुश थे। 
अपने में सम्पूण, आत्मनिर्भर। परिश्रम, सादा जीवन और आत्मनिर्भरता 
उनके स्वभाव में रम गई थी। इसके अतिरिक्त साहस, आत्मरक्षा और 
स्वावलम्बन उनके स्वभाव का अंग बन गए थे क्‍योंकि उनके बिना एक क्षण 

` भी चलता न था। वह ज़माना ही ऐसी था । 
लोग खुश थे, मस्त थे ओर उसका यह नतीजा था कि आम तौर पर 
रियाया में ऐयाशी एक हद तक फैली थी। आप इसे चरित्रहीनता कह सकते 
हैं । बाल-वच्चेदार | रईस, नवाव रंडियां, नटनियां रखते, खुल्लमखुल्ला घरों 
पर नाच-मुजरे होते, छोटे-बड़े सभी उनमें भाग लेते, नशा-पानी होता । 
होली-दीवाली का हुदंग होता । नटनियां, वेश्याएं, जो ताबे होतीं, रईसों के 
घरों पर आती-जातीं। घर के बच्चे उनमें वही रिश्ता रखते जो घर की 

स्त्रियों से होता है। कोई शर्म-झिझक न थी । चाची, मामी का रिश्ता और 
वही सुलूक । बड़े घर की अमीरज्ञादियां खातिरख्वाह इन कसवियों को भीतर 
ज़नाने में वुलातीं, खातिर करतीं, इनाम देतीं, पास बिठातीं । इस प्रकार ये 
नटनियां, कॅजरियाँ, पतुरियां, डेरेवालियां, डोमनियां भी सभ्य समाज का 
एक अंग थीं । उनके बिना समाज सूना था, उदास था। 

नवाब साहब की उम्र सत्तर के करीब थी। मुंह में एक दांत न था। 
कमर झुककर दुहरी हो गई थी । सिर के और दाढ़ी के वाल रुई के गाले के 
समान सफेद । मगर रहते थे नौरतन बने-ठने। कँचुली का अंगरखा, गुल- 
बदन का पायजामा, जिसमें लाल रेशम का जालीदार नेफा। मसालेदार 
टोपी, बालों में कीमती चमेली का तेल। कपड़े इत्र-हिना या गुलाब से तर। 
अव कहिए इस उम्र में भी रंडी से आशनाई। 

मुंहलगे यार-दोस्त पूछते, 'हुजूर, अव इस उम्र में तो खुदा की बंदगी 
और तस्वीह की सोहबंत मुनासिब है।' तो तड़ाक से कहते, 'बेहूदा बकते 
हो । खुदा की बन्दगी और तस्बीह्‌ की क्या कोई खास उम्र होती है । हम 
तो पंदाइशी बन्दे-खुदा हैं। हर वक्‍त बज्द में रहते हैं तुम दो दिन के लाडे 
क्या जानो । मगर हमारी सरकार में जहां शानोशौकत के और सब सामान 
व फज़ले-खुदा मुहैया हैं, वहां हमारी जानोमाल की सलामती मनाने के लिए 
जलूसियों में एक रंडी भी चाहिए।' 

सौ रुपये मुशाहरा गुलाबजान को इस सरकार से मिलता था । इसपर 
नवाब ज़बर्दस्तखां को भी ऐतराज़ न था। बूढ़े की सनक पर वे भी हंसते थे, 
बल्कि अपनी महफिल में व-जिद बुलाकर बिठा लेते और उनके चुटकुलों का 
और जिन्दादिली का मज़ा लेते थे गाने और सितारसाज्ी में उस्ताद थे। 
दमखम और आवाज़ अब नहीं रही थी, मगर जब आलाप लेते तो तबलची- 
सरंगियों के दांतों पसीना आ जाता था। ध्रूपद-धमार के धनी थे । बड़े-बड़े 
उस्तादों की आंखें देखे हुए | बड़ी-बड़ी नामी-गिरामी रंडियां और गर्वैये 
उनके सामने जूतियां सीधी करते और उन्हें औलिया कहते थे । आवाज़ में 
वह सोज़-लचक थी कि दिल तड़प जाता था। 

ताज़ियादारी इनकी ठाठ की होती थी । दूर-दूर की रंडियां मसिये 
गाने आती । लखनऊ, दिल्‍ली और बनारस के कलावन्त अपना करतब 

दिखाते। अशरा मुहरंम में दस दिन रोज़ मजलिस होती थी। चेहलम तक 
हर जुमेरात को खास धूम-धाम रहती थी । सँकड़ों मुंहताज मोमिनीन लंगर 
खाते थे। 

यही मामला होली पर होता था । पूरे हफ्ते-भर होली का हुर्दग 
रहता । वे भूल जाते कि मुसलमान हैं | रंग, अवीर, गुलाल में सराबोर । 
शराब, भंग की माजूम, बफियां और बादाम; केसर मलाई डाली हुई दूधिया 
छनती--शहर-भर की पहुताई होती। नवाब घर-घर जाते, रंग डालते, 
अवीर लगवाते, लोगों से गले मिलते थे। इस मौके पर बनारस और लखनऊ 
से मशहूर भांड बुलाए जाते थे, जो तरह-तरह की नकलें करते, लोगों के 
हंसते-हंसते पेट में बल पड़ जाते थे । क्या बहार थी, बस बल्लभगढ़ उन 
दिनों इन्द्र का अखाड़ा बन जाता था । जिन्दगी उमड़ी पड़ती थी । 

नवाब को बेगम साहिबा कायम थीं | उम्र उनकी भी नवाब से कम 
न थी। दोनों में मुहब्बत ऐसी कि जवान भी लज्जित हों। नवाब साहब का 
बंधा दस्तूर था कि रात के नो बजे और ज़नानखाने में दाखिल लाख काम 
हो, बाहर नहीं आते थे। असल बात यह है कि नवाब बूढ़े ज़रूर थे पर थे 
प्यार करने के काबिल । 

हापुड़ में नवाब साहब की पुख्ता हवेली थी । जब आते वहीं मुकाम 

करते थे । जितने दिन मुकाम रहता, रंग, बहार, मजलिस, महफिल, दावत, 
शिकार, अगलम-बगलम, हुंसी-मजाक और सब कुछ। मगर निहायत सलीके 
से | शेर भी कह लेते थे । सुनने के पक्के शौकीन, बस मुशायरों की भी एक 
दो वारदातें हो जातीं । लुत्फ रहता । 

दीवाली बीत चुकी थी । गुलाबी सर्दी पड़ने लगी थी । लोग लिहाफ- 
रज़ाइयों से मुंह निकालकर सोने लगे थे -मौसम पुरलुत्फ था । आसमान में 
चांदनी चटखती तो रात जैसे खुलकर हंसती थी । मुक्तेसर में गंगा-स्नान में 
मेले की चढ़ाई थी । लख्खा आदमियों का हजूम मुक्तेसर पर उमड़ा पड़ता 
था। आस-पास के देहातों से अमीर-गरीब, अपनी-अपनी हैसियत के अनुसार 
बहलों, गाड़ियों, रथों, मंझोलियों में, घोड़ों पर, हाथी पर, पालकियों में आ 
रहे थे । सवारियों का तांता बंधा था। हापुड़ में भी आदमियों का भारी 
हजूम पा। एक मेला लगा था । दूर-दूर के बिसाती, दुकानदार दूकानें 

सजाए तरह-तरह की जिन्सें बेच रहे थे। हलवाइयों और मोदियों की 
चांदी थी। 

नवाब का आम दस्तूर था कि इन दिनों वे हापुड़ में आ मुकीम होते थे। 
गंगा-स्नान के हफ्ते-भर बाद तक डटे रहते। यात्रियों के लिए पौसाला 
लगाते थे | शवंत पिलाते थे । मगर असल बात यह थी--जाटनियों के गीत 
सुनने का उन्हें शौक था, जो आस-पास के देहातों से सिमटकर झुण्ड के झुण्ड 
पैदल या बैलगाड़ियों में राह चलते गला मिलाकर गाती थीं । बस वह गाना 
बेमिसाल था। क्या गातीं खाक-धूल समझ नहीं पड़ता, परन्तु उनकी मिली- 
जुली हो-हो पर नवाव लट्टू थे । हवेली उनकी आम रास्ते पर थी । कोठी 
में आरामकुर्सी पर बंठे, अम्बरी तमाखू को खुशबू की मस्त महक का मज़ा 
लेते हुए चटख चांदनी रात में सामने सड़क पर गुजरती हुई वेलगाड़ियों में 
हिचकोले खाती हुई जाटनियों के अजीब लहरी गानों का लुत्फ लेते 
रहते थे। 


9 


मेले की भीड़भाड़ जब घट गई तो गुलावजान ने एक ठाठ के जल्से 
की नवाब साहब को दावत दी। कोठे पर महफिल सजाई । कीमती शीशे 
आलात की रोशनी, साफ दूध-सी सफेद चांदनी का फश, ईरानी कीमती 
कालीन, उसपर ज़रबफ्त की मसनदें ओर गुलगुले गावतकिए, रंग-बिरंगे 
मिरदंगे, हांडियां रोशन, इत्र-फुलेल, गुलाब, केवड़ा, हिना, चम्पा, जुही, 
मालती की गहगही खुशगवार खुशबू के साथ मिली-जुली लखनऊ के कोमती 
मुश्की अम्बरी खमीरी तमाखू की महक । तमाम कस्वे में महफिल की धूम 
मच गई । मगर क्या मजाल कि पंछी पर मार जाए। सिफ चुनीदा सोहुबत। 
कस्बे की सब मशहूर नौचियां, कंचनी, डोमनी, डेरेदार, नटनियां एक से एक 
खबसरत, सब गहनों से गोदनी की तरह लदी हुई, इठलाती, बनी-ठनी, 
तोलवां जोड़ पहने । गोरी, सांवली, ठिगनी, मझोली, लम्बी--सभी किस्म 
की बला । कोई मलमली धाती दुपटूडे से फूटी पड़ती हैं । किसीका ऊदी 

गिरंट का पायजामा संभाले नहीं संभलता । किसीकी फंसी-फंसी कुर्ती गजब 
ढा रही है। किसीके हाथ-गले में हलका जेवर, किसीकी नाक में हीरे की 
कील, कानों में सोने की आंतिथों की बहार, किसीके हाथों में भारी-भारी 
सोने के कड़े, गले में मोतियों का कण्ठा, कोई चंचल, कोई तुनक-मिज्ञाज, 
कोई गोरी चिट्टी, किसीका खुलता हुआ सांवला रंग, किताबी चेहरा, सतुवाँ 
नाक, बड़ी-बड़ी आंखें, स्याह पुतली, उसपर काजल की लकीर। किसीका 
काही दुपट्टा करेब का, बनात टंकी हुई, जदं गिरंट का पायजामा | कोई 
गहनों से लदी-फदी, कोई फूलों के गजरों से आरास्ता, जैसे चौथी की 
` दुलहिन। वोत-वात में शोखी-शरारत। कोई आंखें लड़ा रही है, कोई मुह 
बना रही है, गज हुस्न का बाजार लगा था । चांदी की तश्तरी में गूलाब- 
केवड़े में बसी पानों की गिलोरियां, बसे हुए हुक्के। जलसे का वह रंग कि 
जिसका नाम । 
नवाब मुजफ्फरवेग कारचोबी काम की मसनद पर उठंगे हुए गिल्लौ- 
रियां कचर रहे हैं। तनज़ेब का अंगरखा, ऊदी सदरी, नुक्केदार . टोपी, 
चुस्त घुटन्ना, बगल में नवाब जवरदंस्तखां, कीमती भारी अरकाट दुशाला, 
कोई दो हज़ार की कीमत का, कमर में लपेटे, दूसरा सर से वांधे, हाथ में 
हुक्के की नली, छत को ओर ताकते मुश्की धुएं का भम्वार बना रहे हैं। 

, दीवान परसादीलाल, सत्तर से भी ढले हुए। दुबले-पतले कोई साढ़े 
चार माशे के आदमी, ऐनक आंखों पर चढ़ाए। माथे पर बल, कान में 
कलम मलमल का अंगा ओर ढीले पायचों का पायजामा । चांदनी का कोना 
दवाए सिङुड़े बैठ कभी परी-पेकरों को देखते, कभी अपने मालिक नवाब 
जवदंस्तखां के तेवरों को । 

एक वकील, सादा, घुटा सिर, संदली मंडील सिर पर, तराशी हुई 
मूंछं । पूरे खुर्राट। हरएक को घूरते और मुस्कराते हुए। 

दो चोबदार अदब से दीवारों में चिपके हुए। दरवाजे के पास एक 
मशालची खड़ा था | एक मुख्तार साहब और दो शरीफज़ादे कालीन पर 
वेठे थे। 

वी गुलावजान के ठस्से का क्या कहना, चांदी की गुड़गुड़ी मुंह से लगी 
है, सामने पानदान खुला हुआ है, एक-एक को पान लगाकर देती जाती हैं । 

नौचियां लपक-झपककर पानों की तश्तरी रईसों को पेश करती हैं, रईस हैं 
कि कलावत्तू हुए जा रहे हैं। पान की गिलौरियां कचरते हैं, गंगा-जमनी 
काम के पेचवन में कश लेते हैं । दीदारबाज़ी और फिकरेबाज़ी चल रही है। 
कहकहे उड़ रहे हैं । चुहलें हो रही हैं। उधर वह उठी, इधर आवाज़ आई-- 
ज़रा संभल के। ये चली हैं छमाछम, तो किसीकी परवाह नहीं। यहां रईस 
हैं कि आंखें बिछा रहे हैं । नजरों के तीर-तमंचे चल रहे हैं, विना मांगे लोग 
कलेजा निकालकर दे रहे हैं । कोई दिल हथेली पर रखे हुए है। मगर वे हैं 
कि कोई ब्रात नज़र में ही नहीं समाती । गरूर का यह हाल कि वादशाह 
भी इनकी ठोकर पर हैं। नाज़ और अंदाज़ पर मरनेवाले मर रहे हैं, जो 
जिन्दा हैं, उण्डी सांसे भर रहे हैं । एक हैं कि रूठी बैठी हैं, लोग मना रहे हैं। 

खिदमतगार सुनहरी काम का हुक्का तैयार करके हाजिर हुआ। वी 
गुलावजात ने इशारा किया, बड़े नवाब के सामने लगा दो | नवाब साहुव त 
शुड़गुड़ी नवाव जवर्दस्तखां के आगे सरकाकर कहा, 'शौक कीजिए ।' नवाब 
जवर्दस्तखां ने तपाक से, जरा-सा मसनद से उकसकर तसलीम बजाई और 
कहा, 'किब्ला पहले आप |! 

बूढ़े नवाब ने मुनाल मुंह लगाई । मजे ले-लेकर हुक्‍का पीने लगे । वी 
गुलाबजान ने पानदान सरकाया । पान पर कत्था-चूना लगा, डलियों का 
चूरा चुटकीभर डाला, इलायची के दाने पानदान के ढकने पर कुचलकर 
गिलौरी बनाई और खुद उठकर बड़े नवाव को पेश की । 

नवाव ने कहा, दांत कहां से लाऊ जो पान खाऊ ?' 

“हुजूर, खाइए तो, आप ही के लायक मैंने बनाया है।' 

नवाब जवर्दस्तखां ने मुस्कराकर कहा, बल्ला हु, बनाने में तो तुम एक 
ही हो।' 

गुलावजान ने तड़ाक से जवाब दिया, 'लेकिन हुजूर बनाती ही हूँ, 
बिगाड़ती किसीको नहीं ।' । ः 

बूढ़े नवाब ने धुएं के वादल बनाते हुए एक ठण्डी सांस भरी और कहा, 
“शुक्र है खुदा का ।' 

इसपर एक गहरा कहकहा पड़ा । 

दीवान परसादीलाल ने दस्तबस्ता अजं की, 'हुजूर, यह क्या वात है; 


(७-0, Panini Kanya Maha Vidyalaya Collection. An eGangotri Initiative 


280 सोना और खून 


जिसपर सरकार की नज़र पड़ती है; उसपर लाखों नज़रें पड़ती हैं; रश्क 
के मारे लोग जले जाते हैं।' 

नवाव ने संजीदगी से कहा, 'ये जान-वूझकर जलाती हैं ।' 

जबर्दस्तखां ने हंसकर कहा, 'साहव, पहले तो वही खुद मरती हैं ।' 

गुलावजान ने झट दूसरा बीड़ा नवाब ज़बदंस्तखां के मुंह में ठूंसते हुए 
कहा, 'भय हुजूर, यह नया कलमा कहा । मरें हमारे दुश्मन ।' 

“मरें इनके दुश्मन, ठीक तो है। न जाने कितने मर चुके । उनके घर में 
रोना-पीटना मचा है, ये बेठी यारों के साथ कहकहे लगा रही हैं। ज़रा 
उगालदान दीजिए ।' 

एक नोची ने आगे बढ़कर उगालदान नवाब के भागे किया। नौची 
नवेली, कमसिन, अल्हड़, पर रंग ऐसा कि उलटा तवा । चेचक के दाग, 
छोटी-छोटी आंखें, भर्री-सी नाक, नीचे को बंठी हुई, बड़े-बड़े नथने । कद 
ठिगना, मोटे-मोटे होंठ। गले में सोने की चम्पाकली, नाक में पीतल का 
बुलाक | देहाती धज । नवाब भांप गए, मज़ाक का मसाला मिला । आहिस्ता 
से बोले 

'क्या नाम है तुम्हारा बीबीजान ?' 

'हुजूर, मुझे धनिया कहते हैं ।' 

“वाह, क्या मुफीद नाम है !' दीवान साहब की तरफ मुखातिब होकर, 
'दीवान साहब, धनिये की क्या तासीर है?” 

दीवान साहब पुरे घाघ। खट से हाथ बांधे बोले, 'सरकार, दिल को 
ठण्डक पहुंचाता है ।' 

कहकहा फर्माइशी पड़ा । धनिया झेंप गई | उठकर जाने लगी तो बड़े 
नवाब ने कहा, 'ठहरो तो बीवी, यह बुलाक तुमने कहां बनवाया ?' 

नौची ने झेंपते हुए कहा, 'नखलऊ से मोल लिया था सरकार ।' 

नखलऊ भी बड़ा गुलजार शहर है ।' दीवान साहब की ओर मुखातिब 

. होकर बोले, 'क्या खयाल है दीवान साहब ? 

दीवान साहब छाती पर हाथ धरकर बोले-- 

क्या कहने हैं हुजूर नखलऊशहर के, एक से बढ़कर एक कारीगर 
वाकमाल आदमी बसते हैं बहां। मगर कुछ लोग उस शहर को लखनऊ 

कहते हैं ।' 

“कहते होंगे, हमें तो नखलऊ ही प्यारा लगता है।' नवाब ने एक बार 
नौची की ओर देखा। फिर कहा, 'जरा देख सकता हूं मैं तुम्हारा यह 
जेवर ?' 

अब नीची गरीब क्या करे | दबी नज़र इधर-उधर देखा मुआ पीतल 
का बुलाक, दो पेसे का । खूब फंसी । नीचा मुंह किया, नाक से निकाला, 
माल से साफ किया और बड़े नवाब की हथेली पर रख दिया। 

नवाब साहब बड़े गोर से उसे देखते रहे । फिर गुड़गुड़ी में एक कश 
खींचकर बोले, 'निहायत नफीस चीज है, इसे तुम बीवी, हमें दे सकती हो ? 
कीमत जो चाहो ले लो।' 

गुलाब मज़ाक को समझ न रही थी, नौची शमं से ज़मीन में धंसी जा 
-रही थी, मगर पुराने खूसट दीवान मज्ञा ले रहे थे। आहिस्ता से बोले, “इस 
अदद को खरीदकर क्या करेंगे हुजूर ?' 

नवाब ने निहायत संजीदा होकर कहा, क्या कहूं दीवानजी, हमारी 
एक कुतिया है, कुत्ते हरामज़ादे उसे बहुत दिक करते हैं, सोचता हूं यह 
'बलाक""*' 
` ब्रात पुरी न हो पाई कि नौची भागी पत्तातोड़ । सारी रंडियां मुंह पर 
दुपट्टा डालकर हंसने लगीं । कहकहा पड़ा कि खुदा की पनाह । 

लेकिन नवाब हैं कि संजीदा बने बैठे हैं, हैरान हैं कि आखिर यह 
कहकहे किसलिए ? “मालूम होता है, आप लोग बहुत खुश हैं?' 

नवाब जबर्दस्तखां ने कहा, 'जी हां, ये लोग हुजूर को मुबारकबाद देना 
“चाहते हैं ।' 

आखिर किस सिलसिले में ? 

“हुजूर की कद्रदानी और गैहरशिनासी के सिले में। वाह, क्या दाना 
बीना है। बस बी धनिया की तो तकदीर खुल गई।' 

(तो बी धनिया पर ही क्या मोसूफ है । हमारी तो तबीयत ही ऐसी है, 
सुनो गुलाबजान, जरा ध्यान रखना । कोई हसीन नया चेहरा नज़र आए, 
और मैं जिन्दा होऊं तो उम्मीदवारों में मेरा नाम लिख लेना, और जो मर ` 


जाऊं तो कहना मेरे नाम पर फातिहा पढ़ ले ।' 

दीवान साहब खुशामदी लहलज़े में बोल उठे, खुदा न करे । 

मगर गलाबजान ने तड़ाक से कहा, और अगर कोई हसीन मद नज़र 
आए ?' 

“तब तो तुम उसकी उम्मीदवार बनो ही गी, मेरा नाम उसकी बहन के 
उम्मीदवारों में लिख लेना ।' 

इस हाज़िरजवाबी पर फिर एक फर्माइशी कहकहा मचा | आखिर 
दीवान साहब ने कहा, 'हुजूर, ये खुशगप्पियां तो होती ही रहेंगी, अब ज़रा 
तानारीरी का भी लुत्फ उठाया जाए। उधर देखिए चौथ का चांद बादलों 
में क्या अठखेलियां कर रहा है ! हवा केसी मीठी बहू रही है ! तिलस्मात 
का आलम है, बस केदारे की एक चीज़ हो जाए हुजूर ।' 

बड़े नवाब मसनद पर लुढ़क गए। हुक्के की नाल मुंह से लगाते हुए 
बोले, क्या मुज़ायका है, बशते गुलाबजान को कोई ऐतराज़ न हो ।' 

गुलाब ने कहा, 'तो हुजूर हुक्म हो तो पहल धनिया करे ।' 

नवाब न जानते थे कि धनिया फने-मौसीकी में माहिर है । गला कया- 
मत का कुदरत से पाया था, मालूमात बहुत अच्छी थी । रियाज कमाल का 
था। नवाब के होंठों पर मुस्कान फेल गई । 

धनिया ने आकर नवाब को सलाम किया । करीने से वेठी, उस्ताद 
सारंगिए ने सफ बांधी एक नोची ने तानपुरा संभाला। 

धनिया ने नवाब से पूछा-- 

“हुजूर, क्या गाऊ ?' 

गाना ग्राओ बीबी !' 

'कोन राग-?” 

“राग ? खेर, केदारा ही सही ।' 

“क्या ? अस्थाई, ध्र पद, तराना ?' 

नवाब मसनद पर से उठकर सीधे बंठे। नौची की आंख में आंख 
डालकर कहा, “ध्र पद गाओ ।' 

धनिया ने स्वर बांधा, धीरे-धीरे आलाप लेना शुरू किया। पर जब 
मूछंता उसके गले से निकलने लगी तो तबलची बेहाल हो गया। नवाब ने 
झपटकर'तबला अपनी रानों में दबाया। फिर तो उनकी पुरानी उंगलियां 

कमाल का जौहर दिखाने लगीं । घड़ी-भर ही में बेखुदी का आलमतारी हो 
गया । न किसी के मुंह से वाह निकलती है न आह । सब बुत बने बेठे हैं । 
और सुर हैं जो हवा में तैरते हुए धरती-आसमान को ज़र्रा-जर्स कर रहें हैं। 
दून की बाढ़ आई और फिर तीनग्राम में उंगलियां धर्राने लगीं । इसी बेखुदी 
के आलम में गुलाबजान नाचने उठ खड़ी हुई, फिर तो वह समा बंधा कि 
वाह ! चार घड़ी सुर तड़पते रहे । राग, मूर्छना, स्वर, ताल, लय, आलाप 
उच्चार, सब कुछ ऐसा जो बड़े-बड़े कलावन्तों का भी न सुता था। 

गाना बन्द कर धनिया ने नवाब को आदाब झुकाथा। नवाब ने हाथों 
की अंगूठियां, जेब की घड़ी, गले का लाकेट, जेब के रुपये, पेसे, अशरफी जो 
कुछ था धनिया के ऊपर बलेर दिया । कद्रदान आदमी थे, आंखों में आंसू 
भर लाए। उसके दोनों हाथों को आंखों से लगाकर बोले, 'जीती रहो, 
शमिन्दा हुं वीवी, मैंने तुम्हारे साथ मज़ाक किया । अब से तुम जहां रहो, 
वहीं पचास रुपये माहवार मुशाहरा तुम्हें जब तक मैं जिन्दा हूं, मिलता 
रहेगा । और तुम पर कोई पाबन्दी नहीं है ।' 

धनिया बार-बार सलामें झुकाती हट गई। गुलाबजान से कहा, 
'अब ?' 

“अब, जो धनिया से बेहतरीन गा सके गाए, वरना जत्सा बर्खास्त। ४ 

देर तक सन्नाटा रहा। आखिर नवाब हुक्के की नली छोड़ उठ खड़े 
हुए । उन्होंने आहिस्ता से कहा : 

'जल्सा बर्खास्त ।' 


I0 


यह आदमी अंग्रेज था । इसका असल नाम कर्नल स्किनर था| पहले 
यह फौज में कर्नेल था । भरतपुर की लड़ाई में इसने बड़ी बहादुरी दिखाई । 
उसीमें एक गोली लगने से इसकी एके टांग लंग खा गई थी । फोज की नोकरी 
छोड़कर कम्पनी बहादुर के हुक्म से यह अफसर-बन्दोबस्त होकर इधर आया 
था । बहुत दिन वह इस नौकरी पर बहाल रहा और खूब रुपया कमाया। 

बाद में नौकरी छोड़ कलकत्ता की एक अंग्रेज़ी कम्पनी की शराकत में उसने 
डासना, पिलखुआ और बिलासपुर में नील की कोठी बना नील को खेती 
आरम्भ कर दी थी । पहले उसने पिलखुआ में, जो मुक्तेसर के निकट है, 
अपनी रियासत बनाई | बाद में सांवलसिह से झगड़े-टंटों से आजिज आकर 
बिलासपुर में आ बसा | यहां उसने एक अमीर मुसलमान विधवा से शादी 
कर ली.। एक बड़ा भारी बाग लगाया ओर कायम-मुकाम तरीके से बिलास- 
'पुर में ही बस गया। कोठी रही पिलखुआ में भी। 
इस समय उसकी उम्र चालीस के लगभग होगी। शरीर का वह बहुत 
मजबूत था, कद मझोला था | आंखें नीली और बाल लाल थे। भारतवर्ष की 
धूप और गर्मी में चालीस साल रहकर उसका रंग तांबे के समान हो गया 
था । उसकी पैदाइश बंगाल की थी। वहीं उसने बंगला और उर्दू सीखी थी। 
वह अच्छो उदू बोल लेता था । उसका वाप विलायत से फौज में भर्ती होकर 
आया था और मरने तक फोज में अफसर रहा। हुगली की लड़ाई में उसने 
बड़ी बहादुरी दिखाई थी । उसने एक अराकानी खिस्तान औरत से शादी 
की थी। उसीसे यह स्किनर साहब उत्पन्न हुआ था । अब जब वह यहां 
बिलासपुर में बस गया ओर आस-पास छः-सात नील-गोदामों का स्वामी हो 
गया तथा मुसलमान औरत से शादी कर ली, तब वह सिकन्दर साहब के 
नाम से प्रसिद्ध हो गया। पर उसका एक दूसरा नाम कड़ी साहव भी वहुत 
प्रसिद्ध था। 
आदमी वह बड़ा मिठबोला और मिलनसार था । पर अपने मतलव 
का चाक-चौबन्द था । उन दिनों बहुत-से अंग्रेज़ फौजी अफसर नौकरी छोड़- 
छोड़कर या पेंशन लेकर हिन्दुस्तान के गांव-देहातों में बसकर खेती, साहूकारा 
या कोई व्यापार करते ओर खूब मुनाफा कमाते थे। रुआब उनका रियाया 
पर कम्पनी बहादुर के नोकरों जैसा ही रहता था।' व्यापार-सम्वन्धी उन्हें 
बहुत सुविधाएं मिली थीं । उन्हें चुंगी बहुत कम देनी पड़ती थी । जिले के 
ऊंचे अंग्रेज अफसरों से उनका मेलजोल, खानपान, दोस्ताना रहता था । 
इससे छोटे हिन्दुस्तानी अफसर उन्हें भी हुजूर ही कहकर पुकारते, मानते 
थे | यद्यपि उन दिनों रिश्वतों का बोलबाला था, रिश्वत दूध-धोई कमाई 
समझी जाती थी, परन्तु उन अंग्रेज व्यापारियों से भारतीय अफसर रिश्वत 

लेते डरते थे कि कहीं उनकी ऊपर शिकायत न हो जाए । 

इन अंग्रेज़ व्यापारियों का इन सब कारणों से काफी रुआब-दबदवा 
रहता था | पर ये कम्पनी बहादुर के अफसरों और अंग्रेज़ हाकिमों की तरह 
रियाया से दूर अकड़कर नहीं रहते थे। उन दिनों जिले के हाकिम कलक्टर 
का इतना रुआब दबदबा था कि उसके तनिक खांस उठने से तहसीलदारों 
और थानेदारों को तथा ज़मींदारों को कंपकंपी भा जाती थी। वे खुदाबन्द 
कहाते थे। ये अंग्रेज़ व्यापारी और किसान यद्यपि उनके साथ खातेःपीते 
और क्लबों में बराबरी के ढंग पर रहते थे, पर वे प्रायः रियाया में मिल- 
जुलकर रहते, मीठा बोलते । इससे इनके बहुत काम निकलते थे और ये खूब 
रुपया खींचते थे। रुपया खींचने में सिकन्दर साहंव बड़े तीसमारखां थे । 
मुस्त॑द भी अपने काम पर खूब थे । आलस्य का नाम भी न था। आसानी से 
रुपया वसूल करने में वे बड़े तेज़ थे । नवाब और तहसीलदारों को मिलाए 
रहते थे । आसामी के कन्धरे पर हाथ धरकर मुलायमी से कहते, 'देव, बाबा 
देव।' 

उन दिनों सिकन्दराबाद कस्वा खूब आबाद था। वहां एक हजार 
जुलाहे पगड़ी का धन्धा करते थे, जिससे वे सब मालामाल हो गए थे। दूर-दूर 
तक सिकन्दरावाद की पगड़ियां मशहूर थीं । सिकन्दर साहब इत जुलाहों को 
पेशगी रुपया बांट देते थे और तमस्सुक लिखा लेते थे। फिर मनमाने भाव 
पर पगड़ियां बनवाते थे, जिसमें मुनाफे का बड़ा भाग उनके हिस्से में पड़ता 
या । नील की खेती उन दिनों बहुत अंग्रेज करते थे, जगह-जगह उनके नील 
के खेत थे । यह नील कलकत्ता की अंग्रेज कम्पनी को जाता था जो उसे 
विलायत भेजती थी । 

सिकन्दर साहब नील के अलावा गन्ते की खेती भी करते तथा खण्ड- 
सार डालते थे। उनके सात गोदाम नील के और तीन खांड के थे तथा 
सिकन्दराबाद में पगड़ियों का डिपो था । इस प्रकार सिकन्दर साहब के ऊपर 
चारों ओर से रुपयों की बौछार होती थी । 

बेहद शौक था। उनके पास कई 


घुड़सवारी और शिकार का उन्हें बे 
उम्दा घोड़े थे । नये अंग्रेज़ अफसरों और हाकिमों को वे अक्सर चुड्सवारी 


का शौक बढ़ाने तथा शिकार खिलाने का अवसर नहीं चूकते थे। इससे 

अफसर उनके झट दोस्त बन जाते थे | 

इन सिकन्दर साहब की सारी दुनिया दोस्त थी, एक सांवर्लासह इनका 
दुश्मन था । सांवलसिह की भांति इन्हें भी लठियल जवान नौकर रखने पड़ते 
थे। आए दिन बात-वात में और बिना बात के भी दोनों ओर के लठियलों में 
बहुधा सिर-फुटव्वल हो जाती थी । और उस जमाने के ज़मींदारों की इसके 
बिना चलती ही न थी । र 


Il 


नवाब मुजफ्फरबेग के भतीजे नवाब खुदांदादखां हैदराबाद की सेना 
के बड़े अफसर थे। हैदराबाद की रियासत में उनका बड़ा नाम और दवदबा 
था। उन्होंने बहुत बार नवाब मुज़फ्फरबेग को हैदराबाद आने की दावत दी 
थी । परन्तु नवाब मुज्रपफरवेग जईफी का बहाना करके टाल जाते थे। इस 
वार नवाब खुदादादखां के लड़के की शादी थी । उन्होंने बहुत-बहुत इसरार 
करके उन्हें बुलाया था। इसलिए इस बार नवाव मुजफ्फरबेग सपरिवार हैदरा- 
बाद गए थे और वहां तीन महीने रहकर अब लोट रहे थे। इन दिनों हैदरा- 
बाद से दिल्‍ली चार महीने की राह थी । फिर रास्ते में डाकुओं भौर ठगों का 
बहुत डर रहता था। इससे इक्का-दुक्का आदमी यात्रा नहीं करते थे । नवाब 
के साथ पचास घुड्सवार और बहुत-से नौकर-चाकर, वांदियां थीं । ज़नान- 
खाना भी साथ था । उस ज़माने में विना रक्षा का पुरा प्रवन्ध किए यात्रा 
निरापदन थी । नवाब के साथ बहुत-सा रुपया-पैसा और जर-जवाहरात 
था | इसलिए वे पूरे प्रबन्ध के साथ ही सावधानी से यात्रा कर रहे थे। 

उन दिनों दिल्‍ली ओर हैदराबाद का मागं भारत में सबसे सम्पन्न 
ओर प्रसिद्ध मार्ग था । औरंगजेब ही के काल-से यह मार्ग प्रशस्त हुआ था, 
जब कि पचीस वर्ष इस बादशाह ने दक्षिण में घोड़े की पीठ पर व्यतीत किए 
थे । इसके बाद अंग्रज्रों ने भी उत्तर भारत ओर दक्षिण के सम्बन्ध घनिष्ठ 
कर दिए थे। वे तो अव समूचे भारत पर एक साम्राज्य ही रच रहे थे, इसी 
से इस राह पर यात्रियों की भरमार रहती थी । इसीसे ठगों के बड़े-बड़े 

गिरोह भी इस मागं पर चलते और अपनी साहसिक रोमांचकारी कारंवाइयां 
करते थे। यों तो कन्याकुमारी से कश्मीर तक इस समय ठगों का व्यापक 
जाल फैला हुआ था । इनके दल में कहीं सो, कहीं अस्सी-नब्बे, कहीं पचास 
और कहीं-कहीं दस-पांच व्यक्ति होते थे । इनमें हिन्दू-मुसलमान दोनों ही होते 
तथा स्त्रियां भी इनके दलों में रहती थीं। आवश्यकता होने पर दो-चार 
दल यात्रियों पर हाथ साफ करते थे । इनके ढग व्यवस्थित, भाषा सांकेतिक 
और संगठन प्रबल होता था। 

उनका धर्म-विश्वास कुछ तांलरिक ढंग पर था । संभवतः इनका आरम्भ 
ही तांल्निकों से हुआ था वे काली को अपना इष्टदेव मानते थे और बिना 
ही रक्तपात के हत्या करते थे। हत्या करने का इनका ढंग निराला था। 
इनका शस्त्र एक रेशमी रूमाल होता था, जिसके एक छोर पर एक मंसूरी 
वैसा बंधा रहता था। उसे ये एक क्षण में ही ऐसी सफाई से अपते शिकार 
के गले में डालते थे कि वह पैसा शिकार के टेंटूए में कस जाता था। और 
क्षण-भर ही में बलवान्‌ से बलवान्‌ आदमी की मृत्यु हो जाती थी। इनकी 
व्यवस्था ऐसी व्यवस्थित होती थी कि शिकार चाहे सौ-दो सौ की संख्या में 
हों, सबको संकेत होने पर एक ही क्षण में फांसी लग जाती थी । 

ठगों के दल सैनिक पद्धति पर संगठित होते थे । उसमें भिन्न-भिन्न 
पदाधिकारी होते थे। उनके अधीन भिन्न-भिन्न दल होते थे, जिसके काम भी 
भिन्न-भिन्त होते थे। एक दल का 'सोथा” होता था । इसमें दस-बीस यां 
पच्चीस व्यक्ति अत्यन्त भद्र वेश में भद्रपुरुष की भांति यात्रा करते थे । इनका 
काम मुसाफिरों से हेल-मेल करके उन्हें फंसाने का होता था । 

जो लोग गले में फांसी देते थे, वे. भटोट' कहाते थे । नये रंगख्टों को 
'कबूला' कहते थे। इनका काम मुदो को रफा-दफा करना होता था । फांसी 
डालते समय जो ब्यक्ति 'भटोट' की सहायता के लिए हाजिर रहता था, उसे' 
'समासिया कहते थे। एक दल का नाम 'लगाई' होता था। इनका काम था 
कि ज्यों ही कोई स्थान शिकारों को फांसी लगाने का ठीक कर लिया जाए, 
थे लोग नदी किनारे या किसी आड़ की जगह में गढ़े खोदकर तैयार रखें, 
जिससे फांसी पड़ते ही शिकार को तुरन्त दफन कर दिया जाए। 

ठगों के समुदाय भी अनेक थे। एक प्रकार के ठग 'मेघपुना' कहाते थे, 

जो केवल बच्चों का अपहरण करते थे। ठगों के ये भिन्न-भिन्न दल पृथक- 
पृथक वेश और राह से आकर यात्रियों के दल में मिल जाते थे। यह नहीं 
ज्ञात होने पाता था कि ये सब मिले हुए ठग हैं। यात्रा में ठगों का सरदार 
हाय में फरसा लेकर दल से आगे चलता था। 
ठगों के दल में हिन्दू-मुसलमान दोनों ही होते थे। कभी-कभी तो पढ़े- 
लिखे और उच्च कुल के व्यक्ति भी इन दलों में मिले होते थे । ये लोग 
संन्यासी, व्यापारी, बंजारे, वेद्य, हकीम या दरवेश के वेश में घूमते रहते भौर 
अपना शिकार मारते थे । Eo: 
मुजपफरबेग के दल के साथ बन्दूकें तथा दूसरे हथियार भी थे। ठगों ने 
हैदराबाद से ही उन्हें भांप लिया था तथा अवसर पाते ही उनका शिकार कर 
डालने का बन्दोबस्त कर लिया था । 
ज्यों ही नवाब ने भुसोवल से दो पड़ाव आगे कालाडीह के जंगल में डेरा 
डाला, घोड़ों के सोदागरों का एक दल भी ठीक उसी समय उस स्थान पर 
' आ पहुंचा । सौदागरों का सरदार बहुतःसी सौगात लेकर नवाब की सेवा में 
हाजिर हुआ। उसने बताया कि हम लोग घोड़ों के सौदागर हैं। बुखारा केः 
रहनेवाले हैं हैदराबाद से लौट रहे हैं । चार सो घोड़े लेकर हम आए थे । 
बहुत सस्ते दामों विक्री करनी पड़ी। घाटे में ही रहे। कया करें, वक्‍त खराब 
है। रास्ते में खतरा है। रकम हमारे पास है भोर सिफ बीस आदमी हैं $ 
सौदागर लोग हैं। लड़ना-भिड़ना नहीं जानते । यहां आपसे मिलकर तसल्ली 
हुई। सुना है कि इस रास्ते डाकुओं और ठगों का बहुत खतरा है । आपके 
साथ हृथियारबन्द सिपाही हैं, हर्बाहथियार हैं। यदि आप हमें साथ ही साथ 
रहकर सफर करने की इजाज़त बरुशें तो बड़ी इनायत हो। 
नवाब मुजफ्फरवेगखां उनकी मिलनसारी, शराफत, बातचीत, नज़र- 
भेट से प्रसन्न हो गए। उन्हें साथ-साथ सफर करने की इजाज़त दे दी । 
एक ही दिन में घोड़ों के व्यापारी ने नवाब को दोस्त बना लिया। | 
बहुत-से ताज़ा फल, उम्दा शीराज़ी शराब और कुछ उम्दा जानवर गोशत के 
लिए नज़र किए। नवाब ने अगले पड़ाव में इन सौदागरों को एक दावत 
दी। 
अभी यह खाना-पीना, हंसी-मज़ाक, गपशप हो ही रहा था कि साधुओं 

का एक दल उनसे आ मिला। दल में पचास-साठ आदमी थे। उन्होंने कहा, 
हम उदासी अखाड़े के साधु हैं । कंदौड़ के गुरुद्दारे से लौट रहे हैं। पंजाब 
जाना होगा । सौदागर उनसे मिलकर बहुत खुश हुए । उन्होंने कहा, बाबा, 
खूब साथ रहेगा | हमारे साथ ही चलो । नवाब भी साधु-सन्तों की सोहबत 
पसन्द करते थे। वे भी उन्हें साथ रखने में राज़ी हो गए। 

तीसरे दिन भयानक सघन जंगल में दल पहुंचा । ठगों ने यही स्थान 
अपने काम के लिए उपयुक्त समझा । 'सोथा' प्रधान घोड़े पर नवाब के साथ 
चल रहा था। उसने कहा, 'नदी का किनारा है । आगे बीहड़ जंगल हैं, यहीं 
पड़ाव डाला जाए तो अच्छा।' नवाब ने स्वीकार किया और वहीं पड़ाव डाल 
दिया । “लगाई लोगों ने लकड़ी काटने के बहाने जाकर गड्ढे खोदकर तैयार 
कर लिए। तय हुआ कि हीगूं सरदार झिलूम देगा। झिलूम का अर्थ था--- 
संकेत। 

संकेत-शब्द निर्णय हुआ, 'पान लाओ ।' 

पड़ावबाग में पड़ाव डाल दिया गया । पुरुषों से तनिक हटकर पेड़ों की 
भाइ में स्त्रियों के डरे पड़े । नवाब ने बांदी को भंग लाने का हुक्म दिया । 
बांदी तैयार करने चली गई | नवाब जाजम पर बेठकर सौदागर सरदार के 
साथ हुक्का पीने ओर बातें करने लगे । सिपाही-सेवक सब खाने-पीने और 
दूसरे कामों में जुट गए । कुछ लोग आराम करने लगे। बंधे हुए संकेत से 
ठगों के दो-दो आदमी नवाब के एक-एक आदमी के साथ वेठकर गप्पें हांकने 
लगे। अभी पहर दिन बाकी था। उसी समय ठगों के सरदार ने झिलूम दिया, 
'पान लाओ।' 

यह शब्द कहना था कि नवाब के साठ आदमियों के गले में रूमाल पड़ 
गए । भटोट फुर्ती से अपने शिकार की पीठ पर चढ़ गया। घुटनों में उसकी 
गर्दन दवोच ली और रूमाल में वंधा पैसा टेंट्ए में फंसाकर फांसी कस दी । 
दूसरे आदमी ते शिकार के हाथ-पंर जकड़ लिए । एक-दो मिनट हाथ-पैर 
मारकर सब शिकार ठण्डे हो गए। एक शब्द भी किसीके मुंह से नहीं निकला। 

इसी समय बांदी पान लेकर वहां आई | उसने देखा नवाब आधे मुंह 
पड़े हैं। उनकी जीभ बाहर निकल आई है। पहले तो वह कुछ भी नहीं समझी, 
फिर उसने देखा-नवाब के सभी साथी मरे पड़े हैं। बांदी की चीख निकल 


(७-0, Panini Kanya Maha Vidyalaya Collection. An eGangotri Initiative 


290 सोना और खून 


गई । वह तश्तरी फेंक रोती हुई भागी । यह्‌ देख एक ठग ने तलवार से उसका 
सिर काट लिया । उसके बाद उन्होंने रोती-कलपती सब स्त्रियों को तलवार 
के घाट उतार दिया । सव लाशों को गढ़े में डालकर मिट्टी दे दी गई। ठगों 
की कारंवाई का वहां कुछ भी नामोनिशान न रह गया। बच्चों को बांधकर 
उन्होंने साथ रख लिया और चल खड़े हुए । 


2 


अपनी जान में सबको मार-मूरकर, सब निशान रफा-दफा करके तथा 
नवाब का सब माल-मता लूट-पाटकर ठगों का यह गिरोह आगे बढ़ा। इस 
समय इस दल में डेढ़ सौ से अधिक ग्रादमी थे । सबने छद्म वेप बदल डाले थे और 
प्रतिष्ठित ब्यापारी की भांति ठाठसे यात्रा कर रहेथे। उन्हें इस बात का 
गुमान भी न था कि एक चपल वालक उनकी नज़र बचाकर निकल भागा है। 
उसने उनके सब कृत्य देख लिए थे और वह छिपकर उनके साथ ही यात्रा कर 
रहा था । यह बालक नवाब का दौहित्र सखावतवेग था । 

रास्ते में मुकाम करता हुआ यात्रियों का यह दल नागपुर की ओर मुड़ा 
और नगर के निकट डेरा डाला । वहां से उन्होंने राशन खरीदा । यहां उनके 
गुप्त एजेण्ट थे। उन्होंने बच्चे एजेण्टों के सुपुर्द कर दिए। जिन्होंने पांच रुपये 
से लेकर दो रुपये तक उन्हें वेच डाला । अब उन्होंने अपना लूट का माल भी 
इन एजेण्टों द्वारा वेच डाला। बड़े-बड़े लखपति साहुकार-व्यापारी बड़-बड़े शहरों 
में उन दिनों केवल ठगों ही के माल की खरीद-फरोख्त का धन्धा करते थे। 
भब वे अगले शिकार की तलाश में कूच करने ही वाले थे कि उनपर गाज टूट 
पड़ी । वह वालक छिपता हुआ थाने में जा पहुंचा । थानेदारसब हाल सुनकर 
उसे जिले के हाकिम के पास ले गया। इस समय कम्पनी सरकार की ओर से 
कर्नेल स्लीमेंन की अध्यक्षता में ठगों का उन्मूलन करने को एक कमीशन बैठा 
था । स्लीमेन देवयोग से यहीं दौरा कर रहे थे । जिले का हाकिम बालक को 
उनके पास ले गया । कर्नल स्लीमन ने सब बातें सुनकर सेना और पुलिस 
को सहायता से सब ठगों ओर उनके एजेण्टों को धर पकड़ा तमाम माल भौर 

लाशें बरामद की गईं और सबका चालान नागपुर की बड़ी अदालत में किया 
गया । अदालत में ठगों ने बड़े रोमांचकारी बयान दिए । 

एक ने कहा, मैं जात का व्राह्मण हूं। अवध का एक माफीदार था। 
मेरी अमींत-जायदाद कम्पनी सरकार ने छीन ली। लग़ान-वसूली के लिए 
मेरे दोनों बेटों को जेल में ठूंस दिया। कम्पनी के सिपाहियों के अत्याचार 
से वचने और अपनी इज्जत बचाने के लिए मेरी दोनों पुत्रवधुएं कुएं में डूब- 
कर मर गईं । मेरे बेटों का पता नहीं कहां हैं, मरे हैं या जीते हैं । पहले मैं 
ज्योतिष का काम करता था। यजमानो वृत्ति थी । वह सब छोड़ मैंने ठगी का 
पेशा अख्तियार किया। बुलन्दशहर, मेरठ, अलीगढ़ के आस-पास मैंने पचासों 
आदमियों का खून किया । अब मुझे किसीको फांसी लगाकर मारने में कोई 
झिझक नहीं होती । यह हमारा पेशा है । देवी भवानी की आज्ञा से मैंने यह 
पेशा ग्रहण किया था। 

दूसरे ठग ने वयान दिया, पहले मैं लड़के-लड़कियों को उड़ाकर बेचने 
का धन्धा करता था । अब 'भटोट' का काम करता हूं । यह काम करते मुझे 
बीस वरस हो गए । जयपुर, जोधपुर, आबू में मेरा दल काम करता था। इस 
बार हैदरावाद से आ रहा था। मेरे दल में बीस आदमी हैं, जिनमें मेरी पत्नी 
दो पुत्र और उनकी पुत्रवधू भी हैं । हम मंनपुरी के ठाकुर हैं। हमारी जमींन 
कम्पनी सरकार ने कुक कर ली । लाचार हमें यह काम करना पड़ा । 

तीसरे ने कहा--महाराज, मैं दीनाजपुर जिले का जुलाहा हूं । रेशम का 
बहां हमारा बहुत कारोबार था, कम्पनी के गुमाशतों के अत्याचार से वह सब 
चौपट हों गया । एक दिन कचहरी में ले जाकर मेरे बाप को दादनी लेने से 
मना करने पर इतना पीटा कि वह मर गया । मुझे ओर मेरे तीन भाइयों को 
कलकत्ता की जेल में ठूंस दिया गया। मेरा एक भाई बीमार था, वह बिना 
दवा-पानी जेल ही में मर गया। दूसरे ने दुःख से बेहाल होकर आत्मघात कर 
लिया | मैं किसी तरह भाग निकला | घर जाकर देखा तो ज्ञात हुआ कि मेरी 
स्त्री को कम्पनी के आदमी उठा ले गए। मेरी वृद्धा माता और बहुन पोखर 
में डब मरीं। जंगलों में मैं छिपता-भागता फिरता था कि ठगों से मुलाकात 
हुई। तव से मैंने यही पेशा स्वीकार कर लिया । अव मैं कब्र खोदने का काम 


करता हूं । 


(७-0, Panini Kanya Maha Vidyalaya Collection. An eGangotri Initiative 


292 सोना और खून 


चौथे ने कहा--मैं रुहेला पठात हूं । अमरोहा में मेरे दादा की बहुत बड़ी 
ज़मींदारी थी । कम्पनी बहादुर ने जब रुहेलों को जलावतन किया तब मेरे 
दादा भी वहां से निकल आए। दिल्ली में आकर उन्होंने बिसाती की दूकान 
कर ली । पर वह भी कुछ चली नहीं। मेरी बचपन में कोई तालीम नहीं हुई । 
मेरा बाप एक कत्ल के मामले में फंस गया और उसे फांसी हुई । मैं घर से 
भागकर ठगों की जमात में मिल गया। मैं भटोट का काम करता हूं। मेरी 
गिरफ्त में आकर सांड के बराबर की ताकतवाला आदमी भी एक झटके में 
आंख उलट देता है । अपने दलका मैं सरदार हूं । एक शिकार की जवान लड़की 
मेरे हाथ आ लगी थी, उससे मैंने निकाह पढ़ा लिया । अब उससे मेरे दो 
बच्चे हैं बीवी-बच्चों को भी मैंने यही काम सिखाया है और मेरा अपना दल 
है, जिसमें बीस-पच्चीस आदमी हैं । मैं सबका सरदार हूं। 

इसी प्रकार और भी बहुत-से बयान हुए । पर इन पुरानी बातों से यहां 
कुछ लाभ न हुआ । सभी को फांसी पर लटका दिया गया । 


I3 


मेरठ नगर की बस्ती से एक मील दूर चण्डी का मन्दिर है । उन दिनों 
मेरठ और आस-पास के देहातों में चण्डीदेवी की बड़ी मान्यता थी। लोग कहते 
थे माता चण्डिका ने महिषासुर का वघं करके यहीं बिश्राम किया था । चण्डी- 
देवी की पूजा के लिए नगर और समीपवर्ती ग्रामों से निरन्तर अनगिनत 
श्रद्धालु स्त्री-पुरुष आते ही रहते थे। होलिका-दहन की समाप्ति पर मन्दिर . 
में एक मेला लगता था । उस दिन आस-पास के देहातों से बहुत स्त्री-पुरुष 
बहलों में, गाड़ियों में, रथों-फीनसों में आते थे । मन्दिर के बाहरवाले मदान 
में दूर तक इन यात्रियों के डरे-तम्बू लग जाते थे । रात्रि को ये यात्री विश्राम 
करते, चण्डी की पूजा करते ओर सुबह बसौड़ा खाकर अपने-अपने घर 
लौटते थे । 

मुहम्मदशाह बादशाह के ज़माने में यहां मियां का मजार बन गया । 
मियां पहुंचे हुए औलिया थे । बादशाह उन्हें बहुत मानते थे। जब-तब मियां 

के नियाज़ हासिल करने को आते थे। तब बादशाह के साथ काफी हजूम 
इकट्ठा हो जाता था और वह धूम-धड़क्क़ा एक मेले का ही रूप धारण कर 
लेता | मियां के मर जाने पर जब उनका मज़ार बता, भौर खुद बादशाह 
सलामत उसकी जियारत को तशरीफ लाए तो वह मुसलमानों का एक पवित्र 
स्थल वन गया । वादशाह ने उसपर कुछ गांव 'जागीर लगा दिए थे । इससे 
दो-चार, दप्त-पांच मुजाविर वहां बने ही रहते थे भौर कोई न कोई फकीर, 
दरवेश भी वहां आते रहते थे । धीरे-धीरे यह मज़ार भी बहुत प्रसिद्ध हो 
गया और लोग दूर-दूर से मन्ततें मनाने वहां आने लगे। हिन्दू श्रद्धालु तो 
होते ही हैं । उन दिनों हिन्दू-मुसलमान धर्म-सामंजस्य की भावना वहुत बढ़ 
गई थी । अतः होली के वाद चण्डी का जब मेला लगता तो हिन्दू चण्डी-पूजा 
के साथ ही मियां के मजार पर भी शिरनी चढ़ाते। मुसलमान यहां उसे करते, 
और धीरे-धीरे अब यह नौचन्दी का मेला हिन्दू-मुसलमानों का संयुक्त मेला 
बन गया था । आस-पास के दूकानदार यहां आकर वाज्ार लगाते। हल- 
वाइयों और नानवाइयों की दूकानें सजतीं। खजले और तंदूरी रोटियां पकतीं। 
पंचमेल मिठाइयां दवादव बिकतीं । गाना-वजाना, रोशनी, हंसी-मज्जाक की 
अच्छी धूम रहती थी । 

मालती ने जिद पकड़ी कि हम तो नीचन्दी देखेंगे। मीर साहव का पल्ला 
पकड़कर वह मचल गई । मीर साहब ने दिलासा दिया और मालिक का रुख 
देखकर सांबलमिह से स्वीकृति ले ली। सांवलसिह ने मीर साहब को चेता दिया 
था कि फिज़ा अच्छी नहीं हैं। ज़रा होशियार रहना और जल्दी लोटना। साथ 
में आदमी काफी ले लेना। मीर साहब ने उन्हें हर तरह इत्मीनान दिला 
दिया । मंगल को रंग खिला और सनीचर को मुक्तेसर से मालती की सवारी 
चली। मीर साहव ऊंची रास के कीमती घोड़े पर सवार । मालती और 
एक खवास रथ पर। रथ पर गंगा-जमती काम, ऊपर सुखं बनात मढ़ी हुई, 
जिसपर सुनहरी कारचोबी। तीन कलश सोने के सूरज की धूप में चमकते 
हुए । नागौरी बेलों की जोड़ी, जिनके सींग चांदी से मढ़े हुए; हाथी के-से वच्चे, 
जिनपर जदं छींट की झूल। भीतर हरी बनात का बनाव। नये-पद, दरी, 
कालीन, चांदनी और मसनद। चांदी की सुराही ठण्डे जल से भरी हुई, 
उसपर चांदी का आबखोरा भंधा ढका हुआ । जालीकट चांदी का पानदान 

--वारिन गोद में रखे हुए। देसावरी पान गिलौरों में भरे हुए, गुलाव केवड़े 
में बसा हुआ कत्था, दही के तोर में छना हुआ चूना । कतरी हुईं डलियां, 
इलायची सफेद, लखनऊ का मुश्की ज्ञरदा, मुश्क की खुशबू से मृअत्तर पान- 
दान में हाज़िर। 

मालती कारचोवी का तुलवां जोड़ा पहने, काही करेब का दुपट्टा लापर- 
वाही से कन्धों पर डाले, बनात टंकी हुई जदं गिरंट की इज़ार पहने, कीमती 
ज़ेवरों से सर से पांव तक लदी, पर्दे के झरोखों से झांकती हुई निह।यत 
खुश। 

रथ के साथ चार लठेत, जिनका गज़-भर चौड़ा सीना, तनजेब का ढीला 
कुर्ता, सिर पर भारी अम्मामा, कन्धे पर वड़ा-सा लठ, मरोड़ी हुई मूंछें। 
उनके पीछे चार पासी--सुकियां लिए हुए, मरने-मारने को मृस्तैद । पीछे 
छकड़ा राशन, छोलदारी और दूसरे सामानों से भरा हुआ। उसपर महरी, 
नाइन, महाराजिन, धचकोले खाती हुई। छकड़े के संग दो महरे, एक नाई । 
खाने-पीने का सामान बहुंगी पर--शकरपारे, नमकपारे, गिदोड़े, पूरियां, 
खस्ता,तरकार्‍रियां, भचार, चटनी, मुरव्वा, दही । 

हवा तेज़ थी। अभी पहर रात बाकी थी, कि सवारियां मुक्तेसर से रवाना 
हो गई थीं, जिससे दिन रहते मेरठ पहुंच जाएं । मंजिल पूरी थी । अभी रात 
का अंधेरा था, इसलिए एक मशालची और दो हथियारबन्द सिपाही सवारी 
के साथ चले थे। दिन कौ निकासी पर वे लौट गए। मीर साहब के हाथ में 
बन्दूक और कंधे पर बारूद का पलीता लटक रहा था। कमरफैट में कटार 
ओर पेटी में तलवार। गर्जे, हर तरह लैस और चाकचौबन्द । सुरज की 
धूप चढ़ गई। मीर साहब घोड़ी बढ़ाकर रथ के निकट ले गए। उन्होंने 
पुछा 

'बेटी मालती क्या आराम में है ?' 

मालती ने पर्दे से झांककर कहा, 'नहीं दद्दा, के बजे होंगे? धप तो खब 
फल गई है । बड़ा अच्छा मदान है। हम ज़रा इधर का पर्दा उठा लें rs 

क्या हज है । लेकिन हवा तेज़ और ठण्डी है ।' 

'मेरा तो पढ में दम घुट गया, धूप तो खुल गई है।' 

‘खुला मेदान है, जंगल का रास्ता, लेकिन डर कुछ नहीं है । घड़ी-दो 

के असे में तालाब पर पहुंचेंगे । बड़ी अच्छी जगह है। सिवाला भी है। बस्ती 
का किनारा है। वहीं सवारी रोककर जरा हाथ-मुंह धोकर कलेवा कर 
लेना । लेकिन पान हो तो हमें दो ।' 

वारिन ने पानदान से दो बीड़ा पान उठाकर मीर साहब को दिए । 
मालती ने पूछा, 'छकड़ा भौर बहुंगी कहां हैं ?' 

“सव साथ हैं, फिक्र न करो।' मीर साहव आगे बढ़ गए । 

मालती ने एक ओर का पर्दा उठा दिया ओर दूर-दूर तक हरे-हरे खेतों 
का मज़ा लेने लगी। कहीं किसान पानी दे रहे थे, कहीं हल-बेल ले खेत जोत 
रहे थे। कहीं किसानों की स्त्रियां घाघरे ऊपर को उठाए खेतों में पानी दे 
रही थीं। 

एकाएक एक आदमी गोरा-चिट्टा फिरंगियों जैसे कपड़े पहने कंधे पर 
- बंदूक रखे अकस्मात ही उधर आ निकला। क्षण-भर उसकी मालती से आंखें 
चार हुई और मालती ने बिजली की तेज़ी से पर्दा गिरा दिया | वह पीपल के 
पत्ते की तरह कांपने लगी | उसने वारिन का हाथ पकड़कर कहा, 'कौन था 
यह हुश ? 

'मुआ दाढ़ीजार, नज़र तो देखो उसकी, जैसे खा ही जाएगा । मुंह झोंसो 
उसका ।' 
इसी बीच मीर साहब ने करारे स्वर में पुकारकर कहा, 'कौन है सवा- 
रियों के पास ?' ओर दूसरे क्षण घोड़ा दोड़ाते वे आ पहुंचे । भागन्तुक से 
बातचीत होने लगी। आगन्तुक ने कहा 

'कहां की सवारियां हैं ?' 

गढ़ मुक्तेसर की । आप कोन हैं ? 

“मैं बिलासपुर का सिकन्दर साहब हूं । इधर शिकार के लिए निकला 
था कि सवारियों पर नज़र पड़ी । अच्छा, तो चौधरी सांवर्लापह की सवा- 
रियां हैं ?' 

'जीहां।' 

“सवारियां कहां जा रही हैं ?' 

“हम नौचन्दी के मेले में जा रहे हैं।' 

भीर साहव ने ज़रा सख्ती से कहा । जानते थे कि सिकन्दर साहब 

हमारा दुश्मन है । उन्होंने कहा, 'यह मुनासिव न था कि आप अकेले ज़तानी 
सवारियों के पास चले आए। व हू-वेटियां तो आपकी भी हैं !' 

“मुझे बहुत अफसोस है मीर साहब !' इतना कहकर मुस्कराता हुआ 
सिकन्दर साहब लम्बे डग भरता हुआ चला गया। 

मीर साहब ने सवारियां आगे बढ़ाने का हुक्म दिया । 

मालती ने कांपती आवाज़ से कहा, “रघुवर, तेज़ चलो ।' 

रथवान ने बेलों को सनकारा । नागौरी बैल पूंछ उठाकर दौड़ चले । 


(4 


थोड़ी ही देर में सवारी तालाब के किनारे पहुंच गई । बड़ा ही 
मनोरम स्थान था। बहुत बड़ा तालाब था। उसमें बड़े-बड़े लाल कमल खिले 
थे। भांति-भांति के पक्षी चहक रहे थे तालाब चारों ओर से वृक्ष के झुर- 
मुट से ढका हुआ था। छाया इतनी घनी थी कि धूप भी नहीं छनती थी | 
सवारियां उतरीं, जाजम बिछ गई। खाने की बहुंगी जाजम के पास लगा दी 
गई | मालती वारिन को लेकर तालाब पर हाथ-मुंह धोने गई । 

पर मीर साहब के मन में चोर बैठ गया था। राह में इस प्रकार 
अप्रत्याशित ढंग पर अपने चिरशत्रु सिकन्दर साहब को देखकर मीर साहब 
अस्थिर हो गए। साथ में सुरक्षा का पुरा बन्दोबस्त था। चार लठैत, चार 
पासी हर तरह मुस्तैद साथ थे । उनके पास भी दुनाली बन्दूक और तमंचा 
चा। रभुबर रथवान भी पहलवान था । फिर भी मीर साहब का मन चंचल 
हो गया। उन्हें खयाल ही न रहा था कि यहां पिलखुआ में सिकन्दर साहब 
की नील की कोठी है । वह कोठी यहां से कोई दो कोस के अन्तर पर ही थी। 
उन्होंने एक बार नज़र उठाकर चारों भोर को देखा । पास कोई बस्ती न 
थी । खेतों में ज़रूर किसान स्त्री-पुरुष काम कर रहे थे । 

वे नहीं चाहते थे कि सवारियां डर जाएं । उन्होंने सिर्फ रघुबर से बात 
की । उन्होंने कहा-- 

"रघुबर, यहां से जल्द ही टरक चलना ठीक होगा। दुश्मन का इलाका है।' 

'तो हुजूर, फिक्र क्या है। किसकी मां ने धोंसा खाया है कि नज़र 
उठाए ! खातिर जमा रखिए।' 

“यह तो ठीक है, पर ज़नानी सवारी का साथ है। सिकन्दर साहब 
अच्छा आदमी नहीं है। फिर वह हमारा दुश्मन है। यह उसीका इलाका है। 
यहां से हम उसे खदेड़ चुके थे। आशा न थी कि वह यहां मिलेगा। अब 
उसका यहां होना खतरे से खाली नहीं है। मुझे इस बात का खयाल ही न 
रहा कि उसीका इलाका है, वरना यहां ठहरते ही नहीं । 

“तो हुजूर, हम भी कोई नमं निवाले नहीं हैं । एक-एक को ढेर कर 
देंगे। फिर बिटिया रानी खा-पीकर निपटें कि चलें।' 

'बस, जल्दी ही चल दो।' 

इतने में मालती भी आ गई । मन में वह भी डर रही थी। उसने कहा, 
“दहा, यहां से चल ही दो ।' 

“बस, तुम लोग खा-पीकरनिपटलो कि चलें ।जल्दी पहुंचना भी ज़रूरी है ।' 

जल्दी-जल्दी खा-पीकर सवारियां अभी चली ही थीं कि दस-वारह्‌ 
लठँतों ने उन्हें घेर लिया। एक फिरंगी घोड़े पर आगे था, उसका नाम ग्रे 
साहब था । उसने कड़ककर कहा, 'मोड़ो रथ |’ 

उसका यह कहना था कि मीर साहब ने गोली दाग दी । गोली ग्रे के 
घोड़े को लगी । घोड़ा उछला ओर उन्हें लेकर गिर पड़ा: मीर साहब ने अपते 
लठियलों को ललकारा । अब दोनों तरफ से लाठियां खिच गईं । पटापट 
लाठियां बरसने लगीं। मीर साहव शेर को तरह दहाइने लगे । घोड़े से 
गिरने पर ग्रे के बायें हाथ की हड्डी टूट गई । पर उसने पड़े ही पड़े मीर 
साहब पर पिस्तौल चलाई, गोली मीर साहब की पसलियों में घुस गई ओर, 
वे चक्कर खाकर धरती में गिर गए । 

मीर साहब के गिरते ही लठेतों की हिम्मत टूट गई। पर वे लाठियां 
खटाखट चला रहे ये। इसी समय एक पासी वाये हाथ में ढाल भोर दाहिने में 
बर्छा लिए लठियलों के गिरोह से आगे बढ़कर पैंतरा बदलने लगा। यह एक 
लम्बा-पतला छरहरेबदन का कम उम्र का नौजवान था | क्षण भर बाद वह 
जोश में आकर उछला और ग्रे साहब के बछे बालों ने उसे बछ पर उठा 
लिया । वह देखते ही देखते अपने ही खून में लथपथ छटपटाने लगा | यह 

भयानक दृश्य देखकर लठत और पासी भाग खड़े हुए। भव केवल अकेला 
रघुबर ही लाठी फेंक रहा था। इतने में एक गोली उसकी जांघ में आ लगी । 

ह हाय कहकर गिर गया । हमलावरों का एक लठेत कूदकर रथ पर चढ़ 
बंठा। उसने बेलों को हांक दिया । जो पासी बछ से घायल हुआ था वह अभी 
मरा न था, पर ग्रे साहब ने आगे बढ़कर उसका सिर काट लिया। अव वह 
उस मिर को और मालती के रथ को लेकर चल दिया | मालती बेहोश थी 
और बेड़िन दहाड़ें मारकर रो रही थी । दिन-दहाड़े यह भयानक मारकाट, 
खून ओर अपहरण की संगीन वारदात हो गई। चारों ओर किसान अपने 
खेतों में काम कर रहे थे; सभी ने देखा, पर किसी ने चूं न की। किसी ने 
मदद करने का खतरा न उठाया । 


IS 


उन दिनों नवाव जहांगीरावाद का बड़ा दबदवा था जहांगीराबाद 
बुलन्दशहर के जिले में अनूपशहर के पास एक कस्बा है। आजकल तो यह्‌ 
वीरान हो चुका है, उन दिनों यहां काफी रौनक रहती थी। गल्ला, रुई, गुड 
की यहां बड़ी भारी मण्डी थी । यहां की सूती कपड़े की छपाई विलायत तक 
मशहूर थी। नवाव जहांगीराबाद पुश्तैनी रईस थे । उनकी बहुत भारी ज़मीं- 
दारी थी | बादशाह से उन्हें सनद प्राप्त थी । वाद में उन्होंने आस-पास के 
कई इलाके कम्पनी की सरकार से खरीद लिए थे। वड़े नवाब मिर्जा अलीबेग 
,अस्सी की उम्र में जब मरे तो उनके साहबज़ादे मिर्जा भख्तरबेग की उम्र 
वीस ही बरस की थी। बड़ी मानता-मनौती मानने पर बड़े नवाब को बुढ़ौती 
में वेटे का मुंह देखना नसीब हुआ था। इसलिए उनकी परवरिश भी लाइ- 
प्यार में हुई थी। उन दिनों जहांगीरावाद की रियासत में. ऐशो-इशरत की 
कमी न थी । सिफं इतना ही नहीं कि छोटे नवाब ऐशो-इशरत की गोद में 
पलकर किसी कदर आवारा हो गए, उनकी तालीम भी बहुत मामूली हुई। 
इन सब्र कारणों से ज्यों ही बड़े नवाब मरे और इन्हें हाथ की छूट हुई तो 
बेहद फिजूलर्खाचयां करने लगे | बदइन्तज्ञामी इतनी बढ़ी कि आमदनी आधी 

भी न रही। 
इनकी ऐयाशी और फिजूलखर्ची बड़े नवाब के ही ज़माने में आरम्भ हो 

गई थी । उन्होंने यह सोचकर कि शादी कर देने से वह खानादारी में फंसकर 
ठीक हो जाएगा, उनकी शादी चौदह साल की उम्र में ही कर दी थी। शुरू- 
शुरू में तो नए मियां-बीवी खूब घुल-मिलकर रहे | बीवी का मिजाज जरा 
तेज़ था । वह भी एक नवाब की बेटी थी। पर मियां की वह बहुत लल्लो- 
चप्पो करती रहती थी | उनकी हर बात का खयाल रखती । कोई उनके 
खिलाफ बोलता तो लड़ पड़ती थी । घर में कोई बड़ी-बूड़ी औरत न थी। 
बड़े नवाब की बीवी मुद्दत हुई मर चुकी थी, इसलिए वह कच्ची ही उम्र में 
आज़ाद तबीयत हो गई थी । परन्तु धीरे-धीरे यह प्रेम का पौधा सूखने लगा 
और छोटे नबाब इधर-उधर फिर दिल का सौदा करने लगे । इससे त्रेगम 
तिनक गई | और फिर आए दिन मान-मनौवल, फसाद-झगड़े उठने लगे। 
इसी बीच बड़े नवाब का इन्तकाल हो गया और छोटे नवाब की पगड़ी 
बंधी । इसके एक साल बाद ही नवाब के लड़का पदा हुआ | लड़का सुन्दर 
और स्वस्थ था। पहला बच्चा था, इसलिए हवेली में वाजे बजने लगे। 
बधाइयां गाई जाने लगीं। तवायफों की महफिल हुई। लेकिन जब दाई ने 
छठ़वीं के दिन लड़के को लाकर नवाब की गोद में डाला और उम्मीद की 
कि कोई भारी इताम मिलेगा, तो नवाब ने बिगड़कर कहा, 'इस लड़के की 
सूरत हमसे नहीं मिलती, चुनांचे यह हमारा लड़का है ही नहीं । 

नवाब साहब की इस बात से तहलका मच गया। हकीकत यह थी कि 
उनके आवारा दोस्तों ने कुछ ऐसी इशा रेबाज़ियां पहले ही से कर रखी थीं, 
जिनसे नवाब का दिल वहम से भर गया था। बह अनपढ़ और वेवकूफ तो 
था ही, लड़के को देखते ही ऐपी बेहुदा बात कह बैठा । 

बेगम ने सुना तो अपना सिर पीट लिया । रो-धोकर उसने सारा घर 
प्रिर पर उठ लिया । इस झगड़े से बेटे के पैदा होने की खुशी में मातम छा 
जलसे मौकूफ कर दिए गए । अब मियां-बीवी दोनों ने 
और उनकी मार्फत दोनों के चाल-चलन की 
लोग झूठी-सच्ची, उल्टी-सीधी बहुत 
और रकमें झांसने लगे। इसी 


गया । सब नाच, रंग, 
दोनों पर जासूस बैठा दिए 
खफिया तहकीकात करने लगे | खुफिया 
सी बातें नवाब और बेगम से आकर जड़ने 


CC-0, Panini Kanya Maha Vidyalaya Collection. An eGangotri Initiative 


300 सोना और खून 


दौरान में बेगम को पता लगा कि नवाब ने तवायफ से आशनाई कर ली है। 
हाल ही में लखनऊ से आई है । उन्हें यह भी पता लगा कि यह आशनाई 
नवाब की बवालेजान बन गई है और नवाब बेहद परेशान है । 

तवायफ का नाम उमरावजान था। वह्‌ बड़ी चुलबुली और बेहद 
सुन्दरी थी । उम्र भी उसकी कम थी, परन्तु उसकी नायिका सात घाटों का 
पानी पी चुकी थी। जहांगीराबाद में आने के वाद उसकी पहल मौजा 
धतौली के ठाकुर मनवीरसिंह से हुई ठाकुर मनवीरशिह एक अधेड़ उम्र के 
बेतुके-से आदमी थे | मगर थे दिलफेंक और पैसेवाले । उन्होंने हज़ार रुपये 
देकर उसकी नथनी उतारी और अब सौ रुपये माहवार देते थे। परन्तु 
नबाव के गुर्गों ने उमरावजान की इस कदर तारीफ की कि नवाब सुलगने 
सगे भौर उन्होंने दो सौ रुपये माहवार पर उसे नौकर रख लिया। इसका 
नतीजा यह्‌ हुआ कि इधर तो नवाब साहब की धतौली के ठाकुरों से ठन गई, 
उधर बेगम ने हवेली सिर पर उठा ली । ठाकुर कभी नवाब के खेत जला 
देते, कभी उनकी तहवील की रकम लूट लेते, कभी उनकी आसामियों की 
पैरवी कर उन्हें परेशान करते । नवाब बेवकूफ और नातजुवेकार था, ठाकुर 
का कुछ भी बिगाड़ न कर पाता था । आए दिन की दुश्मनी से उसके नाकों 
दम हो गया। उधर बेगम से एक दिन उसकी मुह-दर-मुंह्‌ नोंकझोंक हो गई। 
नवाब ने कहा-- 

'वेगम, तुमने यह हक-ताहक का कंसा हंगामा खड़ा कर दिया है? 
बखुदा इससे बाज आओ, वरना हमसे बुरा न होगा ।! 

क्या कर लोगे तुम ?” 

कसम कलामे-पाक की, मैं तुम्हारी खाल खिचवाकर 
दूंगा ।' 

'तो तुफ है तुमपर जो करनी में कसर करो !' 

“नाहक एक खूने-ताहक का अजाब मेरे सिर होगा ।' 

'तुम्हें इसका क्या डर है ! करनी कर गुजरो, ज्यादा से ज्यादा फांसी 
हो जाएगी ।? 

'फांसी क्‍यों हो जाएगी ?' 

“यह कम्पनी बहादुर की अमलदारी है । तुम्हारी खाला का राज नहीं ।' 


भूसा भरवा 

'बखुदा, बड़ी ही मुंहफट हो ।' 

“मगर अस्मतदार हूं ।' 

; ने खुश। अस्मतदार हो तो कहो यह्‌ लौंडा कहां से पेट में डाल 
लाई ।' 

“शरम नहीं आती यह बेहुदा कलाम जुबान पर लाते !' 

“हम तो लाखों में कहेंगे। कुछ डर है ?' 

'नकटा जिए बुरे हवाल, डर काहे का। डर तो उसे हो जिसे अपनी 
इज्जत का कुछ खयाल हो।' 

'हम खानदानी रईस हैं। हमारी इज्जत को तुम क्या जानो !' 

“बड़े इज्जतवाले आए । तभी तो मुई उस वेसवा का थूक चाटते हो ।' 

“तो इससे तुम्हें क्या ! यह हमने कोई नई बात नहीं की। हमारे हम- 
कौम रईस-नवाव सभी कोई रखेल, रंडी रखते हैं। हमने रख लिया तो 
तुम्हारा क्या नुकसान किया ? 

“अच्छा, हमारा कोई नुकसान ही नहीं किया fs 

“हमारा जो फर्ज ब्याहता के साथ करने का है, हम हगिज़ फरामोश 
न करेंगे। और अगर ज्यादा बावेला न मचाकर घर में खामोश बेठोगी तो 
हम तुम्हारी खातिरदारी मिस्ल साबिक बल्कि उससे भी ज़्यादा करेंगे। 
हालांकि तुम इस सलूक के काबिल नहीं ।' 

“क्या कहने हैं ! मियां होश की दवा करो। मेरा जो हक है मुंह पर 
झाड़ू मारकर लूंगी । कोई हंसी-ठट्ठा है ? 

“तुमने जब बेहयाई पर कमर कस ली है तो लाचारी है।' 

'मैं बेहया लोगों के कहने का बुरा नहीं मानती । अब्बाजान को मैंने 
सब हकीकत लिख दी है । वे आया ही चाहते हैं । निबटना उनसे तुम । देखूंगी 
कैसे तीसमारखां हो !' 

'देखूगा उन्हें, कितनी तोपें लेकर आते हैं !' 
यह कहते और गुस्से से कांपते हुए नवाब बाहर चले गए । 

बेटी का खत पाकर नवाब इकरामुल्ला आगबबूला हो गए। वे फौरन 
हाथी पर बँठकर जहांगीराबाद पहुंचे दामाद को बहुत लानत-मलामत दी। 
बेरी से सलाह की और बेटी से एक लाख रुपयों के मेहर का दावा अदालत 
दीवानी में ठुकवा दिया | अदालत से वेगम को डिग्री मिल गई, इसपर 
नवाब ने कलकत्ता के सुप्रीम कोटं में अपील की, पर नीचे का हुक्म वहां भी 
बहाल रहा | परन्तु इस खींचतान में तीन वरस लग गए। इस वीच नवाव 
और वेगम में फुलझड़ियां खूब छुटीं। बेगम को तंग करने के नवाब और 
उनके बेफिकरे दोस्तों ने नये-नये नुस्खे ईजाद किए | अव वेगम अलहदा 
मकान में जहांगीराबाद में ही रहती थीं। नवाब ने उनके पीछे गुण्डे लगा 
दिए, जो उनकी हवेली के नीचे खड़े होकर अश्लील गज्ञलें गाते मौर दूसरे 
प्रकार की बेजा हरकतें करते । कभी नंगी और फॉस तस्वीरें उनके दरवाज़ों 
पर चिपका देते। कभी डाक से बैरंग लिफाफे में गालियां, गजलें, गंदी 
तस्वीर भेजते । वेगम उन्हें ज़रूरी अदालती कागजात समझकर महसूल देकर 
ले लेती, ऑर खोलने पर ये सब चीजें पाती। रात को उसके मकान पर 
इंट-पत्थर वरसते। आखिर तंग आकर वेगम ने थानेदार की शरण ली । तब 
तक कांस्टेबल पुलिस का इन्तज़ाम नहीं हुआ था, बरऊन्दाजी पुलिस थी । 
सिपाही को पांच रुपये और थानेदार को वीस रुपये तनख्वाह मिलती थी । 
थानेदार ने वेगम से सब हाल सुनकर उनकी हिफाजत का जिम्मा लिया 
भौर एक वरकन्दाज़ उप्तकी हवेली पर पहरे के लिए विठा दिया । बेगम उसे 
सुबह-शाम खाना खिलाती और पांच रुपये माहवार नकद देती थी । यह 
सिलसिला कई महीने तक चलता रहा | पर कोई चोर नहीं पकड़ा गया । 
ढेलेवाजी ओर छेड़खानी उसी तरह चलती रही। असल बात यह थी कि 
बरकन्दाज़ अफीमची था। वह शाम को ही अफीम का गोला गटककर पीनक 
में अंटागफील हो जाता था। फिर भला उसे दीनो-दुनिया की क्या खबर 
रह सकती थी ! 

आखिर थानेदार पर वेगम का तकाज़ा हुआ कि हम खरच भी करते हैं 
मगर हमारा काम कुछ नहीं होता । थानेदार ने वरकन्दाज को हुक्म दिया 


(७-0, Panini Kanya Maha Vidyalaya Collection. An eGangotri Initiative 


सोना और खून 303 


क्रि यदि आज ही मुलजिम न पकड़ा गया तो उसकी खैर नहीं है। अव आप 
कहिए कि जब तीन महीने तक मुलजिम नहीं पकड़ा जा सकता तो भलो 
एक दिन में कंसे पकड़ा जा सकता है। मगर थानेदार साहब का हुक्म भी 
बजा लाना ज़रूरी था। फिर बेगम ने भी गुनहगार के पकड़े जाते पर इनाम 
देने का वांदा किया था, बस किसी आसामी की खोज में उसने चक्कर 
लगाना शुरू किया । इतने ही में उसने एक आदमी को शराब के नशे में धृत 
कलवार की दूकान से आते हुए देखा और झट उसे ले जाकर थानेदार के 
हवाले कर दिया, और एक गहरा सलाम झुकाया । थानेदार ने वेगम को 
इत्तला दी कि एक आदमी ढेला फेंकता हुआ पकड़ा गया है, उसे छोड़ देने के 
लिए नवाब मुझे पचास रुपये घूंस दे रहे थे, परन्तु मैं इस मर्दूद मूजी को 
हागिज्ञ बिना सज़ा दिलाए नहीं छोड़ गा, जिसने वेगम साहिबा को तंग करते 
की हिमाकत की है। 

वेगम ने पचास रुपये बांदी के हाथों थानेदार के पास भिजवा दिए 
और कहा--उसे पूरी सञ्चा दिलवा ओगे तो और इनाम दूंगी । जंट साहब की 
कचहरी में उसपर इस आशय का मुकदमा चला दिया कि दो अंग्रेज लड़के 
एक खुली बग्घी में सवार चले जाते थे, यह शराबी नशे में धुत गली से खोफ- 
नाक तरीके से चीखता-चिल्‍्लाता निकल पड़ा, जिससे बग्धी के टट्ट, ऐसे 
भड़के कि बड़ी मुश्किल से वरकंदाज़ ने रोके जो मौके पर हाजिर था । अगर 
वह बरकंदाञ्ञ अपनी जान पर खेलकर उन्हें न रोक लेता तो बेशक दोतों 
लड़कों की जान जाने में ज़रा भी शक न था। लिहाजा फिदवी उम्मीदवार 
है कि इस शराबी को सख्त सजा हुजूरे बाला से फर्माई जाए। अभियुक्त ने 
जंट साहब के सामने शराब पीने का इकबाल किया और कहा कि उस वक्‍त 
मुझे तन-बदन की खबर न थी । इसपर जंट साहब ने उसपर पच्चीस रुपया 
जर्माना कर दिया। 
ˆ इस खुशखबरी को थानेदार ने ब्रेगम के पास स्वयं हाजिर होकर इस 
तरह पहुंचाया था कि हाकिम उस कम्वख्त गुनहगार को जेल या कालेपानी 
भेजना चाहता था, मगर आपके हमसायों ने आपकी ओर से गवाही देने से 
इन्क्रार कर दिया । उधर दुश्मनों ने बहुत जोर बांधा, लाट साहब तक 
सिफारिश पहुंचाई । अब मैं क्या कर सकता था ! हकीकत यह्‌ है कि पुलिस 

के अलावा हर शख्स आपका दुश्मन है। सिर्फ पुलिस आपकी दोस्त है। वेगम 
ने खुश होकर थानेदार को और पचास रुपये नज़राने के दिए और दस रुपये 
बरकंदाज़ को इनाम | 

इन सव झगड़े-टंटों में नवाब का भी बहुत रुपया खर्च हुआ | फिर 
उमरावजान ने भी उन्हें अच्छी तरह निचोड़ा । उनके लफंगे यार-दोस्तों के 
खर्च भी कम न थे। रियासत का प्रबन्ध कुछ था ही नहीं। नतीजा यह 
निकला कि उनका हाथ तंग होने लगा और उन्होंने कर्जा लेना शुरू कर 
दिया | कजे की भी यह हालत थी कि पांच लेते थे और पचास लिख देते थे। 
उधर बेगम ने डिग्री को जारी कराया । नवाव साहब पर तवाही आ गई। 
यार-दोस्त बहुत थे, मगर कोई धेला खर्च करने को राजी न था | अब नवाब 
साहब ने एक और हंगामा शुरू किया । उन्होंने यह शोर मचाया कि अदालत 
को मेहर दिलाने के मुकदमों में ज़मीन-जायदाद कुकं करने का मजाज नहीं 
है। लेकिन यह सिं ज़बानी जमा-खर्च था । एक दिन शाम को नवाब ने 
बहुत-से मुसलमानों ओर उल्माओं को अपने मकान पर इकट्ठा किया और 
उनसे शरई फतवा मांगा | थानेदार को भी मौका मिल गया | वे दलवल 
सहित उनपर आ टूटे और कहा--रात के वक्त ऐसा जमावड़ा कतई कानून 
के खिलाफ है। हम आप सवका चालान साहब कलक्टर के इजलास में करेंगे। 
इतना कहकर उन्होंने ललकारकर कहा--तुम लोगों में से एक आदमी भी 
यहां से टरके नहीं । और उसने उनके नाम की फेहरिस्त बनानी आरम्भ कर 
दी। वे लोग डर गए मौर अपने नाम फहरिस्त में दज न करने को आरजू- 
मिन्तत करने लगे। जिसने थानेदार की मुट्ठी गर्म की वह खिसका दिया 
गया। आखिर नवाब ने सौ रुपये देकर थानेदार की बला को टाला। उन 
दिनों थानेदारों की थानेदारी ऐसे ही चलती थी । 

अव नवाब के यहां कोई फटकता भी न था। बेगम ने डिग्री में पुरा 


इलाका ककं करा लिया और बेचारे नवाब अपने एक चाचाज़ाद भाई के यहां 
जाकर रोटियां तोड़ने लगे। 


सो-]9 

मुजफ्फरनगर के नवाब इकरामुल्लाखां का नाम सुनकर उन दिनों 
अच्छे-अच्छों की पिडली कांप जाती थी । नवाब की उम्र अब साठ को पार 
कर गई थी, पर उनके दभखम अभी वसे ही वने थे। वे बड़े डीलडौल के 
आदषी थे । रियासत-भर में उनकी सवारी के लायक कोई घोड़ा न था । इस- 
लिए वे हाथी पर ही सवार होते थे । उनका चेहरा भी भयानक था और 
आंखें हमेशा सुखं रहती थीं । तन्दुरुस्ती निहायत अच्छी थी । जात के पठान 
रुहेले थे। हेस्टिग्ज के जमाने में जब रुहेलों पर तवाही आई तो इनकी सारी 
जागीर चौपट हो गई | अब यहां मुजफ्फरनगर में इनकी छोटी-सी जमींदारी 
थी । मगर रुआव उनका दूर-दूर तक था । हकीकत तो यह थी कि वे अब 
डाके का धन्धा करते थे । सैकड़ों डाक अलग-अलग गिरोहों में दूर-दूर तक 
डाके डालते और माल उनके कदमों परः ला डालते थे । वह जमाना ही ऐसा 
था, “जिसकी लाठी उसकी भैंस' वाली कहावत थी। यही नवाब बेगम के 
अब्बा थे । 

नवाब अपनी कचहरी में बैठे थे । मुसाहिब लोग भी साथ थे | नवाब 
मोढ़े पर बैठे हुक्का गुड़गुड़ा रहे थे। एक शागिदं ने आगे बढ़कर कहा 
“सरकार, सुरंग घोड़ी है बहुत नफीस। इस गिदंनवा में वसी घोड़ी न 
होगी। 

'कहां है 

हुजूर, एक लौंडा उसपर सवार है । वह सहारनपुर जा रहा है । 

'है कौन वह ?' 

“हृ तो मालूम नहीं, सरकार, उसके साथ सिर्फ दो प्यादे हैं। बस 
इत्तला देने को दोड़ा आ रहा हू । 

नवाब एकदम गुस्से में गरज उठे । उन्होंने कहा, 'तो बदबख्त, तू सिर्फ 
हमें इत्तला देने ही को आया है और घोड़ी अभी तक गर के ही ताबे में है ?' 

हुजूर । 

नवाब फिर गरजे । उन्होंने कहा, 'हुजूर के बच्चे, आधे घण्टे में घोड़ी 
हमारे हुजूर में हाजिर ला। 

शागिदं सलामें झुकाता हुआ चला गया और आधे घण्टे के अन्दर ही 
घोड़ी नवाब साहब के अहाते में आ गई। 

घोड़ी को देखकर नवाब साहब खुश हो गए। यह उनका शौक था, 
घोड़ा, घोड़ी, वेल, रथ या कोई भी चीज़, जो उम्दा से उम्दा हो, जहां नज़र 
पड़े नवाब की होनी ही चाहिए। नवाब के आदमी जो शागिदं कहाते थे 
ओर पेशा डकेती करते थे, नवाब की यह तबीयत पहचानते थे । बस, जहां 
कोई उम्दा चीज़ नज़र आई कि वह नवाब की होकर रही । किसकी मजाल 
थी कि उनके इस शोक में हारिज हो ! 

घोड़ी अभी दाना-पानी खा ही रही थी कि उसका मालिक वहं लड़का 
भी नवाब की ड्योढ़ी पर आ हाजिर हुआ । उम्र उसकी कोई अठारह साल 
को होगी । सुन्दर ओर छरछरा बदन । इत्तला पाकर नवाब ने उसे बुलाया। 
उसने आकर नवाब को सलाम झुकायः। 

नवाब ने कहा, 'कोन हो साहबज्ादे ?' 

'क्या हुजूर ने पहचाना नहीं ? 

“अफसोस साहबजादे, लेकिन आंखें बहुत कमज़ोर हो गई हैं। ठीक 
तौर पर देख नहीं पाता। याद नहीं आता कि कहां देखा है तुमको ? 

"हुजूर ने जन्नतनशीन नवाब मुज़पफरवेग का नाम सुना होगा ?' 

क्या नवाब बल्लभगढ़ ? हो-हो, अमा वे तो मेरे मुरव्वी थे। वाह, 
बया फरिश्ता आदमी थे ! मगर हाय-हाय, क्या बेरहम मौत पाई । अल्ला- 
अल्ला ।' 

नवाब ने कान पकड़कर अपने मुंह पर दो तमाचे जड़े । फिर एक गहरी 
सांस लेकर बोले, “नवाब मुजफफरबेग, हां तो फिर ?' 

मैं हुजूर, उनका नवासा हूं। मेरा नाम यूषुफ है।' 

'अरे वाह साहबजादे, इतनी देर से क्यों नहीं कहा ! मैं भी क॑सा अहमक 
हूं, तुम्हें इतनी देर खड़ा रखा। अल्ला-अल्ला।' उन्होंने फिर कान पकड़े 
आर फिर दो तमाचे मुंह पर जड़े। फिर मोढ़े से उठकर युवक को अंक में 
भर लिया। 

'वेठो, बेठो साहबजादे, देखकर थांखें ठण्डी हो गई । वाह, वही खस- 
लत पाई है । खुदा ने चाहा तो तुम नवाब साहब का नाम रोशन कर लोगे ।” 

इसके वाद उन्होंने पुकारकर कहा, 'कोई है, साहवज़ादे के लिए नाश्ता 
लाओ ।' 

युवक ने कहा, 'एक अजं करने को हाजिर हुआ था ।' 

'देखो साहवजादे, धांधली की सनद नहीं । पहले नाश्ता करो, फिर 
इत्मीनान से वाते होंगी ।' 

खिदमतगार एक गिलास दूध और परांठे दे गया । नौजवान ने नाश्ता 
किया। नवाव ने हुक्के पर नई चिलम चढ़ाकर कश लिया। फिर बोले, 
“क्या करते हो साहवजादे ?' 

'हुजूर, फिरंगियों के स्कूल में पढ़ रहा हूं।' 

“अच्छा करते हो। भई सच तो यह है कि ये अंग्रेज हैं गोलिया, देख 
लेना कुछ दिनों में हिन्दुस्तान की काया पलट कर देंगे। खेर अब कहो, कया 
काम है ?' 

'हुजूर, मैं सहारनपुर जा रहा था कि बदमाशों ने मेरा पीछा किया 
भौर मेरी घोड़ी छीन ली। मेरे आदमियों को भी जख्मी कर दिया ।' 

'अरे, कव, कब ? बड़ी खराब वात है।' 

“हुजूर, बस कोई एक घण्टा हुआ । मैंने सोचा, आप ही के हुजूर में अजं 
करूँ | अव और कहां फरियाद करता ?' 

“अच्छा किया साहवजादे, तुम मेरे पास चले आए । आजकल शरीफों 
का राहवाट में निकलमा ही मुश्किल है। घोड़ी कंसी थी ?' 

“सुरंग थी हुजूर ।' 

नवाब ने आवाज़ दी, 'कोई है ?' 

वही शागिर्द आ हाजिर हुआ। लड़के ने डाकू को पहचान लिया। 
उसने आती वार घोड़ी को बंधे दाना खाते देब भी लिया था। पर उसने 
ऐसा भाव बनाया कि ज॑से न वह घोड़ी को पहचानता है, न डाकू को। 

नवाब ने शागिदं से कहा, “सुता तुमने, साहबज़ादे का किस्सा ?' 

'क्या हुआ सरकार ?' 

'हुआ क्या ? दित-दहाड़े डाका पड़ गया । मियां को अकेला जानकर 
बदमाश घोड़ी लेकर यह जा, वह जा।' 

“बड़ी खराब बात है हुजूर 

(७-0, Panini Kanya Maha Vidyalaya Collection. An eGangotri Initiative 


308 सोना और खून 


'खराब ? मैं कहता हूं जब तक दो-चार को गोली से न उड़ाया 
जाएगा, ये वारदातें बन्द नहीं होंगी । और फिर मेरे ही हल्के में ! कितनी 
बदनामी भौर शमं की वात, तौबा-तौबा ।' उन्होंने फिर दोनों कान पकड़कर 
गालों पर तमाचे जड़ दिए । 

शागिद सिर झुकाए खड़ा रहा । 

नवाब ने कहा, 'खड़े-खड़े क्या देखते हो, घोड़ी का पता लगाओ ।' 

'हुजूर see! 

'बस-बस, मैं एक लफ्ज़ नहीं सुनना चाहता । चाहे आसमान में उड़ 
जाओ, या धरती फोड़कर उसमें घुस जाओ। घोड़ी मिलनी ही चाहिए। 
जाओ ।' इतना कहकर नवाव साहब ने यूसुफ मियां से कहा--'तव 
तक साहवज़ादे तुम आराम करो | घोड़ी मिल जाएगी । खातिर जमा 
रखो ।' 

'हुजूर का इकवाल ही ऐसा है ।' 

नवाव साहव ने मियां यूसुफ के ठहरने, आराम करने और शिकार- 
तफरीह का पूरा बन्दोबस्त कर दिया । यूसुफ मियां मजे से चोरों के शहन- 
शाह की मेहमाननवाज़ी का लुत्फ लेने लगे । 


48 


आपने गांव-देहातों में जहां-तहां नील के टूटे-फूटे होज़ और उजाड़ 
गोदाम देखे होंगे । गांव के लोगों को इतनी याद तो अब भी है कि ये नील के 
गोदाम भौर होज़ हैं। ये हौज अब तो गांव के ढोरों के बैठने के काम आते 
हैं और उनके चरवाहे नील-गोदाम की दीवारों पर बैठकर धूप में प्रायः 
खाना खाया करते.हुँ। हु 

उन दिनों नील का कारोवार अंग्रेजों का बड़े मुनाफे का कारोबार 
था। इसका सम्बन्ध विदेशी व्यापार से था, इसलिए इस कारोवार को 
फिरगी लोगो न ही उठाया हुआ था। वे लाखों मन नील पै 


ह था दा करके यूरोप 
ओर कुदूर पश्चिम के दूसरे देशों में भेजा करते थे, जहां उसकी बड़ी भारी 

मांग थी। 

सिकन्दर साहव ने भी इस धन्धे में बहुत रुपया कमाया था। रुपये के 
जोम में और अक्ल की तेज़ी में वह किसीको कुछ समझता ही न था। वह एक 
तौर पर नवाव ही था, जो आस-पास के इलाकों पर छा रहा था, और इलाके 
पर इलाके अपने नाम करता और अपनी जमींदारी वढ़ाता जा रहा धा। वह 
और भी पैर बढ़ाता यदि सांवलसिह उसकी राह का रोड़ा वनकर न खड़ा 
होता | सिकन्दर साहब के डर से बहुत-से देशी ज़मींदार अपने इलाके छोड़कर 
भाग खड़े हुए, कइयों ने तो उससे दो-दो बरस तक मालगुज़ारी न वसूल की। 
पर जब सांवलसिह ने उससे खुले-आम मोर्चा लिया तो वे सव इससे बदला 
लेने को इसके झण्डे के नीचे खड़े हुए । अब एक तरफ सांवलसह का यह 
गिरोह था और दूसरी तरफ वह नीलवाला साहव । इन दोनों के बीच आए 
दिन फौजदारियां होती रहतीं, जो कभी-कभी तो बड़ी संगीन हो जाती थीं। 
इन हुंगामों में बहुधा सिकन्दर का ही पासा ऊंचा पड़ता था। इसके दो कारण 
थे, एक तो यह कि उसके पास काफी रुपया था और वह खूब रिश्वत दे सकता 
था। दूसरे बड़े-बड़े हाकिम-हुक्कामों से उसका मेल-जोल था । बहुधा नोसिखिए 
अधक्कचरे अंग्रेज लौंडे उन दिनों हाकिम, जंट, कलक्टर, मजिस्ट्रेट बनकर आते 
थे । उन्हें न तो अपने काम का ही कुछ तजुर्वा था, न मुल्क की बदअमनी 
और इत फसादों की ही तह तक वे पहुंचते थे। वे तो शानदार ढंग से शराव 
पीते और थानेदारों और तहसीलदारों पर सब कुछ छोड़ देते थे । सिकन्दर 
साहब ऐसे छोकरों को बड़ी आसानी से अपने हत्थों पर चढ़ा लेते थे। ज़रा 
साहब का घोड़ा बीमार हुआ कि झट सिकन्दर साहब आकर उसे दवा 
लाते । साहब के कुत्तों में खास दिलचस्पी लेते। मुर्गी-मुर्गा, थकरा, फल, 
` शराब, साग-सब्जी उन्हें भेंट-नज़राना भेजते रहते, मेम साहवान को बड़े- 
बड़े तोहफे देते और इन हुवकामों की बड़ी-बड़ी दावतें करते रहते थे। अपनी 
शराफत, रईसी और सिलनसारी का ऐसा रंग दिखाते कि साहब वहादुर 
सिकन्दर साहब पर लट्टू, हो जाते थे । ; 

उन दिनों गढ़मुक्तेसर तक का पूरा इलाका मेरठ के थानेदार ही के मात- 
हत था और अपने अमल में थानेदार का रुआब, दवदवा और अधिकार कल- 
क्टरसे कम न था , बल्कि यों कहना चाहिए कि रियाया पर थानेदार का 
रुआब कलक्टर से भी ज्यादा था। 
इस समय मेरठ की थानेदारी की मसनद पर जो आदमी विराजमान 
था, उसकी उम्र अभी मुश्किल से बीस ही वरस की थी। उसका नाम नज़ीर- 
अली था। यह आदमी एकदम अनपढ़ था और अपने दस्तखत तक नहीं कर 
सकता था। जात का भिश्ती था । थानेदारी की मसनद पर इसकी तैनाती में 
एक राज़ था। भव बिना उस राज को आपके सामने खोले काम नहीं चलेगा। 
हकीकत यह थी कि उसका बहनोई कलक्टर फाल्कन साहब का अदली था। 
उसका नाम फकीरा था। उम्र का वह अधेड़ था, मगर कलक्टर के अर्दली 
का इज्ज़तदार ओहदा उसका ऐसे दबदवे का था कि मियां नजीरअली के बूढ़े 
बाप ने अपनी चौदहसाला लड़की का निकाह उसके साथ कर दिया था। 
अव इस निकाह को तीन साल हो चुके थे और अब से दो साल पहले नज्ञी र- 
अली के वापने उसे उसके बहनोई के साथ इस मतलब से भेज दिया था 
कि वह इसे भी कहीं नौकरी पर लगा दे। यहां भाकर उसने देखा कि उसकी 
बहन नाम के लिए ही फकीरा की बीवी है, वास्तव में वह सोलहों आना 
कलक्टर साहब बहादुर की मेम साहब थी। शुरू-शुरू में उसने इस विषय में 
दो-चार सवाल अपने बहनोई से किए भी, तो उसने उसे डांट दिया और कहा, 
“अपने वाप की तरह  वेवकूफ न बनो, काम से काम रखो, दुनिया के कज़िये 
मत चुकाओ ।' नजीरभली भी समझ गया और उसने वहुनोई की तरह अपने 
कानों को बहरा और आंखों को अंधा कर लिया । शुरू में उसे चार रुपये 
माहवार पर कचहरी के चपरासी की नौकरी मिल गई | पर काम उसका 
कचह्री के इदे-गिदं दिन-भर घूमना और जब साहब बहादुर और उसकी 
बहन मेम साहवा टेबल पर खाने बैठे तो मक्खियां उड़ाना था । साहब 
उससे बहुत खुश थे ओर बहन की सिफारिश लगातार जारी थीं। इसका 
नतीजा यह हुआ कि वह दो ही साल में थानेदारी की मसनद पर बहाल हो 

गया । परन्तु केवल यही बात नहीं कि वह कमउम्र छोकरा बिलकुल अनपढ़ 
था, उसे थानेदारी के काम का भी बिलकुल तजुर्बा न था । परन्तु उसका 
बहनोई आठों गांठ कुम्मेत और पूरा चलता-पुर्जा था। उसने उसे सब तरह 
की पट्टी पढ़ाकर पक्का दारोगा बना दिया था और दस्तूर की सब वातें 
अमल में ला दी थीं, जिनमें अव्वल तो यह कि उसको पुरी तनख्वाह साहब 
मजिस्ट्रेट के मुंहलगे अमलों को बांट दी जाती थी। इसके बदले में अमले 
आला कचहरी में हर वक्त दारोगा की मदद पर रहते थे। इसके आलात्रा सौ 
रुपये सालाना साहब के पेशकार, सरिश्तेदार और नाजिर को बतौर नज़- 
राना बांध दिए गए थे ताकि वे उसकी गाड़ी के रोड़ें न बनें, और कचहरी 
में उसके मददगार रहें। इसके अतिरिक्त उसने अपने दो विश्‍वस्त खुरराट 
आदमी इस छोकरे थानेदार की सोहबत में रख दिए थे, जो उसके साथ ही 
खाते-पीते थे, मगर कमाई अपनी हिकमत-अमली से करते थे । इनका काम 
रिशवतें तय करना, सौदे पटाना और इस बात पर नजर रखना था कि थाने- 
दार की गैरहाज़िरी में थाने के किसी मातहत आदमी ने तो रिश्वत नहीं ले 
ली है। 

गांव के चौकीदार और थाने के बरकंदाज्ञ थानेदार की सारी आव- 
श्यकताओं की पूर्ति करते रहते थे। उन दिनों थानेदार को बीस रुपये, 
बरकंदाज़ को पांच रुपये और चौकीदार को तीन रुपये माहवार तनख्वाह 
मिलती थी । थानेदार जिनपर खूश रहता, उन्हे आमदनी कराता था । इस- 
लिए सभी कोई थानेदार की लल्लो-चप्पो में लगे रहते थे। चौकीदार दूध, 
दही, मुर्गा, खस्सी, मछली, सब्जी, तरकारी जहां मिलती, थानेदार साहब के 
लिए उठा लाते थे। उन्हें जिन्सों की कीमत देने की कोई आवश्यकता नहीं 
थी । यदि कोई रोकता या उज्ज करता, तो वे घुड़ककर कहते, “चुप, क्या तुम 
कम्पनी बहादुर का हुक्म नहीं मानते हो ?' इसपर सभी लोग लाजवाब हो 
जाते थे । 

थानेदार के वाद थाने में दो और आदमी महत्त्वपूर्ण थे--एक जमा- 
दार, दूसरा बख्शी | बख्शी एक बुढ़ा आदमी था। जात का कायस्थ था और 
उर्द-फारसी पढ़ा था। वह एक चालाक आदमी था। तनख्वाह उसे आठ 
रुपये माहवार मिलती थी। रपट लिखने में वह उस्ताद था। वह ऐसी पेचीली 

फारसीनुमा भाषा लिखता था कि रपट लिखानेवाले को पता ही न चलता 
था कि रपट उसके विरुद्ध लिखी गई है या अनुकूल । इसके बाद अपना हक 
लेकर वह उसकी नकल अपने मुन्शी से कराकर फरियादी को दे देता था। 
बख्शी इस थाने में थानेदार से कम न था । वह बतौर मृहरिर थाने की तमाम 
लिखा-पढ़ी का काम किया करता । थानेदार और उसके ये सुयोग्य अमले 
तर्फेन से रिशवतें लेते और जिससे ज्यादा मुट्ठी गर्म होती, उसीका साथ देते 
थे। जमादार को आठ ही रुपये माहवार मिलते थे । वह एक पबका गंजेड़ी 
और खूंखार आदमी था। आसामियों को सताने और जुर्म कबूल कराने तथा 
रिश्व्ते वशूल करने में वेजोड़ था | नाम उसका शम्भू था । किस्से सुनाने और 
गप्पें हांकने में एक था । वह बड़ा भारी फिजूलखर्चं था। जो मिलता नशे- 
पानी में खर्च कर देता था । वैसे पक्का बदमाश आदमी थी । कोई काम ऐसा 
न था जिसे वह विना भले-बुरे का विचार किए कर न डालता हो । अपना 
काम वह बहुत खूबी से कर लेता था, खासकर जब उसे रिश्वत की अच्छी 
रकम मिलने की आशा होती थी । उसकी संगदिली का यह हाल था कि जिस 
कमरे में मुलजिम पर हृद दरें का जुल्म हो रहा हो वह भाराम से गहरी नींद 
सोता रहता था । 

नजीरअली जब मेरठ थाने में पहली वार थानेदार बनकर आए, तो 
उनके ठाठ देखने के काबिल थे। कचहरी में तो वे यों ही मटरगश्ती लगाया 
करते थे, लेकिन थानेदार होने पर तो उन्हें थानेदारी की शान से ही थाने में 
आना लाज़िम था । वस्ती में घुसते ही उन्होंने एक पालकी किराये की और 
उसपर खुद सवार हुए। उनके दोनों लफंगे दोस्त दो टट्टुओं पर सवार हुए, 
जो चार-चार आने में शाम तक के लिए किराये पर भटियारे से ले लिए गए 
थे। इसके अलावा पन्द्रह-बीस सिपाही उसने पहले ही कचहरी में जटा लिए 
थे। इस ठाठ से जब वह थाने में दाखिल हुआ तो देखनेवाले हैरत में आकर 
कहने लगे, 'देखो, देखो, साहब मजिस्ट्रेट जा रहे हैं ।' थाने में पहुंचते ही एक 
वरकंदाज एक कुर्सी उठा लाया, जिसका एक बाजू टूटा हुआ था, और तीन- 
चार सिपाही उप्तकी धूल झाड़ने लगे । जब थानेदार साहव कुर्सी पर रौनक- 
अफरोज़ हो गए तो सवसे पहले थाने के जिस आदमी से उनका वास्ता पड़ा 
वह्‌ शम्भू था । उसने सामने आकर और 'हुजूर' कहकर उसे सलाम किया। 

यह पहला ही अवसर था जव नजीरअली ने अपने लिए हुजूर का शब्द इ्स्ते- 
माल होते हुए सुना था। 

थानेदार खुशी से फूल उठे। उन्होंने कहा, "तुम्हारा नाम क्या हैं, और 
तुम यहां किस ओहदे पर हो ?' 

“नाम तो खुदा का है खुदावन्द, मगर लोग मुझे शम्भू कहते हैं। और 
मैं यहां बीस साल से जमादार हूं ।' 

“तव तो काफी तजुर्बेकार हो । कया तुम डकेत पकड़ सकते 
हो i : 

'हुजूर कहें तो शेर की आंखें निकाल जूं ।' 

“बहुत काबिल आदमी हो, उम्मीद हैं कम्पनी बहादुर का काम तुम 
उम्दा तौर पर अंजाम दोगे ।' 

“हुजूर, मैं उस जालिम बुढ़िया को बखूबी जानता हूँ । वह मुझपर बहुत 
खुश है।' 

'कौन ज्ालिम वुढ़िया ?' 

'यही कम्पनी, वह इस मेरी लाठी के बरावर लम्बी है | जालिम इतनी है 
जैसी भाग। बप्ष बड़े लाट साहब को हुक्म देती रहती है कि मारो, काटो। 
उससे बड़े लाट भी कांपते हैं। मगर हुजूर, मुझपर बुढ़िया मेह्रवान है।' 
उसने कपड़ों से निकालकर एक सर्टिफिकेट पेश क्रिया जो किसी डकेती का 
पता लगाने पर वड़े साहब ने उसे दिया था, जिसमें लिखा था कि कम्पनी 
की सरकार तुमसे खुश है। 

मगर थानेदार साहब न उप्त सटिफिकेट को पढ़ सकते थे, न यही 
जानते थे कि कम्पनी कोई बुढ़िया है या कौन है । परन्तु वे अपनी अयोग्यता 
भी प्रकट नहीं कर सकते थे । उन्होंने सिफं इतना कहा, “तब तो तुम बड़े काम 
के आदमी हो । क्या तुम 'कानी-हस' के जुर्माना की आमदनी खुद ही रख 
लेते हो ?' है 

“हुजूर, यह तो मेरा हक है। जब मैं उन जानवरों का गोश्त खा सकता 

: तो इस आमदनी में क्या हज है ?' : र 

“वर, तो मैं तुमसे इस बारे में मश्वरा करना चाहता हँ कि नये थानेदार 


के क्या-क्या हक होते हैं । 


(७-0, Panini Kanya Maha Vidyalaya Collection. An eGangotri Initiative 


3]4 सोना और खून 


यह तो हुजूर, मामूली बात है कि हर गांव के चौकीदार हुजूर के रुवरू 
पेश हों और एक-एक रुपया नज़र करें ।' 

'सिफं एक-एक रुपया ?' 

'हुजूर, इस पेश-आमदनी को हकीर न समझिए। थाना मेरठ में बारह 
सौ मोजे हैं । हर मोजे का एक चौकीदार है। हुजूर की यह अव्वलयाफत बारह 
सौ की थेली होगी ।' 

'खेर, यह तो हुई अब्वलयाफ्त । इसके बाद ?” 

इसके वाद हुजूर, थाना है और हम-आप हैं । नित नये शिकार आते 
हैं। नित नये गुल खिलते हैं। बस आप विसमिल्लाह तो कीजिए ।' 

नील की कोठीवाले साहव लोग अपने हलके के थानेदार को पैदावार पर 
एक रुपया फी मन देते थे, यह बंधा हुआ दस्तूर था । दूसरे जमींदार दुर्गापूजा 
पर, दिवाली पर कोई सौ और कोई पचास रुपये देता था। यह रिश्वत इस- 
लिए थी कि यदि दोनों फरीकों में फौजदारी हो जाए, जैसा कि आए दिन 
होती ही रहती थी, और उसकी तहकीकात थानेदार करे तो उसके लिए उसे 
अलग रिश्वत न देनी पड़े । इसलिए ऐसे मामलों में थानेदार की कोई दिल- 
चस्पी न होती थी | क्योंकि वहां आमदनी की कोई उम्मीद न. होती थी, इस- 
निए वारदात छोटी हो या बड़ी, थानेदार वहां खुद आने का कष्ट करता ही न 
था, अपने बख्शी या जमादार को तैनात कर देता था, जो अपनी छोटी-मोटी 
रकमें अलग झाड लेते थे । 

जमादार शम्भू ने यह बात थानेदार को समझा दी । और साथ ही यह 
भी कहा, “इस इलाके में दो आदमी खासतौर पर शोरेपुश्त हैं। एक चौधरी 
सांवलसिह्‌ भौर दूसरा सिकन्दर साहब नीलवाला गोरा। ये दोनों एक-दूसरे. 
के जानी दुश्मन हैं और दोनों के लठेत हर वक्‍त लड़ने-मरने को तैयार रहते 
हैं तथा दोनों ही थानेदार को खुश रखने में कोई कोर-कसर नहीं रखते । इस- 
लिए इनका खास ख्याल रखा जाए। ये दोनों मोटी मुगियां हमारी खास 
आसामी हैं ।' 

'लेकिन उनसे वसूल भी तो ज्यादा होना चाहिए ।' 

'जी हां, सिकन्दर साहब हर साल ढाई सो देता है और सांवर्लासह भी 
इतने ही देता है । मगर वक्‍त पर हम ओर भी वसूल लेते हैं ।' 

'लेकिन हम दोनों का फायदा किस तरह कर सकते हैं ?' 

“बहुत मामूली बात है। दोनों में महीना-वीस दिन ,में फसाद-फोजदारी 
होती रहती है। हम लोग अव तक जैसा करते आए हैं वेसा ही अब भी 
करेंगे ।' 

“वह क्या ?' 

“अव्वल तो यह, कि जब तर्फेन में झगड़ा होता है हमारे साथ पेशतर 
ही वन्दोवस्त कर लिया जाता है। मगर कभी-कभी ऐसा नहीं भी होता तो 
हम तफफेन को लपेटते हैं। और साहब मॅजिस्ट्रेट को इस बात की सही 
रिपोर्ट भेजते हैं कि तर्फेन ने वाहम दंगा किया । बस, दोनों को झख मारकर 
भारी-भारी रिश्वत देकर अपनी गुलू-खलासी करानी पड़ती है। जब तक 
मुकदमे की तहकीकात जारी रहती है, हमारा दस्तूर है कि हगिज़ खात्मे की 
रिपोर्ट नहीं देते और हमेशा ऐसी तरकीब लगाए रहते हैं, कि जब चाहें जिसे 
छोड़ दें, और चाहे जिसे फंसा रखें। मुकदमे को हमेशा खुला रखते हैं कि 
फरीकन से रिशवतें लेने और रिपोर्ट बनाने की गुंजाइश रहे | जब सब बातें 
खत्म हो गईं तो हम नोट लिख देते हैं, भौर जिस फरीक ने हमारी मुट्ठी गर्म 
नहीं की होती, उसे मुजरिम करार देते हैं। अगर तफन से हमें खुशगवार 
भारी रकमें मिल गई तो हम लोग तहुकीकात को लम्बी करके मुकदमे को 
अटका देते हैं, जिससे फरीक गवाहों को अच्छी तरह दरुस्त और पक्का कर 
ले।' 

“बहुत उम्दा तरकीव है, लेकिन देखो भई, हमारे और तुम्हारे बीच 
रिश्वत के हिस्से का फैसला हो जाना चाहिए ।' र 

“बह्‌ तो हुजूर, बंधा दस्तूर है। हमेशा पांचवां हिस्सा हम सब दमिया- 
नियों को मिलता है ।' 

“तो यही सही । मैं भी कोई छोटे दिल का थानेदार नहीं हुं । 

“तो हुजूर के हाथःपैर तो हमीं हैं। चैन की बंसी बजाइए और हमारी 
कारीगरी देखिए।' 

'खैर, तो तसल्ली हुई ।' 

दोनों अफसरों ने एक-दूसरे को आंखों से अच्छी तरह टटोला और इस 
तरह मियां तज्जीरअली की थानेदारी का आरम्भ हुआ | 

ग्रे साहब सिकन्दर साहब का रिश्तेदार भी था और कारकुन भी । वह 
बड़ा शोरेपुश्त बदमाश और पकक्रा बदज़ात आदमी था । वह एक दोगला 
किरानी था। उसकी बहन से कुछ दिन सिकन्दर साहव की आशनाई रही थी। 
उसकी वह बहन तो कहीं भाग गई, परऱ्तु ग्रे अभी तक सिकन्दर से नत्थी था। 
या वह बड़े काम का आदमी । अच्छा-बुरा कोई भी काम वह मज़े में कर 
सकता था। इसीसे सिकन्दर उसे खूब मानता था। 

यद्यपि उसने सिकन्दर के कहने से यह भयंकर काम किया था, 
इसका कोई खौफ उसे न था | वह फौरन सिकन्दर के पास जा पहुंचा, 
बेसब्री से उसीका इन्तज़ार कर रहा था। दोनों ने सलाह की और फिर बह 
बोड़े पर सवार हो सीधा मेरठ के थाने में पहुंचा और वह रपट लिखाई 
कि मैं सिकम्दर साहब की नील की कोठी के छह-सात खलासियों ओर अमीन 
के साथ अपने नील के खेतों की ओर जा रहा था कि एकाएक सांवलिह के 
हथियारबन्द आदमियों ने हम लोगों पर हमला किया और हमारे एक नौकर 
को मार डाला। कइयों को संगीन चोटें लगी हैँ । दुश्मन उसका मिर काट ले 
गए हूँ । 

नज्जीरअली के मेरठ थाने पर आने के एक हफ्ते बाद ही कत्ल की यह 
संगीन वारदात हुई । उसकी नई धानेदारी में यह पहली ही संगीन वारदात 
थी। वह कुछ भी निर्णय नकर सका कि क्या किया जाए। रपट लिखाने- 
वाला अंग्रेज़ साहब बहादुर था। उसका भी रुआब था। न जीरअली ने कनखियों 
से जमादार शम्भू की ओर देखा, जो इस वक्‍त नीचा सिर किए चुपचाप मुर- 
करा रहा था। उसने जमादार का अभिप्राय भांप लिया और 
कि जमादार साहब ज़ाब्ते की कारंवाई करें, 
लिए उठ गया। 

थोड़ी देर वाद उसने शम 
मामले में क्या करना होगा ?' 

'हुजूर, तेल देखिए तेल की धार देखिए ।' 

लेकिन कत्ल का मामला है।! 


पर 
जे 
जा 


यह हुक्म देकर 
वहां से ज़रूरी कारे-सरकार के 


भू को अपने पास बुलाकर पूछा, 'अब इस 

'कृत्ल पर ही क्या मौकफ है, डाका भी हो सकता है, और भी कुछ हो 
सकता है ।' 

'लेकिन तुमने यह कंसे जाना ?' 

“अब सब जान लिया जाएगा। दूसरे फरीक को भी तो आने दीजिए ।' 

“खैर, तो इस फिरंगी को तुम जानते ही ?' 

“बखूबी जानता हूं । पक्का वज्ज्ञात है।' 

'वया इसका मुकदमा सच्चा है ?' 

“बिलकुल झूठ ।' 

“तुमने केसे जाना ?' 

“सुना नहीं आपने, वह कहता है कि जो आदमी मारा गया है, उसका 
सिर भी वे काट ले गए हैं ।' 

हां, हां, यह तो उसने कहा था l’ 

“बस, इसीसे मैं पुरी हकीकत समझ गया ।' 

'कैसी हकीकत ?' 

“कि रपट एकदम झूठ है ।' 

“मगर इसका सबूत ?' 

'सबूत वही सिंरकटी लाश। असल बात यह है कि इन लोगों का बंधा 
दस्तूर है कि जव ऐसी संगीन वारदात होती है और कोई खून हो जाता है, 
तो ये लोग उसका सिर काटकर गायव कर देते हैं । अब फकत धड़ से आदमी 
की यह शनाख्त होनी मुश्किल होती है कि मरा हुआ आदमी किस तरफ 
का है।' 

“लेकिन खून तो हुआ !' 

“ज़रूर हुआ ।' 

तब ?' र 

“हमारी पांचों घी में। अब दोनों फरीक कस्में खा-्खाकर उसे अपना 
आंदमी बताएंगे और हमें दोनों को अच्छी तरह तिचोड़ने का मौका भिलेगा। 
लीजिए, तैयार हो जाइए, पहली बोहनी है । ै 

“बया हमें अभी जाए-माज़रा पर जाना होगा ? 

अभी नहीं । फरीक दोयम को आते दीजिए । 

'और अगर वह नहीं आया ?' 

'जरूर आएगा हुजूर, गालिबन आदमी उसीका मरा है।' 

और अगर फिर कोई फसाद हुआ ?' 

'तो और भी अच्छा है। हमें और भी गहरा हाथ मारने का अवसर 
मिलेगा ।' 

लेकिन इस मामले की अभी ताबड़तोड़ तफतीश की जाए तो 
कंसा ?' 

'हुजूर, कच्चा फोड़ा चीरने से कोई फायदा नहीं । उलटा नुकसान है ।' 

'लेकिन फसाद को रोकना भी तो हमारा फर्ज है ।' 

'सरासर बेवकूफी की बात है। अगर हम दगे-फसादों की रोकथाम करें, 
राहज़नी, डकेतियां और इसी किस्म की बदज़ातियां न होने दें तो हम भूखों न 
मर जाएं। बस लड़ाई खत्म होने के बाद ही हम लोगों के जाने और गहरा 
हाथ मारने का ठीक वक्‍त होता है। हमारे बड़े साहब बहादुर का भी यही 
रवैया है । जब उनके पास किसी हंगामे की रपट पहुंचती है तो वे हमेशा यही 
कहते हैं कि अच्छा, लड़ने दो, हम दोनों को सज़ा देगा ।’ 

'खेर, तो तुम जानो |” 

'आप इत्मीनान से आराम फर्माइए । अभी मैंने इस मूजी को टरका दिया 
है और रपट सरसरी दर्ज कर ली है । में फरीक दोयम की इन्तज़ारी कर रहा 
हूं । सुबह तक वह न आया तो हम चलेंगे ।' 

'अच्छी बात है ।' 

दारोगा साहब इत्मीनान से आराम फमनि चले गए । 


2l 


मालती के अपहरण की खबर मुक्तसर पहुंची। सांवलसिह सुनकर स्ते 
की हालत में रह गया । कुछ देर तक उसके मुंह से बात न फूटी । थोड़ी देर 
में मीर साहब बेहोशी की हालत में भौर वह सिरकटी लाश भी मुक्तेसर 


पहुंच गई। मीर साहब को अस्पताल भेज दिया गया। सांवलसिंह को इस वक्‍त 

मालती का सदमा था । आज से पहले वह नहीं जानता था कि उसे अपनी 
बेटी से इतना प्रेम है। वह आंखें फाइ-फाइकर लोगों को उस बड़ी भीड़ को 
देख रहा था, जो उसके चारों ओर इकट्ठी हो रही थी । इस वक्त सभी का 
गुस्से और दुःख से बुरा हाल हो रहा था। अभी पहर दिन ही चढ़ा था, और 
सांवरलिह बफरे हुए शेर की तरह इधर से उधर घूमता हुआ ठंडी सांसे 
ले रहा था कि थानेदार, नजीरअली और जमादार शम्भू अपने पच्चीस नजीवों 
को बम्दूकों से लैस लेकर आ पहुंचे। अव तो सारा गांव वहीं उमड़ आया । 
सांवलासह ने भरे कण्ठ से कहा, देखते हैं दारोगा साहब, सिकन्दर साहू 
मे क्या गज्जब ढाया है । मेरी लड़की को उड़ा ले गया और मेरे आदमी को 
जान से मार डाला। मीर साहब को जख्मी किया है। दिन-दहाड़े राहज़नी 
और खून हुआ है । जैसे मुल्क में कम्पनी बहादुर का इकबाल ही नहीं 
रहा।' 

थानेदार ने जमादार की ओर देखा । शम्भू ने कहा, यह किस्सा तो मैं 
यहां पहली बार ही सुन रहा हूं। इस वारदात की कोई रपट तक थाने में 
दर्ज नहीं है । आप यों क्यों नहीं कहते कि आपके लठियलों ने राह चलते नील 
वाले साहब के आदमियों पर हमला किया, और उनके एक आदमी को मार 
डाला ?' 

“क्या खूब, तो यह्‌ आदमी जो मरा है उनका आदमी है ?' 

“तो बया इसकी शनाख्त हो गई कि यह कोन है?' 

'यह साहब मेरा आदमी है।' 

'लेकिन इसका सबूत ?' 

“मीर साहब गवाह हैं ।' 

“बाह्‌, मौर साहब तो इस फसाद की जड़ ही हैं। हमला तो उन्होंने किया 
है । उनको क्या गवाही ।' 

“तो क्या आपके पास कोई सबूत है कि यह उनका आदमी था ? 

इतनी देर जमादार बहस कर रहा था, अब थानेदार को भी साहस 
हुआ उसने कहा, “अजी साहब, इसका सिर कहां है, सिर ?' 

“यह मैं क्या जानूं ? 

।तो लाश जब आपके कब्जे से बरामद हुई है तब सिर भी आप हीने 

छिपाया है, जिससे आप दूसरों पर इल्जाम लगा सकें | 
'तो क्या मेरी लड़की पर डाका नहीं पड़ा ? मेरी लड़की नीलवाले साहब 
ने नहीं उड़ाई ?' 
'कहा तो, इसकी तो कोई रपट पुलिस में नहीं है। यह नई कहानी तो मैं 
इसी वकत पहली बार आपके मुंह से सुन रहा हूं ।' 
“यह तो अजब अंधेर है !' 
“अच्छा, तो आप कम्पनी बहादुर के नमकख्वार अफसरों पर भी तोहमत 
लगाते हैं, और कारे-सरकार में हारिज़ होते हैं ?” 
सांवलसिह इस समय दुःख से दवा जा रहा था | वह थानेदार की इन 
बातों को पी गया और आंखों में आंसू भर कर बोला, 'थानेदार साहब, मेरा 
दिल फट गया है । आप मेरी बेटी का पता लगाइए। बदमाशों को पकड़िए । 
मैं आपको खुश कर दूंगा ।' 
लेकिन, साहब, मुकदमा तो सिं कत्ल का और बदअमनी का है, जिसकी 
रपट थाने में दर्ज है ।' 
'मैं आपको खुश कर दूंगा थानेदार साहब ।' 
“दुसरे फरीकों ने भी मुझसे यही कहा था। पर मैंने इन्कार कर 
दिया ।' 
'तो आप मेरी मदद न करेंगे ?' 
लाश आपके कब्जे से बरामद हुई है, यह भापके हक में बुरा हुआ। 
आपको अपना मुकदमा पक्का बनाना था तो आपको लाजिमथा कि लाश 
थाने में भेज देते और खा तिरख्याह रपट थाने में दर्ज कराते! लाश को अपने 
घर लाकर आपने अपने पेरों में कुल्हाड़ी मार ली । अब तो नीलवाले साहव 
ने आप पर खून का मुकदमा दर्ज किया है।' 


'तो अब आप क्या चाहते हैं और यहां किस इरादे से तशरीफ लाए 
हैँ ?! 

आपको गिरफ्तार करने के लिए । बेहतर है कि आप चुपचाप हमारे 
तावे हो जाएं और थाने चले चल्लें । दंगा-फसाद न करें |! 

और मेरी लड़की ?? 


अब इस किस्से को छोड़िए ।' 

अच्छा, यह बात है ?' उसने जलती नज़र से थानेदार को देखा। उस 
का दुःख-दद एकदम गायव हो गया और खून की एक-एक बूंद आग का अंगार 
बन गई। उसने अपने पास खड़े लठियलों के सरदार तिलक की ओर देखकर 
कहा, 'तिलक, डंके पर चोट कर !' 

ओर डंके पर चोट पड़ते ही वादल की-सी गरज दूर-दूर जंगलों, खेतों 
में गुंज उठी | सांवलसिह लपककर दुनाली उठा लाया । तिलक ने लठियलों 
को ललकारा। डंके की आवाज़ सुनकर चारों ओर से लठियल लाठियां ले- 
लेकर घिर आए । नौजवान थानेदार के होश उड़ गए । पर शम्भू ने अपने 
वंदूकची नजीबों को ललकारा, पर उनके पास तोड़ेदार बंदूक थीं । जब तक 
वे संभलें भौर बंदूकों में गज़ डालें, 'लठियलों ने उन्हें ऐसा गांस लिया कि 
बन्दूक चलाना असम्भव हो गया । उसी वक्त सांवलसिह ने थानेदार की छाती 
पर बन्दूक की नाल रखकर कहा, 'अगर एक भी गोली चली तो तेरी जान की 
खेर नहीं है थानेदार ।' 

थानेदार ने कहा, जमादार, गोली मत चलाना ।' नजीब घबरा गए थे | 
इस वक्त लाठियां उनपर छा रही थीं। 

सांवलसिह ने कहा, 'सवकी बन्दूक छीन लो और लात मारकर गांव से 
निकाल बाहर करो इन हरामज्ञादों को ।' 

नवयुवक थानेदार बेंत से पीटे हुए कृत्ते की भांति चुपचाप बन्दूके छिनवा- 
कर अपने साथियों समेत वहां से भागा । उसपर सांवर्लासह का ऐसा रुंआब 
गालिब हुआ कि उसने पीछे फिरकर भी न देखा। बस थाने में आकर ही 


सांसली। 


22 


थानेदार ने थाने में लोटकर साहब कलक्टर के पास विस्तृत रिपोर्ट 
भेजी । वारदात बहुत संगीन थी । थानेदार और उसके सिपाहियों के हृथि- 
यार छीन लिए गए थे | साहब कलबटर ही उन दिनों मजिस्ट्रेट भी थे । ये 
वही फालकन साहब थे जिनकी पुतली ने चाबुक से मरम्मत की थी। अव 

अपने पुराने दुश्मन से बदला लेने का सुयोग देख वे कुर्सी से उछल पड़े । वे 
घोडे पर सवार हो थाने पर आ धमके और थानेदार को हुक्म दिया--जिस 
कदर आदमी जमा किए जा सकते हों, जमा किए जाएं । तमाम दिन तैया- 
रियां होती रहीं, और पहर रात गए मुक्तेसर पर कूच बोल दिया गया। 
मुक्तेसर में भी मोर्चे की पूरी तैयारी थी। सरदार की जवान लड़की का 
अपहरण साधारण घटना न थी। साथ ही कत्ल और डाकेज़नी। तिसपर 
तुर्रा यह्‌ कि उल्टा चोर कोतवाल को डांटे । मुक्तेसर में बड़ा जोश था और 
आस-पास गांव से कोई पांच सौ लठियल जवान हथियारों से लैस जमा हो 
गए थे, जिनमें से बहुतों के पास बग्दूकं ओर सुकियां भी थीं। इन लठँतों में 
ज़िले-भर के डाकू, चोर और जेल से भागे हुए शोरेपुश्त बदमाश भी शरीक 
थे, जिन्होंने सांवलसिह की शरण ली थी। उनमें से मुजरिम बहुत थे, जो यदि 
पकड़े जाते तो सात से बारह साल की जेल काटनी पड़ती । 
कलक्टर साहब बहादुर को अपनी और दुश्मन की ताकत का सही 
अन्दाज्ञा न था। उन दिनों मेजिस्ट्रेट और कलक्टर का बहुत रुआव था। 
परन्तु इसत वक्त लठियल 'रण-प्रुख' वने हुए थे और वे निहायत खतराक 
नज़र आते थे | इज्जत का सवाल था। लठियलों के बीच उनके सरदार की 
लड़की भगा ली गई थी और उनके साथियों को बेइज्ज़ती के साथ भागना 
पड़ा था । दुर्भाग्य से साहब बहादुर जैसे कमसित और नातजुर्वेकार थे, उससे 
अधिक थानेदार था; वरना वे ऐसी जोखिम कभी न उठाते । 
यहां आकर जब उन्होंने पांच सौ लठिग्रलों का हृथियारवन्द गिरोह 
देखा तो उनका कलेजा दहल गया। उनके साथ भीड-भाड़ ज़्यादा थी, जो 
रातोंरात इकट्ठी कर ली गई थी । उनके पास जंग लगी हुई पुरानी तलवारे 
थीं, जिनका इस्तेमाल तक वे लोग नहीं जानते थे। पर चूंकि साहब बहादुर 
उनके साथ थे, थानेदार ने अपनी जवांमर्दी दिखाने का अच्छा मौका समझा, 
उन्होंने आगे बढ़कर लठियलों को ललकारा और कहा, 'कम्पनी बहादुर के 
नाम पर खड़े रहो, आगे न बढ़ो ।' 
लठियलों पर भी कलक्टर साहव का रुआब गालिब था। कुछ उनमें से 
पीछे को भागे । इसपर जोश में आकर साहब बहादुर ने भी उनके पीछे घोड़ा 
फेका । थानेदार और उसके साथी भी दौड़ चले । भागते-भागते लठियल 

गंगा की धार तक पहुंच गए । यहां घाट भी था तथा नदी में पानी कम था । 
नदी का पाट दो सौ गज़ से ज्यादा न था । लठियल नदी में घुस गए और तेर 
कर पार होने लगे। उसी समय कलक्टर साहब भी घोड़ा दौड़ाते वहां पहुंच 
गए । घाट पर सिफ एक छोटी किश्ती थी । साहब ने घोड़े पर खड़े ही खड़े 
हुक्म दिया, किश्ती लेकर लठियलों का पीछा करो और उन्हें गिरफ्तार 
करो । पर यह हुक्म सरासर मू्खंतापूर्ण था, क्योंकि किश्ती में दस-बारह से 
ज्यादा आदमी नहीं आ सकते थे । थानेदार दस-वारह बरकंदाज़ों को लेकर, 
'पकड़ो-पकड़ो' करता हुआ किशती में बैठकर चला | यह देख लठियल घूम 
कर खड़े हो गए और 'काट डालो सरऊ को' कहते हुए किश्ती पर टूट पड़े । 

कम्पनी बहादुर का इकबाल क्षण-भर में जाता रहा। उन्होंने दारोगा 
को किशती से खींचकर पानी में डाल लिया। बरकंदाज किश्ती लेकर गहरे 
पानी में ठेल ले गए, और उल्टे पैर भागे। पर लठियल दारोगा को उछाले में 
ले गए। जब दारोगा ने देखा कि वह अकेला रह गया, उसने पानी में से 
भागने की कोशिश की, पर डूबने के डर से कमर-कमर पानी में आकर खड़ा 
हो गया और थरथर कांपने लगा | लठियलों ने उसे चारों ओर से घेरकर 
बछियों से छेद डाला । वह दोनों हाथ उठाकर 'रहम-रहम' चिल्लाया, पर 
इसी समय एक दुहत्थड़ लठ उसके सिर पर ऐसा पड़ा कि उसका भेजा निकल 
पड़ा । अब बहुत-से लठियल उपे खींचकर उस पार पानी से बाहर घसीट ले 
गए। अभी उसकी जान बाकी थी, वह सिसक रहा था। पर और दो-चार 
चोटें उसपर पड़ीं । कलक्टर साहब बहादुर ने जो यह नजारा देखा तो पत्ता- 
तोड़ भाग खड़े हुए। लठियल दारोगा की लाश को घसीटते हुए खेतों में ले 
गए । वे सब मारे जोश के उछल-कूद रहे थे भौर साहब बहादुर को गालियां 
दे रहे थे । बहुत लोग थानेदार की लाश पर अब भी लात चला रहे थे। 

अब उन सबने मिलकर सलाह की। इस गिरोह में बड़े-बड़े डकेत खूनी 
मुजरिम थे । है 

एक ने कहा, 'बड़ा संगीन जुर्म हो गया। साहब बहादुर की आंखों के 
सामने थानेदार का कत्ल हो गया ।' 

दूसरे ने कहा, तो क्या हुआ। कोई उसके इजलास में तो मुकदमा पेश 
होगा नहीं ।' 

“फिर ऐसा भी मुकदमा खड़ा किया जा सकता है, जिसमें साहब बहा- 
दुर ही मुह्दालेह हों।' तीसरा बोला । 

चौथे ने कहा, 'ये हुज्जत तो पीछे होती रहेगी । पहले लाश को रफा- 
दफा किया जाए, क्ग्रोंकि अगर लाश पेश हो जाएगी तो नतीजा खराब 
होगा | लाश का ही पता न लगा तो मुकदमा ही कमजोर हो जाएगा ।' 

“ठीक कहते हो। वस, तहकीकात के वक्‍त हुक्काम लाश न पेश कर सके ।' 

इसपर दो-चार बोले, 'अजी क्या परवाह है ! ऐसी दिलेरी का काम 
किसी लठियल ने नहीं किया होगा। लाश को थाने में ले जाकर फेंक दो, 
जिससे पुलिसवालों के भी कान खड़े हो जाएं और वे जोरो-जुल्म से बाज़ 
आएं।' , 

गरज़, जितने मुंह उतनी ही वातें। आखिर वे लाश को खींचते हुए 
खेतों और पटरियों पर से ढाई कोस तक ले गए इस वक्‍त गांव-देहात के 
लोग उन्हें देखते ही दूर भाग रहे थे। लठियलों का यह हाल था कि सामने 
जानदार या बेजान, जो चीज़ आती, वर्छियों से बींधते जाते थे । जंगल में 
आकर उन्होंने लाश के दो टुकड़े कर डाले । कुछ हिस्सा कुत्तों को खिला 
दिया वाकी जला डाला । और वे सव भागकर इधर-उधर रूपोश हो गए । 

साहब बहादुर ने कई थानों की पुलिस थानेदार की लाश को वरामद 
करने भौर पता लगाने भेजी। इस काम में सबसे पहला हाथ मारा शम्भू 
जमादार ने, जो भव मेरठ की थानेदारी पर बहाल हो गया था। उसे थाने- 
दार की लाश को तलाश करने से क्या वास्ता था। वह्‌ इस सिरदर्द में काहे 
को नाहुक तकलीफ उठाता कि किसने थानेदार को मारा और लाश क्या 
हुई। उसका दृष्टिकोण तो रुपया वसूल करना था और उसने मस्तैद आद- 
मियों का एक गिरोह लेकर भपना काम सरगर्मी से करना शुरू किया । वह 
जानता था कि अब लठँत उमके हाथ में 


} हगिज़ नहीं आएंगे, क्योंकि वे सव 
ज़मीदोज हो चुके थे । वह हर ऐसे मकान में जा धमका जहां से कुछ प्राप्त 


होने की आशा थी, श्रौर हर ऐसे आदमी की पकड़-धकड़ की, जिससे कछ 
वसुल हो सकता था। उसने किसी शरीफ आदमी को नहीं छोड़ा और जव 
रुपयों की वारिश होने लगी । दोनों हाथों मे उसने रुपया बटोरा और जव 
दूसरे दारोगा लोग पहुंचे को उन्होंने गांवों को उजड़ा हुआ पाया | गांव में 

मेरठ के ज्वाइंट मजिस्ट्रेट मिस्टर पेस्टल आस-पास के हल्के में 'जंट 
साहब” के नाम से प्रसिद्ध थे। अपने स्वीट होम में ये बँरिस्टर थे । बेरिस्टरी 
वहां चली नहीं तो आप स्वीट होम के बिरादर लोगों पर सख्त नाराज़ हो 
गए । उनका ख्याल था कि वहां कद्रदान आदमी नहीं हैं । प्रायः जज लोग भी 
उनके खिलाफ ही मुकदमा फैसला किया करते थे, आपके ख्याल में उनमें 
कानूनी ज्ञान की कमी थी । अब आप शौकिया ईस्ट इण्डिया कम्पनी की नौकरी 
में आ गए थे, और कुछ दिन कलकत्ता रहकर मेरठ के 'जंट साहब' बना गए 
थे । हिन्दुस्तान में आए आपको दस बरस हो गए थे। इजलास में जब नेटिव 
वकील बहस करते थे तो आप आंख बन्द करके बहस सुनते थे । आप साक्षात्‌ 
न्यायमूर्ति थे और फांसी की सज़ा सुनाने में खास माहिर थे। आप लोगों से 
बहुत कम मिलते-जुलते थे । हिन्दुस्तान में आपने जितने आदमियों को फाँसी 
की सज्ञा दी थी, उनकी ठीक गिनती वे जानते थे और दोस्तों को बड़े फख्य 
से सुनाया करते थे। स्वीट होम जाने का अब आपका इरादा न था। जब 
कभी आपकी मेम साहब स्वीट होम की चर्चा करती तो आप उसे डांट देते 
“नुप रहो, डालिग, उस सर्द मुल्क में रखा ही क्या है। यहां इज्जत कितनी 
है। सब हमको हुजूर कहते हैं, वहां तो कोई पूछता भीन था।' 

उन दिनों की अदालतें आज जैसी न थीं। रिशवतखोरी एक आम बात 
थी । बिना रिश्वत कोई काम अदालत में होता ही न था। इस काम से 
मुश्किल से ज्वाइण्ट मजिस्ट्रेट को बरी किया जा सकता था। आम तौर 
पर सब लोग जानते थे कि बिना रिश्वत दिए अदालत में वे मुकदमा जीत 
ही नहीं सकते । उन दिनों मुकदमें कुछ कानून की रू से फसल नहीं होते थे। 
क्योंकि उन दिनों तक ताज़ीरात हिन्द तो बनी ही न थी । बहुधा दौरे के 
मकदमे में एक मौलवी कानूनी अफसर की तरह मुजरिम के कसूरवार 


होने का फतवा दिया करता था, जो हकीकत में खुशामदी, लालची ओर 

पक्का रिशवतखोर होता था । जंट साहब अदालत के काम में बहुत कम दिल- 
चस्पी लेते थे। काम उनके पास बहुत रहता था। मुकदमात में जंट साहब 
बहादुर की तबीयत ही नहीं लगती थी इसलिए वे उन्हें शुरू से आखिर तक 
देखते ही न थे। 

मेजिस्ट्रेट उन दिनों बहुत कम थे । कचहरी का तरीका यह होता था 
कि मुहरिर फरीकत के इजहार लिखा करते थे, जो अदालत के एक कोने में 
बेठे रहते थे। फी इजहार एक रुपया उनका हक था। इस रिश्वत को आम 
तोर पर हक माना जाता था। हक देनेवाले को सहुलियत यह थी कि उसके 
गवाहों का इजहार बिना किसी झंझट के ठीक उतर जाता और वे अपना 
झूठा-सच्चा किस्सा बखूबी बयान कर जाते थे। मुहरिर पहले ही मुकदमे 
को समझ लेता था। जव गवाह नाम, सकूनत और उम्र बयान कर जाता तो 
वह बेठा-बेठा भुनभुनाया करता । उसकी बकझक से मुहरिर को सरोकार 
न था। मुहरिर अपना हक पाकर अपने ढंग पर इजहार पढ़कर सुनाता था। 
उस फारसी-मिश्चित भगलम-बगलम भाषा में लिखे इजहार को न मॅजिस्ट्रेट 
साहब बहादुर समझते थे, न गवाह। लेकिन जब गवाह से पूछा जाता, यह 
तुम्हारा इजहार है, तो वह कहता, हां हुजूर । बस छुट्टी हुई । उसके सिर 
हिलाने को स्वीक्ृतिसूचक समझकर साहब बहादुर भी सन्तुष्ट हो जाते थे । 
गवाह यदि मुहुई का हुआ तो मुद्दालेह उसे अदालत में देख भी न पाता था, 
न उसे जिरह करने का मौका मिलता था । जब पेशकार साहव बहादुर को 
बताता था कि अमुक मुकदमा सबुत है, तो साहब बहादुर मुद्दालेह के नाम 
समन या वारंट काट देते थे, जो अपना जवाब-तहरीर लगाकर गवाहों के 
नाम लिखा जाता था। और वे गवाह भी मुहई की गेरहाजिरी में एक कोने 
में बेठकर अपने इजहार लिखा जाते थे, जो मुहरिर का हक देने के बाद टीक 
उनके अनुकूल होते थे । बस इतने ही पर मुकदमा फंसले के लिए तैयार समझा 
जाता था। अपने-अपने हिस्से का हक अदा करके तर्फॅन के गवाह अपना- 
अपना इजहार अपनी ज़रूरत के अनुसार दे आते थे, जिनसे जिरह होती ही 
न थी । इसके बाद मुकदमा अर्से तक फैसले के लिए पड़ा रहता था। पर 
मजिस्ट्रेट न न तो यह जानता था कि मुकदमा क्या है, उसकी असलियत क्या 
है, न वह इजहार भौर उसकी भाषा ही समझता था । यह्‌ सम्भव ही न था 

कि सारे इजहार अनुवाद करके अंग्रेजी में उसे समझाए जाएं। इसके अति- 
रिक्त न मंजिस्ट्रेटों की इधर कुछ तबीयत होती थी न दिलचस्पी। बस, 
पेस्टन साहब ने एक आसान रीति मुकदमात के फंसले की निकाली थी । बह 
यह कि जिस दिन उन्हें किसी मुकदमे का फैसला करना होता, उस दिन वे 
बंगले से मिश्री की दो डली कागज में अलग-अलग लपेटकर जेब में डालकर 
इजलास पर ले आते थे। एक कागज़ पर मुई का नाम लिखा होता था, 
दूसरे पर मुद्दालेह का । ये दोनों डलियां मेज़ पर रख दी जाती थीं । मुकदमा 
पेश होता । पेशकार इजहार पढ़ता, मुख्तार लोग बहस करते, तो साहब 
बहादुर बड़े गौर से दोनों डलियों पर नज़र रखते थे। बस जिस डली पर 
पहले मक्खी बैठ गई, उसी फरीक की जीत वहस खत्म होते ही हो जाती थी । 
इसी तरह उन दिनों कम्पनी बहादुर की अदालतों में न्याय होता था । फिर 
भी लोगों को मुक्रदमेवःजी का अजहद शौक था । अंग्रेजों का शौक जुआ 
मोर घुड़दौड़ और हिन्दुस्तानियों का शौक मुकदमा, जिसमें वे दिल खोलकर 
रिश्वतें देते, और जितना अधिक खच करते उतनी ही शान समझते थे। 
कभ्पनी बहादुर की सरकार न रिश्वत की छानबीन करती थी और न मैजि- 
्ट्रेटों पर तम्बीह करती थी। 

यह संगीन कत्ल का मुकदमा भी जंट साहब बहादुर मिस्टर पेस्टन के 
इजलास में पेश हुआ | इसके साय दूसरे मुकदमे भी पेश हुए। सिकन्दर साहब 
ने राहज़नी भौर कत्ल का जुर्म सांवलसिह और उसके आदमियों पर लगाया । 
'सांवलिह ने अपहरण, लूट और कत्ल के संगीन जुर्म सिकन्दर साहब पर 
लगाए। दोनों ओर से रुपयों की खूब लूट हुई। झूठी-प्तच्ची गवाहियां हुई । 
और अन्त में जंट साहब ने सब मुलज़िमों का कलकत्ता के सुप्रीम कोर्ट में 
चालान कर दिया । सिकन्दर साहब ने कलकत्ता के मशहूर बैरिस्टर लांगवेल- 
शर्क को मुर्कारर किया | सांवलमिह ने दो बैरिस्टर खड़े किए। सिरकटी 
लाश नहीं शिनाख्त हो सकी । दोनों फरीक उसे अपना-अपना आदमी बयान 
करते रहे, मगर सावित न कर सके । इसी तरह थानेदार की न लाश मिली, 
न कातिल के नाम का पता चला सांवरलाक्षह और सिकन्दर साहब मौके- 
वारदात पर हाजिर नहीं साबित हुए। वेबरी हो गए। a सब मुलज़िम 
भी बरी हो गए । किसी के भी खिलाफ मुकदमा साबित नहीं हुआ। 

मुकदमे के झंझट में पूरा एक साल लग गया । सांवर्लासिह्‌ और सिकन्दर 
साहब पूरा साल उसीमें फंसे रहे । परन्तु मीर साहब ने अस्पताल से आते ही 
मालती के लिए धरती आसमान एक कर दिया । पर मालती का पता नही 
लगना था, नहीं लगा मीर साहब ने केवल मालती ही को नहीं तलाश किया, 
उन्होंने दो बार तो सिकन्दर साहब की नील की कोठी में आग लगवा दी, 
चार बार उसके घर पर डाका डलवाया। तीन आदमियों को कत्ल करवा 
दिया । फिर भी उनका गुस्सा ठण्डा नहीं हुआ। उन्होंने प्रतिज्ञा को कि 
सिकन्दर के घर की एक-एक औरत को तीन-तीन कोड़ी में बेचूंगा। मालती 
को तलाश और सिकन्दर की बरबादी की नित नई योजनाएं बनतीं, परन्तु 
मालती की तलाश की सारी ही कोशिशें बेकार हुई । जितनी ही उन्हें अस- 
फलता होती थी, उतना ही उनका गुस्सा तेज़ होता जाता था । अब कलकत्ता 
से निबटकर सिकन्दर साहब भी आ गए और सांवलसिह भी । सांवलसिह 
मुकदमे को नाकामयावी से भी तिलमिला रहा था । अब उसने सिकन्दर साहब 
को कत्ल कर देने काही इरादा पुख्ता कर लिया । परन्तु सिकन्दर भी कच्ची 
गोली नहों खेला था । वह भी सब तरह से चाक-चौबंद और हरबे-हथियार 
से लेस रहता था। मीर साहब का सबसे ज्यादा गुस्सा ग्रे साहब पर था । पर 
ग्रेसाहब का कहीं पता ही नलगता था । न जाने वह मालती को कहां उड़ा 
ले गया था। 
पिलबुआ वाली सिकन्दर की कोठी अब बर्वाद हो चुकी थी, और 
सिकन्दर यहां आकर खतरे में पड़ना नहीं चाहता था, क्योंकि वह इलाका 
सांवलसिह के लठियलों ने घेर रखा था | हफ्तों और महीनों उधर न तो 
सिकन्दर ही की सुरत देखी जाती थी, न उसका कोई कारिन्दा ही उधर 
आता था। कोठी वीरान पड़ी हुई थी । अब सब प्रकार निरुपाय हो मीर 
साहब ने मालती की तलाश का अंतिम प्रयास किया । वे फकीर का बाना 
. पहन घर से निक्रल खड़े हुए। सांवरलासिह ने बहुत समझाया, पर वेन माने, 
चल ही दिए । 
फकीर के वेश में वे सिकन्दरावाद और बिलासपुर के चारों ओर चकर 

लगाने लगे । उनकी हालत एक पागल आदमी के समान हो रही थी और कुछ 
वे जानबूझकर भी विक्षिप्त बन गए थे | काफी दिन तक वे विलामपुर के 
इधर-उधर भटकते रहे । उन्हें इतना मालूम हो गया कि बीच-बीच में सिकन्दर 
साहब कहीं गायव हो जाता है । वह कहां जाता है, वे इसी जुस्तजू में रहने 
'लगे। इसी समय अकस्मात्‌ सिकन्दरावाद के बाज़ार में उन्होंने ग्रे साहब को 
देखा । ग्रे मीर साहब को पहचानता न था और इस समय तो उनकी सूरत 
ही ऐसी हो रही थी कि सिकन्दर भी न पहचान पाता। ग्रो को देखते ही 
उनकी आंखों में खून उतर आया । परन्तु उन्होंने अपने मन को काबू किया । 
उन्हें यह देखकर आश्चये हुआ कि गर्मी के दिनों में ग्रे साहव गर्म कपड़े 
खरीद रहा है । उन्होंने चुपचाप ग्रे का पीछा करनेका इरादा कर लिया । ग्र 
साहब एक-दो दिन बिलासपुर में ठहरा, फिर वह घोड़े पर सवार होकर रात 
के समय रवाना हुआ । उसके साथ एक खिदमतगार टट्टू पर था, जिसपर 
और भी बहुत-सा सामान लादा हुआ था । 

इधर कई दिन से सिकन्दर भी नज़र नहीं आ रहा था । मीर साहव 
ने बहुत छानबीन की कि सिकन्दर कहां है, पर उका कुछ भी पता न 
लगा । अन्ततः मीर साहब भी एक टट्टू पर सवार हो ग्रे साहव के पीछे 
चले। यह छोटा-सा काफला जब मुरादाबाद पहुंचा तो एक ही सराय में 
दोनों ने मुकाम किया । इस बीच मीर साहब ने ग्रे साहब के तौकर से मेल- 
जोल बढ़ा लिया और उससे इतना पता पाया कि ग्रे साहब पहाड़ पर जा 
रहे हैं । 
पहाड़ के सम्बन्ध में बहुत-सी वातें उन दिनों प्रसिद्ध थीं । नेपाल के 
युद्ध में जो सिपाही अंग्रेज़ी सेना के साथ मिलकर लड़े थे, वे पहाड़ के सम्बन्ध 
में बहुत-सी बातें कहा करते थे। उन दिनों बहुत कम आदमी पहाड़ पर जाते 
थे। अंग्रेजों ने अवश्य वहाँ अपनी बस्तियां बसानी आरम्भ कर दी थीं। ग्रे साहब 
पहाड़ पर क्यों जा रहा है, इसपर जितना भी मीर साहब विचार करते, वें 
इसी निर्णय पर पहुंचते, कि हो न हो इन लोगों ने मालती को पहाड़ पर ही 
रख छोड़ा है। मुरादाबाद से उन्होंने दो कम्बल खरीदे । एक उम्दा तमचा . 
उनके साथ था। अब एक बढ़िया खंजर भी यहाँ से खरीद लिया। ऐसा प्रतीत 
होता था कि यहां ग्रेसाहब किसीकी प्रतीक्षा कर रहा है। परन्तु दो दिन 

ठहरने पर भी कोई नया आदमी उनके पास आता नज़र नहीं आया । हां, ग्रे 
साहव प्रतिदिन प्रातःकाल ही घोड़े पर सवार होकर कहीं चला जाता था 
और शाम को लौटता था | दो दिन बाद उप्तने चलने की तैयारी की । उसने 
दो टटूटू यहां से भाड़े पर लिए । बहुत-सा राशन खरीदा और टट्टुओं पर 
लादकर पहर रात रहे चल दिए। मीर साहव भी उनके पीछे-पीछे चले। 
शाम को इन्होंने काशीपुर मुकाम किया भोर सुबह भोर ही चलकर वे 
हलद्वानी पहुंचे। यहां से पहाड़ पर चढ़ना आरम्भ हुआ | मीर साहब के लिए 
वह पहाड़ की चढ़ाई का पहला ही अवसर था। ज्यों-ज्यों ऊपर चढ़ते जाते 
थे, हवा उण्डी होती जाती थी । चारों ओर पहाड़, बीच में बहती हुई पहाड़ी 
नदी बड़े-बड़े चीड़ के दरख्त ओर बीच में छोटे-छोटे गांव, जहां सीढ़ीनुमा 
खेतों पर खुशनुमा हरियाली । यदि मीर साहब को मालती की चिन्ता न होती 
तो वे बड़ी खुशी से इस पहाड़ी हवा का आनन्द लेते। पर इधर तो उनका 
ध्यान ही न था। वीच में और एक मुक्काम करने के बाद वे नेनीताल जा 
पहुंचे । उन दिनों का नेनीताल भाज जेसान था । ताल तो ऐसा ही था, पर 
उसके चारों ओर की पहाड़ियां सुनसान थीं । आज जहां नेनीताल की बस्ती 
है, वहां एक छोटी-सी बस्ती थी । बस्ती में किसान लोग रहते थे, जो प्रायः 
गरीव आदमी थे। 

ग्रे साहब बस्ती में रात-भर रहा फिर वह पहाड़ पर और ऊपर चढ़ 
गया। मीर साहब ने घोड़ा बस्ती में ही एक चट्टी पर छोड़ा, जहां उन्होंने 
रात काटी थी और पैदल ग्रे का पीछा किया । 

नौकर से कोई खास बात नहीं मालूम हुई, क्योंकि वह पहली ही बार 
पहाड़ पर आया था। इसके अतिरिक्त वह कुछ मूर्ख भी था। मूर्ख होने ही से 
वह आगे मीर साहव के लिए कारगर आदमी प्रमाणित हुआ । कई मील 
निरन्तर चढ़ने के बाद घाटी का उतार आया। अब रास्ता एक पहाड़ी झरने 
के साथ-साथ चल रहा था। कहीं-कहीं तो रास्ता बहुत तंग और खतरनाक 
था। परन्तु ज्योंही घाटी का उतार आया, रास्ता सरल हो गया। बीच में 
एकाध मंदान भी नज़र आता । नीचे झरने का पानी वेग से पत्थरों पर उछ- 
लता हुआ बहा जा रहा था। वह धीरे-धीरे निकट आ रहा था, अन्ततः एक 
मोड़ के मुड़ने के वाद ही मीर साहब की नज़र उस गांव पर पड़ी, जो इस 

हटकर एक ऊंची पहाड़ी टेकरी पर एक छोटा-सा बंगलो, Se 
तीन ओर गहरा खड्ड था । एक पतली-सी टेढ़ी-मेढ़ी पगडण्डी गांव से इस 
बंगले तक जाती थी । ग्रे साहब का काफला उस बंगले की ओर चला। और 
मीर साहब गांव के बाहर एक बड़े-से पत्थर के ढोके पर बैठकर उस ओर 
देखने लगे। 

बंगले में पहुंचकर सारा सामान उतारा गया। घोड़े और टद्टू बांधकर 
उन्हें घास डाली गई। ग्रो साहब बंगले में घुस गया--फिर यह दिखाई नहीं 
दिया । नौकर एफ पेड़ के नीचे बैठकर चिलम पीने लगा । बंगले में से एक 
और नौकर आकर उसके पास आ बैठा । 

अब दिन ढलने लगा था । धूप पीली पड़ गई थी । और मीर साहब ने 
आज का काम यहीं खत्म करने का इरादा किया | चे नैनीताल लौट चले। 
जब वे अपनी चट्टी में बैठे तो बहुत थक गए थे। रात काफी जा चुकी थी। 
वे बिना कुछ खाए-पिए वहीं सो गए। 


25 


यों तो अरसे से मीर साहब ने फकीर का वेश बनाया हुआ 'था । पर 
इस बार उन्होंने अपने रूप को और भी संवारा । अब वे अच्छे-खासे साई 
बावा बन गए थे। यद्यपि वे मुसलमान थे--पर हिन्दू लोग मुस्लिम फकीरों 
को भी उन दिनों बहुत मानते थे! वे भोर ही में चल खड़े हुए । उन्होंने धीरे- 
धीरे गांव में प्रवेश किया और एक मोदी की दुकान पर वैठकर वे बड़े ध्यान 
से बंगले की गतिविधि देखने लगे। उन्होंने देखा-वही नौकर सामने से आ 
रहा है। आते ही उसने हंसकरहाथ उठाकर साई बाबा को सलाम किया। मीर 
साहब ने कहा--सूखासलाम कैसा वरता है--साईं बाबा को खाना भी दे। 

नौकर ने कहा--चलो साई, बंगले पर, वहां खाता मिलेगा ।' 

“वहां खाता कौन देगा शा 

'म्रेम साब हैं, साईं, बहुत अच्छी हैं। तुमको खाना देंगी ।' 
'साब लोग नहीं देगा ?' 
“साब लोग बंगले पर नहीं हैं शिकार को गए हैं । शाम तक आएंगे ।' 
'शिकार पर कौन-कौन गया है ?' 
'बड़ा साब ओर छोटा-प्ताब, दोनों ।' 
'बड़ा साव कौन है ?' 
'सिकन्दर साब है।' 
'कोन सिकन्दर ?' 
'विलासपुर वाला बड़ा साव।' 
भेम साब कोन है ?' 
'साई, मेम साब हिन्दू हैं। वह्‌ बड़े साब का छुआ नहीं खातीं ।' 
'अच्छा ! तो फिर तू मेम साव कसे कहता है ?' 
'सब मेम साब कहते हैं । वे अपना खाना अलग पकाती हैं । वड़ा साव 
उनसे डरता है।' 
'डरता क्यों है रे ?' 
'मेम साहब के पास तमंचा है । इससे वड़ा साव दूर-दूर रहता है।' 
“तुझसे मेम साब ने बात की ?' 
“नहीं, मैं तो नया आदमी हूं। मेम साब बहुत कम बोलती हैं । अपनी 
कोठरी में भीतर से सांकल चढ़ाकर बैठी रहती हैं ।' 
'कोठरी में सांकल चढ़ाकर बँठती हैं तो खाना कैसे देगी, बाबा ?' 
आज बड़ा साव घर नहीं है । आज मेम साब बाहर हैं।' 
मीर साहव चलने को उठ खड़े हुए नौकर ने कुछ सामग्री खरीदी, वह्‌ 
बंगले की ओर लोटा तो मीर साहब भी दबे पैर पीछे-पीछे चले । बंगले के 
पास जाकर वे वृक्ष के नीचे वठ गए और कहा--'ला वावा, खाना भेज ।' 
नौकर भीतर गया और खाना ले आया । मीर साहब ने कहा---दूर-दूर, 
हम खाना मेम साब के हाथ से लेंगे। तेरे हाथ से नहीं ।' 
नौकर वापस चला गया । क्षण-भर बाद मालती भोजन का पात्र लेकर 
बाहर आई । मीर साहव को देखते ही भोजन का पात्र धम से उसके हाथ से 
छूट गया, भौर उसके मुंह से चीख निकल गई । परन्तु इसी समय मीर 

साहव ने मुंह पर उंगली रखकर एक संकेत किया । मालती की चीख सुन- 
कर एक दासी और नौकर लोग दौड़ आए । सौभाग्य से वे सभी वहीं के 
पहाड़ी आदमी थे। इस बीच मालती बहुत संभल चुकी थी । उसने डांटकर 
नौकर-चाकरों की दूर भगा दिया । और फिर वह स्वयं बंगले के भीतर जाकर 
दुबारा भोजन लेकर धीरे-धीरे मीर साहब के निकट आई। भोजन उतके 
सामने रखकर उसने कहा--'इतने दिन में सुध ली दद्दा १! 

मीर साहब की आंखों से आंसुओं की धार वह चली | उन्होंने कहा-- 
'खुदा गवाह है, एक दिन भी चैन नहीं लिया । धरती-आसमान एक कर दिया। 
शुक्र है आज मेरी मिहतत कारगर हुई । तू मिल गई । अब मैं इन हरामजादों 
से निबट लूँगा । तू फिक्र न कर।' 

'लेकिन आप अकेले हैं, वे तीन हैं । सिकन्दर और ग्रे साहब के अतिरिक्त 
एक गुर्खा भी है ।' 

और ये नौकर-चाकर ?' 

“इनकी चिता नहीं ।' 

“परन्तु गुर्खा कहां है ? 

“वह भी उनके साथ ही शिकार पर है ।' 

'तब तो यही अच्छा अवसर है । हम लोग चल दें । वे लोग शाम से पहले 
तो लौटेंगे नहीं ।' 

और यदि राह में मिल गए ?' 

“तो मैं देख लूंगा । - 

“नहीं दद्दा, वे तीन हैं । पक्के शैतान । हथियारबन्द । आप अकेले हैं, फिर 
इस समय चल देने से नीक्रर-चाकर आफत मचा देंगे, शोर करके । नाहक 
झंझट उठ खड़ा होगा ।' 

मीर साहव ने आंसू पोंछकर कहा-- मुसीबत ने तुझे इतना समझदार कर 
दिया बेटी ! 

«कं अपनी रामकहानी तो आपको फुरसत में सुनाऊंगी | पर भब मैं इन 
दष्टों से बिल्कुल भी नहीं डरती । वे मेरा कुछ भी नहीं बिगाड़ सकते ।' 
° त तेरी समझ से हमें बया करना चाहिए ?' 

“रसो मंगलवार है। मैं हर मंगल को ब्रत करती हूं और मैनादेवी के 

दर्शन को नैनीताल जाती हूं । मंदिर तो तुमने देखा होगा ? 

'नहीं, मैंने तो नहीं देखा ।' 

'नेनीताल के किनारे ही पर है। वहां से थोड़ी ही दूर दबिखन की ओर 
टेकरी पर दो-तीन झोंपड्यां हैं, उन झोंपड़ियों में ठाकुर गुमानसिंह पटेल 
रहते हैं | बूढ़े भले आदमी हैं। उनकी लड़की नूना मेरी सखी है। उसे मेरी 
सब वात ज्ञात है। बहुत करके नूना आपको मंदिर ही में मिल जाएगी । वह 
वहां नित्य आती है, मंदिर के पुजारी गोविन्द महाराज बहुत भले आदमी 
हैं । नूना वहां न होगी तो वे बुला देंगे। उसमे मिलकर आप सव बातें ठीक 
कर लें । नूना का भाई मानसिंह वहादुर युवक है । नूना के पिता ठाकुर 
गुमानसिह भी मुझे बेटी कहते हैं । आपकी वे सव सहायता करेंगे । भाप उनसे 
मिलकर सब तैयारियां कर लें तथा गुमानसिह के घर में छिपकर बंठें। मंगल 
को जब मैं आऊंगी तो नूना मंदिर में मिलेगी । मैं उप्षके साथ उसके घर आ 
जाऊंगी, और हम लोग भाग चलेंगे ।' 

क्या सरकारी आदमी मदद न करेंगे ?' 

उनके भरोसे आप न रहें बे सब इन लोगों के कुत्ते हैं। रिशवतें खाए 
वठ हैँ । एक बार ठाकुर गुमानसिह ने कोशिश की थी, पर बेकार हुई ।' 

‘खेर, तो परसों मंगलवार को सही। तू चिता न कर, मैं सव प्रबंध कर 
लूंगा वेटी !' 

दिखाने को मीर साहब भोजन करते जाते थे और बात भी । अब भोजन 
के वतंन लेकर मालती वापस बंगले में चली गई । और मीर साहब तेजी से 
चलकर नेनीताल आए। 

उन्होंने गृमानसिह और उनके तरुण पुत्र मानसिंह से मिलकर सव 
योजना बना ली। गुमानसिह हलद्वानी की ओर रवाना हो गया। तय यह 
हुआ कि वह वहां एक भाड़े की घोड़ागाड़ी तैयार रखेगा । मानसिंह का एक 
तरुण मित्र खुखरी लेकर पहाड़ी राह पर हलद्वानी तक साथ चलने को तयार 
हो गया । मानसिंह और नूना यथासम्भव साहव लोगों को अपने घर में अटका 
रखेंगे । और उन्हें अधिक से अधिक दूर निकल भागने का अवसर देंगे, यह 
तय हुआ । इस तरह सब काम विना शोर-शराबा के शान्त भाव से हो जाएगा। 
घर के पिछवाड़े दो मज़बूत टट्टू तैयार रखे गए। 

यथासमय मालती मन्दिर में आई। और 
ले आई । सिकन्दर ने विरोध किया, पर ग्रे साहव ने 
चली जाने दो | तब तक हम यहां मछलियों का शिकार करेंगे । नूना मालती 
को साथ लेकर हंसती हुई अपने घर की ओर चली । उनका गोरखा नौकर 
खाने-पीने की जुगत में इधर-उधर चला गया । सिकन्दर और ग्रे वंसी लेकर 
मछली का शिकार करने बेठ गए । 

घर पहुंचते ही विना एक क्षण का समय नष्ट किए मालती और मीर 
साहब टट्टू पर सवार हो तुरन्त पहाड़ी राह पर चल दिए । वह तरुण पहाड़ी 
हाथ में खुखरी लिए उनके पीछे-पीछे पैदल चला | थोड़ी ही देर में नूना और 
उसकी दो-तीन सहेलियां ढोलक बजाकर गीत गाने लगीं। ढोलक और गीत 
की ध्वनि पहाड़ों में गूंजती हुई साहब लोगों का भी ध्यान आकर्षित करने 
लगी । वे मछली फंसाते जाते ओर बातें करते जाते थे। ग्रे ने कहा-- 

“लड़की यहां आकर बहुत खुश है . 

'लेकित वह अभी तक मेरे हत्थे नहीं चढ़ी ।' 

आपने यह कुछ अच्छा काम नहीं किया । मुकदमे में कितना रुपया 
वर्वाद हुआ । दुश्मनी बढ़ी । कोठी गारत हुई और मागे अंदेशा ही अंदेशा 
है ।' 

“सबका बदला मैं इस लड़की को अपना जोछ बनाकर चुकांऊंगा।' 

'बया आपको अभी उम्मीद है, मेरे साथ तो वह शेरनी की तरह पेश 
आती है । मैते भी आपकी गैरहाजिरी में महज उसकी हिफाजत ही का ध्यान 
रखा। पर मन उसका बदला नहीं है । आपने उस दिन उससे बातें तो की 
थीं ।' 

“मैंने डराया-धमकाया और मार डालने तक की धमकी दी । लेकिन 
वह तो कुछ जबाव ही नहीं देती । तमंचा भरा हुआ उसके पाप्त है। इसके 
अलावा मैं ज़ोर-जुल्म को टलना ही चाहता हूं।' 

'फजूल वात है । अब या तो इस पार या उस पार । आपको मामला पार 
करना चाहिए। देर से क्या फायदा १! 

'डैर, और दो-चार दिन देखता हूं । फिर मैंने एक बात सोची है ।' 

“ब्रह कया ? 

“उसे नशा पिलाकर बेहोश करदिया जाए और तव अपना मतलब हासिल 
किया जाए ।' 

“वह तो अपना ही बनाया खाना खाती है ।' 

वह पहाड़ी नौकरानी हमारी मदद कर सकती है।' 

मेरा खयाल है वह भी उससे मिल गई है ।' 

'तश्र तो उसे दूर कर देना ही वेहतर है ।' 

“इसमें खतरा भी है। वह इधर-उधर वककर झंझठ भी खड़ा कर सकती 
है। उसके वाप तक भी पहुंच सकती है। इसीसे मैं उसपर कड़ी नज़र रखता 
हूं । 

'और यह गोरखा ?' 

"यह्‌ नमकहलाल है ?' 

“क्या यह सब बात जानता है ?' 

'बस इतनी ही '**कि'*“यह लड़की यहां जवदंस्ती रखी जा रही है। और 
यह यहां रहने में खुश नहीं है।' 

आपने इस सम्बन्ध में उससे क्या कहा है ?' 

“इस मामले में उसने मुझसे वात ही नहीं की पर हकीकत यह है कि 
उसे काम से काम है। भीतरी बातों में उसे दिलचस्पी नहीं है ।' 

'यह अच्छा है ।' 

लेकिन अब तो दोपहर हो गया । उसे वहां से बूलाना चाहिए ।' 

'डोलक वज रही है । गाना-वजाना हो रहा है। क्या हरज है, जरा उसे 
खुश हो लेने दीजिए। लड़की है। उसके खुश होने से नतीजा अच्छा हो सकता 
है। तब तक गोरखा भी आ जाएगा । 

खैर, मछलियां काफी पकड़ ली गईं । आओ उन्हें भूनकर चला जाए। 
भूख भी जोरों पर है। नमक तो तुम्हारे साथ है।' 

'है, इतना कह्‌ ग्रेसाहब इधर-उधर से थोड़ी सूखी लकड़ी और पत्ते 
उठा लाए । उन्होंने आग जलाकर मछलियां भूतीं, खाई ओर लम्बे पड़ रहे । 

बहुत समय बीत गया । सूरज की धूप तिरछी हो गई । ग्रे साहब ने उठ- 
कर कहा--'ओफ, तीसरा पहर हो गया ।' सिकन्दर भी उठ बैठा । देखा-- 
गोरखा भी पास ही खुरटि भर रहा है। उसने गोरखे को जमाकर कहा--- 

'जाकर मेम साव को उस घर से ले आओ ।' 


गोरखा गुमानसिंह के घर चला गया। मानसिंह ने हंसकर उसकी आव- 


भगत की । तम्बाकू पिलाया। और कहा--'आ यार, बैठ। कह कसी नोकरी है! ' 


de, 


nm er Seer, 


'नौकरी तो मज़े की है, मगर साब हरामजादा है । ..* 


'कयों, क्या बात है ।' RR go 
“शराब पीकर गाली बहुत बकता है। बदमिजाज्‌ःआदमी है! .../ 5 4 
'यार, हमारी भी नौकरी लगाओ ।' ENS ed 2 

. “९ हर्ट 


` 'साब लोगों से कहूंगा । साव एक नौकर चाहता भी. हैं ।|४ ८: 55८८57 
: , द क 
“लगा दो उसपर, मुंह रीठा कराऊंगा । लो, तमाखू पिया | 
गोरखा तमाख्‌ पीने लगा। मानसिह ने बांसुरी निकालकर कहा-- 


“सुनाऊं एक गीत !' 


'भाई देर हो रही है । साला साव वकझक करेगा । बस, मेम साहब को 


भेज दो अब।' 


'वाह, लड़की लोग मज़े में खाना-पीना कर रही हैं, तब तक बांसुरी की 


एक तानं बजाता हूं । इतना कहकर वह बांसुरी बजाने लगा । 


परन्तु गोरखे ने थोड़ी देर बाद फिर चलने की जल्दी की। मानमिहउठकर 


भीतर गया । फिर आकर कहा-- यार, नूना कहती है आज मेम साव हमारे 
घर पर ही रहेगी । 


“नहीं, बाबा, साब लोग गुस्सा होगा । 
इसी समय नूना ने आकर कहा--'सांब गुस्सा क्यों होगा । चलो मैं चलती 


हूं, तुम्हारे साथ, साब के पास। 


गोरखा नता को लेकर नीचे आया । नूना का प्रस्ताव अस्वीकार कर 


सिकन्दर ने ज़रा रुखाई से कहा “नहीं, ऐसा नहीं हो सकता । मेम साब को 


अभी भेज दो ।' 


लेकिन साव, आज हमारी सहेली को हमारे घर रहने दो ! मैं कल खुद 


उसे पहुंचा दूंगी । 


घुस गई ओर बड़ी देर बाद बाहर आ 


“नहीं, नहीं, यह नहीं होगा । जल्दी करो । देर हो रही है ।' ड 
नना उदास मुंह घर लौट चली | गोरखा फिर साथ आया । नूना घर में 
ई E 'र आकर उसने कहा--'मेम साव आज यहीं 

रहना चाहती हैं, जाना नहीं चाहती । जाओ, साब लोग से कह दो ।' 

“लेकिन साब लोग नाराज़ होगा । 

।तो मैं क्या करूं--वे आतीं ही नहीं, तुम साब लोग से कह दो।' 

गोरखा फिर नीचे गया । सुनकर सिकन्दर आग-बबूला होकर गोरखा 
को गाली बकने लगा | गोरखे ने तेवर बदलकर कहा--साब, गाली मत दो। 
हम क्या करें--मेम साव आना नहीं चाहती ।' 

हुज्जत में शाम हो रही थी । सिकन्दर के मन में सन्देह बैठ रहा था । 
उसने ग्रे से कहा--'तुम जाओ ग्रे ।' 

और ग्ने गुमार्नासिह के घर पहुंचा । उसे देखते ही नूना ने कहा-- 

“मेम साब तो गईं । अब तुम क्यों प्राए ?' 

'कहां गई ? नीचे तो नहीं पहुंची ।' 

“यहां से तो देर हुई | पहुंच गई होंगी ।' 

'लिकिन रास्ते में भी हमने नहीं देखा ।' 

“चलो फिर देखें, गई कहां-मेम साहब ।' 

नूना फिर ग्रे साहव के साथ मेम साहब को पुक्ारते हुए नीचे आई। 
सब वात सुनकर सिकब्दर ने ग्रे से अंग्रजी में कह।--'ग्रे, धोबा हुआ ।' 
फिर उपने नूना से कहा, “तुम झूठ बोलती हो । सच कहो मेम साथ कहां है' 
वरना अच्छा न होगा ।' 

'मैं झूठ नहीं बोलती । ओर तुम मुझे धमकाते क्यों हो ?' वह क्रोध करके 
जल्दी-जल्दी अपने घर को चली । 

सिकन्दर ने कहा--'सुनो, जाती कहां हो।' उसने आगे वढ़कर उसकी 
राह रोक ली । 

इसपर नूना ने पुकारा, ‘गोविन्द महाराज, जरा यहां आना ।' 

पुजारी दोड़ा हुआ आया । ओर दो-तीन आदमी । सबने कहा--'क्या 
वात है साव, लड़की को क्यों छेड़ा ? क्या जान देना चाहते हो ?' 

“इस लड़की से कहो--मेम सव को हाजिर करे ।' 

नूना ने क्रोध से चिल्लाकर कहा--'मेम स.ब मेरे घर नहीं हैं । 

'तब कहां हे ?' 

'मैं क्या जानूं ।' 

इसपर गोविन्द महाराज ने सारी बात मालूम करके कहा--झगड़ने की 
जरूरत नहीं है--चलिए हम भी चलते हैं | देखें मेम साव को इन्होंने कहां 
छिपाया है ।' 

साब लोगों ने राई-रत्ती घर छान डाला। पर मालती वहां नहीं थी । 
अब [सिकन्दर को विश्वास हो गया कि चिड़िया उड़ गई | उसने ग्रे साहब को 
अभिप्राय समझा दिया। ग्रे ने भी सहमति प्रकट की। और अब वे हंगामा 
में समय नष्ट न कर घोड़ों पर सवार हो एकदम पहाड़ी राह पर दोड़ 
चले । - 

मानसिंह ने कहा--'बड़ी खराब वात है नूना, तेरी सहेली आखिर चली 
कहां गई ! मैं भी साव लोगों के साथ जाता हूं । इतना कहकर टद्टू पर 
सवार हो वह भी उनके साथ दौड़ चला। पर गोरखा को अभी गालियां 
हज़म नहीं हुई थीं । वह नीचे ही रह गया था। उसने साब लोगों को ओर 
उनके पीछे मानासिह को जाते देखा । इसी समय गोविन्द महाराज ने कहा 
---तुम भैया, यहां मन्दिर में आराम करो । तब तक साब लोग देख-भाल 
कर आते हैं ।' 

गोरखा ने वहीं कमर ढीली कर दी । अब तो संक्षेप में इतना ही कहना 
यथेष्ट होगा कि मानसिह ने साव लोगों को पहाड़ी की दुर्गम राह में भटका 
दिया । अब रात हो गई थी । वे रात-भर पहाड़ियों में भटकते फिरे । 

मीर साहब रात होते-होते हलद्वानी पहुंच गए। वहां से घोड़ा-गाड़ी 
में बैठ रातोंरात मुरादाबाद जा पहुंचे। अब वे घर के द्वार पर थे। दूसरे 
दिन जब सूयं अस्त हो रहा था--सख्त और निमंम रूखा-सुखा सांवर्लासह 
बहुत दिन से बिछुड़ी हुई बेटी को छाती से लगाकर जार-जार आंसू बहा रहा 
था । 


5 5 जप मम अमन 
मुद्रक : शिक्षा भारती प्रेस, शाहदरा, दिल्ली 4078 

